
UN DOMN GRAS CU FAȚA PALIDĂ. 

UN DOMN CU CHELIE. 

UN DOMN MIOP. 

ALŢI ŞASE DOMNI, oaspeţi ai lui Werle. 

MAI MULTI LACHEI. 


(Primul act se petrece in casa lui Werle; celelalte 
patru, in casa fotografului Ekdal.) 


Actul | 


(În casa lui Werle. Cameră de lucru mobilată 
frumos şi confortabil; raft cu cărţi, fotolii; 
la mijloc, un birou cu hirtii și registre; lămpi 
aprinse, cu abajururi verzi, în aşa fel încît încăpe- 
rea să fie luminată slab. În fund, între draperiile 
trase în lături, o uşă cu două canaturi, deschisă. 
Prin uşa aceasta se vede o încăpere mare, elegantă, 
luminată puternic de lămpi şi candelabre. În faţă, 
la dreapta, o ușă mică, cu draperie, duce din ca- 
mera de lucru spre birouri. În faţă, la stinga, un 
cămin în care străluceşte jarul; ceva mai încolo, 
o ușă dublă dă spre sufragerie. 

Pettersen, servitorul lui Werle, în livrea, şi 
Jensen, în frac negru, aranjează camera de lucru. 
La fel în încăperea cea mare din fund, cîţiva la- 
chei fac ordine și aprind luminile. Din sufragerie 
străbate zarva conversaţiilor şi a hohotelor de ris; 
cineva bate cu cuțitul într-un pahar. Se face linişte. 
Se ţine un toast; apoi strigăte de „bravo“ şi iarăşi 

rumoarea conversaţiilor.) 


PETTERSEN (aprinde o lampă de pe cămin şi aşază aba- 
jurul deasupra ei) laca, Jensen, ascultă o clipă; bătrinu) 
stă acum la masă şi-nchină un pahar în sănătatea doamne: 
Sarby. 

JENSEN (impingind un fotoliu) O îi adevărat ce spune 
lumea că e ceva-ntre ei? 


PETTERSEN Cine dracu să ştie? 


JENSEN Mare berbant a fost la vremea lui. 
PETTERSEN O fi fost. 
JENSEN Cică masa de azi s-ar da în cinstea lui fiu-său. 
PETTERSEN Da. Fiu-său a sosit ieri acasă. 
JENSEN N-am știut că domnul Werle are un băiat. 
PETTERSEN Păi are, da stă la uzina din Hoydal. De 
cînd slujesc eu în casa lor, n-a venit niciodată aici în oraș. 
UN LACHEU (la ușa celeilalte camere) Hei, Pettersen! 
A venit un bătriîn care... 
PETTERSEN (bombănind) Da ce dracu mai caută 
şi ăsta? 
(Bătrinul Ekdal apare pe ușa din dreapta. E im- 
brăcat intr-o jachetă jerpelită, cu guler înalt; are 
mănuși de lină; în mină ţine un baston și o șapcă de 
piele; stringe la subsuoară un pachet invelit in hirtie 
de ambalaj. Poartă o perucă murdară cu părul cas- 
taniu și o mustăcioară căruntă. Pettersen ii iese 
inainte.) 


Vai, domnule Ekdal! Ce cauţi dumneata aici? 
EKDAL Aș avea un pic de treabă la birou, Pettersen. 
PETTERSEN Biroul e închis de o oră, și... 

EKDAL Prietene, tot așa mi s-a spus și la poartă. Da 
'Grâberg e tot acolo. Fii bun, Pettersen, şi lasă-mă să intru 
la el. (Arătind spre ușa cu draperie.) Am mai fost eu pe-acolo. 

PETTERSEN Bine. Hai, du-te. (Deschizînd ușa.) Da 
ai grijă să ieși pe unde trebuie. Avem musafiri. 

EKDAL Știu. Hm! Mulţumesc, dragă Pettersen. Îţi 
mulțumesc, bunul meu prieten. (Bombănind încet.) Dobito- 
cule! (Intră în birou. Pettersen închide uşa după el.) 

JENSEN Lucrează şi el în birou? 

PETTERSEN Nu. Numa-așa, cînd e mai mult de lucru, 
capătă cite ceva de scris acasă. Da moș Ekdal a fost şi el 
cineva la vremea lui. 

JENSEN Sigur, se vede că a fost cineva. 

PETTERSEN He, he — a fost locotenent, dacă vrei 
să știi. 

JENSEN Ba, drace! Locotenent! 

PETTERSEN Zău aşa! Pe urmă s-a băgat în nişte afaceri 
cu păduri sau nu ştiu cu mai ce. Se zice că i-a făcut domnului 

Werle o poznă mare de tot. Pe-atunci lucrau amindoi la 
uzina din Høydal. Ehei! Îl cunosc bine pe bătrinul Ekdal. 
Bem uneori cite-un biter sau cite-o sticlă de bere bavareză, 
la madam Eriksen. 

JENSEN E, bine că-i dă mina să cheltuiască ati- 
tea parale! 

PETTERSEN Ba nu, domnule! Cheltuiala mă priveşte 
numai pe mine. Se cade să fiu darnic cu un om scăpătat, 
care cîndva a fost cineva. 

JENSEN O fi dat faliment, ai? 

PETTERSEN Țţ! Mai rău. A fost condamnat. 

JENSEN Condamnat?! | 

PETTERSEN Ori poate numai arestat. (Ascultind.) 
Sst! S-au ridicat de la masă. 


(Ciţiva lachei deschid uşa de la sufragerie. Doamna 

Sørby iese conversind cu nişte domni. După ei, pe 

rind, vin comesenti, intre care și Werle. Ultimii ies 
Hjalmar Ekdal şi Gregers Werle.) 


DOAMNA SØRBY (in trecere, adresindu-se lui Pettersen) 
Pettersen, serveşte, te rog, cafeaua în salonul de muzică. 

PETTERSEN Prea bine, doamnă Sørby. ( Doamna Sørby 
şi doi domni traversează camera şi ies pe ușa din dreapta. Petter- 
sen şi Jensen se retrag tot pe acolo.) 

DOMNUL CEL GRAS (către Domnul cu chelie) Uf! 
Dineul ăsta a fost prea imbelşugat! 

DOMNUL CU CHELIE O! Cu puțină bunăvoință se mai 
poate rezista vreo trei ore. 

DOMNUL CEL GRAS Da, dar după aceea, după aceea, 
dragă şambelane! 

UN AL TREILEA DOMN Ne aşteaptă o cafea moca şi un 
maraschino in salonul de muzică. 

DOMNUL CEL GRAS Bravo! Poate că ne şi cintă doamna 
Sørby ceva. 

DOMNUL CU CHELIE (în şouplă) Numai de nu s-ar apuca 
să-și bată joc de noi! 

DOMNUL CEL GRAS A, nu! Berta nu-și trădează vechii 
ei prieteni. 


(Intră toţi, rizind, in odaia cealaltă.) 


WERLE (încet și posomorit) Mi se pare, Gregers, că 
nimeni n-a băgat de seamă. 

GREGERS (privindu-l) Ce anume? 

WERLE Nici tu n-ai observat? 

GREGERS Ce să observ? 

WERLE Am fost treisprezece la masă. 

GREGERS Așa? Am fost treisprezece? 

WERLE (aruncind o privire spre Hjalmar Ekdal) De 
obicei nu sintem decit doisprezece. (Către ceilalţi.) Poftiţi, 
domnilor! (El şi cei rămaşi în urmă, afară de Hjalmar şi 
Gregers, ies pe uşa din dreapta, în fund.) 

~ _ HJALMAR (care a auzit convorbirea) Nu trebuia să-mi 
trimiţi invitaţia, Gregers. 

GREGERS Ei, na! Masa a fost dată in cinstea mea. 
Puteam să-l uit pe singurul și cel mai bun prieten al meu? 

HJALMAR Nu cred că tatălui tău i-a făcut plăcere totuşi. 
De altfel, eu nu vin niciodată pe-aici. 

GREGERS Știu, însă trebuia să te văd şi să vorbesc cu 
tine. Plec înapoi în curînd... Şi iată, noi,atit de buni prieteni 

e vremuri, la şcoală, nu ne-am mai văzut de-atita timp... 
Sint vreo şaisprezece-şaptesprezece ani de-atunci. 

HJALMAR Zău, atita să fie de-atunci? 

GREGERS Atita, da! Cum o duci? Arăţi bine. Te-ai 
mai îngrășat, te-ai făcut mai vinjos. 

HJALMAR Hm! Vînjos — e cam prea mult spus! Ce-i 
drept, sint mai în putere decit odinioară. 

GREGERS Da, da. Nu te-ai schimbat de loc la înfăţişare. 

HJALMAR (cu glas sumbru) În schimb, ce e în mine... 
Sint cu totul altul, crede-mă. Pesemne știi ce prăbușire 
îngrozitoare am suferit eu și ai mei, de cind nu ne-am 
mai văzut! 

GREGERS (mai încet) Ce face tatăl tău acum? 

HJALMAR Să nu mai vorbim despre asta, dragul meu. 
Sărmanul, nefericitul meu tată stă, se-nţelege, la mine. 
Nu mai are pe nimeni pe lume. Nici nu știi cît mă doare 
inima cînd vorbesc despre el. Mai bine povesteşte-mi ce 
faci tu de-atita vreme acolo, sus, la uzină? 

GREGERS Trăiesc ca un pustnic și am prilejul să mă 
gindesc la multe și de toate. Vino aici, să stăm mai comod. 
(Se aşază într-un fotoliu lingă cămin şi îl roagă pe Hjalmar 
să ia loc alături, pe un altul.) 

HJALMAR (cu blindeţe) În orice caz, îţi mulţumesc, 
Gregers, că m-ai poftit azi la tatăl tău; îmi dau seama că 
tu nu ai nimic împotriva mea. 

GREGERS (uimit) Cum ai putut să-ţi imaginezi că aş 
avea ceva împotriva ta? 

HJALMAR Ai avut, în primii ani. Nu poţi tăgădui. 

GREGERS În care primii ani? 

HJALMAR După marea nenorocire. Era și firesc să fii 
împotriva mea. A atirnat numai de un fir de păr catatăltău 
să nu fie tirit şi el în... în acele încurcături îngrozitoare! 

GREGERS Şi de-aceea trebuia să am eu ceva împotriva 
ta? Cine ţi-a băgat în cap ideea asta? 

HJALMAR Ştiu că ai fost supărat pe mine. Chiar tată) 
tău mi-a spus. 

GREGERS (înmărmurit) Tata? Da, da. Hm! Va să 
zică de aceea nu mi-ai mai dat nici un semn de viaţă? 

HJALMAR Da. 

GREGERS Nici măcar cînd ai plecat să te faci fotograf? ? 

HJALMAR Tatăl tău mi-a spus să nu-ţi mai scriu 
niciodată nimic. 

GREGERS (privind fiz înaintea lui) Da, da, poate că a 
avut dreptate. Spune-mi însă, Hjalmar: ești mulţumit cu 
situaţia ta actuală? 

HJALMAR (suspinind uşor) O, da, sint mulţumit. N-ag 
putea să spun altfel. La început mi-a fost destul de nela- 
îndemînă într-o situaţie atit de diferită faţă de cea din trecut. 
Se schimbaseră dintr-o dată atitea lucruri!... Groaznica 
ruină a tatălui meu... rușinea și umilinţa, Gregers!... 

GREGERS (cutremurîndu-se) Da, da. Da, da. 

HJALMAR Nu mai era chip să mă gindesc la continuarea 
studiilor. Nu mai aveam un ban în casă. Datorii, în schimb, 
destule... Mai ales faţă de tatăl tău, mi se pare. 

GREGERS Hm... 

HJALMAR Şi-atunci mi-am zis că cel mai bun lucru pe 
care-l aveam de făcut, era să rup dintr-o dată toate vechile. 
legături. M-a sfătuit să procedez așa mai ales tatăl tău.. 
Pe urmă s-a îngrijit de mine şi m-a ajutat mult. 

GREGERS Tata?... | 

HJALMAR Da! N-ai ştiut? De unde era să scot bani ca 
să învăţ meseria de fotograf şi să deschid un atelier? Aseme- 
nea ispravă costă ceva parale. 


13 


GREGERS Şi toate cheltuielile astea le-a suportat tata? 

HJALMAR Da. Chiar nu ştii nimic? Credeam că ţi-a 
scris și ţie. 

GREGERS Nu mi-a scris nici un cuvint. O fi uitat, 
pesemne. Nu ne-am scris decit scrisori de afaceri. Va să zică, 
tata a fost cel care... 

HJALMAR Hotărit! A vrut să nu ştie nimeni. Dar el a 
fost. Şi tot el m-a ajutat să mă căsătoresc. Ori... poate nici 
asta n-ai ştiut? 

GREGERS Nu, nici asta n-am ştiut. (Strîngindu-l în 
brațe.) Nu-ţi închipui însă, dragă Hjalmar, cit de mult 
mă bucură tot ce-mi spui... dar mă și supără. Poate că l-am 
nedreptăţit pe tata... în unele privinţe. Se pare, totuşi, că 
are un suflet. O conştiinţă, poate... 

HJALMAR Conștiinţă? 

GREGERS Da, cum vrei să-i spui? Îţi repet că nu am 
cuvinte să-mi exprim bucuria pe care o simt auzind astfel 
de lucruri despre tatăl meu. Va să zică ești căsătorit, Hjal- 
mar? N-aş fi bănuit. Și ești fericit în căsnicie? 

HJALMAR O, da, desigur. Am o soţie cit se poate de 
harnică şi de bună. Şi destul de cultivată. 

GREGERS (puțin murat) Se poate, se poate. 

HJALMAR Te învaţă viaţa. Contactul zilnic cu mine... 
Afară de asta, adeseori vin la noi și cîțiva prieteni distinşi. 
Te asigur că nu ai mai recunoaște-o pe Gina. 

GREGERS Pe Gina? 

HJALMAR Da, dragul meu. Nu-ţi mai aduci aminte 
că i se spunea Gina? 

GREGERS Cui i se spunea Gina? Nu ştiu absolut nimic. 

HJALMAR Ai uitat că a slujit citva timp la voi în casă? 

GREGERS (uitîndu-se la el) O îi Gina Hansen? 

HJALMAR Da, sigur, Gina Hansen! 

GREGERS ...Cea care era fată în casă la noi în ultimul 
an, cit a fost mama bolnavă? 

HJALMAR Da, exact. Eu știu însă precis, dragă prietene, 
că tatăl tău ţi-a scris despre căsătoria mea. 

GREGERS (care s-a ridicat) Da, mi-a scris, însă nu... 
(Se plimbă prin cameră.) Stai puţin... Poate că... Să mă 
gindesc mai bine. Tata scrie totdeauna atit de puţin... (Se 
așază pe brațul fotoliului.) Ba nu, zău, spune-mi, Hjalmar... 
E nostim... Cum ai cunoscut-o pe Gina, pe soția ta? 

HJALMAR Foarte simplu. Gina n-a mai rămas multă 
vreme la voi. În casa voastră era o adevărată harababură 
din cauza bolii mamei tale. Gina n-a putut să mai reziste. 
A anunţat că nu mai poate servi și a plecat. Asta s-a întim- 
plat cu un an inainte de moartea mamei tale... sau poate 
chiar în acelaşi an. 

GREGERS În acelaşi an. Eram atunci la uzină. Şi 
pe urmă? 

HJALMAR Gina s-a întors la maică-sa, o oarecare madam 
Hansen, o femeie de treabă şi harnică, într-adevăr, care 
ținea o mică ospătărie. Avea și o cameră de inchiriat, fru- 
moasă şi confortabilă. 

GREGERS Şi tocmai tu ai avut noroc să dai peste ea, 
nu-i așa? 

HJALMAR Da-a; de altfel, chiar tatăl tău m-a indru- 
mat acolo. Aşa am cunoscut-o pe Gina. 

GREGERS Şi pe urmă v-aţi logodit? 

HJALMAR Da. Tinerii se îndrăgostesc foarte re- 
pede... Hm! 

GREGERS (se ridică şi se plimbă puţin) Spune-mi, te 
rog, erai logodit cind te-a ajutat tata să te faci fotograf? 

HJALMAR Da, exact; voiam să-mi fac un rost în viaţă 
şi să mă văd cît mai curînd la casa mea. Așa că atit tatăl tău 
cît și eu am socotit că meseria de fotograf e cea mai uşor de 
învățat. Asta a fost și părerea Ginei. De altfel, ea însăşi 
tocmai începuse să înveţe să retuşeze. 

GREGERS A fost, cu alte cuvinte, o intimplare minu- 
nată. 

HJALMAR (se ridică, mulțumit) Nu-i aşa? O întîmplare 
minunată! 

GREGERS Da, trebuie să recunosc. Tata a fost un fel 
de providenţă pentru tine. 

HJALMAR (mișcat) Nu l-a părăsit în restriște pe fiul. 
vechiului său prieten. Un om cu suflet mare! 


(Intră doamna Sørby, la braț cu Werle.) 
DOAMNA SORBY Nici o vorbă, dragă Werle! Nu te 
mai las să stai acolo, în lumina aceea orbitoare. Îţi face rău. 


WERLE (lăsind-o pe doamna Sørby de braţ, iși acoperă 
ochii cu mîna) Mi se pare că ai dreptate. 


(Intră Pettersen și Jensen cu tăvile.) 

DOAMNA SORBY (către oaspeţii din cealaltă cameră) 
Vă rog, domnilor! Cine doreşte un pahar de punci, să-şi 
dea osteneala să treacă dincoace. 

DOMNUL CEL GRAS (apropiindu-se de doamna Sørby) 
O, Doamne! Adevărat că aţi suprimat binecuvintata liber- 
tate a fumatului? 

DOAMNA SØRBY Da, pe întregul domeniu al domnului 
Werle, fumatul este oprit, domnule șambelan. 

DOMNUL CU CHELIE Cînd aţi introdus această restricţie 
grea, doamnă Sørby? 

DOAMNA SORBY După ultimul dineu, domnule gam- 
belan. Citeva persoane şi-au permis atunci să întreacă 
măsura. 

DOMNUL CU CHELIE Și nu îngăduiţi nimănui, doamnă 
Berta, să întreacă un pic măsura? Nu îngăduiţi de loc? 

DOAMNA SORBY Sub nici un cuvint, domnule şambe- 
lan Balle. 


(Majoritatea oaspeţilor s-au adunat în camera de 
lucru a lui Werle. Servitorii servesc punciul.) 


WERLE (către Hjalmar, așezat mai încolo, la o masă) 
Ce studiezi acolo, Ekdal? 

HJALMAR Un album, domnule Werle. 

DOMNUL CU CHELIE (care umblă de colo pină colo) 
Aha, fotografii! Te interesează, fără-ndoială. 

DOMNUL CEL GRAS (aşezat într-un fotoliu) N-ai adus 
şi citeva fotografii executate de dumneata? 

HJALMAR Îmi pare rău, nu! 

DOMNUL CEL GRAS Era bine să fi adus citeva. Cind 
te uiţi la fotografii, parcă ţi se ușurează digestia. 

DOMNUL CU CHELIE E și asta o distracţie, la 
urma urmei. 

DOMNUL MIOP Şi orice contribuţie în acest sens, 
e primită cu recunoştinţă. 

DOAMNA SORBY Domnul şambelan vrea să spună că 
cine e invitat la masă trebuie să și muncească pentru ea, 
domnule Ekdal. 

DOMNUL CEL GRAS Într-o casă unde se mănincă aşa 
de bine, ar fi o adevărată plăcere. 

DOMNUL CU CHELIE O, Doamne! Cînd e vorba de lupta 
pentru existenţă... 

DOAMNA SORBY Aici aveţi dreptate! 
(Conversaţia continuă, presărată cu glume și risete.) 


GREGERS (încet, către Hjalmar) Spune şi tu ceva, 
Hjalmar. 

HJALMAR (încurcat) Ce să spun? 

DOMNUL CEL GRAS Nu sinteţi de părere, domnule 
Werle, că vinul de Tokai poate fi considerat o băutură rela- 
tiv sănătoasă pentru stomac? 

WERLE (de lingă cămin) Vinul de Tokai pe care l-aţi 
băut azi, pot să-l garantez în orice caz cu toată încrederea. 
E din recolta unuia dintre cei mai buni ani. Cred că și dum- 
neavoastră v-aţi dat seama. 

DOMNUL CEL GRAS Hotărit, avea un gust extraordinar 
de delicat. 

HJALMAR (nesigur) E vreo deosebire de la o recoltă 
la alta? 

DOMNUL CEL GRAS (rizind) Ei nu, că ești superb! 

WERLE (zîmbind) Dumneata nu meriţi să ţi se ofere 
nici măcar o picătură de vin nobil. 
| DOMNUL CU CHELIE Cu vinurile de Tokai e ca şi cu 
fotografiile, domnule Ekdal. Au nevoie de lumina soarelui. 
Sau poate că nu-i așa? 

HJALMAR Da, lumina face mult. 

DOAMNA SORBY E întocmai ca și cu şambelanii 
noștri. Și ei, cum se spune, au o grozavă nevoie de „soare“. 

DOMNUL CU CHELIE Aoleu, ne-ai zis-o! 

DOMNUL MIOP Doamna se dezlănţuie... 

DOMNUL CEL GRAS... şi încă pe seama noastră. ( Ame- 
ninţind-o.) Doamnă Berta, doamnă Berta! 

DOAMNA SORBY E foarte adevărat însă că recoltele 
se deosebesc mult de la an la an. Cele vechi sint și cele 
mai bune. 

DOMNUL MIOP Cum văd, mă consideraţi printre cei 
bătrini? 

DOAMNA SORBY O, nu, nicidecum! 

DOMNUL CU CHELIE Se și vede. Dar pe mine, simpa- 
tică doamnă Sørby? 

DOMNUL CEL GRAS Dar pe mine? Ciţi ani imi daţi? 

DOAMNA SORBY Vă dau anii cei mai dulci, domnule. 
(Ia un pahar de punci; domnii rid și glumesc cu ea.) 

WERLE Doamna Sørby găseşte totdeauna o soluţie, 
dacă vrea. Puneţi mina pe pahare, domnilor. Pettersen, ai 
grijă de... Gregers, să ciocnesc și cu tine un pahar! (Gre- 
gers rămîne nemişcat.) Nu vrei şi tu, Ekdal? N-am avut pri- 
lejul să ciocnim în timpul mesei. 


(Contabilul Grâberg iși bagă capul pe ușa cu drape- 
rie.) 


GRÅBERG Vă rog să mă iertaţi, domnule Werle, dar 
nu pot ieși. 

WERLE Ce! Te-au încuiat iar în birou? 

GRÅBERG Da, și Flakstad a plecat cu cheile. 

WERLE Atunci treci pe-aici. 

GRĂBERG Mai e însă cineva. 

WERLE Bine, bine. Treceţi amindoi. Nu vă jenaţi. 


(Vin din birou Gråberg și bătrinul Ekdal.) 


WERLE (fără voia lui) Ah! (Risetele şi conversaţia 
oaspeților se sting treptat. Hjalmar tresare văzindu-l pe tatăl 
său, pune paharul pe masă şi se întoarce către cămin.) 

EKDAL (fără a se uita la cineva, face plecăciuni în 
dreapta și în stinga și înaintează bombănind) Să fie cu iertă- 
ciune, vă rog! Am venit pe unde nu se cuvine. Era ușa încu- 
iată. Vă rog să mă iertați. 


(lese impreună cu Grâberg pe ușa din dreapta, in 
fund.) 


WERLE (printre dinți) Afurisitul de Grâberg! 

GREGERS (cu gura deschisă, privindu-l ţintă pe Hjal- 
mar) E uluitor! 

DOMNUL CEL GRAS Ce s-a întimplat? Cine-a fost? 

GREGERS N-a fost nimeni. Contabilul şi încă cineva. 

DOMNUL MIOP (către Hjalmar) Îl cunoşti pe celălalt? 

HJALMAR Habar n-am cine e. Nici n-am băgat de 
seamă... 

DOMNUL CEL GRAS (ridicîndu-se) Ce dracu e la mijloc? 
(Se duce la ceilalţi oaspeți şi vorbeşte încet cu ei.) 

DOAMNA SORBY (in şoaptă, către servitor) Strecoară-i 
ceva şi lui. Vezi ce ai mai bun. 

PETTERSEN (dînd din cap) Am înţeles, doamnă. ( Jese.) 

GREGERS (incet, emoționat, către Hjalmar) Va să zică, 
el era! 

HJALMAR Da. 

GREGERS Și tu spuneai că nu-l cunoşti! 

HJALMAR (şoptind cu aprindere) Puteam eu... 

GREGERS Să nu-ţi recunoști tatăl? 

HJALMAR (îndurerat) O! Dacă ai fi fost în locul meu... 


(Convorbirile dintre oaspeţi, care s-au purtat pină 
acum cu glasuri domoale, devin deodată zgomotoase.) 


DOMNUL CU CHELIE (apropiindu-se prietenos de Hjal- 
mar şi de Gregers) Aha! V-aţi tras deoparte și depănaţi amin- 
tiri din vremea studenţiei? Cum ! Nu fumezi, domnule Ekdal? 
Vrei un foc? Adică stai... N-avem voie. 

HJALMAR Vă mulţumesc, eu nu... 

DOMNUL CEL GRAS Nu vreţi să ne declamaţi o poezie 
frumoasă, domnule Ekdal? Pe vremuri vă plăcea să recitaţi! 

HJALMAR Îmi pare tare rău, dar nu mai știu nici una. 

DOMNUL CEL GRAS Păcat, mare păcat! Ce să mai 
inventăm, Balle? 


(Ambii domni trec in ceulalti cameră.) 


HJALMAR (posomorit) Gregers, eu plec... Vezi, cind 
un om a simţit pe propria-i piele lovitura sorții... Salută-ţi 
tatăl din partea mea. 

GREGERS Da, da. Te duci de-a dreptul acasă? 

HJALMAR Da. De ce întrebi? 

GREGERS Poate că trec mai tirziu pe la tine. 

HJALMAR Nu, nu trebuie. Nu la mine. Locuinţa mea 
e tristă, Gregers, mai ales după un ospăț strălucit ca ăsta. 
Ne putem însă întilni în oraș, oriunde și oricind. 

DOAMNA SORBY (apropiindu-se discret) Pleci, Ekdal? 

HJALMAR Da, plec. 

DOAMNA SORBY Salut-o pe Gina din partea mea. 

HJALMAR Vă mulțumesc. 

DOAMNA SORBY Și spune-i că o să trec pe la ea zilele 
astea. 

HJALMAR Da, îi spun. (Către Gregers.) Rămii aci. 
Vreau să mă strecor neobservat. (Trece în camera cealaltă, 
apoi iese prin dreapta.) 

DOAMNA SØRBY (încet, către servitorul care s-a întors) 
I-ai dat ceva bătrinului? 

PETTERSEN Cum nul l-am dat o sticlă de coniac. 

DOAMNA SORBY Nu puteai să găseşti ceva mai bun? 

PETTERSEN Fiţi fără grijă, doamnă. Coniacul îi place 
grozav. 

DOMNUL CEL GRAS (în pragul ușii, cu niște note de 
muzică în mină) Nu vreţi să cintăm ceva împreună, doamnă 
Sørby? 

DOAMNA SØRBY De ce nu? Să cintăm. 

OASPEȚII Bravo! Bravo! 


(Doamna Sørby şi toți oaspeţii trec în camera din 

dreapta. Gregers rămine lingă cămin. Werle caută 

ceva pe birou și parcă ar vrea să-l vadă plecind şi pe 

Gregers, dar întrucit acesta nu se urnește, se indreap- 
tă și el spre ușă.) 


GREGERS Tată, nu vrei să mă aștepți o clipă? 

WERLE (oprindu-se) Ce este? 

GREGERS Vreau să-ţi spun citeva cuvinte. 

WERLE N-ar fi mai potrivit să mi le spui după ce vom 
rămîne singuri? 

GREGERS Nu. S-ar putea întîmpla să nu răminem de 
loc singuri. 

WERLE (venind mai aproape) Ce vrei să-mi spui? 


(Se aud acorduri de pian din salonul de muzică.) 


GREGERS Cum ai putut lăsa o familie să ajungă în 
halul în care a ajuns? 

WERLE Te referi, poate, la familia Ekdal? 

GREGERS Exact! Locotenentul Ekdal îţi era cîndva 
foarte apropiat. 

WERLE Da, din păcate, prea apropiat. Prietenia asta 
m-a usturat rău mulţi ani de zile. Lui trebuie să-i mulţu- 
mesc că am rămas şi eu cu reputaţia oarecum pătată. 

GREGERS A fost el, in adevăr, singurul vinovat? 

WERLE Cine altul putea să mai fie? Spune şi tu. 

GREGERS Dar aţi făcut impreună marea tranzacţie 
cu pădurea. 

WERLE Da, dar nu Ekdal a executat planurile de ex- 
ploatare... falsificindu-le? El singur a frustrat fiscul prin 


tăierile ilicite de pădure pe terenurile statului. El singur 
a operat. Habar n-aveam ce făcea acolo sus locotenen- 
tul Ekdal. 

GREGERS Nici locotenentul Ekdal nu ştia ce făcea 
acolo sus. 

WERLE Se prea poate. Fapt e însă că el a fost condam- 
nat, iar eu am fost achitat. 

GREGERS Ştiu: impotriva ta nu s-au putut aduce 
dovezi. 

WERLE Achitarea e achitare. Dar ce tot scormonești 
lucrurile astea trecute, care mi-au scos atiţia peri albi pe 
vremuri? Te-ai gindit tu la ele vreodată? Te asigur, Gregers, 
că aici în oraş asemenea lucruri s-au uitat de mult, în ceea 
ce mă privește pe mine. 

GREGERS Dar nenorocita familie Ekdal?... 

WERLE Ce s-ar fi cuvenit, după tine, să fac pentru ea? 
Cînd a fost pus în libertate, Ekdal era un om prăbuşit şi 
nimeni nu mai avea cum să-l ajute. Sint oameni care, numai 
cu citeva alice în trup, cad și se duc la fund, şi nu mai ies 
niciodată la suprafaţă. Crede-mă pe cuvint, Gregers. I-am 
ajutat pe cit mi-a stat in putinţă, într-o vreme cind nu-mi 
era îngăduit să mă descopăr, ca să nu stirnesc tot felul de 
bănuieli şi de birfeli... 

GREGERS Bănuieli? Da, da, fireşte... 

WERLE li dau lui Ekdal să gopieze acasă lucrări de 
birou și îl plătesc mai mult decit merită. 

GREGERS (fără să se uite la el) Hm! Nu mă indoiesc. 

WERLE Rizi? Poate că totuși te îndoieşti de ceea ce-ţi 
spun. În registrele mele,e drept, nu figurează astfel de plăți; 
nu le înregistrez niciodată. 

GREGERS (zimbind rece) Ei da, mă rog, sint anumite 
plăţi care nu-i bine să fie înregistrate. 

WERLE (uimit) Ce vrei să insinuiezi? 

GREGERS (îndirjit) Ai consemnat în registre plăţile 
pe care le-ai făcut pentru Hjalmar Ekdal ca să-l inveţi mese- 
ria de fotograf? 


WERLE Eu? Cum era să le consemnez? 


GREGERS Ştiu acum că ai făcut asemenea plăți pentru 
el. Și mai ştiu că tot tu l-ai ajutat să-și deschidă atelierul. 

WERLE Și se mai spune că nu am făcut nimic pentru 
familia Ekdal. Pot să te asigur că acești oameni m-au silit, 
şi la alte plăţi. 

GREGERS Ai înregistrat vreuna? 

WERLE De ce mă întrebi? 

GREGERS Am motivele mele. Spune-mi, te rog, cind 
te ocupai atita de fiul bătrinului tău prieten nu era tocmai 
pe vremea cind el se pregătea de însurătoare? 

WERLE La dracu!... Parcă... după atiţia ani... mai 
pot să-mi aduc aminte?... 

GREGERS Mi-ai trimis pe-atuncio scrisoare; o scrisoare 
de afaceri, firește. Într-un scurt post-scriptum adăugai că 
Hjalmar Ekdal s-a căsătorit cu o oarecare domnişoară Hansen. 

WERLE Da, exact. Așa se numea tinăra. 

GREGERS Nu mi-ai scris insă că acea domnişoară Han- 
sen era Gina Hansen, fosta fată-în-casă la noi. 

WERLE (ride ironic, dar silit) Nu ţi-am spus, pentru 
că nu mi-am închipuit că te interesa în mod deosebit fosta 
noastră fată-in-casă. 

GREGERS Nici nu mă interesa. (Coborind tonul.) 
Erau insă, la noi în casă, alţii care se interesau de ea în mod 
cu totul deosebit. 

WERLE Ce vrei să spui? (Jritat.) Faci cumva aluzie 
la mine? 

GREGERS (încet, dar ferm) Da, la tine! 

WERLE Îndrăzneşti?... Cutezi?... Cum poate ingratul 
ăsta, fotograful ăsta?... Cum se încumetă el să vină cu astfel 
de acuzări? 

GREGERS Hjalmar n-a spus nici un cuvint în privinţa 
asta. Cred că nici nu bănuiește. 

WERLE De unde-ai scos atunci toată povestea? Cine-a 
putut să-ţi spună asemenea gogoriţe?... 

GREGERS Nefericita, sărmana mea mamă; ea mi-a 
spus, atunci cînd am văzut-o pentru ultima oară. 

WERLE Mama ta! Păi da, era de aşteptat. Întotdeauna 
voi doi aţi stat alături... Ea te-a înstrăinat de mine încă de 
la bun început. 

GREGERS Nu, nu ea, ci suferinţele şi jignirile pe care 
le-a indurat aici, pină ce s-a prăbuşit și s-a stins în durere. 

WERLE O! N-a avut de suferit și de indurat mai mult 
decit alţii, în orice caz. Dar cu bolnăvicioşii şi cu exaltaţii 

e greu... Am destulă experienţă în privinţa asta. Și iată acum 
vii tu cu bănuieli, scornind tot felul de calomnii impotriva 
tatălui tău! Eu cred, Gregers, că la virsta ta ar trebui să-ţi 
schimbi felul de viaţă. 

GREGERS Da, poate; va veni și vremea aceea. 

WERLE Poate că și starea ta sufletească s-ar mai schim- 
ba, n-ai mai fi atit de posac ca acum. Unde o să ajungi mun- 
cind an de an acolo, sus, la uzină, ca un simplu funcţionar, 
fără să cheltuieşti un ban peste salariul tău? E curată nebu- 
nie din partea ta. 

GREGERS Da, eram sigur că vom ajunge aici. 

WERLE Te înţeleg. Vrei să fii independent. Nu vrei 
să-mi datorezi nimic. Dar, iată, ai acum prilejul să devii 
independent, să fii propriul tău stăpîn. 

GREGERS Da?... Cum? 

WERLE Cind ţi-am scris să vii îndată, aici, la 
oraş... hm!... 

GREGERS Da... Ce vrei, la urma urmei, de la mine? 
De azi dimineaţă tot aştept să aflu. 

WERLE Vreau să-ţi propun să devii asociatul firmei 
noastre. aaa 
— GREGERS Eu? La firma ta? Asociat? 

WERLE Da. Pentru asta nu e obligatoriu să locuim 
împreună. Tu poţi prelua afacerea aici, in oraș, iar eu aș 
pleca la uzină. 

GREGERS Așa ai vrea tu? 

WERLE Da, pentru că nu mai ţin la tăvăleală cum 
tineam aldădată. Trebuie să-mi cruţ ochii, Gregers; a cam 
început să-mi slăbească vederea. 

GREGERS Întotdeauna ai avut vederea slabă. 

WERLE Nu ca acum. Afară de asta, imprejurările ar 
putea să mă oblige să stau la munte... cel puţin citva timp. 

GREGERS Niciodată nu mi-am inchipuit una ca asta. 

WERLE Ascultă, Gregers. Ne despart multe lucruri. 
Sintem, totuși, tată şi fiu. Mi se pare că ar trebui să ajun- 
gem la un fel de înţelegere. 

GREGERS Aşa, de ochii lumii? l 

WERLE Ba chiar serios. Gindeşte-te, Gregers. Nu crezi 
că s-ar cuveni? Ce zici? l 

GREGERS (privindu-l cu răceală) Bănuiesc că e alt- 
ceva la mijloc. 

WERLE Ce altceva? 

GREGERS Poate că ai nevoie de mine pentru un anu- 
mit scop. 

WERLE Două fiinţe care sînt în relaţii atit de strinse 
cum sintem noi, fireşte că întotdeauna au nevoie una de alta. 

GREGERS Da, aşa se zice. 

WERLE Aș fi bucuros să rămii aici, acasă, citva timp. 
Sint singur, Gregers, și toată viaţa m-am simţit singur. 
Mai ales acum, cind încep să imbătriînesc. Simt nevoia să 
am pe cineva lingă mine. 

GREGERS O ai pe doamna Sørby. 

WERLE Da, o am, și ea mi-a devenit, ca să zic așa, 
aproape strict necesară. E o femeie veselă; fără toane. 
Însufleţeşte casa şi am mare nevoie de ea. 

GREGERS Prin urmare, ai tot ce-ţi doreşte inima. 

WERLE Da, însă mă tem că nu va fi mereu aşa. O femeie 
in situaţia ei poate ajunge într-o poziţie falsă față de toată 
lumea. Vreau să spun, cu alte cuvinte, că un om nu se poate 
mulțumi cu atit. 

GREGERS Un om ca tine, care dă ospeţe, nu se sfieşte 
de lume. 

WERLE Da, dar ea, Gregers? Mă tem că nu va mai 
suporta situaţia actuală. Chiar dacă, din devotament pen- 
tru mine, ar nesocoti gura lumii, calomniile și așa mai 
departe... Tu, Gregers, cu spiritul de dreptate care te carac- 
terizează, nu crezi că... 

GREGERS (întrerupindu-l) Spune-mi, te rog, scurt şi 
cuprinzător: Vrei să te căsătoreşti cu ea? 

WERLE Și dacă aş vrea? Ce s-ar întimpla? 

GREGERS Asta te întreb şi eu. Ce s-ar întîmpla? 

WERLE Te-ai împotrivi? 

GREGERS Nu m-aș împotrivi cituși de puţin. 

WERLE Mă temeam că, poate, din consideraţie pen- 
tru defuncta ta mamă... 

GREGERS Nu sint un exaltat. 

WERLE Oricum ai fi, mi-ai luat o piatră grea de pe 
suflet. Țineam nespus să am consimţămiîntul tău în pri- 
vința asta. 

GREGERS (privindu-l țintă) A, pricep acum la ce 
vrei să mă utilizezi! 

WERLE Să te utilizez? Ce vorbă e asta? 

GREGERS Să nu drămuim prea tare cuvintele, măcar 
cind vorbim între patru ochi. (Rizind ușor.) Va să zică 
aşa! De-aceea a trebuit să vin la oraş. Ca să aranjăm viaţa 
de familie, aici, in casă, a doamnei Sørby. O scenă între 
tată şi fiu! E ceva nou, într-adevăr! 

WERLE Îţi permiţi să-mi vorbeşti pe tonul ăsta? 

GREGERS Cind o fi fost aici o viaţă de familie? Nici- 
odată, de cind ţiu eu minte. Acum se simte însă puţină nevoie 
de așa ceva. Ar face desigur o impresie bună cînd s-ar povesti 
că fiul, pe aripile pietăţii, a venit în zbor la serbarea de 
nuntă a bătrinului său părinte. Ce ar mai rămine atunci 
din toate zvonurile despre suferinţele sărmanei defuncte? 
Absolut nimic. Fiul ei le-ar dezminţi categoric. 

WERLE Gregers, nu cred că există pe lume un om care 
să-ți fie mai odios decit mine. 

GREGERS (încet) Te-am văzut prea de aproape. 

WERLE M-ai văzut cu ochii mamei tale. (Coborind 
puțin glasul.) Ar trebui să-ţi aduci insă aminte că adeseori 
ochii ei erau orbi. 

GREGERS (tremurind) Înţeleg ce vrei să spui. Dar 
cine-i vinovat de nefericita slăbiciune a mamei? Tu și toţi 
cei care... Ultima a fost femeia pe care i-ai dat-o de soţie 
lui Hjalmar Ekdal, cind tu n-ai mai... OL.. 

WERLE (stringind din umeri) Vorbă cu vorbă— parc-o 
aud pe maică-ta din nou. 

GREGERS (fără să ia seama la ce spune Werle) ...lar 
el, cu sufletul lui naiv, trăiește sub același acoperiş cu o 
astfel de... fără să-și dea seama că pretinsul lui cămin e clă- 
dit pe o minciună! (Se apropie cu un pas.) Cind privesc 
îndărăt, spre trecutul tău, e ca și cum aș privi un cimp de 
luptă presărat pretutindeni cu destine omenești zdrobite. 

WERLE Mi se pare că prăpastia dintre noi e prea adincă. 

GREGERS (se înclină, stăpinindu-se) Am remarcat 
şi eu. De aceea îmi și iau pălăria și plec. 

WERLE Pleci? Din casa mea? 

GREGERS Da. Căci, în sfirșit, acum am un scop pen- 
tru care să trăiesc. 

WERLE Ce scop? 

GREGERS Ai ride cind ai şti care e. 

WERLE Un om care trăieşte singur nu ride prea ușor, 
Gregers. 

GREGERS (făcînd semn spre fundul scenei) Uite, tată! 
Musafirii tăi se joacă de-a baba-oarba cu doamna Sørby. 
Noapte bună şi adio! (Iese pe ușa din dreapta, în fund. 
Se aud risete şi glume din fund.) 

WERLE (bombănind ironic în urma lui Gregers) Hm! 
Sărmanul! Şi mai spune că nu-i exaltat! 


Actul II 


(Atelierul lui Hjalmar Ekdal. Camera, destul 
de incăpătoare, pare a fi o mansardă. La dreap- 
ta, acoperişul înclinat, cu geamuri mari, e pe ju- 
mătate acoperit cu o perdea albastră. În colţul 
din dreapta, uşa de intrare. Mai în faţă, pe aceeași 
parte, o uşă spre sala comună. La stînga, două uşi. 
Între ele, o sobă de fier. În fuad o uşă mare, dublă, 
care se poate deschide în lături. Atelierul e modest 
însă frumos aranjat. Între uşile din dreapta, lîngă 
perete, o canapea cu o masă și citeva scaune. Pe 
masă, o lampă cu abajur. La gura sobei, un fotoliu 
vechi. În atelier se văd, ici şi colo, diferite aparate 
şi instrumente fotografice. La stinga uşii duble 
din fund, se vede o etajeră cu cărţi, cutii, sticle cu 
substanţe chimice, tot felul de unelte şi obiecte. 
Pe masă, fotografii şi lucruri mărunte: pensule, 
hirtie etc. 

La ridicarea cortinei, Gina Ekdal stă pe un 
scaun lingă masă şi coase. Hedvig stă pe canapea 
cu mîinile deasupra ochilor şi cu degetele cele mari 

în urechi, citind o carte.) 


GINA (după ce se uită de citeva ori pe furiș la fiica ei, 
ascunzind parcă o supărare) Hedvig! (Hedvig n-o aude. Ma: 
tare.) Hedvig! 

HEDVIG (luîndu-şi mîinile de la ochi și privind-o) Da, 
mamă. 


GINA Dragă Hedvig, lasă acum cititul. 

__HEDVIG De ce nu mă lași să mai citesc un pic? Nu- 
mai un pic. 

GINA Nu, nu. Pune cartea pe masă. Tăticului tău nu-: 
place să te vadă citind tirziu. Nici el nu citeşte nicio- 
dată seara. 

HEDVIG (închizind cartea) Da, lui tăticu nu prea-i 
place să citească niciodată. 

GINA (pune lucrul la o parte, şi ia de pe masă un cre- 
ion și un carneţel) Mai ţii minte ciţi bani am dat astăzi pe 
unt? 

HEDVIG O coroană și șaizeci și cinci de øre. 

GINA Exact. (Notează.) E teribil cit unt se consumă 
la noi în casă! La fel, cirnaţii şi brinza. Ia să vedem... (No- 
tează.) La fel, șunca... Hm! (Adunînd cifrele.) Ciţi bani... 

HEDVIG Pune la socoteală și berea! 

GINA Da, aşa-i! (Notează.) Alţi bani. Trebuie să-i 
adaug. 

HEDVIG Pe deasupra a trebuit să cumpărăm și pentru 
noi două cite ceva de prinz, după plecarea tatei. 

GINA Ei dal Dar am incasat opt coroane şi jumătate 
pe fotografii. 

HEDVIG Zău? Atiţia bani? 

GINA Exact opt coroane și jumătate. 


(Tăcere. Gina își reia lucrul. Hedvig ia un creion 
și hirtie și începe să deseneze ceva, făcindu-și umbră 
la ochi cu mina stingă.) 


HEDVIG E plăcut, zău așa, să te gindești că tata ia 
parte la un mare banchet in casa domnului Werle. 

GINA Nu s-ar putea spune că e chiar la domnul Werle. 
E doar invitatul fiului acestuia. (Ceva mai pe urmă.) Noi 
nu avem nimic a face cu bătrinul Werle. 

HEDVIG Abia aştept să se întoarcă tata. Mi-a promis 
că o s-o roage pe doamna Sørby să-i dea ceva bun pentru 
mine. 

GINA Ei da! În casa aia sint destule bunătăţi. 

HEDVIG (continuind să deseneze) Mi se pare că mi-e 
cam foame. 


( Bătrinul Ekdal, cu un pachet de hirtii la subsuoară 
şi cu alt pachet în buzunarul Jachetei, intră pe ușa 
dinspre coridor.) 


GINA Ce tirziu te-ntorei acasă, bunicule! 

EKDAL Închiseseră birourile. A trebuit să-l aştept pe 
Grâberg. Şi a trebuit să intru şi eu pînă la urmă... Hm! 

HEDVIG i-au mai dat ceva de scris, bunicule? 

EKDAL Tot teancul ăsta. Uite-l cît e de mare! 

GINA Minunat! 

HEDVIG Și mai ai un pachet în buzunar! 

EKDAL Ce? Fugi de-acolo! Nu mai am nimic. (Își 
pune bastonul într-un ungher.) Am de lucru pentru multă 
vreme, Gina. (Întredeschizind ușa din fund.) Sst! (Priveşte 
o clipă în camera din fund și apoi închide ușa cu băgare de 
seamă.) Ehei! Dorm duși cu toţii, claie peste grămadă, iar 
dumneaei s-a instalat în coş. Ehei! 

HEDVIG Eşti sigur, bunicule, că nu îngheaţă în coș? 

EKDAL Cum să îngheţe în atitea paie? (Se duce spre 
ușa cea mare din fund.) Unde sînt chibriturile? 

GINA Pe scrin. (Bătrinul Ekdal intră în camera sa.) 

HEDVIG Bine că bunicul a căpătat iar de scris! 

GINA Da, sărmanul! Mai scoate şi el un ban de buzunar. 

HEDVIG Şi nu mai e nevoit să stea toată dimineaţa 
în ospătăria nesuferitei de madam Eriksen. 

GINA Şi-asta-i drept! (Citeva clipe de tăcere.) 

HEDVIG Tu ce crezi, or mai fi stind şi-acum la masă? 

GINA Dumnezeu ştie. Or mai fi stind. 

HEDVIG Ce de mai bunătăţi mănîncă tăticu! Sint 
sigură că o să se întoarcă acasă vesel și mulţumit. Tu ce 
crezi, mamă? 

GINA Da, mai ales cînd o să-i mai spunem că am închi- 
riat şi camera. 

HEDVIG Nu, să nu-i spunem astă-seară. 

GINA Ştiu şi eu? Ne prinde bine un ban în plus. Iar 
noi nu foloseam de loc camera. 

HEDVIG Eu ziceam că nu e nevoie să-i spunem acum, 
pentru că tăticu e bine dispus în seara asta. Ziceam să lăsăm 
povestea cu camera pentru altă dată. 

GINA (uitindu-se la ea) Ți-ar plăcea să-i spui lui tăticu 
cite o veste bună în fiecare seară cînd se intoarce acasă? 

HEDVIG Da! Atunci e mai multă veselie in casă. 

GINA (ginditoare) O, da, asta face mult! (Bătrinul 
Ekdal vine iar şi vrea să iasă pe uşa din față, la stinga. Gina 
se întoarce pe jumătate pe scaun.) Cauţi ceva în bucătărie, 
tată? 

EKDAL Da, dar nu vă deranjaţi. (Jese.) 

GINA Nu cumva scormoneşte jarul? (Așteapti o clipă.) 
Hedvig, ia vezi tu ce face. (Ekdal se întoarce cu un ibric 
cu apă din care ies aburi.) 

HEDVIG Ai nevoie de apă fierbinte, bunicule? 

EKDAL Da. Îmi trebuie pentru ceva. Am de scris, şi 
cerneala s-a îngroşat ca papul. Hm! 

GINA Bine, tată, dar mai întii mănîncă. Masa e pusă 
la tine, în odăiţă. 

EKDAL Lasă mincarea, Gina. Am mult de lucru. (Se 
duce în camera sa. Gina și Hedvig se uită una la alta.) 

GINA (încet) Cine i-o fi dat bani? 

HEDVIG Cine putea să-i dea decit Grâberg? 

GINA Aş, de unde! Grâberg imi trimite banii intot- 
deauna mie. 

HEDVIG O fi luat și el o sticluţă pe datorie de undeva. 

GINA Bietul bătrin! Nu-i mai dă nimeni nimic pe 
datorie. (Hjalmar Ekdal intră prin dreapta, cu pardesiu şi 
pălărie gri de fetru. Gina aruncă lucrul şi se ridică.) Te-ai 
şi întors, Hjalmar? 

HEDVIG (în același timp, sărind în sus) Bine că ai 
venit, tăticule! 

HJALMAR (scoțindu-și pălăria) Au plecat aproape toţi. 

HEDVIG Aşa devreme? 

HJALMAR A fost mai mult un prinz decit un dineu! 
(Vrea să-și scoată pardesiul.) 

GINA Stai să-ţi ajut. 

HEDVIG Şi eu. (Îi scot amindouă pardesiul, pe care 
Gina îl atirnă pe peretele din fund.) A fost multă lume, tăti- 
cule? 

HJALMAR Nu, nu prea! La masă, să fi fost vreo două- 
sprezece-paisprezece persoane. 

GINA Şi-ai stat de vorbă cu toţi? 

HJALMAR Aşa, puţin. M-a acaparat Gregers. 

GINA Tot aşa de răutăcios e? 

HJALMAR De, nu pare prea bun... Bătrînul nu s-a 
intors? 

HEDVIG Ba da. E în camera lui, serie. 

HJALMAR A spus ceva? 

GINA Nu; ce să spună? 

HJALMAR N-a pomenit nimic despre... Mi se pare că 
a trecut pe la Grâberg. Vreau să intru la el o clipă. 

GINA Nu, nu, nu te duce! 

HJALMAR De ce? A spus el, poate, că nu vrea să mă 
vadă? 

GINA Nu vrea să vadă pe nimeni astă-seară. 

HEDVIG (făcînd semne) Hm!.. . Hm!... 

GINA (fără să bage de seamă i) A luat din bucătărie 
nişte apă fierbinte.. 

HJALMAR Aha! Și-acuma stă și.. 

GINA Lasă-l să facă ce-i place. 

HJALMAR O, Doamne! Sărmanul, bătrinul, incărun- 
titul meu tată!... Eh, să-l lăsăm să-și facă gustul. 


( Bătrinul Ekdal, în veston și cu pipa aprinsă, vine 
din camera sa.) 


EKDAL Te-ai intors? Ți-am auzit glasul. 

HJALMAR Am sosit adineauri. 

EKDAL Nu m-ai văzut acolo? 

HJALMAR Nu, dar mi s-a spus că ai intrat în birou 
şi am vrut să vin după tine. 

EKDAL Hm! Frumos din partea ta, Hjalmar. Ce fel 
de lume a fost? 

HJALMAR Lume amestecată. Șambelanul Flor, şam- 
belanul Balle, șambelanul Kaspersen și șambelanul nu 
mai știu cum îi zice.. 

EKDAL (clátinind din cap) Ai auzit, Gina? A pe- 
trecut numai cu șambelani. 

GINA Da. acolo vine numai lume bună. 

HEDVIG Au cîntat șambelanii, tăticule? Ori au decla- 
mat? 

HJALMAR Nu. Au trăncănit tot timpul. M-au rugat 
pe mine să le declam ceva, dar nu le-am făcut pe plac. 


30 


EKDAL Nu le-ai făcut pe plac? 

GINA Puteai să le faci. | 

HJALMAR Ba nu. De ce să fiu oricind la bunul plac 
al oricui? (Se plimbă cîțiva pași.) laca, nu vreau | 

EKDAL Îi cunosc eu firea lui Hjalmar. l 

HJALMAR Nu înțeleg de ce să distrez lumea tocmai 
eu, care m-am dus o singură dată la o petrecere. Să-și bată 
capul ceilalți. Tipii umblă de la o casă la alta, ghiftuindu-se 
și bind zi de zi. Să dea și ei ceva in schimbul bunătăților 
pe care le capătă! 

GINA Cred însă că nu le-ai şi spus asta. 

HJALMAR  (fredonind) Ohoho! Au auzit urechile lor 
destule! 

EKDAL Chiar șambelanii? 

HJALMAR (într-o doară) Ei na! A urmat apoi o mică 
dispută despre vinul de Tokai. 

EKDAL Despre vinul de Tokai? Păi ăla e un vin straş- 
nic. 

HJALMAR (oprindu-se) O fi. Află însă că nu-s la fel de 
bune vinurile din fiecare an. Depinde de căldura pe care au 
primit-o strugurii de la soare. 

GINA Multe mai știi şi tu, Hjalmar! 

EKDAL Şi s-au certat din pricina asta? 

HJALMAR Ar fi vrut să se certe, dar li s-a spus că și 
cu ei e aceeași poveste. Au aflat că și fineţea lor depinde 
de anii pe care-i au. 

GINA Născociri de-ale tale! 

EKDAL Li s-a spus asta de la obraz? 

HJALMAR Sigur că da! 

EKDAL Auzi, Gina? Le-a spus asta de la obraz. 

GINA Parcă n-aș crede, zău așa! 

HJALMAR Nu vreau totuși să se vorbească despre astea. 
Astfel de lucruri nu se povestesc. Totul s-a petrecut, natural, 
prietenește. Sint oameni plăcuţi şi simpatici. De ce să-i 
jignesc? 

EKDAL Să li se spună însă una ca asta de la obraz!... 

HEDVIG (insinuantă) Ce bine îţi şade, tăticule, in 
redingotă! 

HJALMAR Crezi? Redingota mă prinde, în adevăr, de 
minune. Parcă ar fi fost croită pentru mine. Cam strimtă, 

poate, la subsuori. Ajută-mă, Hedvig. (Își scoate haina.) 
Mai bine îmi pun haina. Unde mi-e haina, Gina? 

GINA Aici. (I-o aduce și-i ajută s-o îmbrace.) 

HJALMAR Nu uita că Molvik se înfiinţează miine cu 
noaptea-n cap să-și ia redingota. 

GINA (punind-o deoparte) Bine. Am eu grijă. 

HJALMAR (întinzîndu-se) Aşa te simţi parcă mai 
comod. O haină de casă mai lărguţă e mai potrivită pentru 
talia mea. Tu ce zici, Hedvig? 

HEDVIG Da, tăticule, aşa-i. 

HJALMAR Mai ales cînd răsucesc de citeva ori fularul 
in jurul gitului... la spune! 
ȘI HEDVIG Da, ce bine te prinde cu mustaţa ta și cu părul 
rizat. 

HJALMAR Nu frizat. Eu aș zice mai degrabă buclat. 

HEDVIG Da, are bucle mari. (Trăgindu-l de haină.) 
Tăticule! 

HJALMAR Ce vrei? 

HEDVIG Ştii bine ce vreau. 

HJALMAR Nu ştiu nimic. 

HEDVIG (rîzînd și scîncind) Nu mă mai necăji, tăticule | 

HJALMAR Ce s-a întimplat? 

HEDVIG (scuturîndu-l) Dă-mi ce mi-ai adus. Ştii bine 
ce bunătăţi mi-ai promis. 

HJALMAR Vai, draga mea! Am uitat. 

HEDVIG Nu mă amăgi. E rușine. Unde le-ai pus? 

HJALMAR N-am uitat. Dar așteaptă puţin. Am altceva 
pentru tine, Hedvig. (Se duce şi caută în buzunarele redin- 
gotei.) 

HEDVIG (sare și bate din palme) Ah, mămico! Mămico! 

GINA Vezi? Dacă ai răbdare... 

HJALMAR (cu o hirtie) Asta-i. 

HEDVIG Cum așa? Asta nu e decit o hirtie. 

HJALMAR E lista de bucate, fetiţo. Toată lista. Pe ea 
scrie „Menu“, dar asta înseamnă listă de bucate. 

HEDVIG Altceva nu ai? 

-HJALMAR Celelalte le-am uitat. Crede-mă pe cuvint. 

Distracţia asta cu bunătăţile e foarte neplăcută. la loc la 


masă și citește lista... și eu îţi explic ce gust au bucatele. 
Hai, te rog, Hedvig. 

HEDVIG (înghițindu-și lacrimile) Mulţumesc. (Se 
aşază la masă, dar nu citeşte nimic. Gina îi face semn. Hjalmar 
observă.) 

HJALMAR (plimbindu-se prin cameră) E de necrezut 
la cîte trebuie să se gindească un cap de familie. lar dacă 
uită numai un singur lucru, cit de mic, gata! Se pomeneşte 
cu nazuri şi cu mutre acre. Omul se obișnuiește insă cu toate. 
(Se oprește la sobă, lingă bătrin.) Tată, astă-seară ai mai 
cercetat puţin ce e pe dincolo? 

EKDAL Ei, na, se putea să nu mă uit? Dumneaei s-a 
instalat în coş. 

HJALMAR Vezi? S-a instalat în coş. Așadar începe să 
se obișnuiască. 

EKDAL Păi sigur. N-am spus eu? Mai trebuie însă ci- 
teva lucruri... 

HJALMAR Citeva îmbunătăţiri, da. 

EKDAL Se vor face neapărat. 

HJALMAR Da, tată, să vorbim puţin despre ele. Vino 
aici lingă mine, pe canapea. 

EKDAL Bine, vin. Să-mi umplu mai intii pipa. Trebuie 
s-o şi curăţ niţel. Hm! (Intră în camera lui.) 

GINA (către Hjalmar, zimbind) Să-și curețe pipa! 
Pricepi?... 

HJALMAR Gina, lasă-l în pace pe bietul naufragiat. 
Da, cîteva îmbunătăţiri... Miine trebuie să ne şi apucăm de 
treabă. 

GINA Miine n-o să ai vreme, Hjalmar. 

HEDVIG (intervenind) Ba da, mămico! 

GINA Da, avem niște copii de retuşat. Au venit de 
citeva ori după ele. 

HJALMAR Iar copiile! Să le terminăm odată. Poate au 
venit şi comenzi noi? 

GINA Regret, dar n-au venit. Miine n-am altceva de 
făcut decit cele două portrete pe care le ştii. 

HJALMAR Altceva nimic? Aşa e cind nu te ocupi. 

GINA Ce vrei să fac? Anunţ şi eu în gazete cit pot. 

HJALMAR Da, da, gazetele. Mare pricopseală! Nici 
după cameră n-a venit nimeni s-o vadă, aşa e? 

GINA Nu, n-a venit nimeni. 

HJALMAR Era de aşteptat. Dacă nu te-ngrijeşti!... 
Trebuie să ne dăm mai multă silinţă, Gina. 

HEDVIG (apropiindu-se de el) Să-ţi aduc flautul, tăti- 
cule? 

HJALMAR Nu-mi trebuie nici un flaut. N-am nevoie 
de nici o bucurie pe lumea asta. (Plimbindu-se.) Da, miine 
voi lucra. Negreşit. Voi lucra cit mă vor ţine puterile... 

GINA Dragă Hjalmar, nu asta am vrut să spun. 

HEDVIG Să-ţi aduc o sticlă de bere, tăticule? 

HJALMAR Nu. Nu-mi trebuie nimic. (Oprindu-se.) 
Bere? Bere ai spus? 

HEDVIG (cu vioieiune) Da, tăticule. Bere delicioasă, 
proaspătă. 

HJALMAR Bine. Dacă vrei, adu-mi o sticlă. 

GINA Da, adu-i. Să vezi ce bine o să se simtă! 


(Hedvig dă fuga spre bucătărie, dur Hjalmar, la 
sobă, o oprește, se uită la ea, o apucă de cap și o 
stringe la piept.) 


HJALMAR Hedvig! Draga mea Hedvig! 

HEDVIG (bucuroasă și cu lacrimi în ochi) Tăticul meu 
scump! 

HJALMAR Nu-mi mai spune așa. Am stat la masa unui 
bogătaș, m-am ghiftuit cu de toate şi n-am fost în stare să... 

GINA (la masă) Lasă asta, Hjalmar. 

HJALMAR Nu trebuie să mi-o luaţi în nume de rău. 
Știţi cit de mult ţin la voi. 

HEDVIG (apucindu-l cu braţele de git) Şi noi ţinem 
mult la tine, tăticule, mult de tot! 

HJALMAR Și dacă nu mă port bine uneori, o, Doamne! 
gindiţi-vă şi voi că sint un om cu atitea griji pe cap. (Șter- 
gindu-și lacrimile.) Într-o clipă ca asta n-am nevoie de bere. 
Daţi-mi flautul. (Hedvig se duce fuga la etajeră şi i-l 
aduce.) Mulţumesc, Hedvig. Așa. Cu flautul în mină şi 
cu voi alături... O! (Hedvig se așază la masă lingă Gina. 
Hjalmar se plimbă încoace şi încolo şi începe să cinte o 
arie populară boemă, dar într-un tempo încet, elegiac, şi cu o 
execuție duioasă. Întrerupe apoi melodia, intinde mîna stingă 
spre Gina şi zice mişcat.) Nu te uita, Gina, la sărăcia de sub 
acoperișul nostru. Aici e căminul nostru. Și nicăieri nu ne 

putem simţi mai bine. (Începe iar să cinte. Apoi se aud bătăi 
în ușa de la coridor.) 

GINA (ridicîndu-se) Opreşte-te, Hjalmar. Mi se pare 
că a venit cineva. 

HJALMAR (punînd flautul la loc pe etajeră) Du-te 
ŞI vezi cine e. 


(Gino se duce și deschide usa.) 


GREGERS (din coridor) Vă rog să mă scuzati... 

GINA (dindu-se un pas inapoi) O! 

GREGERS Aici locuiește fotograful Ekdal’ 

GINA Da, aici. 

HJALMAR (îndreplindu-se spre ușă) Gregers! Tu eşti? 
Intră, te rog. 

GREGERS (intrînd) i-am spus că am să trec pe 
la tine. 

HJALMAR Dar chiar în seara asta? Ţi-ai părăsit 
musafirii? 

GREGERS l-am părăsit şi pe ei, şi casa părintească 
totodată. Bună seara, doamnă Ekdal. Nu știu dacă mă recu- 
noaşteţi. 

GINA Cum nu! Tinărul domn Werle nu-i greu de recu- 
noscut. 

GREGERS De fapt, eu semăn cu mama. Și de ea vă 
aduceţi aminte, fără îndoială! 

HJALMAR Zici că ţi-ai părăsit căminul? 

GREGERS Da, m-am mutat la un hotel. 

HJALMAR Bine. De vreme ce ai venit, te rog scoate-ţi 
pardesiul și ia loc. 

GREGERS Mulţumesc. (Îşi scoate pardesiul. Are acum 
alte haine: un costum de postav gri, de croială rustică.) 

HJALMAR ezi colea, pe canapea. Fă-te comod. 


(Gregers se așază pe canapea, iar Hjalmar pe un 
scaun lingă masă.) 


GREGERS (uitîndu-se în Jur) Va să zică, dragă Hjal- 
mar, ăsta e căminul tău! Aici locuieşti! 

HJALMAR Ăsta e atelierul, pre vezi. 

GINA Fiind loc mai mult, cea MR mare parte a tim- 
pului ne-o petrecem aici în atelier. 

HJALMAR Locuiam mai bine înainte, insă casa . sta 
are un mare avantaj: niște camere splendide care dau spre 
stradă. 

GINA Şi pe partea cealaltă a coridorului avem o 
incăpere pe care o putem inchiria. 

GREGERS (către Hjalmar) Bravo ţie! Ai şi subchiriași . 

HJALMAR Încă nu-i am. Nu e lucru atit de ușor. Tre- 
buie să fii un spirit întreprinzător. (Către Hedvig.) Ce se 
aude cu berea, fetiţo? 


(Hedvig clatină din cap şi se duce in bucătărie.) 


GREGERS Singurul copil? 

HJALMAR Singurul, da. E cea mai mare bucurie a 
noastră pe lume, şi... (coborind glasul) şi durerea noastră 
cea mai adincă, Gregers. 

GREGERS Ce vrei să spui? 

HJALMAR Da, dragul meu. E ameninţată să-și piardă 
vederea. 

GREGERS Să orbească? 

HJALMAR Da. Deocamdată sînt numai primele semne. 
Și poate să mai dureze citva timp. Medicul, însă, ne-a pre- 
venit. Nenorocirea e fatală! 

GREGERS Grozavă nenorocire! Şi, mă rog, de unde 
provine asta? 

HJALMAR (oftind) Probabil, ceva ereditar. 

GREGERS (uimit) Ereditar? 

GINA Şi mama lui Hjalmar avea vederea slabă. 

HJALMAR Da, aşa zice tata. Eu nu-mi aduc aminte. 

GREGERS Sărmana copilă! Ea ce zice? 

HJALMAR Îţi poți închipui că n-am avut curajul să-i 
spunem. Nu bănuiește nimic. Veselă, fără griji și sprintenă 
ca o păsărică, zboară spre noaptea veșnică a vieţii. (Cople- 
şit.) Durerea mea e îngrozitoare, Gregers. (Hedvig intră cu o 
sticlă de bere și cu pahare, pe care le pune pe masă.) 

HJALMAR (mîngiind-o pe cap) Îţi mulţumesc, Hedvig. 
(Hedvig îl cuprinde cu braţele de git şi-i şopteşte ceva la ure- 
che.) Nu, nu. Nu-i nevoie de sandvișuri. Ori poate tu vrei, 
Gregers? 

GREGERS Nu, mulţumesc. 

HJALMAR (melancolic) Poţi să aduci totuși citeva. Ar 
fi bine să pui și o felie de piine, bine unsă cu unt. (Hedvig 
se duce iar în bucătărie, bucuroasă.) 

GREGERS (care a urmărit-o cu ochii) Pare a fi o fată 
sănătoasă. 

GINA Da, încolo, slavă Domnului, nu-i lipseşte nimic. 

GREGERS Cu timpul o să semene cu dumneavoastră, 
doamnă Ekdal. Ciţi ani are acum? 

GINA Împlineşte în curind paisprezece. Poimiine e 
ziua ei de naştere. 

GREGERS E destul de bine dezvoltată pentru virsta ei. 

GINA S-a dezvoltat mult, mai ales de un an încoace. 

GREGERS Numai văzînd cît de repede cresc copiii, ne 
dăm seama că îmbătrinim... Sinteţi de mult căsătoriţi?... 

GINA Ne-am căsătorit... Da... acum vreo cincisprezece 
ani. 

GREGERS Poate ceva mai puţin... 

GINA (privindu-l cu atenție) Sint exact cincisprezece 
ani! 

HJALMAR Da, da, așa-i. Cincisprezece ani fără vreo 
cîteva luni. (Schimbind vorba.) Greu ţi-a mai trecut vremea 
acolo sus, la uzină, Gregers! 

GREGERS Mi s-a părut în adevăr greu cit am stat 
acolo. Însă acum,privind în urmă, mai că nu-mi dau seama 
cum a trecut. 


(Intră bătrinul Ekdal din camera sa, fără pipă, dar 
cu vechiul său chipiu de locotenent pe cap; mersul ii 
e cam șovăitor.) 


EKDAL Acum, Hjalmar, putem să stăm şi să vorbim 
despre problemele noastre, hm! Cum a fost? 

HJALMAR (ieșindu-i înainte) Avem un oaspete, tată: 
Gregers Werle. Nu știu dacă-ţi mai aduci aminte de el. 

EKDAL (uitîndu-se la Gregers, care s-a ridicat) Werle? 
Fiul? Ce vrea de la mine? 

HJALMAR Nu vrea nimic. La mine a venit. 

EKDAL Aha! Deci, nu s-a-ntimplat nimic! 

HJALMAR Fireşte că nu s-a-ntimplat nimic. 

EKDAL (ridicindu-și braţele) Nu de alta, eu nu mă tem 
însă... 


GREGERS (ducindu-se spre el) Domnule locotenent 
Ekdal, n-am ținut decit să vă aduc salutul vechilor terenuri 
de vinătoare. 

EKDAL Terenuri de vinătoare? 

GREGERS Da, de colo, de sus, din jurul uzinei Høydal. 

EKDAL Ei da, eram cunoscut acolo pe vremuri. 

GREGERS Eraţi pe-atunci un vinător straşnic. 

EKDAL Da, eram. Și mai pot fi. Se vede după uniformă. 
În casă pot s-o port, fără să dau socoteală nimănui. Pe stradă 
insă, nu ies cu ea. 


(Intră Hedvig cu o farfurie cu sandvișuri, pe care o 
pune pe masă.) 


HJALMAR Șezi, tată, să bei un pahar de bere. Fii bun, 
Gregers. 


(Ekdal înaintează, șchiopătind și mormăind, spre 

canapea. Gregers se așază pe un scaun foarte aproape 

de el, iar Hjalmar de partea cealaltă a lui Gregers. 

(sina stă puţin mai departe de masă şi coase. Hedvig 
rămine lingă tatăl ei.) 


GREGERS Vă mai aduceţi aminte, domnule locotenent 
Ekdal, cind veneam sus, la munte, cu Hjalmar, să vă vizităm 
vara şi la Crăciun? 

EKDAL Da? Nu-mi aduc aminte. Pot doar să vă asigur 
că am fost un vinător straşnic. Am împușcat și urși. Nouă 
am doborit. 

GREGERS (privindu-l compătimitor) Şi acum nu mai 
vinaţi? 

EKDAL Dragul meu, n-aş putea să spun că nu mai 
vinez din cind in cînd! O, nu cum vinam inainte. Căci pă- 
durea, ah, pădurea... pădurea... (Bea.) Mai e in picioare 
pădurea? 

GREGERS Nu mai e ca pe vremea dumneavoastră. A 
fost tăiată fără milă, aproape toată. 

EKDAL Tăiată? ( Mai încet și cu oarecare teamă.) Rău! 
Foarte rău! Asta nu poate să rămînă fără urmări. Pădurea se 
răzbună. 

HJALMAR (umplindu-i paharul) Te rog, tată. Mai bea 
un pahar. 


GREGERS Cum poate cineva ca dumneavoastră. care 
şi-a petrecut viața în aer liber, să trăiască intr-un oraş sufo- 
cant, aici, între patru pereţi? 

EKDAL (zîmbind ușor și uitindu-se la Hjalmar) O! Aici 
nu-i chiar aşa de rău. Nu-i de loc rău. 

GREGERS Dar toate cele cu care aţi crescut împreună? 
Aerul proaspăt, viaţa liberă în pădure, în mijlocul naturii, 
între animale şi păsări?!... 

EKDAL (zimbind) Să i le arătăm, Hjalmar? 

HJALMAR (repede și puțin confuz) Nu, tată. Nu 
astă-seară. 

GREGERS Ce vrea să-mi arate? 

HJALMAR Nimica toată. O să vezi altă dată. 

GREGERS (continuînd a vorbi cu bătrinul) Da, asta 
voiam să vă spun, domnule locotenent Ekdal: că acum ar fi 
bine să mergeţi cu mine sus, la uzină. Căci mă intorc în 
curind acolo. Aţi putea, desigur, să căpătaţi şi acolo cite 
ceva de scris. Aici nu există absolut nimic care să vă poată 
încînta şi însufleți. 

EKDAL (privindu-l uimit) Nimic, zici, care să mă... 

GREGERS Ba da, îl aveţi pe Hjalmar, însă şi el are 
destule griji. Un om ca dumneavoastră, care s-a simțit atras 
totdeauna de tot ce-i liber și sălbatic... 

EKDAL (bate în masă) Hjalmar, trebuie să-i arătăm 
neapărat. 

HJALMAR Nu, tată, nu! E şi întuneric. 

EKDAL Aș, de unde! Afară e lună. (Seridică.) Îţi spun 
că trebuie să vadă. Staică intru eu. Vino și ajută-mă,Hjalmar. 

HEDVIG Hai, tată, hai! 

HJALMAR (ridicindu-se) Ei, fie! 

GREGERS (către Gina) De ce e vorba? 

GINA O, o să vedeţi; nu-i cine ştie ce ciudăţenie. 


(Ekdal şi Hjalmar s-au dus la peretele din fund 
și au dat în lături un canat al uși. Hedvig il ajută 
pe bătrin. Gregers rămine lingă canapea. Gina coase 
mai departe,  impasibilă. Prin deschisătura ușii 
se vede o încăpere mare de pod, lungă şi neregulată, 
cu multe unghere și coșuri de sobă. Prin citeva feres- 
truici în acoperiș, pătrund ici și colo raze luminoase 
de lună. Restul incăperii e cufundat in umbră.) 

EKDAL (către Gregers) Poţi să vii mai aproape. 
GREGERS (apropiindu-se) Ce trebuie să văd? 
EKDAL A: răbdare. Hm!... 

HJALMAR (cam încurcat) Asta îl priveşte pe tata. Eu 
nu mă amestec. 

GREGERS (la ușă, uitindu-se în pod) Țineţi păsări, 
domnule locotenent! 

EKDAL Vorbă să fie că le ţinem. Acuma toate au zbu- 
rat. Ar trebui să le vedeţi la lumina zilei. 

HEDVIG Mai e însă... 

EKDAL Sst! Nu mai e nimic. 

GREGERS Cum văd, aveţi şi porumbei. 

EKDAL Poate că avem și porumbei !... Ei îşi au cuibu- 
rile sub streaşină; le place să stea cit mai sus. 

HJALMAR Nu sint însă porumbei obişnuiţi. 

EKDAL Ce obișnuiți! Avem porumbei rotitori! Avem 
și ciţiva cu gușă. Vino puțin i coace Vel alDiaala de lingă 
perete? 

GREGERS Da. Ce-i cu ea? 

EKDAL În ea stau, noaptea, iepurii de casă. 

GREGERS Ei, poftim! Țineţi și i i de casăl... 

EKDAL De ce să nu pom și iepuri de casă? (Către 
Hjalmar.) Auzi, Hjalmar? Întreabă dacă ţinem şi iepuri de 
casă. Hm! Vorba-i că acuma e acuma! Dă-te la o parte, Hed- 
vig. Veniţi și uitați-vă colo jos. Vedeţi un coș plin cu paie? 

GREGERS Da, il văd; e şi o pasăre în el. 

EKDAL Hm! O pasăre... 

GREGERS Parcă ar fi rață... 

EKDAL (cu glas ferm) Sigur că e rață. 

HJALMAR Dar ce fel de rață crezi că e? 

HEDVIG Nu e o rață ca oricare. 

EKDAL Tu să nu vorbești. 

GREGERS Doar n-o fi rață turcească! 

EKDAL Nu, domnule... Werle. Nu-i rață turcească. E 
o rață sălbatică. 

GREGERS Serios? O rață sălbatică? 

EKDAL Da, pasărea pe care-ați văzut-o e o rață sălba- 
tică. Rața mea sălbatică. E a mea! 

GREGERS Și poate să trăiască aici, în pod? Îi prieşte? 

EKDAL Vă închipuiţi, cred, că are la dispoziţie o albie 
in care se poate bălăci. 

HJALMAR Cu apă improspătată din două în două zile. 

GINA (întorcându-se către Hjalmar) Nu bagi de seamă, 
Hjalmar, că tremurăm de frig? 

EKDAL Da, să inchidem uşa. Să nu-i tulburăm odihna 
de noapte. Fii bună, Hedvig! (Hjalmar și Hedvig închid ușa 
de la pod.) Altă dată veţi putea s-o vedeţi mai bine. (Așe- 
zîndu-se în fotoliul de lingă sobă.) Rațele sălbatice sint niște 
păsări minunate. 

GREGERS Cum aţi prins-o, domnule locotenent? 

EKDAL N-am prins-o eu. Mi-a dăruit-o cineva de aici, 
din oraş. 

GREGERS (cam uimit) Acea persoană n-o fi cumva 
tatăl meu? 

EKDAL Într-adevăr, tatăl dumneavoastră! Hm! 

HJALMAR E ciudat cum ai ghicit, Gregers! 

GREGERS Mi-ai povestit cîndva că îi datorezi multe 
lucruri tatălui meu. Mi-am închipuit, deci, că... 

GINA N-am căpătat însă rața de la domnul Werle 
bătrînul... 

EKDAL Trebuie să-i mulțumim lui Hâken Werle, Gina. 
(Către Gregers.) A împușcat-o din barcă. 

GREGERS S-a ales numai cu citeva alice în corp. 

HJALMAR Două sau trei. 

HEDVIG Le-a primit în aripă și n-a mai putut să zboare. 

GREGERS Şi s-a dus la fund, nu? 

EKDAL (somnoros, cu glas domol) Păi da |! Așa fac rațele 
sălbatice. Se dau la fund, cit mai adînc. Se prind acolo cu 
ciocul de alge ori de ce naiba găsesc. Da la suprafaţă nu mai 
ies. 

GREGERS A dumneavoastră, domnule locotenent, 
cum se face că, totuși, a ieșit? 

EKDAL Tatăl dumneavoastră avea un cîine grozav. 
Ciinele acela s-a scufundat după rață şi a scos-o afară. 

GREGERS (întorcindu-se spre Hjalmar) Va să zică așa 
se face că acum o aveţi aici? 

HJALMAR Nu de-a dreptul. Întii a fost dusă acasă la 
tatăl tău. Acolo nu-i pria de loc. Şi Pettersen a primit po- 
runcă să-i facă de petrecanie... 

EKDAL (aproape adormit) Hm! Nătărăul de Pettersen ! 

HJALMAR (vorbind mai încet) Aşa am căpătat noi pa- 
sărea. Tata, care il cunoaşte oarecum pe Pettersen, cînd 

a aflat povestea cu rața, a reușit să-l convingă să l-o 
dea lui. 

GREGERS Şi-i prieşte aici, în pod? 

HJALMAR Excepţional, dragul meu. S-a îngrăşat. Stă 
de-atita vreme aici în pod, incit a și uitat de viaţa ei sălba- 
tică. De asta depinde totul. îi 

GREGERS Ai dreptate, Hjalmar... Să n-o lași niciodată 
să mai vadă aerul şi marea. Acum dă-mi voie să mă retrag. 
Mi se pare că tatăl tău a adormit. 

HJALMAR N-are nici o importanță. E 

GREGERS E-adevărat că aveți o cameră de închiriat? 

HJALMAR Da. De ce întrebi? Cunoști pe cineva care 
ar fi amator? 

GREGERS Puteți să mi-o dați mie? 

HJALMAR ie? 

GINA Dar dumneavoastră, domnule Werle... 

GREGERS Dacă mi-o dați, mîine dimineață mă şi mut 
în ea. 

HJALMAR Cu cea mai mare plăcere. 

GINA Nu, domnule Werle. Camera nu e de loc bună 
pentru dumneavoastră. 

HJALMAR De ce spui asta, Gina? 

GINA Camera nu-i nici destul de mare, nici destul de 
luminoasă... 

GREGERS Asta nu mă interesează, doamnă Ekdal. 

HJALMAR După mine, camera e foarte drăguță. Și nici 
nu e prost mobilată. 

GINA Nu-i uita însă pe cei doi care locuiesc dedesubt. 

GREGERS Care doi? 

GINA E unul care a fost preceptor... 

HJALMAR Molvik. 

GINA ...și un doctor — un oarecare Relling. 

GREGERS Relling? Mi se pare că-l cunosc. A fost în- 
tr-o vreme medic la Høydal. 

GINA Doi oameni răi. Își fac de cap aproape seară de 
seară. Ba se mai întorc și la ore tirzii acasă. 

GREGERS Omul se obișnuiește repede cu orice. Voi 
face şi eu ca rața sălbatică. 

GINA Nu ştiu, zău, dacă vă veţi putea odihni! 

GREGERS Nu vă place de loc să mă mut la dumnea- 
voastră, doamnă Ekdal? 

GINA Vai de mine! Cum puteţi să credeţi asta? 

HJALMAR Oricum, e destul de ciudat din partea ta, 
Gina. (Către Gregers.) Spune-mi, Gregers, mai intii de toate, 
ai de gind cu adevărat să te stabilești aici, în oraş? 

GREGERS (punindu-și pardesiul) Da, așa vreau. 

HJALMAR Dar nu acasă la tatăl tău. Ce ai de gînd să 
faci? 

GREGERS Dacă aș ști, ar fi ceva mai simplu. Cind ai 
nenorocul să te cheme Gregers şi pe deasupra și Werle, e ceva 
îngrozitor. 

HJALMAR Nu văd de ce. 

GREGERS Ptiu! L-aş scuipa în obraz pe individul care 
s-ar numi aşa. Cind insă te cheamă Gregers Werle, ca pe 
mine... 

HJALMAR (rîzind) Ha, ha! Dacă n-ai îi Gregers Werle, 
ce-ai vrea să fii? 

GREGERS Dacă ar fi să aleg, aș prefera să fiu un ciine 
sirguincios. 

GINA Un ciine?! 

HEDVIG (fără voie) Vai! 

GREGERS Da, un ciine sîrguincios. Un ciine care se 
scufundă in apă după rațele sălbatice cînd se duc la fund şi 
se prind de algele din nămol. 

HJALMAR Ştii ce, Gregers? Nu cred nimic din tot 
ce-mi spui. 

GREGERS Ce-ţi spun eu nu-i de loc ciudat. Miine dimi- 
neaţă, insă, mă mut la tine. (Către Gina.) N-o să vă stinghe- 
resc de fel; știu să mă gospodăresc singur. (Către Hjal- 
mar.) Celelalte lucruri le discutăm miine dimineaţă. Noapte 
ui: doamnă Ekdal. (Salutînd-o din cap pe Hedvig.) Noapte 

ună! 

GINA Noapte bună, domnule Werle. 

HEDVIG Noapte bună. 

HJALMAR (care a aprins o luminare) Stai puţin. Vreau 
să-ţi fac lumină. Pe scară trebuie să fie întuneric. (Gregers 
și Hjalmar ies pe ușa dinspre coridor.) 

GINA (privind înaintea ei, cu lucrul în poală) Nu-i 
ciudat din partea lui să spună că ar vrea să fie un ciine? 

HEDVIG Să-ţi spun un lucru, mămico. Eu cred că alt- 
ceva a vrut să spună. 

GINA Ce anume? 


HEDVIG Nu știu, însă tot timpul mi s-a părut că una 
gindește şi alta spune. 

GINA Crezi? Ciudat! 

HJALMAR (întorcîndu-se) Lampa ardea încă. (Stinge 
luminarea și o pune deoparte.) În sfirşit, pot să gust şi eu 
ceva. (Luind un sandviş.) Vezi, Gina? Cind omul are puţin 
spirit de întreprindere... 

GINA Ce vrei să spui? 

HJALMAR Uite că am avut noroc să inchiriem și came- 
ra, în sfirşit. Și încă unui om ca Gregers, un vechi şi bun 
prieten. 

GINA Nu ştiu, zău, ce să mai spun. 

HEDVIG Să vezi ce bine o să fie, mămico! 

HJALMAR Curioasă mai ești și tu! Înainte o ţineai 
într-una să inchiriem camera, şi acuma faci mofturi. 

GINA Da, Hjalmar, dacă ar fi vorba de altcineva. Ce 
crezi că o să spună bătrinul? 

HJALMAR Bătriînul Werle? Ce-l priveşte pe el? 

GINA Doar îţi dai și tu seama, cred, că e ceva între ei, 
dacă tinărul s-a hotărit să plece din casa părintească. Şi 
știi bine ce poate să fie între ei. 

HJALMAR Orice-ar fi... 

GINA Bătrinul ar putea să-şi închipuie că tu l-ai deter- 
minat să plece. 

HJALMAR N-are decit să-şi inchipuie. Bătrinul Werle 
a făcut multe pentru mine, recunosc; nu înseamnă însă că 
trebuie să depind toată viaţa de el. 

GINA Da, dragul meu, însă toate astea s-ar putea răs- 
fringe asupra tatălui tău. Ar putea să piardă modesta slujbă 
pe care o are la Grâberg. 

HJALMAR Măcar de s-ar întîmpla una ca asta! Nu e 
umilitor pentru un om ca mine să-şi vadă tatăl cu părul alb 
în halul unui paria? Acum însă vor veni vremuri mai bune 
şi pentru noi. (Luînd din nou un sandviș.) Dacă e adevărat 
că am o menire în viaţă, apoi trebuie s-o şi aduc la indepli- 
nire. 

HEDVIG Da, tăticule. Așa să faci! 

GINA Sst! Să nu-l trezeştil 

HJALMAR (mai încet) Am spus că trebuie s-o aduc la 
indeplinire. Va veni și ziua mea odată. De aceea e bine că am 
inchiriat camera. Voi fi mai independent, așa cum trebuie 

să fie omul care are o misiune in viaţă. ( Mişcat, lingă fotoliu.) 
Sărmanul meu tată cu părul nins! Aibi încredere în Hjalmar 
al tău! El are umeri laţi. Puternici, în orice caz. Te vei trezi 
intr-o bună zi... (Către Gina.) Poate nu crezi? 

GINA (ridicindu-se) Ba cred. Deocamdată să-l vedem 
însă aşezat in pat. 

HJALMAR Vom face și asta. (Amândoi îl ridică pe bă- 
trin cu multă băgare de seamă.) 


Actul III 


(Atelierul lui Hjalmar Ekdal. Dimineaţa. Lu- 
mina zilei pătrunde prin fereastra cea mare a 
acoperişului înclinat. Perdeaua e dată la o parte. 
La ridicarea cortinei, Hjalmar e aşezat la masă, 
ocupat cu retușarea unei fotografii. În faţa lui se 
află diverse alte fotografii. Apoi pe ușa dinspre 
coridor intră Gina cu pălărie şi mantou. În braţe 
are un coş cu capac.) 


HJALMAR Te-ai întors, Gina? 

GINA M-am întors, însă trebuie să mă grăbesc. (Pune 
coșul pe un scaun și scoate lucrurile din el.) 

HJALMAR Ai trecut pe la Gregers? 

GINA Da. E foarte frumos la el. Cu lucrurile pe care 
le-a adus, a făcut camera destul de plăcută. 

HJALMAR Serios? 

GINA A ţinut să aranjeze singur totul şi s-a apucat să 
facă şi foc in sobă, dar a uitat să tragă capacul, și fumul a 
umplut toată camera de te înăbuși! 

HJALMAR Ei, poftim! 

GINA Stai că n-am terminat! Ca să stingă focul, a turnat 
apă în sobă, şi ce crezi? A umplut podeaua întreagă de mur- 
dărie. O mizerie, nu altceva! 

` HJALMAR Mare belea! 


45 


GINA Am adus-o pe portăreasă să curețe mizeria, dar 
nimeni nu va putea sta acolo in cameră pînă după prinz. 

HJALMAR Și el unde-i acum? 

GINA Spunea că iese puţin. 

HJALMAR Am trecut şi eu pe la Gregers după ce ai 
plecat tu. 

GINA Da, ştiu. L-ai rugat să vină să ia micul dejun 
la noi. 

HJALMAR Numai o gustare. E prima zi. N-avem înco- 
tro. Tu de altfel ai totdeauna cite ceva în casă. 

GINA Fac cu rost! 

HJALMAR ` ă asa fel ca să nu lipsească nimic de pe masă. 
Cred că vin i Pelling şi Molvik. L-am întilnit pe Relling pe 
scară și nu sc putea să nu-l... 

GINA Vin amindoi? 

HJALMAR Ei și? Nu face nimic. (Bătrinul Ekdal des- 
chide ușa şi ; “ivește înăuntru.) 

EKD..!. “.scultă, Hjalmar! (Observînd-o pe Gina.) Erai 
aici? 

GINA Dorești ceva, tată? 

EKDAL Nu. Mi-e totuna. Hm! (Se retrage.) 

GINA (luînd coșul) Ai grijă, du-te pe la el; vezi să nu 

lece. 

j HJALMAR Bine, am eu grijă. Ascultă, Gina! N-ar fi 
rău să avem la masă şi puțină salată de scrumbii; Relling 
și Molvik au fost la chef az-noapte. 

GINA Numai de n-ar veni prea devreme să mă deran- 

ez... 

HJALMAR Nu vin, nu. Nu-i nici un zor. 

GINA Mai lucrează și tu puţin pină atunci. 

HJALMAR Păi, lucrez doar! Lucrez cit pot. 

GINA Bine, bine, termină şi tu o treabă. 


(Duce coșul in bucătărie. Hjalmar retușează putin 
fotografia. Lucrează incet, fără chef.) 


EKDAL (deschide iar ușa, se uită în atelier și întreabă 
încet) Lucrezi? 
HJALMAR Uite, mă trudesc cu fotografiile astea... 


EKDAL Dacă ești atit de ocupat, lasă. Hm! (Se retrage; 
ușa rămîne deschisă.) 

HJALMAR (mai lucrează puţin în tăcere; leapădă apoi 
pensula și se îndreaptă spre ușă) Eşti ocupat, tată? 

EKDAL (mormăind) Dacă tu ești ocupat, sînt şi eu. 
Hm! 

HJALMAR Bine. (Se duce să-și vadă mai departe de lucru.) 

EKDAL (apare din nou, după citeva clipe, în pragul 
ușii) La drept vorbind, Hjalmar, eu nu-s chiar atit de ocupat. 

HJALMAR Parcă scriai. 

EKDAL Ce naiba! Grâberg poate să mai aştepte o zi, 
două. Doar nu se prăpădeşte lumea! 

HJALMAR Și nici tu nu ești robul nimănui. 

EKDAL Și zi aşa cu chestia de-acolo... 

HJALMAR Da. Vrei să intri? Să-ţi deschid? 

EKDAL N-ar strica. 

HJALMAR (ridicîndu-se) Ca să terminăm treaba. 

EKDAL Da. Miine dimineață e gata. A rămas pentru 
miine, nu? 

HJALMAR Fireşte! (Hjalmar şi Ekdal împing fiecare 
cîte un canat de uşă. Soarele de dimineaţă străbate în fund prin 
ferestruicile acoperișului. Cîţiva porumbei zboară încoace şi 
încolo. Păsările cirîie din cînd în cînd în pod.) Acuma poţi să 
intri, tată. 

EKDAL (intrînd în pod) Vii şi tu? 

HJALMAR Ştii ce? Eu zic că... (Văzind-o pe Gina în 
pragul uşii bucătăriei.) Eu? N-am vreme. Am de lucru. Meca- 
nismul a fost însă așa... (Trageo sfoară. Dinduntru alunecă 
o perdea a cărei parte de jos constă dintr-o fişe de pinză veche 
de corabie, iar restul de sus dintr-o bucată de plasă de pescuit 
întinsă. Podeaua podului nu se mai vede din această cauză. 
Hjalmar se întoarce apoi spre masa lui.) Aşa... Pot să stau și 
eu puţin liniştit. 

GINA Acum dă iama acolo în toate? 

HJALMAR Mai bine așa decit să stea la madam Eriksen. 
(Se așază.) Vrei ceva? Parcă spuneai că... 

GINA Voiam doar să te intreb dacă pot să pun aici masa 
pentru micul dejun. DP 

HJALMAR Da, poţi! Acum e prea devreme să mai vină 
altcineva. 

GINA Numai perechea de jos! l 

HJALMAR S-o ia naiba de pereche! Nu putea să vină 
in altă zi? 

GINA N-am vrut să-i invit după-masă, cind dormi. 

HJALMAR Bine. Vom dejuna aici. 

GINA Nu-i nici un zor să pun masa chiar acum. Te mai 
poţi folosi de ea incă o oră. 

HJALMAR Păi tu crezi că eu mă folosesc de masă mereu? 

GINA Pe urmă eşti liber. (Se duce înapoi la bucătărie; 
scurtă pauză.) 

EKDAL (în pragul ușii de la pod, în faţa plasei) Hjalmar! 

HJALMAR Zi, tată. 

EKDAL Mi se pare că trebuie să mutăm și albia cu apă. 

HJALMAR Asta am spus-o mereu. 

EKDAL Hm! Hm! (Se retrage de la ușă.) 

HJALMAR (lucrează puţin, se uită spre pod și se ridică 
pe jumătate. Intră Hedvig din bucătărie. Hjalmar se așază ia- 
răși, repede) Ce vrei? 

HEDVIG Am venit să-ţi ţin de urit, tăticule. 


HJALMAR (după o pauză) Umbli forfota mereu. Cauţi 
ceva? 


HEDVIG Nu caut nimic. 

HJALMAR Ce face maică-ta la bucătărie? 

HEDVIG Prepară salata de scrumbii. (Apropiindu-se de 
masă.) Nu-ţi pot da şi eu o mînă de ajutor, tăticule? 

HJALMAR Nu. Prefer să lucrez singur, cit mă mai ţin 
puterile. N-am nevoie de tine, Hedvig. Cel puţin cîtă vreme 
sint sănătos. 

HEDVIG De ce ești rău, tăticule? (Se plimbă puțin, se 
oprește apoi la ușa podului și se uită înăuntru.) 

HJALMAR Ce face bunicul acolo? 

HEDVIG Vrea să mute albia cu apă. 

HJALMAR Singur n-o să reuşească el niciodată s-o 
mute. lar eu sînt condamnat să stau aici. 


HEDVIG (se apropie de el) Dă-mi mie pensula, tăticule, 
Pot să lucrez şi eu. 


HJALMAR Poţi, pe naiba! O să-ţi strici ochii. 

HEDVIG Nici pomeneală! Hai, dă-mi-o! 

HJALMAR (ridicîndu-se) Uite că ţi-o dau, dar numai 
pentru un minut, cel mult două. 


HEDVIG Vorbă să fie! (Luind pensula.) O să vezi. (Se 
aşază.) Mai am aici o fotografie de retuşat. 

HJALMAR Numai să nu-ți strici ochii! Ai auzit? Nu 
vreau să-mi iau nici o răspundere. [a-ți-o tu singură. Atita 
îți spun. 

HEDVIG (retușind) Bine. Mi-o iau. 

HJALMAR Tu eşti o fată destoinică, Hedvig. Numai 
citeva minute. M-ai înţeles? (Se strecoară în pod pe lingă 
marginea perdelei, Hedvig își vede de lucru, Hjalmar şi Ekdal 
se aud certindu-se în pod. Hjalmar se întoarce.) Hedvig, dă-mi 
cleştele de pe etajeră. Și dalta, te rog. (Se întoarce spre pod.) 
Acum o să vezi, tată. Să-ţi arăt mai întii ce ai de făcut. (Hed- 
vig i-a adus sculele cerute și i le dă.) Mulţumesc, dragă. Bine- 
am făcut că am venit! (Se depărtează de deschizătura uşii; 
lucrează şi stau de vorbă mai încolo, în pod. Hedvig se uită 
spre ei. După citeva clipe, bate cineva la ușa coridorului: ea 
nu observă. Cu capul gol şi fără pardesiu, Gregers Werle intră 
și se opreşte la ușă.) 

GREGERS Hm! 

HEDVIG (se întoarce și îi iese inainte) Bună dimineaţa. 
Poftiţi, vă rog. 

GREGERS Mulţumesc. (Se uită spre pod.) Mi se pare 
că aveţi nişte lucrători în casă! 

HEDVIG Nu. E numai tata şi cu bunicul. Mă duc să le 
spun că aţi venit. 

GREGERS Nu te duce. Aştept pină isprăvesc. (Se așază 
pe canapea.) 

HEDVIG Toată casa e răvăşită. (Vrea să pună fotogra- 
fiile la o parte.) 

GREGERS Lasă lucrurile la locul lor. Sint fotografii 
care trebuie să fie retuşate? 

HEDVIG Vreau să-l ajut puţin pe tata. 

GREGERS N-aş vrea să te deranjez cu nimic. 

HEDVIG O, nu! (Trage fotografiile mai aproape şi 
începe să lucreze. Gregers o priveşte în tăcere.) 

GREGERS A dormit bine rața sălbatică az-noapte? 

HEDVIG Mulţumesc. Aşa cred. 

GREGERS (întors spre pod) La lumina zilei pare alt- 
fel decit aseară pe lună. 

HEDVIG Da, e mare deosebire. Dimineaţa arată altfel 
decit după-amiază, iar cînd plouă arată altfel decit pe vre- 
me bună. 

GREGERS Ai observat? 

HEDVIG Da. Nu-i greu să bagi de seamă. 

GREGERS Îţi place acolo înăuntru, la rața sălbatică? 

HEDVIG Da, cind pot să mă duc la ea. 

GREGERS Nu prea ai vreme, mi se pare. Mergi, desigur, 
la școală. 

HEDVIG Acum nu mai merg. Tata se teme să nu-mi 
stric ochii. 

GREGERS Atunci îţi dă el lecţii, nu-i așa? 

HEDVIG Aşa mi-a promis, dar pină acum n-a avut 
vreme. 

GREGERS Nu e altcineva care să te ajute puţin? 

HEDVIG Ba da, domnul Molvik, însă el nu e totdeauna... 
cum să zic? 

GREGERS E beţiv? 

HEDVIG Este. 

GREGERS Cum văd, te îngrijești de toate. Iar acolo, 
in pod, pare a fi o lume aparte, nu-i așa? 

HEDVIG Adevărat că e o lume aparte. Cu atitea minu- 
nății! 

GREGERS Da? 

HEDVIG Da, sînt acolo nişte dulapuri mari, pline de 
cărţi, şi in cele mai multe cărţi sînt ilustraţii. 

GREGERS Aha! 

HEDVIG E şi un birou vechi, cu sertare multe, şi un 
ceasornic mare cu figuri pe dinafară. Dar nu mai merge... 

GREGERS Cu alte cuvinte, timpul s-a oprit... acolo, 
la rața sălbatică. + 

HEDVIG Mai e şi o cutie veche, cu vopsele și alte lu- 
cruri. Pe urmă, toate cărţile. 

GREGERS Și cărţile... le citești? 

HEDVIG Le citesc, cind ajung la ele. Cele mai multe 
sint scrise insă în limba engleză, pe care n-o cunosc. Dar mă 
uit la poze. E una mare de tot, cu titlul „Harrison's History 
of London“!. Cred că are vreo sută de ani. Sint atit de multe 
poze in ea! Pe copertă e desenată moartea, cu o clepsidră 
in mină, și o fecioară. E tare urită. Da sint alte poze cu bise- 
rici, castele, străzi şi vapoare care umblă pe mare. 

GREGERS Spune-mi, te rog: cine ţi-a dat toate lucru- 
rile astea rare? 


— 


1 Istoria Londrei de Harrison. 

HEDVIG Le-a adus un căpitan bătrin de marină care 
a locuit cîndva aici. Lumea îi zicea „Olandezul zburător". 
Ciudat — că nici nu era olandez. 

GREGERS Nu? 

HEDVIG Nu. Pină la urmă căpitanul a dispărut, dar 
numele așa i-a rămas. 

GREGERS Și ia mai spune-mi, te rog: cind stai acolo 
şi te uiţi la poze, nu-ţi vine să pleci, să vezi cu ochii ade- 
vărata lume mare? | 

HEDVIG Uite că nu! Vreau să stau mereu acasă, să-mi 
ajut părinţii. 

GREGERS Retușind fotografii? 

HEDVIG Nu numai așa. În primul rind, vreau să invăţ 
să gravez imagini ca acelea din cărţile englezești. 

GREGERS Hm! Și tăticu ce zice? 

HEDVIG Cred că nu-i place. E foarte ciudat. Mereu 
imi spune să învăţ să împletesc coșuri de paie, adică tocmai 
ce nu-mi place mie. 

GREGERS Nici mie. 

HEDVIG Tăticu are insă dreptate cind spune că, dacă 
aș fi invăţat să împletesc coșuri, aş putea acum să fac un 
coş nou pentru rața sălbatică. 

GREGERS Da, asta ai putea s-o faci; ești cea mai in- 
dicată. 

HEDVIG Sint, pentru că rața e a mea. 

GREGERS Fireşte că dal! 

HEDVIG A mea e, însă tata și bunicul o dau cu impru- 
mut de cite ori vor. 

GREGERS Așa? De ce-o dau cu imprumut? 

HEDVIG Ca să fie expusă sau mai ştiu eu de ce! 

GREGERS Îmi inchipui. Rața sălbatică e pasărea cea 
mai deosebită de acolo, din pod. 

HEDVIG Da, așşa-i, e o pasăre cu adevărat sălbatică. 
Păcat de ea, săraca! N-are pe nimeni pe lume. 

GREGERS Nu are familie, cum au iepurii de casă. 

HEDVIG Nu are. Celelalte păsări au mai avut pui o 
bucată de vreme. Ea insă nu are pe nimeni. Nimeni n-o cu- 
noaște și nici nu știe de unde e. 

GREGERS A fost insă în fundul mării. (Hedvig il 
priveşte în treacăt și își reține un zîmbet.) De ce zimbești? 

HEDVIG Zimbeam pentru că, de cite ori mi-aduc amin- 
te de pod şi de tot ce se află în el, am impresia că acolo e 
„fundul mării“. O prostie, desigur. 

GREGERS Să nu spui asta. 

HEDVIG De ce să nu spun, dacă acolo e numai un pod? 

GREGERS (privind-o țintă) Eşti sigură? 

HEDVIG (uimită) Da, că e pod! 

GREGERS Eşti sigură? (Hedvig tace și se uită la el 
cu gura căscată. Vine Gina din bucătărie cu faţa de masă. 
Gregers se ridică.) Am venit prea devreme. 


GINA Nu-i nimic. Sînt gata în citeva clipe. Curăţă 
masa, Hedvig. 


(Hedvig stringe lucrurile de pe masă. In timp ce 
Gina și Hedvig așază tacimurile, Gregers se insta- 
lează într-un fotoliu și răsfoiește un album.) 


GREGERS Am auzit că ştiţi să retuşaţi, doamnă Ekdal. 

GINA (privind într-o parte) Da, ştiu. 

GREGERS S-a nimerit bine. 

GINA De ce? 

GREGERS Pentru că Hjalmar e fotograf. 

HEDVIG Și mama știe să fotografieze. 

GINA Da, am învăţat și eu meseria asta. 

GREGERS Poate că şi conduceţi întreprinderea? 

GINA Cind Hjalmar nu are timp. 

GREGERS Știu că e foarte ocupat cu bătrinul. 

GINA Ei da, şi nu prea e potrivit pentru el să umble 
după comenzi la unul şi la altul. 

GREGERS Cred și eu. Cind Hjalmar pornește însă pe 
un drum... 

GINA Hjalmar nu e un fotograf ca oricare altul... 

GREGERS Ce vreţi să spuneţi? (Se aude o împușcătură 
în pod. Gregers tresare.) Asta ce mai e? 

GINA lar au inceput să împuște! 

GREGERS Da? Împuşcă? 

HEDVIG Vinează. 

GREGERS Cum așa? (Întorcîndu-se spre ușa podului.) 
Vinezi, Hjalmar? 

HJALMAR (după plasă) Ai venit? N-am ştiut. Eram 
foarte ocupat! (Către Hedvig.) De ce nu ne-ai spus? 
(Intră în atelier.) 

GREGERS Tragi cu arma în pod? 

HJALMAR (arătind un pistol cu douii țevi) Numai cu 
ăsta. 

GINA Parcă văd că o să provocaţi vreo nenorocire cu 
pistolul acela! 

GREGERS Şi, va să zică, te-ai făcut vinător, Hjalmar? 

HJALMAR Vinez numai iepuri de casă, din cind în 
cînd. De dragul bătrinului, îţi închipui, desigur. 

GINA Oamenii sint ciudaţi. Îşi caută mereu distracţii. 

HJALMAR Ei, da! (Către Gregers.) Din fericire, podul 
e aşezat așa fel incit nimeni nu aude cînd tragem. (Așază 
pistolul pe raftul de sus al etajerei.) Să nu pui mina pe pistol, 
Hedvig! la seama, una din ţevi e încărcată! 

GREGERS (uitindu-se prin plasă) Văd că ai şi arme de 
vinătoare. 

HJALMAR Sint vechile arme ale lui tata. Nu se mai 
poate trage cu ele din cauza închizătoarelor. Totuşi, e 
bine că le avem. Le curăţim din cînd în cind, le ungem și le 
înşurubăm la loc. Cu asta se ocupă mai mult bătrinul. 

HEDVIG (către Gregers) Acum puteţi vedea rața. 

GREGERS Chiar la ea mă uit. Mi se pare că îi spinzură 
una din aripi. 

HJALMAR Adevărat! A fost rănită! 

GREGERS Și şchiopătează puţin de-un picior. Nu? 

HJALMAR Puțin, da. 

HEDVIG E piciorul pe care i l-a muşcat cîinele. 

HJALMAR Încolo nu are absolut nici un beteşug, lucru 
destul de ciudat pentru o pasăre care a primit o încărcătură 
întreagă de alice în trupul ei, ba încă a mai fost apucată și 
de un ciine cu dinţii... 

GREGERS (uitîndu-se spre Hedvig) Şi-a mai stat și 
atita vreme în fundul mării. 

HEDVIG (zîmbind) Chiar! 

GINA (punind masa) Ce rață binecuvintată! Toată 
lumea o compătimeşte. 

HJALMAR Eşti gata, dragă? 

GINA Îndată. Hedvig, ai putea să vii să-mi daio mină 
de ajutor. 


(Gina și Hedvig se duc la bucătărie.) 

HJALMAR (cu jumătate glas) Nu cred că e bine să te 
uiţi la bătrin. Nu-i place. (Gregers se depărtează de ușa podu- 
lut.) Cred că e mai bine să incui uşa pină nu vin ceilalţi. 
(Alungă lighioanele, dind din miîini.) Huşti! Huști! Hai, 
căraţi-vă! (Ruidică perdeaua şi trage ușa.) Șmecheriile astea 
eu le-am inventat. E mare belea să ai grijă de tot felul de 
vietăţi de-astea şi să repari toate stricăciunile pe care 
le fac. De altfel, soţiei mele nu-i place să vadă păsări și ie- 
puri de casă prin atelier. 

GREGERS Ea conduce, mi se pare, gospodăria. 

HJALMAR Toate treburile curente sint în seama ei, 
așa că, pină una alta, eu mă mai pot retrage în camera mare 
să mă gindesc la lucruri mai importante. 

GREGERS Ce fel de lucruri? 

HJALMAR Mă mir că nu mi-ai pus întrebarea asta pină 
acum. Ori, poate, n-ai aflat încă nimic despre descoperirea 
mea? 

GREGERS Nu. Ce descoperire? | 

HJALMAR N-ai aflat, prin urmare. Cum era să afli 
acolo, in pădure și în pustietăţile alea? 

GREGERS Așadar, ai făcut o descoperire? 

HJALMAR La drept vorbind, încă n-am făcut-o, dar sînt 
pe cale să o fac. Îţi poţi inchipui că nu m-am dedicat mese- 
riei de fotograf numai ca să iau comenzi de la unul gi de la 
altul. 

GREGERS Aşa mi-a spus şi soţia ta. 

HJALMAR Am făcut jurămint că, odată ce m-am dedicat 
acestei meserii, s-o înalţ la o adevărată artă și ştiinţă. Aşa 
m-am hotărît să fac marea descoperire. 

GREGERS Și în ce constă ea, mă rog? 

HJALMAR Să nu-mi ceri încă amănunte, dragul meu. 
Le vei afla mai tirziu. Să nu crezi cumva că mă îmboldeşte 
deşertăciunea. Nu fac de dragul meu ceea ce fac. E scopul 
vieţii mele şi-l urmăresc zi și noapte, mereu. 

GREGERS Ce scop? 

HJALMAR L-ai uitat pe bătrinul cu părul argintiu? 

GREGERS Pe sărmanul tău părinte? Ce poţi să faci 
pentru el? 

HJALMAR Vreau să-i redau mîndria, redindu-i onoarea 
și demnitatea numelui de Ekdal, pe care îl poartă. 

GREGERS lată, așadar, scopul vieţii tale! 

HJALMAR Da, vreau să-l salvez pe naufragiat. Căci nau- 
fragiul l-a suferit cînd l-a surprins furtuna. Cit au durat 
cercetările, n-a mai fost el insuşi. Pistolul acela, de care ne 
servim ca să împușcăm iepuri de casă, a jucat un rol in tra- 
gedia familiei Ekdal. 

GREGERS Pistolul? Cum așa? 

HJALMAR După pronunțarea sentinţei, cind el urma 
să fie dus la inchisoare, avea pistolul in mină. 

GREGERS Serios? 

HJALMAR N-a cutezat însă. Era atit de dărimat sufle- 
teşte, încît devenise laş. Poţi tu să înţelegi? | nmilitar...el, 
care împuşcase nouă urşi...el, care se trăgea din doi locote- 
nenţi-colonei... succesiv, fireşte. Îţi dai seama, Gregers? 

GREGERS Da, îmi dau foarte bine seama. 

HJALMAR Eu nu. Și astfel, pistolul a intrat în istoria 
familiei noastre. Cînd i s-au pus hainele vărgate și cit timp 
a stat la închisoare, numai eu ştiu ce zile grele am trăit. 
Stam cu perdelele trase la amindouă ferestrele. Cind mă ui- 
tam afară, vedeam că soarele lumina ca de obicei, dar nu 
ințelegeam nimic. Vedeam oameni care mergeau pe stradă 
rizind și vorbind despre una și alta, dar nu ințelegeam ni- 
mic. Mi se părea că toată lumea trebuie să stea tăcută, ca 
in timpul unei eclipse de soare. 

GREGERS La fel am simţit și eu cînd a murit mama. 

HJALMAR În una din acele clipe, Hjalmar Ekdal avea 
pistolul aţintit asupra pieptului său. 

GREGERS Te-ai gindit cumva să... 

HJALMAR Da. 

GREGERS N-ai tras însă. 

HJALMAR Nu. În clipa decisivă, m-am biruit pe mine 
insumi și am rămas în viaţă. Îți dai seama, totuşi, 
su curaj îi trebuie cuiva ca să aleagă viaţa în astfel de con- 

țin. 

GREGERS Depinde de om. 

HJALMAR Fără îndoială. N-am greşit însă, căci in 
curînd voi face descoperirea. Doctorul Relling crede ca şi 
mine că atunci tata va putea să poarte iar uniforma. Asta 
va fi pentru mine cea mai mare răsplată. 

GREGERS Atit de mult îl preocupă uniforma? 

HJALMAR E tot ce rivneşte. Mi se rupe inima pentru 
el. De cite ori avem o mică serbare in familie—ziua soției, 


aniversarea nunţii sau mai știu eu ce—bătrinul vine îmbrăcat 
cu uniforma de locotenent din zilele lui fericite. Cum bate 
insă cineva la uşă — căci nu îndrăznește să apară înaintea 
străinilor — o şterge iar în camera lui, cît îl ţin picioarele. 
Dureroasă priveliște pentru un fiu! 

GREGERS Cam cit timp crezi că va mai trece pînă ce 
vei fi gata cu descoperirea ta? 

HJALMAR Nu mă întreba de timp. Nimeni nu poate să 
facă o descoperire chiar în clipa cind vrea s-o facă. Ea de- 
pinde în mare măsură de inspiraţie, de sugestie, şi e aproape 
imposibil să ştii de mai înainte cînd va avea loc. 

GREGERS Totuși, progresează. 

HJALMAR Sigur că progresează. În fiecare zi îmi bat 
capul cu ea. După-amiaza mă retrag într-o odaie și acolo 
meditez in linişte. Să nu mă silească însă nimeni, căci ar fi 
zadarnic. Aşa zice și Relling. 

GREGERS Dar nu ți se pare că toate chestiile astea din 
pod te distrag prea mult? 

HJALMAR Dimpotrivă. Să nu-ţi închipui asta. Nu pot 
să umblu mereu apăsat de aceleași ginduri. Trebuie să am 
ceva cu care să umplu timpul de așteptare. Inspirația, suges- 
tia, cînd e să vină, păi să știi că tot vin! 

GREGERS Dragă Hjalmar, eu cred că în sufletul tău 
e ceva din rața sălbatică. 

HJALMAR Din rața sălbatică? Ce vrei să spui? 

GREGERS Te-ai cuiundat şi ai mușcat virtos buruiana 
din fundul mării. 

HJALMAR Te gindești poate la lovitura ucigătoare care 
l-a atins în aripă pe tata, ca şi pe mine? 

GREGERS Nu tocmai așa. Nu vreau să spun că ai fost 
mutilat, dar ai intrat într-o baltă otrăvită, dragul meu. 
Ai căpătat o boală ascunsă şi te-ai dat la fund ca să mori în 
intuneric. 

HJALMAR Eu? Să mor în întuneric? Ştii ce, Gregers? 
Te rog să nu mai spui asemenea vorbe. 

GREGERS Fii liniştit. Te scot eu iarăși la suprafaţă. 
Am şi eu un scop în viaţă. Cu începere de ieri. 

HJALMAR Se prea poate, dar mie te rog să-mi dai pace. 
Pot să te asigur că, făcind abstracţie de figura mea melan- 
colică, uşor de explicat, mă simt foarte bine. 

GREGERS Tot din cauza otrăvii. 


HJALMAR Nu, dragă Gregers. Nu mai vorbi de boală 
și de otravă. Nu-s deprins cu asemenea vorbe. La mine in 
casă nu vorbeşte nimeni, niciodată, despre lucruri sinistre. 

GREGERS Nu ştiu dacă trebuie să te cred. 

HJALMAR E așa cum iți spun; astfel de lucruri nu-mi: 
plac. Aici nu e o baltă, cum te exprimi tu. În căminul sărac 
al fotografului, acoperişul e scund și situația mea modestă. 
Sint însă un descoperitor şi in acelaşi timp sprijinul familiei 
mele. Asta mă ridică mai presus de situaţia mea umilă. 
O! Bine că vine şi micul dejun! 


(Gina și Hedvig aduc sticle de bere, o gărăfioară cu 

rachiu, pahare și alte accesorii. În același timp, in- 

tră pe ușa coridorului Relling impreună cu Molvik. 

Amiîndoi sint fără pălărie și pardesiu. Molvik e îm- 
brăcat in negru.) 


GINA (așezind masa) Uite-i că au sosit amindoi la 
timp! 

RELLING Lui Molvik i s-a părut că-i miroase a salată 
de scrumbii și s-a luat după mine. Vă zic din nou bună di- 
mineaţa, doamnă Ekdal. 

HJALMAR Dă-mi voie, Gregers, să ţi-l prezint pe dom- 
nul Molvik, licenţiat în teologie. Pe doctorul Relling îl 
cunoști, nu? 

GREGERS Da, îl cunosc puţin. 

RELLING O! Domnul Werle junior. Nu vă aduceţi 
aminte că ne luam de păr colo sus, la uzina din Høydal? 
V-aţi mutat acum aici? 

GREGERS Da, azi-dimineaţă. 

RELLING Dedesubt stau eu şi cu Molvik, aşa că docto- 
rul și pastorul, dacă vă face trebuinţă vreunul din ei, îi 
aveţi la îndemină. 

GREGERS Mulţumesc. S-ar putea intimpla, căci ieri 
am fost treisprezece la masă. 

HJALMAR Iar incepi cu lucruri sinistre? 

RELLING Fii liniştit, Ekdal. Tu eşti în afară de orice 
primejdie. 

HJALMAR Mi-ar plăcea — in interesul familiei mele. 
Acum să luăm loc, să mincăm, să bem și să ne veselim. 

GREGERS Nu-l aşteptăm pe tatăl tău? 

HJALMAR Nu. El ia masa ceva mai tirziu. Poitiţi, 
vă rog! 
(Domnii se aşază la masă, nmičnincă și beau. Gina și 
Hedvig aleargă de la masă la bucătărie, și invers, 
sercindu-i.) 


RELLING Molvik a fost ieri cu chef, doamnă Ekdal. 

GINA lar? 

RELLING N-aţi auzit cînd l-am adus acasă az-noapte? 

GINA N-aş putea să spun că am auzit! 

RELLING Mă bucur, căci s-a purtat îngrozitor! 

GINA Adevărat, Molvik? 

MOLVIK Să tragem cu buretele peste ce s-a întimplat 
în timpul nopţii. Au fost lucruri care n-au depins de bună- 
voinţa mea. 

RELLING (către Gregers) Cînd i se face de chef, n-am 
incotro și trebuie să-l însoțesc. E demonic Molvik. 

GREGERS Demonic? 

RELLING Da, e demonic. 

GREGERS Hm! 

RELLING Şi firile demonice nu sint create să umble 
prin lume drept pe picioare. Uneori merg pe două cărări. 
Spuneţi-mi, vă rog: tot mai lucraţi sus, la uzina aceea neagră 
și urită? 

GREGERS Am lucrat pînă acum. 

RELLING Şi vi s-au onorat toate creanţele? 

GREGERS Creanţele? (Înţelegind.) Da. 

HJALMAR i s-au achitat creanţele, Gregers? 

GREGERS Vorbă să fie! 

RELLING Ba i s-or fi achitat! Umbla pe la toate 
casele fermierilor și prezenta ceea ce el numea „creanţa 
ideală“. 

GREGERS Eram tinăr pe-atunci. 

RELLING Aveţi dreptate. Eraţi foarte tînăr. Și creanţa 
ideală n-aţi văzut-o onorată niciodată, cit timp am fost eu 
acolo. 

GREGERS Nici de-atunci încoace. 

RELLING Și cred că aţi fost destul de cuminte să mai 
reduceţi ceva din sumă. 


GREGERS Niciodată, cită vreme în faţa mea stă un 
om adevărat! 

HJALMAR Aşa se și cuvine. Puțin unt, Gina. 
RELLING Şi o bucăţică de slănină pentru Molvik. 
MOLVIK Nu, nu! Nu vreau slănină. 


(Se aud bătăi la ușa podului.) 


HJALMAR Deschide uşa, Hedvig. Bunicul vrea să 
vină încoace. 


(Hedvig se duce și crapă ușa; bătrinul Ekdal intră 
cu o piele proaspătă de iepure de casă. Hedvig inchide 
ușa în urma lui.) 


EKDAL Bună dimineaţa, domnilor! Azi am avut o 
vinătoare bună. Am împuşcat unul mare. 

HJALMAR Nu m-ai aşteptat. L-ai și jupuit. 

EKDAL L-am şi sărat. Carnea de iepure de casă e moale 
şi fragedă. E și dulce. Ca zahărul! Poită bună, domnilor! 
(Se duce în camera lui.) 

MOLVIK (ridicindu-se) Scuzaţi-mă. Nu mai pot. Tre- 
buie să cobor cit mai repede. 

RELLING Bea puțin sifon, omule! 

MOLVIK (grăbindu-se să iasă) Uf! Uf! (lese pe ușa din- 
spre coridor.) 

RELLING (către Hjalmar) Să golim un pahar în sănă- 
tatea bătrinului vinător. 

HJALMAR (ciocnind cu el) Da, pentru sportivul cu 
un picior în groapă. 

RELLING Pentru omul albit de ani! (Bea.) Spune-mi: 
are părul cărunt sau alb? 

-~ HJALMAR ȘI așa, şi aşa. De altfel, pe creştet nu prea 
mai are fire de păr. 

RELLING Cu perucă o mai duce omul. De fapt, tu ești 
un om fericit, dragă Hjalmar. Ai un scop frumos pentru care 
trăieşti. 

HJALMAR Da, pentru el trăiesc, te rog să mă crezi. 

RELLING Ai, pe urmă, o soție vrednică. Umblă mereu, 
de colo-colo, cu pantofi de pislă, şi işi leagănă şoldurile, 
purtîndu-ţi de grijă. 

HJALMAR (făcînd semn din cap Ginei) Da, Gina, tu 
ești o tovarășă minunată de viaţă. 

GINA la lăsați-mă pe mine in pace! | 

RELLING Pe urmă, o ai pe Hedvig, dragă Hjalmar. 


HJALMAR (mişcat) Copila, da! Copila, in primul rînd. 
Vino la mine, Hedvig. (Miîngiind-o pe cap.) Ce zi e miine? 

HEDVIG (scuturindu-l) Te rog să nu spui nimic, tată. 

HJALMAR Mă doare inima cind mă gindesc cit de 
modestă va fi ziua de miine; doaro mică petrecere in pod! 

HEDVIG Ba o să fie foarte frumoasă, tăticule. 

RELLING Și să vezi cum va fi, Hedvig, cind va veni 
descoperirea cea mare! 

HJALMAR Da, da, să vezi ce va fi atunci, Hedvig! 
M-am hotărit să-ţi asigur viitorul. O s-o duci bine toată viaţa. 
Voi cere ceva pentru tine; am să mă mai gindesc ce anume. 
Va fi unica răsplată a sărmanului descoperitor. 

HEDVIG (îi şoptește, cuprinzindu-l cu braţele de git) 
Scumpul meu tătic! 

RELLING (către Gregers) Pină la o schimbare, nu so- 
coţi că e bine să stai la o masă imbelșşugată într-un fericit 
cerc de familie? 

HJALMAR Da, preţuiesc mult aceste clipe. 

GREGERS Eu nu mă simt bine unde e aer de baltă 
stătută. 

RELLING Aer de baltă stătută? 

HJALMAR lar începi cu de-alde astea? 

GINA Aici nu e aer stătut, domnule Werle. Eu aeri- 
sesc casa în fiecare zi. 

GREGERS (îndepărtindu-se de masă) Mirosul urit nu 
puteţi, totuşi, să-l daţi afară. 

HJALMAR Mirosul urit? 

GINA Da? Ce zici, Hjalmar? 

RELLING Să-mi fie cu iertăciune. Nu cumva aduci 
mirosul urit chiar dumneata, de sus, de la minele din pă- 
dure? 

GREGERS Nu poţi spune că ceea ce aduc eu în casă e 
un miros urit. 

RELLING (ducindu-se spre el) Ascultă, domnule Werle 
Junior: te-am bănuit eu că tot mai umbli cu „creanţa ideală“, 
integrală, in buzunarul de la spate. 

GREGERS O am la piept. 

RELLING Oriunde ai avea-o, nu te sfătuiesc să joci 
rolul de controlor atita vreme cit sint eu aici. 

GREGERS Și dacă totuși îl joc? 


RELLING Te pomenești pe scară de-a berbeleacul. 
Acuma ştii! 

HJALMAR (ridicindu-se) Vai, dragă Relling! 

GREGERS Încearcă numai să mă dai afară! 

GINA (se așază între ei) Nu-ţi dau voie, Relling, să 
faci asta! Trebuie să-ţi spun însă, domnule Werle, că dum- 
neata, care ai făcut toată murdăria aceea acolo, la sobă, 
nu ai calitatea să vii la mine și să-mi vorbeşti de miros urit. 


( Bate cineva la ușa dinspre coridor.) 


HJALMAR Se încurcă iţele... 

GINA Mă duc să văd cine e. (Deschide ușa, tresare și 
se dă un pas înapoi.) O! Oh! (Intră Werle, îmbrăcat cu un 
palton îmblănit.) 

WERLE Vă rog să mă scuzaţi: aici locuiește fiul meu? 

GINA (cu răsuflarea tăiată) Da. 

HJALMAR Fiţi bun și luaţi loc, domnule Werle. 

WERLE Mulţumesc. Nu vreau decit să stau puţin de 
vorbă cu fiul meu. 

GREGERS Bine. Uite-mă aici. 

WERLE Vreau să stăm de vorbă in camera ta. 

GREGERS În camera mea... Fie! (Vrea să iasă.) 

GINA Nu puteţi merge acolo. Știţi in ce hal e camera. 

WERLE Putem să stăm şi pe coridor; vreau să vorbesc 
cu el intre patru ochi. 

HJALMAR Puteţi să staţi aici, domnule Werle. Să 
trecem dincolo, Relling. 


(Hjalmar și Relling ies pe ușa din dreapta. Gina se 
duce cu Hedvig la bucătărie.) 


GREGERS (după o scurtă pauză) Așa... acum sintem 
între patru ochi. 

WERLE Ai spus niște vorbe aseară. Și pentru că te-ai 
mutat aici, la Ekdal, îmi vine să cred că ai ceva impo- 
triva mea. 

GREGERS Vreau să-i deschid ochii lui Hjalmar Ekdal, 
ca să vadă situaţia lui așa cum e. Atita tot. 

WERLE Ăsta e scopul vieţii tale, despre care îmi vor- 
beai ieri? 

GREGERS Da. Altceva nu mi-ai lăsat. 

WERLE Cu alte cuvinte, eu ţi-am distrus sufletul? 

GREGERS Mi-ai distrus toată viaţa. Nu mă gîndesc 
la istoria cu mama. Ţie trebuie să-ţi mulţumesc insă că am 
cugetul încărcat. 

WERLE Aha! E vorba de conștiința ta. 

GREGERS Era de datoria mea să iau măsuri împotriva 
ta incă de pe cînd i se întindeau curse locotenentului Ekdal. 
Trebuia să-l avertizez, căci presimţeam unde aveau să ajungă 
lucrurile. 

WERLE Da, în adevăr. Atunci trebuia să vorbeşti. 

GREGERS N-am îndrăznit. Am fost laş şi timid. M-am 
temut de soartata, atunci şi multă vreme pe urmă. 

WERLE Teama asta se pare că ţi-a trecut acum. 

GREGERS Mi-a trecut, din fericire. Ce am păcătuit 
impotriva bătrinului Ekdal, atit eu cit și alții, nu poate 
fi ispăşit niciodată. Pe Hjalmar îl pot însă mîntui de 
rușinea și de tăcerea care îl vor prăbuși în prăpastie. 

WERLE Și crezi că astfel vei săvirşi o faptă bună? 

GREGERS Cred cu toată tăria. 

WERLE Vrei să spui poate că fotograful Ekdal e omul 
care o să-ţi fie recunoscător pentru un astfel de serviciu 
prietenesc? 

GREGERS Este, da. 

WERLE Hm! Vom vedea. 

GREGERS Afară de asta, dacă mai trăiesc, vreau 
să-mi! ştiu cugetul vindecat. 

WERLE Cugetul ţi-e bolnav încă din copilărie. Aşa 
l-ai moștenit de la mama ta, Gregers. E singura moştenire 
pe care ţi-a lăsat-o. 

GREGERS (zimbind puţin ironic) Te roade incă gre- 
șeala pe care ai săvirşit-o crezind că vei face avere cu ea? 

WERLE Să lăsăm la o parte tot ce e străin de subiect. 
Ții, va să zică, neapărat să-l duci pe fotograful Ekdal pe 
calea pe care o consideri dreaptă? 

GREGERS Da, țin neapărat să fac asta. 

WERLE Atunci, degeaba am venit aici latine. Nu mai 
are nic! un rost să te întreb dacă vrei să te muţi înapoi, in 
casa părintească. 

GREGERS Nu, nu are nici un rost. 

WERLE Nici în firmă nu vrei să intri? 

GREGERS Nici. 


WERLE Bine. Întrucit am insă de gind să mă recăsă- 
toresc, vei îi înlăturat de la succesiune. 

GREGERS Asta nu admit. 

WERLE Nu? 

GREGERS Nu mă lasă conştiinţa. 

WERLE (după o mică pauză) Te intorci la uzină? 

GREGERS Nu. Nu mă mai consider în serviciul tău. 

WERLE Ce ai de gind să faci atunci? 

GREGERS Nu vreau decit să-mi realizez scopul vieţii. 

WERLE Și pe urmă? Din ce vei trăi? 

GREGERS Am pus ceva deoparte din,salariul meu. 

WERLE Și cit timp o să-ţi ajungă? 

GREGERS Cit va fi nevoie. 

WERLE Ce vrei să spui cu asta? 

GREGERS Nu-ţi mai răspund. 

WERLE Atunci, rămii cu bine, Gregers. 

GREGERS Cu bine, tată! 


(Werle iese. În prag apare Hjalmar.) 


HJALMAR A plecat? 

GREGERS Da. (Intră Hjalmar şi Relling. Gina şi 
Hedvig se întorc din bucătărie.) 

RELLING Praful s-a ales de gustarea noastră! 

GREGERS Îmbracă-te, Hjalmar. Vei face o plimbare 
lungă cu mine. 

HJALMAR Cu dragă inimă. Ce voia tatăl tău? Era vor- 
ba de mine? 

GREGERS Vino cu mine. Trebuie să stăm puţin de vor- 
bă. Mă duc să mă schimb. (Iese pe uşa dinspre coridor.) 

GINA Să nu te duci cu el, Hjalmar. 

RELLING Nu, nu pleca. Rămii aici. 

HJALMAR (luîndu-și pălăria şi pardesiul) De ce? Cind 
un prieten din tinereţe simte nevoia să-mi spună intre 


RELLING Ce naiba! Nu vezi că individul ăsta e nebun? 

GINA Ascultă-mă ce-ţi spun. Și mama lui avea uneori 
asemenea crize. 

HJALMAR Tocmai de aceea se bizuie pe ochiul atent. 
al unui prieten. (Către Gina.) Tu să fii gata la vreme cu 
masa de prinz. La revedere. (lese pe ușa dinspre coridor.) 

RELLING Mare nenorocire e că omul ăsta n-a crăpaj 
într-unul din iadurile minelor de la Høydal. 

GINA De ce vorbeşti așa? 

RELLING (bombănind) Am și eu socotelile mele. 

GINA Eşti convins că tînărul Werle e nebun de-a bine. 
lea? 

RELLING Nu. Nu mai nebun decit sînt de obicei 
oamenii. Suferă totuși de o boală. 

GINA Ce fel de boală? 

RELLING Vrei să-ți spun? Suferă de o febră acută de 
cinste. 

GINA Febră de cinste? 

HEDVIG Ce fel de boală o mai fi și asta? 

RELLING O boală naţională. Nu apare decit sporadic. 
(Fdcind semn Ginei.) Mulţumesc pentru masă. (ese pe ușa 
dinspre coridor. 

GINA (plimbindu-se neliniștită prin cameră) Uf! Acest 
Gregers Werle a fost intotdeauna un tip ingrozitor! l 

HEDVIG (privind-o cercetător de la masă) Ciudat ma! e 
tot ceea ce se petrece aici! 


Actul IV 


(Atelierul lui Hjalmar Ekdal. A fotografiat de 
curînd. Un aparat cu învelitoare şi suport, cî- 
teva scaune, o consolă etc. Lumină de după-amia- 
ză. Soarele stă să apună. Ceva mai tîrziu începe să 
se întunece. La ridicarea cortinei, Gina, în pragul 
ușii deschise dinspre coridor, stă de vorbă cu ci- 
neva de afară. Are în mînă o cutie şi o placă udă 
de sticlă.) 


GINA Da, negreşit. Cind promit ceva, mă țin de cuvint. 
Luni va fi gata prima duzină. La revedere! (Se aude cineva 
coborind scara. Gina închide ușa, bagă placa în cutie şi o intro- 
duce în aparatul acoperit.) 

HEDVIG (venind din bucătărie) Au plecat? 

GINA Slavă Domnului! Am scăpat! 

HEDVIG Ce-o fi cu tata de nu s-a întors încă? 

GINA Eşti sigură că nu e jos, la Relling? 

HEDVIG Nu e. Am coborit adineauri și am întrebat. 

GINA I se răcește și mincarea. 

HEDVIG Și doar tăticu nu întirzie niciodată la prinz. 

GINA Trebuie să vină. Parcă-l văd! 

HEDVIG Numai de-ar veni! Mi se pare tare ciudat că 
întîrzie ! 

GINA (ezclamind) El e! 


(Hjalmar Ekdal intră pe ușa dinspre coridor.) 


HEDVIG (ieșindu-i înainte) Tăticule! Vai, de cind te 
așteptăm! 

GINA (privindu-l) Ai întirziat cam mult, Hjalmar! 

HJALMAR (fără să se uite la ea) Adevărat, am cam 
zăbovit. 


(Își scoate pardesiul. Gina și Hedvig vor să-l ajute, 
însă el se fereşte.) 


GINA Ai luat cumva masa cu Werle? 

HJALMAR (punindu-și pardesiul în cuier) Nu. 

GINA (ducindu-se spre bucătărie) Să-ţi pun atunci 
să măniînci. 

HJALMAR Lasă, nu măninc. 

HEDVIG (apropiindu-se de el) Nu te simți bine, tăti- 
cule? 

HJALMAR Ba mă simt destul de bine. Am făcut cu 
Gregers o plimbare cam prea lungă. 

GINA Rău ai făcut. Ştii bine că nu eşti deprins. 

HJALMAR Hm! Omul trebuie să se deprindă cu multe 
pe lumea asta. (După ce face cîțiva pași.) A fost cineva pe 
aici în lipsa mea? 

GINA Numai cei doi de Jos. 

HJALMAR Nici o comandă nouă? 

GINA Azi nu. 

HEDVIG Să vezi că miine primim ceva. 

HJALMAR Bine-ar fi, căci miine am de gind să mă pun 
pe treabă serios. 


HEDVIG Miine? Păi ai uitat ce zi e miine? 

HJALMAR Da, ai dreptate. Atunci poimiine. De azi 
inainte voi lucra singur. Vreau să fac toate treburile singur. 

GINA Nu e nevoie să-ţi amărăşti viaţa, Hjalmar. De 
fotografii am eu grijă. Tu să te ocupi numai de descoperirea 
ta. 

HEDVIG Şi de rața sălbatică! Și de păsări! Şi de ie- 
purași |! 

HJALMAR Slăbiţi-mă cu îleacurile astea! De miine 
încolo nu mai pun piciorul în pod. 

HEDVIG Dar, tăticule, mi-ai promis că miine vom avea 
o mică petrecere. 

HJALMAR Da, așa-i. Atunci, de poimiine încolo. Cită 
plăcere aș avea să-i sucesc gitul blestematei aceleia de rațe! 

HEDVIG (strigînd) Raței? 

GINA Cum poți să vorbeşti aşa? 

HEDVIG (scuturîndu-l) Ştii bine, tăticule, că rața săl- 
batică e a mea. 

HJALMAR De aceea nici nu-i mai sucesc gitul. Nu m-ar 
lăsa inima de dragul tău, Hedvig. Nu-mi pare rău decit de 
un singur lucru. Îmi pare rău că am îngăduit sub acoperișul 
meu o vietate care a fost atinsă de miinile individului ace- 
luia... 

GINA Dar tatăl tău a căpătat-o de la Pettersen... 

HJALMAR (făcînd cîțiva pași) Sint anumite cerinţe, 
— cum să le zic? — creanţe ideale... pe care un om nu le 
poate nesocoti fără să-şi compromită viața. 

HEDVIG (ducindu-se după el) Ce vină are biata rață? 

HJALMAR (oprindu-se) Ţi-am spus o dată că o cruț de 
dragul tău. Nu se va atinge nimeni de ea. Am s-o cruț. 
Sint alte datorii care mă așteaptă. Acum, Hedvig, du-te ca 
de obicei și ia puţin aer. E prea întuneric aici pentru tine. 

HEDVIG Nu ies acum. 

HJALMAR Ba să ieși. Mi se pare că încep să te doară 
ochii... Aburii de aici îţi fac rău. E un aer vătămător pentru 
tine. 

HEDVIG Da, da. Cobor pe scara de la bucătărie şi ies 
puţin afară. Paltonul și pălăria sint în cameră la mine. Să 
nu-i faci vreun rău raţei în lipsa mea. 

HJALMAR N-o să-i smulgă nimeni nici o pană. (Strin- 
gînd-o la piept.) Ne-am înţeles, Hedvig. Hai, du-te! (Hedvig 
dă din cap, salutindu-și părinţii, şi iese prin bucătărie.) 

HJALMAR (plimbindu-se prin cameră, fără să se uite 
la Gina) Gina! 

GINA Da, Hjalmar. 

HJALMAR Cu începere de miine, sau hai să zicem de poi- 
miine, aş vrea să mă ocup eu de socotelile gospodăriei. 

GINA Vrei să te ocupi şi de socotelile gospodăriei? 

HJALMAR Da; cel puţin de socoteala veniturilor. 

GINA E foarte ușor, de altfel. 

HJALMAR N-aș crede. Am impresia că nu prea cheltu- 
iești mulți bani. (Se oprește şi se uită la ea.) Cum se face 
asta? 

GINA Eu şi Hedvig nu avem prea multe nevoi. 

HJALMAR E adevărat că tata e plătit bine pentru ceea 
ce primeşte de scris de la Werle? 

GINA Nu ştiu dacă e bine plătit; nu ştiu cum se plă- 
tesc astfel de lucrări. 

HJALMAR Cam cit ia? Spune-mi, te rog. 

GINA Uneori mai mult, alteori mai puţin. Ne mai aju- 
tă şi pe noi citeodată cu bani. 

HJALMAR Ne ajută pe noi? Pînă acum de ce nu mi-ai 
spus? 

i GINA Nu puteam să-ţi spun. Prea erai bucuros închi- 
puindu-ţi că primeam totul numai de la tine. 

HJALMAR Și cind colo, primeşti bani de la Werle! 

GINA Werle are de unde să dea. 

HJALMAR Aprinde lampa, te rog. 

GINA (aprinde lampa) De fapt, nu ştiu dacă Werle 
plătește. Poate că Grâberg plăteşte. 

HJALMAR De ce îl amesteci acum pe Grâberg? 

GINA Nu știu; aşa... 

HJALMAR Hm! 

GINA Nu eu i-am făcut rost bătrinului tău de ocupația 
asta cu scrisul. Berta i-a făcut rost, încă de cînd venea pe 
la noi... | 

HJALMAR Mi se pare că şi tu ai avut un anumit rol. 

GINA (punind abajurul lămpii) Un rol, eu? 

HJALMAR Şi acuma te speli pe miini. Nu? 

GINA (cu fermitate) Spune limpede, Hjalmar: ai vor- 
bit cu Gregers despre mine? 

HJALMAR E adevărat sau nu că intre tine și Werle 
au existat unele relaţii pe vremea cînd erai în serviciu la el? 

GINA Nu-i adevărat! Atunci, nu! E drept că Werle 
umbla după mine. Şi doamna Werle a crezut că era ceva in- 
tre noi. Vorbe, intrigi, scandal, şi, în sfirşit, a trebuit să 
plec de la ei. 

HJALMAR Şi pe urmă? 


GINA Pe urmă m-am întors acasă, iar mama, care nu 
prea era cum o credeai tu, s-a dus la el şi au aranjat împreună 
totul; Werle rămăsese văduv... 

HJALMAR Ei da, şi? 


GINA Ei bine, află acum adevărul: Werle nu s-a lăsat 
pină ce nu şi-a atins scopul. 

HJALMAR (împreunindu-și miinile) Şi femeia asta e 
mama copilului meu! Cum ai putut să-mi ascunzi asta? 

GINA Recunosc că am făcut o mare prostie. Trebuia de 
mult să-ţi spun adevărul. 

HJALMAR Trebuia să mi-l spui îndată. Ca să fi ştiut 
cu cine am a face. 

GINA Și te-ai mai fi căsătorit cu mine?... 

HJALMAR Cum îţi închipui? 

GINA Nu puteam să-ți spun nimic atunci, pentru că 
tineam mult la tine, după cum ştii. Şi nu puteam să mă neno- 
rocesc singură. 

HJALMAR (întorcindu-. spatele) Şi asta e mama scum- 
pei mele Hedvig! lar tot ce văd în faţa ochilor (dînd cu 
piciorul într-un scaun), tot căminul meu îl datorez unui 
fericit predecesor... Ah! Bestia de Werle! 

GINA Regreţi cei paisprezece ori cincisprezece ani ai 
căsniciei noastre? 

HJALMAR (așezindu-se în fața ei) Spune-mi, tu nu-i 
regreți? Nu te-ai căit în fiecare zi şi în fiecare clipă de pinza 
de tăcere cu care m-ai învăluit ca un păianjen? Răspun- 
de-mi! Nu te-au chinuit mustrările, regretele?... 


GINA O, dragul meu Hjalmar! Gospodăria nu mi-a 
dat răgaz să mă gindesc la așa ceva. 


HJALMAR Şi nu te-ai mai uitat înapoi, la trecutul tău? 

GINA Aproape că uitasem necazurile de pe vremuri. 

HJALMAR O! Liniştea asta stupidă, nesimţirea asta! 
Ce revoltător e! Nici un fel de remuşcare!... 

GINA Spune-mi, Hjalmar, ce s-ar fi intimplat cu tine 
dacă n-ai fi avut o soţie cum sint eu? 

HJALMAR Cum ești tu?!... 

GINA Da, căci am fost mereu mai muncitoare și mai 
intreprinzătoare decit tine. E drept că sint şi mai mare cu 
cîţiva ani. 

HJALMAR Ce s-ar fi întîmplat cu mine? 

GINA Cind m-ai întilnit prima oară, umblai cam haihui. 
Nu poţi să tăgăduieșşti. 

HJALMAR Haihui? Tu nu ştii ce înseamnă să fie un 
om plin de griji şi desperat. Mai ales o fire iute, ca mine. 

_GINA Da, însă ai devenit un om foarte bun, îndată 
ce ţi-ai durat un cămin şi ai avut o casă a ta. Ce bine am 
trăit împreună |! Și în curind, eu și cu Hedvig n-o să mai chel- 
tuim mulţi bani cu masa și cu îmbrăcămintea. 

HJALMAR Da, o să vă cufundați în balta stătută a 
tăcerii. 

GINA Uf! Belestematu-acela care s-a strecurat in casa 
noastră | 

HJALMAR Și eu am crezut că bine e să-și aibă omul cui- 
bul lui. Am greșit. Cum îmi voi mai realiza acum descope- 
rirea? Poate că ea se va stinge odată cu mine. Ei bine, Gina! 
Trecutul tău a distrus-o. 

GINA (gata s-o podidească lacrimile) N-ai dreptul să 
spui aşa ceva, Hjalmar. Eu toată viața nu m-am gindit 
decit la fericirea ta. 

HJALMAR Te întreb un singur lucru: ce mai rămîne din 
visul meu de a-mi ridica familia? Cind stăteam pe divan 
şi mă gindeam la descoperire, simţeam că ea îmi va sorbi 
ultima licărire de viaţă. Simţeam că ziua în care aş fi 
obţinut brevetul de inventator ar fi fost şi ziua în care tot 
rostul existenţei mele s-ar fi încheiat. Şi te visam bogată 
— văduva fericită a marelui inventator... 

GINA (ștergîndu-și lacrimile) Nu trebuie să vorbeşti 
așa, Hjalmar. Dumnezeu m-ar lua la el in ziua în care aș 
rămîne văduvă. 

HJALMAR Nu mai are nici o importanţă!... Toate au 
trecut acum. Toate! 


(Gregers Werle deschide cu băgare de seamă ușa din- 
spre coridor.) 


GREGERS Pot să intru? 

HJALMAR Da, poftim! 

GREGERS (înaintează radios și vrea să le stringă mîinile) 
Ei, dragii mei! (Se uită cînd la unul, cînd la altul, apoi îi 
şoptește lui Hjalmar.) Aşadar, nu s-a întîmplat încă nimic? 

HJALMAR (apăsat) Ba s-a întimplat! 

GREGERS Adevărat? 

HJALMAR Am trecut prin cele mai amare clipe din 
viaţa mea. 

GREGERS Dar şi cele mai inălţătoare cred. 

GINA Dumnezeu să te ierte, domnule Werle. 

GREGERS (foarte uimit) Nu pricep cum... 

HJALMAR Ce nu pricepi? 

GREGERS O explicaţie ca asta... o explicaţie pe care 
se poate clădi o viaţă cu totul nouă, o căsnicie întemeiată 
pe adevăr, fără nici un secret.. 

HJALMAR Știu, ştiu! Știu foarte bine!.. 

GREGERS Eram sigur că, trecind pragul aici, voi vedea 
strălucind pe chipurile voastre lumina unei adevărate schim- 
bări la faţă. Și iată, nu zăresc decit stinjenire, apăsare, tris- 
teţe!... 

GINA Ah! asta e! (Scoate abajurul de la lampă.) 

GREGERS Nu vrei să mă înţelegi, doamnă Ekdal. Nu, 
n-a venit incă vremea. Dar tu, Hjalmar? Această explicaţie 
s-ar fi cuvenit să exercite o inaltă influenţă purificatoare 
asupra ta. 

HJALMAR A exercitat-o, bineînţeles. Adică, într-o 
anumită măsură. 

GREGERS Nimic nu se poate asemui pe lume cu bucu- 
ria pe care o încearcă un om acordind iertare unei fiinţe care 
a greșit și pe care o ridică astfel pină la înălțimea iu- 
birii sale. 

HJALMAR Tu iţi inchipui că un om care-a băut otrava 
pe care am sorbit-o eu iși poate reveni atit de ușor? 

GREGERS Un om obişnuit, nu, se-nţelege! Dar un om 
ca tinel.. 

HJALMAR O, Doamne-Dumnezeule, ştiu! Dar nu mă 
poţi sili s-o fac chiar îndată, Gregers. Trebuie să mai treacă 
o vreme, destul de lungă. 

GREGERS Ai in tine ceva din rața sălbatică, Hjalmar. 


(Intră Relling pe ușa dinspre coridor.) 


RELLING Ei, poftim! Iar vorbiţi de rața sălbatică? 

HJALMAR Vai, da — de pasărea pe care a împușcat-o 
în aripă domnul Werle. 

RELLING Domnul Werle?... Despre el vorbeaţi? 

HJALMAR Despre el... şi despre noi. 

RELLING Fir-ar al dracului! 

HJALMAR Ce spui tu?! 

RELLING Îmi exprim dorinţa arzătoare ca șarlatanul 
ăsta să-și ia tălpășiţa cît mai iute. Dacă mai rămîne pe-aici, 
vă smintește cu totul pe amindoi. 

GREGERS Cei doi nu pot fi smintiţi, domnule Relling. 
De Hjalmar nici nu poate fi vorba. Îl cunosc. Dar, fără în- 
doială, și ea are în adincul fiinţei sale ceva bun, ceva demn 
de incredere... 

GINA (gata să plingă) Trebuia să mă lași așa cum eram. 

RELLING (către Gregers) Ar fi o impertinenţă dacă te-aș 
întreba ce vrei, la urma urmei, în casa asta? 

GREGERS Vreau să durez o căsnicie adevărată. 

RELLING Care va să zică nu ţi se pare că e bună căs- 
nicia asta așa cum e? 

GREGERS Din păcate, vai, e o căsnicie tot atit de bună 
ca multe altele. Dar o căsnicie adevărată n-a fost încă pină 
acum. 

HJALMAR Tu, Relling, n-ai ţinut seama niciodată 
de ceea ce se cheamă creanţa ideală. 

RELLING Fleacuri, băiatule! Pardon, domnule Werle: 
cam cite... aşa, cu mare aproximaţie... cam cite căsnicii 
adevărate ai văzut în viaţa dumitale? 

HJALMAR Cinstit vorbind, cred că n-am văzut nici una! 

RELLING Nici eu! 

GREGERS În schimb, am văzut nenumărate căsnicii 
de natură exact opusă. Și am avut prilejul să constat și cit 
de ruinătoare poate fi o astfel de căsnicie pentru ambii soţi. 

HJALMAR Toate temeliile morale ale unui bărbat 
i se pot prăbuşi sub picioare. Asta e ingrozitor! 

RELLING Da, eu, ce-i drept, nu am fost căsătorit ni- 
ciodată, așa că nu pot să fiu judecător in această materie, 
Ştiu însă că dintr-o căsnicie face parte şi copilul. Iar pe 
copil sinteti datori să-l lăsaţi in pace. 

HJALMAR 0... Hedvig!... Sărmana mea Hedvig! 

RELLING Da, pe Hedvig nu vă iîngădui s-o amestecați 
aici. Voi doi sinteţi coșcogea oamenii. N-aveţi decit să pri- 
tociţi cit vreţi situaţia voastră, dacă vă place s-o pritociţi. 
Dar faţă de Hedvig se cade să vă purtaţi cu grijă, atita vă 
spun. Altminteri o nenorociţi| 

HJALMAR Cum o nenorocim? 

RELLING Ori s-ar putea nenoroci singură, nenorocind 
şi pe alţii. 

GINA De unde poţi să ştii asta, Relling? 

HJALMAR O ameninţă vreo primejdie din pricina 
ochilor? 

RELLING Aici nu de ochi e vorba. Dar Hedvig e la o 
virstă delicată. Poate să-i treacă prin cap orice nebunie. 

GINA Așa e, într-adevăr, așa şi face! Am găsit-o în 
bucătărie jucindu-se cu focul, cică se joacă de-a incendiul. 
De multe ori mi-a fost frică să nu dea foc casei. 

RELLING lacătă|! Ştiam! 

GREGERS (către Relling) Cum îți explici? 

RELLING (morocănos) Îşi schimbă glasul, mititica de ea! 

HJALMAR Cit timp mă are pe mine!... Cit timp îmi 
stă capul pe umeri!... 


(Bate cineva la ușă.) 


GINA Sst, Hjalmar. E cineva la ușă. (Cu glas tare.) 
Intră! 


(Intră doamna Sørby, imbrăcată într-un mantou.) 


DOAMNA SORBY Bună seara! 

GINA (ieșindu-i înainte) A, tu erai, Berta! 

DOAMNA SORBY Eu, da. Vă deranjez cumva? 

HJALMAR De loc. Ne aduceţi vreo solie de la... 

DOAMNA SORBY (către Gina) Vorbind sincer, nu cre- 
deam să-i găsesc pe ai tăi acasă la vremea asta şi am intrat 


numai ca să schimbăm două vorbe și să-mi iau rămas bun. 
GINA Cum? Pleci din oraş? 

DOAMNA SORBY Da, miine dimineaţă. Plec in munte, 
la Høydal. Werle a plecat azi după prinz. (Către Gregers.) 
Îţi trimite salutări. 

GREGERS Mulţumesc. Nu era nevoie! 

HJALMAR Va să zică, domnul Werle a plecat? Și acum 
vă duceţi și dumneavoastră după el? 

DOAMNA SORBY Da, Ekdal. Ce zici de asta? 

HJALMAR Fiţi cu băgare de seamă, atit vă spun! 

GREGERS Stai: să te lămuresc. Tata se căsătoreşte cu 
doamna Sørby. 

HJALMAR Se căsătoreşte cu ea? 

GINA Adevărat, Berta? 

RELLING (cu glas tremurător) O fi adevărat? 

DOAMNA SØRBY Da, dragă Relling. E foarte adevărat. 

RELLING Vă căsătoriţi? 

DOAMNA SORBY Da, totul e aranjat. Werle a legali- 
zat actele necesare, iar acum vom face nunta sus la uzină 
în liniște. 

GREGERS Ca un bun fiu vitreg, îţi doresc multă fericire. 

DOAMNA SORBY Îţi mulţumesc, dacă ești sincer. Şi 
nădăjduiesc că vom fi fericiţi — şi Werle, şi eu. 

RELLING Puteţi să nădăjduiţi cu toată increderea. 
Werle nu se îmbată niciodată, pe cit ştiu, şi nici n-are obi- 
ceiul să-şi bată nevasta, cum făcea răposatul veterinar. 

DOAMNA SORBY Lasă-l pe Sørby să se odihnească în 
pace. Avea şi el părţile lui bune. 

RELLING Domnul Werle are, socotesc, părţi şi mai 
bune. 

DOAMNA SORBY Cel puţin nu şi-a irosit tot ce e mai 
bun în el. Cine o face, suportă consecinţele. 

RELLING În seara asta voi ieși cu Molvik. 

DOAMNA SORBY Nu trebuie, Relling. Te rog să n-o 
faci — de dragul meu! 

RELLING N-am ce altceva să fac. (Către Hjalmar.) 
Dacă vrei, hai și tu cu noi. 

GINA Nu, te rog! Hjalmar nu umblă pe unde umblaţi 
vol. 

HJALMAR (supărat, cu Jumătate de glas) Da mai taci 
din gură! 

RELLING Cu bine, doamnă... Werle. (lese pe ușa din- 
spre coridor.) 

GREGERS (către doamna Sørby) După cite văd, vă 
cunoaşteţi destul de bine, dumneata și doctorul Relling. 

DOAMNA SORBY Da, ne cunoaștem de mult. Într-o 
vreme chiar era să se intimple ceva mai serios între noi. 

GREGERS Bine că nu s-a întimplat! 

DOAMNA SORBY Fireşte. M-am ferit totdeauna de com- 
plicaţii. O femeie nu-și poate îngădui atit de ușor să se arunce 
în braţele cuiva. 

GREGERS Nu ţi-e teamă că-i voi șopti ceva tatălui 
meu despre această veche cunoștință? 

DOAMNA SORBY N-avea grijă. l-am spus chiar eu. 

GREGERS Da? 

DOAMNA SORBY Tatăl dumitale ştie şi cel mai nein- 
semnat nimic pe care vreun binevoitor apărător al adevă- 
rului ar putea să-l povestească despre mine. I-am spustot. 
E primul lucru pe care l-am făcut cind am băgat de seamă 
că are anumite intenţii. 

GREGERS Eşti neobişnuit de sinceră, precum văd. 

DOAMNA SORBY Întotdeauna am fost sinceră. Cu sin- 
ceritatea, noi, femeile, ajungem departe! 

HJALMAR Tu ce părere ai, Gina? 

GINA Eh, sînt femei și femei. Unele procedează in- 
tr-un fel, altele într-altul. 

DOAMNA SORBY După mine, Gina, cel mai cuminte 
lucru pentru o femeie e să procedeze ca mine. Nici Werle 
nu mi-a tăinuit nimic despre el. Asta ne-a și legat cel mai 
mult. Cu mine poate acum să vorbească cu inima deschisă, 
ca un copil, ceea ce n-a avut ocazia să facă înainte. El, omul 
întreg, dintr-o bucată, n-a avut parte în tinereţea lui și 
în cei mai buni ani ai lui de altceva decit de dojeni şi de 
cicăleli. Și adeseori, după cite am auzit, dojenile erau 
stirnite de niște întimplări închipuite. 

GINA Adevărat, foarte adevărat! 

GREGERS Dacă doamnele vor să continue discuţia 
aceasta, prefer să mă retrag. 

DOAMNA SORBY Poţi să rămii — nu mai am nimic de 
spus. Am ţinut doar să știi că eu nu am umblat cu secrete 
şi vicleşuguri. S-ar părea că pasul pe care-l fac e o mare 
fericire pentru mine; și chiar și este, intr-o anumită măsură. 
Vreau să spun totuşi că eu nu primesc mai mult decit dau. 
N-am să-l dezamăgese, desigur. Îl voi servi şi-l voi ajuta ca 

nimeni altul, mai ales că în curind va ajunge intr-o stare 
desperată. 
HJALMAR Desperată? 


3REGERS (către doamna Sørby) Da, dar nu pomeni 
de asta acum. 

DOAMNA SORBY Nu se mai poate ascunde nimic. În 
curind va orbi. 

HJALMAR (uimit) Va orbi? Ciudat! Și el orbește? 

GINA Orbesc atiția oameni. 

DOAMNA SORBY Vă puteţi inchipui ce inseamnă asta 
pentru un om de afaceri. Mă voi strădui să-l ajut cu ochii 
mei cit voi putea. Trebuie să plec, nu mai pot să întirziez. 
Ekdal, trebuie să-ţi spun că dacă ai nevoie vreodată de 
Werle, să te adresezi lui Grâberg. 

GREGERS Hjalmar Ekdal refuză, desigur, această 
ofertă. 

DOAMNA SØRBY Da? Mi se pare totuşi că pe vremuri... 

GINA Da, Berta, acum Hjalmar nu mai vrea să pri- 
mească nimic de la domnul Werle. 

HJALMAR (încet și apăsat) Salutaţi-l pe viitorul dum- 
neavoastră soţ din partea mea și spuneţi-i că in curînd am 
să-i fac o vizită  contabilului Grâberg... 

GREGERS Ce? Vrei să te duci la el?... 

HJALMAR ... să-i fac o vizită contabilului Grâberg, 
spun, ca să-i cer o notă cu suma pe care o datorez patronu- 
lui său. Vreau să plătesc datoria aceasta de onoare. Ha,ha, 
ha! Datorie de onoare... Destul! O voi achita cu dobindă 
de cinci la sută. 

GINA Da, dragă Hjalmar, da de unde Dumnezeu să 
scoatem banii? 

HJALMAR Spuneţi-i logodnicului dumneavoastră că 
lucrez neobosit la descoperirea mea. Spuneţi-i că ceea ce-mi 
menține energia spirituală în munca mea grea e dorinţa de 
a scăpa de o datorie penibilă. Pentru asta voi realiza desco- 
perirea. Tot ce voi ciştiga va servi să rambursez cheltuielile 
pe care le-a făcut cu mine viitorul dumneavoastră soţ. 

DOAMNA SORBY S-a intimplat ceva în casa astal 

HJALMAR Fireşte că s-a întimplat! 

DOAMNA SØRBY Vă las atunci cu bine. Mai aveam ceva 
de vorbit cu tine, Gina, dar rămine pentru altă dată. La 
revedere. 


(Hjalmar și Gregers salută muţi. Gina o conduce pe 
doamna Serby pină la ușă.) 


HJALMAR Să nu treci pragul, Gina. 
( Doamna Serby iese, iar Gina inchide ușa după ea.) 


HJALMAR Aşa, Gregers! Voi scăpa de datoria asta 
care îmi stă pe suflet. 

GREGERS Curind, in orice caz. 

HJALMAR Cred că atitudinea mea e corectă. 

GREGERS Totdeauna te-am considerat un om corect. 

HJALMAR În anumite cazuri e imposibil să treci peste 
creanţele ideale. Ca tată de familie voi avea multe de indu- 
rat. Nu-i e uşor, ce-i drept, unui om sărac să achite o dato- 
rie veche de ani de zile, peste care s-a așternut, ca să zic aşa, 
praful uitării. Dar nu-i nimic! Omul din mine își reclamă 
şi el dreptul. 

GREGERS (punind mina pe umărul lui Hjalmar) 
Dragă Hjalmar, n-am făcut bine că am venit? 

HJALMAR O, ba da! 

GREGERS Nu e bine că ți s-a arătat limpede toată 
situația? 

HJALMAR (cam nerăbdător) Da, sigur că da. Totuşi, 
e ceva... ceva care imi jigneşte simţul de dreptate. 

GREGERS Ce anume? 

HJALMAR Faptul că... Nu știu dacă pot să mă pro- 
nunț cu atita lipsă de rezervă vorbind despre tatăl tău. 
GREGERS Nu trebuie să te jenezi față de mine. 

HJALMAR Mă gindesc cit de revoltător e că nu cu, ci 
el realizează adevărata căsnicie. 

GREGERS Cum poţi să spui una ca asta? 

HJALMAR Pentru că așa este. Tatăl tău și doamna 
Sørby contractează acum o căsătorie bazată pe deplină incre- 
dere și sinceritate de ambele părţi. Ei nu-și ascund nimic. 
Nu au nici un secret. Între ei a intervenit, dacă mă pot 


exprima aşa, un pact de iertare reciprocă a păcatelor. 
GREGERs Ei da, și? 

HJALMAR Se înlătură astfel greutatea, cum spuneai 
și tu, de a pune temelia unei căsnicii adevărate. 

GREGERS Da, Hjalmar, insă într-un fel cu totul dife- 
rit. N-o să te compari, și n-ai s-o compari nici pe ea, cu ăştia 
doi... Înţelegi ce vreau să spun. 

HJALMAR Nu pot să uit că în toate astea e ceva care 
jigneşte simţul meu de dreptate. E ca şi cum nu ar fi nici 
un fel de dreptate pe lume. 

GINA Hjalmar! Nu vorbi aşa, pentru Dumnezeu! 

GREGERS Hm! Să nu intrăm in astfel de probleme! 

HJALMAR Pe de altă parte însă, parcă văd braţul 
pedepsitor al destinului. El va orbi. Asta-i. 

GINA O, poate că nu se va întimpla aşa, totuși. 

HJALMAR E în afară de orice indoială; și nici nu tre- 
buie să ne îndoim; e o răsplată meritată. Și el a orbit cîndva 
o fiinţă naivă... 

GREGERS Din nefericire, i-a orbit pe mulţi. 

HJALMAR Și acum vine puterea neinduplecată, tai- 
nică, puterea care reclamă ochii bogătașului. 

GINA Nu vorbi cu atita ură. Mă sperii, Hjalmar. 

HJALMAR Uneori e bine să te cufunzi în adincurile 
intunecate ale existenţei. 


(Hedvig, cu pălărie și palton, veselă, cu răsuflarea 
tăiată, intră pe ușa dinspre coridor.) 


GINA Te-ai și întors? 

HEDVIG Da. N-am vrut să mă duc prea departe. Și 
bine am făcut, căci m-am întilnit acum cu cineva la poartă. 

HJALMAR Cu doamna Sørby, firește. 

HEDVIG Da, cu doamna Sørby. 

HJALMAR (plimbindu-se încoace şi încolo) Sper că ai 
văzut-o pentru ultima oară. 


(Tăcere. Hedvig se uită descurajată, cind la unul, 
cind la altul, cercetind parcă atmosfera.) 


HEDVIG (apropiindu-se insinuantă) Tată!... 
HJALMAR Ce-i, Hedvig? 

HEDVIG Doamna Sorby adusese ceva pentru mine. 
HJALMAR (oprindu-se) Pentru tine? 
HEDVIG Da, un dar pentru ziua mea de miine. 

GINA Berta ţi-a dăruit totdeauna cite ceva la ziua ta 
de naştere. 

HJALMAR Despre ce e vorba? 

HEDVIG Nu-ţi spun; astăzi e incă un secret. Mama 
trebuie să-mi dea acel cadou miine dimineaţă în pat. 

HJALMAR Ah, iarăși secrete faţă de mine!... 

HEDVIG (grăbindu-se) Ba nu. Poţi să vezi şi tu. E o 
scrisoare mare. (O scoate din buzunarul paltonului.) 

HJALMAR O scrisoare? 

HEDVIG Da, nu e decit o scrisoare. Restul vine pe 
urmă. Da ia gindește-te și tu: o scrisoare! Pină acum n-am 
primit niciodată o scrisoare. Pe plic scrie: „domnişoarei“. 
(Citește.) „Domnişoarei Hedvig Ekdal“. Adică mie. 

HJALMAR la să văd şi eu scrisoarea. 

HEDVIG (i-o întinde) Uite-o. 

HJALMAR E scrisul lui Werle, bătrinul. 

GINA Ce spui, Hjalmar? 

HJALMAR Uită-te și tu. 

GINA Parcă mult mă pricep eu la astfel de lucruri? 

HJALMAR Pot să deschid plicul, Hedvig, şi să citesc 
scrisoarea? 

HEDVIG Da, desigur, dacă vrei. 

GINA Nu în seara asta, Hjalmar. Așteaptă pînă miine. 

HEDVIG (încet) Lasă-l să citească. Scrie ceva de bine 
in ea. Tăticu o să se bucure şi vom fi iarăşi veseli cu toții. 

HJALMAR Va să zică, pot s-o deschid? 

HEDVIG Da, deschide-o, te rog, tăticule. Abia aştept 
să văd ce scrie în ea. 

HJALMAR Bine. (Deschide plicul, scoate o hirtie, o 
citește de la un capăt la altul și rămîne confuz.) Ce-o mai fi 
şi asta? 

GINA Ce scrie? 

HEDVIG Hai, tăticule, spune-ne și nouă! 

HJALMAR Stai cuminte. (Recitește scrisoarea. A îngăl- 
benit la faţă, dar se stăpinește.) E un act de donaţie, Hedvig. 

HEDVIG Adevărat? Și ce-mi dăruiește? 

HJALMAR Citește şi tu. (După ce Hedvig citește puțin 
la lampă, cu jumătate de glas, stringind pumnii.) Ochii! 
Ochii!... Şi-apoi scrisoarea! 

HEDVIG (întrerupind citirea) Da, dar mi se pare că 
e pentru bunicu... 

HJALMAR (luîndu-i scrisoarea) Tu, Gina... pricepi 
ceva? 

GINA Nu ştiu absolut nimic. Spune-mi și mie. 

HJALMAR Werle îi scrie Hedvigăi că bătrinul ei bunic 
nu mai are nevoie să-și bată capul cu scrisul şi că de acum 
inainte va putea să ridice de la birou în fiecare lună o sută 
de coroane. 

GREGERS Aha! 

HEDVIG O sută de coroane, mămico! Am citit cu ochii 
mei. 

GINA Norocul bunicului. 

HJALMAR O sută de coroane, cit timp va avea nevoie, 
adică pină va închide ochii. 

GINA În cazul ăsta e asigurat, sărmanul! 

HJALMAR Mai este ceva. Asta n-ai citit, Hedvig. După 
aceea, darul iţi revine ție. 

HEDVIG Mie? Întreg? 

HJALMAR Scrie că ești asigurată cu aceeaşi sumă pe 
toată viaţa. Auzi, Gina. 

GINA Da, aud. 

HEDVIG Vai, ciţi bani voi căpăta! (Scuturindu-l de 
braț). Nu te bucuri, tăticule? 

HJALMAR (ferindu-se) Mă bucur! (Începe să se plimbe 
prin cameră.) Ce perspective pot eu să am? Perspectiva ea 
ei. La Hedvig se gindește bătrinul cu atita dărnicie! 

GINA La ea, firește. Nu e ziua ei de naștere? 

HEDVIG Banii vor fi ai tăi, tăticule. Poţi să fii sigur 
că am să vi-i dau, ţie gi mămicăi, pe toți. 

HJALMAR Mămicăi, da! Asta-i povestea! 

GREGERS Hjalmar, ţi se întinde o cursă. 

HJALMAR Crezi că e iar o cursă? 

GREGERS Azi-dimineaţă, cind a fost aici, a spus: 
Hjalmar Ekdal nu e omul pe care ţi-l închipui tu. 

HJALMAR Nu e omul... 

GREGERS Ai să vezi, a zis. 

HJALMAR Ai să vezi că mă las ademenit de bani? 

HEDVIG Mămico, despre ce vorbesc? 

GINA Du-te și dezbracă-te. 


(Hedvig, cu lacrimi in ochi, intră în bucătărie.) 

GREGERS Da, Hjalmar. Se va vedea acum care din 
noi are dreptate: el sau eu? | 

HJALMAR {rupe hirtia încet în curmeziș și pune ambele 
bucăți pe masă) lată răspunsul meu. 

GREGERS Mă aşteptam la asta. 

HJALMAR (se duce la Gina lingă sobă şi îi spune încet) 
Și-acum gata cu toate secretele. Dacă relaţiile dintre tine 
şi el au incetat cînd ai început să ţii la mine, cum zici tu, 
cum se face că ela făcut ceea ce a făcut ca să ne căsătorim 
amindoi? 

GINA Și-a închipuit, probabil, că va fi primit în casa 
noastră. 

HJALMAR Numai asta? Nu s-a temut de o anumită 
posibilitate? 

GINA Nu înţeleg ce vrei să spui. 

HJALMAR Vreau să știu dacă copilul tău are dreptul 
să trăiască sub acoperişul meu. 

GINA (cu răsuflarea tăiată, fulgerindu-l din ochi) Şi 
asta mă întrebi? 

HJALMAR Răspunde la întrebarea mea: Hedvig e copi- 

_lul meu sau... Haide! 

GINA (privindu-l sfidiitor) Nu ştiu. 

HJALMAR (tremurind ușor) Nu ştii? 

GINA De unde să ştiu? O femeie ca mine e... 

HJALMAR (întorcîindu-i spatele, liniștit) Atunci nu 
mai am de ce să rămin în casa asta. 

GREGERS Gindeşte-te bine, Hjalmar! 

HJALMAR (punindu-și pardesiul) Un om ca mine nu 
mai are la ce să se gindească. 

GREGERS Sint nespus de multe lucruri la care trebuie 
să ne gindim. Trebuie să fiţi tustrei împreună, dacă vrei 
să ajungi la marea jertfă a iertării. 

HJALMAR Nu vreau! Niciodată! Niciodată! Unde mi-e 
pălăria? (Îşi ia pălăria.) Căminul meu e distrus. (Podidin- 
du-l plinsul.) Eu nu mai am copil, Gregers. 

HEDVIG (care a deschis ușa de la bucătărie) Ce-ai spus? 
(Ducindu-se spre el.) Tată! Tăticule!... 

GINA Ei, poftim. 


HJALMAR Nu te apropia de mine, Hedvig. Fugi de 
lingă mine. Nu pot să mă uit la tine. Oh! Ochii!... Rămii 
cu bine! (Vrea să iasă.) 

HEDVIG (se ține după el şi strigă tare) Nu pleca, 
tăticule! 

GINA (strigă) Uită-te la copil, Hjalmar. Uită-te la 
copil! 

i HJALMAR Nu vreau! Nu pot! Trebuie să plec! Nu mai 
pot să rămîn aici! (Se desprinde de Hedvig și iese pe ușa de 
la coridor.) 

HEDVIG (cu ochii plini de deznădejde) A plecat de 
la noi, mămico! A plecat! Nu se mai întoarce niciodată! 

GINA Nu plinge, Hedvig. O să se întoarcă. 

HEDVIG (se aruncă pe divan, suspinind) Nu, nul Nu se 
mai întoarce. 

GREGERS Te rog să mă crezi, doamnă Ekdal. Nu v-am 
vrut decit binele. 

GINA Da, aproape că te cred. Dumnezeu să te ierte! 

HEDVIG (zăcînd pe divan) Oh, simt că am să mor. 
Ce i-am făcut eu, mămico? Adu-l inapoi, acasă! 

GINA Bine, mă duc. Linișteşte-te. Uite că mă duc 
după el. (Luîndu-și paltonul.) Poate că e la Relling. Da 
nu te mai zbuciuma și nu mai plinge. Îmi promiţi? 

HEDVIG (plingind în hohote) Nu mai pling. Numai 
de s-ar intoarce tăticu. 

GREGERS (către Gina, care vrea să iasă) Nu ar fi mai 
bine să-l lași să se lupte cu durerea pînă la capăt? 

GINA N-are decit s-o facă și pe urmă. Mai întii trebuie 
să liniștim copilul. (Iese pe ușa dinspre coridor.) 

HEDVIG (ridicindu-se în picioare şi ştergindu-și lacri- 
mile) Acum să-mi spui ce s-a intimplat. De ce nu vrea tăticu 
să mai ştie de mine? 

GREGERS Întrebarea asta s-o pui cind vei creşte mare. 

HEDVIG (oftind) Dar nu pot să trăiesc cu chinul ăsta 
ingrozitor pină voi crește mare. Bănuiesc eu despre ce e 
vorba. Poate că nu sint copilul legitim al tatălui meu. 

GREGERS (neliniștit) Ce vorbă-i asta? 

HEDVIG Poate că mama m-a găsit undeva și el n-a 
aflat decit acum. Am citit eu astfel de povești. 

GREGERS Chiar dacă ar fi așa... 


HEDVIG Dacă ar fi așa, ar putea să ţină la mine lą 
fel de mult. Ba chiar și mai mult. Rața sălbatică am pri. 
mit-o în dar și totuşi ţin foarte mult la ea. 

GREGERS (bucuros să schimbe vorba) Da, rața... E 
adevărat! Hai să vorbim despre ea, Hedvig. 

HEDVIG Sărmana rață! Nici pe ea nu vrea s-o mai 
vadă! Închipuiește-ţi! Vrea să-i sucească gitul! 

GREGERS Asta n-are s-o facă el. 

HEDVIG Dar așa spunea. Și eu m-am speriat — și in 
fiecare seară mă rog pentru biata rață ca să fie ferită de 
moarte şi de toate relele. 

GREGERS (uitindu-se la ea) Te rogi seara? 

HEDVIG Da, mă rog! 

GREGERS Cine te-a învăţat? 

HEDVIG Eu singură. Tăticu a fost bolnav o dată și i 
s-au pus lipitori pe git. Pe urmă ne-a spus că a văzut moar- 
tea cu ochii. 

GREGERS Aşa? 

HEDVIG Seara, la culcare, mă rugam pentru el, şi pe 
urmă am rămas cu obiceiul ăsta. 

GREGERS Și acum te rogi şi pentru rața sălbatică? 

HEDVIG M-am gindit să mă rog şi pentru ea, că era 
bolnavă rău la inceput. 

GREGERS Te rogi și dimineaţa? 

HEDVIG Dimineaţa nu. 

GREGERS De ce nu şi dimineaţa? 

~ HEDVIG Dimineaţa e lumină și nu mai ai de ce să-ţi 
fie frică. 

GREGERS Şi tata a spus că vrea să-i sucească gitul 
raţei sălbatice la care ţii atit de mult? 

HEDVIG A spus că aşa ar trebui să facă, dar că o cruţă 
de dragul meu. A fost frumos din partea lui. 

GREGERS (apropiindu-se mai mult de Hedvig) Dar 
dacă de bunăvoie i-ai jertfi lui rața? De dragul lui? 

HEDVIG (ridicindu-se) Să jertiesc rața? 

GREGERS Dacă ai sacrifica pentru el tot ce ai mai 
scump pe lumea asta? 


HEDVIG Crezi că ar folosi la ceva? 
GREGERS Încearcă, Hedvig. 


HEDVIG (încet, cu ochii lucitori) Bine. Am să încerc. 

GREGERS Crezi că vei avea tăria? 

HEDVIG Îl voi ruga pe bunicu să împuște rața pentru 
mine. 

GREGERS Da, da, așa să faci. Să nu-i spui insă nimic 
mamei tale. 

HEDVIG De ce să nu-i spun? 

GREGERS Ea n-o să înţeleagă. 

HEDVIG ...Raţa sălbatică? Am să încerc miine de 
dimineaţă. (Intră Gina pe ușa de la coridor. Hedvig îi 
iese înainte.) L-ai găsit, mămico? 

GINA Nu l-am găsit. Cică a fost pe la Relling și au 
plecat împreună. 

GREGERS Eşti sigură? 

GINA Așa mi-a spus portăreasa. Cică și Molvik e cu ei. 

GREGERS Tocmai acum, cind ar trebui să-și frăminte 
sufletul în singurătate!... 

GINA (scoţindu-şi paltonul) Da, sint oameni şi oameni! 
Dumnezeu știe pe unde l-o fi dus Relling! Am trecut şi pe 
la madam Eriksen, dar nu erau acolo. 

HEDVIG (luptind cu lacrimile) O! Dacă nu se mai 
întoarce acasă?l... 

GREGERS Se întoarce, n-ai grijă! Îi trimit eu vorbă 
miine dimineaţă și să vezi cum vine. Dormi liniştită, Hedvig. 
Noapte bună. 


(Iese pe ușa dinspre coridor.) 


HEDVIG (o ia pe Gina de git suspinind) Mămico! Mă- 
mico! 

GINA (o bate pe umăr și oftează) Oh! Oh! Avea dreptate 
Relling. Iată unde ajungi cind iți vin în casă tot soiul de 
scrintiți cu creanțele lor ideale de intriganți. 

Actul V 


(Atelierul lui Hjalmar Ekdal. Lumină rece, sură. 

Pe geamurile mari ale ferestrei de la acoperiş e 

zăpadă. Gina, încinsă cu şorţ, în mînă cu o mă- 

tură şi o cîrpă de şters, vine din bucătărie şi trece 

spre ușa de la sala comună. În acelaşi timp, de pe 
coridor vine grăbită şi Hedvig.) 


GINA (oprindu-se) Ei? 

HEDVIG Da, mamă, mi se pare că e jos, la Relling şi... 

GINA lată, vezi?! 

HEDVIG ... mi-a spus portăreasa că l-a auzit pe Relling 
cind s-a întors acasă az-noapte împreună cu încă doi inși, 

GINA Mi-am închipuit eu. 

HEDVIG Da degeaba, dacă nu vrea să vină sus, la noi! 

GINA Mă duc eu jos să stau de vorbă cu el. 


( Bătrinul Ekdal, în halat și papuci, cu pipa aprin= 
să, se ivește în pragul ușii de la camera sa.) 


EKDAL Hei, Hjalmar!... Ce, Hjalmar nu e acasă? 

GINA Nu. A plecat. 

EKDAL Așa devreme? Și pe un viscol ca ăsta? Eh, nu-i 
nimic; pot să-mi fac şi singur plimbarea de dimineaţă. 
(Ajutat de Hedvig, dă în lături ușa de la pod şi intră acolo: 
Hedvig închide ușa la loc, în urma lui.) 

HEDVIG (cu jumătate de gură) Gindeşte-te, mămico, 
ce-o să zică bietul bunicu cînd o să audă că tăticu pleacă 
de la noi? 

GINA la nu mai trăncăni de pomană! Bunicu nici nu 
trebuie să afle! Bine că n-a fost ieri acasă ca să mai ia parte 
și el la tot balamucul! 

HEDVIG Da, dar... 

GREGERS (intrînd pe ușa dinspre coridor ) Ei! i-aţi dat 
de urmă? 

GINA Cică ar mai fi încă jos, la Relling. 

GREGERS La Relling? Va să zică e adevărat că a 
fost impreună cu cei doi indivizi? 

GINA Cam așa! 

___ GREGERS Cum, el, el care ar fi avut atita nevoie de 
singurătate şi de o reculegere adincă... 
GINA Că bine le mai trăncăneşti... 


( Intră Relling de pe coridor.) 


HEDVIG (ieșindu-i înainte) Tăticu e la dumneata? 

GINA (în același timp) E-acolo? 

RELLING Da, bineinţeles. 

HEDVIG Și nu ne spui nimic! 

RELLING Da, sint o be-estie. Şi-apoi a trebuit mai întii 
să-i pun friul celeilalte be-estii — firii demoniace, bag-samă 
— şi p-ormă am căzut într-un somn atit de adinc, încit... 

GINA Ce zice Hjalmar acum? 

RELLING Nu zice nimic. 

HEDVIG Nici un cuvint? 

RELLING Nici pis! 

GREGERS Păi da, e şi normal! 

GINA Da ce are de gind? 

RELLING Zace pe canapea şi sforăie. 

GINA Aşa? Da, Ekdal sforăie îngrozitor, știu. 

HEDVIG Doarme? Poate să doarmă? 

RELLING Se pare că da. 

GREGERS E explicabil. După lupta care i-a sfişiat 
sufletul... 
GINA Şi-apoi el nici nu e obișnuit să umble noaptea 
haihui. 

HEDVIG Bine că poate să doarmă, mămico! 

GINA Tot așa zic şi eu. Să nu-l tulburăm prea devreme. 
Mulţumesc, Relling. Acum să deretic puţin prin casă. Hed- 
vig, dă-mi o mină de ajutor. 


(Gina și Hedvig se duc în sala comună.) 


GREGERS (întorcindu-se către Relling) Ai putea să-mi 
explici şi mie ce se frămîntă acum în sufletul lui Hjalmar 
Ekdal? 

RELLING Drept să-ți spun... n-am băgat de seamă nici 
un fel de frămintare în sufletul lui. 

GREGERS Cel? La o cotitură ca asta, cind intreaga 
lui viaţă urmează să se consolideze pe o bază cu totul nouă?... 
Cum îţi inchipui că o personalitate ca Hjalmar... 

RELLING Personalitate?... El... Dacă o fi avut cindva 
vreo predispoziţie pentru asemenea anomalii pe care le 
denumești personalitate, apoi acelea i-au fost extirpate cu 
rădăcină cu tot incă din vremea copilăriei. Îţi garantez!... 

GREGERS Mi se pare destul de ciudat, faţă de educația 
aleasâ pe care-a primit-o. 

RELLING Adicătelea cea pe care i-au dat-o cele două 
mătuşi scrintite, istericele alea cu cosiţe albe? 

GREGERS Femeile acelea, dacă vrei să ştii, n-au uitat 
niciodată ce sint „creanţele ideale“. N-ai decit să-ţi baţi 
joc cit vrei de ele!... 

RELLING Nu-mi arde de de-alde astea. De altfel, cunosc 
povestea. Mi-a pălăvrăgit destule despre cele două „mame 
sufleteşti” ale lui. Mare lucru n-a prea învăţat de la ele. 
Nenorocirea lui Hjalmar e că în cercul lui a fost considerat 
intotdeauna drept o minte luminată... 

GREGERS Și crezi că nu e? În adincul sufletului său, 
cel puţin! 

RELLING N-am băgat de seamă niciodată... Că aşa l-a 
crezut taică-său, treacă-meargă... Bătrinul locotenent a fost 
toată viaţa lui un mare nătărău. 

GREGERS A fost toată viaţa naiv ca un copil. 

RELLING lar cind drăguţul de Hjalmar a ajuns student, 
și colegii l-au considerat o viitoare stea. Era aşa de pe placul 
fetelor: frumos, vesel!... Avea o voce caldă şi ştia să declame 
versurile şi gindurile altora... 

GREGERS (indignat) Vorbeşti de Hjalmar Ekdal? 

RELLING Da, cu voia dumitale, aşa apare idolul pe 
care vrei acum să-l răstorni cu faţa în jos. 

GREGERS Nu mi-am închipuit că sintatit deorb şi eu. 

RELLING Nu-ţi lipsește prea mult să fii. Și dumneata 
ești bolnav. i 

GREGERS Ai dreptate. 

RELLING Păi vezi? Suferi de o boală complicată. În 
primul rind, febra asta supărătoare a dreptății. Pe urmă, 
ceea ce este încă şi mai rău, de un delir al adorării. 
Totdeauna cauţi ceva de admirat în afara dumitale. 

GREGERS Da, trebuie că caut ceva în afara mea. 

RELLING Te înșală însă amarnic minunile pe care crezi 
că le vezi și le auzi în jurul dumitale. Ai intrat iarăşi în casa 


unui om, cu creanţele dumitale ideale. În casa asta nu locu- 
iesc oameni solvabili. 

GREGERS Dacă ai o părere atit de proastă despre 
Hjalmar Ekdal, de ce-ţi place tovărăşia lui? 

RELLING O, Doamne! Păi atunci ar trebui să-mi fie 
ruşine că sint medic. Cum l-aş mai ingriji pe bietul bolnav 
care locuiește aici în casă? 

GREGERS Va să zică, şi Hjalmar Ekdal e bolnav? 

RELLING Din păcate, mai toată lumea e bolnavă. 

GREGERS Şi ce tratament îi aplici lui Hjalmar? 

RELLING Tratamentul meu obișnuit. Mă îngrijesc să-i 
menţin trează minciuna vieţii. 

GREGERS Minciuna vieţii? Am auzit bine? 

RELLING Da, minciuna vieţii am spus. Căci minciuna 
vieţii e un principiu stimulator, dacă vrei să ştii. 

GREGERS Aș putea să te întreb ce minciună a vieţii îl 
preocupă pe Hjalmar? 

RELLING Nu. Faţă de șarlatani nu trădez astfel de 
secrete. Ai fi capabil să-l incurci și mai rău. Dar metoda 
mea e verificată de mult. I-am aplicat-o şi lui Molvik. Pe 
el l-am făcut „demonic“. lar acum trebuie să-i aranjez 
fontanela la ceafă. 

GREGERS Deci, nu e demonic? 

RELLING Ce naiba înseamnă a fi demonic? E numai o 
născocire a mea, ca să-i salvez viaţa. Altminteri nenorocitul 
ar fi murit de mult, din dispreţ de sine însuși, şi din deznă- 
dejde. La fel şi locotenentul Ekdal — care însă și-a găsit 
singur leacul. 

GREGERS Locotenentul Ekdal? Cu el ce-i? 

RELLING Păi nu vezi? El, vinătorul de urşi, umblă 
prin pod, pe întuneric, şi vinează iepuri de casă!... Nu există 
in toată lumea un vinător mai fericit decit bătrinul in luptă 
cu toate boarfele de prin pod. Cei patru-cinci pomi de Crăciun, 
uscați, puși acolo, reprezintă pentru el întreaga pădure, 
mare și proaspătă, de la Høydal. Cocoșul şi găinile care dorm 
pe crengile brazilor sint păsări sălbatice de codru; iar iepurii 
de casă, care ţopăie de colo pină colo prin pod, sint urșii 
pe care îi atacă el, bătrinul sprinten, deprins să trăiască 
în aer liber. | 

GREGERS Bietul locotenent Ekdal! A trebuit să re- 
nunţe la toate idealurile lui din tinereţe. 

RELLING Pe cit mi-aduc aminte, domnul Werle-junior 
nu intrebuința acest cuvint străin: idealuri. Folosea un cu- 
vint pur norvegian, mult mai exact: minciuni. 

GREGERS Vrei să spui că cele două cuvinte sint 
inrudite? 

RELLING Da — aproape ca tifosul şi febra tifoidă. 

GREGERS Doctore Relling, nu voi avea liniște pină 
ce nu-l voi scăpa pe Hjalmar din ghearele dumitale. 

RELLING Cu-atit mai rău pentru el. Dacă-i răpeşti unui 
om obișnuit minciuna vieţii, îi răpești totodată şi fericirea. 
(Către Hedvig, care intră din odaia de zi.) Şi acum, mămică 
a raței sălbatice, mă duc jos să văd dacă tatăl tău mai cugetă 
la ciudata lui descoperire. (Iese pe ușa de la coridor.) 

GREGERS (apropiindu-se de Hedvig) Am impresia că 
incă n-ai terminat cu... 

HEDVIG Cu ce? Cu rața sălbatică? Nu, încă nu. 

GREGERS Mi se pare că tăria sufletească te părăsește, 
cind e vorba să pui în aplicare o hotărire. 

HEDVIG Nu! Cind m-am trezit azi-dimineaţă și mi-am 
adus aminte tot ce-am vorbit noi, mi s-a părut foarte ciudat. 

GREGERS Ciudat? 

HEDVIG Da... Nici eu nu știu de ce. Aseară mi s-a 
părut că e o hotărire minunată. Dar, după ce am dormit, gin- 
dindu-mă mai bine, nu mi s-a mai părut la fel de minunată. 

GREGERS Să-ţi spun eu de ce: crescind în casa asta, 
nu te-ai putut alege cu nimic. 

HEDVIG Ei şi? Numai să vină tăticu-napoi! 

GREGERS O! Dacă ai deschide ochii spre ceea ce dă 
preț vieţii şi dacă ai avea adevăratul, măreţul spirit al 
jertfei, atunci l-ai vedea cum se întoarce acasă. Că eu tot 
mai cred in tine, Hedvig. 


(lese pe ușa dinspre coridor. Hedvig se plimbă citva 

timp, apoi vrea să se ducă la bucătărie, cînd se aud 

bătăi la ușa de la pod. Hedvig se duce și o întredes- 

chide. Iese bătrinul Ekdal. Acesta închide apoi ușa 
la loc.) 


=- EKDAL Hm! Nu prea e plăcut să-ţi faci de unul singur 
plimbarea de dimineaţă. 
HEDVIG De ce nu te-ai dus la vinătoare, bunicule? 

EKDAL Azi nu-i vreme de vinătoare. E un intuneric 
de nu vezi la doi pași. 

HEDVIG Nu vrei să impuști altceva decit iepuri de casă? 

EKDAL Nu sint buni, poate? 

HEDVIG Ce-ai zice de rața sălbatică? 

EKDAL Ţi-e frică să nu-ţi împuşc rața? Asta n-am s-o 
fac pentru nimic în lume. Niciodată! | 

HEDVIG Nici n-ai putea. Rațele sălbatice sint greu 
de împuşcat. 

EKDAL N-aș putea? Ba eu cred că aș putea. 

HEDVIG Eu nu mă gindesc la rața mea. Mă gindesc 
la altele. 

EKDAL Le-aş împușca sub piept, adică aș ochi în așa fel 
incit alicele să meargă împotriva penelor, nu să se oprească 
în ele. 

HEDVIG Și atunci mor, bunicule? 

EKDAL Fireşte că mor, dacă tragi bine. Acum mă duc 
la mine în cameră să mă perii puţin. Hm! Pricepi... (Pleacă 
în camera lui. Hedvig aşteaptă puțin, privește spre ușa camerei, 
apoi se duce la etajeră, ia pistolul cu două ţevi de pe raft și îl 
cercetează. Din camera de zi vine Gina, cu mătura și cirpa de 
șters. Hedvig pune repede pistolul la loc.) 

GINA Nu umbla cu lucrurile tatei, Hedvig. 

~ HEDVIG (îndepăriindu-se de etajeră) Am vrut să de- 
retic puţin. 

GINA Mai bine du-te la bucătărie și vezi dacă e caldă 
cafeaua. Vreau să iau tava cu mine cind mă duc jos, la el. 


(Hedvig iese. Gina începe să măture și să deretice în 

atelier. După citeva clipe se deschide ușa dinspre co- 

ridor și Hjalmar Ekdal, cu paltonul pe el, dar fără 

pălărie, se uită șovăitor inăuntru. E nespălat și cu 

părul zbirlit. Ochii ii sint obosiţi și tulburi. Gina, 
cu mătura in mină, il priveşte.) 


GINA Ai venit totuşi, Hjalmar? 

HJALMAR Am venit... ca să plec indată. 

GINA Da, înţeleg, fireşte. Vai! Doamne-Dumnezeule!... 
Cum arăţi! 

HJALMAR Cum arăt? 

GINA Și paltonul tău... in ce hala ajuns! 

HEDVIG (la ușa bucătăriei) Mămico!... (Văzindu-l pe 
Hjalmar, strigă de bucurie și aleargă spre el.) 'Tăticule! 
Tăticule! 

HJALMAR (se întoarce, ferindu-se cu mîinile) Hai, pleacă! 
Pleacă! (Către Gina.) Spune-i să dispară din faţa mea! 

GINA (cu jumătate de gură) Treci alături, Hedvig. 
(Hedvig iese încet.) 

HJALMAR (trăgînd sertarul mesei) Vreau să-mi iau 
cărţile. Unde sint? 

GINA Care cărţi? 

HJALMAR Cărţile mele de știință, natural, și revistele 
tehnice care-mi trebuie pentru descoperirea mea. 

GINA (căutînd pe etajeră) Or fi astea fără scoarțe? 

HJALMAR Da, alea sînt. i 

GINA (așezind un teanc de cărți pe masă) Nu vrei să-i 
spun Hedvigăi să le taie filele? 

HJALMAR N-am nevoie. (Pauză scurtă.) 

GINA Va să zică, ne părăsești, Hjalmar? 

HJALMAR (scotocind prin cărţi ) Se-nţelege. 

GINA Da, da. | 

HJALMAR (cu violență) Nu vreau să rămîn aici, să-mi 
slărim inima clipă de clipă. 

GINA Dumnezeu să te ierte, dacă ai o părere atit de 
urită despre mine! 

HJALMAR Dovedeşte-mi că n-am dreptate! 

GINA Dovedeşte-mi tu că ai. 

HJALMAR După un trecut ca al tău? Sint anumite 
cerinţe. Aș fi ispitit să le spun creanţe ideale... 

GINA Și bătrinul? El cum rămîne, sărmanul? 

HJALMAR Îmi cunosc datoria. Îl iau cu mine. Mă duc 
in oraş să fac rost de cele necesare. Hm! (Șovăind.) Nu 
cumva mi-a găsit cineva pălăria pe scară? 

GINA Nu. Ai pierdut-o? 

HJALMAR Cînd ne-am întors az-noapte, o aveam pe 
cap. Sint sigur. Azi însă n-am mai găsit-o. 

GINA Unde Dumnezeu ai fost cu chefliii aceia? 

HJALMAR Nu mă mai întreaba și tu! Doar nu-ţi închi- 
pui că o să stau acum să-mi aduc aminte toate fleacurile? 


GINA Numai să nu fi răcit, Hjalmar. (Se duce în 
bucătărie. ) 

HJALMAR (vorbind singur, încet şi amărit, în timp ce 
golește sertarul mesei) Eşti un ticălos, Relling! Un mare 
păcătos! Ce n-aş da să găsesc pe cineva să-ţi facă de petre- 
canie! (Pune la o parte cîteva scrisori vechi, găsește hirtia 
ruptă în ajun, o ia, o privește, apoi o ascunde repede, căci se 
intoarce Gina.) 

GINA (așază pe masă o tavă cu serviciul de cafea şi cu 
un şerveţel) Bea puţină cafea caldă, dacă vrei. Ai şi sandvi- 
şuri, şi un pic de pastramă. 

HJALMAR (uitindu-se la tavă) Pastramă? Eu? Aici, în 
casa asta? Niciodată! De fapt, n-am pus în gură nimic, de 
douăzeci și patru de ore... Însemnările mele! Amintirile pe 
care am început să le scriu! Unde-i jurnalul meu intim și 
hirtiile cu însemnările mele? (Deschide ușa de la odaia de zi, 
dar se dă îndărăt.) În toate părţile dau peste ea. 

GINA O, Doamne! Trebuie să stea și copila undeva. 

HJALMAR Hai, treci dincoace ! (fi face loc și Hedvig 
intră speriată în atelier. Cu mîna pe clanța ușii, către Gina.) 
În ultimele clipe pe care le mai petrec in fostul meu cămin, 
vreau să fiu scutit de prezenţa fiinţelor care nu mă intere- 
sează. (ese în camera de zi.) 

HEDVIG (untrind dintr-o săritură, o întreabă încet pe 
Gina) De mine era vorba? 

GINA Stai in bucătărie, Hedvig. Adică nu... Mai bine 
du-te în odăiţa ta. (Către Hjalmar.) Aşteaptă puţin, Hjal- 
mar. Nu scotoci în scrin. Știu eu unde sînt toate lucrurile. 

HEDVIG (stă o clipă nemișcată, temătoare și nehotărită, 
mușcîndu-și buzele, ca să n-o podidească plinsul. Pe urmă 
încleștează pumnii şi şopteşte) Rața sălbatică! 


(Se strecoară spre etajeră, ia pistolul, deschide ușa 

de la pod, intră și inchide ușa la loc. Hjalmar și 

Gina incep să discute in sala mare. Hjalmar vine cu 

niște caiete și cu niște hirtii vechi pe care le așază pe 
masă.) 


HJALMAR Ce poate să incapă într-un geamantan? 
Sint atitea şi atitea lucruri pe care trebuie să le car cu mine. 

GINA (venind şi ea cu geamanianul) Unele pot să mai 
rămină aici. la măcar o cămașă şi o pereche de indispensabili. 

HJALMAR Uf! Cite pregătiri penibile! (Își scoate 
pardesiul și-l aruncă pe canapea.) 

GINA Vezi că ţi se răceşte cafeaua! 

HJALMAR Hm! (Bea în silăo înghiţitură, apoi încă una.) 

GINA (ștergind spătarele scaunelor) Greu o să mai 
găsești un pod destul de mare pentru iepuri. 

HJALMAR Păi ce, tu îţi închipui că iau şi iepurii 
cu mine? 

GINA Ştii bine că bătrinul nu poate să trăiască fără ei. 

HJALMAR O să se obişnuiască. Sint lucruri mult mai 
de preţ la care trebuie să renunţ. 

GINA (ştergind praful de pe etajeră) Să-ţi pun şi flautul 
în geamantan? 

HJALMAR N-am nevoie de nici un flaut; pune-mi doar 
pistolul. 

GINA Îl iei cu tine? 

HJALMAR Da. E încărcat. 

GINA (căutindu-l) Nu-l văd. L-o îi luat bătrinul. 

HJALMAR E în pod? 

GINA Sigur. 

HJALMAR Hm! Bătrinul solitar... (Ia un sandviş, 
muşcă din el, apoi golește ceașca de cafea.) 

GINA Dacă n-am fi închiriat camera, te-ai fi mutat 
in ea. 

HJALMAR Să stau sub același acoperiș cu... O! Nici- 
odată! 

GINA O zi, două, puteai foarte bine să te instalezi 
acolo. Ai fi avut tot ce-ţi trebuie. 

HJALMAR Nu, niciodată, în casa asta! 

GINA Dar jos, la Relling și la Molvik?... 

HJALMAR Să nu mai aud numele indivizilor ăstora! 
Îmi piere pofta de mincare numai cînd mă gindesc la ei. 
les in viscol chiar acum şi am să umblu de la o casă la alta 
pină ce am să găsesc un adăpost pentru tata gi pentru mine. 

GINA Da n-ai pălărie, Hjalmar. Ai pierdut-o... 

HJALMAR Uf! Ticăloşii ăia bălăciţi în toate viciile! 
Mi-oi face eu rost de-o pălărie. (Mai ia un sandviș.) Eh, 
trebuie să mă aranjez cumva, să-mi orinduiesc viaţa. (Caută 
ceva pe tavă.) 

GINA Ce cauţi? 

HJALMAR Unt. 


GINA Ți-l aduc îndată. (Se duce la bucătărie.) 

HJALMAR (strigind după ea) Nu-i nevoie. Pot să mă- 
ninc şi piine uscată. 

GINA (aducind un borcan cu unt) Uite, ai aici unt 
proaspăt. (Îi mai dă o ceașcă de cafea. H Jalmar se așază pe 
canapea, mai pune uni pe sandviș, mănincă şi bea, citeva clipe, 
în tăcere.) 

HJALMAR Dacă aş mai rămîne o zi, două, acolo in 
cameră, nu m-ar deranja nimeni, absolut nimeni? 

GINA Da, sigur, poţi să rămii, dacă vrei. 

HJALMAR Nu văd cum aș putea să car cu mine atit de 
repede toate lucrurile tatei. 

GINA În primul rind, trebuie să-i spui și lui că nu vret 
să mai locuiești împreună cu noi. 

HJALMAR (dind la o parte ceașca de cafea) Da, da. 
Trebuie să reiau toate complicațiile astea. Să mă mai gin- 
desc. Am nevoie de un pic de răgaz. Nu pot să rezolv totul 
într-o singură zi. 

GINA Mai ales pe o vreme ingrozitoare, ca acum. 


HJALMAR (dind la o parte scrisoarea bătrinului Werle) 
Văd că scrisoarea e tot aici. 


GINA Nici n-am atins-o. 
„__ HJALMAR Peticul ăsta de hirtie nu mă priveşte pe 
mine... 

GINA Nici eu n-am să fac nimic cu el. 

HJALMAR Oricum, ar fi bine să-l pui undeva. Cu zăpă- 
ceala plecării mele, s-ar putea intimpla să... 

GINA Bine, Ekdal, voi avea grijă. 

HJALMAR Actul de donaţie e in primul rind pentru 
tata. Pe el il priveşte dacă vrea să-l folosească sau nu. 

GINA (suspinînd) Da, bietul bătrin! 

HJALMAR Pentru mai multă siguranţă... de unde pot 
să iau puțin clei de lipit? 

GINA (ducindu-se spre etajeră) Borcanul cu clei e aici. 

HJALMAR Îmi dai și o pensulă? 

GINA Da, uite şi pensula. (Îi aduce cleiul și pensula.) 

HJALMAR Numai o fişie de hirtie, pe dos... (O taie și 
o lipește.) Nici nu mă gindesc să mă ating de proprietatea 
cuiva, mai ales de a unui bătrin nenorocit. Și nici de a 
nimănui. Lasă hirtia așa citva timp, iar după ce se usucă, 


ia-o de-aici. Nu vreau să mai văd actul ăsta în fața mea, 
Niciodată! 


(Intră Gregers Werle din coridor.) 


GREGERS (cam mirat) Cum! Eşti aici, Hjalmar? 
HJALMAR (rudicindu-se repede) Eram frint de oboseală. 
GREGERS Văd că ai dejunat. 

HJALMAR Îşi cere și trupul drepturile lui. 

GREGERS Ce-ai hotărit? 

HJALMAR Pentru un om ca mine nu există decit un 
singur drum. Deocamdată, îmi string lucrurile cele mai 
necesare. Asta cere timp. Îţi închipui şi tu. 

GINA (cam nerăbdătoare) Să-ţi pregătesc camera, ori 
să-ţi fac geamantanul? 

HJALMAR (după ce aruncă o privire supărată spre Gre- 
gers) Fă-l, dar pregăteşte și camera. 

GINA (luînd geamantanul) Bine. Îţi pun o cămașă 
și cele ce-ţi mai trebuie. 


(Intră în camera de zi și închide ușa după ea.) 


GREGERS (după o scurtă tăcere) Nu m-am gindit nici- 
odată la un astfel de sfirșit. Oare chiar e necesar să-ţi pără- 
seşti căminul? 

HJALMAR (plimbindu-se agitat prin atelier) Ce vrei să 
fac? N-am chef să fiu un nenorocit. Am nevoie de certitu- 
dine şi de linişte. 

GREGERS Foarte bine. Încearcă să le obţii. Cred că 
ai să poți clădi pe un teren solid. Dă-i drumul! Și nu uita 
că trebuie să trăiești pentru descoperirea ta. 

HJALMAR Nu-mi mai pomeni de ea. Mai cere multă 
vreme. 

GREGERS Da? 

HJALMAR Ce vrei să descopăr? Ceilalţi au descoperit 
aproape tot înaintea mea. Pe zi ce trece, e tot mai greu. 

GREGERS Dar ai muncit destul de mult, nu? 

HJALMAR Datorită desfrinatului de Relling. 

GREGERS Relling? 

HJALMAR Da, el mi-a vorbit întîi despre talentul 
meu şi despre posibilitatea de a face vreo descoperire în 
arta fotografiei. 

GREGERS Aha! Relling va să zică? 

HJALMAR Ce fericit am fost atunci! Nu atit pentru 
descoperirea în sine, cit pentru că Hedvig credea în ea cu 
toată înflăcărarea ei de copil. Vreau să spun că nebunul de 
mine şi-a inchipuit că Hedvig credea... 

GREGERS Poţi oare să afirmi că Hedvig a fost o prefă- 
cută față de tine? 

HJALMAR Ah, nu știu! Nu ştiu decit că acum mă indo- 
iesc de toate. Hedvig imi stă în cale. Îmi intunecă toată 
lumina vieţii. 

GREGERS Hedvig? Despre ea vorbeşti? Cum să-ţi 
intunece lumina? 

HJALMAR (evitînd să răspundă) Cit de mult am iubit-o 
pe copila asta! Cit de fericit mă simţeam de cite ori veneam 
acasă, in camera mea modestă, iar ea mă întimpina cu ochii 
ei dulci și cam stingi. O! Ce naiv am fost !O iubeam nebunește. 
Şi-mi închipuiam că şi ea mă iubește la fel. 

GREGERS Îţi închipuiai? 

HJALMAR Mai știu și eu? De la Gina nu pot scoate 
nimic. Pe deasupra, ea habar n-are de latura ideală a situ- 
aţiei. Îmi deschid sufletul inaintea ta, Gregers. Ah, îndoiala 
asta ingrozitoare! Poate că Hedvig nici n-a ţinut vreodată 
la mine din tot sufletul. 

GREGERS Ți-ar trebui o dovadă. (Ascultind.) Ce-o 
fi? Parcă ţipă rața sălbatică. 

HJALMAR Se poate; e tata acolo. 

GREGERS Da, e acolo? (Părind că se bucură.) Ziceam 
că ți-ar trebui o dovadă că mica ta Hedvig te iubește cu 
adevărat. 

HJALMAR Ce dovadă poate ea să-mi dea? N-am nici o 
încredere în vorbele ei. 

GREGERS Sint convins că Hedvig nu-i în stare să 
te ingele. 

HJALMAR Vezi, eu nu sint convins! Cine ştie ce-or fi 
şopocăit Gina şi acea doamnă Sørby! Și Hedvig are un auz 
bun. Cit despre actul de donaţie, n-a venit el numai așa, 
din senin. Ba mi se pare chiar că am şi băgat de seamă 
cite ceva. 

GREGERS Ce-ţi mai trece prin cap? 

HJALMAR Am deschis ochii. Ține minte ce-ţi spun: 
o să vezi că actul de donaţie e numai un început. Doamna 

Sørby a ţinut la Hedvig întotdeauna; iar acum e în măsuri 
să facă orice pentru ea. O pot despărţi de mine oricind. 
GREGERS Hedvig n-are să plece niciodată de lingă 
tine. 
HJALMAR Nu fi chiar aşa de sigur. Ei sint mereu pe 
lingă Hedvig şi-i fac semne cu amindouă mîinile. O! Hedvig 
pe care am iubit-o atit de mult! Şi eu, care aș fi fost cel mai 
fericit muritor s-o iau de mină cu toată grija şi s-o conduc 
printr-o cameră mare și pustie ca pe un copil care se teme de 
intuneric. Simt acum cu toată durerea că sărmanul fotograf 
de la mansardă n-a însemnat niciodată absolut nimic pentru 
ea. S-a prefăcut, doar ca să se pună bine cu el pînă la vremea 
potrivită. 
GREGERS Nici tu nu crezi ceea ce spui, Hjalmar. 
HJALMAR Grozăvia e tocmai că nu ştiu ce să cred și că 
niciodată nu voi afla adevărul. Dar să nu te îndoieşti de 
ceea ce spun. O, bunul meu Gregers, tu prea te bazezi pe 
idealuri. Pe cînd ei au venit cu braţele încărcate la copilă 
și i-au spus: fugi de la el; la noi te aşteaptă adevărata viaţă... 
GREGERS (repede) Adevărat? Și mai ce incă? 
HJALMAR Dacă aș întreba-o pe Hedvig: vrei să renunți 
la viață pentru mine? (Rizind ironic.) Nu ştiu, zău, ce 
răspuns aș primi. 


(Se aude o impușcătură în pod.) 


GREGERS (vesel, cu glas tare) Hjalmar! 
HJALMAR Ei, poftim! Acuma vinează. 


(Intră Gina.) 


GINA Vai, Hjalmar! Mi se pare că bătriînul iar umblă 
prin pod și bombăneşte de unul singur. 

HJALMAR Mă duc să văd. 

GREGERS (cu vioiciune, emoționat) Stai puțin! Ştii 
ce-a fost? 

HJALMAR Sigur că știu. 

GREGERS Ba nu știi. Eu însă ştiu. A fost dovadal 

HJALMAR Ce dovadă? 

GREGERS O jertfă de copil... L-a convins pe tatăl 
tău să impuște rața sălbatică. 

HJALMAR Să împuște rața? 

GINA Nu, o, nu! Nu se poate. 

HJALMAR Atunci ce-a fost? 

GREGERS A vrut să-ţi sacrifice tot ce are mai scump 
pe lume, zicindu-şi că în felul acesta vei ţine iarăşi la ea. 

HJALMAR (cu blindețe, mișcat) O, sărmana copilă! 

GINA Uite la ce s-a gindit!... 

GREGERS A vrut să-ţi reciștige dragostea, Hjalmar. 
Nu mai putea să trăiască fără ea. 

GINA (stăpinindu-și lacrimile) Du-te, Hjalmar, du-te 
şi vezi ce s-a întimplat. 

HJALMAR Dar ea unde e? 

GINA Pesemne că smiorcăie, sărmana, în bucătărie. 

HJALMAR (se duce, deschide ușa bucătăriei şi se uită) 
Vino încoace, Hedvig! Hai, vino la mine. (Privind împre- 
jur.) Nu-i aici. 

GINA Atunci e în odăiţa ei. 

HJALMAR (de afară) Nu, nu e nici aici. (Intrind.) 
Unde s-o fi dus? 

GINA De! N-ai mai vrut s-o vezi pe nicăieri prin casă. 

HJALMAR O, numai de s-ar intoarce mai repede, să-i 
pot spune... Ah, totul va fi cum se cuvine, Gregers; putem 
acum să incepem o viaţă nouă. 

„___GREGERS Am ştiut eu! Reinvierea se infăptuiește 

prin copil! 


(Bătrinul Ekdal apare în pragul camerei sale. Și-a 
pus uniforma și se frămintă să-și încingă sabia.) 


HJALMAR (uimit) Tată! Acolo erai? 

GINA Ce, la tine în cameră ai tras cu revolverul? 

EKDAL (se apropie mînios) Va să zică, te duci singur 
la vinătoare, Hjalmar? 

HJALMAR (intrigat și confuz) Nu tu ai tras cu arma 
in pod? 

EKDAL Eu, să trag? Hm! 

GREGERS (către Hjalmar) Să-ţi spun eu: ea a tras șia 
impuşcat rața sălbatică. 

HJALMAR Ce înseamnă asta? (Se duce repede, dă în 
lături uşa de la pod, se uită înduntru și strigă.) Hedvig! 

GINA (alergind spre ușă) Dumnezeule! Ce s-a intimplat? 

HJALMAR (intrind în pod) Fata zace pe jos. 

GREGERS Ce? 

GINA (în același timp) Hedvig! (Intrind în pod.) 
Nu se poate. Nu! Nu! Nu! 


EKDAL Ho-ho!... S-a apucat și ea de vinătoare: 


(Hjalmar, Gina și Gregers o tirăsc pe Hedvig în ate- 
lier. În mina stingă, care îi stă atirnată, fata ţine 
pistolul încleștat intre degete.) 


HJALMAR (tulburat) Pistolul s-a descărcat. S-a 
impușcat singură. Strigaţi după ajutor! Ajutor! 

GINA (aleargă pe coridor şi cheamă de sus) Relling! 
Relling! Doctore Relling! Vino sus cit poţi mai repede! 


(Hjalmar și Gregers o așază pe Hedvig pe canapea.) 


EKDAL (calm) Se răzbună pădurea. 

HJALMAR (în genunchi, lingă fată) Îşi revine îndată. 
Da, da, își revine. 

GINA (întorcindu-se) Unde s-a împuşcat? Nu văd nici 
o urmă... 


(Relling intră repede, urmat imediat de Molvik, 
care poartă o haină neagră, descheiată, fără vestă și 
“ fular.) 


RELLING Ce s-a intimplat? 

GINA S-a împușcat Hedvig. 

HJALMAR Hai repede, dă-i ajutor! 

RELLING S-a împuşcat? (Dă masa la o parte şi incepe 
s-o examineze.) 

HJALMAR (privindu-l cu teamă) Poate că nu-i nici o 
primejdie. Văd că nu-i curge sînge de loc. Nu e nici o pri- 
mejdie. Nu-i aşa, Relling? 

RELLING Cum s-a intimplat? 

HJALMAR Ce ştiu eu ! 

GINA A vrut să împuște rața. 

RELLING Rața sălbatică? 

HJALMAR S-o fi descărcat singur pistolul. 

RELLING Hm! Se poate. 

EKDAL Se răzbună pădurea. Nu mă tem, totuşi. (Se 
duce în pod și închide ușa după el.) 

HJALMAR Ei, Relling? Nu spui nimic? 

RELLING Glonţul a intrat în piept. 

HJALMAR Da, dar fata își revine. 

RELLING Vezi bine că Hedvig nu mai trăiește. 

GINA (izbucnind în hohote de plins) O! Fetiţa mea! 
Fetița mea! 

GREGERS (cu glas răgușit) În tundul mării... 

HJALMAR (sărind în sus) Vai! Nu! Nu! Trebuie să 
trăiască! Relling... Doamne, ajută-ne... Relling... O clipă 
numai... numai o clipă... doar să-i spun cît de mult am 
iubit-o întotdeauna!... 

RELLING Glonţul i-a atins inima. N-a curs sînge de loc. 
A murit fulgerător. 

HJALMAR Şi eu, eu am izgonit-o de lingă mine ca pe 
un animal! Speriată, s-a tirit în pod și a murit de dragul meu. 
(Suspinind.) Nu pot să mai îndrept nimic. Nu voi mai 
putea să-i spun niciodată!... (Încleștind pumnii şi strigind 
spre cer.) O, Dumnezeule care ești in ceruri! Dacă exişti, 
de ce ai îngăduit una ca asta? 

GINA Taci, taci! Poate că n-am avut dreptul să o 
păstrăm. 

MOLVIK Fata n-a murit. Doarme. 

RELLING Prostii! 

HJALMAR (apropiindu-se de canapea, cu braţele încru- 
cijati și privind la Hedvig) Cum zace, iată, liniştită, nemiş- 
cată!... 

RELLING (încercînd să-i scoată pistolul din mină) Da 
strins îl mai ţine!... 

GINA Nu, Relling. Nu-i rupe degetele. Lasă pistolul 
aşa cum e. 

HJALMAR O să-l ia cu dinsa. 

GINA Da, lasă-i-l! Dar fetiţa nu trebuie să zacă așa 
aici. S-o ducem în odăiţa ei. Hai, pune mina, Hjalmar. 


(Hjalmar și Gina o duc pe Hedvig.) 


HJALMAR (în timp ce transportă fata) O, Gina, Gina, 
poţi s-o ţii? 

GINA Ne ajutăm unul pe altul. Acum ea ta, pe cit e 
și a mea: tu o jumătate, eu o jumătate... | 

MOLVIK (întinzînd braţele şi mormăind) Domnul fie 
lăudat! Din pămint ai venit şi în pămint te vei întoarce! 

RELLING (în șoaptă) Tacă-ţi fleanca, beţivulel! 


(Hjalmar și Gina scot cadavrul pe ușa bucătăriei. 
Relling inchide după ei. Molvik se strecoară pe co- 
ridor.) 


RELLING (către Gregers) Nimeni n-o să mă convingi 
că n-a fost decit un accident. 

GREGERS (inghețat de groază, cu convulsii spasmodice) 
Nimeni nu poate să spună ce-a fost. E cumplit! 

RELLING Împuşcătura i-a pirlit bluza. Înseamnă că 
și-a pus pistolul în piept și a tras. 

GREGERS Hedvig nu a murit în zadar. Ai văzut cum 
i s-a potolit durerea? 

RELLING Oricine se potoleşte cînd veghează la căpătiiul 
unui mort. Dar cit crezi că va dura liniştea lui Hjalmar? 

GREGERS Oare nu va dura și nu îl va stăpini viața 
întreagă? 

RELLING Nici nu vor trece trei-patru ani și mica Hed- 
vig nu va mai fi pentru Hjalmar decît un frumos subiect 
de declamaţie. 

GREGERS Și nu şovăi de loc să vorbeşti așa despre 
Hjalmar Ekdal? 

RELLING Mai vorbim noi și după ce pe mormîntul ei 
se va ofili prima iarbă. Atunci ai să-l auzi povestind despre 
„copilul pe care dragostea părintească l-a pierdut prea de 
timpuriu“. Atunci să-l vezi plesnind de îngimfare și 
de compătimire față de sine însuşi. Ține minte vorbele mele. 

GREGERS Dacă ai tu dreptate, şi dacă eu mă înșel, 
atunci viaţa nu merită să fie trăită. 

RELLING O! Viaţa ar putea să fie foarte bună, dacă 
ne-ar da pace blestemaţii de creditori, care vin la oamenii 
săraci ca noi să ne bage pe git creanţele lor ideale. 

GREGERS (privind înaintea sa) Dacă-i aşa, mă bucur 
că hotărirea mea... 

RELLING Permite-mi — care e hotărirea ta? 

GREGERS (gata de plecare) Să fiu al treisprezecelea 
la masă. 

RELLING Oh, dracu te-o crede! 

Rosmersholm 


Piesă în patru acte 


(1836) 


În româneşte de 


Alexandru Sever și Florin Murgescu 


Personajele 


JOHANNES ROSMER, proprietarul Rosmershol- 
mului, fost pastor. 

REBEKKA WEST, în casa lui Rosmer. 
KROLL, director de liceu, cumnatul lui Rosmer. 
ULRIK BRENDEL. 

PEDER MORTENSGÂRD. 

Madam HELSETH, menajeră la Rosmersholm. 


(Actiunea se petrece la Rosmersholm, vechi conac în 
imprejurimile unui orășel de fiord din vestul Norvec- 
giei.) 


Actul I 


(Salonul de la Rosmersholm, de modă veche, 
spaţios şi confortabil. În faţă, pe dreapta, o sobă 
de faianţă împodobită cu ramuri proaspete de mes- 
teacăn şi cu flori de cîmp. Mai încolo, o uşă. În 
fund, o uşă cu batante, care dă în vestibul. În stinga, 
o fereastră şi, în faţa ei, un suport cu flori şi 
plante. Lîngă sobă, o masă, o sofa şi fotolii. De jur 
împrejur, pe pereţi, atirnă portrete, mai vechi și 
mai noi, de pastori, de ofiţeri şi de funcţionari în 
uniformă. Fereastra e deschisă. Ca şi ușa vestibu- 
lului şi cea de la intrare. Afară se văd arbori bă- 
trini, închipuind o alee care duce spre fermă. Seară 
de vară. Soarele e la asfinţit. 

Rebekka West stă într-un fotoliu lingă fe- 
reastră şi împletește un şal mare, alb, care e aproa- 
pe gata. Din cînd în cînd, aruncă afară, printre 
flori, priviri furişe. 

După un timp, intră pe uşa din dreapta 

madam Helseth.) 


MADAM HELSETH N-ar fi bine să incep a pune masa, 


domnişoară? 


REBEKKA WEST Da, pune-o. Trebuie să vină şi 


domnul pastor. 


MADAM HELSETH Dar nu te trage curentul acolo, 


domnişoară? p 
REBEKKA Cam trage, într-adevăr. Fii bună și 
inchide uşa. 

(Madam Helseth se duce și închide ușa ce dă în 
vestibul; pe urmă se îndreaptă spre fereastră.) 


MADAM HELSETH (vrind să închidă, priveşte afară) 
Nu cumva e domnul pastor acela de acolo? 

REBEKKA (repede) Unde? (Se ridică.) Da, el e. (În 
spatele perdele:.) Dă-te la o parte. Să nu ne zărească. 

MADAM HELSETH (ma: de departe) Ia te uită, domni- 
şoară, iar a luat-o pe drumul morii. 

REBEKKA Şi alaltăieri a apucat-o tot pe drumul 
morii. (Urmărind printre perdele.) la să vedem... 

MADAM HELSETH O îndrăzni să treacă și podețul? 

REBEKKA Asta vreau să văd și eu. (După un timp.) 
Nu. Se întoarce. Ocoleşte şi azi. (Îndepărtindu-se de 
fereastră.) Ocoleşte pe de departe. 

MADAM HELSETH Ei, Doamne! Trebuie să-i fie greu de 
tot să treacă podeţul ăla. Pe-acolo, pe unde s-a întimplat 
nenorocirea aia... 

REBEKKA (adunindu-și lucrul) Greu să te lepezi de 
morţi aici, la Rosmersholm. 

MADAM HELSETH Ba eu cred, domnişoară, că morții 
nu se mai pot lepăda de Rosmersholm. 

REBEKKA (privind-o) Morţii? 

MADAM HELSETH Da, ai zice că nu se mai pot înde- 
părta de cei rămaşi. 

REBEKKA De unde ţi s-a mai năzărit și una ca asta? 

MADAM HELSETH Las că ştiu eu, altminteri n-ar mai 
îi apărut pe aici calul cela alb. 

REBEKKA Dar la urma urmei, ce-o mai fi și cu calul 
ăsta alb, madam Helseth? 

MADAM HELSETH Ce să mai vorbim. Dumneata tot 
nu crezi aşa ceva. 

REBEKKA Dar dumneata crezi? 

MADAM HELSETH (se duce și închide fereastra) O, n-aş 
vrea, domnişoară, să-ți par caraghioasă. (Privind afară.) 
la te uită... nu-i cumva din nou domnul pastor pe drumul 
Morii?... 

REBEKKA (privind afară) Omul acela? (Îndreptind- 
du-se spre fereastră.) Nu, e directorul. 

MADAM HELSETH Da, într-adevăr, domnul directorel 

REBEKKA O, dar știi că-i grozav! Te pomeneşti că 
vine la noi! 

MADAM HELSETH Uite-l că trece podeţul. Şi cînd te 
gindești că era sora lui bună... Ei, atunci mă duc să pun de 
masă, domnişoară. (lese prin dreapta.) 


(Rebekka zăbovește o clipă la fereastră; apoi salută, 
zîmbește și dă din cap.) 


REBEKKA (se duce și vorbește pe ușa din dreapta) 
Dragă madam Helseth, ai grijă de pregătește o masă mai 
bună. Ceva ce-i place directorului mai mult. 

MADAM HELSETH Bine, domnişoară. Las pe mine. 

REBEKKA (deschizind uşa dinspre vestibul) În sfirșit, 
iată-te!... Din toată inima, bun venit dragă directore. 

DIRECTORUL KROLL (lăsindu-și bastonul în vestibul) 
Mulţumesc. Dar nu vă deranjez? 

REBEKKA Dumneata? Ce rușine! 

KROLL (intrînd) Totdeauna amabilă. (Privind în jur.) 
Rosmer e sus? 

REBEKKA Nu, a ieșit să se plimbe. Azia întirziat ceva 
mai mult ca de obicei. Dar trebuie să vină îndată. (Ardtîn- 
du-i sofaua.) Pînă atunci, te rog, ia loc. 

KROLL (scoţindu-și pălăria) Mulţumesc. (Se așază și 
privește în jur.) O, dar ce frumoasă şi elegantă ai făcut 
camera asta veche! Peste tot numai flori. 

REBEKKA Rosmer ţine atit de mult să aibă in jurul 
lui flori vii și proaspete! 

KROLL Şi dumneata de asemenea, după cite bănuiesc. 

REBEKKA Da. E atit de dulce ameţeala pe care mi-o 
dă parfumul lor! Odinioară era o plăcere interzisă. 

KROLL (dind din cap, cu tristeţe) Biata Beate, nu le 
putea suporta mirosul. 

REBEKKA Nici măcar culorile. O tulburau cu totul. 

KROLL Îmi amintesc foarte bine. (Pe un ton mai dega- 
Jat.) Ei, şi pe aici cum mai merg treburile? 

REBEKKA Ca de obicei. Toate zilele sînt la fel... Dar 
pe la dumneata? Soţia?... 

KROLL O, dragă domnişoară West, în ce mă privește, 
nici să nu mai vorbim. Într-o familie ca a mea, e intotdeauna 
ceva care nu merge ca lumea. Mai ales în timpurile astea. 

REBEKKA (după citeva clipe, așezindu-se într-un fotoliu 
lingă sofa) Cum de n-ai mai dat pe la noi nici măcar o sin- 
gură dată in tot timpul vacanței? 

KROLL Ei, cum să dai buzna, aşa, pe capul oamenilor? 

REBEKKA Dacă ai ști cit ne-ai lipsit... 

KROLL Şi apoi, am fost plecat. 

REBEKKA Vreo două săptămîni, nu? Ai participat 
mi se pare la niște întruniri publice! 

KROLL (acceptă din cap) Ce zici de asta? Ţi-ai fi putut 
închipui că la virsta mea aş mai putea să ajung agitator 
politic? Ai? 

REBEKKA (zimbind) Aşa, cite niţel, te-ai agitat întot- 
deauna, directore Kroll. 

KROLL Ei, da, aşa, pentru plăcerea mea. Pe viitor 
însă va fi ceva cu adevărat serios... Nu citești niciodată 
ziarele astea radicale? 

REBEKKA Dragă directore, nu spun că nu. 

KROLL Dar dragă domnişoară West, n-ai nici un 
motiv să te temi. De altfel, n-are nici o importanţă pentru 
dumneata. 

REBEKKA Nu-i așa? Doar trebuie să știu şi eu ce se 
mai întimplă. 

KROLL Ei, la drept vorbind, nici nu pot pretinde ca 
dumneata, o femeie!, să participi cu tot dinadinsul la dis- 
putele astea politice sau, ca să zic așa, la războiul ăsta 
civil care bintuie aici... Dar ai citit cu cîtă plăcere au tăbărit 
asupra mea domnii ăştia din „popor“? Ce de-a infamii gro- 
solane şi-au îngăduit să-mi arunce? 

REBEKKA Da, dar mi se pare că și dumneata ţi-ai 
înfipt bine dinţii în ei. 

KROLL Adevărat. Recunosc. Dar abia acum, că am 
dat de gustul singelui, or să simtă pe pielea lor că nu sînt 
eu omul care să se lase călcat în picioare. (Curmind firul.) 
În fine, să lăsăm deoparte în seara asta o intimplare atit de 
tristă și de revoltătoare. 

REBEKKA Da, dragă directore, s-o lăsăm. 

KROLL Spune-mi mai bine cum te simţi aici la Rosmer- 
sholm, acum după ce ai rămas singură? După ce sărmana 
Beate... 


1 În original fruentimmer, nuanţă depreciativă: ceva echivalent cu 
femeiuşșcă. 

REBEKKA Mulţumesc, mă simt destul de bine. Dar în 
multe privinţe a rămas un gol mare în urma ei. Regrete şi 
dureri de asemeni... bineinţeles. Altminteri... 

KROLL Ai de gind să rămii aici? Vreau să spun, pentru 
totdeauna? 

REBEKKA O, dragă directore, nici nu m-am gindit la 
asta. În așa măsură insă am devenit de-ai casei, incit mi se 
pare că-i aparţin și eu. 

KROLL Mda! Îmi închipui. 

REBEKKA Și cită vreme domnul Rosmer va găsi că aș 
putea să-i fiu de oarecare folos, desigur, voi rămine. 

KROLL (privind-o, mișcat) Ştii... e ceva măreț în 
femeia care ajunge să-și jertfească pentru alţii propria-i 
tinereţe. 

REBEKKA O, pentru ce altceva aș putea să trăiesc? 

KROLL Mai întîi te-ai devotat tatălui dumitale 
adoptiv, paralitic şi siciitor... 

REBEKKA Nu trebuie să-ţi închipui că doctorul West 
era chiar atit de sicîitor pe vremea cind locuiam in Finnmar- 
ken. L-au doborit călătoriile alea inspăimîntătoare pe mare. 
După ce însă ne-am stabilit aici... pînă în ceasul morţii lui, 
am avut cîțiva ani grei. 

KROLL Şi n-au fost mai grei pentru dumneata anii 
care au urmat? 

REBEKKA Nu, cum poţi să vorbeşti aşa! Eu, care am 
ținut atit de mult la Beate... Era atit de dureros s-o vezi, 
biata de ea, cîtă nevoie avea să fie îngrijită şi cruţată. 

KROLL Nu pot decit să-ţi mulțumesc pentru amintirea 
binevoitoare pe care i-o păstrezi. 

REBEKKA  (înclinindu-se spre el) Dragă directore, 
spui lucrurile astea atit de frumos şi de sincer, încît mi-e 
peste putinţă să cred că-mi porţi vreo ranchiună. 

KROLL Ranchiună? Ce vrei să spui? 

REBEKKA Știu eu, n-ar fi de loc de mirare să te supere 
că o străină ca mine, face și desface totul aici, la 
Rosmersholm. 

KROLL O, cum de ţi-a putut trece prin minte?... 

REBEKKA Va să zică nu-i aşa! (Întinzindu-i mina.) 
Mulţumesc, dragă directore! Îţi mulţumesc din toată inima. 

KROLL Dar cum Dumnezeu ţi-ai putut închipui? 

REBEKKA De cind ai început să vii atit de rar pe la 
noi, căzusem pe ginduri. 

KROLL Dar te-ai înşelat cu desăvirşire, domnişoară 
West. Și, de altfel, mare lucru nu s-a schimbat pe-aici. Doar 
tot dumneata erai aceea — și numai dumneata — care con- 
duceai aici totul în acești din urmă ani de suferinţă ai săr- 
manei Beate. 

REBEKKA Era doar un fel de regență în numele celeia 
ce era stăpina casei. 

KROLL Totuna... Ştii ce, domnişoară West, în ce mă 
privește, n-aş avea nimic împotrivă nici dacă dumneata... 
Dar poate că nu se cuvine s-o spun. 

REBEKKA Ce vrei să spui? 

KROLL Că ar fi poate nimerit să-i iei locul... 

REBEKKA Am locul pe care-l doresc, domnule director. 

KROLL Ca să munceşti, da, dar nu ca... 

REBEKKA  (întrerupindu-l, cu seriozitate) Să-ţi fie 
rușine, directore Kroll. Cum poţi să glumeşti cu asemenea 
lucruri? 

KROLL O, desigur, bunul nostru Johannes Rosmer o fi 
cu siguranţă sătul de experiența unei căsătorii. Cu toate 
astea... 

REBEKKA Ştii, zău că-mi vine să rid. 

KROLL Mă rog... Dar spune-mi, totuși, domnişoară 
West, dacă-mi îngădui să te întreb... Ce virstă ai, de fapt? 

REBEKKA Mi-e și ruşine să spun, dar am împlinit două- 
zeci şi nouă, domnule director. Merg pe treizeci acum. 

KROLL Da, da, da. Și Rosmer cîţi ani are? Ia să vedem. 
El e cu cinci ani mai tînăr decit mine. Are tocmai patruzeci 
şi trei. Mi se pare foarte potrivit. 

REBEKKA (ridicindu-se) Nici vorbă. S-ar potrivi de 
minune. lei ceaiul cu noi in seara asta? 

KROLL Da, mulțumesc. Oricum aveam de gînd să mai 
zăbovesc. Pentru că am ceva de vorbit cu bunul nostru prie- 
ten... Și așa, domnişoară West, ca să nu-ţi mai vină idei 
trăsnite, am să vă vizitez mai des — ca pe vremuri. 

REBEKKA O, da, neapărat! (Stringîndu-i mîna.) Mul- 
ţumesc! Eşti cu adevărat amabil. 

KROLL (mormăind încetișor) Zău? Tot e ceva mai mult 
decit aud pe acasă. 


(Johannes Rosmer intră pe ușa din dreapta.) 

REBEKKA Domnule Rosmer, ghiceşti ce musafir avem? 
JOHANNES ROSMER Mi-a spus madam Helseth. 


(Directorul Kroll se ridică.) 


ROSMER (stringîndu-i mîinile blind și tandru) Bine-ai 
venit din nou în casa asta, dragă Kroll. (Punindu-și mîinile 
pe umerii lui şi privindu-l în ochi.) Dragul şi vechiul meu 
prieten! Ştiam eu bine că odată și odată vom fi iarăşi ca 
odinioară. 

KROLL Dar, frate dragă, ai fost tu atit de nebun să-ţi 
inchipui că ar putea fi ceva între noi? 

REBEKKA (către Rosmer) Cînd te gindești... ce minu- 
nat, că n-a fost decit o închipuire. 

ROSMER Adevărat, Kroll? Dar atunci de ce n-ai mai 
dat pe la noi? 

KROLL (serios și grav) Pentru că nu voiam, cu prezenţa 
mea, să-ți amintesc mereu de anii de amărăciune și de aceea 
care a sfirşit în iazul morii. 

ROSMER A fost un gind frumos din partea ta. Tu eşti 
intotdeauna plin de atenţii. Însă era cu totul inutil să stai 
deoparte din cauza asta. Hai, vino să stăm aici, pe sofa. (Se 
așază amindoi.) Nu, într-adevăr, pentru mine nu mai e un 
chin să mă gindesc la Beate. Zilnic vorbim despre ea. Parcă 
ar fi încă în casă. 

KROLL Chiar vorbiţi de ea? 

REBEKKA (aprinzind lampa) Da, desigur. 

ROSMER E foarte firesc. Țineam amindoi atît de mult 
la ea. Și atit Rebek... domnişoara West, cît şi eu aveam con- 
ştiinţa impăcată că am făcut tot ce ne-a stat in putere pentru 
biata bolnavă. Nu avem nimic să ne reproșăm. De aceea 
poate mă şi simt atit de înduioșat giîndindu-mă la Beate. 

KROLL O, dragii mei, ce oameni admirabili sinteţi! 
De-acum încolo, o să vin la voi în fiecare zi. 

REBEKKA (așezindu-se într-un fotoliu) Rămine de 
văzut dacă ai să te ţii de cuvint. 

ROSMER (niţel şovăitor) Ştii, Kroll, aş fi dat orice ca 
relaţiile dintre noi să rămînă neştirbite. Încă de cînd ne-am 
cunoscut, pe vremea studenţiei, ai fost pentru mine cel mai 
bun sfătuitor. 

KROLL Da, desigur, și sint grozav de mindru de asta. 
Și a intervenit acum ceva?... 

ROSMER Aș avea atitea să-ţi spun, atit aş vrea să-ţi 
vorbesc fără ocolişuri. Să-mi deschid inima. 

REBEKKA Ce bine-ar fi, domnule Rosmer! Să-ţi des- 
carci inima ca între vechi prieteni... 

KROLL O, poţi să mă crezi, eu am încă și mai multe 
să-ţi spun. Pentru că acum, după cum ştii, am devenit un 
politician activ. 

ROSMER Da, știu. Dar, de fapt, cum s-a întimplat? 

KROLL Am fost obligat. Vrind nevrind a trebuit. Acum 
ecu neputinţă să mai fii un spectator pasiv. Acum, cind radi- 
calii au ajuns din nefericire la putere — acum nu mai e timp 
de aşteptat. Iată şi de ce m-am străduit să îndemn la unire 
micul nostru cerc de prieteni din oraș. Și ascultă ce-ţi spun: 
era şi timpul. 

REBEKKA (zimbind ușor) Dar nu-i niţel cam tirziu? 

KROLL Nici vorbă, ar îi fost mai bine dacă ne-am fi 
împotrivit curentului o clipă mai devreme. Dar cine-ar fi 
putut să prevadă ce o să se întimple? Eu nu, în nici un caz. 
(Se ridică și umblă prin cameră.) Ei, dar acum mi s-au des- 
chis ochii. Pentru că acum duhul răzmeriţei a pătruns chiar 
și în școală. 

ROSMER În școală? Doar nu cumva chiar în şcoala ta? 

KROLL Ba tocmai aşa s-a întimplat. În propria mea 
şcoală. Ce zici de asta? Am reușit să aflu că băieţii din cla- 
sele superioare — vreau să spun o parte din ei — au consti- 
tuit de mai bine de jumătate an o societate secretă şi că s-au 
abonat la ziarul lui Mortensgârd! 

REBEKKA La „Farul“? 


KROLL Da. Ei, ce spuneţi, nu-i aşa că e o minunată 
hrană spirituală pentru viitorii slujitori ai statului? Dar ceea 
ce-i mai trist în povestea asta, este că tocmai băieţii cei mai 
înzestrați din clasă s-au unit să pună la cale acest complot 
impotriva mea. Numai timpiţii și codașii s-au ţinut deoparte. 

REBEKKA Și asta te-a durut chiar atit de tare, direc- 
tore? 

KROLL Da! Să mă văd după o viaţă întreagă de muncă 
dezaprobat și combătut în felul ăsta!... (Cu glas scăzut.) În 
fine, aș fi gata să trec peste asta. Dar s-a intimplat ceva şi 
mai rău. (Privind în jur.) Nu ascultă nimeni pe la uşi? 

REBEKKA O, fii liniştit. 


112 


KROLL A trebuit să aflu că vrajba şi revolta au pătruns 
chiar în propria mea casă. În liniştitul meu cămin. Pentru 
mine pacea vieţii de familie s-a dus. 

ROSMER (ridicîndu-se) Ce spui! În propria ta casă? 

REBEKKA (apropiindu-se de director ) Dar, dragul meu, 
cum s-a întimplat? 

KROLL Închipuiţi-vă, propriii mei copii... Pe scurt, 
Lauritz este capul complotului școlar, iar Hilda a brodat o 
mapă roșie, să ascundă în ea „Farul“. | , 

ROSMER lată ceva ce nu mi-aş fi putut imagina nicl- 
odată... că la tine... în casa ta... 

KROLL Dar cihe și-ar fi putut închipui? În casa mea, 
unde întotdeauna a domnit supunerea și ordinea... unde pină 
acum a domnit o singură voinţă! 

REBEKKA Și soţia dumitale ce spune? 

KROLL Ei, tocmai ăsta-i lucrul cel mai de necrezut. 
Ea, care o viaţă întreagă, în toate împrejurările, îmi impăr- 
tășea toate opiniile şi-mi încuviinţa toate părerile, acum, 
părtinitoare, înclină să treacă de partea copiilor. Și pe mine 
mă găsește ea vinovat de cele ce s-au intimplat. Zice că frinez 
tineretul. Ca și cum asta n-ar fi necesar. Aşa se face că nu 
mai am pace nici acasă. Bineînţeles, despre toate astea vor- 
besc cît mai puţin cu putinţă. Că asemenea lucruri nu se cade 
să le vinturi. (Învirtindu-se prin cameră, agitat.) Of, of, of! 
(Se opreşte lingă fereastră cu mîinile la spate şi priveşte afară.) 

REBEKKA (s-a apropiat de Rosmer şi-i şoptește repede, 
ca să nu observe directorul) Spune-i! 

ROSMER (același joc) Nu în seara asta! 

REBEKKA (cu glas scăzut) Ba chiar acum. (Se duce și 
potriveşte lampa de pe masă.) 

KROLL (pășind prin cameră) Da, dragul meu Rosmer, 
acum știi şi tu ce umbră a aruncat spiritul vremii asupra 
vieții mele de familie şi asupra activităţii mele publice. Și 
eu să nu lupt cu toate armele de care dispun impotriva aces- 
tui spirit corupător, inăbușitor şi dizolvant? Ei. află că 
tocmai asta am de gind să fac. Atit in scris cit și prin viu 

rai. 
= ROSMER Și nădăjduieşti să realizezi ceva? 

KROLL În orice caz, vreau să-mi fac datoria cetățenească 

de a lupta. Şi cred că asta şi este datoria oricărui bun 

patriot şi oricărui om de treabă. Vezi tu... mai ales de aceea 
am venit la tine in seara asta. 

ROSMER Dar, dragul meu, la ce te gindești?... Ce 
aştepţi de la mine?... 

KROLL Să-ţi ajuţi vechii prieteni. Să faci ce facem 
toţi. Să pui şi tu umărul, din toate puterile. 

REBEKKA Dar, directore Kroll, ştii foarte bine cit de 
neplăcute îi sint asemenea lucruri domnului Rosmer. 

KROLL E timpul să treacă peste asta. Tu nu știi, Ros- 
mer, ce se petrece în lume. Te închizi aici, te-ngropi între 
colecţiile tale istorice. Ei, Doamne, am tot respectul cuvenit 
pentru genealogii şi toate celelalte. Acum însă — ce mai! 
Nu e timp pentru asemenea lucruri. Nici n-ai idee ce stare de 
spirit domneşte în ţară. Pe scurt, totul s-a răsturnat. Și va fi 
nevoie de o muncă uriașă pentru a îndrepta toate rătăcirile. 

ROSMER Şi eu cred la fel. Însă o astfel de treabă nu-i 
de loc pentru mine. 

REBEKKA Mai mult, cred chiar că domnul Rosmer a 
ajuns să privească problemele vieţii ceva mai limpede decit 
inainte. 

KROLL (se miră) Mai limpede? 

REBEKKA Da, mai lipsit de prejudecăţi dacă vrei. Mai 
nepărtinitor. 

KROLL Ce-o mai îi și asta, Rosmer?... Nu cumva ai 
fost atit de slab să te lași imbrobodit de victoria trecătoare a 
acestor conducători populari? 

ROSMER Dragul meu, ştii cît de puțin mă pricep eu în 
politică. Am impresia totuşi că în ultimii ani oamenii înclină 
să gindească oarecum mai independent. 

KROLL O... și eşti de părere că asta e bine! Află, prie- 
tene, că te înşeli cu desăvirşire. Fii atent la opiniile pe care 
le vintură radicalii din oraş şi de-aici. Nu se deosebesc cu 
nimic de cele predicate în „Farul“. 

REBEKKA Într-adevăr, Mortensgârd are mare influenţă 
in regiune. 

KROLL Da, închipuiește-ţi! Un om cu un trecut atit 
de pătat! Un învățător destituit pentru imoralitate!... Și 
unul ca el se găsește să facă pe conducătorul poporului! Și 
se prinde! Se prinde perfect! Şi acum, după cit am auzit, 
vrea să-şi sporească ziarul. Știu din sursă sigură că e în 
căutarea unui colaborator priceput. 

REBEKKA E și de mirare, că dumneata și prietenii 
dumitale n-aţi putut face ceva împotrivă-i. 

KROLL Tocmai asta vrem să facem acum. Chiar azi am 
cumpărat „Gazeta departamentului“. Banii nu sint o pro- 
blemă. Dar... (Întorcîndu-se spre Rosmer.) Cu asta am ajuns 
de fapt la însuși rostul vizitei mele. Vezi tu, ceea ce ne dă de 
furcă e conducerea ziarului... Spune-mi, Rosmer, n-ai vrea 
tu, de dragul unei asemenea cauze drepte, să preiei treaba 
asta? 

ROSMER (cu un fel de spaimă) Eu?! 

REBEKKA O, dar cum ai putut să te gindești? 

KROLL Că ţi-e groază de întruniri şi că nu vrei să te 
expui grosolăniilor obişnuite acolo, e întrucitva de înţeles. 
Dar activitatea, destul de izolată, a unui redactor, sau, mai 
bine zis... 

-~ ROSMER Nu, nu, dragul meu, aşa ceva nu trebuie să-mi 
ceri. 

KROLL În ce mă privește, aş fi gata să mă insărcinez 
şi cu treaba asta. Însă pentru mine ar fi ceva cu totul impo- 
sibil. Și aşa, încă pentru mult timp de-acum înainte voi fi 
ocupat pină peste cap. Tu, dimpotrivă, nu mai ai nici un fel 
de obligaţie publică. Bineînţeles, cit om putea, te-om ajuta 
şi noi ăștialalți. 

ROSMER Nu pot, Kroll. Nu sint bun de așa ceva. 

KROLL Nu ești bun? La fel spuneai şi cind tatăl tău 
te-a trimis să te preoțești. 

ROSMER Și aveam dreptate. De aceea m-am şi lăsat de 
preoție. 

KROLL De-ai fi un redactor tot atit de capabil pe cit 
ai fost de bun pastor, am fi mulţumiţi. 

ROSMER Dragă Kroll... iţi spun o dată pentru totdea- 
una... nu pot. 

KROLL Ei, atunci imprumută-ne cel puţin numele tău. 

ROSMER Numele? 

KROLL Da, pentru gazetă ar fi un beneficiu chiar numai 
numele lui Johannes Rosmer. Noi, ăștialalţi, trecem drept 
politicieni înrăiţi. Eu insumi, după cite am auzit, sint eti- 
chetat ca fiind un fanatic înverșunat. lată de ce nu ne putem 
aștepta ca sub numele noastre gazeta să aibă succes in masa 
celor rătăciţi. Pe cind tu... te-ai ţinut întotdeauna deoparte. 
Caracterul tău blind şi cinstit... judecata ta cumpănită... 

onestitatea ta desăvirşită sint cunoscute și preţuite de toată 
lumea. Pe lingă toate, te mai bucuri de consideraţia şi de 
respectul cîștigat odinioară ca pastor. În sfirșit, mai e şi 
respectul de care se bucură numele tău de familie! 

ROSMER O, numele! 

KROLL (arătind portretele) Rosmerii din Rosmersholm... 
preoţi şi ofiţeri, înalţi dregători, toţi laolaltă oameni 
de onoare, corecţi... un neam care de mai bine de două secole 
e cel dintii în ţinut. (Punindu-şi mîinile pe umerii lui.) 
Rosmer... ţie însuţi şi tradiţiei neamului tău le datorezi să 
stai aici şi să aperi ceea ce a fost pină acum un bun recu- 
noscut al comunităţii noastre. (Întorcîndu-se.) Dumneata 
ce spui, domnişoară West? 

REBEKKA (cu un suris liniştit) Dragă directore, nici 
nu știu cum să-ți spun cît de caraghios mi se pare tot ce aud. 

KROLL Caraghios? Cum vine asta? 

REBEKKA Da, pentru că acum vreau să-ţi spun clar... 

ROSMER (pripit) Nu, nu... stai. Nu încă! 

KROLL (uitindu-se de la unul la altul) Dar pentru Dum- 
nezeu, dragii mei... (Se întrerupe.) Hm! 


(Madam Helseth intră pe ușa din dreapta.) 


MADAM HELSETH E un om în antretul de la bucătărie. 
Spune că vrea să-l salute pe domnul pastor. 

ROSMER (ușurat) Foarte bine. Roagă-l să poftească 
inăuntru. 

MADAM HELSETH Aici, în salon? 

ROSMER Desigur. 

MADAM HELSETH Nu prea arată ca unul care poate îi 
primit in casă de om. 

REBEKKA Dar cum arată, madam Helseth? 

MADAM HELSETH Nu prea arătos, domnişoară. 

ROSMER N-a spus cum îl cheamă? 

MADAM HELSETH Ba da, mi se pare c-a spuscă-l 
cheamă Hekman, sau cam așa ceva. 

ROSMER Nu cunosc pe nimeni cu numele ăsta. 

MADAM HELSETH Mai spunea că-l cheamă şi Ulrik. 

ROSMER Nu cumva Ulrik Hetman? 

MADAM HELSETH Da, da, Hetman. 

KROLL Parcă-am mai auzit cîndva numele ăsta. 

REBEKKA Nu e numele cu care obişnuia să semneze 
omul ăla ciudat... 

ROSMER (lui Kroll) E pseudonimul lui Ulrik Brendel, 
prietene. 

KROLL Exact. Ulrik Brendel, ratatul ăla. 

REBEKKA Aşadar, mai trăiește. 

ROSMER După cite ştiam, călătorea cu o trupă de 
teatru. 

KROLL Ultima oară cînd am auzit de el, era la inchi- 
soare. 

ROSMER Roagă-l să poftească, madam Helseth. 

MADAM HELSETH Da, da. (Jese.) 

KROLL Ai într-adevăr de gînd să-l primeşti pe omul 
ăsta aici, în casă? 

ROSMER Ştii doar că mi-a fost cindva profesor. 

KROLL Da, știu că venea pe aici și că ţi-a băgat în 
cap tot felul de idei răzvrătitoare, şi că taică-tu l-a dat afară 
pe ușă cu cravaşa în mină. 

ROSMER (cu oarecare amărăciune) Tata era maior pînă 
şi aici, în propria lui casă. 

___ KROLL Pentru asta, dragă Rosmer, să-i mulţumești 

și în mormiînt. 


(Madam Helseth deschide ușa din dreapta să intre 
Ulrik Brendel, apoi iese, inchizind ușa. Brendel e 
un om impozant, cam trecut, însă vioi și degajat. Pă- 
rul și barba cărunte. Altminteri, e imbrăcat ca un 
vagabond oarecare. Haină uzată, incălțăminte stri- 
cală, cămașă nu se vede. Poartă niște mănuși negre, 
vechi ; sub braţ, o pălărie moale mototolită și murdară, 
in mină un baston.) 


ULRIK BRENDEL (nesigur la început, pășeşte apoi vioi 
către director și-i întinde mîna) Bună seara, Johannes! 

KROLL Mă iertaţi, vă rog... 

BRENDEL Te-ai fi așteptat să mă mai vezi? Și tocmai 
între zidurile astea odioase? 

KROLL Mă iertaţi... (Indicindu-i-l pe Rosmer.) Acolo... 

BRENDEL (intorcindu-se) A, da. Uite-l! Johannes, 
băiatule... cel mai iubit dintre toţi. 

ROSMER (întinzindu-i mina) Bătrinul meu profesor! 

BRENDEL În pofida anumitor amintiri, n-am vrut să 
trec pe lingă Rosmersholm și să nu intru o clipă. 

ROSMER Eşti cum nu se poate mai binevenit. De asta 
poți fi sigur. 

BRENDEL O, şi această fermecătoare doamnă? (În- 
clinindu-se.) Desigur, doamna pastor. 

ROSMER Domnișoara West. 

BRENDEL Probabil, vreo rudă apropiată. Și domnul? 
Un coleg, după cite văd. 

ROSMER Directorul Kroll. 

BRENDEL Kroll? Kroll? Ia, stai niţel. N-ai studiat 
dumneata în tinereţe filologia? 

KROLL Ba da. 

BRENDEL Atunci, Donnerwetter’, te cunosc şi pe tine! 

KROLL Mă iertaţi, vă rog... 

BRENDEL Nu erai tu... 

KROLL Mă iertaţi... 

BRENDEL... unul dintre acei paznici ai virtuţii care 
m-au dat afară din sala de conferinţe? 

KROLL Se prea poate. Dar refuz să cred că avem ceva 
comun. 

BRENDEL la te uită! Nach belieben, Herr Doktor!? 
Puțin imi pasă. Ulrik Brendel tot ăla rămîne. 

REBEKKA Și ţi-e în gind să te duci în oraş, domnule 
Brendel? 

BRENDEL Aţi ghicit, doamnă preoteasă. Din cînd în 
cînd sînt nevoit să mă bat ca să trăiesc. Nu-i plăcut, dar 
— enfin? — nevoia te obligă... 

ROSMER A, dragă domnule Brendel, îmi îngădui să 
te ajut cumva? Într-un fel sau altul cred că... 

BRENDEL O! Ce propunere! Vrei să întinezi legătura 
care ne uneşte? Niciodată, Johannes... niciodată! 

ROSMER Dar ce anume te-ai gindit să faci în oraș? 
Crede-mă, n-o să-ţi fie prea uşor să... 

BRENDEL Hai s-o lăsăm baltă, fiule. Alea jacta est!* 
Așa cum mă vezi, am pornit într-o mare călătorie, mai 
mare decit toate plimbările mele luate laolaltă. (Către direc- 


1 Drace (germ.). 

2 Cum poftești, domnule doctor! (Germ.) 
3 în stirşit (Fr.). 

4 Zarurile sint aruncate! (Lat.) 

torul Kroll.) Îmi pot permite să-l întreb pe domnul profesor 
— unter uns! — dacă nu cumva se găseşte in onorabilul dum- 
neavoastră oraş vreun local de întrunire ceva mai decent, 
mai respectabil şi mai spaţios? 

KROLL Cea mai spațioasă este sala Asociaţiei munci- 
torești. 

BRENDEL Şi are domnul docent vreo influență deose- 
bită în această asociaţie de incontestabilă utilitate? 

KROLL N-am nimic a face cu ea. 

REBEKKA (lui Brendel) Ar trebui să te adresezi lui 
Peder Mortensgârd. 

BRENDEL Pardon, madame... cine-i idiotul ăsta? 

ROSMER De ce crezi că-i neapărat un idiot? 

BRENDEL Îl văd după nume: neam prost. 

KROLL lată un răspuns neaşteptat. 

BRENDEL Dar treacă de la mine. Că altceva nici nu-mi 
rămîne de făcut! Cind ești, ca mine, la o răscruce... În fine, 
asta e. Am să iau legătura cu individul, să tratez direct. 

ROSMER Vorbeşti serios, ești într-adevăr la o aseme- 
nea răscruce? 

BRENDEL Nu ştii încă, scumpul meu băiat, că, ori 
de ce ar fi vorba, Ulrik Brendel e intotdeauna serios? Da, 
dragul meu, de azi înainte vreau să devin un om nou. Să 
ies din rezerva în care m-am ţinut pină acum. 

ROSMER Cum anume? 

BRENDEL Vreau să pătrund în viaţă cu puteri noi. 
Să ridic capul. Să mă afirm. Trăim o epocă furtunoasă, un 
moment de cumpănă. Vreau să-mi depun obolul pe altarul 
eliberării. 

KROLL Și dumneata de asemenea?... 

BRENDEL (către toți) Cunoaşteţi careva dintre dum- 
neavoastră vreuna din scrierile mele? 

KROLL Nu, trebuie să mărturisesc că... 

REBEKKA Unele le-am citit. Le avea tatăl meu adop- 
tiv. 

BRENDEL În cazul ăsta, frumoasă doamnă a casei, 
v-aţi irosit timpul degeaba. Pentru că totul, ca să spun așa, 
nu era decit o flecăreală. 

REBEKKA Da? 


1 Între noi (germ... 

BRENDEL Da. Tot ce-aţi citit. Dar cele mai de seamă 
opere ale mele încă nu sint cunoscute de nici un bărbat și 
de nici o femeie. De nimeni, decit de mine însumi. 

REBEKKA Cum asta? 

BRENDEL Pentru că nu sint scrise. 

ROSMER Dar bine, dragă domnule Brendel... 

BRENDEL Ştii doar, Johannes dragă, că eu am ceva 
de sibarit. Sint un Feinschmecker’. Aşa am fost toată viața. 
Am ţinut să mă desfăt în singurătate. Pentru că atunci 
sint de două ori, de zece ori mai fericit. Vezi tu, cînd vise 
aurite coborau asupră-mi învăluindu-mă, cînd în mine încol- 
teau ginduri noi, ameţitoare şi cînd idei măreţe mă purtau 
pe aripile lor — atunci le transformam în poezie, în viziuni, 
in imagini. Și totul la scară mărită, pricepi? 

ROSMER Da, da. 

BRENDEL O, ce desfătare, ce voluptate, dragul meu! 
Tainica beatitudine a creaţiei — la scară mărită, bineiîn- 
teles — aplauze, mulţumiri, renume, cununi de lauri, toate 
le-am cules cu miîini tremurînd de bucurie, pătruns în visele 
mele secrete, de bucurii — ah, de teribile bucurii. 

KROLL Hm... 

ROSMER Și n-ai scris niciodată despre asta? 

BRENDEL Nici un cuvint. Îndeletnicirea prozaică a 
scrisului m-a indispus întotdeauna. De ce mi-aş profana 
propriile mele idealuri, cînd pot să mă bucur singur de toată 
puritatea lor? Dar acum trebuie să le sacrific. Mă simt în- 
tr-adevăr ca o mamă care își încredinţează fata unui mire. 
Cu toate astea, le jertfesc... le jertfesc pe altarul eliberării. 
Un șir de conferinţe bine întocmite — în întreaga ţară. 

REBEKKA (însuflețită) E minunat ceea ce spui, dom- 
nule Brendel! Dărui tot ce ai mai de preț. 

ROSMER Unica mea avuţie. 

REBEKKA (cu o privire semnificativă spre Rosmer) 
Cîţi sint în stare de așa ceva? Ciţi îndrăznesc? 

ROSMER (răspunzind privirii) Cine ştie? 

BRENDEL Reuniunea se însuflețeşte. Asta imi desfată 
inima şi-mi întăreşte voinţa. Sint gata să mă apuc de treabă. 
Dar incă o lămurire. (Către director.) Mi-aţi putea spune, 
domnule preceptor, dacă există în oraș vreo societate de 


1 Om cu gusturi delicate, gurmand (germ.). 

abstinenţă? De abstinenţă totală? Cu siguranţă că trebuie 
să fie. 

KROLL Cum nu, la dispoziţia dumitale. Eu insumi sint 
preşedintele. | 

BRENDEL Nici nu era greu de ghicit. Ei bine, atunci 
nu-i exclus să vin pe la dumneavoastră şi să mă înscriu și eu 
pentru o săptămină. | 

KROLL lertaţi-mă, noi nu primim membri cu săptă- 
mina. 

BRENDEL A la bonne heure!, domnule pedagog. Ulrik 
Brendel n-a bătut niciodată la uga unor asemenea societăți. 
(Întorcîndu-se.) Dar nu îndrăznesc să mai întirzii în casa 
asta atit deplină de amintiri. Plec în oraș să-mi caut o locuinţă 
potrivită. S-o găsi, sper, vreun hotel ceva mai cuviincios. 

REBEKKA Nu vrei să bei ceva cald înainte de a pleca? 

BRENDEL Ce anume, frumoasă doamnă? 

REBEKKA O ceașşcă de ceai sau... 

BRENDEL Mulţumesc, generoasă gazdă. Nu vreau să 
abuzez de ospitalitatea nimănui. (Salutind cu mina.) Doamnă 
și domnilor, rămineţi cu bine! (Se îndreaptă spre ușă, 
dar se întoarce.) A, da... Johannes, pastore Rosmer, n-ai 
vrea tu în amintirea prieteniei noastre, să faci un serviciu 
fostului tău dascăl? 

ROSMER Desigur, din toată inima. 

BRENDEL Bine, imprumută-mi atunci — pentru o zi 
sau două — o cămașă cu plastron scrobit! 

ROSMER Asta-i tot? 

BRENDEL Pentru că, vezi tu, de data asta călătoresc 
apostoleşte. Bagajul trebuie să mă ajungă din urmă. 

ROSMER Bine, bine. De altceva n-ai nevoie? 

BRENDEL Ba da, ştii ce? Nu te-ai putea lipsi de vreo 
haină de vară, mai veche? 

ROSMER Bineînţeles că se poate. 

BRENDEL Şi dacă s-ar putea adăuga și niște ghete 
care să se potrivească la haină... l n 

ROSMER Aranjăm noi şi asta. Imediat ce-ţi știu 
adresa, ți le și trimit. 

BRENDEL A, nu! Nu merită atita bătaie de cap! Flea- 
curile astea le iau cu mine. 


1 Perfect, minunat (fr.). 

ROSMER Foarte bine. Atunci fii bun şi vino sus. 

REBEKKA Lasă, lasă în seama mea. Eu şi cu madam 
Helseth ne-om îngriji de toate. 

BRENDEL Nu, n-o să îngădui niciodată ca o doamnă 
atit de distinsă... 

REBEKKA Ei, asta-i! Vino, domnule Brendel (Iese 
prin dreapta.) 

ROSMER (reținindu-l) Spune-mi: de altceva n-ai mai 
avea nevoie? 

BRENDEL Ştiu eu ce ţi-aş mai putea cere?! A, fir-ar 
să fie... dacă mă gindesc mai bine... Johannes... n-ai 
cumva, din întimplare, vreo opt coroane la tine? 

ROSMER Să vedem. (Căutind în portmoneu.) Două 
bilete de cite zece coroane. 

BRENDEL Bine, bine, tot aia. Le iau. Le schimb eu 
in oraş. Îţi mulţumesc mult de tot. Nu uita: două de zece. 
Noapte bună, băiete dragă. Noapte bună, prea stimate domn. 
(lese prin dreapta, Rosmer îl petrece, îşi ia rămas bun de la 
el și închide ușa după dinsul.) 

KROLL Sfinte Dumnezeule... aşadar, ăsta-i Ulrik Bren- 
del despre care toată lumea credea odinioară că va ajunge 
om mare! 

ROSMER (încet) În orice caz, a avut curajul să-și 
trăiască viaţa aşa cum l-a dus capul. Şi, după cît mi se 
pare, asta e totuși ceva. 

KROLL Dar asta-i viaţă? S-ar zice într-adevăr că e 
în stare să te tulbure iarăși. 

ROSMER A, nu te teme. Am ajuns să fiu stăpîn pe mine 
însumi în toate privinţele. 

KROLL Măcar de-ar fi așa, dragă Rosmer. Eşti atit de 
sensibil la impresiile dinafară. 

ROSMER Ia loc. Aș vrea să-ţi vorbesc. 

KROLL Bine, să stăm. (Se așază amindoi pe sofa.) 

ROSMER (după un timp) Nu-i aşa că e bine și odihni- 
tor aici? 

KROLL Da, e plăcut... și linişte. Ai dobiîndit un cămin, 
Rosmer. Şi eu l-am pierdut pe al meu. 

ROSMER Nu spune asta, dragul meu. Unde domnește 
azi dezbinarea, miine o să domnească înțelegerea. 

KROLL Niciodată. Niciodată. Totdeauna va rămîne 
un ghimpe. Niciodată nu va mai fi ce a fost. 

ROSMER Ascultă-mă, Kroll. Sintem prieteni de atiţia 
ani. Îţi poţi închipui o prietenie ca asta ducindu-se de ripă? 

KROLL Nu ştiu nimic pe lume care ne-ar putea dezbina. 
Dar ce ţi-a venit să vorbești aga? 

ROSMER Pentru că pui atita preţ pe obligaţia de a 
avea aceleaşi concepţii și aceleaşi păreri. 

KROLL Asta-i adevărat; dar noi doi sîntem aproape 
intotdeauna de acord. În orice caz, în problemele esenţiale. 

ROSMER (încet) Nu. De-acum încolo, nu mai sintem. 

KROLL (dind să se ridice) Ce spui?! 

ROSMER (reținindu-l) Nu, stai jos. Te rog, Kroll. 

KROLL Ce mai e şi asta? Nu înţeleg. Vorbește limpede! 

ROSMER Sufletul meu cunoaște azi o nouă primăvară. 
O nouă tinerețe. Şi iată că de aceea mă aflu aici unde 
mă aflu. 

KROLL Unde... unde adică? 

ROSMER Acolo unde sint copiii tăi. 

KROLL Tu? Tu? Cu neputinţă. Și zici că eşti... 

ROSMER De partea lui Lauritz și a Hildei. 

KROLL (plecind capul) Renegat. Johannes Rosmer e 
un renegat. 

ROSMER Cit de fericit, cît de profund fericit m-ar fi 
putut face această renegare, cum îi spui tu. Dar iată, am 
suferit foarte mult, pentru că ştiam bine că-ţi voi pricinui o 
mare supărare. 

KROLL Hosmer!... Rosmer! Cu asta n-o să mă impac 
niciodată. (Privindu-l mihnit.) lată-te, așadar, punind 
umărul la opera de distrugere şi de ruinare a acestei neferi- 
cite ţări. 

ROSMER Vreau să dau şi eu o mină de ajutor la opera 
de dezrobire. 

KROLL Da, ştiu eu ce inseamnă asta. Așa ii spun şi 
ademenitorii și cei ademeniţi. Dar îţi închipui tu că e de 
așteptat vreo emancipare oarecare de pe urma acestor idei 
care sint gata să otrăvească intreaga noastră viaţă socială? 

ROSMER Nu mă atrage spiritul epocii. Nici cei care 
combat împotrivă-i. Vreau să incerc să unesc oamenii de 
pretutindeni. Cit de mulţi şi cit de strins. Pentru asta vreau 
să trăiesc și să-mi cheltuiesc toate puterile: pentru ca în 
țara asta să izbindească adevărata suveranitate a poporului. 

KROLL Ţi se pare, așadar, că n-avem destulă suverani. 
tate de asta? În ce mă priveşte, găsesc că sintem cu toţii 
pe cale de a ne impotmoli în noroi, acolo unde pină acum 
numai plebei ii plăcea să se bălăcească. 

ROSMER Tocmai de aceea vreau un regim de suvera- 
nitate a poporului, demn de adevărata lui misiune. 

KROLL Ce misiune? 

ROSMER Aceea de a face oameni mai nobili din toţi 
cetăţenii. 

KROLL Din toţi?... 


ROSMER În orice caz, din cît mai mulţi. 

KROLL Prin ce mijloace? 

ROSMER După părerea mea, prin dezrobirea spiritelor 
şi călirea voinţelor. 

KROLL Eşti un visător, Rosmer. Vrei să-i dezrobești? 
Să-i căleşti? 

ROSMER Nu, dragul meu... vreau numai să-i trezesc. 
Pe urmă or să se miște singuri. 

KROLL Și tu îi crezi în stare? 

ROSMER Da. 


KROLL Aşadar, prin propriile lor puteri? 
= ROSMER Da, prin propriile lor puteri. Altele nici nu 
există. 

KROLL (ridicindu-se) Aşa vorbeşte un pastor? 

ROSMER Nu mai sînt pastor. 

KROLL Bine, dar... credinţa ta din copilărie? 

ROSMER N-o mai am. 

KROLL N-omaiai!... 

ROSMER (ridicîndu-se) Am abandonat-o. A trebuit 
s-o abandonez, Kroll. 

KROLL (agitat, dar stăpinindu-se) Va să zică așa. Da, 
da, da. Una o atrage pe cealaltă... Poate de aceea ai şi 
renunţat la preoție. 

ROSMER Da. Cind mi-am dat seama, cind am ajuns 
la convingerea deplină că nu e vorba doar de o pornire trecă- 


toare, ci de ceva la care niciodată n-aş mai putea sau n-aş 
ma! vrea să renunţ... atunci m-am lepădat. 

KROLL Atit de mult, așadar, a dospit asta în tine! 
Și noi... prietenii tăi, n-am bănuit nimic, Rosmer... cum ai 
putut să ne ascunzi adevărul ăsta dureros? 

ROSMER Pentru că mi se părea că e un lucru care mă 
privește numai pe mine. Și pentru că voiam să vă cruţ, 
vouă, ţie și celorlalţi prieteni ai mei, orice durere inutilă. 
Mă gindeam că aș putea continua să trăiesc aici, liniștit, 
voios şi fericit. Voiam să citesc și să mă adincesc în toate 
aceste opere care mai înainte fuseseră pentru mine de nepă- 
truns. Să mă obișnuiesc de-a binelea cu lumea aceea a adevă- 
rului și a libertăţii, care mi se revelase. 

KROLL Ce renegat! Fiece cuvint stă mărturie. Dar la 
ce-ţi mai mărturiseşti dezertarea? Şi de ce tocmai acum? 

ROSMER Tu m-ai silit, Kroll. 

KROLL Eu? Eu te-am silit?... 

ROSMER Cind am aflat de violentele tale ieșiri la 
întruniri, cînd am citit discursurile înverşunate pe care le-ai 
ținut, toate atacurile tale pline de ură impotriva acelora 
care nu erau de părerea ta... sentinţele tale batjocoritoare 
și pline de dispreţ împotriva adversarilor. Oh, Kroll... tu, 
tu să fii în stare de asemenea lucruri? Abia atunci mi-am 
ințeles datoria. Oamenii se înrăiesc războindu-se. Ei au 
nevoie de liniște, de bucurie, de împăcare. De aceea, păşesc 
acum înainte şi mărturisesc deschis ceea ce sint. Și apoi aş 
vrea să-mi încerc şi eu puterile. Dar tu, Kroll, n-ai vrea să 
treci alături de mine? 

KROLL Niciodată, cit oi trăi, n-am să mă impac cu 
forțele distructive ale societăţii. 

ROSMER Bine, atunci, dacă trebuie totuși să luptăm, 
cel puţin s-o facem cu arme nobile. 

KROLL Aceluia care nu-i alături de mine in problemele 
esențiale, îi întorc spatele și nu-i datorez nici o cruţare. 

ROSMER Și asta trebuie s-o iau de bună și pentru mine? 

KROLL Tu ai rupt cu mine, Rosmer. 

ROSMER Bine, dar e asta o ruptură? 

KROLL Mai intrebi! Da, e o ruptură cu toţi acei care-ţi 
sint apropiaţi. Acum o să tragi consecinţele. 


(Rebekka West intră prin dreapta, lăsind ușa larg 
deschisă.) 

REBEKKA În sfirşit, iată-l pe drumul sacrificiului. 
Acum putem merge la masă. Vă rog, domnule director, 

KROLL (luîndu-și pălăria) Noapte bună, domnişoară 
West. Aici nu mai am ce căuta. 

REBEKKA (crispată) Ce s-a întimplat? (Închide ușa 
și se apropie.) Aţi discutat?... 

ROSMER Ştie tot. 

KROLL N-o să te lăsăm, Rosmer, să ne scapi din miini, 
O să te silim să te întorci la noi. 

ROSMER Asta, niciodată. 

KROLL Om vedea. Nu eşti tu omul să rabzi sin- 
gurătatea. 

ROSMER Nu sînt chiar atit de singur. Sintem doi care 
s-o suportăm. 

KROLL A]... (Străfulgerat de o bănuială.) Va să zică... 
Avea dreptate Beate!... 

ROSMER Beate?... 

KROLL (respingind gindul) Nu, nu... nu-i cu putinţă. 
lartă-mă. 

ROSMER Ce anume? 

KROLL Nu face să mai vorbim. Ptiu! Iartă-mă. Adio. 
(Se îndreaptă spre vestibul.) 


ROSMER (conducindu-l) Kroll! N-o putem sfirşi așa. 
Am să trec mîine pe la tine. 

KROLL (din vestibul, întorcîndu-se) Niciodată n-o să 
mai pui piciorul în casa mea! (Își ia bastonul şi iese.) 


( Rosmer rămine o clipă în ușa deschisă; pe urmă o 
inchide și vine spre masă.) 


ROSMER Nu-i nimic, Rebekka. Ca doi buni prieteni, 
vom indura impreună şi asta. 


REBEKKA Dar la ce crezi că s-a gindit cind a spus 
„Ptiu!“? 

ROSMER Nu merită, draga mea, să-ţi mai baţi capul 
cu asta. Nici el nu crede tot ce-i trece prin minte. Miine 
însă trec eu pe la dinsul. Noapte bună! 


REBEKKA Dar de ce te retragi în seara asta atit de 
devreme, după toate cite s-au intimplat? 

ROSMER Obişnuinţa de totdeauna. Mă simt atit de 
ușurat acum, că am spus totul. Vezi tu, dragă Rebekka, 
sint cu totul liniştit. Încearcă de fii calmă ca mine. 
Noapte bună. 

REBEKKA Noapte bună, dragă prietene. Somn ușor. 


( Rosmer iese pe ușa vestibulului, il auzim apoi ur- 

cind scara. Rebekka se apropie de sobă și trage șnurul 

unui clopoțel. După citva timp, intră prin dreapta 
madam Helseth.) 


REBEKKA Poți să stringi masa, madam Helseth. 
Domnul pastor nu vrea să mănince nimic şi domnul director 
a plecat acasă. 

MADAM HELSETH Domnul director a plecat? Dar ce 
l-a apucat pe domnul director? 

REBEKKA (luîndu-și lucrul de mină) Zicea că se va 
isca furtună mare... 

MADAM HELSETH Mare minune! Nici urmă de norișor 
in seara asta! 

REBEKKA Numai de n-ar intilni calul alb. Pentru că 
tare mi-e frică să n-auzim în curînd de fantome. 

MADAM HELSETH Ferească-ne Dumnezeu, domnişoară. 
Da zău, nu mai vorbi așa. 

REBEKKA Ei, asta-i! 

MADAM HELSETH (mai încet) Crezi, într-adevăr, 
domnişoară, că e cineva aici care trebuie să moară? 

REBEKKA Da de unde! Sint însă atitea soiuri de cai 
albi pe lumea asta, madam Helseth... Ei, noapte bună. Mă 
duc în camera mea. 

MADAM HELSETH Noapte bună, domnişoară. 


( Rebekka iși ia lucrul de mină și iese prin dreapta.) 


MADAM HELSETH (face lampa mică, dă din cap şi 
mormăie ca pentru sine) Doamne, Doamne! Vorbește şi 
domnişoara asta West, citeodată... 

Actul II 


(Camera de lucru a lui Johannes Rosmer. În pere- 
tele din stinga, o uşă ce dă pe coridor. În fund, 
rama unei uşi ce dă în dormitor, cu draperiile trase 
deoparte. În dreapta, o fereastră; în faţa ei un bi- 
rou acoperit cu cărţi şi cu hirtii. Pe lîngă pereți, eta- 
jere cu cărţi şi dulapuri. Mobilă simplă. În stinga, 
o canapea veche cu o masă în faţa ei. Johannes 
Rosmer, în haină de casă, stă în faţa biroului în- 
tr-un scaun cu spătar înalt. El taie și răsfoiește 
paginile unei reviste. Bate cineva în ușa din 
stinga.) 


ROSMER (fără să se întoarcă) Intră! 
(Intră Rebekka West, in capot de casă.) 


REBEKKA Bună dimineaţa. 

ROSMER (răsfoind revista) Bună dimineaţa, draga mea. 
Vrei să-mi spui ceva? 

REBEKKA Voiam numai să ştiu dacă ai dormit bine. 

ROSMER Excelent. Un somn fără vise... (Întorcîn- 
du-se.) Dar tu? 

REBEKKA Mulţumesc, bine. Pină spre dimineaţă... 

ROSMER Nici nu mai știu de cînd nu mi-am mai simţit 
inima atit de ușoară. Îmi pare atit de bine că i-am vorbit. 

REBEKKA Da, n-ar fi trebuit să taci atita vreme, 
Rosmer. 

ROSMER Nici eu însumi nu pricep de unde atita 
lagitate. 

REBEKKA A, nu-i vorba de laşitate... 

ROSMER Ba da, ba da... cînd privesc lucrurile mai 
indeaproape, văd că a fost un pic de lașitate. 

REBEKKA Cu-atit mai bine că te-ai hotărit să vor- 
beşti... (Se așază alături, pe un scaun, lingă birou.) Şi-acum, 
să-ţi spun și ce-am făcut eu, și te rog să nu te superi. 

ROSMER Să mă supăr? Cum poţi crede, draga mea? 

REBEKKA Poate că nu s-ar fi cuvenit să-mi iau ase- 
menea libertate, dar... 

ROSMER Ei, ia s-auzim. 

REBEKKA Aseară, cînd Ulrik Brendel era gata să 
plece... i-am dat citeva rinduri pentru Mortensgărd. 

ROSMER (neliniștit) Dar, dragă Rebekka... Şi ce 
i-ai scris? 

REBEKKA l-am scris că, dacă vrea să-ţi facă un mare 
serviciu, să se ocupe puţin de nefericitul ăsta și să-l ajute 
cum o putea. 

ROSMER Draga mea, nu trebuia să faci asta. Lui 
Brendel nu poate decit să-i strice. lar Mortensgârd e un om 
cu care prefer să n-am de-a face. Ştii doar că am avut cindva 
o neinţelegere cu cl. 

REBEKKA Dar nu crezi că e mai bine să fii iarăși în 
relaţii bune cu el? 

ROSMER Cu Mortensgârd? De ce? 

REBEKKA Pentru că după ruptura cu prietenii tăi, 
situația ta e destul de zdruncinată. 

ROSMER (privind-o și dînd din cap) Crezi într-adevăr 
că directorul, sau oricare altul dintre ei, va încerca să se 
răzbune?... Că ar fi în stare... 

REBEKKA În prima clipă de minie, dragul meu... 
cine ştie ce se poate întimpla? Dar după felul cum a înțeles 
directorul să se poarte... 

ROSMER O, ar trebui să-l cunoşti ceva mai bine. Kroll 
este în toate privinţele un om cumsecade. După-amiază o 
să mă duc în oraș şi o să vorbesc cu el. Vreau să stau de vorbă 
cu toţi. Ai să vezi ce uşor o să meargă... 


(Madam Helseth apare în ușa din stinga.) 


REBEKKA (ridicindu-se) Ce e, madam Helseth? 

MADAM HELSETH Domnul director Kroll așteaptă 
jos, în antret. 

ROSMER (ridicîndu-se cu vioiciune) Kroll! 

REBEKKA Directorul? Nu mai spune! 

MADAM HELSETH Întreabă dacă poate urca sus la 
domnul pastor... 

ROSMER (Rebekkăi) Ce-ţi spuneam?... Desigur. Să 
poftească. (Se duce la ușă și strigă din capul scării.) Hsi, 
dragul meu, urcă! Din toată inima: bine-ai venit! 

(Rosmer rămine tinind ușa deschisă. Madam Hel- 

seth iese. Rebekka trage perdelele in rama ușii și mai 

aranjează cite ceva. Directorul Kroll, cu pălăria 
in mină, intră în cameră.) 


ROSMER (încet, mișcat) Ştiam eu că n-avea să fie 
pentru ultima oară... 

KROLL Azi văd lucrurile sub cu totul altă lumină. 

ROSMER Nu-i aşa, Kroll? Nu-i așa? Acum, că te-ai 
gindit mai bine... 

KROLL Mă înţelegi cu totul greşit. (Își pune pălăria 
pe masa de lingă canapea.) Dar aș dori să-ţi vorbesc intre 
patru ochi. 

ROSMER Şi de ce n-ar putea domnişoara West să... 

REBEKKA Nu, nu, domnule Rosmer. Plec. 

KROLL (măsurind-o din priviri) Şi apoi, s-ar cuveni 
să-mi cer iertare domnișoarei că am venit atit de dimineaţă, 
inainte ca dumneaei să fi avut timp să... 

REBEKKA (surprinsă) Cum, vi se pare nelalocul lui 
să stau în casă imbrăcată în capot? 

KROLL Vai de mine! Ce ştiu eu care mai sint noile 
rinduieli pe aici, pe la Rosmersholm ! 

ROSMER Bine, Kroll, dar astăzi eşti cu totul de nere- 
cunoscut! 

REBEKKA Domnule director, am onoarea... (Iese pe 
ușa din stinga.) 

KROLL Dacă-mi dai voie... (Se așază pe canapea.) 

ROSMER Da, dragul meu, să ne facem comozi și să 
stăm de vorbă. 


(Se așază pe un scaun, chiar in faţa directorului.) 


KROLL De ieri, n-am mai închis un ochi. M-am tot 
gindit pină în zori. 

ROSMER Şi acum ce spui? 

KROLL Ar fi multe de spus. Dar ingăduie-mi o mică 
introducere. Ceva despre Ulrik Brendel. 

ROSMER A fost pe la tine? 

KROLL Nu. S-a aciuit intr-o circiumă mizerabilă. 
Bineințeles, în cea mai ticăloasă tovărăşie. A băut şi a 
petrecut cit l-a ţinut punga. Pe urmă a sictirit toată banda, 
zicindu-i şleahtă murdară și adunătură de golani. De altfel, 

in privinţa asta, avea dreptate. Dara încasat şi el o bătaie 
zdravănă şi a fost azvirlit în şanţ. 

ROSMER Aşadar, e incorigibil. 

KROLL Haina și-a lăsat-o amanet. S-a găsit insă cineva 
să i-o răscumpere. Poţi ghici cine? 

ROSMER Tu însuţi, poate? 

KROLL Nu. Nobilul domn Mortensgărd. 

ROSMER A! 

KROLL Mi s-a spus de altfel că „idiotul“ şi „plebeul“ 
a fost primul pe care domnul Brendel l-a vizitat. 

ROSMER Asta îi putea fi de folos. 

KROLL Nici vorbă. (Rezemindu-se de masă, să fie 
mai aproape de Rosmer.) Şi acum, că am ajuns aici, mă simt 
obligat, de dragul vechii... de dragul fostei noastre prietenii, 
să-ţi destăinuiesc ceva. 

ROSMER Ce anume, dragul meu? 

KROLL Că chiar aici în casă, în spatele tău, se trag 
tot felul de iţe. 

ROSMER Cum poți să crezi asta? La cine faci aluzie, 
la Re... La domnişoara West? 

KROLL Întocmai. În ce o priveşte, înţeleg foarte bine. 
S-a obișnuit de mult să fie aici cheia și lăcata. Totuși... 

ROSMER Dragă Kroll, te înșeli cu desăvirșire. N-avem 
absolut nici un secret unul faţă de celălalt. 

KROLL Ţi-a mărturisit și că e în corespondenţă cu 
redactorul „Farului“? 

ROSMER A, te referi la cele citeva rinduri pe carei 
le-a dat lui Ulrik Brendel? 

KROLL Va să zică știi. Și eşti de acord ca ea să intre 
în relaţii cu scandalagiul ăsta din condei care, săptămină 
de săptămină, încearcă să mă pună la stilpul infamiei, atit 
pentru munca mea didactică cit și pentru activitatea mea 
publică? 

ROSMER Nici vorbă, dragul meu, că domnişoara West 
nu s-a gindit de loc la acest aspect al lucrurilor. De altfel, 
ca și mine, are deplină libertate să facă ce crede de cuviinţă. 

KROLL Aşa? Și asta ţine, desigur, tot de noua rinduială 
pe care ai introdus-o aici. Căci părerile tale sint, se vede, 
impărtășite şi de domnişoara West, nu? | l 

ROSMER Chiar așa şi este. Noi doi păşim alături in 
deplină înţelegere. 

KROLL (îl priveşte şi dă incet din cap) Orb eşti şi scos 
din minţi! 

ROSMER Eu? De ce-ţi inchipui una ca asta? 

KROLL Pentru că nu vreau... nu îndrăznesc să mă gin- 
dese la ceva mai rău. Nu, nu, lasă-mă să-mi termin vorba. 
Tu, Rosmer, fără îndoială, pui preţ pe prietenia mea, nu? 
Și pe stima mea. Nu-i așa? 

ROSMER La întrebările astea nici nu mai e nevoie să 
răspund. 

KROLL Există totuși intrebări care cer un răspuns, o 
explicație limpede. Accepţi să te supun unui fel de intero- 
gatoriu? 

ROSMER  Interogatoriu? 

KROLL Da, să te întreb de unele și de altele despre care 
s-ar putea să-ţi fie penibil să-ţi aminteşti. Vezi tu, renegarea 
ta — în fine, emanciparea ta, cum îi spui — e în strinsă 
legătură cu multe altele despre care, în propriul tău interes, 
trebuie să-mi dai explicaţii. l 

ROSMER Dragul meu, întreabă-mă tot ce poftești. 
N-am nimic de ascuns. 

KROLL Spune-mi atunci, care crezi tu că a putut fi 
adevăratul motiv care a împins-o pe Beate să-și ia zilele? 

ROSMER Mai există vreo îndoială in privința asta? 
Sau, mai bine zis, mai încap întrebări acolo unde e vorba 
de o biată bolnavă fără judecată? 

KROLL Eşti sigur că Beate era chiar atit de irespon- 
sabilă? Medicii, în orice caz, nu erau atit de siguri. 

ROSMER Dacă medicii ar fì văzut-o vreodată aşa cum 
am văzut-o eu de atitea ori, zile și nopți de-a rindul, atunci 
poate că n-ar mai fi stat la indoială. 

KROLL Pe atunci nici eu nu mă indoiam. 

ROSMER Cred şi eu,ar fi fost,de altfel, şi cu neputinţă 
să te îndoiești. Doar ţi-am vorbit de pasiunea ei nestăpi- 
nită și sălbatică... la care îmi pretindea să-i răspund... 
O, cum mă îngrozea! Şi reproșurile nejustificate pe care 
şi le făcea și cu care se tortura în ultimii ani. 

KROLL Da, de cind aflase că niciodată nu va mai 
avea copii. 

ROSMER Ei, gîndeşte-te şi tu. Să desperi şi să te chi- 
nui atit de crunt pentru o vină închipuită! Se mai poate 
spune că era cu mintea întreagă? 

KROLL Hm... Nu-ţi amintești cumva să fi avut atunci 
prin casă cărți care tratau despre rosturile căsătoriei... 
potrivit concepţiilor avansate ale timpului nostru? 

ROSMER Pare-mi-se că domnişoara West îmi impru- 
mutase o asemenea carte. Pentru că, după cum ştii, ea moș- 
tenise biblioteca doctorului. Dar, dragă Kroll, doar nu-ţi 
vei fi inchipuind că am fost atit de nesocotiţi să lăsăm ase- 
menea lucruri la îndemina bietei bolnave. Te asigur, cu 
toată tăria, că nu avem nici o vină. Numai mintea ei clă- 
tinată o adusese în halul acela de rătăcire. 

KROLL În orice caz, pot acum să-ţi spun un lucru. 
Anume, că sărmana Beate, chinuită și zdruncinată, și-a pus 
capăt vieţii pentru ca tu să poţi trăi fericit, liber și după 
gustul tău. 

ROSMER (aproape sărind din scaun) Ce vrei să spui? 

KROLL Stai liniştit şi ascultă-mă, Rosmer. Acum pot 
să ţi-o spun. În ultimii ei ani de viaţă, a fost de două ori 
la mine să mi se plingă de neliniștile şi de desperarea ei. 

ROSMER În legătură cu chestiunea asta? 

KROLL Nu. Prima dată a venit să-mi spună că eşti 
pe cale să-ți renegi credința. Că vrei să rupi cu credința 
părinţilor tăi. 

ROSMER (aprins) Kroll, ceea ce spui tu e imposibil 
să se fi întimplat. Absolut imposibil. În privinţa asta 
greşeşti. 

KROLL Şi pentru ce anume? 

ROSMER Pentru că atita timp cit a trăit Beate, stă- 
team încă la îndoială și luptam cu mine însumi. Și lupta 
o duceam singur şi în deplină tăcere. Și nici Rebekka 
nu cred... 

KROLL Rebekka? 

ROSMER Ei, da... domnişoara West. li spun Rebekka 
pentru că mi-e mai la îndemină. 

KROLL Am observat. 

ROSMER De aceea nu pot să inţeleg de loc, cum a 
putut Beate să ajungă să-și facă o asemenea părere. Şi de 
ce nu mi-ar fi vorbit mie însumi despre asta? Dar nu mi-a 
spus nimic. Niciodată, nici măcar o vorbă. 

KROLL Sărmana... mă tot ruga, mă tot implora să-ți 
vorbesc eu. 

ROSMER Și atunci, de ce n-ai vorbit? 

KROLL Mă puteam eu atunci îndoi, măcar o singură 
clipă, că n-ar fi cu mintea rătăcită? O astfel de plingere im- 
potriva unui om ca tine!... Apoia venit din nou... cam la vreo 
lună. De astă dată părea mai liniștită. Dar la plecare mi-a 
spus: „Aşteptaţi-vă pe curînd să s-arate calul cel alb de la 
Rosmersholm“. 

ROSMER Da, da. Calul alb — mereu pomenea de el. 

KROLL Și cind am încercat să-i scot din minte gindu- 
rile astea negre mi-a răspuns doar atit: „Nu mai am mult 
de trăit. Pentru că Johannes trebuie neapărat să se însoare 
cu Rebekka.“ 

ROSMER (gituit) Ce spui!... Să mă însor cu... 

KROLL Era intr-o joi după-amiază... Sîmbătă seară 
s-a aruncat de pe podeţ în iazul morii. 

ROSMER Şi tu să nu ne previi! 

KROLL Ştii foarte bine, doar nu era prima oară cind 
spunea că nu mai are mult de trăit. l 

ROSMER Ştiu, știu. Totuși, trebuia să ne previi! 

KROLL Mă gindisem. Dar a fost prea tirziu. 

ROSMER Şi mai pe urmă?... De ce ai tăcut? 

KROLL La ce-ar mai fi folosit să te chinui și să te neli- 
niştesc din nou? Toate astea le-am luat drept aiureli şi închi- 
puiri. Pînă aseară. 

ROSMER Şi de aseară? 

KROLL Oare n-a văzut Beate foarte clar cind a spus 
că vrei să-ţi renegi credinţa din copilărie? 

ROSMER (cu privirea fizată în gol) Da, asta nu pricep. 
Pentru mine, e lucrul cel mai de neînțeles din lume. 

KROLL De neînțeles sau nu... asta-i situaţia. Și-acum, 
Rosmer, te întreb... ce era adevărat in această a doua acu- 
zație e ei? Adică în ultima. 

ROSMER Acuzaţie? Asta a fost o acuzaţie? 

KROLL Am impresia că n-ai fost atent la tilcul vorbe- 
lor ei... Voia să moară, aşa zicea. De ce? Ei? 

ROSMER Pentru ca eu să mă pot căsători cu Rebekka. 

KROLL N-a spus chiar așa. Beate se exprimase altfel: 
„Nu mai am mult de trăit. Pentru că Johannes trebuie ne- 
apărat să se însoare cu Rebekka.“ 

ROSMER (îl privește o clipă fix, apoi se ridică) Acum 
te inţeleg, Kroll. 

KROLL Ei? Şi ce poţi să-mi răspunzi? 

ROSMER (mereu liniștit, stăpinundu-se) Ce să răspund 
la asemenea năstrușnicii?... Singurul răspuns potrivit ar 
fi să-ți arăt ușa. 

KROLL (ridicindu-se) Din ce în ce mai bine. 

ROSMER (așezindu-i-se înainte) Ascultă-mă. De un 
an şi mai bine de cind Beate s-a dus, eu şi Rebekka West 
trăim la Rosmersholm singuri. În tot timpul ăsta, cu toate 
că ai cunoscut acuzaţiile Beatei impotriva noastră, nici 
un moment n-am observat să te fi scandalizat de faptul că 
eu și Rebekka trăim împreună aici. 

KROLL Nu ştiam, pînă aseară, că cei care trăiau aici 
loalaltă, sint un renegat și o femeie emancipată. 

ROSMER A!... Așadar, crezi că niște renegaţi şi niște 
emancipaţi nu pot şti ce-i aceea puritate sufletească? Că nu 
pot asculta de o lege morală, tot atit de bine ca de un 
instinct natural? 

KROLL Pentru mine n-are nici o valoare moralitatea 
care nu-şi are rădăcinile în credinţa Bisericii. 

ROSMER Şi crezi că asta e la fel de valabil pentru mine 
și pentru Rebekka? Pentru relaţiile dintre Rebekka și mine? 

KROLL Nu pot, de hatirul vostru, să renunţ la părerea 
că nu e nici un fel de prăpastie intre ateism și... hm... 

ROSMER Și? 

KROLL... şi amorul liber, dacă ţii să-ți spun tot ce 
gindesc. 

ROSMER (încet) Și nu ţi-e ruşine să-mi spui mie asta! 
Tu, care mă cunoşti din fragedă copilărie! 

KROLL Tocmai de aceea. Știu ce ușor te laşi influen- 
tat de cei din jur. lar cît despre Rebekka ta... mă rog, dom- 
nişoara West... despre ea nu ştim mai nimic. Pe scurt, Ros- 
mer... eu nu te las. Și tu însuţi... trebuie să încerci să te 
salvezi pînă nu-i prea tirziu. 

ROSMER Să mă salvez? Ce vrei să spui? 


(Madam Helseth intredeschide ușa din stinga.) 


ROSMER Ce dorești? 

MADAM HELSETH Aş ruga-o pe domnişoara să coboare. 

ROSMER Domnișoara nu-i aici. l 

MADAM HELSETH Da? (Privind imprejur.) Mare mi- 
nune! (Iese.) 

ROSMER Spuneai că... 

KROLL Ascultă. Ceea ce s-a petrecut aici pe vremea 
cind trăia Beate — şi ceea ce incă se mai petrece — nu 
vreau să cercetez mai îndeaproape. Erai profund nefericit 
in căsnicie și, pină la un punct, asta te poate justifica. 

ROSMER Ah, cit de puţin mă cunoşti, de fapt!... 

KROLL Nu mă întrerupe. Atit vreau să-ţi spun... dacă 
această convieţuire cu domnișoara West va trebui să conti- 
nue, atunci va fi absolut necesar să-ţi ascunzi schimbarea 
de poziție — această tristă dezertare — către care te-a impins 
ea. Lasă-mă, lasă-mă să vorbesc! Vreau să-ţi spun că, oricit 
ar fi de nebunesc, de vreme ce nenorocirea s-a întimplat, 
eşti liber să gindeșşti şi să crezi orice poftești, în orice pri- 
vinţă, dar, pentru numele lui Dumnezeu, păstrează-ţi opi- 
niile pentru tine. Opiniile sint o chestiune cu totul perso- 
nală. Nu-i de loc obligatoriu să le strigi pe toate drumurile. 

ROSMER Pentru mine însă e necesar să ies din situaţia 
asta falsă şi echivocă. 

KROLL Nu uita, Rosmer: ai îndatoriri faţă de tradi- 
tiile familiei tale! Rosmersholm a fost, din timpurile cele 
mai vechi, un lăcaș al disciplinei şi al ordinii, al tuturor 
părerilor admise şi recunoscute de către cei mai respectabil 
fii ai societăţii noastre. Întreg ţinutul poartă amprenta Ros- 
mersholmului. De s-ar răspîndi zvonul că tu însuţi ai rupt 
cu ceea ce aș numi eu spiritul rosmerian al familiei, s-ar 
produce o tulburare iremediabilă. 

ROSMER Dragă Kroll, eu văd lucrurile altfel. Cred că 
pentru mine e o datorie imperioasă să aprind o lumină și 
să aduc o bucurie acolo unde neamul Rosmerilor a adus, 
din timpurile cele mai vechi, întunericul şi opresiunea 
morală. 

KROLL (privindu-l sever) Da, ar îi o faptă demnă de 
ultimul vlăstar cu care se stinge un neam. Lasă-te păgubaş! 
Asta nu-i o treabă potrivită pentru tine. Tu ai fost făcut să 
trăieşti existenţa liniştită a unui ginditor. 

ROSMER Poate că ai dreptate. Dar iată că vreau și 
eu să intru o dată măcar în viltoarea vieții. 

KROLL Viltoarea vieţii... ştii tu ce o să insemne asta 
pentru tine? O luptă pe viaţă și -pe moarte cu toţi prie- 
tenii tăi. 

ROSMER (liniştit) Poate că n-or fi toţi atit de fanatici 
ca tine. 


136 


KROLL Eşti naiv, Rosmer. N-ai experienţă. Nici nu 
bănui tu ce furtună grozavă o să se dezlănțuie asupra ta. 


(Madam Helseth intredeschide ușa din stinga.) 


MADAM HELSETH M-a trimis domnişoara să întreb... 

ROSMER Ce este? 

MADAM HELSETH E cineva jos care ar vrea să-i spună 
citeva vorbe domnului pastor. 

ROSMER Nu-i acela care a fost aseară? 

MADAM HELSETH Nu, e domnul Mortensgârd. 

ROSMER Mortensgârd? 

KROLL Oho! Aşa de departe am ajuns! Chiar atit de 
departe! 

ROSMER Ce vrea de la mine? De ce l-ai lăsat să intre? 

MADAM HELSETH Domnișoara mi-a spus să vă intreb 
dacă doriţi să-l vedeţi. 

ROSMER Spune-i că am pe cineva... 

KROLL (către madam Helseth) Poţi să-i spui să vină, 
madam Helseth. 


(Madam Helseth iese.) 


KROLL (luindu-și pălăria) Pină una-alta, cedez tere- 
nul. Dar bătălia decisivă încă nu s-a dat. 

ROSMER Pe viaţa mea, Kroll... n-am nimic de impăr- 
tit cu Mortensgârd. 

KROLL Nu te mai cred. În nici o privință. N-o să te 
mai cred niciodată. Acum sintem pe picior de război. Vom 
incerca, dacă se va putea, să te facem nevătămător. 

ROSMER O, Kroll... cit de jos ai coborit! 

KROLL Eu? Și asta o spune unul ca tine? Aminteş- 
te-ți de Beate! 

ROSMER lar incepi? 

KROLL Nu. Conștiinţa ta — dacă ţi-a mai rămas ceva 
de felul ăsta — îţi cere să încerci să dezlegi enigma de la 
iazul morii. 


(Peder Mortensgărd intră încet și calm pe ușa din 
stinga. E mic de stat, uscăţiv, cu părul și cu barba 
roșcate şi firave.) 
KROLL (cu o privire plină de ură) A, ia te uită și „Fa- 
rul“ — aprins aici, la Rosmersholm! (Încheindu-și haina.) 

Nu mai e de stat la îndoială: acum ştiu ce-mi rămîne de 
făcut! | 

MORTENSGĂRD (înfelegător) „Farul“ va îi întotdea- 
una aprins ca să lumineze calea domnului director. 

KROLL Da, iţi cunosc de mult bunăvoința. Dar ştii 
porunca: să nu mărturisești strimb impotriva aproape- 
lui tău?... 

MORTENSGĂARD Nu-i nevoie să mă înveţe domnul 
director poruncile. 

KROLL Nici porunca a șasea? 

ROSMER Kroll!... 

MORTENSGÂRD Chiar de-aş simţi nevoia, domnul 
pastor ar fi mai potrivit să mă înveţe. 

KROLL (cu perfidă ironie) Domnul pastor? Da, fără 
îndoială, in privinţa asta pastorul este omul cel mai potri- 
vit. Ei, spor la treabă, domnilor! (Iese trîntind ușa dupăel.) 

ROSMER (cu privirile pironite pe ușă și e pda ca pen- 
tru sine) Da, da, întimple-se ce s-o întimpla. (Întorcin- 
du-se.) Vreți să-mi spuneți, domnule Mortensgård, ce vă 
aduce la mine? 

MORTENSGÂRD De fapt, o căutam pe domnișoara 
West. Mi se părea că trebuie să-i mu pume pentru scri- 
soarea amabilă pe care mi-a trimis-o ieri.. 

ROSMER Știu ce v-a seris. Aţi vorbit cu ea? 

MORTENSGÅRD Da, citeva cuvinte. (Cu un zîmbet 
uşor.) Pare-se că aici, la Rosmersholm, s-au mai schimbat 
unele păreri. 

ROSMER Părerile mele s-au schimbat în multe pri- 
vințe, aş putea spune chiar... în toate. 

MORTENSGÅRD Aşa-mi spunea şi domnişoara. Și toc- 
mai de aceea a fost de părere să urc aici, ca să discut puţin, 
in privinţa asta, cu domnul pastor. 

ROSMER În ce privinţă, domnule Mortensgârd? 

MORTENSGAĂRD Mi-aţi îngădui să public în „Farul“ 
că ați ajuns la o altă concepţie... şi că aţi aderat la cauza 
progresului şi a ideilor liberale? 

ROSMER Da, vă încuviinţez bucuros. Vă rog chiar 
să scrieți. 

MORTENSGÂRD Chiar miine dis- de-dimineaţă. Va fi 
o veste mare și importantă că pastorul Rosmer de la Ros- 

mersholm socoate de datoria lui să lupte pentru cauza lumi- 
nii chiar în calitatea sa de pastor. 

ROSMER Nu vă înţeleg bine. 

MORTENSGÂRD Vreau să spun că în felul acesta par- 
tidul nostru obţine un puternic sprijin moral, ca întotdea- 
una cînd ciștigăm un partizan plin de seriozitate şi de spi- 
rit creștin. 

ROSMER (oarecum mirat) Nu ştiţi, așadar?... Domni- 
şoara West nu v-a spus?... 

MORTENSGÂRD Ce anume, domnule pastor? Domni- 
șoara era foarte grăbită. A apucat doar să-mi spună să urc 
sus, că o să aflu restul chiar de la dumneavoastră. 

ROSMER Atunci am să vă spun că m-am eliberat cu 
totul, în toate privinţele. Nimic nu mă mai leagă de invă- 
țătura bisericii. De azi inainte, lucrurile astea nu mai pre- 
zintă pentru mine nici un interes. 

MORTENSGÂRD (privindu-l înmărmurit) O... nici 
de-ar fi căzut cerul pe mine și n-aş fi fost mai mirat... Pas- 
torul însuşi să se lepede!... 

ROSMER Da, sint acum acolo unde dumneavoastră 
sinteţi de mult. Şi miine puteţi relata în „Farul“ și asta. 

MORTENSGÂRD Şi asta? Nu, dragă domnule pastor... 
lertaţi-mă... dar cred că e mai bine să nu pomenim și de 
latura asta a lucrurilor. 

ROSMER Să nu pomenim? 

MORTENSGÂRD Da, cel puţin nu de la inceput. 

ROSMER Nu înţeleg de loc... 

MORTENSGÂRD Vedeţi, domnule pastor... dumnea- 
voastră nu cunoașteţi situaţia atit de îndeaproape ca mine. 
Dar acum, cînd aţi făcut acest pas aderind la cauza ideilor 
liberale şi cind dumneavoastră — după cum zicea domni- 
șoara West — vreţi să luaţi parte la mişcare, e de presupus 
că o faceţi cu intenţia de a fi cît mai util cu putinţă, atit 
cauzei cît şi mișcării. 

ROSMER Da, aş vrea din toată inima. 

MORTENSGÂRD Atunci pot să vă aduc la cunoștință, 
domnule pastor, că dacă veţi mărturisi deschis ruptura 
dumneavoastră cu biserica, asta ar insemna să vă aflaţi 
de la bun început cu mîinile legate. 

ROSMER Credeţi? 

MORTENSGĂRD Da, puteţi fi sigur că aici, la noi.nu 
veţi putea realiza mare lucru. Și, de altfel, domnule pastor, 
liberi-cugetători avem destui. Ba aș putea spune că avem 
chiar prea mulţi. Ceea ce-i lipseşte partidului, sint elemen- 
tele creștine... în stare să impună respect tuturora. Asta-i 
ceea ce ne lipseşte mai mult. lată de ce ar fi foarte bine să 
nu impărtășiţi lucrurile astea, pe care nu toată lumea le 
poate înţelege. Vedeți, asta-i părerea mea. 

ROSMER Aşa, va să zică! Prin urmare, nu vă veţi 
incumeta să vă incurcaţi cu mine dacă îmi mărturisesc 
public renegarea! 

MORTENSGÂRD (clătinind din cap) Cu părere de rău, 
domnule pastor, dar n-aş îndrăzni. În ultima vreme, mi-am 
făcut o regulă de a nu sprijini nimic şi pe nimeni care s-ar 
atinge de Biserică. 

ROSMER Nu cumva în ultima vreme veţi fi revenit 
dumneavoastră inșivă în sinul Bisericii? 

MORTENSGÂRD Asta este o altă chestiune. 

ROSMER A, aşa stau lucrurile. Da, vă înţeleg. 

MORTENSGÂRD Domnule pastor, n-ar trebui să uitaţi 
că eu — mai ales eu — nu am miinile libere. 

ROSMER Dar ce vă leagă? 

MORTENSGÂRD Faptul că sint un om pătat. 

ROSMER A, da. 

MORTENSGÂRD Un om pătat, domnule pastor. Mai 
ales asta n-ar trebui să uitaţi. Pentru că dumneavoastră aţi 
fost cel dintii care m-aţi înfierat. 

ROSMER Dacă aș îi fost atunci cel care sînt azi, aș fi 
privit păcatul dumneavoastră cu mai multă îngăduință. 

MORTENSGÂRD Şi eu cred. Dar acum e prea tirziu. 
M-aţi compromis pentru totdeauna. Pentru toată viaţa. Ei, 
poate că încă nu înţelegeţi prea bine ce înseamnă asta. S-ar 
putea însă ca în curind să simţiţi şi dumneavoastră înșivă, 
domnule pastor, asemenea arsură. 

ROSMER Eu? 


MORTENSGÂRD Da. Vă închipuiţi că directorul Kroll 
şi gaşca lui o să vă ierte o asemenea greșeală? Iar „Gazeta 
departamentului“, vedeţi dumneavoastră, va fi necruțătoare. 
S-ar putea așadar, foarte bine intimpla să fiți înfierat şi 
dumneavoastră. 

ROSMER În ce priveşte viaţa mea personală, mă simt 
invulnerabil, domnule Mortensgârd. Comportarea mea nu 
mă poate expune nici unui atac. 

MORTENSGÂRD (cu un zîmbet reţinut) Asta-i vorbă 
mare, domnule pastor. 

ROSMER Se poate. Dar eu am dreptul s-o folosesc, 
oricît ar fi de mare. 

MORTENSGÂRD Chiar dacă v-aţi cerceta viaţa tot 
atit de temeinic cum aţi cercetat-o odinioară pe a mea? 

ROSMER Ce straniu vorbiţi! La ce anume vă gindiți? 
E vorba de ceva precis? 

MORTENSGÂRD Da, de un singur lucru doar. Însă 
fără îndoială că ar fi foarte grav dacă răuvoitorii dumnea- 
voastră adversari ar afla ceva. 

ROSMER Nu vreţi să fiţi atit de bun să-mi spuneţi 
despre ce este vorba? 

MORTENSGÂRD Domnul pastor nu ghiceşte? 

ROSMER Nu, absolut de loc. Cu nici un chip. 

MORTENSGAÂRD Bine, bine, atunci vă lămuresc eu. 
Am în păstrare o scrisoare ciudată, care mi-a fost trimisă 
de aici, de la Rosmersholm. 

ROSMER A, e vorba de scrisoarea domnişoarei West?! 
E chiar atit de ciudată? 

MORTENSGÂRD Nu, nu scrisoarea asta. Ci o altă 
scrisoare primită mai de mult. 

ROSMER Tot de la domnişoara West? 

MORTENSGÂRD Nu, domnule pastor. 

ROSMER Atunci de la cine? De la cine? 

MORTENSGÂRD De la răposata doamnă. 

ROSMER De la soţia mea? Aţi primit de la soţia mea 
o scrisoare? 

MORTENSGÂRD Da, am primit. 

ROSMER Cind? 

MORTENSGÂRD În ultimele ei zile. E de atunci 
cam un an și jumătate. Și tocmai asta e scrisoarea cu pricina. 

ROSMER Știţi prea bine că în vremea aceea soția mea 
era greu bolnavă. 

MORTENSGÂRD Da, ştiu că erau mulţi care credeau 
așa. Însă, judecînd după scrisoare, nu s-ar spune. Cind zic 
că scrisoarea e ciudată, mă refer la altceva. 

ROSMER Dar, pentru Dumnezeu, ce-a avut soţia mea 
să vă scrie? 

MORTENSGĂRD Am scrisoarea acasă. Începe cam asa: 
că trăieşte in mare chin şi spaimă, pentru că pe aici, pe la 
dumneavoastră, scrie ea, ar fi mulţi oameni răi. Şi oamenii 
ăştia ar incerca să vă facă necazuri și să vă vatăme. 

ROSMER Pe mine? 

MORTENSGÂRD Da, așa scrie. Și acum vine partea 
cea mai ciudată. Credeţi, domnule pastor, că e cazul să con- 
tinui? 

ROSMER Desigur! Spuneţi tot. Fără să-mi ascundeți 
nimic. 

MORTENSGÂRD  Răposata doamnă mă ruga să fiu 
generos. Cică ştie — spunea ea — că domnul pastor este 
acela care a determinat destituirea mea din învățămint. 
Dar mă ruga stăruitor să nu mă răzbun. 

ROSMER Și cum, ea credea că aţi putea să vă răzbu- 
naţi? 

" MORTENSGÂRD Scrie in scrisoare că de voi auzi că 
au inceput să circule zvonuri cum că la Rosmersholm se în- 
timplă lucruri urite, să nu le dau atenţie, pentru că le-au răs- 
pindit numai niște oameni răi, care vor să vă compromită. 

ROSMER Aşa scria în scrisoare? 

MORTENSGĂRD La prima ocazie domnul pastor poate 
s-o citească, să se convingă personal. 

ROSMER Dar nu pricep de loc!... Ce-şi imagina ea? 
La ce zvonuri făcea aluzie? 

MORTENSGÂRD Mai intii, la acela că domnul pastor 
s-ar putea lepăda de credinţa din copilărie. Pe atunei, 
doamna nega asta cu toată hotărirea... Și pe urmă... hm... 

ROSMER Pe urmă? 

MORTENSGAĂRD Da, pe urmă... destul de încilcit... a- 
dăuga că nu ştie de nicio legătură vinovată la Rosmersholm. 
Că niciodată nu i s-a făcut vreun rău. Şi că dacă totuși se 
vor răspindi asemenea zvonuri, atunci mă imploră să nu 
agit lucrurile astea in „Farul“. 

ROSMER Nu pomeneşte nici un nume? 

MORTENSGÂRD Nu. 

ROSMER Cine v-a adus scrisoarea? 

MORTENSGĂRD Am făgăduit să nu spun. Mi-a fost 
adusă intr-o seară, la căderea nopții. 

ROSMER Dacă v-aţi fi interesat imediat, aţi fi aflat 
că biata mea soţie era cu totul iresponsabilă. 

MORTENSGÂRD Aşa am şi făcut, domnule pastor. 
Dar trebuie să vă spun că nu prea am avut impresia asta. 

ROSMER Nu? Dar de ce-mi pomeniţi tocmai acum des- 
pre această scrisoare veche şi smintită? 

MORTENSGÂRD Pentru ca să vă sfătuiesc să fiți foarte 
prudent, pastore Rosmer. 

ROSMER Vă referiţi la viaţa mea particulară? 

MORTENSGÂRD Da. Nu trebuie să uitaţi că de-acum 
inainte nu mai sinteţi inatacabil. 

ROSMER Țineţi atit de mult la ideea că am ceva de 
tăinuit? 

MORTENSGÂRD Nu ştiu de ce un om emancipat n-ar 
avea dreptul să-și trăiască viaţa din plin. Însă de acum 
inainte, după cum v-am mai spus, trebuie să fiţi foarte pru- 
dent. Căci de s-ar zvoni pe socoteala dumneavoastră cutare 
sau cutare lucru care ar contrazice prejudecățile, puteţi 
fi sigur că ar fi defăimată intreaga mişcare a spiritelor 
libere... La revedere, domnule pastor. 

ROSMER La revedere. 

MORTENSGÂRD Mă duc imediat la tipografie să pre- 
dau „Farului“ marea noutate. 

ROSMER Scrieţi despre toate. 

MORTENSGÂRD Scriu numai despre ceea ce trebuie să 
știe oamenii de treabă. (Salută și iese. Rosmer rămine în ușă, 
în timp ce celălalt coboară scara. Se aude inchizindu-se ușa 
de la intrare.) 

ROSMER (în ușă, cu glas scăzut) Rebekka!... Re... 
Hm! (Tare.) Madam Helseth, domnişoara West nu-i acolo? 

MADAM HELSETH (răspunzind de jos, din antret) Nu, 
domnule pastor, nu-i! 


(În fund, draperiile se trag deoparte. În ramu ușii 
apare Rebekka.) 


REBEKKA Rosmer! 

ROSMER (întorcîndu-se) Cum? Erai in dormitorul meu! 
Dar, draga mea, ce făceai acolo? 

REBEKKA (apropiindu-se) Am ascultat. 

ROSMER O, Rebekka, cum ai putut face asta? 

REBEKKA Uite, am putut. El cum a putut să se lege 
de capotul meu cu atita răutate? | 

ROSMER A, va să zică erai înăuntru cind Kroll... 

REBEKKA Da. Voiam să văd ce ginduri coace. 

ROSMER Ți-aş fi spus eu. 

REBEKKA Nu mi-ai fi spus totul. Şi, sigur, nu chiar 
cu aceleaşi cuvinte. 

ROSMER Ai auzit, deci, totul? 

REBEKKA Aproape. Cind a venit Mortensgârd, a 
trebuit o clipă să cobor. 

ROSMER Și-apoi te-ai urcat din nou... 
-REBEKKA Dragă prietene, nu-ţi mai pune atita la 
inimă. 

ROSMER Fă tot ce crezi că-i bine și cinstit. Eşti doar 
pe deplin liberă... Dar ce spui de toate astea, Rebekka?... 
O, mi se pare că niciodată n-am avut mai multă nevoie de 
tine ca acum. 

REBEKKA Era doar de aşteptat să ajungem aic’ 

ROSMER Nu, nu chiar pînă aici. 

REBEKKA Nu pină aici? 

ROSMER Poate că era de așteptat, mai devreme sau 
mai tirziu, ca prietenia noastră, frumoasă şicurată, să fie 
rău văzută şi terfelită. Dar nu de către Kroll. Niciodată 
nu l-aş fi putut crede în stare de aşa ceva. D-apoi ceilalţi, 
cu suflet mic și vederi înjositoare! Vezi... am fost deci in- 
dreptăţit să ascund, cu atita gelozie, alianţa noastră. Era 
un secret primejdios. 

REBEKKA Dar ce importanţă are cum ne judecă cei- 
lalți? Cind noi ingine ştim bine că n-avem de ce ne învinui! 

ROSMER Și n-am, într-adevăr, nici o vină? O, așa am 
crezut şi eu pină azi. Dar acum, Rebekka, acum... 

REBEKKA Da, ce s-a intimplat? 

ROSMER Cum să-mi explic groaznica acuzaţie a Beatei? 

REBEKKA (izbucnind) O, nu mai vorbi de Beate! 
Nu te mai gindi la Beate! Ea e moartă, tu ești descătuşat. 

ROSMER De cind am aflat lucrurile astea, mi se pare 
inspăimintător de vie. 

REBEKKA O, nu, asta nu, Rosmer! Nu! 

ROSMER Ba da. Trebuie să cercetăm lucrurile mai în- 
deaproape. Ce anume a putut-o tulbura într-atit, ca să ajun- 
vă să-și facă asemenea ginduri nenororite? 

REBEKKA Te îndoieșşti că era aproape nebună? 

ROSMER Vezi tu... tocmai de lucrul ăsta nu mai sînt 
atit de sigur. Şi-apoi, chiar de-ar fi fost... 

REBEKKA Chiar de-ar fi fost... Ce anume? 

ROSMER Vreau să spun... unde-ar trebui să căutăm 
adevărata cauză care a transformat boala ei în nebunie? 

REBEKKA Și la ce ţi-ar putea folosi asemenea sterpe 
frămintări? 

ROSMER Nu pot altfel, Rebekka. Oricit aș vrea, nu 
pot să scap de indoiala asta care mă roade. 

REBEKKA Dar ar putea deveni primejdios să macini 
mereu asemenea ginduri întunecate. 

ROSMER (umblind de colo-colo, neliniștit și îngindurat) 
Trebuie să mă fi trădat într-un fel oarecare. Și ea va fi ob- 
servat cit de fericit începusem să mă simt de la venirea ta 
în casă. 

REBEKKA Dar bine, dragul meu, chiar de-o fi fost așa... 

ROSMER Vezi tu... nu va fi putut să nu bage de seamă 
că citim aceleași cărţi, că ne căutăm unul pe altul și că dis- 
cutăm impreună toate noutăţile. Şi cu toate astea, nu pricep 
nimic! Căci aveam atita grijă s-o cruţ! Cind mă întorc cu 
gindul înapoi, parcă mă văd cîtă osteneală îmi dădeam s-o 
feresc de toate grijile noastre. Nu-i aşa, Rebekka? 

REBEKKA Da, sigur. 

ROSMER Și tu la fel. Şi totuşi!...O, e groaznic să te 
gindești! Trăia aici... cu dragostea ei bolnăvicioasă... 
tăcind mereu... supraveghindu-ne... observind totul şi... 
răstălmăcind tot. 

REBEKKA (fringindu-şi mîinile) O, n-ar îi trebuit ni- 
ciodată să vin la Rosmersholm. 

ROSMER Gindeşte-te numai cit o fi suferit ea in tăcere. 
Cite lucruri urite o fi scornit şi va fi pus pe seama noastră 
cu mintea ei bolnavă... Nu ţi-a spus niciodată nimic care 
să-ţi dea de bănuit? 

REBEKKA (neliniștită) Mie? Crezi că aş mai fi rămas 
aici măcar o singură zi? 

ROSMER Nu, nu, se inţelege. O, ce luptă grea a avut 
de dus. Și a luptat singură, Rebekka. Desperată şi singură. 
Și apoi, triumful acela final, cumplit şi dojenitor — din 
iazul morii. (Se lasă în scaun, își sprijină coatele pe birou 
și-și îngroapă faţa în miini.) 

REBEKKA (venind încet pină în spatele lui) Ascultă, 
Rosmer. De-ar sta in puterea ta s-o rechemi pe Beate... 
lingă tine... la Rosmersholm... ai face-o? 

ROSMER Ce mai ştiu eu ce-aş vrea și ce nu! Nu mă mai 
pot gindi decit la intimplarea aceea... și ea este fără 
intoarcere. 

REBEKKA Şi tocmai acum, Rosmer, cînd erai pe cale 
să porneşti bătălia ! Ba chiar o şi incepuseşi. Te eliberaseşi cu 
totul. Te simţțeai atit de vesel, de uşor... 

ROSMER O, da... într-adevăr. Și-acum... iată-mă sub 
povara asta strivitoare. 

REBEKKA (rezemată de spătarul scaunului) Ce minunat 
era cind stăteam și flecăream pe înserate în salon. Și plă- 
nuiam împreună o viață nouă. Voiai să te arunci în iureşul 
vieţii — sau, cum spuneai tu, în virtejul epocii. Să merg: 
ca un duh eliberator, din casă în casă. Să cucereşti sufletele 
și voinţele. Să înnobilezi oamenii din jurul tău... de pretu- 
tindeni. Să-i înnobilezi! 

ROSMER Nobleţe şi voioșie! 

REBEKKA Da, și voioşie! 

ROSMER Pentru că bucuria este aceea care înnobilează 
sufletele, Rebekka. 

REBEKKA Nu cumva... și durerea? Durerea cea mare? 

ROSMER Da, cind poţi s-o depăşeșşti, să te ridici dea- 
supră-i, s-o birui. 

REBEKKA Asta trebuia tu să faci. 

ROSMER (clătinîndu-și capul) N-am să mai fiu nicio- 
dată în stare s-o birui. Totdeauna va rămîne o îndoială. 
O intrebare. Niciodată n-am să ajung să mai gust simţă- 
mintul acela care face ca viaţa să fie plină de farmec şi să 
merite a fi trăită. 

REBEKKA (încet, aplecată pe spătar) Ce simţămint, 
Rosmer? 

ROSMER (privind către ea) Acela al inocenţei voioase 
şi dulci. 

REBEKKA (trăgindu-se un pas înapoi) Al inocenţei! 


(Scurtă pauză.) 


__ ROSMER (cu coatele pe masă, sprijinindu-și capul în 
miini și privind înaintea lui) Și cum s-a mai priceput ea să 
le imperecheze! Ce le-a mai potrivit pe toate! Mai întii în- 

cepe a se îndoi de tăria credinţei mele. Cum de și-a putut da 
seama? Dar iacătă că a fost in stare. Îndoiala s-a făcut certi- 
tudine. Şi apoi... da, i-a fost atit de lesne să-şi închipuie 
toate celelalte! (Ridicindu-se în picioare şi trecîndu-și mina 
prin păr.) Ah, vălmăşagul ăsta de vedenii! N-am să mai scap 
niciodată de ele. Simt foarte bine asta. O ştiu. Mă vor hăi- 
tui pretutindeni şi-mi vor aminti de moartă. 

REBEKKA Ca şi calul cel alb de la Rosmersholm. 

ROSMER Exact. Nălucindu-se din întuneric și tăcere. 

REBEKKA Și din cauza unor asemenea năluciri vrei 
să abandonezi viaţa cea vie, pe care abia începuseşi s-o 

sti? 
să ROSMER Ai dreptate, e strivitor, Rebekka! Dar nu 
stă în puterea mea să aleg. Şi cum aș putea scăpa de toate 
astea? 

REBEKKA (din spatele lui) Făcindu-ţi noi relaţii. 

ROSMER (mirat, înălţind capul) Noi relaţii? 

REBEKKA Da, relaţii noi cu lumea exterioară. Să 
trăieşti, să te zbaţi, să muncești. Și nu să stai să tot rumegi 
la gînduri şi să-ţi spargi capul cu enigme de nerezolvat. 

ROSMER (ridicîndu-se) Noi relaţii? (Merge de colo- 
colo, se opreşte lingă ușă şi se întoarce.) Mă frămintă o intre- 
bare. Tu nu ţi-ai pus-o, Rebekka? 

REBEKKA (respirind greu) Spune... spune-mi și mie... 
ce intrebare? 

ROSMER Cum vezi tu relațiile noastre, de azi inainte? 

REBEKKA Orice-ar fi să se mai întimple, cred că 
prietenia noastră va rămîne. 

ROSMER Da, dar nu chiar la asta mă gindeam. Ci la 
ceea ce ne-a atras de la început unul către celălalt, la ceea 
ce ne-a legat atit de strîns: la credinţa noastră comună în 
posibilitatea unei convieţuiri caste intre bărbat și femeie... 

REBEKKA Da, da... și? 

ROSMER Mă gindesc că unor asemenea relaţii — cum 
sint ale noastre — li s-ar potrivi mai curind o viaţă liniștită 
şi fericită... 

REBEKKA Da, şi? 

ROSMER Dar iată, pentru mine incepe o viaţă de luptă, 
de neliniști şi de emoţii puternice. Căci vreau să trăiesc, 
Rebekka! Nu vreau să mă las răpus de închipuiri dezgustă- 

toare. Şi în viața mea, nu vreau să hotărască nici viii, nici,.. 
ceilalţi. 

REBEKKA Nu, nu... să nu te laşi! Fii cu adevărat un 
om liber, Rosmer! 

ROSMER Înţelegi acum la ce mă mai gindesc? Nu? Cum 
aș putea să mă eliberez de toate amintirile care mă chinuie... 
de tot jalnicul meu trecut? 

REBEKKA Cum? 

ROSMER Opunindu-le o nouă realitate, una vie. 

REBEKKA (sprijinindu-se tulburată în spătarul scau- 
nului) Vie?... Despre... ce-i vorba? 

ROSMER (apropiindu-se de ea) Rebekka, dacă te-aș 
intreba... vrei să fii soţia mea? 

REBEKKA (o clipă fără glas, explodind apoi veselă) 
Soţia ta? A ta? Eu? 

ROSMER Bun. Să incercăm. Noi doi vom fi una. 
De-acum inainte, nu mai trebuie să rămină gol locul celei 
moarte. 

REBEKKA Eu... în locul Beatei?... 

ROSMER Atunci ea va ieşi din viaţa mea. Cu totul. 
De-a pururi, pentru veșnicie. 

REBEKKA (încet, mişcată) Crezi tu asta, Rosmer? 

ROSMER Așa trebuie să fie. Trebuie! Nu mai pot... 
nu mai vreau să pășesc prin viaţă cu un cadavru în spinare. 
Ajută-mă să scap de el, Rebekka. Să înăbuşim apoi aminti- 
rile toate, in libertate, în bucurie, în pasiune. Vei rămîne 
pentru mine unica soţie. 

REBEKKA (stăpinindu-se) Nu te mai gîndi la asta. 
N-o să fiu niciodată soţia ta. 

ROSMER Ce spui?! Niciodată? O, crezi că n-ai să ajungi 
să mă iubeşti niciodată? Dar prietenia noastră nu are de 
pe acum înfățișarea iubirii? 

REBEKKA (astupîndu-și urechile, speriată) Nu vorbi 
așa, Rosmer! Nu spune lucrurile astea. 

ROSMER (apucind-o de miini) Da, da... în prietenia 
noastră e un mugure nou. O, văd pe faţa ta că simţi același 
lucru. Nu-i așa, Rebekka? 

REBEKKA (din nou, calmă şi hotărită) Ascultă-mă. 
Vreau să-ţi spun că, dacă stărui in părerea asta, voi pleca 
de la Rosmersholm. 

ROSMER Să pleci? Tu? N-ai fi in stare! Cu neputinţă! 

REBEKKA Îmi e şi mai cu neputinţă încă să devin 
soția ta. Niciodată n-o să pot face asta. 

ROSMER (privind-o mirat) Ai spus „n-o să pot“. Și 
ai spus asta în chip atit de straniu! De ce n-ai putea? 

REBEKKA (luîndu-i amindouă miinile) Dragul meu... 
şi pentru tine şi pentru mine... e mai bine să nu întrebi. 
(li dă drumul.) Asta-i, Rosmer. (Se îndreaptă spre ușă.) 

ROSMER De-acum înainte n-o să mai imi pun decit 
intrebarea asta: de ce? 

REBEKKA (se întoarce și-l priveşte) Atunci s-a terminat. 

ROSMER Între tine şi mine? 

REBEKKA Da. 

ROSMER Niciodată nu ne vom putea despărţi. N-o să 
pleci niciodată de la Rosmersholm. 

REBEKKA (cu mina pe clanţa ușii) Nu, poate că n-am 
să fac asta. Dar dacă ai să mă mai întrebi, atunci totuşi voi 
sfirşi. 

ROSMER Totuși! Cum asta? 

REBEKKA Da, pentru că atunci o să plec pe drumul pe 
care a plecat Beate. Acum știi, Rosmer. 

ROSMER Rebekka!... 

REBEKKA (din ușă, dind încet din cap) Acum ştii. 
( ese.) 
ROSMER (privind zăpăcit ușa închisă) Ce... înseamnă... 
asta? 


Actul III 


(Salonul de la Rosmersholm. Fereastra şi ușa 

dinspre antret sint deschise. Afară străluceşte 

soarele de dimineaţă. Rebekka West, îmbrăcată 

ca în primul act, stă lingă fereastră, stropind şi 

aranj ind florile. Lucrul de mînă şi l-a lăsat pe sca- 

un. Madam Helseth, cu un pămătut în mină, şter- 
ge praful.) 


REBEKKA (după un răstimp de tăcere) E ciudat cit de 
mult întirzie astăzi pastorul. 

MADAM HELSETH O, asta i se întîmplă destul de des. 
Dar de acu trebuie să coboare. 

REBEKKA Ai observat ceva la el? 

MADAM HELSETH Nu mare lucru. Cind i-am dus 
cafeaua, era în dormitor şi se îmbrăca. 

REBEKKA Te intreb pentru că aseară nu se simţea 
tocmai bine. 

MADAM HELSETH Da, se cunoştea el! Mă întreb de n-o 
fi fost ceva între dumnealui şi cumnatu-său. 

REBEKKA Ce să fie? 

MADAM HELSETH Știu eu! Poate să-i fi aţiţat Morten- 
sgârd ăla. 

REBEKKA Cine ştie!... Îl cunoşti mai bine pe acest 
Peder Mortensgârd? 

MADAM HELSETH Vai de mine, cum de vă trece prin 
minte? Pe unul ca el! 

REBEKKA Te gindești că scoate gazeta aia murdară? 

MADAM HELSETH A, nu-i vorba numai de asta. Oare 
n-a auzit domnişoara c-a făcut un copil c-o femeie măritată 
pe care a lăsat-o bărbatul? 

REBEKKA Am auzit eu ceva vorbindu-se. Dar asta 
trebuie să se fi intimplat cu mult înainte de a sosi eu aici. 

MADAM HELSETH Doamne, cît de tinăr era pe vremea 
aceea! Și ea ar fi trebuit să se priceapă mai bine decit dinsul. 
A și vrut să se însoare cu ea. Dar nu i-au îngăduit. Şi a ispă- 
şit din greu. Mai pe urmă însă, cred că s-a pus pe treabă. 
Și acuma sint destul de mulţi ăia de-l caută. 

REBEKKA Mai ales nevoiaşii, cînd sint la ananghie. 

MADAM HELSETH Ei, s-ar putea să fie și alţii, nu numai 
dintre cei nevoiași. 

REBEKKA (aruncindu-i o privire furișă) Da? 

MADAM HELSETH (lingă sofa, frecind și ștergînd de zor) 
Și s-ar putea întimpla să fie tocmai dintre cei la care gindeşti 
mai puțin. 

REBEKKA Asta, madam Helseth, e mai mult o bănu- 
ială — că de ştiut, n-ai doar de unde şti. 

MADAM HELSETH Așa crede domnișoara, că nu 
pot ști? Uite că pot. Și dacă tot trebuie să spun asta odată 
și odată — apoi chiar eu am fost într-o zi cu o scrisoare la 
Mortensgârd. 

REBEKKA (intorcindu-se) Dumneata? 

MADAM HELSETH Da, chiar eu in persoană. Și scri- 
soarea aia fusese scrisă chiar aici, la Rosmersholm. 

REBEKKA Nu, zău, madam Helseth? 

MADAM HELSETH Pe cinstea mea. Și era scrisă pe 
hirtie fină. Şi dichisită cu pecete roșie. 

REBEKKA Și ţi-a fost dumitale incredinţată? Dar 
atunci, dragă madam Helseth, nu-i de loc greu de ghicit 
de la cine era. 

MADAM HELSETH Da? 

REBEKKA O fi fost, bineinţeles, de la biata doamnă 
Rosmer: vreo toană de om bolnav... 

MADAM HELSETH Asta o spui dumneata, domnișoară 
West, eu nu. 

REBEKKA Dar ce scria în scrisoare? A, e drept... asta 
n-ai de unde să știi. 

MADAM HELSETH Hm, s-ar putea totuși întîmpla să 
ştiu şi asta. 

REBEKKA Ţi-a spus ea dumitale ce-a scris? 

MADAM HELSETH Nu, ea nu. Însă după ce Morten- 
spârd a citit scrisoarea, a început să mă tot întrebe şi să mă 
sucească, încît am înțeles tot. 

REBEKKA Și ce crezi dumneata că scria? Haide, buna 
și draga mea madam Helseth, spune-mi te rog şi mie! 

MADAM HELSETH Nu, nu, domnişoară. Pentru nimic 
in lume. 

REBEKKA O, mie poți să-mi spui. Doar sintem prie- 
tene bune, nu? 

MADAM HELSETH Feri-m-ar Dumnezeu, domnişoară, 
să zic cumva! Dar atita pot să spun că era foarte urit lucrul 
acela pe care și-l inchipuia biata doamnă bolnavă. 

REBEKKA Oare cine să-i fi băgat in cap toate astea? 

MADAM HELSETH Oameni răi, domnişoară West. 
Oameni răi! 

REBEKKA Răi?... 

MADAM HELSETH Da, am mai spus-o şi o spun. Trebuie 
să fi fost oameni cu adevărat răi. 

REBEKKA Şi cine bănuieşti dumneata c-ar fi putut fi? 

MADAM HELSETH Ei, las că ştiu eu ce ştiu! Dar să mă 
bată Dumnezeu de-oi sufla vreun cuvint. Ce-i drept, este o 
anumită doamnă aici în oraş... hm! 

REBEKKA Văd eu pe chipul dumitale că te gindești 
la doamna Kroll. 

MADAM HELSETH A, ce mai poamă şi asta! Întot- 
deauna a făcut pe grozava cu mine. Şi nici pe dumneata 
nu te-a văzut vreodată cu ochi buni. 

REBEK KA Crezi că doamna Rosmer era in toate mințile 
cind i-a scris lui Mortensgârd scrisoarea aceea? 

MADAM HELSETH Ciudat lucru şi cu mintea asta, 
domnişoară! Dar n-as crede că era cu totul ieșită din minți. 

REBEKKA Cu toate astea, cind a aflat că n-o să mai 
aibă copii, părea să fi innebunit de-a binelea. De atunci a 
izbucnit nebunia. 

MADAM HELSETH Da, sărmana, asta a secat-o la inimă. 

REBEKKA (își ia lucrulșise așază la fereastră, în fotoliu) 
De altfel... dumneata, madam Helseth, nu crezi că pentru 
domnul pastor a fost mai bine că s-a întimplat așa? 

MADAM HELSETH Ce anume, domnişoară? 

REBEKKA Că n-au avut nici un copil. Nu? 

MADAM HELSETH De! Știu eu ce să zic! 

REBEKKA Da, da, poţi să mă crezi. A fost mai bine 
pentru el. Pastorul Rosmer nu era făcut să stea şi să rabde 
tipetele copiilor. 

MADAM HELSETH Aici, domnişoară, la Rosmersholm, 
copiii nu ţipă. 

REBEKKA (privind-o) Nu ţipă? 

MADAM HELSETH Nu. Nimeni nu-şi aminteşte să fi 
auzit la Rosmersholm ţipete de copii. 

REBEKKA Ciudat! 

MADAM HELSETH Nu-i aşa? Asta-i ceva în familie. 
Şi mai e ceva ciudat. Cind se fac mai mari, nu rîd niciodată. 
Niciodată, cit trăiesc. 

REBEKKA Curios! 

MADAM HELSETH Domnişoara l-a auzit, sau l-a văzut 
pe domnul pastor rizînd vreodată? 

REBEKKA Nu, și dacă mă gindesc mai bine, îmi vine 
a crede că ai dreptate. Dar, pe cît mi se pare, nimeni de prin 
părţile astea nu prea ride. 

- MADAM HELSETH Nu, nu ride. Asta însă, zic oamenii, 
a pornit de aici, de la Rosmersholm. Și s-a întins apoi ca un 
fel de molimă. 

REBEKKA Eşti o femeie cu judecată, madam Helseth. 

MADAM HELSETH Zău, domnişoară, nu mă mai lua 
in ris. (Ascultind.) Sst, sst!... Coboară domnul pastor. 
Nu-i prea place mătura pe aici. (Iese pe ușa din dreapta.) 


(Johannes Rosmer, cu bastonul și cu pălăria în mînă, 
intră prin antret.) 


ROSMER Bună dimineaţa, Rebekka. 

REBEKKA Bună dimineaţa, dragul meu! (După citva 
timp, croşetind.) Vrei să ieşi? 

ROSMER Da. 

REBEKKA Vremea-i foarte frumoasă. 

ROSMER N-ai venit să mă vezi în dimineaţa asta. 

REBEKKA Nu... azi n-am venit. 

ROSMER Și n-ai să mai vii de loc de azi inainte? 

REBEKKA Ştiu eu?! 

ROSMER N-am primit nimic? 

REBEKKA A venit „Gazeta departamentului“. 

ROSMER „Gazeta departamentului“ 2... 

REBEKKA E colo, pe masă. 

ROSMER (depunîndu-și pălăria şi bastonul) Scrie ceva?... 

REBEKKA Da. 

ROSMER Și să nu mi-l trimiţi sus!... 

REBEKKA Așa ceva ai timp să citeşti şi mai tirziu. 

ROSMER Aşa. (Ia ziarul și-l citește în picioare, lingă 
masă.) ...Ce zice?... „Nici o măsură de prevedere nu e de 
prisos cind e vorba de transfugi lipsiţi de caracter.” (Pri- 
vind-o.) Auzi, Rebekka, transfug! 

REBEKKA Nu e pomenit nici un nume. 

ROSMER Tot aia! (Citește mai departe.) „Trădători 
perfizi ai bunelor cauze“ ... „Suflete de ludă, ce-şi mărturi- 
sesc cu neruşinare renegarea de îndată ce socot că a sosit 
timpul potrivit şi că au ceva de cîştigat.“ „Un atentat 
nerușinat la memoria venerabilă a străbunilor“ ... „Trăgind 
nădejdea să fie răsplătiți cum se cuvine de mai-marii zilei“... 
(Pune ziarul pe masă.) Şi asemenea lucruri scriu ei despre 
mine! Ei, care mă cunosc atit de bine și de atita vreme! Deşi 
știu bine că nu-i adevărat nici măcar un singur cuvint... şi 
totuşi, nu se dau în lături să scrie. 

REBEKKA Şi asta nu-i tot. 

ROSMER (reluînd ziarul) „Drept scuză, n-am putea 
afla decît o minte crudă... o influenţă dăunătoare... extinsă 

pină și intr-un domeniu din care, deocamdată, nu vrem să 
fġcem obiectul unei dezvăluiri sau al unei dezaprobări 
publice“... (Privind-o.) Asta ce mai e? 

REBEKKA După cum vezi, e vorba de mine. 

ROSMER  (azvirlind ziarul) Asta-i comportarea unor 
oameni lipsiți de onoare, Rebekka. 

REBEKKA Da, mi se pare că nu sînt cu nimic mai 
buni decit Mortensgârd. 

ROSMER (învirtindu-se agitat prin cameră) Aici trebuie 
intreprinsă o operă de salvare. Dacă situația asta durează, 
va pieri orice omenie. Dar nu trebuie să tolerăm! O, ce 
bucuros, ce bucuros aş fi de-aş putea aduce puțină lumină în 
mințile "astea prăpăstioase şi întunecate! 

REBEKKA (rudicindu-se) Așa-i că da? lată unde-ţi 
vei afla țelul cel mare al vieţii. 

ROSMER Gindește-te numai, de-aş putea să trezesc în 
ei conştiinţa greşelilor, ruşinea şi căința. Să sădesc în ei 
increderea... și iubirea, Rebekka! 

REBEKKA De ţi-ai folosi toate puterile, ai birui. 

ROSMER Simt că aș putea reuși. Și ce frumoasă ar fi 
viaţa atunci! Nici pomeneală de bătălii haine! Numai o 
întrecere. Ochii toţi aţintiţi către acelaşi ţel. Voinţele 
toate, toate sufletele, năzuind înainte, mai sus, fiecare pe 
calea cea mai potrivită cu natura sa. Fericire pentru toți... 
prin rivna tuturor. (Privind întimplător afară, pe fereastră, se 
cutremură și spune întunecat.) Da, dar nu şi prin mine. 

REBEKKA Nu?... Nu şi prin tine? 

ROSMER Şi mai ales nu pentru mine. 

REBEKKA O, Rosmer, nu te lăsa copleşit de îndoieli. 

ROSMER Fericirea, dragă Rebekka, fericirea e îna- 
inte de orice în sentimentul de liniște, de voioșie şi de sigu- 
ranță al unei conștiințe curate. 

REBEKKA Da, sentimentul ăsta... 

ROSMER Tu nu poţi să-ţi dai seama. Eu însă... 

REBEKKA Tu mai puţin decit oricine. 

ROSMER (arătind pe geam) lazul morii. 

REBEKKA O, Rosmer!... 


(Madam Helseth apare in uşa din dreapta.) 


MADAM HELSETH Domnişoară! 
REBEKKA Mai tirziu, mai tirziu. Nu acum. 

MADAM HELSETH Numai un cuvint, domnişoară. 


(Rebekka se duce la ușă. Madam Helseth ii 
spune ceva. Vorbesc citeva clipe șușolind. Madam 
Helseth dă din cap aprobativ și iese.) 


ROSMER (neliniștit) E ceva pentru mine? 

REBEKKA Nu, nimic, de-ale casei. Acum ar trebui, 
dragă Rosmer, să ieşi puţin la aer. Să faci o plimbare mai 
lungă. 

ROSMER (luindu-și pălăria) Da, să mergem impreună. 

REBEKKA Nu, dragă, nu pot acum. Du-te singur. Dar 
făgăduiește-mi să-ţi alungi toate gindurile astea negre. 

ROSMER Mă tem că n-am să le pot niciodată alunga. 

REBEKKA Asta nu înseamnă să te laşi canonit de 
nişte gînduri atit de neîntemeiate. 

ROSMER Din păcate, dragă, chiar atit de neintemeiate 
nu sint. Am stat și mi-am frămintat mintea toată noaptea. 
Poate că Beate a înţeles totuşi bine. 

REBEKKA Ce anume? 

ROSMER Că te iubesc, Rebekka. 

REBEKKA A înţeles ea asta? 

ROSMER (punindu-și pălăria pe masă) Stau și mă tot 
frămint cu întrebarea de nu cumva ne înşelam pe noi înşine 
cind numeam legătura asta prietenie. 

REBEKKA Oare crezi că ar fi putut tot atit de bine să 
se numească... 

ROSMER ...lubire. Da, draga mea, așa cred. Încă de pe 
cind mai trăia Beate, toate gindurile mele ție ți le dăruiam. 
Numai lingă tine voiam să fiu. Numai lingă tine simţeam 
fericirea aceea deplină, liniștea aceea senină şi dulce. Dacă 
ne gîndim bine, Rebekka, viața noastră comună a început, 
ca o dulce și tainică dragoste de copii. Fără dorinţi și fără 
vise. N-ai și tu impresia? Spune. 

REBEKKA (luptind să se stăpinească) O... nu ştiu ce 
să-ţi răspund. 

ROSMER Și viaţa asta intimă, unul lingă altul şi unul 
pentru altul, am luat-o noi drept prietenie! Nu, draga mea... 
legătura noastră a fost — poate chiar din primele zile — o 
căsătorie spirituală. Ăsta mi-e păcatul. Nu aveam un 
asemenea drept — din cauza Beatei nu-mi era îngăduit. 

REBEKKA Nu ţi-era ingăduit să fii fericit? Așa crezi, 
Rosmer? 

ROSMER Beate privea relaţiile noastre cu ochii unei 
indrăgostite. Le judeca după felul ei de a iubi. Nici vorbă. 
Beate nu putea judeca altfel de cum a făcut-o. 

REBEKKA Dar de ce să te socoţi tu răspunzător de 
greşeala Beatei!? 

ROSMER Pentru că din dragoste pentru mine — căci, 
in felul ei, dragoste a fost — s-a aruncat în iazul morii. 
Faptul e fapt, Rebekka. Şi niciodată n-am să-l pot ocoli. 

REBEKKA O, lasă, nu te mai gindi decit la marele și 
minunatul ţel căruia i-ai inchinat viaţa! 

ROSMER (dind din cap) După cite îmi dau seama 
acum, treaba asta nu va fi dusă niciodată la capăt. Cel 
puţin, nu de mine. 

REBEKKA Şi de ce nu de tine? 

ROSMER Pentru că niciodată nu biruie o cauză la 
temelia căreia se află un păcat. 

REBEKKA (izbucnind) Ah, astea-s şovăielile familiei... 
neliniştile, scrupulele ei. Morţii ce se întorc aici sub înfăţi- 
şarea unei cavalcade de cai albi. Acum te recunosc. 

ROSMER Orice-ar fi, n-am ce face, de ele nu pot scăpa. 
Și poţi să mă crezi, Rebekka. E așa cum îţi spun. Cauza 
căreia ii doreşti o victorie durabilă, trebuie slujită de un 
om voios şi neintinat. 

REBEKKA Dar îţi este oare bucuria atit de necesară? 

ROSMER Bucuria? Da, da, dragă... imi este. 

REBEKKA ie, care nu rizi niciodată? 

ROSMER N-are importanţă. Crede-mă, am o mare dis- 
poziţie pentru voioşie. 

REBEKKA Acuma du-te, dragul meu. Departe, cit mai 
departe. M-ai auzit? Uite pălăria. Poftim şi bastonul. 

ROSMER (luindu-le) Mulţumesc. Dar tu nu mergi cu 
mine? 

REBEKKA Nu, nu, acum nu pot. 

ROSMER Bine, bine. Tu, în orice caz, ești cu mine. 
(lese prin antret. O clipă, Rebekka priveşte pe ușă. Pe urmă 
se îndreaptă către ușa din dreapta.) 

REBEKKA (o deschide și spune destul de tare) Hai, 
madam Helseth. Lasă-l să intre. (Se retrage spre fereastră.) 

(Puțin după aceea intră prin dreapta directorul 
Kroll.  Salută tăcut și rezervat și-și păstrează 
pălăria in mină.) 


KROLL Aşadar, a plecat? 

REBEKKA Da. 

KROLL Stă mult de obicei? 

REBEKKA Da. Astăzi însă e greu de știut! Și dacă 
nu vrei să-l întilneşti... 

KROLL Nu, nu. Numai cu dumneata vreau să vorbesc. 
intre patru ochi. 

REBEKKA Atunci ar fi bine să nu pierdem timpul. 
la loc, domnule director. (Se așază în fotoliul de lingă 
fereastră. Directorul Kroll ia loc pe un scaun, alături.) 

KROLL Domnișoară West, nici nu-ţi poţi inchipui ce 
adinc și ce dureros m-a lovit schimbarea lui Johannes 
Rosmer. 

REBEKKA Era de așteptat să se intimple așa la inceput. 

KROLL Numai la început? 

REBEKKA Rosmer era incredinţat că, mai devreme 
sau mai tirziu, veţi fi alături de el. 

KROLL Eu? 

REBEKKA Atit dumneata cit şi ceilalţi prieteni. 

KROLL Ca să vezi cit de șovăitoare e judecata lui cind 
e vorba de oameni şi de relaţii sociale. 

REBEKKA Nu e decit necesitatea de a se elibera de 
orice constringere... 

KROLL Da, dar vezi dumneata, tocmai asta nu prea 
cred eu. 

REBEKKA Dar atunci ce crezi? 

KROLL Cred că în spatele tuturor acestor lucruri stai 
dumneata. 

REBEKKA Ideea asta ţi-a sugerat-o soția dumitale, 
directore Kroll. 

KROLL N-are importanţă a cui e. Sigur e însă că tot 
gindindu-mă la intreaga dumitale comportare de cind ai 
venit aici, bănuiala mea s-a întărit mult, foarte mult. 

REBEKKA (privindu-l) Îmi aduc aminte, dragă direc- 
tore, că era un timp cind aveai in mine o incredere foarte 
mare. Aș spune chiar o încredere nemărginită. 


157 


KROLL (moderat) Pe cine n-ai putea fermeca dumneata 
dacă ţi-ai pune în minte! 

REBEKKA Dacă mi-aş pune în minte!... 

KROLL Da, aşa ai făcut. Nu mai sînt atit de nebun 
să-mi închipui că sentimentele au avut de jucat vreun rol. 
Voiai pur şi simplu să-ţi faci un loc la Rosmersholm. Să te 
inrădăcinezi aici. Cam la asta ar fi trebuit să te ajut eu. 
Acuma mi-e clar. 

REBEKKA Uiţi cu totul că Beate era aceea care se 
milogea și mă implora să mă stabilesc aici. 

KROLL Desigur, pentru că o vrăjiseşi și pe ea. Sau 
crezi că ar fi putut să se numească prietenie ceea ce simţea 
Beate pentru dumneata? Asta aducea a divinizare... a 
idolatrie. Era — cum să zic? — un fel de adoraţie nebună. 
Da, da, ăsta-i cuvintul! 

REBEKKA Dar fi bun și amintește-ţi de starea în care 
se afla sora dumitale. În ceea ce mă privește, nu cred că s-ar 
putea spune despre mine că aș fi cît de cît exaltată. 

KROLL A, nu, în nici un caz. Tocmai de aceea ai şi 
fost atit de periculoasă pentru acei pe care ai vrut să-i supui 
influenţei dumitale. Îţi era atit de lesne să plănuieşti și să 
calculezi totul — tocmai pentru că aveai o inimă rece. 

REBEKKA Rece? Eşti atit de sigur? 

KROLL Acuma sînt absolut sigur. Altminteri n-ai fi 
putut sta aici atiţia ani și să-ţi urmăreşti planurile cu ase- 
menea neostenită stăruinţă. Și ai reușit tot ce-ai voit. Și el, 
și toate celelalte, sint in puterea dumitale. Dar ca să ajungi 
aici, nu te-ai dat în lături să-l faci nefericit. 

REBEKKA Nu-i adevărat. Nu eu. Dumneata însuți 
l-ai făcut nefericit. 

KROLL Eu? 

REBEKKA Da, cind i-ai băgat în cap că ar fi vinovat 
de sfirşitul ingrozitor al Beatei. 

KROLL L-a impresionat asta atit de adinc? 

REBEKKA Îţi poţi închipui. Un suflet atit de gingaș... 

KROLL Credeam că un om așa-zis emancipat, știe să 
fie deasupra oricăror scrupule... Va să zică aşa! Ei, da... în 
fond, mă și aşteptam. Vlăstarul acelor bărbaţi care ne pri- 
vesc de colo, de sus, n-are cum se lepăda de ereditatea aceea 
moştenită din generaţie în generație. 

REBEKKA (cu privirile plecate, îngindurată) Johannes 
Rosmer are rădăcini foarte adinci în neamul lui. Asta etot 
atit de sigur, pe cit e de adevărat. 

KROLL Da, și dacă ai fi ţinut la el, ar fi trebuit să ţii 
seama de asta. Însă dumneata, desigur, nu te puteai impie- 
dica de asemenea considerente. Căci deosebirea atit de mare 
dintre dumneata şi el incepe chiar de la izvor. 

REBEKKA Despre ce izvor vorbeşti? 

KROLL Despre originile şi proveniența dumitale... 
domnişoară West. 

REBEKKA A, așa?! E foarte adevărat, provin dintr-un 
mediu foarte umil. Cu toate astea... 

KROLL Nu mă refer la clasa sau la poziţia socială. 
Mă gindesc la premisele morale. 

REBEKKA Premisele? În legătură cu ce? 

KROLL Cu naşterea dumitale, mai ales. 

REBEKKA Adică ce vrei să spui? 

KROLL Vreau să spun că aceste premise imi explică 
toată comportarea dumitale. 

REBEKKA Nu înţeleg nimic. Vorbeşte lămurit. 

KROLL Credeam totuși că eşti pe deplin lămurită. 
Altminteri ar fi destul de ciudat că ai acceptat să fii adop- 
tată de doctorul West... 

REBEKKA (ridicindu-se) Aha! Acum pricep. 

KROLL ...și să iei numele lui. Numele mamei dumitale 
era Gamvik. 

REBEKKA (pășind prin cameră) Gamvik era numele 
tatălui meu, domnule director. 

KROLL Prin ocupaţia ei, mama dumitale era deseori 
și cu regularitate in contact cu medicul de circumscripție. 

REBEKKA Asta e adevărat. 

KROLL Și te-a luat la el, imediat ce a murit mama 
dumitale. Te-a tratat cu asprime. Și totuşi, ai rămas la el. 
Stiai că n-avea de gind să-ţi lase nici măcar un ban. Tot ce 
ai moştenit: o ladă cu cărţi. Şi totuşi, ai rămas la el, a 
răbdat totul şi l-ai îngrijit pină la capăt. 

REBEKKA (se oprește lingă masă, privindu-l cu ironie) 
Și dumneata explici toate astea prin aceea că in naşterea 
mea ar fi ceva imoral și criminal? 

KROLL Presupun că ceca ce ai făcut pentru el, ai făcut-o 
dintr-un oarecare instinct filial. Ba chiar că întreaga dumi- 
tale comportare își are explicaţia în originea dumitale. 

REBEKKA (vehement) Dar nu-i adevărat nici un singur 
cuvint din tot ce-ai spus! Şi pot s-o dovedesc! Doctorul West 
nici nu se pomenise încă în Finnmark cind m-am născut eu. 

KROLL Scuză-mă, domnişoară. El sosise acolo cu un 
an inainte. Am verificat. 

REBEKKA Greșești şi ţi-o repet: eşti cu totul greșit! 

KROLL Alaltăieri mi-ai spus că ai douăzeci și nouă de 
ani, că mergi pe treizeci. 

REBEKKA Da? Aşa am spus? 

KROLL Da, ai spus. Şi, deoarece mai ştiu să socotesc... 

REBEKKA Destul! Te osteneşti degeaba. Te scutese 
bucuros: sint cu un an mai bătrină decit trec. 

KROLL (zîmbind neîncrezător) Adevărat? lată o nou- 
tate! Cum de s-a întîmplat asta? 

REBEKKA Cind am împlinit douăzeci și cinci de ani, 
nu ştiu ce mi-a cășunat — necăsătorită, cum eram — că 
sînt prea bătrină. Și atunci am început a spune că am cu un 
an mai puţin. 

KROLL Dumneata? O femeie emancipată? Nutrești 
asemenea prejudecăți în legătură cu virsta măritişului? 

REBEKKA A fost o prostie, un lucru ridicol. Pesemne, 
nu reușim niciodată să ne emancipăm cu totul. Aşa sintem 
noi. 

KROLL Fie și-așa. Socoteala totuși ar putea ramine 
în picioare: pentru că doctorul West a vizitat meleagurile 
alea în treacăt, cu un an înainte de a fi numit acolo. 

REBEKKA (izbucnind) Nu-i adevărat! 

KROLL Nu-i adevărat? 

REBEKKA Nu. Pentru că despre asta mama nu mi-a 
vorbit niciodată. 

KROLL Nu? 

REBEKKA Nu, niciodată. Și nici doctorul West. Nici 
măcar un cuvint. 

KROLL Nu s-ar putea ca asta să se fi intimplat din 
cauză că amindoi aveau un motiv să sară peste anul cu 
pricina? Exact cum ai făcut gi dumneata, domnişoară West. 
Poate că ăsta e un obicei în familie. 

REBEKKA (mergînd de colo-colo, frămintindu-și miinile) 
Imposibil. Asta vrei: să mă faci să cred, cu tot dinadinsul. 
Dar nu-i adevărat. Nu este, nu se poate! Nici pomeneală de 
așa ceva! 

KROLL (ridicîndu-se) Dar, draga mea, pentru numele 
lui Dumnezeu, ce-i cu dumneata? Mă sperii de-a binelea. 
Nu mai ştiu ce să cred și ce să gindesc!... 

REBEKKA Nimic. N-ai ce crede şi nici la re te gindi. 

KROLL Lămureşte-mă atunci cit mai bine vu putinţă 
de ce te frămintă atit lucrul ăsta? 

REBEKKA (revenindu-și) E foarte simplu, directore 
Kroll. N-am nici un chef să trec drept un copil nelegitim. 

KROLL Bine, bine. În lipsa unei explicaţii mai bune, 
s-o acceptăm deocamdată pe asta. Va să zică, dumneata ai 
păstrat în privinţa asta o anumită... prejudecată. 

REBEKKA Într-adevăr. 

KROLL Cam acelaşi lucru cred că s-a întimplat, in 
general, şi cu ceea ce numești emanciparea dumitale. Ai 
dat peste o grămadă de idei și de opinii noi. Şi aiaflat cite 
ceva despre unele cercetări întreprinse în diferite domenii 
şi care păreau să răstoarne tot ceea ce pînă acum era pentru 
noi sigur și de neclintit. Însă toate astea au rămas pentru 
dumneata simple noţiuni. Le cunoști. Dar nu ţi-au intrat 
in singe. 

REBEKKA (îngîndurată) Poate că in privința asta ai 
dreptate. 

KROLL Da, pune-te numai la încercare şi o să vezi! 
Și dacă așa stau lucrurile cu dumneata, atunci gindeşte-te 
ce s-a intimplat cu Johannes Rosmer. E curată nebunie. 
Să te dai pe faţă drept un renegat, asta inseamnă să te arunci 
de-a dreptul în prăpastie. i-l poţi oare imagina, așa timid 
cum e el, respins, prigonit de lumea căreia i-a aparţinut 
pină acum? Expus la atacurile nemiloase ale celor mai remar- 
cabili oameni din societatea noastră? Niciodată în viaţa 
lui nu va fi in stare să înfrunte situaţia asta. 

REBEKKA S-o înfrunte! Acum e prea tirziu ca să mai 
dea înapoi. 

KROLL Ba de loc! Ceea ce s-a întimplat poate fi trecut 
sub tăcere, sau cel puţin tălmăcit drept o regretabilă urmare 
a unei rătăciri trecătoare. Însă unele măsuri sînt absolut 


necesare. 

REBEKKA Care? 

KROLL Trebuie să-l faci, domnişoară West, să legali- 
zeze legătura. 

REBEKKA Relaţiile lui cu mine? 

KROLL Da. Trebuie să-l faci să înţeleagă. 

REBEKKA Va să zică, nu poţi renunţa la ideea că rela- 
tinle noastre ar trebui, cum spui dumneata, legalizate? 

KROLL Nu vreau să privesc problema mai îndeaproape. 
Observ numai că acolo unde poţi să rupi cel mai uşor cu 
așa-zisele prejudecăţi, este în... hm. 

REBEKKA În chestiunea relaţiilor dintre bărbat și 
femeie, vrei să spui? 

KROLL Da, sincer vorbind, aşa cred. 

REBEKKA (păşeşte prin cameră şi priveşte pe fereastră) 
Era cit pe ce să spun: cu-atit mai bine, directore Kroll. 

KROLL Ciudate vorbe! Ce vrei să spui? 

REBEKKA N-are importanţă. Nu mai merită să vor- 
bim. A, iată că sosește şi el. 

KROLL A și venit! Atunci plec. 

REBEKKA (întorcindu-se spre el) Nu, rămii. Ai.să 
afli ceva nou. 

KROLL Nu acum. Nu cred c-aş suporta să-l văd. 

REBEKKA Te rog, rămii. Haide. N-o să ai nimic de 
regretat. Pentru ultima oară te mai rog ceva. 

KROLL (o privește mirat şi-şi lasă pălăria jos) Bine, 
domnişoară West. Fie şi-așa. 


(Un moment de liniște. Apoi intră din antret 
Johannes Rosmer.) 


ROSMER (zărindu-l pe director, se opreşte în ușă) 
Cum 2... Tu aici? 

REBEKKA Ar fi preferat să nu dea ochii cu tine, Ros- 
mer. 

KROLL (involuntar) „Cu tine“?! 

REBEKKA Da, domnule director, Rosmer și cu mine 
ne tutuim. E un lucru firesc în relaţiile dintre noi. 

KROLL Asta era ceea ce-mi făgăduiai să aud? 

REBEKKA Nu numai asta... ceva mai mult. 

ROSMER (apropiindu-se) Care este scopul vizitei de 
astăzi? 

KROLL Voiam încă o dată să incerc să te opresc gi să 
te reciştig. 

ROSMER (arătînd ziarul) După tot ce scrie aici? 

KROLL Nu eu am scris asta. 

ROSMER Ai făcut tu ceva să impiedici? 

KROLL Asta nu mi-ar fi îngăduit cauza pe care o 
slujesc. Şi, de altfel, nici nu stă în puterea mea. 

REBEKKA (rupe ziarul în bucățele, le mototolește şi le 
aruncă în sobă) Așa. lată-l dispărut din faţa ochilor. Fie ca 
să dispară şi din suflete. Şi aşa ceva să nu se mai întimple, 
Rosmer. 

KROLL A, dacă într-adevăr ai putea face să fie așa! 

REBEKKA Haide, dragii mei, să ne așezăm. Toţi trei. 
Atunci am să vă spun totul. 

ROSMER (supunindu-se fără rezistență) Ce-i cu tine, 
Rebekka? Eşti grozav de liniştită. Ce-o mai fi şi asta? 

REBEKKA Liniştea hotăririi. (Se așază.) la loc şi 
dumneata, domnule director. (Directorul Kroll ia loc pe 
sofa.) 

ROSMER Liniştea hotăririi, ai spus! Ce hotărire? 

REBEKKA Vreau, dragul meu, să-ți redau ceva de 
care ai nevoie ca să poți trăi. 

ROSMER Asta ce mai e? 

REBEKKA Vreau doar să povestesc ceva. Atit. 

ROSMER Chiar acum? 

REBEKKA Cînd am venit aici din Finnmark, impreună 
cu doctorul West, aveam impresia că în fața mea se deschide 
o viaţă nouă şi mare. Doctorul mă învățase cite ceva. Toate 
lucrurile desperecheate pe care le cunoşteam atunci despre 
viaţă. (Luptind să se stăpinească și abia şoptind.) Şi atunci... 

KROLL Atunci? 

ROSMER Bine, Rebekka, toate astea le știu. 

REBEKKA (adunindu-se) Da, da... in fond, ai dreptate. 
Le ştii chiar prea bine. 

KROLL (privind-o atent) N-ar îi mai bine să plec? 

REBEKKA Nu, trebuie să rămii mai departe, dragă 
directore. (Lui Rosmer.) Da, atunci iată ce s-a intimplat: 
voiam și eu să ţin pasul cu timpurile noi care se arătau. Să 
mă pătrund de toate noile idei. Directorul Kroll imi spunea 
intr-o zi că pe vremea cînd erai încă băiat, o mare influență 

a avut asupra ta Ulrik Brendel. Am crezut că, în continuare, 
menirea asta aș putea-o avea eu. 

ROSMER Vrei să spui că ai venit aici cu ginduri as- 
cunse?... 

REBEKKA Voiam ca noi doi să păşim împreună spre 
libertate. Mereu inainte. Pină la capăt. Dar în calea depli- 
nei tale emancipări se înălța zidul acela întunecat gi de ne- 
trecut. 

ROSMER Despre ce zid vorbeşti? 

REBEKKA Vreau să spun, Rosmer, că tu nu puteai 
propăşi liber decit în deplina strălucire a soarelui. lar tu 
boleai și suferea: în întunericul unei asemenea căsnicii. 

ROSMER Niciodată pină azi nu mi-ai vorbit în felul 
ăsta despre căsnicia mea. 

REBEKKA Nu, n-aș fi indrăznit, ca să nu te sperii. 

KROLL (făcind semn lui Rosmer) O auzi? 

REBEKKA (continuînd) Dar eu știam bine care era 
salvarea, unica ta salvare. Și am acţionat. 

ROSMER La ce te referi? 

KROLL Vrei să spui cu asta... 

REBEKKA Da, Rosmer... (Ridicindu-se.) Stai jos. Şi 
dumneata, directore Kroll. Acum trebuie să se facă lumină. 
Nu, Rosmer, tu eşti nevinovat. Eu sînt aceea care a ademe- 
nit... care a inceput s-o ademenească pe Beate pe cale pier- 
zaniei. 

ROSMER (sărind) Rebekka! 

KROLL (ridicîndu-se) ...Pe calea pierzaniei? 

REBEKKA Pe calea... care a dus-o în iazul morii. 
Acum știți amindoi. 

ROSMER (buimăcit) Nu pricep. Ce tot vorbeşti? Nu 
mai pricep nimic. 

KROLL Ba da, dragul meu. Încep să înţeleg. 

ROSMER Dar ce-ai făcut? Ce puteai tu să-i spui? Ni- 
mic. Absolut nimic! 

REBEKKA A aflat că vrei să te scuturi de toate vechile 
prejudecăţi. 

ROSMER Bine, dar pe-atunci nici nu-mi trecea încă 
prin minte. 

REBEKKA Eu știam însă că in curind vei ajunge să 
gindeşti. 

KROLL (făcînd semn lui Rosmer) Aha! 

ROSMER Și mai departe? Spune! Acum vreau să știu tot. 

REBEKKA După un timp, am rugat-o să-mi îngăduie 
să plec de la Rosmersholm. 

ROSMER Și de ce voiai să pleci... atunci? 

REBEKKA Dar nici nu voiam să plec. Voiam să ră- 
min unde eram. Cu toate astea, i-am spus că ar fi mai 
bine pentru noi toți să plec cit mai e timp. l-am dat de 
inţeles că dacă mai rămîn mult pe-aici s-ar putea... S-ar 
putea întimpla... cine ştie ce. 

ROSMER Deci, asta i-ai spus şi asta ai făcut. 

REBEKKA Da, Rosmer. 

ROSMER Asta era ceea ce numeai tu a actiona. 

REBEKKA (cu glasul frint) Da, asta. 

ROSMER (după o clipă de tăcere) Ai mărturisit totul, 
Rebekka? 

REBEKKA Da. 

KROLL Nu totul. 

REBEKKA (privindu-l înfricoșată) Ce-ar mai putea fi? 

KROLL N-ai lăsat-o în cele din urmă pe Beate să ìnțe- 
leagă că ar fi necesar — și nu doar că ar fi mai bine — că 
ar fi necesar, atit pentru dumneata cît şi pentru Rosmer, 
să pleci aiurea și cit mai curind cu putință? Nu? 

REBEKKA (încet şi indistinct) Poate să fi spus și asta. 

ROSMER (lăsindu-se în fotoliul de lingă fereastră) Şi 
biata bolnavă a crezut toată urzeala asta de minciuni și de 
intrigi. A crezut totul și cu tărie. Neclintit. (Privind-o pe 
Rebekka.) Şi niciodată nu mi-a vorbit. Niciodată, nici un 
cuvînt! O, Rebekka... văd pechipultău că tu ai indemnat-o 
la asta! 

REBEKKA Îşi băgase în cap că ea... femeie stearpă, 
nu mai are dreptul să stea aici. Şi-atunci şi-a inchipuit că 
e de datoria ei faţă de tine să cedeze locul. 

ROSMER Și tu, tu n-ai făcut nimic ca să-i scoţi asta 
din cap? 

REBEKKA Nu. 

KROLL Poate chiar ai intărit-o in credința ei? Răs- 
punde! Așa ai făcut? 

REBEKKA Cred că așa trebuie ea să fi înțeles. 

ROSMER Da, da, ea făcea întotdeauna ce voiai tu. 
Și-atunci a cedat locul. (Sărind în sus.) Cum, cum ai 
putut face jocul ăsta cumplit? 

REBE KKA Mi se părea, Rosmer, că aici e de ales intre 
două vieţi. 

KROLL (sever) N-aveai dreptul să faci o asemenea ale- 
gere! 

REBEKKA (aprigă) Voi credeți că acţionam premedi- 
tat, rece și chibzuit? Dar pe-atunci nu eram ce sînt acum, 
cind stau şi vă povestesc. Ba, îmi vine a crede că în orice 
ființă există două voințe. Voiam s-o îndepărtez pe Beate. 
Într-un fel sau altul. Însă niciodată nu mi-am închipuit 
că lucrurile vor ajunge aici. La fiecare pas pe care îndrăz- 
neam să-l fac înainte, mi se părea că ceva strigă în mine: 
„Oprește-te| Nici un pas mai departe!“ Şi totuşi, nu puteam 
să renunţ. Trebuia să mai merg puţin. Doar un pas. Şi așa, 
incetul cu încetul, am ajuns aici. lată, cam aşa s-au petrecut 
lucrurile. 


( Pauză.) 


ROSMER (către Rebekka) Şi-acum, după toate astea, 
ce crezi că o să se întimple cu tine? 
= REBEKKA Întimple-se ce s-o intimpla. N-are nici o 
importanță. 

KROLL Și nici un cuvint de căinţă. Nici nu simţi 
măcar nevoia? 

REBEKKA (rece) lartă-mă, domnule director, asta 
nu mai privește pe nimeni. E o socoteală cu mine însumi. 

KROLL (lui Rosmer) Şi asta e femeia cu care trăiești 
sub același acoperiş, în strinsă intimitate! (Privind portre- 
tele.) Răposaţii... ar trebui să vadă ce se petrece aici. 

ROSMER Te intorci în oraș? 

KROLL (luîndu-și pălăria) Da. Numaidecit. 

ROSMER (același joc) Merg şi eu cu tine. 

KROLL Adevărat, vrei? Ştiam eu că nu eşti cu totul 
pierdut pentru noi. 

ROSMER Haidem, Kroll! Să mergem! 

(les amindoi prin antret, fără s-o priveasră pe 
Rebekka. După citea timp, Rebekka se duce cu 
prudenţă la fereastră și privește printre flori.) 


REBEKKA (cu glas coborit, ca pentru sine) Şi azi oc»- 
leşte podeţul. Niciodată nu va trece peste iazul morii. Nicio- 
dată. (Îndepărtindu-se de fereastră.) Da, da, da! (Se duce 
şi trage de cordonul clopoţelului. Puțin mai tirziu, intră prin 
dreapta madam Helseth.) 

MADAM HELSETH Ce doreşte domnişoara? 

REBEKKA Madam Helseth, vrei să fii aşa de bună şi 
să-mi aduci geamantanul din pod? 

MADAM HELSETH Geamantanul? 

REBEKKA Da, acela mare, îl ştii dumneata, din piele 
de focă. 

MADAM HELSETH Bine, dar, Dumnezeu să mă ierte, 
domnișoara vrea să plece? 

REBEKKA Da, madam Helseth, vreau să plec. 

MADAM HELSETH Și chiar acu îndată? 

REBEKKA Imediat ce am împachetat. 

MADAM HELSETH Ei, una ca asta n-am mai pomenit. 
Dar domnişoara se întoarce curind, nu-i așa? 

REBEKKA Nu, nu mă mai întorc niciodată. 

MADAM HELSETH Niciodată? Dar, sfinte Dumnezeule, 
ce o să se intimple aici, la Rosmersholm, cînd dumneata, 
domnişoară West, n-o să mai fii aici? Și tocmai acum, cind 
don pastor se simţea și el mai bine și mai înlesnit. 

-~ REBEKKA Da, madam Helseth, astăzi insă m-am spe- 
riat. 

MADAM HELSETH Speriat? Doamne sfinte! Şi de ce? 

REBEKKA Parcă mi s-a năzărit calul cel alb. 

MADAM HELSETH Calul alb? În plină zi? 

REBEKKA O, au inceput caii cei albi să apară la Ros- 
mersholm și ziua și noaptea. (Terminînd.) Atunci, cum ră- 
mine cu geamantanul, madam Helseth? 

MADAM HELSETH A, da, geamantanul! 


(les amindouă prin dreapta.) 

Actul IV 


(Salonul de la Rosmersholm. E seară, tirziu. Pe 

masă e aprinsă lampa cu abajur. Rebekka West 

stă la masă şi împachetează niște mărunţișuri 

in sacul de voiaj. Pe spătarul sofalei ii atirnă 

haina, pălăria şi şalul de lină impletit. Madam 
Helseth intră prin dreapta.) 


MADAM HELSETH (vorbește rezervată, cu glas coborit) 
Am dus toate lucrurile, domnişoară. Pe coridor, la bu- 
cătărie. 

REBEKKA Bine. Vizitiul l-ai anunţat? 

MADAM HELSETH Da. Întreabă la ce oră să fie aici 
cu trăsura? 

REBEKKA Cred că pe la unsprezece. Vaporul pleacă 
la miezul nopţii. 

MADAM HELSETH (şovăitoare) Şi domnul pastor? Dacă 
nu se intoarce pină atunci? 

REBEKKA Tot plec. Dar dacă n-o să-l mai văd, atunci 
poţi să-i spui c-o să-i scriu. O scrisoare lungă. Așa să-i spui. 

MADAM HELSETH Da, poate c-o fi mai bine să-i scrii. 
Deși, biata mea domnişoară, cred că n-ar strica să încerci 
să-i mai vorbeşti o dată. 

REBEKKA Poate că da, poate că nu. 

MADAM HELSETH lacă, a trebuit să trăiesc să văd 
şi una ca asta. Niciodată nu mi-aş fi putut inchipui. 

REBEKKA Dar atunci ce ţi-ai închipuit, madam Hel- 
seth? 

MADAM HELSETH Îmi inchipuiam și eu că domnul 
pastor Rosmer e un om mai cumsecade. 

REBEKKA Mai cumsecade? 

MADAM HELSETH Da, zău, chiar așa. 

REBEKKA Adică, ce vrei să spui, dragă madam Hel- 
seth? 

MADAM HELSETH Vreau să spun, după cum e drept 
și cinstit, domnișoară. Că nu așa se cuvenea să se lepede 
de dumneata. 

REBEKKA (privind-o) Ascultă, madam Helseth, spu- 
ne-mi drept şi deschis: de ce crezi dumneata că plec? 

MADAM HELSETH Ei, Doamne, pentru că aşa o fi 
trebuind, domnişoară. A, da, da! Dar n-aş spune că-i fru- 
mos din partea domnului pastor. Cel puţin Mortensgârd 
avea un motiv. Pentru că bărbatul ei mai trăia. Așa că ei 
doi nu s-ar fi putut căsători, oricit ar fi vrut. Însă domnul 
pastor, hm!... E 

REBEKKA (cu un zîmbet slab) Şi ţi-ai putut inchipui 
aşa ceva despre mine și despre pastorul Rosmer? 

MADAM HELSETH Niciodată. Adică pină azi. 

REBEKKA Și azi? 

MADAM HELSETH De... după toate alea cite s-au scris 
prin ziare pe socoteala domnului pastor... 

REBEKKA A! 

MADAM HELSETH Pentru că eu așa cred, că omul care 
poate să se ia după religia lui Mortensgârd, acela e în stare, 
pe legea mea, de orice. 

REBEKKA Bine, să zicem că așa stau lucrurile. Dar 
eu? Despre mine ce crezi? 

MADAM HELSETH Ei, Doamne, mare lucru despre 
dumneata, domnişoară, nu prea cred că s-ar putea spune. 
Nu-i chiar atit de lesne pentru o femeie singură să se împotri- 
vească. Toţi sintem oameni, domnişoară West. 

REBEKKA Asta-i vorbă mare, madam Helseth. Toţi 
sintem oameni. Dar la ce tot asculţi? 

MADAM HELSETH (încet) Sfinte Dumnezeule, mi se 
pare că ele! 

REBEKKA (cu o tresărire) Așadar, a venit, totuşi. 
(Hotărită.) Bine! Fie ce-o fi! 

ROSMER (intră prin antret, vede bagajele, se întoarce 
spre Rebekka și intreabă) Ce-i asta? 

REBEKKA Plec. 

ROSMER Acu indată? 

REBEKKA Da. (Către madam Helseth.) Va să zică, 
ne-am înţeles: la unsprezece. 

MADAM HELSETH Bine, domnişoară. (lese prin 
dreapta.) 

ROSMER (după o scurtă tăcere) Şi unde pleci, Rebekka? 

REBEKKA Spre nord, cu vaporul. 

ROSMER Spre nord? Ce să faci acolo? 

REBEKKA De acolo am venit. 

ROSMER Dar nu mai ai nimic ce căuta acolo. 

REBEKKA Nici aici nu mai am. 

ROSMER Şi de ce anume ai vrea să te apuci? 

REBEKKA Nu ştiu. Tot ce vreau e să termin o dată 

cu toate. 

ROSMER Să termini? 

REBEKKA Rosmersholmul m-a zdrobit. 

ROSMER (atent) Crezi? 

REBEKKA M-a zdrobit bucăţică cu bucăţică. Aveam 
atita voinţă şi atita curaj cînd am venit aici! Și iată-mă 
incovoiată sub o lege străină. De acum încolo nu cred că 
aş mai putea îndrăzni ceva. 

ROSMER De ce nu? Și despre ce lege vorbeşti? 

REBEKKA Lasă, dragul meu, să nu mai vorbim des- 
pre asta. Mai bine spune-mi ce s-a mai intimplat cu tine și 
cu directorul Kroll? 

ROSMER Ne-am impăcat. 

REBEKKA Va să zică, așa s-a terminat! 

ROSMER A adunat pe toţi vechii noștri prieteni la el 
acasă. Mi-au arătat limpede că misiunea de a înnobila omul 
nu e de loc potrivită pentru mine. Şi că, pe lingă toate, 
cauza e lipsită de orice speranţă. Așa că m-am lăsat păgubaș. 

REBEKKA Da, poate că-i mai bine. 

ROSMER Și tu vorbeşti așa? Asta e acum părerea ta? 

REBEKKA Asta e părerea la care am ajuns şi eu în 
ultimele două zile. 

ROSMER Minţi, Rebekka. 

REBEKKA Mint?!... 

ROSMER Da, minți. Niciodată n-ai crezut in mine. 
Niciodată nu m-ai crezut in stare să lupt pînă la capăt pen- 
tru o cauză. 

REBEKKA Am crezut că împreună am putea izbuti. 

ROSMER Nu-i adevărat. Numai în tine ţi-a fost nădej- 
dea să realizezi ceva mare în viaţă. De mine voiai să te 
slujeşti numai pentru a-ţi atinge ţelurile. Asta ai crezut tu. 

REBEKKA Ascultă-mă, Rosmer. 

ROSMER (așezindu-se ostenit pe sofa) O, lasă-mă! 
Acum văd limpede totul. Am fost în mîinile tale o jucărie. 

REBEKKA Ascultă, Rosmer. Hai să vorbim despre asta. 
E pentru ultima oară. (Se așază pe un scaun, lingă sofa.) 

Mă gindisem să-ți scriu despre toate astea, cind voi fi ajuns 
in nord. Dar e poate mai bine să mă asculţi acum. 

ROSMER Mai ai incă ceva de mărturisit? 

REBEKKA Da, lucrul cel mai important. 

ROSMER Ce lucru important? 

REBEKKA Acela pe care nu l-ai bănuit niciodată. Care 
luminează toate celelalte lucruri pe care le știi, dar le și 
umbrește. 

ROSMER (clătinind din cap) Nu pricep nimic. 

REBEKKA E foarte adevărat că odinioară am tras 
sforile ca să-mi asigur un loc la Rosmersholm. Pentru că 
mă gindeam că aici, într-un fel sau altul, mi-aș putea afla 
norocul. 

ROSMER Și ai izbutit întru totul. 

REBEKKA Cred că pe atunci aș fi putut reuşi in orice. 
Pentru că pe atunci imi era încă voinţa semeaţță şi liberă. 
Nu respectam nimic. Nimic nu mă putea abate din cale. 
Dar mai pe urmă a intervenit ceva care mi-a frint voinţa şi 
m-a făcut laşă pentru toată viaţa. 

ROSMER Ce a intervenit? Vorbește clar, să te pot în- 
țelege. 

REBEKKA Atunci m-a cuprins... patima aceea sălba- 
tică, de nestăpinit. O, Rosmer! 

ROSMER Patimă? Tu?... Pentru cine? 

REBEKKA Pentru tine. 

ROSMER (dă să se ridice) Ce spuil? 

REBEKKA (reţinindu-l) Stai, dragul meu. Încă n-am 
terminat. 

ROSMER Şi vrei să spui că m-ai iubit... în felul ăsta? 

REBEKKA Pe-atunci mi se părea că s-ar putea numi 
iubire. Credeam că asta ar fi dragostea. Dar nu era. Era ceea 
ce ţi-am spus. O pasiune sălbatică și de nestăpinit. 

ROSMER (cu efort) Rebekka... ești tu intr-adevăr... 
aceea care stă aici şi-mi vorbește despre toate astea? 

REBEKKA Da, Rosmer, cine alta vrei să fie? 

ROSMER Și sub puterea acestei patimi ai făptuit tu 
tot ce-ai făptuit? 

REBEKKA Se năpustise asupra mea ca o furtună asu- 
pra mării. Ca virtejul de zăpadă de pe la noi, din nord. Te 
ia şi te tirăște cine știe unde. Nici gind să i te impotriveşti. 

ROSMER Virtejul ăsta a măturat-o și ve sărmana Beate 
in iazul morii. 

REBEKKA Da. pe vremea aceea a fost ca o luptă pe 
chila bărcii. intre Beate şi mine. 

ROSMER Ai fost, fără îndoială, cea mai puternică la 
Rosmersholm. Mai tare decit Beate şi cu mine laolaltă. 

REBEKKA Te cunoşteam destul ca să știu că spre tine 
nu voi afla nici o cale mai înainte dea fi slobod de orice obli- 
gație. 

ROSMER Nu te mai înţeleg de loc, Rebekka. Tu... și 
toată purtarea ta sint pentru mine o enigmă. lată-mă slobod 
de orice obligație. Atins e țelul pe care ţi l-ai fixat de la 
inceput. Și cu toate astea... 

REBEKKA Niciodată n-am fost ca acum mai departe 
de ţel. 

ROSMER ...Și cu toate astea... ieri cind ţi-am cerut... 
cînd te-am rugat... să fii soţia mea, ai strigat speriată că 
aşa ceva nu se va putea întimpla niciodată. 

REBEKKA De desperare am strigat, dragul meu. 

ROSMER De ce? 

REBEKKA Pentru că Rosmersholmul mi-a răpit pute- 
rile. Mi-a măcinat voinţa şi cutezanţa. M-a zdrobit. A trecut 
timpul acela cind puteam îndrăzni orice. Am pierdut harul 
faptei, Rosmer. 

ROSMER Cum, cum de a fost cu putinţă? 

REBEKKA Pentru că am trăit alături de tine. 

ROSMER Dar cum? Cum? 

REBEKKA Cind am rămas singură cu tine, aici... și 
cînd tu ai devenit tu însuţi... 

ROSMER Da, și? 

REBEKKA ...Pentru că tu n-ai fost niciodată tu însuţi 
cit timp a trăit Beate... 

ROSMER Din nefericire, aşa e. 

REBEKKA Și cînd am început să trăiesc aici cu tine, 
în liniște şi în inţelegere, cind tu îmi împărtăşeai pe de-a-n- 
tregul toate gindurile tale și tot ceea ce simțeai, oricit de 
fină și de gingaşă ţi-ar fi fost simțirea... atunci s-a înfăptuit 
schimbarea cea mare. Încetul cu încetul... înţelegi? Aproape 
pe nesimţite... insă cu atita putere, încît m-a copleșit. 

ROSMER O, ce lucruri îmi spui, Rebekka! 

REBEKKA Atunci, toate celelalte, toată pasiunea aceea 
urită, virtejul ameţitor al simţurilor, toate s-au dus, au ră- 
mas undeva, departe de mine. Toate puterile acelea care mă 
hăituiseră, se topiseră in neființă. Asupra mea a coborit 
o linişte odihnitoare... liniştea aceea care acolo sus, la noi, 
sub soarele nopţii polare, învăluie stincile in care păsările 
iși fac cuib. 

ROSMER Spune, spune tot ce ştii. 

REBEKKA Mare lucru de spus, dragul meu, nu mai am. 
Doar atit: că s-a ivit dragostea. Dragostea aceea mare şi 
plină de renunţări, care se mulțumește cu o viaţă in comun, 
aşa cum am dus-o noi. 

ROSMER O, de-aş fi avut măcar cea mai mică bănuială 
despre toate astea! 

REBEKKA Mai bine așa. Ieri, cînd mi-ai cerut să-ți 
fiu soţie... am fost in culmea bucuriei. 

ROSMER Da, nu-i aşa că te-ai bucurat? Asta a fost şi 
impresia mea. 

REBEKKA O clipă, da. Timp de o clipă am uitat tot. 
De parcă cutezătoarea mea voinţă de odinioară ar fi fost 
gata să renască. Dar ea s-a risipit, pentru că nu putea să 
dureze. 

ROSMER Cum iţi explici ce s-a petrecut cu tine? 

REBEKKA E duhul Rosmerilor, în orice caz duhul tău 
— care mi-a contaminat voinţa. 

ROSMER Contaminat? 
| REBEKKA Şi care mi-a îmbolnăvit-o. O lege străină de 
ființa mea mi-a înrobit-o. Dar viaţa alături de tine mi-a 
înnobilat sufletul... 

ROSMER O, de-aş putea să cred măcar asta! 

REBEKKA Poţi să mă crezi. Spiritul Rosmerilor înno- 
bilează. Dar (Clătinind din cap.), dar... 

ROSMER Dar ce? 

REBEKKA ...dar ucide fericirea, dragul meu. 

ROSMER Crezi tu asta, Rebekka? 

REBEK KA Cel puţin in ce mă privește, așa s-a intimplat. 

ROSMER Eşti atit de sigură? Dacă te-as intreba iară... 
Dacă te-aş ruga fierbinte... l 

REBEKKA O, dragul meu, nu-mi mai pomeni de asta! 
E cu neputinţă! Pentru că, trebuie să ştii, Rosmer, am in 
spatele meu un... trecut. 

ROSMER Altceva decit ce mi-ai spus? 

REBEKKA Da. Altceva. Şi ceva în plus. 

ROSMER (cu un zîmbet slab) Nu-i ciudat, Rebekka? 
Închipuieşte-ţi : și eu am avut uneori un asemenea presen- 
timent. 

REBEKKA Adevărat»... Cu toate astea?... 

ROSMER N-am crezut niciodată în el. M-am jucat 
doar cu ideea, înţelegi? 

REBEKKA Dacă vrei, iți spun îndată despre ce e vorba. 

ROSMER (apărindu-se) A, nu! Nu vreau să aud nici 
un cuvint. Orice-o fi fost, vreau să uit. 

REBEKKA Dar eu nu. 

ROSMER Ah, Rebekka!... 

REBEKKA Da, dragul meu... ăsta-i lucrul cel mai groaz- 
nic: că acum, cînd toate bucuriile vieţii mi se oferă din plin, 
propriul meu trecut îmi stă în cale. 

ROSMER Trecutul tău a murit, Rebekka. Nu mai are 
nici o putere asupra ta... nici o legătură cu aceea care ești 
acum. 

REBEKKA O, dragul meu, ăsta-i doar un fel de a vorbi. 
Dar o conștiință curată? De unde să iau? 

ROSMER (abătut) Da, da... o conştiinţă curată. 

REBEKKA În puritatea conștiinței, da... aici e feri- 
cirea și voioșia. Nu asta e învăţătura pe care voiai s-o dărui 
viitorimii nobile şi voioase? 

ROSMER O, nu-mi mai aminti de asta. N-a fost decit 
un vis părelnic. O nălucă inconsistentă, în care nici eu însumi 
nu mai cred. Oamenii nu se înnobilează prin bunăvoința 
cuiva. 

REBEKKA (încet) Nici prin taina dragostei? 

ROSMER (gînditor) Da, asta ar face viaţa măreaţă și 
frumoasă. Dacă într-adevăr ar fi așa. (Devine neliniștit.) 
Dar de unde pot eu să ştiu? Și cum să dau de capătul pro- 
bleme: ăsteia? 

REBEKKA Nu mai ai nici un pic de încredere în mine, 
Rosmer? 

ROSMER O, Rebekka, cum aş mai putea avea deplină 
incredere în tine? În tine, care ai stat aici, şi mi-ai ascuns 
atitea taine! Şi acum, iată-te venind cu altele! De urmărești 
ceva, de dorești să obţii cine știe ce, mai bine spune-mi-o 
lămurit. De stă in puterea mea, o fac bucuros pentru tine. 

REBEKKA (frîngîndu-şi mîinile) O, indoiala asta uci- 
gătoare!... Rosmer!... Rosmer!... 

ROSMER Da, nu-i așa că-i ingrozitor? Dar ce să fac? 
Niciodată n-am să mai ajung să scap de indoiala asta. Să 
fiu sigur că am dragostea ta întreagă și curată. 

REBEKKA Dar în fundul inimii tale nu există oare ni- 
mic care să-ţi mărturisească că s-a schimbat ceva în mine? 
Și că schimbarea asta numai ţie ţi-o datorez și numai ţie? 

ROSMER Nu, draga mea, nu mai cred in darul meu de 
a schimba oamenii. Mi-am pierdut cu desăvirşire increderea 
în mine. Nu mai cred nici în mine, nici în tine. 

REBEKKA (privindu-l întunecată) Atunci cum ai să 
mai poţi trăi? 

ROSMER Nici eu singur nu știu. Nu-mi pot imagina. 
Nici măcar nu cred să mai pot trăi. Căci nu știu nimic pe lu- 
mea asta pentru care să merite să trăieşti. 

REBEKKA O, e in puterea vieţii de a se reinnoi. Să ne 
ţinem bine de ea, dragul meu. Căci, oricum, nu durează 
prea mult. 

ROSMER (ridicindu-se deodată, neliniștit) Atunci ina- 
poiază-mi credinţa! Credinţa în tine, Rebekka! Credinţa 
in dragostea ta! Dovada! Vreau să am o dovadă. 

REBEKKA O dovadă? Cum pot eu să ţi-o dau? 

ROSMER Trebuie! (Plimbindu-se prin cameră.) Nu 
pot să mai suport pustiul ăsta... golul ăsta înspăimintător... 
această... această... 


( Bate cineva violent la ușa din antret.) 
REBEKKA (ridicîndu-se brusc) O... auzi! 


(Se deschide ușa. Intră Ulrik Brendel. Poartă 

cămașă cu pieptar scrobit, redingotă neagră și cizme 

bune. În rest, e imbrăcat ca ultima oară. Pare tul- 
burat.) 


ROSMER A, dumneata erai, domnule Brendel?! 

BRENDEL Johannes, fiule, te salut şi... adio. 

ROSMER Unde vrei să te duci, așa tirziu? 

BRENDEL Înapoi, în vale. 

ROSMER Cum asta? : 

BRENDEL Mă intorc acasă, dragul meu discipol. Mi-e 
dor de marele nimic. 

ROSMER i s-a întimplat ceva, domnule Brendel? 
Ce anume? 

BRENDEL Va să zică, ai observat metamorfoza? Da, 
nici nu-i de mirare. Ultima oară cind ţi-am trecut pragul... 
stăteam aici ca un bogătaş care-şi mingiie buzunarele. 

ROSMER Da? Nu prea înţeleg... 

BRENDEL Da. Uite, în noaptea asta sint ca un rege de- 
tronat pe ruinele palatului său spulberat. 

ROSMER Dacă crezi că te-aş putea cumva ajuta... 

BRENDEL Ţi-ai păstrat inima de copil, Johannes. Poţi 
să-mi oferi un imprumut? 

ROSMER Da, bucuros. 

BRENDEL Poţi să te lipsești de vreun ideal, două? 

ROSMER Ce spui? 

BRENDEL O pereche de idealuri uzate. Ţi-ai face o 
pomană! Pentru că acuma, scumpul meu fiu, sint pustiit. 
Sărac lipit pămîntului! 

REBEKKA Dar conferinţa n-ai mai ajuns s-o ţii? 

BRENDEL Nu, ispititoare doamnă. Închipuiţi-vă! 
Tocmai cind eram gata să deşert cornul abundenței, am făcut 
penibila descoperire că era gol. 

REBEKKA Dar toate operele dumitale nescrise? 

BRENDEL Douăzeci şi cinci de ani am stat pe comoara 
mea cum stă avarul pe aurul lăcătuit — și uite, ieri, cind 
am dat să scot comoara, nu mai era nimic. Timpul o măcinase 
și o prefăcuse in pulbere. Nichts!. Praf şi pulbere, asta s-a 
ales din totul. 

ROSMER Absolut sigur? 

BRENDEL Neindoielnic, fiule. În privinţa asta, pre- 
sedintele m-a convins definitiv. 

ROSMER Președintele? 

BRENDEL Adică excelența sa. Ganz nach  Belieben?. 

ROSMER Nu înţeleg. De cine-i vorba? 

BRENDEL Dar, natural, de Peder Mortensgârd. 

ROSMER Cum?! 

BRENDEL (tainic) Sst, sst, sst! Peder Mortensgârd 
este domnul și stăpinul viitorului. Niciodată nu m-am aflat 
în faţa unei figuri mai de seamă. Peder Mortensgârd deţine 
atributul atotputerniciei. Poate face tot ce vrea. 


1 Nimic, neant, (germ.) 
2 întocmai după voia dumitale. (germ.) 

ROSMER O, nu se poate să crezi așa ceva. 

BRENDEL Ba da, fiule. Pentru că Peder Mortensgârd 
nu voieşte niciodată mai mult decit poate. Peder Mortensgărd 
nu are nevoie de idealuri pentru ca să trăiască. Și ăsta — 
vezi tu — ăsta este marele secret al luptei şi al victoriei. 
În asta-i toată inţelepciunea lumii. Și cu asta, basta! 

ROSMER (cu glas scăzut) Înţeleg — intr-adevăr pleci 
de aici mai sărac decit ai venit. 

BRENDEL Bien!. la un Beispiel? de la vechiul tău das- 
căl. Şterge tot ce s-a străduit să sădească in tine. Nu-ţi clădi 
cetate pe nisip înşelător. Şi fii cu băgare de seamă și cerce- 
tează-ţi puterile, înainte de a întemeia ceva pe această fiinţă 
plină de graţii, care iți indulcește viaţa aici. 

REBEKKA De mine e vorba? 

BRENDEL Da, fermecătoarea mea sirenă. 

REBEKKA Și de ce n-ar putea pune temei pe mine? 

BRENDEL (apropiindu-se cu un pas) Am auzit spunin- 
du-se că fostul meu discipol are o cauză pentru care luptă. 

REBEKKA Și?... 

BRENDEL Victoria îi este asigurată. Dar — ia seama 
— cu o singură condiţie. 

REBEKKA Care? 


BRENDEL (prinzindu-i cu delicateţe incheietura miinii) 
Ca femeia pe care o iubeşte să se repeadă de bunăvoie la bu- 
cătărie şi să-și taie acest micuţ deget trandafiriu — exact 
de aici, de la a doua falangă. /tem ?, ca sus-numita femeie 
iubitoare să-și taie — plină de voiebună — bijuteria asta, 
urechiușa stingă. (Ĵi lasă mina și se intoarce spre Rosmer.) 
Adio, biruitorule Johannes. 

ROSMER Chiar vrei să pleci? Pe o noapte atit de ìn- 
tunecată? 

BRENDEL De noapte am nevoie. Pace vouă! (Iese.) 


(În incăpere e un moment de liniște.) 


REBEKKA (respirind greu) O, ce aer greu, înăbușitor! 
(Se duce la fereastră, o deschide şi rămine acolo.) 


1 Bine. (îr.) 
2 Exemplu. (germ.) 
3 De asemenea. (lat.) 

ROSMER (așezindu-se în fotoliu lingă sobă) Nu ne mai 
e totuşi nimic altceva de făcut. E limpede. Trebuie să 
pleci. 

REBEKKA Da, nu văd ce altceva aş putea face. 

-ROSMER Să ne bucurăm măcar de ultimele clipe. Vino 
și stai lingă mine. 

REBEKKA (vine și se așază pe sofa) Ce vrei să-mi spui, 
Rosmer? 

ROSMER În primul rind, vreau să-ţi spun că nu trebuie 
să-ţi faci griji pentru viitorul tău. 

REBEKKA (simbind) Hm! Viitorul meu! 

ROSMER E prevăzut totul și asta încă de mult. Orice 
s-o intimpla. viitorul ţi-e asigurat. 

REBEKKA Pină și la asta te-ai gindit, dragul meu! 

ROSMER Ar fi trebuit să-ţi închipui. 

REBEKKA De multă vreme nu mă mai gindeam la 
aşa ceva. 

ROSMER Da, da, ţi-ai închipuit probabil că între noi 
nu poate să se mai schimbe nimic. 

REBEKKA Da, aşa credeam. 

ROSMER Şi eu de asemenea. Dar dacă aş muri... 

REBEKKA O, Rosmer, tu vei trăi mai mult decit mine. 

ROSMER Din fericire, e în puterea mea să hotărăsc ce 
să fac cu viaţa asta mizerabilă. 

REBEKKA Ce vrei să spui? Doar nu ţi-o fi trecînd prin 
minte... 

ROSMER Te-ar mira atit de tare? După căderea asta 
jalnică şi vrednică de plins! Eu, care-am năzuit la triumful 
operei mele! lată-mă acum lăsînd totul baltă... înainte de a 
fi început măcar bătălia! 

REBEKKA Rosmer, reia lupta! Încercă numai și ai 
să învingi. Sute și mii de suflete se vor înnobila prin tine. 
Încearcă numai. 

ROSMER Eu, Rebekka, eu care mi-am pierdut încre- 
derea in propria mea cauză! 

REBEKKA Dar chemarea ta ţi-ai și dovedit-o. Căci, 
în orice caz, o fiinţă ai innobilat pentru toată viaţa. Şi aceea 
sint eu. 

ROSMER Da, dacă te-aş mai putea crede. 

REBEKKA (frămîntindu-și mîinile) O, Rosmer, dar 
nu e oare nimic, nimic care să-ţi poată reda credința? 

ROSMER  (tresărind speriat) Nu mai stărui! Nu te 
mai gindi. Lasă! Nu mai spune nimic, Rebekka! 

REBEKKA Ba, tocmai despre asta trebuie să vorbim. 
Nu știi nimic ce te-ar putea vindeca de indoială? Eu, una, 
nu ştiu. 

ROSMER Cu-atit mai bine pentru tine. Cu-atit mai bine 
pentru amindoi. 

REBEKKA Nu, nu, nu, cu asta nu mă impar. Dacă știi 
vreun mijloc de a mă justifica în ochii tăi, atunci îți pretind, 
ca pe un drept ce mi se cuvine, să mi-l spui. 

ROSMER (fără nici o tragere de inimă) Atunci, să ve- 
dem. Pretinzi că iubești cu adevărat. Că, prin mine, sufle- 
tul tău s-a înnobilat. Așa este? Ai socotit bine?! Vrei să 
verificăm? Da? 

REBEKKA Sint gata s-o fac. 

ROSMER Cînd? 

REBEKKA Oricînd. Cu cit mai devreme, cu-atit mai 
bine. 

ROSMER Atunci, Rebekka, dacă tu, de dragul meu, 
chiar în seara asta... (Renunţind.) Oh, nu, nu, nu! 

REBEKKA Ba da, Rosmer! Ba da! Spune și-o să vezi. 

ROSMER Ai avea tu curajul, te-ai putea tu hotări, de 
bunăvoia ta, ca de dragul meu — plină de voie bună, cum 
zicea Ulrik Brendel — s-o iei în noaptea asta pe drumulpe 
care l-a luat Beate? 

REBEKKA (ridicindu-se încet și spunind abia șoptit) 
Rosmer!... 

ROSMER Da, draga mea, asta-i intrebarea de care nu 
voi putea scăpa niciodată, după ce-o să pleci. În fiecare ceas 
al zile: mă voi întoarce la intrebarea asta. Te văd parcă în- 
trupată în faţa mea. lată-te pe podet. Drept la mijloc. Acum 
te apleci peste parapet. Virtejul te atrage şi te ameţeşte. 
Nu. Dai îndărăt. Nu îndrăzneşti ceea ce a indrăznit ea. 

REBEKKA Dar de-aș avea curajul? Si m-aș duce plină 
de voie bună? Ce-ai spune? 

ROSMER Atunci ar trebui să te cred. Atunci aş putea 
să-mi reciştig credinţa in cauza mea. În puterea mea de a 
innobila omul. În capacitatea omului de a se innobila. 

REBEKKA (iși ia încet șalul, și-l aruncă pe cap şi spune 
stăpinit) Vreau să-ţi inapoiez credinţa. 

ROSMER Ai tu curajul şi voința asta, Rebekka? 

REBEKKA Vei judeca asta miine dimineață, sau mai 
tirziu, cind mă vor pescui. 

ROSMER (luindu-şi fruntea în miini) Ce teribilă ispită! 

REBEKKA Căci n-aş vrea să rămin in adincuri mai mult 
decit trebuie. Vezi, ai grijă să mă găsească. 

ROSMER (sărind) Dar toate astea sint o nebunie. 
Pleacă — sau rămii! O să te cred pe cuvint şi de data asta. 

REBEKKA Vorbe, Rosmer! Nu mai e loc pentru lași- 
tate şi fugă! Cum ai putea tu să mă mai crezi pe cuvint 
după tot ce s-a intimplat azi? 

ROSMER Dar nu vreau să asist la infringerea ta, Re- 
bekka! 

REBEKKA Nu va fi nici o infringere. 

ROSMER Va fi. Niciodată n-o să ai destul curaj să 
mergi pe drumul Beatei. 

REBEKKA Crezi?! 

ROSMER Niciodată! Tu nu eşti ca Beate. Pe tine nu te 
silește, ca pe ea, viziunea unei vieți mizerabile. 

REBEKKA Aşa se vede viața, de aici, de la Rosmers- 
holm, şi eu sint silită s-o văd așa. E o vină pe care o ispășesc. 

ROSMER (privind-o fix) Aici ai ajuns? 

REBEKKA Da. 

ROSMER (hotărît) Bine. Atunci și eu sint silit să văd 
viaţa în spiritul emancipării noastre, Rebekka. Dacă nu e 
nimeni deasupra noastră să ne judece, atunci trebuie să ne 
judecăm noi înşine. 

REBEKKA (înțelegindu-l greșit) Da, desigur. Ducin- 
du-mă. voi salva tot ce-i mai bun ín tine. 

ROSMER O, în mine nu mai e nimic de salvat. 

REBEKKA Ba este. Dar de-acum incolo n-o să fiu decit 
ca un fel de duh al mării, care se agaţă ca să reţină corabia 
pe care tu trebuie să inaintezi. Eu trebuie să fiu azvirlită 
peste bord. Sau crezi că-i mai bine să rătăcesc prin lume tot 
tîrind după mine o viaţă fără rost, tot jelindu-mi fericirea, 
tot frămintindu-mă să aflu cum de-am pierdut-o? Trebuie să 
les din joc, Rosmer. 

ROSMER Dacă pleci, plec cu tine. 

REBEKKA (zimbind aproape neobservat și coborind 
glasul) Da, dragul meu, vino cu mine și fii martor. 

ROSMER Te urmez, am spus. 

REBEKKA Pină la podeţ, da. Că pe podeț nu indrăz- 
neşti să pui piciorul. 

ROSMER Ai observat? 

REBEKKA (cu amărăciune) Da, şi tormai asta a luat 
dragostei mele orice nădejde. 

ROSMER Rebekka, iată, pun mina pe capultău. (Face 
ceea ce spune.) Și te iau de soţie legitimă. 

REBEKKA (ii ia mâinile şi-şi lasă capul pe pieptul lui) 
Mulţumesc, Rosmer. (Desprinzindu-se.) Și acuma mă duc, 
plină de voie bună. 

ROSMER Bărbatul şi femeia trebuie să meargă 
impreună. 

REBEKKA Numai pină la podet, Rosmer. 

ROSMER Și mai departe. Pină unde mergi tu, merg și 
eu. Pentru că acum îndrăznesc. 

REBEKKA Eşti atit de convins că ăsta este drumul 
cel mai bun pentru tine? 

ROSMER Da, e singurul. 

REBEKKA Dacă te înșeli? Dacă e doar un miraj? 
Unul din caii albi de la Rosmersholm? 

ROSMER Poate. Dar noi, cei de la Rosmersholm, nu-i 
putem evita. 

REBEKKA Atunci, rămii, Rosmer! 

ROSMER Bărbatul trebuie să-și urmeze femeia, precum 
femeia bărbatul. 

REBEKKA Dar spune-mi mai intii: tu ești acela care 
mă urmezi, sau eu sint cea care te urmează? 

ROSMER Niciodată n-o să știm cu adevărat. 

REBEKKA Cit de mult aş vrea să ştiu! 

ROSMER Ne urmăm unul pe altul, Rebekka. Eu 
pe tine și tu pe mine. 

REBEKKA Aşa mi se pare şi mie. 

ROSMER Pentru că acum amindoi sintem una. 

REBEKKA Da, o singură fiinţă. Hai. Să mergem atunci 
plini de voie bună. (Pășesc mină în mină prin antret și se vede 
cum o iau spre stinga. În urma lor, ușa rămine deschisă. O 
clipă, camera rămine goală. Apoi madam Helseth deschide ușa 
din dreapta.) 

„_ MADAM HELSETH Domnişoară, a venit trăsura. (Pri- 
vind În jur.) Nu-i aici? Să fi ieşit impreună la plimbare la 
ora asta? Ei... atunci să ştii... Hm! (Tese și se uită în antret, 
iniră tar.) Nu-s nici pe bancă. Nu, nu. (Se apropie de fereas- 
tră şi priveşte.) Doamne sfinte! Ce-o fi aia albă de acolo?... 
Da, pe sufletul meu, uite-i pe podet! Doamne, ai milă de 
cei păcătoşi! Se imbrăţişează! (Țfipă.) Ah, s-au aruncat 
— amindoi! În iaz! Ajutor! Ajutor! (fi tremură genunchii, 
se ţine în speteaza scaunului și abia poate bilbii.) Nu. Zadar- 
nic orice ajutor. l-a luat răposata. 


Femeia 
mării 


Piesă în cinci acte 


(1888) 


În româneşte de 


Sidonia Drăguşanu și Florin Murgescu 


Personajele 


Doctorul WANGEL, medicul districtului. 
Doamna ELLIDA WANGEL, a doua soţie a lui. 
BOLETTE , fiicele lui din prima 
HILDE, preadolescentă (casatorie: 
Profesorul ARNHOLM. 

LYNGSTRAND. 

BALLESTED. 

Un străin. 

Tineret din oraș. 

Turiști. 

Sezonişti. 


(Acţiunea se petrece vara, intr-un mic oraș de fiord, 
din nordul Norvegiei.) 


Actul 


(Casa doctorului Wangel, cu o verandă mare 
spre stînga; se vede că a fostconstruită ulterior. 
Grădină în faţă şi de jur împrejur. Mai jos de ve- 
randă, un catarg. În partea dreaptă a grădinii, o 
boltă de verdeață, sub care se află o masă şi scaune. 
Gard viu, cu o mică portiţă în fund. În spatele gar- 
dului, un drum care merge de-a lungul țărmului. 
Alee de arbori alături d2 drumul care însoţeşte 
ţărmul. Printre arbori, se zăreşte fiordul şi, în de- 
părtare, un şir de munți înalți, cu piscuri. E o 
dimineaţă caldă de vară, limpede şi strălucitoare. 

Ballested, un om între două virste, poartă o 
bluză de catifea veche şi o pălărie gen „artist“, cu 
boruri mari; stă lingă catarg şi potrivește fringhi- 
ile: steagul e pe jos. Puțin mai departe, un șevalet 
cu o piînză montată, alături de un scaun pliant, 
pensule, o paletă şi o cutie de vopsele. 

Bolette Wangel intră în verandă cu un vas 
mare cu flori în mînă, prin ușa deschisă a camerei 

care dă în grădină ; pune vasul pe masă.) 


BOLETTE Ei, Ballested, ai reușit să le faci să lunece? 


BALLESTED Sigur, domnişoară. De altfel. nici n-a 
fost prea greu. Îmi permiteţi să vă întreb... Aşteptaţi vreun 


musafir, astăzi? 
BOLETTE Da, îl așteptăm pe profesorul Arnholm. Tre- 


buie să vină în dimineaţa asta la noi. A sosit in oraș 


azi-noapte. 

BALLESTED Arnholm? Stai puţin... Nu-l chema cumva 
tot Arnholm pe ăla care a fost chiar profesorul dumneavoas- 
tră in urmă cu citiva ani? 

BOLETTE Ba da. E chiar el. 

BALLESTED la te uită! Va să zică, vine din nou pe- 
aici, pe la noi. 

BOLETTE Tocmai de asta vrem şi noi să decorăm casa... 

BALLESTED Ei, da, înțeleg... 


(Bolette intră din nou in camera care dă spre gră- 
dină ; după puţin timp, pe drumul din dreapta apare 
Lyngstrand, care se oprește interesat cind vede șeva- 
letul și uneltele de pictură. E un tinărplăpind, im- 
brăcat modest, insă ingrijit; pare foarte slăbit.) 


LYNGSTRAND (dincolo de gardul viu) Bună ziua. 

BALLESTED (intorcindu-se) Hopa! Bună ziua. (Ridică 
steagul.) Așa... S-a înălțat balonul... (Fizează fringhiile şi 
începe să se ocupe de șevalet.) Bună ziua, am onoarea. De fapt, 
n-am avut plăcerea să... 

LYNGSTRAND Sinteţi, cu siguranţă, pictor. 

BALLESTED Se vede destul de limpede că sînt, nu? Și 
de ce n-aș fi şi pictor, la urma urmelor? 

LYNGSTRAND Desigur, se vede... Permiteţi să intru 
şi eu puţin înăuntru? 

BALLESTED Vreți să vă uitaţi la... ce lucrez eu? 

LYNGSTRAND Da. Aș ţine chiar foarte mult. 

BALLESTED Ei, încă nu-i cine ştie ce mare lucru de 
văzut. Mă rog, dacă sînteți curios. Poftiţi aici, mai aproape. 

LYNGSTRAND Mulţumesc frumos. (Intră în grădină 
prin portiță.) 

BALLESTED (pictează) Uite, mă ocup acuma de porțiu- 
nea asta de fiord, între insule. 

LYNGSTRAND Da, da, văd. 

BALLESTED Dar aici trebuie să introduc o persoană. 
Deocamdată, aici, în orașul ăsta, n-am găsit încă pe nimeni 
care ar putea să-mi servească de model. 


LYNGSTRAND Trebuie neapărat să fie şi o persoană? 

BALLESTED Da. Aici pe recif, in planul din faţă, tr.- 
buie să zacă o sirenă, gata să-și dea duhul. 

LYNGSTRAND De ce trebuie neapărat să-și dea duhul? 

BALLESTED Pentru că s-a rătăcit aici, inăuntru, în 
fiord, departe de mare și nu mai poate găsi drumul înapoi. 
De aceea zace și moare aici, in apa asta săleie. Acum 
pricepeţi? 

LYNGSTRAND Aha! Aşa, deci... 

BALLESTED Doamna de aici din casă mi-a inspirat 
ideea cu sirena... 

LYNGSTRAND Ce titlu ii veţi pune tabloului cind va 
fi gata? 

BALLESTED Am de gind să-i spun „Sfirşitul sirenei*. 

LYNGSTRAND Mi se pare un titlu foarte potrivit. Fără 
îndoială, o să iasă ceva frumos. 

BALLESTED (privindu-l) Sinteţi şi  dumneavoa- 
stră tot... 

LYNGSTRAND... pictor, vreţi să spuneţi? 

BALLESTED Da. 

LYNGSTRAND Nu, nu sînt pictor. Însă am de gind să 
mă ocup de sculptură. Mă numesc Hans Lyngstrand. 

BALLESTED Va să zică ai să te faci sculptor? Da, da, 
sculptura e și ea o artă destul de frumoasă. Mi se pare că 
te-am mai văzut eu de vreo două ori pe stradă. Eşti de mai 
multă vreme pe-aici, pe la noi? 

LYNGSTRAND Nu, nu sint pe-aici decit de vreo două 
săptămîni. Însă am să văd dacă n-aş putea rămine toată vara. 

BALLESTED Vrei să te bucuri de tot ce-ţi poate oferi 
viaţa într-o astfel de staţiune? 

LYNGSTRAND Da, trebuie să mai prind ceva puteri. 

BALLESTED Eşti cumva bolnav? 

LYNGSTRAND Sint cam debilitat... Dar nu-i nimic 
grav... Simt doar un fel de apăsare in piept cind respir. 

BALLESTED Într-adevăr, nimic ingrijorător. Oricum, 
ar trebui să vorbeşti cu un medic. 

LYNGSTRAND M-am gindit să-l consult pe doctorul 
Wangel, cu vreun prilej oarecare. 

BALLESTED Neapărat, aşa să faci. (Privind spre stinga.) 
Soseşte din nou un vapor. E plin, plin de pasageri. În ultimii 
ani, turismul a luat un avint extraordinar aici, la noi. 

LYNGSTRAND Da, realmente e un trafic impresionant, 
după cit îmi dau seama. 

PALLESTED Şi ieri erau o mulțime de sezoniști. De 
multe ori, mă tem că, din pricina atitor străini, orașul 
nostru o să-și piardă aspectul caracteristic. 

LYNGSTRAND Sinteți originar de-aici? 

BALLESTED Nu, nu sint... Însă m-am acla... aclima- 
tizat. Timpul şi prieteniile m-au făcut să mă simt legat de 
locurile astea. 

LYNGSTRAND Așadar, locuiţi de mult aici? 

BALLESTED O, de vreo şaptesprezece-optsprezece ani. 
Am venit aici cu trupa de teatru „Skive“. Dar, la un moment 
dat, s-au ivit unele greutăţi financiare. Atunci trupa s-a 
dizolvat și am apucat-o cu toţii, care încotro. 

LYNGSTRAND lar dumneavoastră aţi rămas? 

BALLESTED Am rămas. Și mi-a prins destul de bine. 
Pe-atunci lucram mai mult în meseria de decorator, ca să 
spun așa. 


(Bolette vine cu un balansoar, pe care il așază pe 
verandă. ) 


BOLETTE (vorbind spre camera care dă în grădină) 
Hilde, vezi dacă poţi să găseşti taburetul pe care l-am bro- 
dat pentru tata. 

LYNGSTRAND (se apropie de verandă și salută) Bună 
dimineaţa, domnişoară Wangel. 

BOLETTE (lingă balustradă) A! Dumneavoastră sin- 
teți, domnule Lyngstrand? Bună dimineaţa. Scuzaţi-mă un 
moment... vreau numai să... (Intră în casă.) 

BALLESTED Cunoști familia? 

LYNGSTRAND Nu prea... Dar pe domnişoare le-am 
mai intilnit din cind în cind, ici-colo, la cunoştinţe comune. 
lar odată am vorbit puţin şi cu doamna: ultima oară, cînd 
a cintat muzica, acolo sus, la „Belvedere“. Atunci mi-a spus 
că pot trece să le fac o vizită. 

BALLESTED Știi ce? Ar trebui să cultivi relaţiile astea. 

LYNGSTRAND Da, şi eu m-am gindit să le fac o vizită. 
Chiar o vizită propriu-zis. Numai dacă s-ar ivi ocazia... 

BALLESTED Ei... ocazia... (Se uită spre stinga.) Ei, 
fir-ar! (Strîngindu-și lucrurile.) Vaporul a tras la debarca- 

der. Trebuie să mă duc la hotel. Poate vreunul dintre noii 
veniţi are treabă cu mine. Mă mai ocup şi cu frizeria, şi cu 
coafura, ca să zic așa. 

LYNGSTRAND Sinteţi de-a dreptul universal! 

BALLESTED În orășelele mici trebuie să ştii să te acli- 
matizezi: adică să încerci tot felul de meserii şi să nu te dai 
în lături de la nici una. Dacă ai vreodată ceva în legătură cu 
părul... Dacă ai nevoie de puţină pomadă sau de altceva... 
mă rog, de orice, intreabă imediat de profesorul de dans 
Ballested. 

LYNGSTRAND Profesor de dans? 

BALLESTED Preşedintele „Uniunii suflătorilor“, cu 
voia dumneavoastră. Deseară avem concert la „Belvedere“. 
Te salut, te salut... 


(Iese cu șevaletul și cu toate celelalte obiecte prin 

portiţa gardului viu și-și continuă drumul spre stinga. 

Hilde vine cu taburetul, Bolette, cu un braț plin 

de flori. Lyngstrand, de jos, din grădină, o salută pe 
Hilde.) 


HILDE (lingă balustradă, fără să răspundă la salut) Mi-a 
spus Bolette că azi v-aţi luat, în sfirsit, inima în dinți, și-ațiì 
intrat aici, la noi. 

LYNGSTRAND Da, mi-am permis să intru un pie. 

HILDE V-aţi şi făcut plimbarea de dimineață? 

LYNGSTRAND Nu, azi nu prea m-am plimbat... 

HILDE Atunci, ați fost la scăldat? 

LYNGSTRAND Da,am intrat puțin în mare. Am zărit-o 
pe mama dumneavoastră acolo. Tocmai intra în cabină. 

HILDE Cine intra? 

LYNGSTRAND Mama dumneavoastră. 

HILDE A! Da, da. (Așază taburetul in fata balan- 
soarului.) 

BOLETTE (cu intenția de a schimba subiectul conversa- 
ției) N-ai văzut cumva în fiord barca tatii? 

LYNGSTRAND Ba parcă am zărit o barcă cu pinze, 
care venea spre țărm. 

BOLETTE Era, sigur, tata. A fost să-și facă vizita la 
bolnavii de pe insulă. (Aranjează diferite lucruri pe masă.) 

LYNGSTRAND (suind o treaptă spre verandă) O, dar 
e de-a dreptul impresionant. Toate florile astea pe care le-aţi 
Dus alei... 

BOLETTE Nu-i așa că totul e foarte frumos? 

LYNGSTRAND Deosebit de frumos. S-ar zice că in casa 
asta e o zi festivă. 

HILDE Chiar aşa și este. 

LYNGSTRAND Vedeţi... aproape am ghicit! Probabil 
că astăzi e ziua de naștere a tatălui dumneavoastră. 

BOLETTE (prevenind-o pe Hilde) Hm... hm! 

HILDE (fără să se sinchisească) Nu, a mamei. 

LYNGSTRAND Așa, deci. A mamei dumneavoastră. 

BOLETTE (cu voce scăzută, înfuriată) Hilde! 

HILDE (la fel) Lasă-mă în pace! (Către Lyngstrand.) 
Și de aici unde vă duceţi? Acasă, să luaţi dejunul? 

LYNGSTRAND (coborînd de pe treaptă) Da, mai trebuie 
şi să mă hrănesc, nu? 

HILDE Se pare că o duceţi foarte bine acolo, la hotel. 
Nu? 

LYNGSTRAND Nu mai stau la hotel. E prea scump 
pentru mine. 

HILDE Şi unde locuiţi acuma? 

LYNGSTRAND Acum stau la madam Jensen. 

HILDE Care madam Jensen? 

LYNGSTRAND Moașa. 

HILDE Scuzaţi, domnule Lyngstrand, dar am altceva 
mai! bun de făcut decit să... 

LYNSTRAND A, desigur... N-ar fi trebuit să spun asta. 

HILDE Ce anume? 

LYNGSTRAND Ceea ce am spus. 

HILDE (măsurîndu-l cu o privire critică) Nu vă mai 
inţeleg de loc. 

LYNGSTRAND Bine, bine. Oricum, vă spun la revedere, 
domnișoarelor. 

BOLETTE (coborând ultima treaptă a scării) La revedere, 
la revedere, domnule Lyngstrand. Vă rog, astăzi să ne scu- 
zaţi. Daraltă dată... În sfirşit, cînd veţi avea timp... și cind 
vă va lace plăcere, vă rugăm să poftiți să-i faceţi o vizită 
tatii... Și chiar celorlalți din casă. 

LYNGSTRAND Vă mulțumesc frumos. Am să vin cu 
foarte multă plăcere. țSalută şi iese pe poarta grădinii. Cînd 

se angajează pe drumul din stinga, mai trimite un salut spre 
verandă. ) 
HILDE (aproape tare) Adieu, monsieur! Fii bun și 
transmite-i coanei moașe salutări din partea mea... 
BOLETTE (încet, scuturind-o de mină) Hilde!... Copil 
prost crescut ce ești! Ai innebunit de tot! Putea să te audă. 
HILDE Ei şi? Crezi că-mi pasă? 
BOLETTE (uitindu-se spre dreapta) Vine tata. 


(Doctorul Wangel, in ţinută de călătorie și cu o 
mică valiză în mină, vine pe cărăruia din dreapta.) 


WANGEL M-am întors iar lingă voi, fetiţelor! (Intră 
pe portiţa gardului viu.) 

BOLETTE (ieșind în grădină ca să-l întimpine) Ce bine 
c-ai venit! 

HILDE (coborind şi ea spre Wangel) Te-ai făcut liber 
pentru toată ziua, tată? 

WANGEL Nu. Mai trebuie să cobor pentru o clipă pină 
la birou. Spuneţi-mi, nu știți cumva dacă a venit Arnholm? 

BOLETTE Da. A venit astă-noapte. Am trimis la hotel 
să întrebe de el. 

WANGEL Deci, încă nu l-aţi văzut. 

BOLETTE Nu. Da e sigur că vine la noi, la dejun. 

WANGEL Sigur? Fără nici o îndoială? 

HILDE (ciupindu-l) Tată, mai uită-te şi în jurul tău. 

WANGEL (privind spre verandă) Da, da. Văd, copii. E 
ceva cu totul festiv. 

BOLETTE Nu-i aşa? Nu ți se pare şi ţie c-am aranjat 
totul foarte frumos? 
WANGEL Ba da. Chiar așa e. Sinteţi numai... voi două, 
acasă? 

HILDE Da. Ea s-a dus la... 

BOLETTE (intrerupind-o brusc) Mama e pe plajă. 

WANGEL (se uită afectuos la Bolette și o mingiie pe cap; 
apoi, după o ezitare) Ştiţi ce, copii? Vreţi să lăsaţi totul aşa, 
toată ziua? Și steagul ridicat — toată ziua? 

HILDE Doar știi și tu despre ce e vorba, tată. 

WANGEL Hm, desigur! Dar, vedeţi voi... 

BOLETTE (făcînd cu ochiul şi dind din cap) Cred că 
bănuieşti, nu? Toate astea le-am aranjat in cinstea profeso- 

rului Arnholm. Cind un prieten atit de bun ca el vine pentru 
prima oară în vizită... 

HILDE (zîmbind şi zgîlțiindu-l) Gindeşte-te. A fost 
profesorul Bolettei, tată! 

WANGEL (cu zîmbet reținut) Sînteţi amîndouă nişte 
mici pușlamale! Of! Doamne! În fond, e atit de firesc să ne 
amintim de ea... De cea care nu mai e acum printre noi. De 
altfel... Uite, Hilde. (Dindu-i valiza.) Du-o în birou. Fără 
fasoane de-astea, copii! Pricepeţi doar... tocmai pentru că 
noi în fiecare an... Nu fiindcă mă gindesc ce-ar putea spune... 
Ei, ce să-i faci... dacă nu se poate altfel... 

HILDE (vrea să plece prin partea stingă a grădinii cu 
valiza, dar se întoarce) Ia uitaţi-vă la domnul acela care se 
vede acolo, departe. E, sigur, profesorul. 

BOLETTE (privind) Ăla? (Rizind.) Nu, ştii că ai haz! 
Ăla e un domn aproape bătrin. Cum o să fie Arnholm? 

WANGEL Staţi puţin, copii... Da, nici eu nu prea cred 
că e... Ba da. Sigur, el e. 

BOLETTE (privește concentrată; apoi, cu mirare) Qh! 
Dumnezeule, n-aş fi crezut! 


(Profesorul Arnholm, într-o elegantă ţinută de di- 

mineață, cu ochelari de aur și un baston fin, vine 

dinspre drumul din stinga. Pare cam obosit. Se uită 

în grădină, salută prietenos, și intră pe portița gar- 
dului viu.) 


WANGEL (ieșindu-i în întimpinare) Bine-ai venit, pro- 
fesore dragă! Îţi spun din toată inima bun-venit pe vechile 
meleaguri. 

ARNHOLM Mulţumesc. Mulţumesc, doctore Wangel. 
Mii de mulţumiri. (Își string miinile şi trec amindoi în grå- 
dină.) Uite şi fetele! (Le întinde mina și le priveşte lung.) 
Abia le-aș fi recunoscut... Şi pe una şi pe cealaltă! 

WANGEL Te cred. 

ARNHOLM Poate, totuşi pe Bolette. Sigur, pe Bolette 
aş fi recunoscut-o! 

WANGEL Greu, totuşi, îmi închipui. Au trecut vreo 
nouă ani de cind ai văzut-o ultima oară. Și-aici, multe s-au 
schimbat... 

ARNHOLM (uitindu-se in jur) Nu mi se pare chiar așa. 
Nu văd schimbări prea mari. În afară de copaci, care în- 

tr-adevăr au crescut mult de-atunci. Și nici bolta asta de ver- 
deaţă nu exista... 

WANGEL O! În ceea ce privește exteriorul... 

ARNHOLM (sîmbind) Şi, bineînțeles, acum aveţi în- 
casă două fete de măritat. 

WANGEL Ei, de măritat nu-i decit una. 

HILDE (aproape cu glas tare) l-auzi ce spune tata! 

WANGEL Să trecem pe verandă. E mai răcoare. Pof- 
teşte, te rog. 

ARNHOLM Mulţumesc, doctore dragă. 


(Urcă amindoi pe terasă. Wangel îi arată lui Arn- 
holm balansoarul.) 


WANGEL Așa. Acum ai să stai comod şi-o să te poți 
odihni puţin. Pentru că pari cam obosit după călătorie. 

ARNHOLM N-are nici o importanţă. Aici, în cadrul 
ăsta... 

BOLETTE (către Wangel) Să aduc o sticlă de sifon şi 
sirop în camera dinspre grădină? Aici foarte curind se va 
face prea cald. 

WANGEL Bine. Adu, fetiţo, sifon și sirop. Și puţin 
coniac, poate. 

BOLETTE Da? Și: coniac? 

WANGEL Da. Un pic. Poate vrea cineva. 

BOLETTE Bine, bine. Hilde, du valiza jos, in birou. 


(Bolette intră în camera dinspre grădină și inchide 
ușa după ea. Hilde ia valiza și iese prin grădină, 
spre stinga, în spatele casei.) 


ARNHOLM (care a urmărit-o cu privirea pe Bolette) E 
într-adevăr superbă! Sint splendide, fetele dumitale! 

WANGEL (așezindu-se) Da. Nu-i aşa? 

ARNHOLM Tocmai o admiram pe Bolette... Şi pe Hilde, 
bineînțeles. Dar dumneata, doctore dragă, te gindeşti să 
rămii aici mereu? 

WANGEL Cam așa cred c-o să se-ntimple. Aici am 
fost născut şi legănat, cum s-ar spune! Aici am trăit atit de 
fericit, atit de adînc fericit, cu aceea care ne-a părăsit atit 
de timpuriu... Pe care ai cunoscut-o cind erai la noi, Arnholm. 

ARNHOLM Da, da. 


135 


WANGEL Şi tot aici trăiesc şi acum, la fel de fericit, 
cu cea care i-a luat locul. Ei, aș putea spune că, intr-adevăr, 
soarta a fost bună cu mine. 

ARNHOLM N-ai nici un copil din a doua căsătorie? 

WANGEL Acum vreo doi ani, doi ani gi jumătate, am 
avut un băieţel. Dar nu l-am avut multă vreme. A murit 
cind avea vreo patru-cinci luni. 

ARNHOLM Soţia dumitale nu-i acasă, azi? 

WANGEL Ba da. Trebuie să sosească dintr-o clipă în 
alta. A coborit să facă baie. Face baie în mare în fiecare zi, 
cam pe la ora asta. Oricum ar fi vremea. 

ARNHOLM Suferă de ceva? 

WANGEL La drept vorbind, n-are nimic. Deși a fost 
deosebit de nervoasă în ultimii doi ani. Vreau să spun, din 
cind în cînd. Nu pot nici eu, de fapt, să-mi dau seama ce e 
cu ea. Cit despre mare, asta e singura plăcerea vieţii ei, vezi 
dumneata. 

ARNHOLM Ţin minte demult asta. 

WANGEL (cu un zîmbet aproape imperceptibil) Așa-i... 
O cunoşti pe Ellida, de cind erai învăţător la Skjoldviken. 
~ ARNHOLM Se înţelege. Venea adeseori la casa paro- 
hială și o întilneam mai ales cînd treceam pe la far, ca să-l 
vizitez pe tatăl ei. 

WANGEL Anii pe care i-a petrecut acolo au lăsat urme 
adinci, poţi să mă crezi. Oamenii de-aici, din oraş, nu pot 
să priceapă asta. Au poreclit-o „femeia mării“. 

ARNHOLM Aşa ii spun? 

WANGEL Da. Așa că... mai vorbeşte cu ea despre pe- 
rioada aceea, dragă Arnholm. Îi va face mult bine. 

ARNHOLM (privindu-l ușor bănuitor) Ai vreun motiv 
s-o crezi? 

WANGEL Desigur. 

VOCEA ELLIDEI (auzindu-se din partea dreaptă a gră- 
dinu) Acolo eşti, Wangel? 

WANGEL (ridicindu-se) Da, dragă. 

( Doamna Ellida Wangel, cu un șal mare şi subțire 

şi cu părul ud, desfăcut pe umeri, vine printre copa- 

cii de lingă bolta de verdeață. Profesorul Arnholm 
se ridică.) 

WANGEL (zîmbind și întinzînd mîinile spre ea) Uite-o. 
Sirena! 

ELLIDA (urcă grăbită pe verandă și-i prinde miinile) 
Slavă Domnului că te văd iar aici. Cind ai venit? 

WANGEL Chiar adineauri. Numai de citeva minute. 
( Arătind spre Arnholm.) Nu vreisă saluţi un vechi cunoscut? 

ELLIDA (întinzînd mina lui Arnholm) Ai sosit, deci. 
Bine-a: venit. lartă-mă că n-am fost acasă. 

ARNHOLM Te rog, te rog. Nu te deranja cu nimic pen- 
tru mine. 

WANGEL Apa a fost bună, rece, astăzi? 

ELLIDA Rece? Dumnezeule! Aici apa nu-i niciodată 
rece. Călduţă ca o gargară, fără pic de vlagă. Uf! Apa-i 
bolnavă aici, în fiord. 

ARNHOLM Bolnavă? 

ELLIDA Da, bolnavă. Cred că te şi imbolnăveşte... 

WANGEL Hai, ai lăudat destul staţiunea noastră. 

ARNHOLM Mai curind cred că între dumneata, doamnă 
Wangel, şi mare s-a stabilit un fel de legătură... Cu marea 
şi tot ceea ce ţine de ea. 

ELLIDA Da, poate să fie și-așa... Am ajuns aproape s-o 
cred și eu. Ai observat ce cadru festiv au pregătit fetele în 
cinstea dumitale? 

WANGEL (încurcat) Hm... (Uitindu-se la ceas.) Tre- 
buie să mă... 

ARNHOLM În cinstea mea? 

ELLIDA Desigur... Nu este o zi obişnuită, astăzi... Uf! 
ce căldură sufocantă e sub acoperişul ăsta. (Coboară în gră- 
dină.) Veniţi! Aici parcă se simte puţin briza... (Se așază 
sub bolta de verdeață.) 

ARNHOLM (luîndu-i vorba din gură) Am impresia că 
aici suflă un vint destul de rece! 

WANGEL (care a coborit, la rindul său, în grădină) Dra- 
gă Ellida, ocupă-te tu o clipă de bunul nostru prieten. 

ELLIDA Tu ai de lucru? 

WANGEL Da. Trebuie să cobor pînă la birou. Și mai 
trebuie să mă şi imbrac. Dar nu zăbovesc mult. 

ARNHOLM (așezindu-se sub bolta verde) Vezi-ţi liniştit 
de treburile dumitale, doctore dragă. Soţia dumitale și cu 
mine, sper să nu ne plictisim. 

WANGEL (dind din cap) Nu mă îndoiesc! Ei, la reve- 
dere, pe curind! (/ese prin stinga grădinii.) 

ELLIDA (după o scurtă tăcere) Nu ţi se pare căe 
plăcut aici? 

ARNHOLM Da. Mi se pare chiar foarte plăcut. 

ELLIDA Chioșcul ăsta, se spune că e chioșcul meu... 
Fiindcă eu am pus să-l facă. Sau mai bine zis... Wangel — 
pentru mine. 

ARNHOLM Şi aici obişnuiești să stai? 

ELLIDA Da. Aici stau cea mai mare parte din zi. 
Aproape toată ziua. 

ARNHOLM Cu fetele, probabil! 

ELLIDA Nu... fetele stau pe verandă. 

ARNHOLM Dar Wangel? 

ELLIDA O! Wangel circulă tot timpul: cînd e aici cu 
mine, cind e sus, pe verandă, cu copiii! 

ARNHOLM Dumneata ai hotărît, probabil, astfel? 

ELLIDA Da... Cred că așa, fiecare se simte bine în felul 
lui. Putem să vorbim unul cu altul cînd într-adevăr avem 
să ne spunem ceva. 

ARNHOLM (după o clipă de gindire) Cind ţi-am ieşit 
ultima dată în cale... acolo, la Skjoldviken, vreau să spun... 
Hm! A trecut multă vreme de-atunci. 

ELLIDA Sint vreo zece ani buni... de cind ai fost acolo, 
la noi acasă. 

ARNHOLM Da. Cam așa. Şi cind mă gindesc la dum- 
neata, te văd acolo, sus, în turnul farului. Păgina, cum îţi 
spunea pastorul cel bătrin, pentru că tatăl dumitale te-a 
botezat așa, cu un nume de corabie.... Ellida. Nu cu 
nume creştinesc. 

ELLIDA Ei şi? 

ARNHOLM Orice mi-aş fi putut inchipui mai ușor, 
decît că într-o zi o să te întilnesc aici... Soţia doctorului 
Wangel! 

ELLIDA Da. Pe vremea aceea Wangel nici nu apă- 
ruse. Pe-atunci mai trăia mama copiilor. Mama adevărată. 

ARNHOLM Așa-i. Dar chiar dacă Wangel n-ar fi fost... 
Chiar dacă ar fi fost cu totul liber, nici atunci nu mi-aș fi 
putut imagina vreodată că s-ar putea intimpla ceea ce s-a 
intimplat. 

ELLIDA Nici eu, pe vremea aceea... Pentru nimic în 
lume. 

ARNHOLM Wangel însă, e un om cumsecade. Se bucură 
de stimă... 

ELLIDA (cu căldură, din inimă) Da, da. Chiar aşa este. 

ARNHOLM... dar trebuie să fie atit de funciar deosebit 
de dumneata, după cum mi se pare... 

ELLIDA Ai dreptate. Așa este... 

ARNHOLM Atunci, cum s-a întimplat? Cum? 

ELLIDA Dragă Arnholm, n-ar trebui să mă întrebi 
nimic. Tot n-aş fi în stare să te lămuresc prea bine. Dacă 
aş putea eu, poate n-ai fi in stare dumneata să pricepi ceva 
din toate astea. 

ARNHOLM Hm! (Cu glas mai scăzut.) I-ai povestit... 
soţului dumitale despre mine? Mă refer, bineinţeles, la pasul 
acela zadarnic... legat de iluziile pe care mi le-am făcut 
odinioară. 

ELLIDA Nu. Cum poţi crede?... Nici un cuvint. Nu, nu 
i-am spus nimic despre lucrul acela la care faci aluzie. 

ARNHOLM Mă bucur. Pentru că mă simţeam cam stin- 
jenit la gindul că... 

ELLIDA Nu. Fii liniştit. l-am spus doar, şi ăsta este 
adevărul, că am ţinut foarte mult la dumneata și că erai cel 
mai de incredere şi mai bun prieten pe care l-am avut acolo. 

ARNHOLM Mulţumesc pentru toate... Spune-mi... De 
ce nu mi-ai mai scris de loc de cînd ai plecat? 

ELLIDA Mă gindeam că s-ar putea să te indispună să 
primeşti veşti de la cineva care... care n-ar putea să te întim- 
pine așa cum ai dori... Ar fi fost... ca şi cum aş fi zgindărit 
din nou ceva, ceva penibil. Așa, cel puţin, mi se părea mie. 

ARNHOLM Hm... Da, da. Ai avut, desigur, dreptate. 

ELLIDA Dar dumneata de ce n-ai scris? 

ARNHOLM (se uită la ea și zimbește ușor mustrător) Eu? 
Să fac eu inceputul? Să fiu, poate, bănuit că vreau să rein- 
nod... după un refuz ca acela pe care l-am primit? 

ELLIDA Da, da. Te înţeleg bine. Şi de-atunci... nu te-ai 
mai gîndit să te apropii de cineva? 

ARNHOLM Am rămas credincios vechilor amintiri. 

ELLIDA (ușor batjocoritor) Hai, lasă! Lasă vechile 
amintiri... lasă-le să le spulbere vintul... Eu așa aş zice: să-ți 
găsești o femeiecu care să te căsătoreşti, care să te facă fericit. 

ARNHOLM Ar fi trebuit să se intimple mai demult 
asta, doamnă Wangel. Nu uita — mi-e și rușine să spun — 
am împlinit treizeci și şapte de ani. 

ELLIDA Un motiv în plus să te grăbeşti. (Scurtă tăcere, 
apoi întoarce spre el o privire gravă şi spune cu glas scăzul.) 
Ascultă, dragă Arnholm. Am să-ţi spun ceva... Ceva ce nu 
ți-aş fi spus atunci, chiar dacă ar fi fost vorba de viaţa mea. 

ARNHOLM Spune... 

ELLIDA Cind ai făcut ... pasul acela zadarnic — aşa 
cum ai spus adineauri — eu n-aş fi putut să-ţi răspund altfel 
decit așa cum ţi-am răspuns. 

ARNHOLM Ştiu. Nu puteai să-mi oferi decit o prietenie 
sinceră. Știu. 

ELLIDA Dar nu ştii că tot sufletul meu şi toate gindu- 
rile mele erau în altă parte. 

ARNHOLM Pe atunci? 

ELLIDA Da. Atunci. 

ARNHOLM Bine, dar e imposibil! Faci o confuzie. 
Cred că în vremea aceea abia îl cunoscuseşi pe Wangel. 

ELLIDA Nu de Wangel vorbeam... 

ARNHOLM Nu de Wangel? Dar pe vremea aceea... acolo 
la Skjoldviken... nu-mi amintesc... să fi existat cineva de 
care să fi fost posibil să te simţi legată. 

ELLIDA Aşa spun şi eu... Pentru că a fost cea mai mare 
nebunie și cea mai mare rătăcire... 

ARNHOLM Cum se poate! Fă-mă să-nţeleg, dă-mi mai 
multe amănunte. 

ELLIDA E destul să ştii că pe vremea aceea eram legată 
de cineva. Ei, acum știi! 

ARNHOLM Dar dacă atunci n-ai fi fost legată... 

ELLIDA Dacă n-aş fi fost... 

ARNHOLM... răspunsul la scrisoarea mea ar fi fost 
altul? 

ELLIDA Cum aș putea ști! Cind a venit Wangel, răspun- 
sul a fost altul. 

ARNHOLM În ce scop mi-ai spus toate astea?... 

ELLIDA (ridicindu-se în picioare, neliniștită, tulburată) 
Am nevoie de cineva... să-mi descarc sufletul. Nu, nu. 
Stai jos, te rog. 

ARNHOLM Soţul dumitale nu ştie aşadar nimic despre... 

ELLIDA l-am mărturisit de la început că nu vin lingă 
el cu o inimă întreagă. Că inima mea a fost a altuia. Mai 
mult n-a vrut să ştie. Şi eu n-am stăruit... La ce bun? În 
fond,nu fusese vorba decit de o nebunie...De care am scăpat... 
Repede... Destul de repede şi intr-o oarecare măsură, vreau 
să spun. 

ARNHOLM  (ridicindu-se) Numai intr-o oarecare mă- 
sură? Nu de tot? 

ELLIDA Nu. Nu. O, Doamne, Arnholm... Nu-i de loc 
aşa cum îţi închipui. E greu de înţeles... E greu de spus. Nu 
ştiu cum aș putea să-ţi spun. Ai să crezi că eram bolnavă. 
Sau că eram de-a dreptul nebună. 

ARNHOLM Draga mea doamnă... Atunci cu-atit mai 
mult trebuie să-mi spui totul... 

ELLIDA Să încerc... Să încerc. Aș vrea să văd cum ai 
putea dumneata, care ești un om rezonabil, să-ţi explici... 
(Priveşte undeva şi se întrerupe.) Aşteaptă puţin. O vizită, 
probabil. 


(Lyngstrand vine dinspre stinga și intră in grădină. 

Are o floare la butonieră și în mină un buchet mare, 

frumos invelit în hirtie și legat cu panglică de mă- 
tase. În dreptul verandei, se oprește și ezită.) 


ELLIDA (în faţa boltei) Le cauţi pe fete, domnule 
Lyngstrand? 

LYNGSTRAND (întorcindu-se) O, sinteţi acasă, doam- 
nă? (Salută şi se apropie.) Nu, nu pe ele. Nu pe domnişoare 
le caut. Pe dumneavoastră personal, doamnă Wangel. Mi-am 
luat îngăduinţa să vă fac o vizită. 

ELLIDA Ai făcut foarte bine. Intră. Eşti întotdeauna 
binevenit. 

LYNGSTRAND Mulţumesc foarte mult. Și cum, prin- 
tr-o intimplare fericită, e azi zi de sărbătoare la dumnea- 
voastră în casă... 

ELLIDA Cum ai aflat? 

LYNGSTRAND Am aflat... De aceea, doamnă, vă rog 
să-mi permiteți să vă ofer... (Se înclină şi-i oferă buchetul.) 

ELLIDA (zimbind) Dar bine, domnule, n-ar fi mai 
potrivit să oferi florile astea frumoase chiar profesorului 
Arnholm în persoană? Pentru că, de fapt, el e cel care... 

LYNGSTRAND (uitindu-se nesigur la ambii) Scuzaţi-mă, 
dar nu cunosc pe domnul... Eu voiam numai.. „ Venisem 
cu ocazia zilei de naștere, doamnă... 

ELLIDA Zi de naştere? Cred că vă inşelaţi, domnule 
Lyngstrand. Nu se sărbătoreşte nici o zi de naştere, astăzi, 
aici în casă. 

LYNGSTRAND Ome Aha, pricep: nu bănuiam 
că trebuie să rămină un secret.. 

ELLIDA Despre ce secret e vorba? 

LYNGSTRAND Că e ziua de... că e ziua dumneavoastră 
de naștere, doamnă. 

ARNHOLM (uitindu-se întrebător la Ellida) Astăzi? Nu, 
cu siguranţă că nu... 

ELLIDA (către Lyngstrand) Ce te-a făcut să crezi asta? 

LYNGSTRAND Domnișoara Hilde a trădat secretul. 
Am mai fost pe aici astăzi, o dată... ceva mai devreme. Și 
le-am întrebat pe domnişoare de ce se fac toate pregătirile 
astea?... Atitea flori... şi steaguri... 

ELLIDA Şi?... 

LYNGSTRAND... și domnișoara Hilde mi-a răspuns 
că astăzi e ziua de naştere a mamei. 

ELLIDA A mamei?! Aşa, deci... 

ARNHOLM Aha! (Arnholm și Ellida schimbă o privire: 
au înţeles.) Dacă tinărul știe, atunci, doamnă Wangel... 

ELLIDA (către Lyngstrand) Ei bine, dacă ai aflat... 

LYNGSTRAND (îi oferă din nou buchetul) Permiteţi-mi 
deci, să vă felicit... 

ELLIDA (luînd florile) Mulţumesc foarte mult... Fii, 
te rog, amabil și ia loc o clipă, domnule Lyngstrand. 


(Elida, Lyngstrand și Arnholm se așază sub 
boltd.) 


ELLIDA Povestea asta... cu ziua mea de naştere, tre- 
buia să rămînă un secret, domnule profesor. 

ARNHOLM Fără îndoială că așa trebuia. Nu e ceva pen- 
tru noi, cei neiniţiațţi. 

ELLIDA (punind buchetul pe masă) Da, aşa-i... Nu-i 
pentru cei neiniţiați. 

LYNGSTRAND N-am să pomenesc numănui nimic. 

ELLIDA O! Nu e ceva chiar atit de important... Ce mai 
faci, domnule? Am impresia că arăţi mai bine decit inainte. 


LYNGSTRAND Da, și eu cred că-mi merge mai bine 
acum. Şi la anul, cind mă voi duce, sper, într-o ţară din Sud... 

ELLIDA Și te vei duce, după cum spun fetele... 

LYNGSTRAND Da, pentru că la Bergen am un binefă- 


cător care m-a luat sub protecţia lui. Și mi-a promis că mă 
va ajuta la anul. 


ELLIDA Cum ai ajuns la el? 

LYNGSTRAND O! A fost o intimplare fericită. Pentru 
că am calătorit odată pe mare, pe unul din vasele lui. 

ELLIDA Chiar ai fost pe mare? Îţi plăcea viața pe mare, 
pe vremea aceea? 

LYNGSTRAND Nu. De loc. Dar cind a murit mama, 
tata n-a mai vrut să mă ţină acasă... M-a îndemnat să plec 
pe mare. Şi-am naufragiat în Canalul Minecii, în drum spre 
casă. Asta mi-a prins bine. 

ARNHOLM Cum adică? 

LYNGSTRAND Pentru că naufragiul acela m-a imbol- 
năvit. Povestea asta cu plămiînii... Am stat prea mult în 
apa rece ca gheaţa pînă să fiu salvat. Și-atunci a trebuit să 
las marea... Da, da. A fost o adevărată fericire. 

ARNHOLM Da? Aşa vi se pare? 

LYNGSTRAND Da, pentru că boala mea nu e prea 
primejdioasă. Și am să pot să mă fac sculptor, așa cum mi-am 
dorit întotdeauna. Gindiţi-vă, să modelezi argila... argila 
asta atit de generoasă, care ţi se supune, căreia cu degetele 
tale îi poţi da forma pe care o doreşti. 

ELLIDA Şi ce-ai vrea să modelezi? Tritoni și sirene? 
Sau, poate, pe vechii vikingi! 

LYNGSTRAND Nu, nu. Nu ceva în felul acesta... De 
îndată ce mă voi simţi în puteri, voi incerca să fac o operă 
mare. Așa, un grup... cum s-ar spune. 

ELLIDA Înţeleg... Și ce va reprezenta grupul? 

LYNGSTRAND În orice caz, ar trebui să fie ceva trăit. 

ARNHOLM Da, da. Să nu renunţaţi la ideea asta. 

ELLIDA Dar ce anume ar înfățișa grupul? 

LYNGSTRAND... M-am gindit... să fie o femeie tină- 
ră... Soţia unui marinar, care doarme lungită... Doarme stra- 
niu de neliniștit... Și visează. Cred că am să pot face în așa 
fel ca să se vadă pe chipul ei că visează. 

ARNHOLM Singură? 

LYNGSTRAND Nu... ar mai fi cineva... S-ar putea 
spune... conturul cuiva... care ar fi soțul ei... Soţul ei pe 
care l-a inşelat, cind era plecat departe, pe mări... Şi el s-a 
înecat. 

ARNHOLM Cum? Ce spuneai? 

ELLIDA S-a înecat? 

L YNGSTRAND Da, s-a înecat în timpul unei călătorii 
pe mare. Dar ceea ce este și mai ciudat, e că s-a întors totuși 
acasă. În timpul nopţii... Şi acum stă în fața patului şi se 
uită la ea. Trebuie să curgă apa de pe el, ca și cum atunci ar 
îi ieşit din apă. 

ELLIDA (lăsindu-se pe spate, în scaun) Ce straniu! 
(Închizind ochii.) Pot vedea atît de limpede toate... de parcă 
le-aș fi trăit. 

LYNGSTRAND Eu le-am cam trăit, ca să spun așa. 

ARNHOLM Ei, cum așa? Ai văzut vreun mort care... 

LYNGSTRAND Nu. Nu vreau să spun că am trăit cu 
adevărat lucrurile astea. Adică nu le-am trăit sub aspectul 
lor exterior... Totuși... 

ELLIDA (brusc, în tensiune) Spune-mi tot ce ştii. Spu- 
ne-mi tot ce poţi. Trebuie să ştiu tot. Trebuie să ştiu tot. 

ARNHOLM (zîmbind) Asta e ceva parcă anume pentru 
dumneata. Ceva... din spiritul mării. 

ELLIDA Spune, domnule Lyngstrand, spune. Cum s-a 
întimplat? 

LYNGSTRAND Păi s-a intimplat odată, cind să pornim 
spre casă cu bricul nostru, dintr-un oraş căruia-i zicea 
Halifax, că s-a îmbolnăvit șeful de echipaj și a trebuit să-l 
internăm în spitalul de-acolo. Şi atunci am angajat un 
american în locul lui. Noul nostru şef de echipaj... 

ELLIDA Americanul? 

LYNGSTRAND... Da. A împrumutat într-o bună zi de 
la căpitan un teanc de ziare vechi, pe care s-a apucat să le 
citească... Citea de cîte ori avea timp. Zicea că vrea să înveţe 
norvegiana. 

ELLIDA Ciudat! Spune mai departe... 

LYNGSTRAND Și intr-o noapte s-a stirnit o furtună. 
Toţi oamenii erau pe punte. Numai șeful de echipaj și cu 
mine rămăsesem în cabină. Americanul își scrîntise un picior 
și nu putea să umble. Eu mă simţeam slăbit și zăceam în 
cușeta mea. El stătea în cabină şi citea ziarele alea vechi. 

ELLIDA Spune, spune... 

LYNGSTRAND Cum stătea el așa, deodată îl aud că 
scoate un urlet. Cind m-am uitat la el, am văzut că e alb la 
faţă ca varul. Pe urmă a inceput să sfişie, să rupă în mii de 
bucățele ziarul. Dar toate le făcea tăcînd... fără să scoată o 
vorbă. 

ELLIDA Pe urmă ce a mai făcut? N-a spus nimic? 

LYNGSTRAND Nu chiar atunci. Dar după cităva 
vreme şi-a spus sieşi: „S-a măritat. S-a măritat cu altul. 
S-a măritat cu altul în timp ce eu eram departe, pe mare“. 

ELLIDA (închide ochii şi spune cu glas scăzut) Aşa 
a spus? 

LYNGSTRAND Da. Imaginaţi-vă... A spus asta în cea 
mai curată norvegiană. Trebuie să îi avut o foarte mare 
ușurință la învăţarea limbilor străine, omul acela. 

ELLIDA Şi pe urmă? Ce s-a intimplat după aceea? 

LYNGSTRAND După aceea... s-a intimplat ceva 
atit de straniu... n-am să uit toată viaţa... Nu, n-am să uit 
cît oi trăi. Pentru că a spus, de data asta foarte calm: „To- 
tuşi, a mea e şi a mea va fi! Şi mă va urma chiar dacă va 
trebui să mă duc acasă la ea s-o caut, ca un înecat ieșit din 
Marea Neagră“. 

ELLIDA (își toarnă apă în pahar. Miinile îi tremură.) 
Uf! Ce zăpuşeală e astăzi! 

LYNGSTRAND Și a spus vorbele astea cu o voinţăatit 
de fermă, incit am simţit că e în stare să şi facă ce spune. 

ELLIDA Mai ştii ceva despre... ce s-a întimplat cu omul 
acela? 

LYNGSTRAND O, doamnă! Cred că nu mai e în viaţă! 

ELLIDA (precipitat) De ce crezi asta? 

LYNGSTRAND Vedeţi... după aceea am naufragiat 
in Canalul Minecii. Eu am nimerit în șalupă cu căpitanul și 
cinci oameni. Secundul s-a urcat în iolă. Cu el mai era ameri- 
canul şi încă un om. 

ELLIDA Și de-atunci nu s-a mai auzit nimic despre ei? 

LYNGSTRAND Nu. Absolut nimic, doamnă. Binefă- 
cătorul meu mi-a scris acum, de curind, o scrisoare. De aceea 
mi-ar plăcea atit de mult să fac o operă de artă cu subiectul 
ăsta. Pe soţia necredincioasă a marinarului parcă o văd 
aievea în faţa ochilor. Și pe soţul inșelat, care vrea să se răz- 


205 


bune după ce s-a înecat... Şi care, inecat şi mort, se intoarce 
acasă. Îi văd foarte limpede pe amîndoi. 

ELLIDA Şi eu! (Ridicindu-se.) Să intrăm în casă. Sau, 
mai bine, să coborim la Wangel. Aici e o zăpușeală înăbu: 
şitoare. (Iese de sub boltă.) 

LYNGSTRAND (care, la rîndul lui, s-a ridicat) Vă mul- 
tumesc frumos. Am venit numai să vă fac o scurtă vizită, cu 
ocazia zilei de naştere. 

ELLIDA (strîngîndu-i mina) La revedere şi vă mulțu- 
mesc pentru flori. 


(Lyngstrand salută și iese prin stinga, pe portița 
gardului viu.) 


ARNHOLM (se ridică și merge spre Ellida) Văd că te-a 
tulburat povestea cu marinarul, dragă doamnă Wangel. 

ELLIDA O, da, bine-ai spus, chiar dacă... 

ARNHOLM Dar, în fond, e ceva la care te puteai aștepta. 

ELLIDA (privindu-l uimită) Mă puteam aştepta? 

ARNHOLM Da. Nu-i aşa? 

ELLIDA Mă puteam aștepta?... Mă puteam aștepta... 
ca cineva să se întoarcă... Să se întoarcă aşa... 

ARNHOLM Dar, pentru numele lui Dumnezeu, nu cumva 
din cauza poveștii ăsteia marinărești, pe care ţi-a spus-o 
sculptorul acela aiurit... 

ELLIDA Arnholm... poate că nu-i chiar așa de... cum 
spui. 

P ARNHOLM Palavrele alea cu mortul te-au zguduit atit 
de rău? Și eu care credeam că... 

ELLIDA Ce credeai? 

ARNHOLM Credeam, natural, că joci teatru. Da, cre- 
deam că... De fapt, sufereai cu totul pentru altceva: pentru 
că aici, în casă, se sărbătoresc evenimente familiale în se- 
cret. Și pentru că soţul şi copiii dumitale trăiesc amintiri la 
care nu ai dreptul să iei parte. 

ELLIDA O, nu, nu! Pot să facă ce vor, cum vor! Eu 
n-am nici un drept să-i cer soțului meu să fie cu totul şi cu 
totul numai al meu. 

ARNHOLM Mie mi se pare că ai dreptul. 

ELLIDA Poate... Nu, nu, totuşi nu-l am. Aşa stau lu- 
crurile. Pentru că şi eu trăiesc ceva... Ceva, de care ceilalţi 
toți sint străini. 

ARNHOLM Dumneata? (Mai încet.) Trebuie deci să 
inţeleg că... nu mai ţii la Wangel? 

ELLIDA Ba da, ba da. Am ajuns să ţin la el din tot 
sufletul. Tocmai de aceea e atit de groaznic ceea cese intim- 
plă. Groaznic, inimaginabil de groaznic. 

ARNHOLM Ar trebui să-ți descarci sufletul... Nu vrei, 
doamnă Wangel? Te ascult. 

ELLIDA Nu pot. Nu pot. Acum cel puţin, nu pot. Poate, 
mai tirziu. 


( Bolette apare pe verandă și coboară in grădină.) 


BOLETTE Vine tata de la birou. N-ar fi mai bine să 
intrăm toţi în camera care dă în grădină? 
ELLIDA Ba da. Să mergem. 


(Wangel, in alt costum, vine din spatele casei, prin 
stinga.) 


WANGEL Gata. Sint liber şi independent. Acum am 
putea gusta ceva bun, ceva răcoritor. 

ELLIDA Numai o clipă. (Se duce sub bolta de verdeață 
și aduce buchetul.) 

HILDE Ia te uită! Ce flori frumoase! Cine ţi le-a oferit? 

ELLIDA Le-am primit de la sculptorul Lyngstrand, 
draga mea Hilde. 

HILDE (uimită) De la Lyngstrand? 

BOLETTE (neliniştită) lar a fost aici Lyngstrand? 

ELLIDA (cu zîmbet reţinut) Da. A adus florile astea. Cu 
ocazia zilei de naștere... pricepi tu. 

BOLETTE (privind pe furiș la Hilde) Aha!... 

HILDE (bombâănind) Animalul! 

WANGEL (cu o jenă dureroasă, către Ellida) Da, vezi 
tu... Trebuia să-ţi spun, draga, scumpa mea Ellida. 

ELLIDA (întrerupindu-l) Haideţi, fetelor, să punem 
florile mele in apă la un loc cu celelalte. (Iese pe verandă.) 

BOLETTE (încet, către Hilde) În fond, e totuşi foarte 
drăguță. 

HILDE (aproape tare, minioasă) Maimuţăreli. Se poartă 
aşa numai ca să-i placă tatii. 

WANGEL (sus, pe verandă, stringind mina Ellidei) 
Mulţumesc, mulţumesc. Îţi mulţumesc din inimă, Ellida. 

ELLIDA (aranjind florile) Dar nu-i firesc să fac şi eu 
pregătiri... pentru ziua de naștere a mamei? 

ARNHOLM Hm... (Urcă pe verandă, lingă Wangel și 
Ellida. Bolette şi Hilde rămîn jos, în grădină.) 


Actul II 


(Sus, la „Belvedere“, o colină împădurită, la 
marginea oraşului. Puțin mai în fund, un punct 
trigonometric şi o giruetă. Pietroaie mari, pe care 
se poate şedea, se zăresc ici şi colo, în jurul punctu- 
lui trigonometric și în planul întîi. 

Adiînc în jos, în planul din fund, se zăreşte 
malul opus al fiordului, cu insule şi promontorii. 
Marea deschisă nu se vede. E o noapte de vară, 
destul de luminoasă. O lumină galben-roşcată lu- 
cește în aer şi peste piscurile din depărtare. Din 
dreapta, de la poalele dealului, se aud slab acordu- 
rile unui cvartet. 

Tineret din oraş, doamne şi domni, urcă pe- 
rechi-perechi pe colină, prin partea dreaptă; trec 
discutînd în surdină pe lingă punctul trigonome- 
tric şi ies prin stînga. După puţin timp, apare 
Ballested, care conduce un grup de turişti străini, 
cu soțiile lor. E supraîncărcat cu pleduri și saci 

de excursie.) 


BALLESTED (arătind în sus cu bastonul) Sehen Sie, 
meine Herrschaften... dort departe, nicht Licht, eine andere 
dealuri. Das willen wir de asemenea besteigen und pe urmă 
herunter}... 


1 În germană incorectă: Vedeţi, domnilor... acolo... nu lumină, o altă... 
Asta vom urca şi... jos. 

(Continuă în engleză, conducînd grupul spre stinga, 

Hilde, urcind repede panta în dreapta, se oprește 

și se uită înapoi. După puţin vine şi Bolette, 
pe același drum.) 


BOLETTE Bine, dragă, de ce trebuie să fugim de Lyng- 
strand? 

HILDE Pentru că nu pot suferi să urc atit de incet 
coasta. Uite-l, uite-l cum se tirăște! 

BOLETTE Bine, dar ştii cît e de bolnav! 

HILDE Crezi că-i grav? 

BOLETTE Da. Sint sigură. 

HILDE A trecut după-amiaza pe la tata. Tare-aş vrea 
să ştiu ce crede tata despre el. 

BOLETTE Tata zice că are scleroză pulmonară, sau cam 
aşa ceva. Nu mai apucă el bătrinețea, aşa mi-a spus. 

HILDE Adevărat? Așa a spus? Închipuieşte-ţi! Exact 
aşa credeam şi eu. 

BOLETTE Pentru numele lui Dumnezeu, să nu arăţi 
asta | 

HILDE Dar cum poate să-ţi treacă prin cap! (Încet.) 
la te uită! S-a tirit pină sus, Hans al nostru! Nu ţi se pare 
că parcă se vede cit de colo că-l cheamă Hans? 

BOLETTE (în șoaptă) Fii serioasă, măcar acum! As- 
cultă ce-ţi spun. 

LYNGSTRAND (intrînd din dreapta, cu o umbrelă de 
soare în mină) Le rog pe domnişoare să mă scuze că nu pot 
să merg atit de repede ca dumnealor. 

HILDE Aţi luat şi un parasol cu dumneavoastră? 

LYNGSTRAND E-al mamei dumneavoastră. Mi-a spus 
să-l folosesc drept baston. Ştiţi, n-aveam cu mine nici un 
baston. 

BOLETTE Restul grupului a rămas jos? Adică tata și 
ceilalți? 

LYNGSTRAND Da, tatăl dumneavoastră a intrat puţin 
la bufet. Ceilalţi stau afară şi ascultă muzica. Pe urmă au 
să urce şi ei, după cum spunea mama dumneavoastră. 

HILDE (privindu-l) Sinteţi foarte obosit. 

LYNGSTRAND Da. Și mie mi se pare că sint cam obo- 
sit. Cred că ar trebui să mă aşez puţin. 


(Se așază pe un pietroi, în prim plan, in dreapta.) 

HILDE (se aşază în faţa lui) Ştiţi că mai tirziu va fi 
dans. acolo unde-i orchestra? 

LYNGSTRAND Da, am auzit. 

HILDE Vă place să dansaţi? 

BOLLETE (care caută flori prin iarbă) Hilde, mai lasă-l 
pe domnul Lyngstrand să răsufle un pic! 

LYNGSTRAND Da, domnişoară, mi-ar plăcea să dansez, 
dacă aș putea. 

HILDE Aha!... N-ai învăţat niciodată să dansezi? 

LYNGSTRAND Nu, de loc! Dar nu de asta e vorba. 
Voiam să spun că nu pot din cauza plămînilor. 

HILDE Din cauza apăsării pe care spui c-o simţi? 

LYNGSTRAND Da, din cauza asta. 

HILDE Eşti amărit rău din cauza asta? 

LYNGSTRAND O! n-aş putea spune. (Zimbeşie.) Pen- 
tru că tocmai datorită acestei apăsări, cred eu, toţi oamenii 
sint atit de amabili, atit de prietenoși cu mine, şi-mi vor 
cu toţii binele. 

HILDE Desigur. De altfel, nu-i de loc ceva grav. 

LYNGSTRAND Nu, nu. Nu poate fi vorba de nimic 
premejdios. Am înţeles asta chiar de la tatăl dumneavoastră. 

HILDE O să-ţi treacă imediat, cînd vei pleca în stră- 
inătate. 

LYNGSTRAND O, sint sigur, îmi trece de tot. 

BOLETTE (întinzindu-i o floare) Uite, domnule Lyng- 
strand, s-o pui la butonieră. 

LYNGSTRAND O, mii de mulțumiri, domnişoară. E 
foarte amabil din partea dumneavoastră. 

HILDE (uitindu-se în jos, spre dreapta) Vin şi ceilalţi. 
Uite-i acolo, jos. 

BOLETTE Numai dacă ar şti pe unde s-o ia. Uite, au 
luat-o razna. 

LYNGSTRAND (ridicindu-se) Alerg pină la cotitură 
şi-i strig. 

HILDE Ar trebui să strigi cam tare. 

BOLETTE Nu, nu. N-are rost! Te-ai obosi din nou. 

LYNGSTRAND O, la vale merg foarte ușor. (Iese prin 
dreapta.) 

HILDE Da, la vale, da. (Se uită după el.) Uite-l că 
face şi salturi. Nici nu se gindeşte că mai trebuie să şi urce 
inapol. 

BOLETTE Bietul de el! 

HILDE Dacă te-ar cere Lyngstrand, l-ai lua? 

BOLETTE Ce? Ai innebunit? 

HILDE Mă gindesc, bineinţeles, dacă n-ar avea apă- 
sarea aia! Și dacă n-ar trebui să moară atit de curind. Atunci 
l-ai lua? 

BOLETTE Cred că mai curind l-ai lua tu. 

HILDE Crezi că aș vrea? N-are un gologan! N-are din 
ce să trăiască nici singur! 

BOLETTE Atunci de ce te ţii mereu după el? 

HILDE A! Numai pentru că suferă de apăsarea aia! 

BOLETTE N-am observat că-l compătimeşti chiar atit 
de mult. 

HILDE Nu, nu-l compătimesc de loc. Dar e ceva foarte 
atrăgător. 

BOLETTE Ce anume? 

HILDE Așa, să te uiţi la el şi să-l auzi cum iţi spune 
că nu e ceva grav. Și că va pleca în străinătate. Și că va de- 
veni un artist! De aceea, tot ce face şi tot ce crede e o ade- 
vărată delectare sufletească pentru mine. N-o să facă nici- 
odată nimic, cu nici un chip. Pentru că nu mai are mult de 
trăit. De aceea mi se pare atit de atrăgător, atit de capti- 
vant să mă gindesc la astea. 

BOLETTE Captivant? 

HILDE Da. Mi se pare totul cit se poate de captivant! 
Îmi iau această libertate! 

BOLETTE Ptiu, Hilde! Eşti pur şi simplu un copil rău. 

HILDE Așa și vreau să fiu. Orice s-ar întimpla. (Pri- 
vind în vale.) În sfirșit! Nici lui Arnholm nu-i prea place 
să urce. (Întorcîndu-se.) Să ştii că aşa e... Ştii ce-am obser- 
vat la Arnholm, în timpul mesei? 

BOLETTE Spune! 

HILDE Închipuieșşte-ţi! Începe să-i cadă părul. O să 
chelească foarte curind. Aici, în creştetul capului! 

BOLETTE Prostii! Nu-i adevărat! 

HILDE Ba da. Are şi riduri la amindoi ochii. Doamne, 
Bolette, cum ai putut să fii atit de îndrăgostită de el, cind 
iți dădea lecţii? l 

BOLETTE (zîmbind) Da, inchipuie-ți. Ţin mintecit 
am putut să pling, numai pentru că mi-a spus odată că nu-i 
place numele meu. Că Bolette nu-i un nume frumos! 

HILDE Zău? (Privind din nou în vale.) O, ia vino să 
te uiţi un pic... Femeia mării merge lingă el şi discută amin- 
To Fără tata!... Nu m-ar mira de loc dacă şi-ar face ochi 

ulci! 

BOLETTE Ar trebui să-ţi fie de-a dreptul ruşine! Așa 
ar trebui! Cum poţi să vorbeşti așa despre ea? Tocmai acum, 
cînd am început să ne înțelegem atît de bine! 

HILDE Sigur... Aşa iți închipui tu, fetițo! Nu, nu, 
niciodată n-o să ne înțelegem. Ea nu face de noi și nici noi 
de ea. Dumnezeu știe de cea trebuit tata s-o aducă în casă. 
Nu m-ar mira de loc dacă într-o bună zi ar înnebuni aici, 
sub ochii noștri. 

BOLETTE Să înnebunească? Cum poate să-ţi treacă 
prin cap una ca asta? 

HILDE O, n-ar fi de loc de mirare! Şi maică-sa a înne- 
bunit. A murit nebună, știu eu ce spun! 

BOLETTE Of, Doamne! În toate îți bagi nasul, Hilde! 
Vezi, nu cumva să pomeneșşti ceva şi despre asta. Să fii 
drăguță... Fă-o pentru tata. Auzi, Hilde? 


(Wangel, Ellida, Arnholm și Lyngstrand intră prin 
dreapta.) 


ELLIDA (ardtind departe, înspre planul din fund) 
Acolo e! 

ARNHOLM Da, da. În direcţia asta trebuie să fie. 

ELLIDA Acolo e marea! 

BOLETTE (lui Arnholm) Nu vi se pare că e foarte fru- 
moasă culmea aceea? 

ARNHOLM Splendidă! O priveliște impunătoare! 

WANGEL Nu-i așa că n-ai mai fost niciodată acolo, sus? 

ARNHOLM Nu, niciodată. Pe vremea mea abia se putea 
ajunge. Nici măcar o cărare. 

WANGEL Și nici o amenajare. Toate le-am făcut în 
ultimii ani. 

BOLETTE De acolo, de pe Loskollen!, priveliștea e și 
mai încintătoare. 

WANGEL Vrei să urcăm și noi acolo, Ellida? 

ELLIDA (așezindu-se pe un bolovan, în dreapta) Mulţu- 
mesc, nu. Nu merg. Dar voi puteţi să vă duceţi. Eu rămîn 
să vă aştept aici. 


! Loskhollen — Dealul pilotului. 

WANGEL Bine, atunci rămin şi eu cu tine. Feteleo 
să ştie şi fără noi să-i arate domnului Arnholm priveliştea. 

BOLETTE Mergeţi cu noi, domnule Arnholm? 

ARNHOLM Cu multă plăcere. E şi pe-acolo drum? 

BOLETTE Desigur, e un drum bun și larg. 

HILDE Drumul e atit de larg, încit doi oameni pot 
umbla nestingheriţi, braţ la braţ. 

ARNHOLM (ușor zeflemitor) Chiar aşa să fie, domni- 
șorică? (Întorcindu-se spre Bolette.) Vrei să încercăm... să 
vedem dacă-i adevărat? 

BOLETTE (reținindu-şi un zîmbet) Cu plăcere, să mer- 
gem. (Ies amîndoi la braţ, prin stinga.) 

HILDE (lui Lyngstrand) Mergem şi noi?... 

LYNGSTRAND La braţ? 

HILDE Sigur, de ce nu! Mi-ar plăcea! 

LYNGSTRAND (0 ia de braț și ride amuzat) Chestia 
asta e teribil de amuzantă! 

HILDE Teribil?... 

LYNGSTRAND Parcă-am fi nişte logodnici. 

HILDE Probabil că nu v-aţi mai plimbat pină acum 
niciodată cu o doamnă la braţ, domnule Lyngstrand! (Am- 
bii ies prin stînga.) 

WANGEL Ellida dragă, avem și noi citeva clipe ale 
noastre. 

ELLIDA Da, vino și așază-te aici, lingă mine. 

WANGEL (așezindu-se) Aici e bine şi linişte. Să stăm 
puţin de vorbă, amîndoi. 

ELLIDA Despre ce? 

WANGEL Despre tine și despre relaţiile dintre noi. 
Îmi dau bine seama că lucrurile nu mai pot merge aşa. 

ELLIDA Şi ce altceva ar putea fi, după părerea ta? 

WANGEL Încredere totală, draga mea. Viaţa comună, 
ca mai înainte. 

ELLIDA O, dacă-ar îi posibil! Dar e ceva cu totul impo- 
sibil. 

WANGEL Cred că te-nţeleg. Ai lăsat uneori să-ţi scape 
— așa mis-a părut — unele observaţii ale tale cu privire 
la... 

ELLIDA (vehement) Nu-i adevărat. Să nu spui că ai 
inţeles. 

WANGEL Ba da. Tu ești o natură cinstită, Ellida. 
Un suflet fidel. 


ELLIDA Da. Așa-i. 

WANGEL Ca să te poţi simţi fericită şi liniștită, tre- 
buie ca toate să fie limpezi şi depline. 

ELLIDA (privindu-l încordat) O!... Așa, va să zică! 

WANGEL Tu nu te-ai putut obişnui cu gindul că ești 
a doua soţie a unui bărbat. 

ELLIDA Ce ţi-a venit să te gindeşti acum la asta? 

WANGEL De multe ori am simţit-o... ca un presen- 
timent. Astăzi imi apare foarte clar. Aniversarea pe care 
au pregătit-o copiii... Ai văzut în mine un fel de complice... 
Vezi... amintirile unui bărbat nu pot fi suprimate. Cel puţin 
ale mele, în nici un caz. Aşa sint eu. 

ELLIDA Ştiu. Știu bine... 

WANGEL Totuși, greșești. Pentru că te porţi aproape 
ca şi cum mama copiilor ar mai trăi. Ca şi cum ea ar fi aici; 
invizibilă, dar aici, între noi. Tu crezi că sufletul meu e 
împărțit între tine şi ea. Gindurile astea te frămintă. Ți 
se pare că ar fi ceva necuviincios în relaţiile dintre noi. 
De aceea nu mai poţi, sau nu mai vrei să trăieşti cu mine 
ca soţia mea. 

ELLIDA (ridicîndu-se) Ai văzut tu toate astea, Wan- 
gel? Ai privit adinc în toate astea? 

WANGEL Da. Astăzi, în sfirşit, am pătruns în miezul 
lucrurilor. Chiar poate dincolo de ele. 

ELLIDA Chiar dincolo... zici... Nu, să nu crezi asta. 

WANGEL (ridicindu-se) Îmi dau foarte bine seama că 
e mai mult decit atita, Ellida, draga mea. 

ELLIDA (cu neliniște) Mai mult decit atita? 

WANGEL Da. Știu că nu poţi suporta nici clima de-a- 
ici. Munţii îţi apasă, îţi oprimă sufletul. Aici nu-i destulă 
lumină pentru tine și nici destul cer în jurul tău. Vintul 
nu-i destul de puternic şi de larg pentru tine. 

ELLIDA Ei, da, asta-i chiar aşa. Da, ai dreptate... 
Noapte și zi, iarnă şi vară, mă copleşește dorinţa asta secretă: 
chemarea mării... 

WANGEL Știu eu asta destul de bine, scumpa mea 
Ellida. (Punind mina pe capul ei.) De aceea, acest copil 
suferind trebuie să se întoarcă din nou la el acasă. 

ELLIDA Ce vrei să spui? 

WANGEL Ceva foarte simplu. Ne mutăm. 

ELLIDA Ne mutăm? 

WANGEL Da. Într-un loc deschis, spre mare... Într-un 
loc unde să poți găsi un cămin potrivit pentru sufletul tău. 

ELLIDA Dragul meu, nici să nu te gindești la asta... 
E cu neputinţă. Tu nu poţi trăi fericit înaltă parte... De- 
cît aici. 

WANGEL Fie ce-o fi! De altfel... Crezi că aș putea să 
trăiesc fericit aici... fără tine? 

ELLIDA Dar eu sint aici și aici rămin. Sint a ta! 

WANGEL Eşti a mea, Ellida? 

ELLIDA Nu mai vorbi aşa. Aici e toată viaţa și tot 
sufletul tău. Toată truda vieţii tale, aici e. 

WANGEL Fie ce-o fi. Ți-am mai spus. Plecăm de aici. 
Plecăm în alt loc. Hotărirea este irevocabilă, dragă Ellida. 

ELLIDA Și ce crezi că vom obține cu asta? 

WANGEL Tu te vei bucura de sănătate și de linişte 
sufletească. 

ELLIDA Cam greu. Dar tu? Mai gindeşte-te şi la tine. 
Tu ce vei cîştiga? 

WANGEL Eu am să te reciştig pe tine, draga mea. 

ELLIDA Nu. Nu vei putea... Nu vei putea, Wangel! 
Asta-i cel mai groaznic lucru... E groaznic să gindeşti așa. 

WANGEL Trebuie să încercăm. Dacă aici ai gindurile 
astea, atunci într-adevăr nu există nici o altă salvare pen- 
tru tine... decit să pleci cit mai departe. Și cu cit mai curind, 
cu-atit mai bine. E lucru hotărit, ţi-am spus: plecăm. 

ELLIDA Nu. Atunci... orice s-ar intimpla e mai bine 
să-ți spun totul. Totul aşa cum este. 

WANGEL Da, da. Spune o dată. 

ELLIDA Nu vreau să fii nenorocit din cauza mea. Mai 
ales că tot nu mi-ar folosi la nimic. 

WANGEL Ţi-ai dat cuvintul că vrei să-mi spui totul 
așa cum este. 

ELLIDA Am să incerc să-ţi spun cît mai lămurit voi 
putea... Și aşa cum mi se pare mie că ştiu. Vino, să ședem. 
(Se aşază amindoi pe bolovani.) 

WANGEL Spune, Ellida! 

ELLIDA În ziua cind ai venit acolo, la noi, și m-ai 
întrebat dacă pot și vreau să fiu a ta... Atunci mi-ai vorbit 

deschis şi cinstit despre prima ta căsătorie. Fusese atît de 
fericită — spuneai. 

WANGEL Chiar așa a şi fost. 

ELLIDA Da, da. Cred, dragul meu. Nu de asta ţi-am 
pomenit de ea. Vreau să-ţi amintesc doar că și eu, la rin- 
dul meu, am fost cinstită cu tine. Ți-am spus limpede, des- 
chis, fără să-ţi ascund nimic, că odată în viața mea am ţinut 
la un altul. Că ajunsesem la... la un fel de logodnă. 

WANGEL Un fel... 

ELLIDA Da. Aşa s-ar putea numi... Dar n-a durat mult. 
El a plecat într-o călătorie. Atunci eu am vrut să las lao 
parte tot ce-a fost. Astea ţi le-am mai spus. 

WANGEL Da, draga mea Ellida. De ce scormoneşti un 
trecut îndepărtat? În fond, ceea ce s-a întimplat atunci 
nu avea nici o legătură cu mine. Și eu nici nu te-am intre- 
bat vreodată cine era. 

ELLIDA Nu, n-ai întrebat. Tu ești întotdeauna atit 
de prevenitor cu mine. 

WANGEL (zimbind) O, în cazul ăsta... Aş putea încerca 
să ghicesc și singur numele... 

ELLIDA Numele? 

WANGEL Acolo, la Skjoldviken și prin împrejurimi 
nu prea erau mulţi dintre care să pot alege... Sau, mai bine 
zis, nu era decit unul singur... 

ELLIDA Crezi, poate, că era Arnholm. 

WANGEL Da. Nu era el? 

ELLIDA Nu. 

WANGEL Nu el? Atunci, hotărit, mi-a slăbit memoria. 

ELLIDA Îţi amintești că, într-o toamnă tirzie, a venit 
un vapor mare, american, acolo, la Skjoldviken. Din pri- 
cina avariilor pe care le suferise vasul... 

WANGEL Da, îmi amintesc foarte bine. La bord a 
fost găsit într-o dimineaţă căpitanul vasului, asasinat în 
cabina lui. Am fost personal pe vas şi am făcut autopsia 
cadavrului. 

ELLIDA Da, ai fost. 

WANGEL Îl asasinase şeful de echipaj. 


ELLIDA Asta n-o poate spune nimeni! Pentru că lucru- 
rile nu s-au lămurit niciodată. 

„__ WANGEL Dar aproape că nu mai există îndoială. Alt- 
minteri, de ce s-ar îi sinucis aruncîndu-se în mare, așa cum 
a făcut? 

ELLIDA Nu s-a înecat. S-a îmbarcat pe un vas pentru 
nordul Norvegiei. 

WANGEL (uimit) De unde ştii asta? 

ELLIDA (cu stăpînire de sine) Pentru că... Wangel... 
pentru că șeful de echipaj este bărbatul cu care am fost eu 
logodită. 

WANGEL (sărind în sus) Ce tot spui! Cum e posibil? 

ELLIDA Da. Așa este. El era. 

WANGEL Pentru numele lui Dumnezeu, Ellida! Cum 
ai putut să faci asta? Să te logodeşti cu un om ca acela! Un 
om cu totul străin! Cum îl chema? 

ELLIDA Pe-atunci îl chema Friman. Pe urmă, în scri- 
sori, iscălea Alfred Johnston. 

WANGEL De unde era? 

ELLIDA De sus, din Finnmark, spunea el. De altfel, 
se născuse în Finlanda. Emigrase de copil cu tatăl său, după 
cite cred. 

WANGEL Așadar, un finlando-norvegian, un kven. 

ELLIDA Da. Așa li se spune. 

WANGEL Și ce mai ştiai despre el? 

ELLIDA Numai că plecase de foarte tînăr pe mare. Și 
că a călătorit mult. 

WANGEL Altceva nu mai ştiai? 

ELLIDA Nu. Nu vorbeam despre asta. 

WANGEL Atunci despre ce vorbeaţi? 

ELLIDA Vorbeam mai mult despre mare. 

WANGEL A! Despre mare! 

ELLIDA Despre furtună şi despre marea liniştită! Des- 
pre nopţile intunecate pe mare. Mai vorbeam şi despre marea 
care strălucește toată sub razele soarelui. Dar cel mai mult 
vorbeam despre balene, și despre delfini, şi despre focile care 
au obiceiul să se lungească pe recife, in căldura amiezii. 
Și mai vorbeam despre pescăruși, şi vulturi, şi despre toate 
celelalte păsări de mare, pe care le ştii... Gindeşte-te... nu-i 
extraordinar? Cind vorbeam despre astea, mi se părea că 
și păsările, şi toate vieţuitoarele mării sint înrudite cu el. 

WANGEL Și tu, Ellida? 

ELLIDA Da, mi se părea că și eu mă înrudeam cu toate 
la un loc. 

WANGEL Aşa... De aceea te-ai logodit? 

ELLIDA Da. El spunea că aşa trebuie să fac. 

WANGEL Trebuie? Tu personal n-aveai voinţă? 

__ ELLIDA Nu, cind era el în preajma mea. O, mai tirziu 
mı s-a părut că era ceva cu totul de neinţeles. 

WANGEL Ai stat de multe ori impreună cu el? 

ELLIDA Nu, nu de prea multe ori. Odată a venit la 
noi ca să vadă farul. Atunci ne-am cunoscut. Pe urmă, ne-am 
mai intilnit din cînd în cind. Apoi s-a intimplat povestea 
aceea cu căpitanul. Şi a trebuit să plece. 

WANGEL Da, da, spune-mi ceva mai multe des- 
pre asta! 

ELLIDA Era devreme de tot, in zori, cind am primit 
un bilet de la el, la Bratthammer — știi, promontoriul acela 
dintre far și Skjoldviken... 

WANGEL Sigur, sigur, îl cunosc foarte bine. 

ELLIDA „Trebuie să vii imediat — scria el — pentru 
că am ceva de vorbit cu tine.“ 

WANGEL Și te-ai dus? 

ELLIDA Da. Nu puteam altfel. Atunci: mi-a povestit 
cum l-a ucis pe căpitan în timpul nopţii. 

WANGEL Deci, chiar el a spus asta! A spus-o foarte 
simplu! 

ELLIDA Da. Însă a fost ceva drept şi cinstit, aşa zicea. 

WANGEL Drept şi cinstit? Atunci de ce l-a ucis? 

ELLIDA Asta nu mi-a spus. Mi-a spus că nu sînt lucruri 
pe care să le pot auzi eu. 

WANGEL Și tu l-ai crezut, pur și simplu, pentru că 
aşa a spus? 

ELLIDA Da, nu puteam gindi altfel. Oricum, trebuia 
să plece. Însă cind a trebuit să-și ia rămas bun de la mine... 
Nu, niciodată n-ai să ghiceşti ce i-a trecut prin minte. 

WANGEL Ce? Spune o dată! 

ELLIDA A scos din buzunar o verigă de metal pentru 
chei și şi-a tras din deget un inel pe care obișnuia să-l poarte. 
Mi-a scos și mie din deget un mic inel pe care-l purtam de 
mult. A virit în veriga pentru chei amindouă inelele. Și a 
spus că acum trebuie să ne încredințăm amîndoi mării. 

WANGEL Să vă incredinţaţi?... 

ELLIDA Da, aşa a spus. Şi pe urmă a aruncat veriga 
cu inelele noastre... A aruncat-o cu toată puterea, cit mai 
departe, în adincul mării. 

WANGEL Și tu, Ellida? Te-ai potrivit tu la astea? 

ELLIDA Da, inchipuie-ţi... Mi se părea atunci că totul 
este aşa cum trebuie să fie. Însă, slavă Domnului... a plecat! 

WANGEL Și după ce a plecat? 

ELLIDA Crede-mă că în curind mi-am venit în fire. 
Am ajuns să pricep că totul fusese curată nebunie, ceva fără 
nici un rost... 

WANGEL Vorbeai adineauri de scrisoare. De-atunci 
ai mai auzit deci de el? 

ELLIDA Da, am mai auzit. Mai intii, am primit vreo 
două rînduri de la Arhanghelsk. Scria doar atit, că vrea să 
plece în America. Şi-mi indica adresa unde pot să-i răspund. 

WANGEL Și i-ai răspuns? 

ELLIDA Îndată. I-am scris, bineînțeles, că totul se 
sfirșise între noi. Că nu trebuie să se mai gindească niciodată 
la mine, după cum nici eu nu mă voi mai gîndi la el. 

WANGEL Ţi-a scris, totuși, din nou? 

ELLIDA Da, mi-a scris din nou. 

WANGEL Și ce a răspuns la scrisoarea ta? 

ELLIDA Nu sufla nici o vorbă despre ceea ce îi scrisesem. 
Ca și cum nu i-aș fi scris că vreau să rup orice legătură cu 
el. Scria foarte calm și liniștit că trebuie să-l aştept. Cind va 
putea să mă ia, mă va anunţa. Și atunci va trebui să mă duc 
imediat la el. 

WANGEL Nu voia deci să renunţe la tine? 

ELLIDA Nu. Atunci i-am scris din nou. Aproape cuvint 
cu cuvint ca prima oară. Ba chiar ceva mai răspicat. 

WANGEL Și atunci s-a dat la o parte? 

ELLIDA O, nu, cum poţi crede? Mi-a scris cu acelaşi 
calm. Ca mai înainte. Din nou, nici un cuvint despre hotă- 
rirea mea. Atunci am înţeles că e zadarnic. De aceea nu 
i-am mai scris niciodată. 

WANGEL Şi n-ai mai auzit nimic despre el? 

ELLIDA Ba da, de-atunci am mai primit trei scrisori. 
Odată mi-a scris din California şi altă dată din China. 
Ultima scrisoare era din Australia. Scria că vrea să se 

ducă la o mină de aur. După aceea nu mi-a mai trimis nici 
o veste. 

WANGEL Omul acesta a avut o putere neobișnuită 
asupra ta, Ellida. 

ELLIDA O, da, da. Omul acesta inspăimintător! 

Wangel Dar acum nu trebuie să te mai gindești la el. 
Niciodată. Promite-mi-o, scumpa, buna mea Ellida. Acuma 
vom încerca alt tratament! Un aer mai proaspăt decît 
aici, în fiord. Aerul saturat de sare, aerul pur al mării. 
Ellida! Ce zici? 

ELLIDA O, nu mai vorbi despre astea. Nici nu te mai 
gindi! Nu-mi poate îi de folos. O simt prea bine... oricum, 
n-am să pot scăpa nici acolo. 

WANGEL De ce anume? Draga mea... la ce anume te 
gîndești? 

ELLIDA La groază, la asta mă gindesc. Puterea asta 
de nepătruns, de neinţeles pe care o are asupra sufletului 
meu... 

WANGEL Bine, dar ai scăpat! De multă vreme. De 
atunci, de cînd ai rupt-o cu el. Totul a trecut de mult! 

ELLIDA (sărind în sus) Nu, tocmai asta e, că n-a trecut! 

WANGEL N-a trecut? 

ELLIDA Nu, Wangel... n-a trecut. Şi sint înspăimiîn- 
tată la gîndul că nu va trece niciodată. Pină la sfirșitul 
vieții! 

WANGEL (cu voce sugrumată) Vrei să spui, deci, că 
în adincul fiinţei tale n-ai putut niciodată să-l uiţi pe străi- 
nul acela? 

ELLIDA Îl uitasem. Însă acum e ca şi cum s-ar întoarce 
din nou. 

WANGEL Cit a trecut de-atunci? 

ELLIDA Sînt vreo trei ani. Sau ceva mai mult... Era 
pe vremea cind aşteptam copilul. 

WANGEL Aha! Pe vremea aceea? Da, Ellida, acum 
incep să-mi dau seama de o mulțime de lucruri.. 

ELLIDA Greşeşti cu totul, dragul meu! Ceea ce s-a 
intimplat cu mine atunci... O, cred că nimeni pe lume 
n-ar putea să spună. 

WANGEL (privind-o îndurerat) Cind te gîndești... că 
ai trăit trei ani întregi, aici, lingă mine, iubind alt bărbat! 
Altul! Nu pe mine... ci pe altul! 

ELLIDA O, cit greşești! N-am iubit pe nimeni, în afară 
de tine. 

WANGEL (înăbuşit) De ce atunci, in tot timpul acesta, 
nu ai vrut să trăieşti cu mine, ca soție a mea? 

ELLIDA Din cauza fricii pe care o aveam de bărbatul 
acela străin... 

WANGEL Frică? 

ELLIDA Da, frică! O frică atit de ingrozitoare, incit 
mi se pare că numai marea ar putea s-o cuprindă. Pentru 
că trebuie să știi, Wangel, că... 


(Tineret din oraș se înapoiază prin stinga, salută 
și iese prin dreapta. Împreună cu el vin Arnholm, 
Bolette, Hilde și Lyngstrand.) 


BOLETTE (în trecere) Tot pe-aici sînteți? 
ELLIDA Da, e răcoare și plăcut aici, sus... 
ARNHOLM Noi mergem devale, să dansăm. 
WANGEL Bine, bine... Venim și noi acum. 
HILDE Atunci, la revedere. 

ELLIDA Domnule Lyngstrand, o clipă, vă rog. 


(Lyngstrand se oprește. Arnholm, Bolette și Hilde 
ies prin dreapta.) 


ELLIDA (către Lyngstrand) Vei dansa și dumneata? 

LYNGSTRAND Nu, doamnă, nu cred că voi indrăzni. 

ELLIDA Da, e mai bine să fii prudent. Cind e vorba de 
plămini... Încă n-ai învins de tot boala. 

LYNGSTRAND Nu, încă nu de tot. 

ELLIDA (cu oarecare ezitare) Cit timp să fie de-atunci, 
de cind ai făcut călătoria aceea?... 

LYNGSTRAND Atunci cind m-am imbolnăvit? 

ELLIDA Da, călătoria de care ne-ai vorbit azi-dimineaţă. 

LYNGSTRAND Păi să tot fie cam... Staţi puţin. Sint 
trei ani incheiaţi de atunci. 

ELLIDA Prin urmare, trei ani. 

LYNGSTRAND Poate chiar ceva mai mult. Plecasem 
din America în februarie. Ìn martie am naufragiat. Intrasem 
in furtunile echinoxului de primăvară. 

ELLIDA (uitindu-se la Wansel) Aşadar, pe vremea 
aceea... 

WANGEL Bine, Ellida dragă... 

ELLIDA Să nu te mai rețin, domnule Lyngstrand! 
Du-te, dar să nu dansezi. 

LYNGSTRAND Nu, o să stau doar să privesc. (ese prin 
dreapta.) 

WANGEL Ellida, dragă... de ce l-ai intrebat de călă- 
toria aceea? 

ELLIDA Johnston fusese la bord. Sînt absolut sigură. 

WANGEL De unde-ai tras concluzia asta? 

ELLIDA (fără să răspundă) A aflat pe bord că m-am 
căsătorit cu altul. În timp ce el era departe... Şi atunci... 
în aceeaşi clipă, am simţit cum mă apasă! 

WANGEL Teama aceea? 

ELLIDA Da. Exact aşa cum e el, pot să-l văd deodată, 
aievea, viu, în faţa mea. Sau, mai bine spus, mai la o parte. 
Nu se uită niciodată la mine. Stă doar acolo. 

WANGEL Şi cum ţi se pare că arată? 

ELLIDA Așa cum l-am văzut ultima oară. 

WANGEL Acum zece ani? 

ELLIDA Da. Acolo, la Bratthammer. Cel mai distinct 
îi văd acul de la cravată, un ac cu o perlă mare, albă-albăs- 
truie. Perla aceea semăna cu un ochi de peşte mort. Și care 
mă fixează. 

WANGEL Pentru numele lui Dumnezeu!... Eşti mai 
bolnavă decit credeam! Mai bolnavă decit îţi dai tu însăţi 
seama, Ellida! 

ELLIDA Da, da... ajută-mă, dacă poţi! Pentru că simt 
că se stringe din ce în ce mai mult in jurul meu. 

WANGEL Și într-o astfel de stare ai trăit în toţi aceşti 
trei ani? Să suporţi chinul ăsta în taină, fără să mi te încre- 
dinţezi mie? 

ELLIDA Nu puteam! Nu mai inainte de a deveni nece- 
sar... pentru tine. Dacă ar fi trebuit să-ţi mărturisesc astea... 
ar mai fi trebuit să-ţi mărturisesc şi... ceea ce nu se poate. 

WANGEL Spune... Nu se poate povesti?... Nu se poate? 

ELLIDA (apărindu-se) Nu, nu, nul Nu întreba! Numai 
un singur lucru. Nimic altceva... Wangel... Cum am putea 
limpezi... taina aceea grea, cu ochii copilului? 

WANGEL Draga mea, scumpa mea Ellida, te asigur 
că nu este decit o închipuire a ta. Copilul avea ochi normali, 
exact ca oricare alt copil normal. 

ELLIDA Nu, nu-i avea! Cum n-ai văzut? Ochii copilu- 
lui îşi schimbau culoarea după mare. Cind soarele strălucea 
liniștit în fiord, așa erau şi ochii lui. Pe furtună, la fel... O 
am văzut bine, chiar dacă tu n-ai văzut. 

WANGEL (revenindu-și) Hm... aşa o fi. Dar chiar 
dacă-i așa! Ce importanţă ar avea? 

ELLIDA (cu glas scăzut, apropiindu-se) Am mai văzut 
ochii ăștia şi mai înainte. 

WANGEL Cind? Unde?... 

ELLIDA Acolo, la Bratthammer. Acum zece ani. 

WANGEL (retrăgîndu-se un pas) Ce vrei să... 

ELLIDA (şopteşte tremurind) Copilul avea ochii bărba- 
tului acela... Ochii străinului. 

WANGEL (cu un strigăt involuntar) Elhda!... 

ELLIDA (stringîndu-și capul în miîini, desperată) Acum 
ai priceput de ce n-am vrut niciodată... De ce niciodată 
n-am mai îndrăznit să trăiesc cu tine, să fiu a ta? (Se întoarce 
brusc şi porneşte la fugă peste colina din dreapta.) 

WANGEL (aleargă grăbit după ea, strigind-o) Ellidal... 
Ellida! Biata și nefericita mea Ellida! 

Actul III 


(Un colţ mai retras din grădina doctorului 
Wange!. Locul e umed, mocirlos şi umbrit de co- 
paci mari. În dreapta, se vede marginea unui eleş- 
teu verzui. O barieră joasă şi deschisă desparte 
grădina de cărare şi de fiordul care se află în pla- 
nul din fund. În fund de tot, dincolo de fiord, mun- 
ţii crestaţi. E o după-amiază tirzie, aproape seară. 

Bolette stă pe o bancă de piatră, în stinga, 
Şi coase. Pe bancă sint citeva cărţi şi un coşuleţ de 
lucru. Hilde şi Lyngstrand, amindoi cu unelte de 
pescuit, se indreaptă spre marginea eleşteului.) 


HILDE (făcindu-i semn lui Lyngstrand) Nici o mişcare! 
Văd unul mare! 

LYNGSTRAND (uitindu-se) Unde-i? 

HILDE (arătind) Nu-l vezi? Uite-l! Şi acolo încă unul, 
fir-ar să fie! (Vitindu-se printre copaci.) Uî!... vine ăla 
acum şi mi-i sperie! 

BOLETTE (ridicind ochii) Cine vine? 

HILDE Profesorul tău, maică! 

BOLETTE Al meu?... 

HILDE Al meu, slavă Domnului, n-a fost niciodatăl 


(Apare printre copaci, din dreapta, profesorul Arn- 
holm.) 


ARNHOLM Sint pești în eleşteu acum? 

HILDE Da, se-nvirt pe-aici cîțiva carași foarte bătrini. 

ARNHOLM la te uită, deci mai trăiesc bătrinii carași... 

HILDE Da, ășştia-s încăpăţținaţi, nu glumă! acum 
insă le venim noi de hac la cîțiva. 

ARNHOLM Mai bine aţi încerca în fiord. 

LYNGSTRAND Nu, eleşteul este, cum s-ar spune, mai 
plin de taine. 

HILDE Da, da, e mai captivant! Aţi fost la mare, azi? 

ARNHOLM Chiar acum vin de la cabine. 

HILDE Aţi intrat și în bazin, nu? 

ARNHOLM Da, nu sînt un înotător prea bun. 

HILDE Știţi să inotaţi pe spate? 

ARNHOLM Nu. 

HILDE Eu știu. (Către Lyngstrand.) Hai să încercăm 
mai încolo, în partea cealaltă. 


(Pleacă de-a lungul eleșteului, prin dreapta.) 


ARNHOLM (apropiindu-se mai mult de Bolette) Stai 
aici, singură, Bolette? 

BOLETTE O, da! Aşa stau de multe ori... 

ARNHOLM Mama dumitale e pe-aici, prin grădină? 

BOLETTE Nu. Cu siguranţă că s-a dus cu tata la 
p limbare. 

ARNHOLM Cum s-a mai simțit azi după-amiază? 

BOLETTE Nu prea ştiu. Am uitat să mă interesez. 

ARNHOLM Ce cărți ai aici? 

BOLETTE O carte de botanică și alta de geografie. 

ARNHOLM Îţi place să citeşti lucruri de-astea? 

BOLETTE Da, cînd am timp, da... Însă intii gi-ntii 
trebuie să am grija gospodăriei. 

ARNHOLM Dar nu te ajută mama dumitale? Mama 
vitregă? 

BOLETTE Nu, asta-i menirea mea. A trebuit să mă 
ocup de casă în timpul celor doi ani. cind tata a rămas 
singur. Şi pe urmă, am continuat tot eu... 

ARNHOLM Dar ai păstrat aceeaşi dragoste pentru citit? 

BOLETTE Da, citesc orice carte folositoare, cind o 
găsesc. Aş vrea să ştiu cît mai multe despre viață. despre 
lume. Pentru că aici trăim cu totul in afară de tot ce se 
petrece în lume. Chiar așa. 

ARNHOLM O, dragă Bolette, nu spune asta! 

BOLETTE Ba da. Am impresia că noi, aici, nu ducem 
o viaţă prea deosebită de a caraşilor din fundul eleşteului 
ăstuia. Fiordul e atit de aproape de ei și în fiord trec incoace 
şi încolo bancuri mari de pești sălbatici. Dar bieţii pești 
domesticiţi de aici, nu ştiu nimic despre toate astea. Nici- 
odată n-o să treacă și ei dincolo. 

ARNHOLM Nu cred de loc că ar duce-o mai bine dacă 
ar scăpa şi ei la larg. 

____ BOLETTE O, asta, după părerea mea, n-ar avea 
nici o importanţă. 

ARNHOLM De altfel, nu se poate spune că sinteţi chiar 
atit de izolaţi de lume. Cel puţin vara, în tot cazul. Acum, 
aici, e un fel de loc de intilnire a oamenilor din lumea 
intreagă. Aproape un punct nodal — doar atit că ei sint 
numai în trecere. Sint turiști. 

BOLETTE (zimbind) O, sigur. dumneavoastră, care 
sinteţi tot un turist, vă vine uşor să ne luaţi peste picior. 

ARNHOLM Să vă iau peste picior?... Ce ţi-a venit? 

BOLETTE Pentru că despre toată istoria asta cu „locul 
de intilnire“ și cu „punctul nodal” i-aţi auzit vorbind pe 
oamenii din oraş. Da... pentru că așa le place lor să zică... 

ARNHOLM De! Sincer vorbind, am observat şi eu asta. 

BOLETTE În fond, nu-i nimic serios in vorbele lor. 
Cel puţin pentru noi care trăim aici. La ce ne folosește 
nouă că lumea cea mare trece pe aici, ca să plece spre nord, 
pentru a admira soarele polar de la miezul nopții? Noi insă, 
noi niciodată nu plecăm cu ei. Noi nu admirăm nici un soare 

la miezul nopţii. O, nu, noi trebuie să trăim cuminte, aici, 
în eleşteul nostru cu caraşi. 

ARNHOLM (aşezindu-se lingă ea) la spune-mi, Bolette 
dragă, nu cumva, sincer vorbind, e ceva care te face să stai 
singură aici, acasă, şi să tinjești după altceva... ceva precis, 
vreau să spun? 

BOLETTE O, s-ar putea. 

ARNHOLM Şi ce anume este? După ce anume tinjești? 

BOLETTE... Să plec de-aici. Asta în primul rînd. 

ARNHOLM Asta, aşadar, în primul rînd? 

BOLETTE Da. Și, pe urmă, să învăţ mai mult. Să ştiu 
mai multe despre toate lucrurile. 

ARNHOLM Pe vremea cind îţi dădeam lecţii, tatăl 
dumitale spunea adesea că ar trebui să ţi se permită să stu- 
diezi mai departe. 

BOLETTE Da, bietul tata... spune şi el atitea! Dar 
cînd e ca planurile să fie aplicate, atunci ne poticnim de 
vreun leac... Şi tata nu găseşte nici o soluţie. 

ARNHOLM Da, da, ai dreptate. Dar nu-i numai asta. 
Ai vorbit vreodată cu el despre ceea ce te frămîntă? Vreau 
să spun: cu toată seriozitatea, ca despre ceva care nu mai 
poate suferi aminare? 

BOLETTE Nu, niciodată. 

ARNHOLM Ştii ce? Ar trebui neapărat să-i vorbeşti. 
Pină nu-i prea tirziu, Bolette. De ce n-o faci? 

BOLETTE Poate pentru că nici eu nu sint cu totul 
hotărită; așa cred. Se vede că e ceva moştenit de la tata. 

ARNHOLM Hm... nu crezi că eşti nedreaptă cu tine? 

BOLETTE O, nu, din nenorocire. Tata și așa are prea 
puţin timp să se gindească la mine şi la viitorul meu. Și 
nici nu-i face plăcere. Trece ușor peste asta — şi chiar cu 
plăcere — ori de cite ori poate. Pentru că ecu totul acaparat 
de Ellida... 

ARNHULM De cine? Cum?... 

BOLETTE Vreau să spun că el și cu mama mea vitregă... 
(Se intrerupe.) Tata și mama trăiesc pentru ei înşişi. Înţe- 
legeți dumneavoastră. 

ARNHOLM Ei, atunci e cu-atit mai normal să vrei să 
scapi de aici. 

BOLETTE Da, dar mi se pare că n-am dreptul. N-am 
dreptul să-mi părăsesc tatăl. 


226 


ARNHOLM Bine, Bolette dragă, asta tot va trebui să se 
intimple odată şi-odată. oricum. Şi mi se pare că va fi cu-atit 
mai bine, cu cit va fi mai curind. 

BOLETTE Adevărat, n-am incotro. Trebuie totuși să 
mă gindesc şi la mine. Trebuie să încerc să-mi fac cumva 
o situaţie. Cind tata, intr-o bună zi, n-o să mai fie, atunci 
nu va mai exista nimic caresă mă rețină. Dar tata. sărma- 
nul... mă ingrozesc să plec de lingă el. 

ARNHOLM Te ingrozeşti?... 

BOLETTE Da, numai pentru tata. 

ARNHOLM Dar, pentru Dumnezeu, mama dumitale 
vitregă? Va rămîne ea cu dinsul. 

BOLETTE Da, asta așa-i. Darea nu-i chiar atit de price- 
pută cum era mama. Sint o mulţime de lucruri pe care ea 
nu le vede. Sau, poate, pe care nu vrea să le vadă... sau de 
care puțin îi pasă. Nu ştiu care-i adevărul. 

ARNHOLM Hm!... Cred că înțeleg destul de bine la 
ce faci aluzie. 

BOLETTE Bietul tata... e un om slab, in anumite 
privinţe. Poate aţi remarcat și dumneavoastră. Nu-i atit 
de ocupat numai ca să-și omoare vremea. Dar Ellida e atit 
de incapabilă, cu totul incapabilă să-l sprijine... De altfel, 
şi el e întruciîtva vinovat. 

ARNHOLM Ce anume, ce vrei să spui? 

BOLETTE Tata vrea să vadă întotdeauna chipuri vesele 
în jurul lui. În casă trebuie să fie vreme insorită şi veselie, 
așa spune. De altfel, tata îi dă ei mereu tot felul de doctorii 
şi mă tem că cu timpul n-o să-i mai facă bine. 

ARNHOLM Crezi? 

BOLETTE Da, nu-mi pot alunga gindul ăsta. Ea este 
uneori atit de ciudată... (Vehement.) Ăsta nu-i un motiv 
ca eu să fiu nevoită să rămin mereu aici! În fond, tot nu-i 
sint de nici un folostatii.Şi am datorii şi faţă de mine însămi, 
după cit mi se pare. 

ARNHOLM Știi ce, dragă Bolette... despre lucrurile 
astea trebuie să vorbim mai pe larg. 

BOLETTE N-ar folosi la mare lucru. cu siguranţă! 
Soarta mea e să rămin aici, în balta cu carași, așa cred. 

ARNHOLM Nu-i chiar așa. Depinde mult şi de dumneata 
însăţi. 

BOLETTE (animată) Aşa spuneţi dumneavoastră! 

ARNHOLM Da, crede-mă. Stă cu totul şi cu totul în 
puterea dumitale. 

BOLETTE O, dacă-ar fi aşa! Vreţi poate să puneţi o 
vorbă bună pentru mine... la tata? 

ARNHOLM Şi asta! Dar mai intii şi-ntii vreau să vor- 
besc cu dumneata, cu inima deschisă gi fără reticențe, 
dragă Bolette. (Privind spre stinga.) Sst! Să nu se observe 
nimic. Vorbim noi mai tirziu despre asta. 


(Ellida intră prin stinga. E fără pălărie; are doar 
un șal mare, aruncat peste cap și pe umeri.) 


ELLIDA (foarte neliniștită) Aici e bine! Aici e 
foarte bine! 

ARNHOLM (ridicindu-se) Aţi fost la plimbare? 

ELLIDA Da, am făcut o plimbare prin împrejurimi. 
Lungă, lungă și bună, grozav de bună... Cu Wangel... 
Și-acum plecăm să facem un tur, cu barca cu pinze. 

BOLETTE Nu vrei să te așezi? 

ELLIDA Nu, mulțumesc. Nu şed. 

BOLETTE (schimbindu-și locul pe bancă) Aici e un loc 
foarte bun. 

ELLIDA (plimbindu-se încoace şi încolo) Nu, nu. Nu 
şed. Nu ged. 

ARNHOLM Plimbarea v-a priit. V-a înviorat. 

ELLIDA O, mă simt excelent! Mă simt nespus de feri- 
cită! Atit de liniştită! (Privind spre stinga.) Ce-i cu vaporul 
acela mare care vine iîncoa? 

BOLETTE (se ridică și privește) Trebuie să fie vasul 
acela mare, englezesc. 

ARNHOLM A rămas lingă geamandură. Acolo opreşte, 
de obicei? 

BOLETTE Doar o jumătate de ceas. Trebuie să intre 
mai adinc in fiord. 

ELLIDA Şi din nou în larg... miine. În larg, în marea 
deschisă, in marea largă. Gindiţi-vă, să poţi fi pe punte! 
Dacă s-ar putea. Dacă s-ar putea una ca asta! 

ARNHOLM N-aţi făcut niciodată o călătorie lungă pe 
apă, doamnă Wangel? 

ELLIDA Niciodată, niciodată! Doar citeva excursii 
mici, aici, în fiord. 

BOLETTE (suspinind) Noi trebuie să ne mulţumim cu 
viața pe uscat. 

ARNHOLM Ei, în definitiv, aici e căminul nostru. 

ELLIDA Nu, nu cred de loc că-i așa. 

ARNHOLM Nu pe pămint? 

ELLIDA Nu, nu cred de loc asta! Dimpotrivă, cred că 
dacă oamenii s-ar fi obișnuit să-și ducă viața pe mare — sau, 
poate, în mare — am fi cu totul altfel decit sintem. Am fi 
și mai buni, și mai fericiţi. 

ARNHOLM Credeţi realmente? 

ELLIDA Da, mult aș da să ştiu dacă nu cumva așa am 
îi. Am vorbit de mai multe ori cu Wangel despre asta... 

ARNHOLM Ei, şi el... 

ELLIDA Crede că poate aşa ar îi. 

ARNHOLM (persiflind) Bine, bine, fie! Dar ce-a fost, 
a fost! O dată pentru totdeauna, am luat-o pedrumul cel 
rău şi am devenit nişte fiinţe terestre, nu marine. Din toate 
punctele de vedere, acum e cu siguranţă prea tirziu ca să 
mai putem îndrepta greșeala. 

ELLIDA Da, spui un trist adevăr. Şi cred că oamenii 
bănuie ei înşiși asta, și-și poartă prin viaţă bănuiala ca o 
remușcare şi o amărăciune secretă. Puteţi să mă credeți, 
de aici vine totul; așa se explică pentru ce oamenii işi simt 
sufletul greu, greu. Da, da, crede-mă. 

ARNHOLM Dar, dragă doamnă Wangel, eu n-am impre- 
sia că oamenii au sufletul atit de apăsat. Mi se pare, dimpo- 
trivă, că cei mai mulţi iau viaţa uşor şi viaţa li se pare 
plăcută. 

ELLIDA O, nu, nu-i de loc așa. Bucuria asta... seamănă 
foarte mult cu bucuria luminii din lunile de vară. Păstrează 
in ea amintirea întunericului care trebuie să vină. Și amin- 
tirea iși aruncă umbra peste bucuria omenească după cum 
norul călător iși aruncă umbra deasupra fiordului. Strălucea 
atit de limpede și de albastru! Și iată că, deodată... 

BOLETTE N-ar trebui să ai mereu ginduri triste. 
Adineauri erai atit de veselă și de plină de viaţă. 

ELLIDA Da, da, așa eram. Și toată povestea asta... Ce 
prostie din partea mea... (Privind neliniștită în jur.) Măcar 
de-ar veni Wangel. Mi-a făgăduit foarte serios. Totuși, nu 
mai vine. Cred că a uitat. Dragă domnule Arnholm, nu vrei 
să te duci în locul meu și să-l cauţi? 

ARNHOLM Desigur, cu multă plăcere. 

ELLIDA Spune-i să vină imediat aici. Pentru că nu-l 
mai pot vedea și... 

ARNHOLN Nu-l mai puteţi vedea? 

ELLIDA O, nu mă înţelegi! Cind nu-i de faţă, nu pot 
de loc să-mi amintesc cum arată. E exact ca și cum l-aș fi 
pierdut... E o tortură îngrozitoare. Du-te, te rog. (Se plimbă 
de colo pînă colo pe malul eleşteului.) 

BOLETTE Vin şi eu cu dumneavoastră. N-o să ştiţi 
unde să daţi de el... 

ARNHOLM Cum, se poate? Mă descurc eu. 

BOLETTE (cu glas scăzut) Nu, nu; sint neliniștită. Mă 
tem că-i la bordul vasului. 

ARNHOLM Te temi? 

BOLETTE Da. Se duce de obicei să vadă dacă nu sint 
cunoscuţi de-ai lui pe vas. Și, cum e și restaurant la bord... 

ARNHOLM Aha! Pricep. Să mergem! (Arnholm și 
Bolette ies prin stinga. Ellida se oprește şi privește în jos, la 
eleşteu. Din cînd în cînd, vorbeşte singură şi se întrerupe. Pe 
cărare, dincolo de gardul grădinii, vine prin stinga un străin 
în ținută de voiaj. Părul şi barba roșcate și stufoase; poartă o 
bască scoțiană pe cap şi are un sac de voiaj petrecut cu o 
curea pe după umăr.) 

STRĂINUL (merge încet, de-a lungul gardului, cercetind 
grădina. Cînd o zăreşte pe Ellida se oprește, se uită insistent 
şi cercetător la ea și spune cu glas reţinut) Bună seara, Ellida! 

ELLIDA (întorcîndu-se, exclamă) O, dragul meu, ai 
venit, în sfirşit! 

STRĂINUL Da, în sfirşit! 

ELLIDA (privindu-l, acum surprinsă şi neliniştită) Cine 
sinteți dumneavoastră? Pe cine căutaţi aici? 

STRĂINUL Poţi vedea şi singură pe cine caut. 

ELLIDA (mirată) Cum vă permiteţi să vorbiţi aşa! 
Cu ce scop aţi venit? 

STRĂINUL Am venit pentru tine! 

ELLIDA (cutremurîndu-se) Ah!... (Se uită la el, se 
retrage clătinindu-se şi izbucnește într-un țipăt înăbuşit.) 
Ochii!... Ochii! 

STRĂINUL Ei, în sfirșit, începi să-ţi dai seama că sint 
eu? Te-am recunoscut din prima clipă, Ellida! 

ELLIDA Ochii! Nu te uita așa la mine! Strig după 
ajutor! | 
STRĂINUL Sst! Sst! Nu te speria. Nu-ţi fac nimic. 
ELLIDA (acoperindu-și ochii cu miinile) Nu te uita așa 
la mine, nu te uita! 

STRĂINUL (rezemîndu-și miinile de gard) Am venit cu 
vaporul englezesc. 

ELLIDA (privind pieziş şi fugitiv la el) Ce dorești de la 
mine? 

STRĂINUL Ţi-am promis că am să mă intorc de indată 
ce voi putea... 

ELLIDA Pleacă! Pleacă! Nu te mai intoarce niciodată! 
Ţi-am scris că totul s-a sfirşit intre noi. Totul! Ştii doar! 

STRĂINUL (imperturbabil, fără să-i răspundă) Aş îi 
venit mai demult la tine. Dar n-am putut. Acum, în sfirşit, 
am venit! Și acum, ești a mea, Ellida. 

ELLIDA Ce vrei de la mine? Ce ginduri ai? Pentru ce 
ai venit? 

STRĂINUL Ştii bine că am venit să te iau. 

ELLIDA (trăgindu-se înapoi, speriată) Să mă iei! 
Ăsta ţi-e gindul? 

STRĂINUL Da, se inţelege. 

ELLIDA Dar ştii bine că sint măritată! 

STRĂINUL Da, ştiu. 

ELLIDA Și cu toate astea... Cu toate astea, vii să... 
mă iei?! 

STRĂINUL Bineînţeles, sint aici ca să te iau cu mine! 

ELLIDA (luîndu-și capul în miini) O, groaza asta!... 
Spaima asta nebună!... 

STRĂINUL Poate că nu vrei? 

ELLIDA (rătăcită) Nu te uita aşa la mine! 

STRĂINUL Te intreb dacă vrei! 

ELLIDA Nu, nu, nu! Pentru nimic în lume! Nu vreau, 
ţi-am mai spus! Nici nu pot, nici nu vreau. ( Încet.) Nici nu 
îndrăznesc! 

STRĂINUL (trece peste barieră și intră in orddină) 
Bine, Ellida, bine... să-ţi mai spun atunci un singur lucru 
înainte de a pleca. 

ELLIDA (dă să fugă, dar nu poate. E paralizată de frică 
și se sprijină de trunchiul unui copac de pe malul eleșteului. ) 

Nu mă atinge! Nu veni aici! Nu te apropia de mine! Nu mă 
atinge, cind iți spun! 

STRĂINUL (circumspect, făcînd doi paşi spre ea) Nu 
trebuie să te sperii, Ellida! 

ELLIDA (punindu-şi miinile la ochi) Nu te uita aşa la 
mine! 

STRĂINUL Dar nu te mai teme atit! Nu te teme. 


(Doctorul Wangel vine prin curte, prin stinga.) 


WANGEL (încă la jumătatea drumului, printre copaci) 
Știu, ştiu că te-am lăsat să aștepți prea mult.. 

ELLIDA ~ precipită spre el, se agaţă strîns de braţul 
lui şi strigă) O, Wangel, salvează-mă! Salvează- -mă, dacă 

oţi! 

i WANGEL Ellida, pentru numele lui Dumnezeul... 
ELLIDA Salvează-mă, Wangel! Nu-l vezi? Uite-l acolo! 
WANGEL (uitîndu-se) Omul acela? (Se apropie de el.) 

Aş vrea să vă întreb cine sinteţi? Şi de ce aţi intrat aici, în 

grădină? 

STRĂINUL (arată cu capul spre Ellida) Vreau să vor- 
besc cu ea. 

WANGEL Așa, deci! Atunci dumneata ai fost cel care... 
(Către Ellida.) Am auzit că a intrat un străin aici, în curte, 
şi a intrebat de tine. 

STRĂINUL Da, eu eram. 

WANGEL Şi ce doriţi de la soţia mea? (Întorcîndu-se.) 
Îl cunoşti, Elida? 

ELLIDA (încet, fringindu-şi miinile) O, dacă-l cunosc! 
Da, da, da! 

WANGEL (brusc) Ei.. 

ELLIDA El e, Wangel. “Chiar el e! 

WANGEL Cum?! Ce spui?! (Întorcîndu-se.) Dumneata 
ești Johnston.. cel care într-o zi.. 

STRĂINUL Puteţi să-mi spuneţi cum vreţi. Îmi e 
totuna. De altfel, nici nu mă numesc așa. 

WANGEL Nu? 

STRĂINUL Nu, de mult. 

WANGEL Și ce vrei de la soţia mea? Ştii doar că fiica 
paznicului farului s-a căsătorit de atita vreme. Și cred că 
ştii la fel de bine cu cine s-a căsătorit. 

STRĂINUL Am aflat-o de acum trei ani... 

ELLIDA (încordată) Cum ai aflat? 

STRĂINUL Eram în drum spre tine. Și mi-a căzut în 
mină un ziar vechi. Era un ziar de prin meleagurile astea. 
Acolo am citit despre cununia voastră. 

ELLIDA (privind în gol) Cununia... Aşadar, asta a fost... 

STRĂINUL Da... şi mi s-a părut ciudat. Pentru că 
povestea aceea cu inelul... tot o cununie fusese, Ellida. 

WANGEL Cum îţi permiți!... 

STRĂINUL Nu-ţi mai amintești? 

ELLIDA (simțindu-i privirea, izbucnește) Nu te uita 
așa la mine! 

WANGEL (postindu-se în faţa străinului) Vorbeşte cu 
mine, nu cu ea... Pe scurt: acum, cind cunoşti situaţia, ce 
mai cauţi aici? De ce vii s-ọ superi pe soţia mea? 

STRĂINUL l-am făgăduit că voi veni s-o iau de îndată 
ce voi putea! 

WANGEL Ellida!... larăși! 

STRĂINUI, Şi Ellida mi-a făgăduit solemn că mă va 
aștepta pînă voi veni. 

WANGEIL Aud că-i spui soţiei mele pe numele mic. 
Asemenea intimităţi nu se obișnuiesc aici, la noi. 

© STRĂINUL Știu. Dar, în primul rind, ea imi aparţine 
mie... 

WANGEL lar începi? 

ELLIDA (ascunzindu-se după Wangel) O!... Niciodată 
n-o să mă lase! 

WANGEL Dumneata? Spui că-ţi aparţine? 

STRĂINUL V-a vorbit ea vreodată despre inelele noastre? 
Inelul meu și al ei... 

WANGEL Da, mi-a povestit. Ei și? După aceea, a 
terminat cu dumneata. Doar ai primit scrisorile ei. Ce, nu 

tii? 
l STRĂINUL Ellida şi cu mine ne ințelesesem că actul 
acela... cu inelele noastre... are tot atita putere şi e tot atit 
de legal ca şi o cununie. 

ELLIDA Dar eu nu vreau, ințelege odată! Nu vreau să 
mai ştiu niciodată nimic despre dumneata. Nu te mai uita 
aşa la mine! Nu vreau! Nu vreau! l 

WANGEL Se vede că nu prea ești intreg la minte, 
dacă-ţi inchipui că poţi să vii aici şi să pretinzică ai drepturi 
bazate pe niște copilării. 

STRĂINUL Adevărat. Nici un drept; in sensul în care 
înţelegeţi dumneavoastră, n-am chiar nici un drept. 

WANGEL Atunci, ce mai vrei? Îţi închipui, poate, că 
ai să mi-o poţi lua cu sila? Împotriva voinţei ei?! 

STRĂINUL Nu. La ce-ar folosi? Dacă Ellida vrea să 
meargă cu mine, atunci trebuie să vină de bunăvoie. 

ELLIDA (mirată, izbucnește) De bunăvoie? 

WANGEL Și îţi poţi închipui că... 

ELLIDA (pentru sine) De bunăvoie!... 

WANGEL Ţi-ai ieșit din minţi. Vezi-ţi de drum. Nu 
avem nimic de împărțit cu dumneata. 

STRĂINUL (consultindu-şi ceasul) Se apropie ora cind 
trebuiesă mă îmbarce. (Se apropie cu un pas.) Da, da, Ellida... 
Eu mi-am făcut datoria. (Se apropie din nou.) Eu mi-am 
ținut cuvintul pe care ţi l-am dat... 

ELLIDA (rugătoare, trăgindu-se la o parte) O, nu mă 
atinge! 

STRĂINUL... aşa că ai timp să reflectezi pină miine 
noapte. 

WANGEL Nu are la ce să reflecteze. Mai bine te-ai gindi 
să pleci imediat. 

STRĂINUL (către Ellida) Acum plec cu vaporul în 
susul fiordului. Miine noapte mă întorc însă. Vin după tine. 
Să mă aştepţi aici, în grădină. Pentru că vreau să-ţi vorbesc 
între patru ochi. Cred că ai priceput. 

ELLIDA (încet, tremurind) O, îl auzi, Wangel? 

WANGEL Fii liniștită. Vom şti noi să impiedicăm 
vizita asta. 

STRĂINUL La revedere, Ellida! Pe miine noapte! 

ELLIDA (rugătoare) O, nu, nu... nu mai veni şi miine, 
nu mai veni niciodată! 

STRĂINUL Pină atunci, să te hotărăști să mă urmezi pe 
mare. 

ELLIDA O, nu te uita așa la mine! 

STRĂINUL Vreau să spun, să fii gata de călătorie. 

WANGEL Intră în casă, Ellida! 

ELLIDA Nu pot. Ajută-mă! Salvează-mă, Wangel! 

STRĂINUL Pentru că trebuie să mai ştii ceva: dacă nu 
pleci miine cu mine, atunci totul s-a sfirșit. 

ELLIDA (privindu-l tremurînd) Totul s-a sfirgit? Pentru 
totdeauna? 


234 


STRĂINUL (confirmînd cu un semn al capului) Atunci 
nu va mai fi nimic de făcut, Ellida! Nu voi mai veni nicio- 
dată in ţara asta. N-ai să mă mai vezi niciodată! Niciodată 
n-ai să mai auzi de mine. Pentru tine, am să fiu pe veci 
mort. 

ELLIDA (respirind neliniştită) A!... 

STRĂINUL Gindeşte-te, deci, bine la ceea ce faci. Adio! 
(lese prin grădină, se opreşte şi spune.) Ne-am înţeles, 
Ellida, pregătește-te de drum pentru miine noapte. Pentru 
că vin să te iau. (Pleacă încet și calm pe cărare, prin dreapta.) 

ELLIDA (uitîndu-se o clipă după el) De bunăvoie, a zis! 
Gindeşte-te... a spus să plec cu el de bunăvoie. 

WANGEL Fii rezonabilă. Acum a plecat. Şi nu-l vei 
mai vedea niciodată. 

ELLIDA O, cum poţi să spui asta? Vine din nou miine 
noapte. 

WANGEL N-are decit! Tu nu trebuie în nici un caz să-l 
mai întilnești. 

ELLIDA (dind din cap) O, Wangel, să nu crezi că-l 
poţi opri. 

WANGEL Lasă, draga mea, ai incredere în mine. 

ELLIDA (pe ginduri, fără să-l audă) Cind a fost el aici?... 
Şi miine noapte?... Şi cînd va pleca pe mare cu vaporul?... 

WANGEL Da, şi? 

ELLIDA Cine-ar ști să spună dacă niciodată... niciodată 
nu se mai întoarce? 

WANGEL Nu, Ellida, dragă, în privinţa asta poţi fi 
foarte liniștită. Ce-ar mai avea el de făcut aici, după toate 
astea? Acum a auzit chiar din gura ta că tu nu vrei să mai 
știi de el. Așa că toată povestea s-a terminat. 

ELLIDA (pentru ea însăși) Miine, aşadar... Sau nicio- 
dată. 

WANGEL Și dacă s-ar gindi să mai dea pe aici... 

ELLIDA (încordată) Atunci, ce?... 

WANGEL Ar sta doar in puterea noastră să-l facem 
inofensiv. 

ELLIDA O, să nu crezi asta. 

WANGEL Stă în puterea noastră, ţi-am spus doar! 
Dacă nu-ţi poţi găsi liniștea din pricina lui, atunci va trebui 
să-şi ispășească crima: el l-a ucis pe căpitanul vasului. 

ELLIDA (violent) Nu, nu, nu! Niciodată! Nu știm 
nimic, nu știm cine l-a omorît pe căpitanul vasului. Nu ştim 
absolut nimic! | = 

WANGEL Nu ştim nimic! Dar chiar el ţi-a mărturisit-o! 

ELLIDA Nu, nimic despre asta. Dacă vorbeşti despre 
asta, neg totul. Nu trebuie să-l închidă. El este omul mării 
deschise. Acolo e locul lui. 

WANGEL (se uită la ea și spune încet) Ah, Ellida... 
Ellida! 

ELLIDA (agățîndu-se desperată de el) Oh, dragul meu, 
soţul meu bun și credincios... Scapă-mă de omul acela! 

WANGEL (liberindu-se de ea cu blindeţe) Vino! Vino cu 
mine! 


(Lyngstrand și Hilde, ambii cu unelte de pescuit, 
sosesc din dreapta eleșteului.) 


LYNGSTRAND (mergind repede spre Ellida) Doamnă, 
o să auziţi ceva extraordinar! 

WANGEL Ce este? 

LYNGSTRAND Închipuiţi-vă! L-am văzut pe american! 

WANGEL Pe american? 

HILDE Da, şi eu l-am văzut. 

LYNGSTRAND Da, trecea pe lingă grădină şi s-a urcat 
pe bordul vasului aceluia mare , englezesc. 

WANGEL De unde-l cunoşti pe omul acela? 

LYNGSTRAND Am fost cu el pe mare, odată. Credeam 
că s-a înecat, dar acum îl văd zdravăn, sănătos. 

WANGEL Ce mai ştii despre el? 

LYNGSTRAND Nimic. Dar e sigur că a venit să se 
răzbune pe soţia sa necredincioasă. Necredincioasa soţie a 
marinarului... 

WANGEL Ce tot spui? 

HILDE Lyngstrand vrea să-l folosească pentru o operă 
de artă pe care vrea s-o realizeze. 

WANGEL Nu pricep nici un cuvint... 

ELLIDA Vei afla mai tirziu... O să-ţi spunem. 


(Arnholm şi Bolette intră prin stinga, pe cărarea 
dinafara grădinii.) 


BOLETTE (către cei din grădină) Veniţi să vedeţi! 
Vasul englezesc inaintează în fiord. 

(Un vapor mare lunecă incet, la o oarecare depărtare.) 


LYNGSTRAND (către Hilde, care e lingă gard) La noapte 
o găseşte cu siguranţă. 

HILDE (dind din cap) Da, da, o găseşte pe soţia cea 
infidelă. 

LYNGSTRAND Gindiţi-vă... la miezul nopții. 

HILDE E ceva foarte palpitant! 

ELLIDA (uitindu-se după vapor) Miine, așadar... 

WANGEL Și pe urmă, niciodată. 

ELLIDA (încet și tremurind ) O, Wangel, salvează-mă 
de mine însămi! 

WANGEL (privind-o plin de neliniște) Ellida! Presimt 
că aici se mai ascunde ceva! 

ELLIDA Chemarea... 

WANGEL Chemarea? 

ELLIDA Omul acesta e ca marea... Chemarea mării... 


(Ellida iese incet și ginditoare prin partea stingă a 
grădinii. Wangel merge neliniștit pe lingă ea, pri- 
vind-o cercetător.) 


Actul IV 


(Locuinţa doctorului Wangel. O cameră care 
dă in grădină. La dreapta şi la stînga, uşi. În 
planul din fund, între cele două ferestre, glasvan- 
dul deschis spre verandă. Se vede, in jos, o parte 
din grădină. În planul din faţă, în stinga, o sofa 
şi o masă. În dreapta, un pian şi, mai în fund, o 
jardinieră mare. În mijlocul scenei, o masă rotundă 
cu scaune împrejur. Pe masă, un trandafir înflorit 
şi diferite ghivece cu flori. E înainte de amiază. 
În cameră, lingă masa din stînga, Bolette 
stă pe sofa; lucrează la o broderie. Lyngstrand stă 
pe un scaun, la celălalt capăt al mesei. Jos, în gră- 
dină, Ballested pictează. Hilde stă lingă el şi pri- 
veşte.) 


237 


LINGSTRAND (cu miinile pe masă, după o tăcere în 
care s-a uitat la Bolette cum lucrează) Cred că broderia asta 
vă dă multă bătaie de cap, domnişoară Wangel. 

BOLETTE O, nu-i chiar atit de complicat... Trebuie 
doar atenţie ca să numeri exact. 

LYNGSTRAND Să numeri? Trebuie să și numeri? 

BOLETTE Da, punctele. Uitați-vă. 

LY NGSTRAND Chiar așa! Nu mi-ar fi dat prin minte! 
Asta-i tot un fel de artă. Ştiţi să și desenaţi? 

BOLETTE Sigur, cind am un model in faţă. 

LYNGSTRAND Altfel nu? 

BOLETTE Nu, altfel nu. 

LYNGSTRAND Deci, nu-i chiar artă adevărată. 

BOLETTE Nu, e mai curînd o indeminare. 

LYNGSTRAND Cred insă că dumneavoastră aţi reuși, 
poate, să învăţaţi să faceţi artă. 

BOLETTE Chiar dacă n-am nici o aptitudine? 

LYNGSTRAND Chiar. Dar să fiţi mereu impreună cu 
un adevărat artist... 

BOLETTE Crezi că aş putea învăţa de la el? 

LYNGSTRAND Nu ceea ce se înţelege in mod obişnuit 
prin a învăţa. Cred însă că aţi ajunge acolo, încetul cu 
incetul. Așa, printr-un fel de miracol, domnişoară Wangel. 

BOLETTE Ar fi într-adevăr... miraculos. 

LYNGSTRAND (după cîteva clipe) V-aţi gindit mai pe 
îndelete... Vreau să spun... dacă v-aţi gindit serios şi pro- 
fund la căsătorie, domnişoară? 

BOLETTE (privindu-l fugitiv) La... Nu. 

LYNOGSTRAND Eu, da. 

BOLETTE Aşa? Te-ai gindit? 

LYNGSTRAND Da, da... deseori mă gindesc foarte 
serios la asemenea lucruri... Mai ales la căsătorie. Am şi 
citit despre asta. Da, am citit într-o mulţime de cărţi. 
Eu cred că trebuie privită — vorbesc de căsătorie — ca un 
fel de miracol. Femeia se transformă treptat, pină ce începe 
să semene cu soțul ei. 

BOLETTE Preia toate preocupările lui, asta vrei să 
spui, nu? 

LYNGSTRAND Da, chiar aşa. 

BOLETTE Și talentele? Şi predispoziţiile? Şi aptitu- 
dinile? 

LYNGSTRAND Hm, de... n-aş putea să ştiu dacă şi 
astea... 

BOLETTE Credeţi poate că și tot ceea cea citit un 
bărbat sau ce-a gindit trebuie să se răsfringă asupra soţiei 
sale? 

LYNGSTRAND Da... Încetul cu incetul. Exact ca 
intr-un miracol. Ştiu însă că asta se poate intimpla numai 
intr-o căsnicie în care domneşte o fidelitate, o dragoste 
și o fericire perfectă. 

BOLETTE Dar v-a trecut vreodată prin minte că și 
un bărbat ar putea fi influenţat de soţia lui? Să devină 
la fel cu ea, asta vreau să spun. 

LYNGSTRAND Un bărbat? Nu, la asta nu m-am gindit 
niciodată. 

BOLETTE De ce însă n-ar fi posibilă, tot atit de bine, 
şi reciproca? 

LYNGSTRAND Nu, nu-i posibilă, pentru că bărbatul 
are o vocaţie pentru care trăiește. Și tocmai această vocaţie 
il face atit de puternic și de ferm, domnişoară Wangel. 
Viaţa lui are o chemare. 

BOLETTE Fiecare bărbat are o chemare? 

LYNGSTRAND O, nu! Mă gindesc mai ales la artişti. 

BOLETTE Și dumitale ţi se pare că unui artist i se potri- 
veşte să fie căsătorit? 

LYNGSTRAND Da, cred că da. Dacă poate găsi pe cineva 
la care să ţină foarte mult, atunci... 

BOLETTE Nici chiar atunci! Eu cred că un artist ar 
trebui să trăiască numai pentru arta lui. 

LYNGSTRAND Aşa s-ar cuveni, probabil. Totuşi, poate 
trăi numai pentru arta lui, chiar dacă se căsătoreşte. 

BOLETTE Bine, dar ea? 

LYNGSTRAND Ea? Cum adică? 

BOLETTE Cea cu care se căsătorește. Ea pentru ce va 
trăi? 

LYNGSTRAND Şi ea trebuie să trăiască tot pentru arta 
lui. Mi se pare că o femeie ar trebui să se simtă foarte feri- 
cită cind are un astfel de scop in viaţă. 

BOLETTE Hm... n-aş putea spune... 

LYNGSTRAND Ba da, domnişoară, credeţi-mă. Dacă 
n-ar fi decit pentru onoarea şi consideraţia de care se bucură 
datorită lui... E drept, asta-i ceva mai puţin important, 

dar faptul că il ajută să creeze, că poate să-i uşureze munca, 
fiind alături de el, oferindu-i confortul de care are nevoie, 
îngrijindu-l, făcindu-i viaţa plăcută... Cred că toate astea 
ar trebui s-o facă foarte fericită pe o femeie. 

BOLETTE O, nici nu-ţi dai seama ce egoist eşti! 

IL. YNGSTRAND Eu, egoist? O, Dumnezeule! Dacă m-ați 
cunoaște numai puţin mai mult decit mă cunoaşteţi... (Se 
apleacă şi se apropie de ea.) Domnişoară Wangel... cind nu 
voi mai fi aici... şi asta se va intimpla destul de curind... 

BOLETTE (privindu-l compătimitor) Haide! Lasă gin- 
durile astea triste! 

LYNGSTRAND În fond, nu mi se pare că e ceva chiar 
atit de trist. 

BOLETTE În ce sens? 

LYNGSTRAND Trebuie să plec peste vreo lună. Mai 
întîi de aici. Și pe urmă trebuie să plec în sud. 

BOLETTE Aha, da, da... 

LYNGSTRAND Veţi voi, domnişoară, să vă gindiţi, din 
cînd în cind la mine? 

BOLETTE Sigur... 

LYNGSTRAND (vesel) Nu așa, promiteţi-mi! 

BOLETTE Da, promit. 

LYNGSTRAND În mod solemn, domnişoară Bolette? 

BOLETTE Solemn. (Schimbind tonul.) Dar, în defi- 
nitiv, ce rost au toate astea? Nu duc la nimic. 

LYNGSTRAND Cum puteţi spune una ca asta! Pentru 
mine va fi ceva atit de frumos, va fi extraordinar să ştiu că 
aici, în patrie, există cineva care se gindeşte la mine. 

BOLETTE Să spunem că e aşa... Și mai departe, ce se 
va intimpla? 

LYNGSTRAND Mai departe... Nu ştiu chiar de loc. 

BOLETTE Eu încă și mai puţin! Sint doaratitea dru- 
muri... Orice, orice se poate intimpla in viaţă... 

LYNGSTRAND O, ar putea să se întimple și un alt 
miracol! O întorsătură fericită a sorţii—sau ceva asemănă- 
tor. Pentru că eu cred că norocul e de partea mea. 

BOLETTE (cu însufleţire) O, nu-i adevărat! Să nu crezi 
asta! 

LYNGSTRAND Ba da, cred cu toată convingerea. Și 
atunci, după ciţivaani, cind mă voi întoarce acasă, ca sculp- 
tor cu faimă, cu o situaţie bună și plin de sănătate... 

BOLETTE Desigur, desigur. Să sperăm că aşa va fi. 

LYNGSTRAND Puteţi spera cu toată convingerea. 
Numai să vă gindiţi cu fidelitate şi căldură la mine în tot 
timpul în care mă voi afla acolo, într-o ţară din sud. Mi-aţi 
dat doar cuvintul... 

BOLETTE Îl ai. (Dind din cap.) Însă asta, desigur, 
nu duce la nimic. 

LYNGSTRAND Ba da, domnişoară Bolette, in cel mai 
rău caz, îmi va ajuta în activitatea mea... Voi putea lucra 
mai ușor şi cu mai multă tenacitate la opera mea. 

BOLETTE Chiar credeţi? 

LYNGSTRAND Da, simt interior, lăuntric... că aşa va 
îi! Şi mi se pare că acest gind ar trebui să vă insufleţească 
şi pe dumneavoastră, chiar la o asemenea depărtare, știind 
însă că de aici mă ajutaţi să creez. 

BOLETTE (privindu-l) Bine, dar la rindul dumitale... 

LYNGSTRAND Eu?... 

BOLETTE (uitindu-se în grădină) Sst! Să schimbăm 
vorba. Uite că vine profesorul. 


(Profesorul .irnholm apare în partea stingă a gră- 
dinui. Se oprește și vorbește cu Ballested şi Hilde.) 


LYNGSTRAND Țineţi la fostul dumneavoastră profe- 
sor, domnişoară Bolette? 

BOLETTE Dacă ţin la el? 

LYNGSTRAND Da, vreau să spun, dacă vă e drag. 

BOLETTE Da, sigur că ţin. E foarte bine să ai un prie- 
ten ca el, care îţi dă sfaturi bune... Şi e întotdeauna foarte 
îndatoritor. 

LYNGSTRAND Nu vi se pare ciudat că nu s-a căsăto- 
rit pînă acum? 

BOLETTE i se pare ciudat? 

LYNGSTRAND Da. E un om înstărit, după cit se spune. 

BOLETTE S-ar putea să fie așa. Dar poate nu i-a fost 
ușor să găsească pe cineva care să-l vrea, aşa cred. 

LYNGSTRAND De ce credeţi? 

BOLETTE Păi, a fost profesorul aproape al tuturor 
fetelor tinere pe care le cunoaște. Asta vorbește de la sine. 

LINGSTRAND Şi ce-are a face una cu alta? 

BOLETTE Of, Doamne, nu te măriţi cu cineva care 
ţi-a fost profesor. 

LYNGSTRAND Credeţi că o fetiță nu-şi poate iubi 
preceptorul. profesorul? 

BOLETTE Nu, după ce a incetat să mai fie o fetiţă! 

LYNGSTRAND la te uită! 

BOLETTE (prevenitoare) Sst! Sst! 


(În timpul acesta, Ballested și-a strins lucrurile și 

a plecat cu ele prin partea dreaptă a grădinii. Hilde 

l-a ajutat să și le stringă. Arnholm urcă pe verandă 
și intră in cameră.) 


ARNHOLM Bună seara, Bolette dragă. Bună seara, dom- 
nule... domnule... Hm! (Se uită nemulțumit la Lyngstrand, 
salutind din cap. Acesta se ridică şi se înclină.) 

BOLETTE (se ridică și se îndreaptă spre Arnholm) Bună 
ziua, domnule profesor. 

ARNHOLM Ei, cum mai merg azi treburile? 

BOLETTE Mulţumesc, bine. 

ARNHOLM Soţia tatălui dumitale s-a dus şi astăzi să 
facă baie? 

BOLETTE Nu, e în camera ei. 

ARNHOLM Tot nu se simte bine? 

BOLETTE Nu știu. S-a încuiat în cameră. 

ARNHULM Hm... așa a făcut? 

LYNGSTRAND Doamna Wangel e incă impresionată 
de povestea cu americanul acela de ieri. 

ARNHOLM Ce ştii în legătură cu asta? 

LYNGSTRAND l-am povestit doamnei că l-am văzut 
în carne și oase, acolo, in spatele grădinii. 

ARNHOLM A, aşa! 

BOLETTE Dumneavoastră şi cu tata aţi stat de vorbă 
pînă foarte tirziu în noaptea asta. 

ARNHOLM Da, destul de tirziu. Am avut de discutat 
ceva foarte serios. 

BOLETTE Aţi vorbit puţin şi despre mine și despre 
problemele mele? 

ARNHOLM Nu, Bolette dragă. N-am mai ajuns. El era 
cu totul absorbit de altceva. 

BOLETTE (suspinind) A, da... aşa-i intotdeauna. 

ARNHOLM (uutindu-se cu înţeles la ea) Dar astăzi vor- 
bim noi mai pe îndelete. Unde-i tatăl dumitale acum? Nu 
cumva e plecat? 

BOLETTE Nu. Trebuie să fie jos, în birou. Mă duc să-l 
caut. 

ARNHOLM Nu. multumesc. Nu te duce. Îl găsesc eu. 

BOLETTE (ascultind spre stinga) Stati puţin, domnule 
profesor. Cred că tata chiar acum urcă scările. Da. O îi fost 
sus, la ea. 


(Doctorul Wangel intră pe ușa din stinga.) 


WANGEL (întinzînd mîna lui Arnholm) Ai și venit, 
bunul meu prieten? Ce drăguţ că ai venit atit de devreme. 
Pentru că mai vreau să vorbesc cu dumneata. 

BOLETTE (lu: Lyngstrand) Ce zici, nu mergem puţin 
în grădină, la Hilde? 

LYNGSTRAND Cu cea mai mare plăcere, domnişoară. 


(Lyngstrand şi Bolette coboară in grădină, printre 
arborii din planul din fund.) 


ARNHOLM (care i-a urmărit cu privirea. întorcîndu-se 
spre Wangel) Îl cunoşti mai indeaproape pe tinărul acesta? 

WANGEL Nu, de loc. 

ARNHOLM Nu ţi se pare că prea se ţine scai toată ziua 
de fetele dumitale? 

WANGEL Așa face? N-am observat pînă acum. 

ARNHOLM N-ar fi rău să fii ceva mai atent cu lucrurile 
astea. 

WANGEL Da, sigur, ai dreptate. Dar, pentru Dumne- 
zeu, ce pot faceeu,un biet om? Fetele s-au învăţat să-şi poarte 
singure de grijă. Nu admit să li se spună nimic. Nu admit 
nici o observaţie, nici din partea mea, nici din a Ellidei. 

ARNHOLM Nici din partea Ellidei? 

WANGEL Nu. De altfel, nici nu i-aş permite să se ames- 
tece în chestiunile astea. Nu-s pentru ea. (Întrerupindu-se.) 
Însă nu despre asta voiam să discutăm. la spune-mi... te-ai 
mai gindit la tot ce am vorbit? La tot ce ţi-am spus ieri? 

ARNHOLM Nici nu m-am mai putut gindi la altceva, 
de cind ne-am despărţit astă-noapte. 

WANGEL Și ce crezi că e de făcut? 

ARNHOLM Doctore dragă, mi se pare că dumneata, 
ca medic, ar trebui să ştii mai bine decit mine ce e de făcut. 

WANGEL Credeam că ai băgat de seamă cit de dificil 
este pentru un medic să pună un diagnostic corect unui bol- 

nav de care se simte strins legat. De altfel, nici nu e vorba 
de o boală obişnuită. E o boală la care nu ajută nici un 
doctor şi nici un tratament. 

ARNHOLM Cum se mai simte azi? 

WANGEL Chiar adineauri am fost sus, la ea, şi mi s-a 
părut foarte liniștită. Dar întotdeauna, îndărătul unei ast- 
fel de dispoziţii zace ceva ascuns, o stare pe care n-am putut 
niciodată s-o descifrez. Și acuma e atit de schimbătoare, 
atit de nechibzuită... trece atit de brusc de la o dispoziţie 
la alta... 

ARNHOLM Totul provine, desigur, de la starea ei psi- 
hică maladivă. 

WANGEL Nu numai asta! La bază e ceva congenital. 
Ellida are o anumită apartenenţă... Ea ţine de oamenii 
mării. Asta-i problema. 

ARNHOLM La drept vorbind, ce vrei să spui, doctore 
dragă? 

WANGEL N-ai observat că oamenii de pe ţărmul mării 
deschise, sînt un soi aparte de oameni, un fel de alt neam 
de oameni? E ca și cum ar trăi propria viaţă a mării. E agi- 
taţia puternică a valurilor cu fluxul şi refluxul lor, atit 
in gindirea cit şi în senzațiile acestor oameni, și de aceea 
nu pot fi niciodată transplantaţi. A, trebuia să mă gindesc 
mai demult la asta. Am făcut un adevărat păcat faţă de 
Ellida s-o iau de-acolo şi s-o mut aici. 

ARNHOLM Ai ajuns acum la convingerea asta? 

WANGEL Da, din ce în ce mai mult. Însă ar fi trebuit 
să-mi dau seama inainte... Adevărul e că ştiam eu de pe 
atunci. Însă n-am lăsat să răsune anumite cuvinte în mine. 
Pentru că tineam prea mult la ea. De aceea m-am gîndit 
în primul rind la persoana mea! Atit de egoist eram pe-a- 
tunci! 

ARNHOLM Hm... orice om este puțin egoist în anumite 
împrejurări. De altfel, defectul acesta nu l-am observat nicio- 
dată la dumneata, doctore Wangel. 

WANGEL (umblind agitat prin cameră) U, ba da! Egoist 
am mai fost și după aceea. Eu sint cu mult, cu mult mai 
în virstă decit ea. Ar fi trebuit să-i fiu mai mult ca un tată, 
și în același timp un sfătuitor. Ar fi trebuit să-i dezvolt 
şi să-i limpezesc viaţa sufletească. Însă n-am făcut nimic. 
Vezi dumneata, n-am avut. destulă energie pentru asta! Pen- 

tru că îmi plăcea să fie aşa cum este. Iar starea ei s-a inrău- 
tăţit. din ce în ce. Şi eu mă învirteam în jurul ei și nu ştiam 
ce să fac. (Mai încet.) De aceea, in desperarea mea, ţi-am 
scris și te-am rugat să vii la noi. 

ARNHOLM (privindu-l mirat) Cum aşa? De aceea mi-ai 
scris? 

WANGEL Da. Dumneata însă n-ai observat. 

ARNHOLM Dar, pentru numele lui Dumnezeu, doc- 
tore dragă, de fapt, ce soluție puteam să-ţi dau eu? Nu pri- 
cep de loc. 

WANGEL O, e ceva atit de simplu. Pornisem pe niște 
urme greșite. Credeam că Ellida ţi-a dăruit cindva inima... 
Şi că, in secret, se mai simţea legată de dumneata. Şi că, 
poate i-ar face bine să te revadă și să depănaţi amintiri des- 
pre casa ei și despre zilele acelea de-atunci. 

ARNHOLM Era, aşadar, vorba despre soţia dumitale. 
La ea te referea: cind îmi scriai că e aici cineva care mă 
aşteaptă. Și poate ii e dor de mine! 

WANGEL Da, despre cine altcineva ar fi putut fi vorba? 

ARNHOLM (repede) Da, da, desigur, ai dreptate. Însă 
nu pricepusem. 

WANGEL Era foarte logic, după cum ţi-am spus. Doar 
atit că pornisem pe o cale greşită. 

ARNHOLM Și mai spui că eşti egoist! 

WANGEL O, am un păcat atit de mare de ispășit! Şi 
cred că n-ar trebui să preget în faţa nici unui mijloc care ar 
putea, eventual, să-i mai ușureze sufletul. 

ARNHOLM Cum îţi explici puterea pe care o are asu- 
pra ei străinul acela? 

WANGEL Hm, prietene dragă... trebuie să existe anu- 
mite aspecte ale problemei, care nu pot fi clarificate... 

ARNHOLM Ceva care, in sine și prin sine, ar fi imposi- 
bil de descifrat, de clarificat, de inţeles, vrei să spui? Cu 
totul imposibil de a fi clarificat? 

WANGEL În orice caz, pină acum... 

ARNHOLM Poţi crede asemenea lucruri? 

WANGEI. Nici nu cred, nici nu neg. Atita spun: că 
nu știu. De aceea las lucrurile aşa cum sint. 

ARNHOLM Bine, dar spune-mi: ce-i cu afirmaţia sinis- 
tră... in legătură cu ochii copilului? 

WANGEL (iritat) Nu cred de loc în povestea aceea cu 
ochii! Nu vreau să cred in așa ceva! E o pură închipuire 
a ei. Nimic altceva. 

ARNHOLM Te-ai uitat atent la ochii omului aceluia 
cind a fost aici? 

WANGEL Bineînţeles. 

ARNHOLM Și ai găsit vreo asemănare? 

WANGEL (evaziv) Hm... Doamne, ce-aș putea să-ţi 
răspund? De altfel, nici nu mai era atita lumină cînd l-am 
văzut. Şi, pe urmă, imi spusese atitea mai înainte, Ellida... 
Nu știu de loc dacă am reuşit să fiu obiectiv în ceea ce îl 
priveşte. 

ARNHOLM Sigur, sigur că da. Dar celălalt aspect al 
problemei? Neliniştea şi groaza care au năpădit-o chiar în 
timp ce străinul era în drum spre patrie? 

WANGEL Vezi dumneata... asta e tot o ficţiune şi un 
vis de-al ei, create de alaltăieri şi pînă azi. Nu i-a venit aşa, 
cu totul pe neașteptate, dintr-o dată, așa cum afirmă acum. 
Dar de cind a auzit de la tinărul Lyngstrand că Johnston — 
sau Friman, sau cum l-o mai fi chemind — pornise în drum 
spre casă încă de acum trei ani, în luna martie, ea crede 
sincer că tulburarea aceea a cuprins-o chiar în aceeaşi lună. 

ARNHOLM Şi n-a fost așa? 

WANGEL Nicidecum. Cu mult inainte, a avut anumite 
manifestări, au apărut în comportarea ei anumite semne, 
anumite simptome. Nu-i mai puţin adevărat că, totuși, 
absolut întimplător, chiar în martie, acum trei ani, a avut 
o izbucnire destul de violentă... 

ARNHOLM Va să zică, totuși... 

WANGEL Da, însă asta se poate explica foarte simplu... 
in situaţia specială în care se găsea ea atunci... 

ARNHOLM Deci, simptome peste simptome. 

WANGEL (stringind pumnii) Şi să n-o poţi ajuta cu 
nimic! Să nu-i găsești leacul! Să nu poţi măcar întrezări 
un remediu! 

ARNHOLM Dar dacă te-ai hotări să-ţi schimbi reşe- 
dinţa? Să te muţi în altă parte? N-ar trăi altfel în condiţii 
care i-ar fi mai familiare? 

WANGEL O, dragul meu... crezi că nu m-am gindit? 
l-am propus să ne mutăm la Skjoldviken. Dar nu vrea. 

ARNHOLM Nici nu vrea să audă? 

WANGEL Nu. Pentru că nu crede că s-ar putea schimba 
ceva. Și poate că are dreptate. 

ARNHOLM Hm... Aşa zici! 

WANGEL Da, și cind mă gindesc mai indeaproape, nu 
ştiu cum aş putea, realmente, să-mi aplic planul. Nu ştiu 
ce justificare aş putea găsi față de fetele mele, ca să mă mut 
într-un colţ de lume ca acela. Ele trebuie să trăiască totuși 
undeva, într-un loc unde să existe cel puţin perspectiva că 
într-o bună zi vor avea asigurată întreținerea. 

ARNHOLM  Întreţinerea? Ai inceput chiar să te gin- 
deşti atit de mult la asta? 

WANGEL Dumnezeule, dar sint dator să mă gindesc. 
Pe de altă parte insă, cind mă gindesc iarăşi la biata mea 
pacientă, Ellida!... A, dragă Arnholm... sint acum, real- 
mente, intre ciocan şi nicovală. 

ARNHOLM Pentru Bolette n-ar mai trebui să fii chiar 
atit de ingrijorat. (Se întrerupe.) Tare-aş vrea să ştiu unde 
e... unde s-or fi dus? (Se duce pină la ușa deschisă și privește.) 

WANGEL (de partea cealaltă a pianului) Aş face orice 
sacrificiu pentru toate trei... Numai dacă aș şti ce trebuie 
să fac... 


(Ellida intră pe ușa din stinga.) 


ELLIDA (precipitat, lui Wangel) Nu cumva să ieşi în 
dimineaţa asta! 

WANGEL Nu, sigur, nu ies. Rămiîn acasă cu tine. (Cu 
un gest spre Arnholm, care se apropie.) Nu vrei să-i dai bună 
ziua prietenului nostru? 

ELLIDA (întorcindu-se) A, dumneata erai, domnule 
Arnholm! (Întinzindu-i mîna.) Bună dimineaţa! 

ARNHOLM Bună dimineaţă, doamnă. După cum văd, 
azi n-aţi fost la baie, ca de obicei? 

ELLIDA Nu, nu, nu! Astăzi nici nu poate fi vorba de 
scaldă. Dar nu vreţi să luaţi loc o clipă? 

ARNHOLM Mulţumesc, nu incă. (Privind la Wangel.) 
Am făgăduit fetelor să mă duc după ele în grădină. 

ELLIDA A, Dumnezeu ştie dacă ai să le găsești in gră- 
dină! Nu ştiu niciodată pe unde mai umblă... l 

WANGEL Trebuie să fie undeva, pe lingă iaz, cu sigu- 
ranță! 

ARNHOLM Ei, le dau eu de urmă, n-am nici o grijă! 


(Se inclină și iese prin verandă, in grădină, prin 
dreapta.) 


ELLIDA Cit e ceasul, Wangel? 

WANGEL (consultindu-și ceasul) E trecut puţin de 
unsprezece. 

ELLIDA Trecut puţin. Între unsprezece şi unsprezece 
jumătate, la noapte... Vine vaporul. Oh, de-ar trece odată 
toate! 

WANGEL (apropiindu-se mai mult de ea) Ellida, draga 
mea, ţin foarte mult să te întreb ceva. 

ELLIDA Despre ce este vorba? 

WANGEL Alaltăieri seara, acolo, sus, la „Belvedere“, 
spuneai că ìn ultimii trei ani l-ai văzut de multe ori limpede, 
viu, in faţa ta. 

ELLIDA Da, aşa este. Poţi să mă crezi. 

WANGEL Bine, dar cum l-ai văzut? 

ELLIDA Cum l-am văzut? 

WANGEL Vreau să spun....cum -ți se părea că arată, 
cind credeai că-l vezi în faţa ta? 

ELLIDA Dar Wangel, dragă, îl ştii şi tu acum cum arată. 

WANGEL Așa era şi înreprezentările pe care le aveai tu? 

ELLIDA Desigur că așa era. 

WANGEL Chiar așa cum l-ai văzut în realitate aseară? 

ELLIDA Da, întocmai. | 

WANGEL Ei, atunci cum se explică totuşi că nu l-ai 
recunoscut imediat? 

ELLIDA (mirată) Nu l-am recunoscut? 

WANGEL Nu. Tu însăţi ai spus că la inceput nu ştiai 
de loc cine-i străinul acela. 

ELLIDA (intrigată) Da, cred că ai într-adevăr dreptate! 
Nu ţi se pare bizar, Wangel? Gindește-te! Nu l-am recu- 
noscut imediat! 

WANGEL Numai după ochi, aşa ziceai... 

ELLIDA O, da... ochii! Ochii! 

WANGEL Ei... dar acolo, sus la „Belvedere“, spuneai 
că întotdeauna ţi se arată așa cum fusese atunci, la despăr- 
tire. Cu zece ani în urmă. 

ELLIDA Aşa am spus? 

WANGEL Da. 

ELLIDA Atunci, se vede că pe vremea aceea arăta cam 
tot ca astăzi. 

WANGEL Nu. Alaltăieri, în drum spre casă, mi-ai 
făcut o cu totul altă descriere a lui. Spuneai că acurn zece 
ani nu avea barbă. Şi că era cu totul altfel imbrăcat. Si acul 
de cravată cu perle?... Nu-l mai avea ieri. 

ELLIDA Nu, nu-l mai avea. 

WANGEL (privind-o cercetător ) Gindește-te puţin, dragă 
Ellida. Sau... poţi într-adevăr să-ţi mai aminteşti cum 
arăta cind era cu tine acolo, la Bratthammer? 

ELLIDA (pe ginduri, închizind ochii o clipă) Nu-i de 
loc clar. Nu... azi nu pot cu nici un chip. Nu e bizar? 

WANGEL Nu-i chiar atit de bizar, în fond. Acum a 
apărut o nouă imagine în fața ta, o imagine reală. Şi această 
nouă imagine, care este o realitate, a umbrit-o pe cea ve- 
che... De aceea n-o mai poți vedea. 

ELLIDA Crezi că e așa, Wangel? 

WANGEL Da. Imaginea cea nouă va reuşi să umbrească 
și reprezentările tale maladive. De aceea, e bine că a apărut 
realitatea. 

ELLIDA Doamne! Și zici că e bine? 

WANGEL Da. Faptul că a venit, poate fi salutar pen- 
tru tine. 

ELLIDA (așezindu-se pe sofa) Wangel... vino şi stai 
lingă mine. Vreau să-ţi spun tot ce gindesc. 

WANGEL Da, dragă Ellida, spune. (Se așază pe un 
scaun, de cealaltă parte a mesei.) 

ELLIDA A fost propriu-zis o mare nenorocire pentru 
noi — și pentru tine, și pentru mine — că tocmai noi doia 
trebuit să ne unim vieţile. 

WANGEL (mirindu-se) Ce tot spui?! 

ELLIDA Da, da. Așa e. Și e foarte logic! Nici n-ar fi 
putut fi decit o nenorocire. Cel puţin, ţinind seama de felul 
in care ne-am unit. 

WANGEL În ce alt fel ar fi trebuit deci să ne unim? 

ELLIDA Ascultă, Wangel... nu-i nevoie să ne mai min- 
tim, nici fiecare pe sine... şi nici unul pe celălalt. 

WANGEL Ăsta-i adevărul? Ne minţim, așa zici? 

ELLIDA Da, ne minţim... Sau... disimulăm adevărul, 
în orice caz. Pentru că adevărul... adevărul pur, crudul 

adevăr... este acesta... că tu ai venit acolo... şi m-ai cum- 
părat. 

WANGEL Te-am cumpărat?... Așa ai spus?... Cum- 
părat? 

ELLIDA Dar nici eu n-am fost cu nimic mai bună decit 
tine. Eu am acceptat. M-am vindut ţie. 

WANGEL (privind-o îndurerat) Ellida... te lasă inima 
să-mi spui asemenea vorbe? 

ELLIDA Dar nici nu ştiu cum aș putea spune altfel! Tu 
nu puteai să mai suporţi golul din casa ta. Căutai o altă 
soţie... 

WANGEL Și o mamă pentru copiii mei, Ellida. 

ELLIDA Poate. Dar asta... mai puţin. Cu toate că... nu 
știai de loc dacă eu sint cea potrivită... Abia mă văzuseși... 
şi abia vorbiseși cu mine de vreo două ori. Pe urmă m-ai 
dorit și așa... 

WANGEL Bine, numește asta cum vrei... 

ELLIDA lar eu, pe de altă parte... eram neajutorată, 
dezorientată şi cu totul singură. Aşa că e lesne de înțeles de 
ce am acceptat... cînd ai venit tu şi te-ai oferit să mă întreţii 
pe viaţă. 

WANGEL Nu ţi-am propus să te întreţin, dragă Ellida. 
Te-am intrebat cinstit dacă vrei să împarți cu mine și cu 
copiii mei, puţinul pe care-l puteam numi al meu. 

ELLIDA Da, așa a fost. Cu toate astea, n-ar fi trebuit 
să primesc. Niciodată şi pentru nimic în lume n-ar fi trebuit 
să primesc. Nu trebuia să mă vind! Mai bine munca cea mai 
mizerabilă... mai bine cele mai grele condiţii de viaţă... dar 
în libertate... şi la libera, la propria alegere. 

WANGEL (se ridică) Aşadar, cei cinci-şase ani pe care 
i-am trăit împreună n-au nici un preţ pentru tine? 

ELLIDA Să nu crezi asta, Wangel! M-am simţit atit de 
bine aici, la tine... Nimeni pe lume nu și-ar putea dori mai 
mult. Numai că n-am venit aici, în casa ta, de bunăvoie. 
Asta-i totul... 

WANGEL (privind-o) Nu... de bunăvoie? 

ELLIDA Nu. Nu de bunăvoie. 

WANGEL (înăbuşit) A... îmi amintesc... schimbarea 
de ieri. 

ELLIDA În schimbarea aceea e totul. Asta m-a luminat, 
și de aceea acum văd altfel lucrurile. 

WANGEL Cum le vezi? 

ELLIDA Văd că viaţa noastră nu e, în fond, o căsnicie. 

WANGEL (cu amărăciune) Ai spus o vorbă adevărată. 
Viaţa pe care o trăim acum nu-i o căsnicie. 

ELLIDA Nici inainte n-a fost. Niciodată n-a fost. Nici 
la inceput. (Privind în gol.) Cea dintii, aceea da, ar fi putut 
fi o căsnicie deplină și adevărată. 

WANGEL Cea dintii? Care anume? Ce vrei să spui? 

ELLIDA Cu... cu el. 

WANGEL (privind-o mirat) Nu te mai înţeleg! 

ELLIDA O, Wangel dragă... să nu ne mai minţim unul 
pe altul. Nici pe noi înşine. 

WANGEL Bine, bine! Spune mai departe. 

ELLIDA Da, vezi... nu vom putea niciodată să indepăr- 
tăm ceea ce a fost atunci... Pentru că o promisiune făcută 
de bunăvoie este o legătură tot atit de puternică, de deplină, 
ca o cununie. 

WANGEL Pentru numele lui Dumnezeu! 

ELLIDA (ridicîndu-se vehement) Dă-mi voie să te pără- 
sesc, Wangel! 

WANGEL Ellida!... Ellida!... 

ELLIDA Da, da... dă-mi voie! Poţi să mă crezi... ori- 
cum, nu puteam ajunge la altceva. Nu se putea altfel, după 
felul cum ne-am unit. 

WANGEL (cu durere stăpinită) Atit de departe au ajuns 
lucrurile între noi? 

ELLIDA Așa trebuie să fie. Nu pot fi altfel. 

WANGEL (privind-o, cu inima grea) Aşadar. nu te-am 
cîștigat prin viaţa noastră laolaltă... Niciodată... niciodată 
n-ai fost a mea deplin. 

ELLIDA O, Wangel... dacă-aş putea ţine la tine aşa 
cum aş vrea, cum atita aș vrea! Atit de profund cum o meriţi! 
Însă, simt bine... niciodată nu se va întimpla asta. 

WANGEL Divorţ, așadar? Un divorţ, un divorţ în toată 
legea... asta vrei? 

ELLIDA Dragul meu, ce puţin mă înţelegi! Nu mă inte- 
resează de loc formele. Pentru că nimic din ceea ce ar putea 
veni dinafară n-ar putea schimba ceva. Așa cred eu. Ceea ce 
vreau este ca noi doi să ne inţelegem ca de bunăvoie să ne 
dezlegăm unul de altul. De bunăvoie. 

WANGEL (cu amărăciune, clătinind încet din cap) Să 
stricăm tirgul... da, da. 

ELLIDA (cu însuflețire) Chiar așa! Să stricăm tirgul! 

WANGEL Și pe urmă, Ellida? După aceea? Te-ai gindit 
ce vom deveni amindoi după aceea? Cum ar mai fi viaţa, şi 
pentru tine și pentru mine? 

ELLIDA Ar fi totuna. După aceea ar fi indiferent ceea 
ce s-ar intimpla. Ceea ce te rog şi te implor, Wangel...ăsta-i 
lucrul cel mai important. Redă-mi libertatea! Redă-mi 
intreaga libertate! 

WANGEL Ellida! Îmi ceri ceva îngrozitor. Dă-mi un 
răgaz, să pot lua o hotărire. Să vorbim mai pe îndelete. Și 
ingăduie- ți și ţie insăţi un timp, ca să poţi reflecta asupra a 
ceea ce vrei să faci! 

ELLIDA Dar nu mai e timp de pierdut! Trebuie să-mi 
recapăt libertatea chiar azi! 

WANGEL De ce chiar azi? 

ELLIDA Pentru că... pentru că la noapte vine el! 

WANGEL (tresărind) Vine? El? Ce amestec are aivi 
străinul acela? 

ELLIDA Vreau să mă înfăţișez lui în deplină libertate. 

WANGEL Şi ce anume... ce ai de gind să faci de-acum 
incolo? 

ELLIDA Nu vreau să mă mai frămiînt că sint soţia ta, a 
doua ta soţie. Nu vreau să mă mai frămint că nu am ales. 
Altfel, n-ar mai îi vorba de nici un fel de hotărire. 

WANGEL Tu vorbeşti de alegere! Să alegi, Elida? Să 
alegi intr-o problemă ca asta? 

ELLIDA Da, trebuie să fac o alegere. Trebuie să îs 
una din două. Trebuie să pot să-l las să plece singur... Sau.. 
sau să plec cu el. 

WANGEL Îţi dai bine seama de ceea ce spui? Să pleci 
cu el? Să-ţi pui propria ta soartă în miinile lui? Să-i incre- 
dinţezi lui viaţa ta? 

ELLIDA Dar nu mi-am pus soarta mea intreagă în mii- 
nile tale? Şi asta, fără să ştiu ce va fi mai departe?! 

WANGEL Fie. Dar el? Un străin sălbatic. Un om pe 
care abia il cunoşti! 

ELLIDA Dar pe tine te-am cunoscut poate și mai puţin. 
Și totuși, am plecat cu tine. 

WANGEL Dar barem ştiai ce fel de viaţă vei duce. Dar 
acum? Acum? Gindește-te! Ce ştii despre el? Nimic nu știi. 
Nici măcar cine este... sau ce este. 

ELLIDA (privind în gol) Adevărat. Tocmai asta e in- 
grozitor... 

WANGEL Da, e ingrozitor... 

ELLIDA De aceea mi se pare că trebuia să mi se intim- 
ple asta. 

WANGEL (privind-o) Pentru că ţi se infăţișează ceva 
de groază? 

ELLIDA Da. Tocmai de asta. 

WANGEL (apropiindu-se) Ascultă, Ellida... la drept 
vorbind, ce înţelegi tu prin „ceva de groază“? 

ELLIDA (reflectind) Groază... groaza e ceva care te 
înspăimîntă şi te atrage. 

WANGEL Şi te atrage? 

ELLIDA Mai mult te atrage... așa cred. 

WANGEL (lent) Tu te inrudești cu marea. 

ELLIDA Şi asta e de groază. 

WANGEL Și in tine e ceva de groază. Și tu inspăiminţi 
şi atragi. 

ELLIDA Crezi, Wangel? 

WANGEL Niciodată nu te-am cunoscut atit de bine. 
Niciodată în profunzime. Abia acum încep să înțeleg. 

ELLIDA De aceea trebuie să-mi redai libertatea! Să mă 
dezlegi de tot ce mă leagă de tine şi de ale tale! Acuma vezi 
și tu că e necesar. Trebuie să ne despărţim prin bună inţele- 
gere... De bunăvoie. 

WANGEL (întunecat) Poate că ar fi mai bine pentru 
amindoi... dacă ne-am despărţi. Însă, nu pot totuși! Tu eşti 
pentru mine ca groaza aceea, Ellida. Atracția... iată forţa ta. 

ELLIDA Asta ţi-e părerea? 

WANGEL Să trecem peste ziua de azi. Cu linişte deplină 
în suflet. Nu îndrăznesc să-ţi redau libertatea astăzi. Nu 
mi-este permis s-o fac. Nu mi-este permis, pentru tine in 
primul rind, Ellida. Am să uzez de dreptul și de datoria mea 
ca să te apăr. 

ELLIDA Să mă aperi? Împotriva cui. impotriva a ce să 
mă aperi? Nu mă ameninţă dinafară nici o violenţă și nici 
o forţă. Totul e in mine, in adincul ființei: mele, Wangel. De 

groază... de groază este atracţia din sufletul meu. Și ce pot 
face impotrivă? 

WANGEL Pot să te întăresc şi să te sprijin ca să 
poți lupta. 

ELLIDA Da... dacă vreau eu să lupt! 

WANGEL Nu vrei, deci? 

ELLIDA O, nici eu singură nu știu! 

WANGEL La noapte hotărirea va fi luată, dragă Ellida... 

ELLIDA (întrerupindu-l) Da, închipuieşte-ţi! Hotări- 
rea e atit de aproape! O hotărire pentru toată viaţa. 

WANGEL... iar miine... 

ELLIDA Da, mîine! Poate că adevăratul meu viitor va 
fi distrus! 

WANGEL... adevăratul tău... 

ELLIDA O viaţă intreagă distrusă de bunăvoie... dis- 
trusă pentru mine! Și poate... poate şi pentru el. 

WANGEL (cu glas scăzut, apucind-o de mină) Ellida... 
îl iubești pe străinul acela? 

ELLIDA Dacă... O, ce ştiu eu! Știu doar că el reprezintă 
pentru mine acel lucru de groază... Şi că... 

WANGEL... şi că? 

ELLIDA (smulgindu-și brațul)... şi că, după cum mi se 
pare mie, lui ii aparţin. 

WANGEL (lăsînd capul în piept) Încep să înţeleg din 
ce în ce mai bine. 

ELLIDA Ce ajutor poţi tu să-mi dai? Ce leac ai pen- 
tru mine? 

WANGEL (privind-o întunecat) Miine... el nu va mai 
fi aici. Atunci nenorocirea nu va mai plana deasupra capului 
tău. Atunci voi putea să-ţi redau libertatea. Vom lăsa să se 
desfacă invoiala dintre noi doi, Ellida. 

ELLIDA O, Wangel... Miine... miine va fi prea tirziu!... 

WANGEL (privind înspre grădină) Fetele! Fetele!... 
Cel puţin pe ele să le cruțăm... Cel puţin deocamdată. 


(cirnholm, Bolette, Hilde şi Lyngstrand vin dinspre 
grădină. Lyngstrand iși ia rămas bun și pleacă spre 
stinga. Ceilalti intră în cameră.) 
ARNHOLM Ei, aflaţi că am făcut nişte planuri... 
HILDE Vrem să ieşim în fiord la noapte și... 

BOLETTE Nu, nu mai spune nimic! 

WANGEL Și noi doi am stat aici și am făcut planuri. 

ARNHOLM A... adevărat? 

WANGEL Miine, Ellida pleacă la Skjoldviken... pentru 
o bucată de vreme. 

BOLETTE Pleacă? 

ARNHOLM E foarte rezonabil, doamnă Wangel. 

WANGEL Ellida vrea să se intoarcă acasă. Acasă, 
la mare. 

HILDE (făcind un sali spre Ellida) Pleci? Pleci de 
la noi? 

ELLIDA (speriată) Hilde! Ce-i cu tine? 

HILDE (revenindu-și) Nimic. Nu, nimic. (Cu jumătate 
de glas, întorcindu-se.) Bine. Pleacă! 

BOLETTE (neliniștită) Tată... văd pe chipul tău... 
Pleci şi tu la Skjoldviken! 

WANGEL Nu, nu plec. Poate mă voi duce şi eu odată 
și-odată acolo. 

BOLETTE Dar vei veni şi aici, la noi?... 

WANGEL Și aici, desigur... 

BOLETTE... Odată și-odată, da! 

WANGEL Fata mea dragă, aşa trebuie! (Se plimbă prin 
cameră.) 

ARNHOLM (şoptind) Vorbim noi despre asta, Bolette. 
(Se duce lingă Wangel. Vorbesc amindoi incet, lingă ușă.) 

ELLIDA (cu jumătate de glas, către Bolette) Ce are 
Hilde? Să-și iasă din fire, în halul ăsta! 

BOLETTE Ai băgat vreodată de seamă după ce tiînjeşte 
ea de dimineaţă pină seara? 

ELLIDA După ce tinjeşte? 

BOLETTE Chiar după ce ai venit tu aici, in casă... 

ELLIDA Nu, nu... nu pricep de loc! 

BOLETTE După o singură vorbă caldă din partea ta! 

ELLIDA A! Să fie şi asta ceva din ceea ce ar trebui 
să fac?! 


(Își ia capul in miini şi priveşte nemişeată inaintea 

ei, străbătută de ginduri și impulsuri contradictorii. 

Wangel și Arnholm trec. şuşotind, în planuldin faţă. 

Bolette privește inspre camera din dreapta. Pe urmă, 
deschide ușa camerei.) 

BOLETTE Tată dragă... mincarea e pe masă. Aşa că... 
dacă vrei... 

WANGEL (cu un calm forţat) Da? Perfect! Poftim, 
profesore! Să mergem să golim cupa de adio cu... cu „femeia 
nări, 

(les toți pe uşa din dreapta.) 


Actul V 


(O parte izolată din grădina doctorului Wangel, 
lingă eleşteul cu caraşi. O după-amiază tirzie de 
vară. Întunericul se lasă tot mai mult. Arnholm, 
Bolette, Lyngstrand şi Hilde plutesc de-a lungul 
malului, spre stinga într-o barcă pe care o împing 


cu o prăjină.) 


HILDE Uite, de-aici am putea sări foarte uşor pe mal. 

ARNHOLM Nu, nu, să nu sari! 

LYNGSTRAND Eu nu pot sări, domnişoară. 

HILDE Nici dumneavoastră, domnule Arnholm, nu 
puteţi sări? 

ARNHOLM Nici nu mă gindesc. 

BOLETTE Hai la debarcaderul de lingă cabine. 


(Împing barca spre dreapta. În același timp, Balles- 

ted intră prin dreapta, pe cărare, în planul din faţă, 

ducind niște partituri și un corn. Salută pe cei din 

barcă, se intoarce și vorbește cu ei. Răspunsurile se 
aud din ce în ce mai departe.) 


BALLESTED Ce spuneţi?... Sigur, e în onoarea vasului 
englez. Fiindcă anul ăsta vine aici pentru ultima oară. Dacă 
vreți să vă delectaţi din plin cu puţină muzică, să nu mai 
intirziaţi mult. (Strigă.) Cum? (Clătinind din cap.) Nu pri- 
cep ce spuneţi! 

(Ellida, cu șalul pe cap, intră prin stinga, urmată 
de doctorul W'angel.; 

WANGEL Dragă Ellida... te asigur... mai e timp. E 
timp destul! 

ELLIDA Nu, nu... nu e! Poate sosi dintr-o clipă in alta. 

BALLESTED (dincolo de gardul grădinii) A, bună seara, 
domnule doctor! Sărut mina, doamnă! 

WANGEL  (observindu-l) Dumneata erai? Vom avea 
concert deseară? 

BALLESTED Da. „Uniunea suflătorilor” are intenţia să 
se producă. În perioada asta nu ducem lipsă de ocazii festive. 
La noapte, va fi concert în onoarea englezului. 

WANGEL A englezului? A devenit vizibil? 

BALLESTED Încă nu. Dar trebuie să apară... e pe după 
insule. Nici nu ştii cînd te trezeşti cu el, deodată, in faţa ta. 

ELLIDA Da... exact aşa e. 

WANGEL (pe jumătate întors spre Ellida) La noapte e 
ultima călătorie. Pe urmă nu va mai veni... 

BALLESTED Trist lucru, domnule doctor. Tocmai de- 
aia vrem şi noi, cum s-ar spune, să-i dăm toate onorurile. 
Ai, ai, ai! Acuși, acuși trece vara cea veselă. Curind, toate 
strimtorile vor fi inchise, cum se spune intr-o tragedie. 

ELLIDA Toate strimtorile vor fi inchise... da. 

BALLESTED Trist lucru să te gindeşti la asta. Săptă- 
mini și luni intregi am fost copiii veseli ai verii. Ne vine 
greu să ne reacomodă,n cu noaptea polară. Da, cel puţin la 
inceput, aşa zic eu. Pentru că oamenii pot să se alchi.... a... 
climatizeze, doamnă Wangel. Da, să știți că pot. (Salută 
şi iese prin stinga.) 

ELLIDA (privind spre fiord) O. ce încordare, ce chin! 
Ce epuizantă este această ultimă jumătate de oră dinaintea 
hotăririi ! 

WANGEL E, deci, lucru stabilit că vei sta de vorbă 
cu el? 

ELLIDA Trebuie să-i vorbesc! Pentru că trebuie să fac 
o alegere de bunăvoie. 

WANGEL N-ai nimic de ales, Ellida. N-ai dreptul să 
alegi. N-ai dreptul din cauza mea. ci 

ELLIDA N-o să mă opreşti niciodată să aleg. Nici tu, 
nici nimeni. Îmi poţi interzice să plec cu el, să-l urmez, în 
cazul cind aş alege să plec cu el. Poţi să mă reţii aici cu forţa, 
impotriva voinţei mele. Poţi să faci asta. Dar ca eu să aleg... 
să aleg în adincul conştiinţei mele... să-l aleg pe el şi nu pe 

tine... dacă aş vrea și ar trebui să aleg asta... nu poţi să mă 
opreşti. 

WANGEL Nu! Ai dreptate. Nu pot să te opresc. 

ELLIDA Nimic nu poate sta împotriva hotăririi mele! 
Aici, acasă, nu există nimic care să mă atragă sau să mă lege! 
N-am nici un fel de rădăcini în casa ta, Wangel. Copiii nu-mi 
aparţin. Sufletul tău nu-mi apartine. Asta e. Niciodată nu 
mi-a aparţinut. Cind am să plec, dacă am să plec, fie cu el la 
noapte, fie miine dimineaţă la Skjoldviken, n-am nici o 
cheie de predat... nici o vorbă de lăsat, despre absolut nimic. 
Atit de complet fără rădăcini sint eu în casa ta. La fel de 
străină faţă de orice ca şi in prima clipă. 

WANGEL Tu ail vrut-o. 

BLLIDA Eu n-am vrut aşa. N-am vrut nici așa, nici în 
alt fel. Am lăsat doar ca toate să rămînă așa cum le-am găsit 
in ziua cind ţi-am păşit pragul. Tu şi nimeni altul, ai vrut 
să fie așa. 

WANGEL Mă gindeam că aşa e mai bine pentru tine. 

ELLIDA O, da, Wangel, ştiu şi asta! Dar felul cum ai 
gindit s-a răzbunat | Pentru că acum nu găsesc aici nici o 
forţă care să mă lege, nimic de care să mă pot sprijini, nici 
un ajutor, nimic care să mă atragă, nimic din ceea ce ar 
trebui să fie al nostru, comun şi intim. 

WANGEL Acum văd şi eu totul, Ellida. De aceea tre- 
buie ca, incepind de miine, să-ţi redobindeşti libertatea. 
De-aici înainte, trebuie să-ţi trăieşti propria ta viaţă. 

ELLIDA Şi asta numești tu propria mea viaţă? Dar 
propria mea viaţă a ieșit de pe făgașul ei cînd m-am însoţit 
cu tine. (Fringîndu-şi miinile, îngrozită și neliniștită.) lar 
acum, la noapte, peste o jumătate de oră, vine cel pe care 
l-am trădat... cel la care ar îi trebuit să ţin nezdruncinat, așa 
cum a ţinut şi el la mine! Acum vine şi-mi dă, pentru ultima 
și unica dată... putinţa să-mi retrăiesc viaţa din nou... să-mi 
trăiesc propria şi adevărata mea viaţă... viaţa care mă atrage 
și mă înspăimintă... şi de care nu mă pot elibera. Cel puţin, 
de bunăvoie! 

WANGEL Tocmai de aceea e necesar pentru tine ca 
soțul tău — şi medicul tău — să-ţi ia puterea din propriile 
tale miini şi să acţioneze în numele tău. 

ELLIDA Da, Wangel, înţeleg foarte bine. Să nu crezi 
că nu am momente cind simt că mi-aş putea găsi pacea și 


258 


mîntuirea dacă aș ajunge pină la adincul sufletului tău... și 
aș ţine piept chemării şi groazei. Dar nu pot să fac asta. Nu, 
nu... nu pot! o l 
WANGEL Hai, Ellida... hai să ne mai mișcăm puțin. 
ELLIDA Aș dori atit de mult... Dar nu îndrăznesc. 
Pentru că mi-a spus că trebuie să-l aştept ali. 
WANGEL Hai, totuși. Mai ai incă destul timp. 
ELLIDA Da, crezi? 
WANGEL Mai ai destul timp, te asigur. 
ELLIDA Atunci, haidem puţin. 


(Pleacă amindoi spre dreapta, in prim-plan. În 
momentul următor apar :Îrnholm și Bviette, lu ex- 
tremitatea eleşteului.) 


BOLETTE (observindu-i pe cei care pleacă) la te uită!... 

ARNHOLM (încet) Sst!... Lasă-i să plece. 

BOLETTE Aţi reuşit să intelegeti ce sa intimplă cu ei 
de citeva zile? 

ARNHOLM Ai observat cova? 

BOLETTE Mă mai intrebati! 

ARNIHULM Ceva deosebit? 

BOLETTE Desigur. La amindoi. Dumneavoastră nu? 

ARNHOLM Ei, n-aş putea spune precis... 

BOLETTE Ba da, și dumneavoastră ați observat. Dar 
nu vreți să comiteţi o indiscreţie. 

ARNHOLM Cred că ar fi bine pentru mama dumitale 
vitregă, dacă ar face acel mic voiaj. 

BOLETTE Credeţi? 

ARNHOLM Mă gindesc dacă n-ar fi poate mai bine pen- 
tru toată lumea, ca ea să plece puţin. 

BOLETTE Dacă pleacă acum, în zori, din nou la ea 
acasă, in Skjoldviken, atunci desigur că nu se mai întoarce 
niciodată aici, la noi. 

ARNHOLM Bine, Bolette dragă, dar cum iți dă prin 
minte una ca asta? 

BOLETTE Cred cu toată tăria. Aşteptaţi puţin! Veţi 
vedea... nu mai vine. În orice caz, nu atita timp cit eu și 
Hilde sintem aici in casă. 

ARNHOLM Şi Hilde? 

BOLETTE Ei, cu Hilde incă poate că ar mai merge. 
Pentru că e încă un copil. Şi, in fond, cred că o idolatrizează 

pe Ellida. Însă cu mine e cu totul altceva, vedeţi dumnea- 
voastră. O mamă vitregă, nu mult mai in virstă decit mine... 

ARNHOLM Dragă Bolette... pentru dumneata, fără 
indoială... cred că nu mai este atit de mult pină vei putea 
pleca. 

BOLETTE (cu insuflețire) Așa spuneţi? Aţi vorbit 
cu tata? 

ARNHOLM Da, am vorbit. 

BOLETTE O, și ce-a spus? 

ARNHOLM Hm... e atit de absorbit de cu totul alte 
ginduri în zilele astea... 

BOLETTE Da, da, tocmai ce spuncam şi eu. 

ARN HOLM Dar atit cit am putut să aflu, nu poţi conta 
pe nici un ajutor din partea lui. 

BOLETTE Nici unul! 

ARNHOLM Mi-a explicat foarte limpede situaţia lui. Și 
gindeşte că un asemenea lucru este cu totul imposibil 
pentru el. 

BOLETTE (cu ton de reproș) Şi v-a lăsat inima să mă 
amăgiţi. 

ARNHOIL.M Fii sigură că n-am făcut asta, Bolette dragă. 
Depinde doar de dumneata — numai de dumneata — dacă 
vei voi sau nu să scapi de-aici. 

BOLETTE Ce anume depinde de mine? Spuneţi! 

ARNHOLM Dacă vrei să pleci de-aici în lumea largă. Să 
inveţi tot ce ţi-ar plăcea mai mult. Să te bucuri de toate 
lucrurile după care tinjești mai mult aici, acasă. Să-ţi trăieşti 
viaţa în condiţii mai bune, mai luminoase, Bolette. Ce spui? 

BOLETTE (bătind din palme) Dumnezeule mare... Dar 
e ceva cu totul imposibil! Dacă tata nu vrea, sau nu poate, 
atunci... Pentru că eu n-am pe nimeni altcineva pe lume, 
spre care să mă indrept. 

ARNHOLM N-ai putea consimţi să primeşti o mină de 
ajutor de la bătri... de la fostul dumitale profesor? 

BOLETTE De la dumneavoastră, domnule Arnholm? 
Aţi avea bunătatea să... 

ARNHOLM Să-ţi dau o mină de ajutor? Da, din toată 
inima. Și cu vorba și cu fapta. Poţi să ai toată increderea. 
Așadar, ești de acord? Cum? Din toată inima? 

BOLETTE Dacă vreau din toată inima? Să plec... Să 
văd lumea... să invăţ ceva serios, temeinic? Tot ceea 

ce a reprezentat pină acum pentru mine cea mai nerealiza- 
bilă dintre minuni... 

ARNHOLM Da, toate astea pot deveni realitate. Cu 
singura condiţie ca să vrei. 

BOLETTE Şi vreţi să contribuiţi la toată fericirea asta 
care nu poate fi exprimată în cuvinte? Vai, nu... spuneți-mi.. 
cum aş putea primi o asemenea jertfă din partea unui străin? 

ARNHOLM De la mine poţi foarte bine să accepţi orice, 
Bolette. De la mine poţi primi orice. 

BOLETTE (luindu-i mîinile) Da, și mie-mi pare aproape 
că aş putea primi orice! Nu știu cum e; dar... (Se intrerupe.) 
Ah! îmi vine să rid și să pling de bucurie! De fericire! A!... 
Așadar, voi trăi şi eu cu-adevărat. Începusem să mă înspăi- 
mint, să cred că viaţa trece pe lingă mine! 

ARNHOLM Nu trebuie să-ţi mai fie frică, Bolette dragă. 
Dar și tu trebuie să-mi spui — sincer de tot — dacă există 
ceva, ceva care te leagă de locurile astea! 

BOLETTE Să mă lege? Nu, nimic. 

ARNHOLM Nimic, chiar nimic? 

BOLETTE Nu, absolut nimic. Adică... de tata sint 
legată într-un fel. Şi de Hilde. Dar... 

ARNHOLM Ei... de tatăl tău, oricum, mai devreme sau 
mai tirziu, va trebui să te desparţi. Și Hilde de asemenea. 
iși va găsi într-o bună zi propria ei cale. Asta nu-i decit o 
chestiune de timp. Dar, încă o dată: nimic nu te leagă, Bo- 
lette? Nici un fel de relaţie... de legătură? 

BOLETTE Nu, absolut nimic. Din punctul ăsta de ve- 
dere, aş putea pleca oriunde. 

ARNHOLM Atunci, dacă-i așa, inseamnă, Bolette dragă, 
că ai putea să pleci cu mine. 

BOLETTE (bătind din palme) Doamne, ce fericită aş fi! 

© ARNHOLM Pentru că... sper că ai deplină incredere în 
mine, nu? 

BOLETTE Da, toată increderea! 

ARNHOLM Și ai indrăzni, așadar, ìn toată liniștea şi 
cu o încredere deplină, să te incredinţezi mie, să-ţi pui viito- 
rul în miinile mele, Bolette? Așa e? Nu pregeţi? 

BOLETTE Nu, desigur că nu! De ce aș pregeta? Cum aș 
putea gîndi altfel? Dumneavoastră, care sinteţi bătrinul meu 
profesor... voiam să spun... profesorul meu de pe vremuri... 

ARNHOLM Nu numai despre asta e vorba. Nu vreau să 
insist asupra acestei laturi a problemei. Dar... Ei... ești 
aşadar liberă, Bolette. Nici un fel de relaţie, nici un fel de 
legătură nu te leagă de cineva. Și te intreb deci... dacă 
ai vrea cumva... dacă ai vrea cumva... dacă ai vrea să-ţi 
legi viaţa dea mea... pentru totdeauna? 

BOLETTE (tresărind speriată) A... ce vreţi să spuneţi?! 

ARNHOLM Pentru toată viaţa, Bolette. Dacă vrei să 
fii soţia mea? 

BOLETTE (pe jumătate pentru ea însăși) Nu, nu, nu! 
Asta e imposibil! Cu totul imposibil! 

= ARNHOLM Ar fi chiar atit de imposibil pentru 
tine să... 

BOLETTE Dar ìn nici un caz n-aţi putut gindi exact așa 
cum v-aţi exprimat, domnule Arnholm! (Se uită la el.) Sau... 
totuşi... Dacă la asta v-aţi gindit... cind v-aţi oferit să faceţi 
atit de mult pentru mine? 

ARNHOLM Ascultă-mă, Bolette. Desigur că te-a sur- 
prins foarte mult ceea ce ţi-am spus... 

BOLETTE S-ar fi putut să nu mă surprindă? Din partea 
dumneavoastră? S-ar fi putut să nu mă surprindă? 

ARNHOLM Poate că ai dreptate... Nu știai... nu aveai 
de unde să ştii că eu pentru tine am venit aici. 

BOLETTE Aţi venit aici... pentru mine? 

ARNHOLM Da, Bolette. În primăvara asta am primit 
o scrisoare de la tatăl tău. Și o întorsătură de frază m-a făcut 
să cred... hm... că ai păstrat fostului tău profesor ceva... 
ceva mai mult decit o amintire prietenească. 

BOLETTE Cum a putut tata să scrie asta? 

ARNHOLM Nici nu se gindise, de fapt, să scrie aşa. Eu 
însă mi-am închipuit că e aici o fată care ar dori să vin și eu 
aici... Nu, nu mă întrerupe, Bolette dragă! Şi... vezi tu, cind 
cineva e ca mine, adică nu mai e propriu-zis la virsta tine- 
reţii, atunci o asemenea convingere sau închipuire face o 
foarte puternică impresie. A crescut în mine, treptat, un 
sentiment viu și plin de gratitudine pentru tine. Am simţit 
că trebuie să vin la tine. Să te revăd. Să-ţi spun că-ţi impăr- 
tășesc sentimentele pe care îmi inchipuiam că le nutrești 
pentru mine. 

BOLETTE Dar acum, cind știți că nu este așa! Că totul 
a fost o neînțelegere! 

ARNHOLM Nu mai pot schimba nimic, Bolette. Ima- 
ginea ta, așa cum am purtat-o în mine, va avea întotdeauna 
culoarea şi amprenta stării sufleteşti pe care o neinţelegere 
a fixat-o in mine. Poate că tu nu pricepi destul de bine... 
Totuşi, aşa este. 

BOLETTE N-aş fi crezut niciodată că e posibil să se 
întimple una ca asta. 

ARNHOLM Dar acum, cind se vede că totuși a fost po- 
sibil? Ce spui, Bolette? N-ai putea să te hotărăşti să... să 
devii soţia mea? 

BOLETTE O, mi se pare cu neputinţă, domnule Arn- 
holm. Dumneavoastră, care aţi fost profesorul meu... Nu pot 
concepe de loc că aș putea fi în alte relaţii cu dumneavoastră. 

ARNHOLM Bine, bine... dacă ţi se pare că asta e cu 
totul imposibil... Va să zică, relaţiile dintre noi rămin ne- 
schimbate, dragă Bolette. 

BOLETTE Ce vreţi să spuneţi? 

ARNHOLM Eu imi menţin, totuși, propunerea. An: să 
mă îngrijesc să poţi pleca de-aici și să poți vedea lumea. 
Să poți invăţa ceea ce iţi place, într-adevăr să înveţi. Să 
poţi trăi in condiţii care să-ţi asigure independenţa. De ase- 
menea, am să-ţi asigur viitorul mai indepărtat, Bolette. in 
mine vei avea intotdeauna un prieten bun, credincios şi de 
incredere. Poţi fi pe deplin sigură de asta! 

BOLETTE O, Doamne... domnule Arnholm... toate 
astea sint cu totul imposibile acum. 

ARNHOLM Și asta este imposibil? 

BOLETTE Da, gindiţi-vă! După cele ce mi-aţi spus... 
şi după răspunsul pe care vi l-am dat... Nu se poate să nu 
ințelegeţi că acum îmi este imposibil să accept ceva atit de 
mare, care vine de la dumneavoastră. Niciodată, după cele 
petrecute! 

ARNHOLM Vrei, aşadar, să rămii acasă și să-ţi iroseşti 
viața? 

BOLETTE O, e îngrozitor să mă gindesc la asta! 

ARNHOLM Vrei să renunţi să mai vezi măcar o parte 
din lumea largă? Vrei să renunţi la tot ceea ce — după cum 
singură spui — doreşti? Să ştii că toate sint fără nici un 
viitor... şi că niciodată n-ai să mai înveți nimic? Reflectează 
bine, Bolette. 


BOLETTE Da, da... aveţi multă, nespus de multă drep- 
tate, domnule Arnholm. 

ARNHOLM Şi într-o bună zi... cînd tatăl tău nu va mai 
fi... Poate că atunci vei rămîne fără nici un sprijin şi singură 
pe lume. Sau poate că te vei dărui unui alt bărbat pentru 
care, e foarte posibil, nu vei simţi nimic. 

BOLETTE O, da... văd bine cit de adevărat este tot ce 
spuneţi... Totuşi... Sau, poate, totuși... 

ARNHOLM (precipitat) Ei? 

BOLETTE (privindu-l, după o ezitare) Poate că n-ar fi, 
totuși, imposibil. 

ARNHOLM Ce anume, Bolette? 

BOLETTE Să fac... să accept... ceea ce... ceea ce mi-ați 
propus. 

ARNHOLM Vrei să spui că ai putea să primeşti?... Că, 
în orice caz, ai dori să-mi oferi plăcerea de a mă lăsa să te 
ajut, ca un prieten credincios? 

BOLETTE Nu, nu, nu! Asta niciodată! Asta ar fi în 
adevăr ceva cu totul imposibil! Nu... domnule Arnholm... 
ia-mă mai bine! 

ARNHOLM Bolette! Aşadar, vrei totuși! 

BOLETTE Da... cred... vreau. 

ARNHOLM Vei fi deci soția mea! 

BOLETTE Da. Dacă vi se mai pare... că puteţi să mă 
luaţi. 

! ARNHOLM Dacă mi se pare?... (Prinzindu-i miinile.) 
O, mulţumesc... mulţumesc, Bolette. De altiel, tot ce-ai 
spus... toate ezitările tale de mai înainte.... nu m-au speriat. 
Chiar dacă acum nu mi-ai dat inima ta pe de-a-ntregul, am 
să ştiu eu să ţi-o ciștig. Bolette, am să presar în calea ta 
numai trandafiri! 

BOLETTE Am să pot vedea lumea! Am să pot să-mi 
trăiesc viața! Așa mi-ai promis. 

ARNHOLM Şi am să-mi țin făgăduiala. 

BOLETTE Şi voi putea să învăţ tot ce-mi place! 

ARNHOLM Eu iţi voi fi şi profesor! Ca pe vremuri, 
Bolette! Amintește-ţi de ultimii tăi ani de școală... 

BOLETTE (liniștită şi în sine) Închipuie-ţi... să te ştii 
liberă... şi să ieși în lumea largă. Și să nu fii nevoită să te 
mai gindeşti cu neliniște la viitor. Să nu te mai întrebi în- 

grozită dacă vei avea sau nu prozaicele mijloace de exis- 
tenţă... 

ARNHOLM Nu, asemenea preocupări, asemenea ginduri 
nu vei mai avea. Și — nu-i așa, draga mea Bolette —și 
asta e un lucru foarte plăcut? Nu? 

BOLETTE Da. Chiar este. Cu siguranţă că este. 

ARNHOLM (luînd-o de talie) A, să vezi ce cămin con- 
fortabil și plăcut ne vom face. Și ce bine, ce liniștiți şi ce 
plini de incredere vom trăi impreună, Bolette! 

BOLETTE Da, încep şi eu să... Cred, în fond, că s-ar 
putea... să fie și așa. (Se uită spre dreapta şi se degajează 
repede.) A! Să nu spui nimic. 

ARNHOLM Ce este, dragă? 

BOLETTE O, e bietul... (Cu un gest.) Uite-l acolo. 

ARNHOLM Tatăl tău?... 

BOLETTE Nu; tînărul sculptor. E cu Hilde. 

ARNHOLM A, Lyngstrand. Ce e cu el? 

BOLETTE Ştii ce slăbit și ce prăpădit e! 

ARNHOLM Dacă nu cumva iși închipuie numai. 

BOLETTE O, nu, aşa e. N-o mai duce mult. Ar fi poate 
cel mai bun lucru pentru el. 

ARNHOLM Draga mea, de ce ar fi cel mai bun lucru? 

BOLETTE Pentru că... pentru că, desigur, nu va face 
niciodată nimic, nici în artă. Hai să plecăm pină nu vinei. 

ARNHOLM Da, să plecăm, scumpa mea Bolette. 


(Hilde și Lyngstrand apar lingă eleşteu.) 


HILDE Hei... hei! Domniile voastre nu vor să ne aș- 
tepte? 

ARNHOLM Bolette și cu mine tocmai pornisem în 
plimbare. 


(Arnholm și Bolette ies prin stinga.) 


LYNGSTRAND (rizind încetișor ) E foarte amuzant acum 
pe aici! Toţi merg perechi. Numai cite doi. 

HILDE (uitîndu-se după e.) Aș putea să jur că Arnholm 
ii face curte. 

LYNGSTRAND Da? Ai observat ceva? 

HILDE O, sigur. Nu-i prea greu să observi cind 
ştii să ţii ochii deschişi. 

LYNGSTRAND Dar domnișoara Bolette nu-l ia. Sint 
sigur. 

HILDE Nu. I se pare că e dezgustător de bătrin pentru 
ea. Și mai crede că va cheli curînd. 

LYNGSTRAND Nu, nu numai de asta. Dar ea, oricum, 
nu l-ar lua. | 

HILDE De unde ştii? 

LYNGSTRAND Pentru că i-a promis cuiva că se va 
gindi la el. 

HILDE Se va gindi numai? 

LYNGSTRAND În timp ce va fi plecat. 

HILDE O, atunci cu siguranţă că dumitale ţi-a promis 
că se va gindi... 

LYNGSTRAND S-ar putea! 

HILDE i-a promis ea asta? 

LYNGSTRAND Da, închipuiește-ţi... mi-a promis chiar 
ea! Dar să nu-i spui că ştii. 

HILDE O, ferit-a Dumnezeu. Sint tăcută ca mormîntul. 

LYNGSTRAND Mi s-a părut că e ceva foarte drăguţ din 
partea ei. | 

HILDE Şi cind ai să te întorci din nou, ai de gind să te 
logodeşti cu ea? Și pe urmă să te însori? 

LYNGSTRAND Nu, nu cred că ar fi cel mai nimerit 
lucru. În primii ani nici n-aş putea să mă gindesc la asta. Și 
cînd, în sfirşit, m-aş descurca mai bine, atunci ea ar fi puțin- 
tel cam bătrină pentru mine, aşa mi se pare... 

„_HILDE Totuși, ai vrea ca Bolette să se gindească tot 
mereu la dumneata? 

LYNGSTRAND Da, pentru că ar fi ceva foarte necesar 
pentru mine. Pentru mine, ca artist, pricepi? Şi ea poate 
foarte bine să facă asta, ea care nu are personal nici o vocaţie. 
Oricum, e ceva foarte amabil din partea ei. 

HILDE Crezi că vei putea lucra mai cu spor la opera 
dumitale, dacă vei şti că Bolette continuă să se gindească 
la dumneata? 

LYNGSTRAND Da, așa cred. Vezi dumneata, cînd știi 
că undeva, pe lume, este o femeie tînără, fină și discretă, 
care visează la tine... Mi se pare că asta e ceva... aşa... 
aşa... Ei, nu ştiu cum ar trebui să spun. 

HILDE Ai vrea poate să spui... captivant? 

LYNGSTRAND Captivant? Da, da. Captivant voiam 
să spun. Sau ceva asemăn - (Privind-o.) Ce isteaţă ești, 
domnişoară Hilde. Da, da, isteaţă rău de tot. Cind am să mă 
întorc acasă, vei avea cam aceeaşi virstă pe care o are acum 
sora dumitale. Poate că ai să arăţi cum arată ea acum. Poate 
că vei avea același suflet ca al ei acum. Si poate ai să fii de- 
opotrivă -— dumneata şi sora dumitale — intr-o singură 
fiinţă, cu un singur chip. 

HILDE Ai dori asta? 

LYNGSTRAND Nu prea ştiu. Da, mai curidd cred că da. 
Dar acum, în vara asta, vreau să fii doar dumneata însăţi. 
Și exact așa cum eşti acum. 

HILDE Îţi plac mai mult așa? 

LYNGSTRAND Da, îmi placi foarte mult. 

HILDE Hm... ia spune-mi, ca artist, ţi se pare că mă 
prinde să port mereu rochii de vară, în culori deschise? 

LYNGSTRAND Da, mi se pare că iţi vin foarte bine. 

HILDE i se pare că mă avantajează culorile deschise? 

LYNGSTRAND Da, iţi vin admirabil culorile deschise, 
sint pe gustul meu. 

HILDE Dar, ia spune-mi... dumneata care eşti artist... 
cum crezi că mi-ar sta in negru? 

LYNGSTRAND În negru, domnişoară Hilde? 

HILDE Da, complet in negru. Crezi că m-ar prinde? 

LYNGSTRAND Negru nu e propriu-zis o culoare pentru 
vară. De altfel, cred că ai arăta minunat şi în negru. Mai ales 
cu infăţișarea pe care o ai. 

HILDE (privind în gol) În negru pină la git... Un jabou 
negru... Mănuşi negre... Şi un voal lung, negru, lăsat 
pe spate. 

LYNGSTRAND Dacă te-ai îmbrăca aşa, domnişoară 
Hilde, atunci aş dori să fiu pictor... și aș picta o tinără, o 
delicioasă și îndurerată văduvă. 

HILDE Sau o tinără și îndurerată mireasă. 

LYNGSTRAND Da, s-ar potrivi şi mai bine. Dar ai dori 
să fii îmbrăcată așa? | 

HILDE Nu știu. Dar simt că ar fi ceva captivant. 

LYNGSTRAND Captivant? 

HILDE E captivant să te gindești la asta, nu? (Arătind 
deodată spre stinga.) Ei, ia te uită! 

LYNGSTRAND (uitindu-se) Vaporul cel mare engle- 
zesc! E chiar aici, la debarcader. 


(W'angel și Ellida apar lingă eleșteu.) 


WANGEL Te asigur, dragă Ellida... te înşeli. (Îi vede 
pe ceilalți.) Ei, aici eraţi? Nu-i aşa, domnule Lyngstrand... 
încă nu se zărește... 

LYNGSTRAND Vaporul cel mare englezesc? 

WANGEL Desigur! 

LYNGSTRAND (arătindu-l) E acolo, domnule doctor. 

ELLIDA A!... Ştiam eu. 

WANGEL A venit! 

LYNGSTRAND A venit ca un hoţ în toiul nopţii, s-ar 
putea spune. Cu totul neobişnuit, fără să facă vreun zgomot... 

WANGEL Condu-o pe Hilde la debarcader. Grăbeşte-te! 
Hilde vrea, desigur, să asculte muzica. 

LYNGSTRAND Da, tocmai voiam să plecăm, domnule 
doctor. 

WANGEL Poate vă ajungem şi noi din urmă. Curind. 

HILDE (șoptit, lui Lyngstrand) Şi ei tot perechi merg. 
(Hilde şi Lyngstrand ies prin grădină; se aud sunete de fanfară, 
în continuarea scene. care urmează.) 

ELLIDA A venit! El e aici! Da, da... simt. 

WANGEL Ar trebui să intri în casă, Ellida. Lasă-mă 
să vorbesc singur cu el. 

ELLIDA O... imposibil! Imposibil, ţi-am mai spus! 
(Scoate un strigăt.) Ah... uite-l, Wangel! 


(Străinul intră din stinga și se opreşte pe cărare, 
dincolo de poartă.) 


STRĂINUL (salutind) Bună seara. Cum vezi, m-am 
întors, Ellida. 

ELLIDA Da, da, da... a sosit ceasul! 

STRĂINUL Eşti gata de drum? Sau nu? 

WANGEL Vezi bine că nu. 

STRĂINUL Nu vorbesc de îmbrăcăminte sau de alte 
lucruri de-astea. Nu vorbesc de cufere pline. Tot ce-i trebuie 

pentru călătorie am cu mine, la bord. M-am ingrijit şi de 
cabină pentru ea. (Către Ellida.) Te-am intrebat dacă ești 
gata să pleci cu mine... să pleci cu mine de bunăvoie? 

ELLIDA (implorator) O, nu mă întreba! Nu mă mai 
ispiti așa. 


(În depărtare se aude clopotul vaporului.) 


STRĂINUL A sunat la bord prima oară. Acum trebuie 
să spui: da sau nu. 

ELLIDA (frîngindu-și mîinile) Hotărirea! Hotărirea 
pentru toată viaţa. Să nu mai poţi reveni niciodată! 

STRĂINUL Niciodată! Peste jumătate de oră va fi 
prea tirziu! 

ELLIDA (privirdu-l timid şi cercetător) De ce ţii atit 
de neclintit la mine? 

STRĂINUL Nu simţi, cum simt cu, că noi ne aparţinem 
unul altuia? 

ELLIDA Crezi... pentru că ne-am făgăduit? 

STRĂINUL O făgăduială nu poate lega pe nimeni. Pe 
nici un bărbat de nici o femeie, şi pe nici o femeie de nici un 
bărbat. Ţin atit de neclintit la tine pentru că nu pot altfel. 

ELLIDA (încet, fremătind) De ce n-ai venit mai demult? 

WANGEL Ellida! 

ELLIDA (întrerupindu-se) Oh... atracţia, ademenirea 
și chemarea asta a necunoscutului! Toată puterea mării e 
adunată aici! 


( Străinul trece portiţa grădinii.) 


ELLIDA (adăpostindu-se după Wangel) Ce inseamnă 
asta? Ce vrei? 

SPRĂINUL Te văd şi te aud, Ellida... așadar, pe mine 
mă alegi totuși pină la urmă. a 

WANGEL (înaintînd spre el) Soţia mea nu are nici o 
alegere de făcut. Eu sint aici ca să aleg pentru ea şi ca s-o 
apăr. Da, s-o apăr. Dacă nu te decizi să pleci de aici și din 
ţară... și să nu te mai întorci niciodată... știi la ce te expui? 

ELLIDA Nu, nu, Wangel! Asta nu! 

STRĂINUL Ce vrei să faci? 

WANGEL Voi cere să fii arestat... Ca un criminal. 
Imediat! Înainte de a ajunge pe bord! Pentru că deţin des- 
tule date despre crima din Skjoldviken. 

ELLIDA O, Wangel... cum poți... 

STRĂINUL Mă aşteptam la asta. Și de aceea (Scoate 
un revolver din buzunarul de la piept.) de aceea m-am pre- 
gătit... 

ELLIDA (aruncîndu-se în faţa lui Wangel) Nu, nu... 
nu-l omori! Mai bine omoară-mă pe mine! 

STRĂINUL Nici pe el, nici pe tine. Fii liniştită! Ăsta e 
pentru uz personal. Pentru că vreau să trăiesc și să mor ca 
un om liber. 

ELLIDA (intr-o excitație crescindă) Wangel! l.asă-mă 
să-ţi spun ... să spun ca să audă şi el. Poţi, dacă vrei, si 
mă reţii aici! Ai și puterea şi mijloacele! Și chiar asta vrei 
să și faci! Dar sufletul meu, toate gindurile mele, toate 
năzuințele, toate dorinţele, toate nostalgiile nu le poţi în- 
lănţui! Vor jindui și vor zbura spre necunoscutul pentru 
care am fost creată... și pe care tu mi l-ai închis. 

WANGEL (cu durere calmă) Văd bine, Ellida! Pas cu pas, 
luneci de lingă mine. Pină la urmă, atracţia ta pentru ceva 
fără hotar şi fără sfirşit, pentru inaccesibil, îţi va tiri spi- 
ritul într-o noapte neagră. 

ELLIDA Da, da... simt şi eu... ceva negru... tenebre... 
filfiie în jurul meu! 

WANGEL Nu vreau să ajungi pină acolo! Și fiindcă 
nu e nici o altă salvare pentru tine... În orice caz, eu nu 
văd alta... De aceea... de aceea sînt de acord... să se strice 
învoiala noastră. Așadar, acum poți să-ți alegi calea... în 
cea mai deplină libertate. 

ELLIDA (îl priveşte o clipă, amuțită) E adevărat... 
adevărat... ce spui tu? Vrei să spui... din toată inima? 

WANGEL Da... din adincul inimii mele rănite, asta 


vreau să spun. 

ELLIDA Și poţi tu, poţi lăsa să se intimple asta? 

WANGEL Da, pot. Pot, pentru că te iubesc atit de 
mult. 

ELLIDA (încet, [remătind) Atit de aproape... atit de 
intim... pătrunsescm în tine! 

WANGEL Anii, viaţa împreună au făcut asta. 

ELLIDA (frîngîndu-şi miinile) Și eu... eu care n-am 
avut ochi să văd... 

WANGEL Gindurile tale mergeau pe alte căi. Acum 
însă... acum ești cu totul dezlegată — de mine şi de toate 
ale mele. Acum, propria şi adevărata ta viaţă... poate rein- 
tra... din nou în propriul ei făgaș. Pentru că acum poţi alege 
in libertate. Şi pe propria ta răspundere, Ellida... 

ELLIDA (strîngindu-și capul în miini şi privind înaintea 
ei, spre Wangel) În libertate... şi pe propria mea răspun- 
dere? Pe propria mea răspundere? Asta este... asta e ceva 
care te transformă! 


(Clopotul vaporului sună din nou.) 


STRĂINUL Auzi, Ellida! Sună pentru ultima oară. 
Vino! 

ELLIDA (se întoarce spre el, se uită fix la el şi rostește 
energic) După cite s-au întimplat, niciodată n-am să plec 
cu tine! 

STRĂINUL Nu vii? 

ELLIDA (încleştindu-se de Wangel) O, niciodată n-am 
să te pot părăsi după toate astea! 

WANGEL Ellida!... Ellida! 

STRĂINUL S-a terminat deci totul? 

ELLIDA Da. S-a sfirşit pentru totdeauna. 

STRĂINUL Văd... E ceva aici mai tare decit voinţa 
mea. 

ELLIDA Voința ta nu mai are nici greutatea unui fulg 
pentru mine. Pentru mine ești un om mort... care s-a întors 
din mare. Şi care se va intoarce tot in mare. Dar nu mă mai 
sperii de tine! Şi nimic nu mă mai atrage. 

STRĂINUL Adio, doamnă. (Sare peste portiță.) De-acum 
incolo, nu mai eşti... decit un naufragiu în viața mea. 
(Iese prin stinga.) 

WANGEL (se uită un moment la ea) Ellida... sufletul 
tău e ca marea, cu fluxul și refluxul ei... De unde a venit 
transformarea? 

ELLIDA O, nu pricepi că transformarea a venit... că 
trebuia să vină... cînd am putut alege în libertate? 

WANGEL Și necunoscutul... nu te mai atrage? 

ELLIDA Nici nu mă atrage, nici nu mă sperie. Am putut 
să-l văd pină in adinc... să pătrund în el, dacă aş fi vrut. 
Abia acum am putut alege. De aceea am şi putut să renunţ 
la el. 

WANGEL Încep să te ințeleg, încetul cu încetul. Tu 
gindeşti și simţi în imagini... și în reprezentări vizuale. 
Nostalgia şi înclinarea ta pentru mare... atracţia pentru el... 
pentru străinul acela... toate erau expresia unei nevoi adinci 
de libertate, care se trezea şi creştea în tine. Nimic altceva. 

ELLIDA A, nu știu ce să spun. Știu însă că ai fost un 
bun medic pentru mine. Tu ai găsit unicul leac pentru mine 
și ai avut curajul să-l foloseşti. 

WANGEL Da... în situaţii limită, în pericole extreme, 
noi, medicii, iîndrăznim mult. Aşadar, acum te întorci la 
mine, Ellida? 

ELLIDA Da, dragul și credinciosul meu Wangel, mă 
întorc la tine. Acum pot s-o fac. Pentru că acum vin la tine 
în libertate, de bunăvoie și... pe propria mea răspundere. 

WANGEL (privind-o afectuos) Ellida! Ellida! Cind te 
gindești că acum vom trăi amindoi cu totul unul pentru 
celălalt... 

ELLIDA ... și cu amintirile vieţii noastre comune. Ale 
tale... ca şi ale mele. 

WANGEL Da, nu-i aşa, draga mea? 

ELLIDA Și pentru cei doi copii ai noştri, Wangel. 

WANGEL Ai noștri, ai spus! 

ELLIDA Aceia pe care nu-i am... dar pe care îi voi 
cîştiga. 

WANGEL Ai noştri!... (Îi sărută miinile de mai multe 
ori, fericit.) Îţi mulțumesc din toată inima mea pentru 
vorbele astea! 

(Hilde, Ballested, Lyngstrand, Arnholm şi Bolette 
apar in partea stingă a grădinii. În același timp, 
trec pe cărare tineri și tinere din oraș și sezonişti.) 

HILDE (cu jumătate de glas, către Lyngstrand) la te 
uită... ce aer de logodnici au amindoi, și ea și tata! 

BALLESTED (care a auzit) E vară, domnişoară! 

ARNHOLM (privind la Wangel și la Ellida) Acum vapo- 
rul englez pleacă. 

BOLETTE (se duce la gard) De aici se poate vedea mai 
bine. 

LYNGSTRAND Ultima călătorie din anul ăsta. 

BALLESTED Curind, toate strimtorile vor fi inchise, 
cum spunea poetul. E trist, doamnă Wangel! Și acum, veţi 
lipsi și dumneavoastră cităva vreme. Miine plecaţi spre 
Skjoldviken, așa am auzit... 

WANGEL Nu... nu mai e vorba de nici o plecare. Pen- 
tru că in noaptea asta ne-am hotărit altfel... 


ARNHOLM (uitindu-se cind la unul cînd la altul) Ah... 
adevărat? 


BOLETTE (venind în față) Tată... adevărat? 

HILDE (avîntat, spre Ellida) Rămii cu noi, totuşi? 

ELLIDA Da, Hilde dragă... dacă mă iubeşti. 

HILDE (luptind cu risulşi cu plinsul) Ah... inchipu- 
ie-ţi... dacă o iubesc... eu... 

ARNHOLM (Ellidei) Dar asta-i o adevărată surpriză!... 

ELLIDA (zîmbind, grav) Ei, vezi dumneata, domnule 
Arnholm ?... Ţii minte... ce am vorbit ieri? Cind cineva s-a 
obişnuit să trăiască departe de mare... pe uscat... nu-şi 
mai găsește drumul inapoi... la mare. Şi nici la viata de 
mare. 

BALLESTED Dar asta e curat povestea cu sirena mea! 

ELLIDA Cu oarecare aproximaţie... 

BALLESTED Cu deosebirea doar că sirena... moare din 
cauza asta. De altfel, oamenii... ei se pot aclam... acli... 
matiza. Da, da, vă asigur, doamnă Wangel, ei pot să se 
a-cli-ma-ti-ze-ze! 

ELLIDA Da, în libertate, pot, domnule Ballested! 
WANGEL Și pe propria răspundere, Ellida dragă. 


ELLIDA (rapid, întinsîndu-i mîna) Da, așa e, Wangel... 
Pe propria răspundere... 


(Vaporul cel mare iese fără zgomot din fiord. Mu- 
zica se aude din ce in ce mai tare, dinspre lărm.) 


Hedda Gabler 


Do o a i a o ia a N a III a 


piesă în patru acte 


(1890) 


În româneşte de 


Sidonia Drăgușanu și Maria-Alice Botez 


Personajele 


JØRGEN TESMAN, bursier, studiază Istoria 
Culturii. 

DOAMNA HEDDA TESMAN, soţia lui. 

DOMNIŞOARA JULIANE TESMAN, mătuşa lui. 

DOAMNA ELVSTED. 

ASESORUL BRACK. 

EILERT LOVBORG. 

BERTE, servitoarea familiei Tesman. 


(Acţiunea se petrece in vila Tesmun, in partea de 
vest a orașului.) 


Actul | 


(Un salon spaţios, mobilat cu mult gust, decorat 
în culori inchise. Pe peretele din fund, des- 
chizătura largă a unei uşi, ale cărei draperii sint 
date în lături. Această deschizătură dă spre o odaie 
mai mică, mobilată în acelaşi stil. Pe peretele din 
dreapta al salonului, o ușă cu două canaturi, care 
dă în vestibul. Pe peretele opus, la stinga, un glas- 
vand care are, de asemenea, draperiile date deopar- 
te. Prin geamuri se vede o parte din terasa acoperită, 
şi pomii al căror frunziş are culorile toamnei. În 
faţă, o masă ovală, acoperită cu un covor și scaune 
de jur imprejur. În faţa peretelui din dreapta, o 
sobă lată de faianţă, în culoare închisă, un fotoliu 
cu spătarul înalt, un scăunel pentru picioare cu o 
pernă pe el şi două taburete. În fund, în colțul din 
dreapta, o canapea colţar şi o măsuţă rotundă. Mai 
în faţă, la stinga, la o mică depărtare de perete, o 
sofa. După glasvand, un pian. De ambele părţi ale 
porticrei din fund, etajere cu bibelouri de teracotă 
şi majolică. Sprijinite de peretele din fund al ce- 
leilalte odăi, se văd o canapea, o masă şi citeva 
scaune. Deasupra acestei canapele, atirnă portre- 
tul unui bărbat frumos, mai în vîrstă, în uniformă 
de general. Deasupra mesei, un lustru cu glob mat, 
lăptos. De jur împrejurul salonului sînt o mulțime 
de buchete de flori, aşezate în vaze şi glastre. Alte 
buchete sînt puse pe mese. Podelele ambelor odăi, 
acoperite cu covoare groase. Lumină de dimineaţă. 
Soarele strălucește prin uşa glasvandului. 

Domnişoara Tesman — cu pălărie şi umbrelă 
- — intră venind din vestibul, urmată de Berte, 
care poartă un buchet invelit in hirtie. Domnişoara 
Tesman este o femeie de aproximativ 65 de ani, 
agreabilă, cu un aer binevoitor; îmbrăcată simplu 
dar îngrijit, intr-un taior gri. 
Berte este o slujnică în virstă — cu o 
expresie şi cu o infățişare elocvente pentru pro- 
venienţa ei rurală.) 


DOMNIȘOARA TESMAN (se oprește în fata ușii, ascultă 
şi spune cu vocea scăzută) Nu, zău! Am impresia că incă nu 
s-au sculat! 

BERTE (tot cu voce scăzulă) Păi, eu ce vă spusei, dom- 
nișoară? Giîndiţi-vă şi dumneavoastră: vaporul a sosit abia 
az-noapte, tirziu de tot... Ei, și după aia! Isuse! Cit a mai 
stat doamna pînă să se culce: a despachetat și a tot despa- 
chetat. 

DOMNISOARA TESMAN Da, da, lasă-i să se odihnească 
bine. Dar barem să dea de aer proaspăt cind or intra aici. 
(Se duce la ușa cu glasvand și o deschide larg.) 

BERTE (lingă masă, încurcată, cu buchetul în mină) 
Să mă bată Dumnezeu dacă mai găsești vreun locșor aici, 
unde să mai pui ceva... Eu zic că pot să-l pun aici, domni- 
şoară! (Pune buchetul în faţă, pe pian.) 

DOMNISOARA TESMAN Va să zică, iată-te acum la noii 
tăi stăpini, draga mea Berte. Dumnezeu mi-e martor că 
mi-a venit mai mult decit greu să mă lipsesc de tine... 

BERTE (gata să plingă) Da eu, domnişoară! Eu ce să 
mai zic? Ani şi ani de zile, am mincat opiincbună in casa 
dumneavoastră! 

DOMNISOARA TESMAN Trebuie să privim totul cu ințe- 
lepciune, Berte. Nu avem altceva de făcut. Ăsta-i adevărul. 
Jørgen trebuie să te aibă aici, la el in casă. Are nevoie de 
tine. Tu ești obișnuită de mult să-i porţi de grijă; era un 
copil, un băicțel, cind l-ai cunoscut. 

BERTE Da, domnişoară, da ce greu imi vine cind mă 
gindesc la dinsa... Bolnavă, sărăcuţa, şi neajutorată, sără- 
cuța de dinsa... Acum asta-i mai lipsea: fată nouă în casă. 
Păi credeţi că aia o să se priceapă?... Vă spun eu, n-o să se 

priceapă niciodată să facă totul aşa cum trebuie, ca să mul- 
tumească un om bolnav... 

DOMNISOARA TESMAN Ah, o voi instrui eu cum tre- 
buie. Şi pe urmă, n-o s-o las să muncească singură: tot ce 
o să fie mai greu, eu o să fac. Înţelegi? Aşa că poți fi liniş- 
tită, dragă Berte: va fi bine îngrijită, biata mea soră. 

BERTE Da, dar mai e ceva, domnişoară. Să vă spui 
drept, mă tem că n-am să fiu in stare, poate, să fac totu’, 
aşa cum trebuie ca să-i fie chiar pe placu’ doamnei... 

DOMNIȘOARA TESMAN Ei, Dumnezeule! La început, 
poate să fie ba una, ba alta, care să... 

BERTE Sigur, dinsa trebuie că e foarte pretențioasă... 

DOMNIŞOARA TESMAN Îţi poţi inchipui! Fiica gene- 
ralului Gabler! Şi cum a fost ea învățată să trăiască, in 
timp ce generalul mai era în viaţă! Îţi mai aduci aminte 
cînd trecea călare pe şosea, împreună cu tatăl ei? În costu- 
mul ei negru de călărie! Și cu pană la pălărie! 

BERTE Tocmai la asta mă gindeam și eu... Dar nu, zău, 
nu mi-ar fi putut trece niciodată prin minte că din dinsa şi 
din domnul candidat ar putea să iasă vreodată o pereche... 

DOMNIȘOARA TESMAN Nici eu! Da... adevărat... A, 
Berte! Bine că mi-am amintit! De-aci inainte, nu trebuie 
să-i mai spui lui Jørgen: „domnule candidat“. Trebuie 
să-i spui „domnule doctor“. 

BERTE Da, şi despre asta a vorbit doamna cea tinără, 
chiar de cum a intrat pe uşă—azi-noapte. Așa să fie, dom- 
nișoară? 

DOMNIŞOARA TESMAN Nici mie nu mi-ar fi venit să 
cred, dar aşa-i! Închipuieşte-ţi, Berte, l-au făcut doctor, 
acolo in străinătate. Acum, în timpul călătoriei din care s-a 
întors, inţelegi? Habar n-am avut nici eu, pină nu am aflat-o 
chiar din gura lui... El mi-a povestit jos, la debarcader... 

BERTE Ei, da, dînsul e foarte isteţ... Poate să se facă 
orice dacă vrea, pînă şi doctor! Dar, spui drept, chiar 
asta n-aş fi crezut, că o să se apuce, așa, deodată, să tămă- 
duiască oameni... 

DOMNIŞOARA TESMAN Nu, nu doctor așa cum ai 
înțeles tu... (Dind din cap cu importanţă.) De altfel, s-ar 
putea intimpla ca foarte curind să ajungă ceva mai impor- 
tant şi să trebuie să-i spui intr-un fel şi mai impunător. 

BERTE Nu se poate! Şi ce fel de ceva o să fie, domni- 
şoară? 

DOMNISOARA TESMAN (serios) Ei, cred şi eu că ai 
vrea să știi! (Cu emoție.) Ah! Doamne, Dumnezeule, de-ar 
putea răposatul Jochum să vadă de-acolo, din groapă, ce-a 
ieșit din băieţelul lui! (Privind împrejur.) Ascultă, Berte, 
dar ce ţi-a venit? De ce ai scos husele de pe toate mobilele? 

BERTE Doamna mi-a spus să le scot. Zicea că nu poate 
suferi să vadă învelitori pe scaune. 

DOMNIȘOARA TESMAN Asta înseamnă că au de gind 
să-şi petreacă vremea, zi de zi, aici, în casă. 

BERTE Da, așa se pare... Cred că mai ales doamna 
vrea așa... Că dinsul nu spunea nimic... 


(Jorgen Tesman intră dinspre partea dreaptă a odăi 

din fund, fredonind şi ducind cu el un cufăr gol şi 

deschis. Este un bărbat cu aspect tineresc, în virstă de 

25 de ani, de statură mijlocie, cam plinuj, cu o faţă 

deschisă, rotundă şi cu o expresie de satisfacţie. Are 

părul și barba blonde. Poartă ochelari, o haină de 
rasă comodă și cam uzată.) 


DOMNISOARA TESMAN Bună dimineaţa, Jørgen! 

TESMAN (din prag) Alătușa Julle! (Se îndreaptă spre 
ea, ii stringe mina.) Vai! Ai bătut drumul tocmai pînă aici, 
afară din oraş, şi incă la o oră atit de matinală! Așa-i? 

DOMNISOARA TESMAN Da, inchipuiește-ţi că voiam 
să știu şi eu ce mai e pe-aici. 

TESMAN Bine, dar după o noapte în care te-ai culcat 
atit. de tirziu... 

DOMNISOARA TESMAN Asta, zău, n-are nici o impor- 
tanţă! 

TESMAN Sper, barem, că ai ajuns cu bine de la debar- 
cader? Aşa-i? 

DOMNISOARA TESMAN Da, mulțumesc lui Dumnezeu, 
am ajuns cu bine. Asesorul a fost atit de drăguţ şi m-a con- 
dus pină la ușă. 

TESMAN Ne-a părut rău că n-am putut să te luăm în 
trăsură cu noi. Dar ai văzut și tu: Hedda avea atitea cutii 
pe care trebuia să le cărăm. 

DOMNIȘOARA TESMAN Da, ar fi fost greu cu toate 
cutiile alea... Erau foarte multe, într-adevăr... 

BERTE (către Tesman) Ar trebui poate să intru și s-o 
intreb pe doamna dacă n-are nevoie de mine... 

TESMAN Nu, mulțumesc, Berte, las-o... A spus că dacă 
are nevoie de tine, te sună. 

BERTE (către Tesmun) Bine, bine! 

TESMAN Uite, ia culărul ăsta. 

BERTE (luindu-l) Îl urc în pod. (Iese pe ușa care dă 
în vestibul.) 

TESMAN Ei, ce spui, mătușă: cufărul ăsta pe care 
l-ai văzut era plin, îndesat cu hirtii; este de necrezut cite 
am putut aduna și copia de prin toate arhivele pe care le-am 
răscolit. Lucruri vechi, extraordinare, despre care nimeni 
pe lume n-ar fi ştiut ce să înceapă cu ele. 

DOMNIŞOARA TESMAN Da, da, nu ţi-ai pierdut vre- 
mea, Jørgen, in timpul călătoriei de nuntă. 


TESMAN Nu, asta sigur n-aş putea-o spune!... Dar 
scoate-ţi pălăria, mătuşico. lasă-mă să-ţi desfac funda. 
Așa-l? 


DOMNIŞOARA TESMAN (in timp ce el o ajută) Sfinte 
Duninezeule, nu te-ai schimbat: te porţi cu mine la fel cum 
te purtai pe vremea cînd stăteai la noi in casă. 

TESMAN (se întoarce şi invirteşte pălăria in mînă) Nu, 
zău, ce pălărie drăguță şi impunătoare ţi-ai pus! 

DOMNIŞOARA TESMAN Pe asta am cumpărat-o mai 
mult pentru că m-am gindit la Hedda... 

TESMAN La Hedda? Aşa-i? 

DOMNIȘOARA TESMAN Da, ca să nu-i fie ruşine cu 
mine, dacă s-ar întimpla să mergem impreună pe stradă. 

TESMAN (mingiind-o ușor pe obraz) Eşti grozavă, 
mătușă Julle, la toate te gindești! (Punind pălăria pe unul 
din scaunele de lingă masă.) Și-acum, hai să ne așezăm noi 
doi, aici, pe canapea și să stăm puţin de vorbă pînă ce vine 
Hedda. (Se așază. Ea pune umbrela pe colțul canapelei.) 

DOMNISOARA TESMAN (luindu-i amindouă mîinile şi 
privindu-l) Ce fericire că eşti aici, că te am din nou în fața 
ochilor, Jørgen! Pe tine, băieţelul drag al răposatului nos- 
tru Jochum... 

TESMAN Şi eu sint fericit că te revăd, mătuşă Julle. 
Tu doar mi-ai ţinut loc şi de tată şi de mamă. 

DOMNIȘOARA TESMAN Da, ştiu bine că întotdeauna 
vei ține la bătrinele tale mătuși. 

TESMAN Am auzit că nu-i merge de loc mai bine mă- 
luşii Rina. Asa-i? 

DOMNIŞUARA TESMAN O, nu, pentru ea nu ne mai 
putem aștepta la nici un fel de bine, sărmana. Zace în pat, 
aşa cum a zăcut și pină acum, in toţi acești ani. De-ar da 
Domnul s-o mai pot păstra barem un timp lingă mine! Alt- 
fel nu ştiu, Jørgen, ce să mai fac cu biata mea viaţă! Mai 
ales acum, cind nu te mai am nici pe tine, să te ingrijesc. 

TESMAN (bătind-o pe umăr) Ei, hai, hai! 

DOMNIȘOARA TESMAN (schimbind brusc tonul) Zău, 
gindeşte-te, Jørgen, tu și om insurat! Și pe deasupra toc- 
mai cu Hedda Gabler! Cu încintătoarea Hedda Gabler! 
Gindeşte-te! Ea, care avea atiţia curtezani! 

TESMAN (fredonează puţin şi suride mulțumit) Da, 
cred că am destui prieteni buni, aici în oraș, care au aler- 
gat după ea și care acum mă invidiază. Aşa-i? 

DOMNIŞOARA TESMAN Unde mai pui căai avut oca- 
zia să faci şi o călătorie de nuntă atit de lungă! Mai bine 
de cinci luni — aproape şase! 

TESMAN Ei, pentru mine a fost într-un fel şi o călă- 
torie de studii. Gindeșşte-te la toate arhivele acelea pe care 
a trebuit să le cercetez. Şi-apoi toate cărţile, nenumăratele 
cărţi pe care a trebuit să le citesc, din scoarță în scoarță. 

DOMNIŞOARA TESMAN Da, asta aşa-i. (În taină.) 
Ascultă, Jørgen, nu cumva mai ai ceva să-mi povestești... 
Ceva, așa... mai... extraordinar... 

TESMAN Despre călătorie? 

DOMNISOARA TESMAN Da. 

TESMAN Nu, nimic altceva decit ce ţi-am scris. Că 
mi-am luat doctoratul acolo... ţi-am spus-o ieri. 

DOMNIŞOARA TESMAN Da, asta da. Vreau însă să zic, 
dacă n-ai vreo... aşa... vreo perspectivă? 

TESMAN Perspectivă? 

DOMNIȘOARA TESMAN Doamne, Dumnezeule, Jør- 
gen, doar sint bătrina ta mătușă! 

TESMAN Da, desigur, am perspective. 

DOMNISOARA TESMAN Ei! 

TESMAN Am cele mai frumoase perspective de a ajunge 
în scurt timp profesor. 

DOMNIȘOARA TESMAN Da, profesor, da. 

TESMAN Sau mai degrabă pot spune că am toate asi- 
gurările că voi deveni profesor. Dar asta, dragă tanti Julle, 
o știi tot atit de bine ca şi mine. 

DOMNIŞOARA TESMAN (surizsind) Da, da, sigur, știu. 
Ai dreptate. (Schimbind tonul.) Dar vorbeam de călătorie. 
A costat probabil o groază de bani, nu-i aşa, Jørgen? 

TESMAN Ei, sfinte Dumnezeule, bursa aceea de stat 
era destul de mare. Ne-am ajutat cu ea o bună bucată de 
timp. 

i DOMNIȘOARA TESMAN Numai că nu pot inţelege cum 
a putut ajunge pentru doi cind de la inceput era numai 
pentru o persoană. 

TESMAN Nu, nu, nici nu-i de înţeles! Aşa-i? 

DOMNIŞOARA TESMAN Mai ales cind călătoreşti cu o 
doamnă... După cite am auzit, cu o doamnă costă mult mai 
scump. 

TESMAN Da, bineințeles, e ceva mai scump. Dar Hed- 
dei îi era necesară această călătorie. ii era foarte necesară. 
Așa că nici n-ar fi fost posibil într-altfel. 

DOMNIŞOARA TESMAN Nu, sigur că nu... Nici nu s-ar 
fi cuvenit; călătoria de nuntă face parte din obiceiurile 
oamenilor de azi... Dar, spune-mi, ai reuşit barem să-ţi vezi 
în linişte, pe îndelete, locuinţa? 

TESMAN Ei, sigur că da. Am inceput să circul prin 
ea de cum s-a luminat de ziuă. 

DOMNIŞOARA TESMAN Și cum iţi pare totul? 

TESMAN Superb! Absolut remarcabil. Numai că nu 
pot înțelege ce-o să facem cu cele două odăi goale care se 
află între această cameră și dormitorul Heddei. 

DOMNIŞOARA TESMAN (surizind) A, dragul meu Jør- 
gen. pentru ele se pot găsi destule întrebuinţări, așa, cu 
timpul... 

TESMAN Da, inir-adevăr, ai dreptate, mătuşă Julle. 
Cu timpul, va crește colecţia mca de cărţi şi atunci... Așa-i? 

DOMNIŞOARA TESMAN Tocmai, dragul meu băiețel. 
La colecţia de cărţi mă gindeam și eu. 

TESMAN Sînt fericit, mai cu seamă pentru Hedda. 
Inainte de logodnă imi spusese de-atitca ori că n-ar dori să 
stea în nici o altă vilă decit in aceea a doamnei consilier 
de stat Falk. 


DOMNISOARA TESMAN Da, gindeşte-te, ce întimplare! 
Să fie de vinzare tocmai cind eraţi plecaţi! 

TESMAN Da, mătușă Julle. Norocul a fost cu adevărat 
de partea noastră. Aşa-i? 

DOMNIȘOARA TESMAN Dar o să te coste bani mulţi, 
dragul meu Jørgen! Mulţi bani... 

TESMAN (privind-o cam stinjenit) Da, se prea poate 
să fie așa, mătuşă! 

DOMNIȘOARA TESMAN Ah! Doamne, Dumnezeule! 

TESMAN Cit crezi? Aşa, aproximativ... 

DOMNIȘOARA TESMAN Nu, mi-e imposibil să spun... 
Trebuie să sosească nota, toate socotelile... 

TESMAN Din fericire, asesorul Brack a obţinut con- 
diții extrem de avantajoase pentru mine. El personal i-a 
seris Heddei despre aceste conditii... 

DOMNISOARA TESMAN Dar n-are nici un rost să-ţi 
faci griji, băietelul meu... În orice caz, pentru mobilier 
și pentru toate covoarele am depus eu cauţiune. 

TESMAN Cauţiune? Tu? Dragă mătuşă Julle, ce fel 
de acoperiri puli da tu? 

DOMNISOARA TESMAN Am ipotecat rentele. 

TESMAN (sărind în sus) Ce? Rentele tale şi ale mătu- 
şii Rina?! 

DOMNIŞOARA TESMAN Dacă n-am găsit altă ieșire! 

TESMAN (așezindu-se în fața e.) Dar e nebunie curată! 
Banii proveniţi din rente sint singura voastră sursă de exis- 
tență!... A ta şi a mătușii Rina!... 

DOMNIȘOARA TESMAN Ei, haide, haide, nu te înfier- 
binta pentru atita lucru. Înţelegi, nu-i decit o formalitate! 
Așa a spus și asesorul Brack, fiindcă, știi, el a avut amabi- 
Jitatea să aranjeze totul pentru mine. E numai o chestiune 
de formă, aşa spunea. 

TESMAN Da, se poate, o fi bine şi-așa, dar cu toate 
astea... 

DOMNIŞOARA TESMAN De-acum înainte, ai salariul 
tău din care se vor putea achita ratele. Şi, sfinte Dumneze- 
ule, chiar de-ar trebui să cheltuim și noi un pic... Să te 
ajutăm puţin, la început... Am fi fericite s-o putem face... 

TESMAN O, mătuşă! Nu vei obosi niciodată să te jert- 
fești pentru mine? 

DOMNIŞOARA TESMAN (ridicindu-se şi punind miinile 
pe umerii lui) Dar, am eu vreo altă bucurie in viață, dragul 
meu băiat, decit să-ţi netezesc ţie drumul? Tu, care n-ai 
avut nici tată, nici mamă pe care să te poţi sprijini! Dar 
acum, uite că ne aflăm aproape de țintă. Citeodată, per- 
spectivele au fost destul de intunecate. Totuşi, slavă ţie, 
Doamne, aì ajuns la liman, Jørgen! 

TESMAN Da, în fond e ciudat cum s-au aranjat toate. 

DOMNIŞOARA TESMAN Si toţi cei care {i-au stat impo- 
trivă şi au încercat să-ţi pună bețe in roate se află acum 
doboriți. Sint la pămînt, Jørgen. lar cel mai primejdios 
pentru tine, acela a căzut cel mai rău. lată, acum doarme 
“aşa cum și-a așternut... Un biet om rătăcit... 


~ TESMAN Ai mai auzit ceva despre Eilert? Vreau să 
zic, de cind am plecat. 


DOMNIŞOARA TESMAN Nimic, decit că a mai publicat 
o carte. 


TESMAN Ce anume? Eilert Lovborg? Acum, de curind? 
Așa-i? 

DOMNIȘOARA TESMAN Da, aşa se spune! Ştie Domnul 
dacă poate fi ceva de capul ei! Ei, Jørgen, cind va apărea 
cartea ta cea nouă, ei, da, va fi cu totul altceva! Despre 
ce tratează? 

TESMAN Tratează despre industria casnică din Bra- 
bant, în evul mediu. 

DOMNIŞOARA TESMAN Zău aşa, cînd mă gindesc că 
poţi scrie și despre asemenea lucruri. 

TESMAN De altfel, s-ar putea să mai dureze mult pină 
să apară. Mai întii, înţelegi, trebuie să pun ordine în toată 
colecţia mea... care e foarte mare... 

DOMNIȘOARA TESMAN Da, da, să pui totul in ordine, 
să colecţionezi, să clasezi, la de-alde astea te pricepi tu! 
Nu degeaba eşti fiul răposatului Jochum. 

TESMAN De altfel, e şi o mare bucurie pentru mine 
să mă ocup de toate astea... Mai ales acum, cind am cămi- 
nul meu, propriul meu cămin, o casă confortabilă, plăcută, 
in care pot lucra. | 

DOMNIȘOARA TESMAN Și inainte de toate o ai pe cea 
după care tinjea inima ta, Jorgen. 

TESMAN (cuprinzind-o în braţe) O, da, da, mătuşă 
Julle! Hedda este tot ce am mai preţios și mai încîntător! 
(Privind spre uşă.) Iat-o, cred că vine. Aşa-i? 


(Hedda intră dinspre stinga, prin odaia din fund. 

Este o doamnă de 29 de ani. Trăsăturile feţei, silu- 

eta, sint distinse, nobile. Tenul, de o paloare mată. 

Ochii de culoarea oţelului exprimă o liniște limpede 

și rece. Părul, gaten — un şaten frumos, cu firul nu 

prea des. Poartă o rochie de dimineaţă, cam largă, de 
bun-gust.) 


DOMNIŞOARA TESMAN (mergînd în întimpinarea Hed- 
dei) Bună dimineaţa, dragă Hedda! Din toată inima iți 
spun: bună dimineaţa! 

HEDDA (întinzindu-i mina) Bună dimineaţa, dragă 
domnişoară Tesman! O vizită atit de matinală? E foarte 
amabil din partea dumitale. 

DOMNIŞOARA TESMAN (cam încurcată) A dormit bine 
tinăra doamnă în noua ei locuinţă? 

HEDDA Oh, mulțumesc! Aproximativ... 

TESMAN (râzând) Aproximativ? Nu, zău, eşti gro- 
zavă, Hedda! Dormeai buștean, cînd m-am trezit eu. 

HEDDA Din fericire. De altfel, trebuie mai întii să 
te obișnuiești cu tot ce e nou, domnişoară Tesman. Încetul 
cu încetul. (Privind spre stînga.) Uf! servitoarea a lăsat 
deschisă uşa la verandă. Şi soarele a inundat toată veranda.. 
Ca o mare.. 

DOMNIŞOARA TESMAN (îndreplindu-se spre ușă) Bine, 
o s-o închidem imediat... 

HEDDA Nu, nu aşa! Dragă Tesman, trage perdelele. 
Așa, lumina e mai puţin violentă.. 

TESMAN (lingă ușă) Da, bine, bine. Uite, acum, Hed- 
da, ai şi aer proaspăt şi umbră. 

HEDDA Da, aici într-adevăr e nevoie de aer proaspăt... 
Toate florile astea îngrozitoare... Dar, dragă domnişoară 
Tesman, nu vrei să iei loc? 

DOMNIȘOARA TESMAN Nu, mulţumesc, nu. Acum, sla- 
vă Domnului, ştiu că toate IIE bine aici! Şi trebuie să 
ajung cît mai repede acasă... Mă așteaptă biata mea soră, 
bolnavă in pat. 

TESMAN Nu uita: multe salutări mătuşii Rina din 
partea mea. Şi spune-i că voi trece s-o văd chiar azi, ceva 
mai tîrziu... 

DOMNIȘOARA TESMAN Da, da, o să-i spun! (Câutind 
în buzunarul rochiei.) Era aproape să uit, Jargen: Am aici 
ceva pentru tine. 

TESMAN Ce ai, mătușă? 

DOMNIȘOARA TESMAN (scoate la iveală un pachet plat, 
învelit în jurnal şi i-l întinde) Iată, dragul meu băiat. 

TESMAN (deschizindu-l) Sfinte Dumnezeule, i-ai păs- 
trat pentru mine, mătușă Julle! Hedda! E într-adevăr emo- 
ţionant! Așa-i? 

HEDDA (lingă etajera din stinga) Da, dragă, ce e? 

TESMAN Pantofii mei cei vechi de casă! Papucii! 

HEDDA Aşaa! Da... Îmi amintesc... mi-ai vorbit dese- 
ori despre ei în timpul călătoriei noastre de nuntă! 

TESMAN Într-adevăr, grozav le-am dus lipsa! (Mer- 
gind spre ea.) Trebuie să-i vezi şi tu, Hedda! 

HEDDA (îndreptindu-se spre sobă) Nu, mulțumesc, 
crede-mă, nu mă interesează. 

TESMAN (urmind-o) Închipuie-ţi, mătușa Rina i-a 
brodat pentru mine. Așa, bolnavă cum era. Nici nu-ţi poţi 
inchipui cîte amintiri mă leagă de ei. 

HEDDA (lîngă masă) Dar nu şi pe mine... 

DOMNIŞOARA TESMAN Aici, Hedda are dreptate, 
Jørgen. 

TESMAN Da, dar mi se pare că acum face și ea parte 
din familie... 

HEDDA (intrerupîndu-l) Cu servitoarea asta n-o s-o 
scoatem niciodată la capăt. 

DOMNIŞOARA TESMAN N-o s-o scoateţi la capăt? Cu 
Berte? 

TESMAN De ce ţi-a venit să spui una ca asta, dragă? 
Aşa-i? 

HEDDA (cu un gest) Priveşte, și-a lăsat pe scaun pălă- 
ria, vechitura asta... $ f 

TESMAN (speriat, scapă din mină papucii) Vai, Hedda! 

HEDDA Dar închipuieşte-ţi că venea cineva și o vedea 
aici... 

TESMAN Dar Hedda... e pălăria mătuşii Julle! 

HEDDA A, da? 

DOMNIŞOARA TESMAN (luîndu-şi pălăria) Da, e chiar 
a mea, și de altfel nu-i de loc veche, micuță doamnă Hedda. 

HEDDA Într-adevăr, nu m-am uitat prea îndeaproape 
la ea, domnişoară Tesman. 

DOMNIȘOARA TESMAN (legîndu-şi pălăria) Adevărul 
e că o pun astăzi pentru prima oară. Martor mi-e Cel-de-sus. 

TESMAN Şi cit de distinsă e! Cu adevărat splendidă! 

DOMNIŞOARA TESMAN Ei, să nu exagerăm, dragă 
Jørgen! (Privind împrejur.) Umbrela? Ah, aici e. (Luiînd-o.) 
Și asta e tot a mea. (Mormâăind.) Nu a Bertei. 

TESMAN Pălărie nouă și umbrelă nouă. Închipuie-ţi, 
Hedda! 

HEDDA Sint drăguţe şi elegante. 

TESMAN Da, vezi? Așa-i? Dar, mătuşă, ia te uită bine 
la Hedda înainte să pleci. Priveşte-o cit e de frumoasă și de 
incîntătoare |! 

DOMNIŞOARA TESMAN Oh! Dragule! Asta doar nu-i 
o noutate. Hedda a fost întotdeauna fermecătoare. (Salută 
dind din cap şi se îndreaptă spre dreapta.) 

TESMAN (urmind-o) Da, dar ai remarcat și cit e de 
infloritoare?... Şi ce bine s-a împlinit... Da, s-a îngrășat în 
timpul călătoriei... 

HEDDA Ah! Lasă asta! 

DOMNIŞOARA TESMAN S-a îngrăşat? (Se oprește și se 
intoarce. ) 

TESMAN Da, mătuşă Julle, dar nu-ţi poţi da prea bine 
seama din cauza rochiei pe care o poartă. Dar eu, care am 
avut ocazia s-o văd... 

HEDDA (lingă glasvand, pierzindu-și răbdarea) Nu ai 
avut nici un fel de ocazie... 

TESMAN Cred că aerul de munte, din Tirol, i-a priit 
atit de bine... 

HEDDA (întrerupîndu-l, scurt) Sint exact la fel ca 
atunci cînd am plecat. 

TESMAN Da, aşa crezi tu! Dar nu-i aşa. Nu ţi se pare 
și ţie, mătușă? 

DOMNIŞOARA TESMAN (care şi-a împreunat miinile și 
o priveşte cu atenţie) Încintătoare, încintătoare! Hedda, 
ești încintătoare! (Se duce lingă ea, îi ia capul între miini, 
i-l apleacă, apoi o sărută pe păr.) Dumnezeu s-o ţină şi s-o 
binecuvinteze pe Hedda Tesman, de dragul lui Jørgen! 

HEDDA (desprinzîndu-se încet) O, Lăsaţi-mă! 

DOMNIȘOARA TESMAN (cu o emoție ascunsă) În fiecare 
zi voi trece pe-aici să vă văd. 

TESMAN Neapărat, mătușă! Aşa-i? 

DOMNIŞOARA TESMAN Cu bine, cu bine! 


(Iese prin vestibul. Tesman o urmează, ușa rămine 
pe jumătate deschisă. Se aude glasul lui, trimi- 
țind din nou urări de însănătoșire mătușii Rina 
şi mulţumiri pentru papuci. În tot acest timp, Hedda 
umblă de colo pină colo prin odaie, ridicind brațele 
și stringind pumnii cu furie. Dă in lături perdelele 
glasvandului, rămîne nemișcată și privește afară. 
Puțin după aceea intră Tesman, inchizind ușa în 
urma lui.) 


TESMAN (ridicînd papucii de pe jos) La ce te uiţi, 
Hedda? 

HEDDA (din nou liniştită şi stăpinită) La frunzişul 
care a și îngălbenit... Atit de repede... 

TESMAN (impachetează papucii şi-i pune pe masă) Ei, 
ce vrei, sîntem în septembrie. 

HEDDA (din nou neliniștită) Da, gindește-te, am și 
ajuns in septembrie! 

TESMAN Nu ţi s-a părut că mătușa Julle era cam ciu- 
dată? Aproape ceremonioasă! Poţi înţelege ce-a apucat-o? 
Așa-i? 

HEDDA Aproape că nu o cunosc. Nu obişnuieşte să fie 
întotdeauna așa? 

TESMAN Nu, nu în aceeași măsură ca azi. 

HEDDA (plecînd de lingă glasvand) Crezi că și-a pus 
la inimă... povestea asta... cu pălăria? 

TESMAN Nu cine știe ce. Poate puțintel, pe moment. 

HEDDA Dar şi ce obicei! Să-ţi scoţi pălăria în salon! 
Nu este o uzanţă... 

TESMAN Poţi fi sigură că mătușa Julle n-o s-o mai facă 
altă dată. 

HEDDA De altfel, ain să ince re s-o impac eu... 
TESMAN Draga mea Hedda, dacă ai vrea într-adevăr 
faci asta! 

HEDDA Cind te vei duce mai tirziu pe la ea, poţi s-o 
nviţi aici, deseară. 

TESMAN Da, asta într-adevăr o s-o fac. Ar mai fi incă 
ceva care ar bucura-o nespus. 

HEDDA Anume? 

TESMAN Dacă ai vrea să faci eforturi să nu i te mai 
adresezi atit de distant: dumneavoastră !... Spune-i, simplu: 
tu. Fă-o pentru mine, Hedda. Aşa-i? 

HEDDA Nu, nu Tesman. Nici nu trebuie să mă rogi aşa 
ceva! Ți-am mai spus-o o dată. Voi încerca să-i spun „mă- 
tuşă“. Şi cu asta, destul. 

TESMAN Bine, bine. Mi se părea doar, că de vreme ce 
faci parte acum din familia noastră... Atunci... 

HEDDA Hm, nu știu incă prea bine, dacă... (Traver- 
sează odaia mergînd spre uşa din fund.) 

TESMAN (după o scurtă pauză) S-a intimplat ceva, 
Hedda? Aşa-i? 

HEDDA Mă uitam la pianul ăsta al meu. Ce vechi e!... 
Nu se prea potriveşte cu celelalte lucruri. 

TESMAN Îndată după ce îmi iau prima leafă, o să caut 
să-l schimbăm. 

HEDDA Nu, nu să-l schimbăm. Nu vreau să scap de el. 
Am putea mai curind să-l mutăm în odaia din fund. Iar aici 
am putea pune altul. Vreau să spun, dacă s-ar ivi o ocazie. 

TESMAN (cam încurcat) Da, putem face şi-așa. 

HEDDA (luînd buchetul de pe pian) Florile astea nu 
erau aici cind am sosit azi-noapte. 

TESMAN Cu siguranţă că le-a adus mătușa Julle pentru 
tine. 

HEDDA (uitindu-se puțin la flori) O carte de vizită. 
(O scoate și o citeşte.) „Voi reveni mai tirziu, in cursul acestei 
zile“. Poţi ghici de la cine este? 

TESMAN Nu, de la cine? 

HEDDA E semnată: „Doamna judecător Elvsted“. 

TESMAN Nu se poate! Doamna Elvsted! Sau — cum 
o chema inainte? — Domnișoara Rysing. Așa-i? 

HEDDA Da, exact. Aceea care avea un păr atit de ener- 
vant ; peste tot, pe unde se arăta, făcea senzaţie cu părul ei! 
Vechea ta pasiune, după cite-am auzit. 

TESMAN (rizind) Ah! N-a fost de lungă durată. Și-apoi, 
asta s-a petrecut, Hedda, înainte de a te cunoaște petine. 
Închipuie-ţi: ea aici, în oraș! 

HEDDA Curios, ea, să ne facă nouă o vizită! Aproape 
că n-o cunosc. O ştiu numai de la pension. 

TESMAN Da, nici eu n-am mai văzut-o de Dumnezeu 
ştie cînd. Cum de-a putut rezista să locuiască atita vreme 
acolo, sus, intr-un loc atît de izolat?... Aşa-i? 

HEDDA (se gîndeşte puțin, apoi, deodată) Ascultă, 
Tesman, nu tot acolo, sus, pe undeva, s-a stabilit şi Eilert 
Lavborg? 

TESMAN Ba da, chiar acolo, prin părţile acelea. 

BERTE (apirind în ușa vestibulului) A venit iar doamna 
aceea care a adus florile. (Cu un gest.) Astea pe care le ţineţi 
dumneavoastră în mină, doamnă! 

HEDDA Ah! Ea e? Da, pofleşte-o, te rog. 


( Berite deschide ușa, lăsind-o så intre pe doamra 
Elvsted, apoi iese. Doamna Elosted este o cpariţie 
delicată, cu trăsături blinde și frumoase. Ochii, ce 
un albastru deschis, sint mari, rotunzi și ușor bul- 
bucaţi, cu o expresie speriată și intrevătoare. Părul 
— blond, izbitor de deschis, aproape alb — este ne- 
obișnuit de bogat şi ondulat. Cu citiva ani mai linără 
ca Hedda. Taiorul de vizită pe care il poartă este de 
culoare inchisă, de bun-gust, dar nu chiar după ul- 
tima modă.) 


HEDDA (teșindu-i amabilă în întimpinare) Bună ziua, 
scumpă doamnă Elvsted. Ce plăcere să vă revăd!... 

DOAMNA ELVSTED (nervoasă, căutînd să se stăpineasci ) 
Da, a trecut teribil de mult timp de cind nu ne-am mai în i.- 
nit. 

TESMAN (întinzindu-i mina) Nici noi. Aşa-i? 

HEDDA Mulţumesc pentru flori. 

DOAMNA ELVSTED O, vă rog. Aş fi vrut să vin imediul, 
chiar ieri după-masă. Dar am aflat că eraţi plecaţi intr-o 
călătorie. 

TESMAN Aţi sosit de curind în oraș? Așa-i? 

DOAMNA ELVSTED Da, am sosit ieri spre prinz. Și am 
fost realmente desperată cind am auzit că dumneavoastră nu 
sinteți in localitate. 

HEDDA Desperată? De ce? 

TESMAN Dar dragă domnişoară Rysing... doamna 
Elvsted, vreau să spun... 

HEDDA Sper că nu s-a întimplat nimic. 

DOAMNA ELVSTED Ba da. lar aici nu cunosc pe nimeni 
căruia să mă pot adresa. 

-HEDDA (așesînd buchetul pe masă) Veniţi, să ședem 
aici, pe canapea. 

DOAMNA ELVSTED O, nu, nu am nici răgazul, nici liniş- 
tea să stau jos. Nu, nu pot... 

HEDDA Ba da. Cu siguranţă că veţi putea. Haideţi, 
veniţi. (O trage spre canapea, obligind-o să se așeze alături 
de ea.) 

TESMAN Ei? Şi acum, doamnă? 

HEDDA S-a petrecut ceva deosebit acolo, sus, la dum- 
neavoastră? 

DOAMNA ELVSTED Da... Şi da, şi nu. O! Aş dori din 
suflet să nu mă înțelegeţi greșit. 

HEDDA Atunci cel mai bun lucru ar fi să spuneţi totul 
deschis. 

TESMAN Căci doar pentru asta aţi venit. Aga-i? 

DOAMNA ELVSTED Da, da, aşa-i. Aşa că, dacă nu sîn- 
teţi la curent, trebuie să vă spun: Eilert Løvborg este și el 
în oraş. 

HEDDA Eilert Lavborg este... 

TESMAN Nu se poate! Eilert Lavborg s-a întors din nou 
aici. Închipuieşte-ţi, Hedda! 

HEDDA Dumnezeule, am auzit! 

DOAMNA ELVSTED E aici de o săptămină. Imagina- 
ţi-vă: de o săptămînă întreagă! În oraşul ăsta primejdios. 
Singur! Aici, unde se găseşte toată societatea asta, de proastă 
calitate! 

HEDDA Dar, scumpă doamnă Elvsted, de fapt, ce vă 
privește pe dumneavoastră? 

DOAMNA ELVSTED (se uită timid la ea, apoi spune re- 
pede, grăbit) A fost preceptorul copiilor. 

HEDDA Al copiilor dumneavoastră? 


DOAMNA ELVSTED Al copiilor soţului meu. Eu nu am 
nici un copil. 

HEDDA Va să zică al copiilor vitregi... 

DOAMNA ELVSTED Da. 

TESMAN (ezitind) Era el atit de... nu ştiu cum să mă 
exprim... atit... de cumpătat în modul lui de viaţă și în com- 
portamentul lui, incit să i se poată încredința un asemenea 
post? Aşa-i? 

DOAMNA ELVSTED În ultimii ani nu i s-a mai putut 
reproşa absolut nimic! 

TESMAN Da, într-adevăr nimic? Închipuiește-ţi, 
Hedda. 

HEDDA Am auzit. 

DOAMNA ELVSTED Vă asigur că absolut nimic! În 
fiici o privinţă. Dar, oricum, știindu-l acum aici, în orașul 
ăsta vast, și cu o sumă atit de mare de bani in miinile lui, 
mi-e o frică de moarte pentru el. 

TESMAN Dar atunci de ce n-a rămas acolo unde se 
afla? La dumneavoastră şi la soţul dumneavoastră. Aşa-i? 

DOAMNA ELVSTED Cind a apărut cartea, n-a mai avut 
nici liniștea, nici răbdarea să mai rămină cu noi, acolo, sus. 

TESMAN Da, adevărat, mătușa Julle spunea că a scos 
o nouă carte. 

DOAMNA ELVSTED Da, o carte mare, despre dezvoltarea 
culturii, aşa, din toate punctele de vedere. Cartea a apărut 
acum două săptămîni. Și, cum s-au repezit toţi s-o cumpere, 
s-a vindut grozav de bine! Și cum a stirnit o vilvă atit de 
mare... 

TESMAN Așa! Va să zică a făcut vilvă mare? Atunci, 
probabil că e vorba de un material pe care îl avea din zilele 
mai bune. 

DOAMNA ELVSTED Vreţi să spuneţi că mai demult? 

TESMAN Da, desigur. 

DOAMNA ELVSTED Nu, a scris-o toată, sus, la noi. 
Acum, în ultimul an. 

TESMAN E o plăcere să auzi asemenea lucruri! Închi- 
puiește-ţi, Hedda! 

DOAMNA ELVSTED Ah! Numai de-ar putea rămine așa! 

HEDDA L-aţi văzut de cind e aici? 

DOAMNA ELVSTED Nu, nu încă. Am întimpinat multe 
greutăţi pină am putut afla adresa lui. Dar azi-dimineaţă 
am obținut-o, în sfirșit. 

HEDDA (privind-o cercetător) În fond, pare destul de 
ciudat ca tocmai soţul dumneavoastră... 

DOAMNA ELVSTED (tresărind nervos) Soţul meu? Ce 
anume? 

HEDDA Tocmai el să vă trimită la oraș cu o astfel de 
misiune? De ce nu a venit el însuși pînă aici, pentru a-și căuta 
prietenul... 

DOAMNA ELVSTED O, nu, nu, soţul meu nu are timp 
P asta. Și-apoi, eu mai aveam și niște cumpărături de 
ăcut. 

HEDDA (surizind ușor) Ei, da, atunci e cu totul altceva. 

DOAMNA ELVSTED (ridicindu-se cu grabă și neliniște) 
Și acum, vă implor, domnule Tesman, primiţi-l bine pe 
Eilert Løvborg în caz că va veni la dumneavoastră! Şi o va 
face cu siguranţă. Aţi fost doar prieteni buni, pe vremuri. 
Și afară de asta, vă îndeletniciţi cu același gen de studii. 
Aceeaşi știință, pe cît pot eu să-mi dau seama... 

TESMAN În orice caz, înainte așa era. 

DOAMNA ELVSTED Da, şi de aceea vă rog din suflet pe 
dumneavoastră, ca în fine... şi dumneavoastră... dacă aţi 
vrea să-l supravegheați cu mare atenţie. Nu-i aşa, domnule 
Tesman, îmi promiteţi? 

TESMAN Cu cea mai mare plăcere, doamnă Rysing. 

HEDDA Elvsted. 

TESMAN Voi încerca să fac pentru Eilert tot ce-mi stă 
în putere. Vă puteţi bizui pe mine. 

DOAMNA ELVSTED E cit se poate de frumos din partea 
dumneavoastră. (Stringindu-i mîinile.) Mulţumesc, mulţu- 
mesc din suflet, mulţumesc. (Speriată.) Fiindcă soţul meu 
ține în mod deosebit la el. 

HEDDA (ridicindu-se) Ar trebui să-i scrii, Tesman. 
Poate că așa, din proprie iniţiativă, n-are să vină la tine. 

TESMAN Da, Hedda, asta ar fi desigur lucrul cel mai 
potrivit. Aşa-i? 

HEDDA Și sînt de părere, cit mai repede. Ar îi foarte 
bine să-i scrii chiar acum. 


291 


DOAMNA ELVSTED (rugătoare) O, da, dacă aţi vrea! 

TESMAN Îi voi scrie chiar în clipa asta. Aveţi adresa 
lui, doamnă Elvsted? 

DOAMNA ELVSTED Da. (Scoate un bileţel din buzunar 
și i-l întinde.) Aici e. 

TESMAN Bine, bine. Mă duc să-i scriu... (Privind 
împrejur.) Papucii... A, da, sînt aici. (Ja pachetul şi vrea 
să plece.) 

HEDDA Scrie-i o scrisoare caldă și prietenoasă. Nu 
numai cîteva rînduri. 

TESMAN Da, da... Așa am să fac... 

DOAMNA ELVSTED Dar nu cumva să pomeniţi un singur 
cuvînt că eu am intervenit pentru el. 

TESMAN Se înțelege că nu. Așa-i? (Iese prin odaia din 
fund, la dreapta.) 

HEDDA (se apropie de doamna Elvsted, suride; apoi, cu 
vocea scăzută) Vedeţi, am omorit duuă muşte dintr-o singură 
lovitură. 

DOAMNA ELVSTED Nu înţeleg ce vreţi să spuneţi. 
HEDDA N-aţi înțeles că am vrut să-l fac să plece de 
aici? 

DOAMNA ELVSTED A da, ca să scrie scrisoarea... 

HEDDA Și ca noi două să putem vorbi între patru ochi. 

DOAMNA ELVSTED (năucită) Tot despre... 

HEDDA Da, exact, despre el. 

DOAMNA ELVSTED (speriată) Dar nu mai am nimic 
de adăugat, doamnă Tesman! Credeţi-mă, nimic! 

HEDDA Ba da! Aveţi! Considerabil mai mult! Atita 
mai înţeleg și eu. Poftiţi incoace; ne vom instala aici ca două 
prietene și ne vom face destăinuiri. (O forțează să se așeze 
în fotoliul de lingă sobă, iar ea se așază pe unul din taburete.) 

DOAMNA ELVSTED (uitindu-se îngrijorată la ceas) Dar, 
dragă, scumpă doamnă... De fapt, mă gindeam să plec. 

HEDDA Ei, dar nu puteţi fi chiar atit de grăbită! Po- 
vestiţi-mi puţin despre cum merg treburile la dumneavoastră 
în casă... 

DOAMNA ELVSTED Tocmai acest subiect n-aş vrea să-l 
ating, dacă nu este neapărat necesar. 

HEDDA Tocmai cu mine nu vreţi să-l discutaţi? Dar, 
pentru numele lui Dumnezeu, am fost doar colege de pension. 

DOAMNA ELVSTED Da, dar eraţi cu o clasă înaintea 
mea. Pe atunci îmi era grozav de frică de dumneavoastră. 

HEDDA Vă era frică de mine? 

DOAMNA ELVSTED Da, îngrozitor. Cind ne întilneam 
pe scări, aveaţi intotdeauna obiceiul să mă trageţi de păr. 

HEDDA Nu se poate, făceam eu asta? 

DOAMNA ELVSTED Da, și o dată aţi spus că vreţi să-mi 
daţi foc la tot părul! 

HEDDA O, dar cum puteaţi crede? Erau niște simple 
vorbe, așa, aruncate la întimplare. 

DOAMNA ELVSTED Da, dar eu eram atit de proastă pe 
atunci! Şi, în orice caz, după aceea ne-am despărţit, am fost 
atit de departe una de alta. Cercurile în care ne invirteam 
erau atit de deosebite. 

HEDDA Totuși, haideţi acum, să incercăm din nou să 
ne apropiem. Ascultaţi-mă ! La pension ne tutuiam, nu-i așa? 
Şi ne spuneam pe numele mic. 

DOAMNA ELVSTED Nu, cu siguranţă, vă inșelaţi. 

HEDDA Ba de loc! Mi-aduc atit de bine aminte. Așa că 
hai să ne considerăm tot atit de intime ca atunci, de mult. 
( Mutind taburetul aproape.) Uite-așa! (O sărută pe obraz.) 
Acum zi-mi „tu“ și „Hedda“. 

DOAMNA ELVSTED (o bate ușor pe miini și i le stringe) 
Cită bunătate şi amabilitate! Este ceva cu care pur și simplu 
nu sint obișnuită. 

HEDDA Ei, lasă, lasă! Eu o să-ţi spun „tu“, ca altădată 
și „draga mea Thora“ — tot ca altădată... 

DOAMNA ELVSTED Mă numesc Thea. 

HEDDA Da, exact, bineînţeles, voiam să spun Thea. 
(Privind-o compătimitor.) Va să zică tu, Thea, tu nu eşti 
prea obișnuită nici cu bunătatea, nici cu amabilitatea. Îţi 
lipsesc chiar şi acasă, în căminul tău? 

DOAMNA ELVSTED Dacă cel puţin aș avea un cămin! 
Dar n-am și nici n-am avut vreodată. 

HEDDA (privind-o) Cam aşa bănuiam şi eu... 

DOAMNA ELVSTED (privind țintă înaintea ei, parcă 
total dezarmată) Da... Da... 

HEDDA Acum nu-mi mai amintesc foarte precis... dar 
parcă... intii ai intrat ca menajeră în casa judecătorului? 

DOAMNA ELVSTED De fapt, numai guvernantă. Dar 
cum pe-atunci soția lui — fosta lui soție — era mereu bol- 

navă şi stătea mai tot timpul în pat, a trebuit să preiau și 
grijile gospodăriei. | 

HEDDA Și în felul ăsta, pină la urmă ai devenit tu 
stăpina casei. l 

DOAMNA ELVSTED (cu durere) Da, aşa am devenit 
stăpina casei. | 

HEDDA Ia să vedem. Cam cit timp a trecut de-atunci? 

DOAMNA ELVSTED De cind sint măritată? 

HEDDA Da. 

DOAMNA ELVSTED Sint cinci ani de-atunci... 

HEDDA Da, atit trebuie să fie... 

DOAMNA ELVSTED Oh! Ce ani! Mai ales ultimii doi- 
trei! E greu să vă puteţi imagina, doamnă... 

HEDDA (lovind-o ușor peste mină) Doamnă? Vai, Thea! 

DOAMNA ELVSTED Da, da, voi încerca... Da, dacă ai 
putea măcar bănui și înţelege... 

HEDDA (aruncind replica) Cred că Eilert Lovborg a 
stat sus, la voi, timp de trei ani. 

DOAMNA ELVSTED (privind-o nesigur) Eilert Lovborg? 
Da, atita a stat la noi. 

HEDDA Îl cunoșteai incă de-aici, din oraş? 

DOAMNA ELVSTED Aproape de loc. Adică se poate 
spune că da... Natural, numai după nume. 

HEDDA Dar acolo, sus, venea la voi in casă? 

DOAMNA ELVSTED Da, trecea zilnic pe la noi, doar 
trebuia să predea lecţii copiilor. Pentru că, vezi, cu timpul, 
eu n-am mai putut face faţă singură la toate treburile care 
erau de făcut. 

HEDDA E de înţeles — și soţul tău? El e probabil 
deseori plecat în călătorie? 

DOAMNA ELVSTED Da, se înțelege, ca judecător de 
district trebuie să facă dese călătorii prin tot ţinutul... 

HEDDA (rezemindu-se de braţul fotoliului) Thea, săr- 
mana, dulcea mea Thea, acum povestește-mi totul, așa 
cum e... 

DOAMNA ELVSTED Bine, atunci întreabă-mă... 

HEDDA De fapt, cum e soțul tău, Thea? Vreau să spun... 
aşa... în felul lui de a se comporta. E bun cu tine? 

DOAMNA ELVSTED (căutînd să evite răspunsul) El, per- 
sonal, crede că face totul la perfecţiune. 

HEDDA Mi se pare numai că este mult prea bătrin 
pentru tine. Cu siguranţă că este cu mai bine de douăzeci 
de ani mai în virstă decit tine. 

DOAMNA ELVSTED (uritată) Da. Una peste alta, nu 
există nici un fel de potrivire între noi... Nu avem nici un 
gind comun. În general, nimic comun între el şi mine. 

HEDDA Dar, oricum, nu ţine la tine? Aşa, în felul lui? 

DOAMNA ELVSTED Nu știu dacă ţine la mine. Îi sint 
desigur... necesară. Și afară de asta, întreţinerea mea nu 
costă scump. Eu sint ieftină. 

HEDDA Foarte rău, dacă-i așa... 

DOAMNA ELVSTED (clătinînd din cap) Cu el nici nu 
s-ar putea altfel. El nu ţine, de fapt, la nimeni, decit la el 
însuşi. Și, poate, puţin la copii. 

HEDDA Şi la Eilert L.ovborg, Thea. 

DOAMNA ELVSTED (privind-o) La Eilert Lovborg? 
Cum îţi trece prin minte? 

HEDDA Dar mi se pare clar, din moment ce te-a trimis 
aici, la oraș, după el... (Surizind aproape imperceptibil.) Şi 
afară de asta, chiar tu i-ai spus-o lui Tesman... 

DOAMNA ELVSTED (cu o tresărire nervoasă) Așa? Am 
făcut-o şi pe asta. (Izbucnind înăbușit.) Da, în fond e totuna 
dacă o să spun acum totul sau mai tirziu. Oricum, pînă la 
urmă se va afla... 

HEDDA A, prin urmare, oricum, draga mea Thea... 

DOAMNA ELVSTED Pe scurt... soţul meu nu ştie că am 
plecat... Pur și simplu, nu ştie... 

HEDDA Ce poveste! Soţul tău nu era la curent?... 

DOAMNA ELVSTED Sigur că nu. De altfel, nu prea stă- 
tea po-acasă. Călătorea des. Oh! Nu mai puteam să suport, 
Hedda. Îmi devenise insuportabil. Aş fi rămas atit de singură 
acum, acolo, sus. 

HEDDA Spune mai departe... 

DOAMNA ELVSTED Mi-am împachetat citeva dintre 
lucrurile mele. Strictul necesar. Pe tăcute. Şi am părăsit 
casa. 

HEDDA Aşa, pur şi simplu, ai plecat? | 

DOAMNA ELVSTED Da. Am venit cu trenul pină aici, 
la oraş... 

HEDDA Dar, buna și draga mea Thea, cum te-ai încu- 
metat să faci una ca asta?! 

DOAMNA ELVSTED (se ridică și umblă de colo pină colo 
prin odaie) Dar ce altceva pe lume aş fi putut face? | 

HEDDA Şi ce crezi că va spune soţul tău cind te vei 
reintoarce acasă? 

DOAMNA ELVSTED Acolo sus, la el? 

HEDDA Da, desigur... desigur. | N 

DOAMNA ELVSTED Acolo la el, nu mă mai: întorc nicio- 
dată. 

HEDDA (se ridică și se apropie) Va să zică, ai părăsit 
definitiv totul ... 

DOAMNA ELVSTED Cred că nu-mi mai rămînea nimic 
altceva de făcut. 

HEDDA Și-apoi... Cum ai putut pleca așa, așa... pe 
faţă»... 

! DOAMNA ELVSTED Oricum, așa ceva nu se poate ține 
secret... 

HEDDA Dar ce-o să spună lumea, Thea? 

DOAMNA ELVSTED Poate să spună ce-o vrea. (Lăsindu- 
se greoi, obosită, pe sofa.) Dumnezeu ştie că nu am făcut nimic 
altceva decit ceea ce trebuia să fac. 

HEDDA (după o oarecare tăcere) Şi-acum, ce ai de gind 
să faci? 

DOAMNA ELVSTED Nu ştiu încă. Știu numai că trebuie 
să trăiesc acolo unde trăieşte Eilert Løvborg. Dacă voi mai 
trăi! 

HEDDA (mută un scaun mai aproape de masă, se așază 
lingă ea și-i mîngiie mîinile) Thea, cum s-au născut aceste 
relaţii de prietenie, între tine şi Eilert Lavborg?... 

DOAMNA ELVSTED Așa... cu încetul. (Pauză.) Am 
dobindit un fel de putere asupra lui. 

HEDDA Aşa? 

DOAMNA ELVSTED S-a lăsat de vechile lui obiceiuri. 
Şi nu fiindcă l-am rugat eu. Pentru că aşa ceva n-aş fi îndrăz- 
nit niciodată să-i cer. Dar observase că imi displăceau. Aşa 
că s-a dezbărat de ele... 

HEDDA (ascunzind un involuntar suris, batjocoritor); 
Cum s-ar zice, tu, micuță Thea, l-ai adus pe calea cea bună.. 

DOAMNA ELVSTED Da, cel puţin așa spune Eilert... 
lar el, la rindul lui, a făcut, intr-un fel, un om adevărat dim 
mine. M-a învăţat să gindesc și să înţeleg unele și altele. 

HEDDA Poate că ţi-a dat şi ţie lecţii? 

DOAMNA ELVSTED Nu, nu chiar lecţii, dar îmi vorbea 
despre foarte multe lucruri și de tot felul. Apoi a urmat 
timpul acela, atit de frumos, atit de fericit, cînd am început 
să iau parte la activitatea lui! Mi-a îngăduit să-l ajut! 

HEDDA Așa? Ţi-a îngăduit?! 

DOAMNA ELVSTED Da, cind scria ceva, trebuia întot- 
deauna să lucrăm împreună. 

HEDDA Ca doi buni camarazi. 

DOAMNA ELVSTED (animată) Camarazi! Da, imagi- 
nează-ți, Hedda. Așa zicea şi el. Ar fi trebuit să mă simt 
adinc fericită. Dar nici asta nu pot, fiindcă mă întreb cit o 
să mai ţină fericirea mea. 

HEDDA Eşti atit de puţin sigură de el? 

DOAMNA ELVSTED (cu tristeţe) Între Eilert gi mine stă 
umbra unei femei, Hedda. 

HEDDA (privind-o cu încordare) Cine poate fi? 

DOAMNA ELVSTED Nu ştiu, una sau alta din trecutul 
lui. Una pe care probabil n-a uitat-o niciodată. 

HEDDA Și ce ţi-a vorbit despre ea? 

DOAMNA ELVSTED Nu mi-a vorbit decit o singură dată 
despre ea. Şi numai în treacăt. 

HEDDA Ei? Şi ce ţi-a spus? 

DOAMNA ELVSTED Spunea că, atunci cînd s-au despăr- 
ţit, ea a vrut să-l împuște cu un pistol. 

HEDDA (rece și stăpinită) Ei, asta-i bună! Asemenea 
lucruri nu se prea petrec pe-aici, pe la noi... 

DOAMNA ELVSTED Nu, și de aceea cred că trebuie să fie 
cintăreaţa aceea cu părul roşu, cu care el un timp... 

HEDDA Da, posibil... 

DOAMNA ELVSTED Fiindcă, îmi amintesc, se spunea 
despre ea că umblă cu o armă încărcată. 

HEDDA Ei, atunci ea trebuie să fi fost... 

DOAMNA ELVSTED (fringindu-și mîinile) Da, dar ima- 
ginează-ţi, Hedda, am auzit că acum, cîntăreața aceea este 
din nou in oraş! Ah, sint atit de desperată. 

HEDDA (aruncind o privire spre odaia din fund) Sst! 
Vine Tesman. (Se ridică și şoptește.) Thea, totul trebuie să 
rămînă numai între noi două. 

DOAMNA ELVSTED (sărind în sus) Da, sigur, ferească 
Dumnezeu altfel! 

TESMAN (cu o scrisoare în mînă, vine dinspre partea 
dreaptă, prin odaia din fund) Ei, gata şi scrisoarea! 

HEDDA Foarte bine. Cred că doamna Elvsted voia 
tocmai să plece. Așteaptă puţin, Thea! Te conduc pină la 
poarta grădinii. 

TESMAN Hedda, ar putea Berte să se ocupe de scrisoarea 
asta?.., 

HEDDA (luînd scrisoarea) Da, am să-i spun eu... 

BERTE (intrind din vestibul) Domnul asesor Brack e 
aici. Spune că a venit să vă salute... 

HEDDA Da, roagă-l pe domnul asesor să fie amabil şi 
să intre... Și, ascultă, Berte, pe urmă duci scrisoarea asta la 

oștă. 
cât, BERTE (luînd scrisoarea) Da, bine, coniţă. 


(Berte deschide ușa pentru a-l lăsa să intre pe 
asesorul Brack, apoi iese. Asesorul este un bărbat de 
45 de ani, de statură mică, dar bine legat și cu miş- 
cări elastice. Faţa, rotundă, are un profil nobil. Pă- 
rul, tăiat scurt, este încă aproape negru și ondulat. 
Ochii vioi, Jucăuși. Sprincenele groase. Barbișonul 
des, cu virfurile tăiate scurt. E imbrăcat într-un cos- 
tum elegant, de vizită, totuși cam tineresc pentru vir- 
sta lui. Are un monoclu pe care-l lasă să cadă din 
cind în cind.) 


BRACK (salutind cu pălăria în mînă) Se poate indrăzni, 
la o oră atit de matinală? 

HEDDA Da, sigur că se poate îndrăzni! 

TESMAN (stringindu-i mîna) Sinteţi intotdeauna bine- 
venit. ( Prezintă.) Asesorul Brack — doamna Rysing. 

HEDDA Oh! 

BRACK (înclinindu-se) O, mă bucur, in mod deosebit... 

HEDDA (se uită la el și ride) E intr-adevăr amuzant să. 
fiţi examinat la lumina zilei, domnule asesor! 

BRACK Mă găsiţi schimbat, poate? 

HEDDA Da, îmi păreţi ceva mai tinăr. 

BRACK Prea supus, vă mulţumesc! 

TESMAN Dar ce spuneţi dumneavoastră de Hedda? Nu 
arată infloritor? Aşa-i ? Hotărit lucru, s-a... 

HEDDA Lasă-mă, te rog, pe mine deoparte. Mulţu- 
mește mai bine domnului asesor pentru toată osteneala pe 
care și-a dat-o... 

BRACK O, dar nu e cazul! Pentru mine a fost o plăcere. 

HEDDA Da, sinteţi un suflet devotat. Dar prietena mea 
stă aici şi arde de dorinţa de a pleca. La revedere, domnule 
asesor, mă întorc îndată. 


(Schimb de saluturi. Hedda și doamna Elvsted ies 
pe ușa care dă in vestibul.) 


BRACK Spune, te rog, este cit de cit mulțumită soţia 
dumitale? 

TESMAN Da, vă sintem foarte recunoscători. Adică... 
mici schimbări ici şi colo vor mai fi necesare, după cite am 
auzit. Şi, bineînţeles, mai lipseşte, ba una, ba alta. Vom fi 
deci obligaţi să mai cumpărăm citeva fleacuri. 

BRACK Așa? Într-adevăr? 

TESMAN Dar nu vă vom mai deranja pe dumneavoastră, 
în nici un caz. Hedda spunea că se va îngriji singură să pro- 
cure cele care ne lipsesc. Dar nu vreţi să luaţi loc? Aşa-i? 

BRACK Mulţumesc! Numai o clipă... (Se așază lingă 
masă.) Există un anumit lucru despre care aș vrea să vorbesc 
numai cu dumneata, dragă Tesman. 

TESMAN Așa? Ah! Înţeleg! (Se așază.) Probabil, 
acum intră în discuţie celălalt aspect al... Pină acum totul 
a fost foarte vesel şi frumos, dar trebuie să rezolvăm şi... 
Aşa-i? 

BRACK Ah, problema financiară nu este încă atit de 
urgentă. La drept vorbind, aș fi fost mai bucuros să nu fi 
costat chiar atît de scump instalarea în această nouă locuin- 
tă... Dacă s-ar fi ales una ceva mai modestă.... 

TESMAN Nu, n-ar fi fost posibil! În nici un caz! Gin- 
diţi-vă la Hedda! Dumneavoastră, care o cunoașteţi atit de 
bine... mi-aş fi putut permite să-i ofer un cadru, o ambianţă, 
ca să zic așa, mic burgheză? 

BRACK Da, da, da, tocmai aici este buba. 

TESMAN Dar, din fericire, nu va mai dura mult și voi 
primi numirea. 

BRACK Totuşi, vezi dumneata, uneori survin şi ami- 
nări... 

TESMAN Aţi auzit cumva, acum, de curind, ceva în 
această privinţă? Aga-i? 

BRACK Nu, nu, nimic precis. (Întrerupindu-se.) Dar e 
adevărat, am totuși o noutate să-ți spun. 

TESMAN Ei? 

BRACK Vechiul dumitale prieten Eilert Lavborg s-a 
întors jos, în oraș. l 

TESMAN Nu mai e o noutate pentru mine. 

BRACK Aşa? De unde ai aflat-o? 

TESMAN Doamna care a ieșit împreună cu Hedda, mi-a 
dat vestea. 

BRACK Aşa! Care e numele doamnei? N-am auzit prea 
bine... 

TESMAN Doamna Elvsted. 

BRACK Aha, va să zică, soția judecătorului. Da, intr- 
adevăr, acolo sus, la ei, își găsise Lavborg refugiul. 

TESMAN Și, gindeşte-te, am auzit, spre marea mea 
bucurie, că a devenit un om cu purtări absolut cuviincioase. 

BRACK Da, așa se spune. 

TESMAN Şi-apoi, se pare că a scos o nouă carte, Aşa-i? 

BRACK Da, da! O nouă carte! 

TESMAN Care-ar fi stirnit chiar vilvă. 

BRACK O vilvă cu totul neobişnuită! 


TESMAN la te uită! E o adevărată bucurie să auzi 
asemenea lucruri! Mai ales cind e vorba de un om cu atitea 
calități. Eu aveam certitudinea dureroasă că Eilert s-a 
prăbușit, odată pentru totdeauna... 

BRACK Într-adevăr, aceasta era opinia generală. 

TESMAN Numai că nu înțeleg incă destul de bine de ce 
vrea el să se apuce acum. Din ce, Doamne, va reuși să tră- 
iască? Așa-i? 

(În timp ce rostea ultimele cuvinte, pe ușa vestibu- 
lului intră Hedda.) 


HEDDA (către Brack, riîzind cam ironic) Tesman are o 
unică și veşnică preocupare: din ce o să trăim! Nici nu știi 
cîte griji îşi face! 

TESMAN Dar, pentru numele lui Dumnezeu, vorbeam 
de bietul Eilert Lovborg acum... 

HEDDA (aruncindu-i o privire fuvară) Ah! Aşa. (Se 
aşază în fotoliul de lingă sobă şi întreabă cu indiferenţă.) Şi 
ce se întimplă cu el? 

TESMAN Păi, moştenirea, desigur, a risipit-o încă de 
mult. lar o nouă carte... cu siguranţă că nu poate să scrie în 
fiecare an. Aşa-i? Hm! Şi- -atunci, pe drept cuvint mă intreb 
ce va deveni. 

BRACK Aș fi în măsură să vă dau eu citeva informații... 

TESMAN Ei? 

BRACK Trebuie să vă reamintesc că are rude care nu 
sint lipsite de oarecare influenţă. 

TESMAN Cu-atit mai regretabil, fiindcă tocmai acele 
rubedenii au rupt pur şi simplu orice relaţii cu el. 

BRACK Pe vremuri, era considerat marea speranţă a 
familiei. 

TESMAN Da, pe vremuri, da! Dar această speranță a 
spulberat-o chiar el. 

HEDDA Cine ştie! (Surizind ușor.) Acolo, sus, la fami- 
lia Elvsted, a fost îndreptat pe calea cea bună. 

BRACK Și să nu uităm această carte care a apărut! 

TESMAN Da, da, fie ca într-adevăr asta să-l ajute 
intr-un fel sau altul. Tocmai i-am scris. L-am invitat să vină 
astă-seară la noi, Hedda! 

BRACK Dar, dragul meu, in seara asta urma doar să iei 
parte la petrecerea mea de burlaci. Mi-ai promis-o azi-noapte, 
la debarcader. 

HEDDA Ai uitat cumva, Tesman? 

TESMAN Da, într-adevăr, uitasem. 

BRACK De altfel, puteţi fi liniștiți; vă asigur că nu 
va veni. 

TESMAN De ce credeţi că nu? Așa-i? 

BRACK (după o scurtă ezitare, se ridică și îşi sprijină 
miinile pe spătarul fotoliului) Dragă Tesman — și mă adre- 
sez şi dumneavoastră, doamnă — nu mă pot abţine să vă 
aduc la cunoştinţă ceva care... care... 

TESMAN Ceva privitor la Eilert? 

BRACK Vă privește în egală măsură pe dumneavoastră 
şi pe el. 

TESMAN Dar, dragă domnule asesor, spune-ne odată! 

BRACK E bine să fiţi prevenit: numirea dumneavoastră 
nu va veni atit de curind... adică așa cum o doriţi și cum o 
așteptați. 

TESMAN (sărind în sus, neliniștit) S-a pus ceva la cale? 
Așa-i? 

i BRACK Ocuparea postului ar putea fi condiționată de 
o anumită competiție în care va trebui să intrați... adică 
veți avea un concurent de invins. l 

TESMAN Un concurent? Închipuieşte-ţi, Hedda! 

HEDDA (se lasă mai adînc în fotoliu, se reazemă mai 
afund) la te uită, ia te uită! 

TESMAN Dar a cui? Imposibil, nu poate îi un... 

BRACK Ba, întocmai. E vorba de Eilert Løvborg. 

TESMAN (împreunînd mîinile) Nu, nu, asta e chiar de 
necrezut! E imposibil! Aşa-i? 

BRACK Hm! Totuşi s-ar putea s-o vedem și pe-asta. 

TESMAN Dar, domnule Brack, ar fi dovada unei lipse 
totale de consideraţie faţă de mine! De neinchipuit! (Gesti- 
culind.) Fiindcă — gindeşte-te! — eu sint căsătorit. Doar 
Hedda și cu mine ne-am căsătorit tocmai pentru că aveam 
această perspectivă. Am mers pînă acolo incit am investit 
bani grei. Am imprumutat bani și de la mătușa Julle! Dar, 
sfinte Dumnezeule, contam pe această situaţie, puteam spune 
că o am în buzunar. Aşa-i? 

BRACK Ei! Ei! Situaţia o s-o obţii in cele din urmă 
și, probabil, cu destulă ușurință. Dar mai intii va trebui 
să te prezinţi la un concurs. 

HEDDA (nemișcată, în fotoliu) Gindeşte-te, Tesman, 
va fi aproape un fel de concurs sportiv... 

TESMAN Dar, scumpa mea Hedda, cum poți privi toate 
astea cu-atita indiferenţă! 

HEDDA (același joc) Ba dimpotrivă! Le privesc cu 
foarte mare curiozitate. Și aştept cu încordare rezultatul! 

BRACK În orice caz, doamnă Tesman, e bine să știți 
cum stau lucrurile. Vreau să spun: înainte de a mai face şi 
alte cumpărături — mici sau mari — cum aud că aveţi 
intenţia... 

HEDDA Ceea ce mi-aţi spus nu poate aduce nici o schim- 
bare... 

BRACK Așa? Ei, asta-i altceva. Cu bine! (Către Tes- 
man.) După ce-mi fac plimbarea de după-masă, trec pe la 
dumneata să te iau. 

TESMAN Da, treci. Drept să-ţi spun, nu mai știu ce să 
cred... 

HEDDA (stind întinsă, întinde mina) La revedere, 
domnule asesor. Şi, oricind, eşti binevenit. 

TESMAN (urmindu-l spre ușă) Cu bine, dragă domnule 
asesor. Şi pe curind. 


(Asesorul Brack iese pe ușa vestibulului.) 


TESMAN (traversind de partea cealaltă) Vezi, Hedda, 
omul nu ar trebui nicicînd să mizeze pe o simplă perspectivă. 
Riscul e prea mare... Curată aventură! 

HEDDA (se uită la el şi suride) Şi tu eşti omul care... 
se aventurează? 

TESMAN Da, nu se poate nega, a fost o nesocotinţă din 
partea noastră, aproape o aventură să ne căsătorim şi să ne 
instalăm într-o locuinţă în nădejdea unor simple perspective. 

HEDDA Aici poate că ai dreptate. 

TESMAN Totuşi, Hedda, am reuşit să avem un cămin 
al nostru. Gindește-te: căminul confortabil la care am rivnit 
și la care am visat amindoi. Am putea spune: pentru care 
ne-am exaltat. Aşa-i? 

HEDDA (ridicîndu-se încet, obosită) Ne înţelesesem că 
vom duce o viaţă de societate, că vom primi... 

TESMAN Doamne, și cit m-am mai bucurat la gindul 
ăsta! Închipuieşte-ţi: să te pot vedea tronînd ca amfitrioană, 
in mijlocul unei societăţi alese. Așa-i? Ei, da, deocamdată 
trebuie să renunţăm la relaţii, Hedda. Doar din cînd în cînd, 
o vom putea primi la noi pe mătușa Julle. Oh! Şi tu care 
doreai ca totul să fie altfel, altfel... 

HEDDA Valeţi in livrea, bineînţeles că nu voi avea 
chiar de la inceput... 

TESMAN O, nu, din păcate. Nici nu poate fi vorba... 

HEDDA Și calul de călărie pe care il aşteptam... 

TESMAN (speriat) Calul de călărie! 

HEDDA ...acum nici nu mai pot îndrăzni să mă gindesc 
la el... 

TESMAN Apără-mă, Doamne, dar se ințelege că nu! 

HEDDA (traversind odaia) Ei! În orice caz, pînă una 
alta, am eu cu ce să-mi trec vremea și chiar să mă amuz... 

TESMAN (strălucind de fericire) Slavă ţie, Doamne! Și 
cum? Şi cu ce, Hedda? 

HEDDA (din pragul ușii, privindu-l cu ironie ascunsă) 
Cu pistoalele mele, Jørgen. 

TESMAN (inspăimintat) Pistoalele ! 

HEDDA (cu ochi reci) Pistoalele generalului Gabler. 
(Trece prin odaia din fund, mergind către stinga.) 

TESMAN (fuge la uşă şi strigă în urma Hedder) Nu, Dum- 
nezeu să te binecuvinteze, să te apere, iubita mea Hedda! 
Nu te atinge de ele... Nu te atinge de lucruri atit de pericu- 
loase, Hedda! Mă auzi? De dragul meu, Hedda! Aşga-i? 


Actul II 


(Decorul din primul act, numai că in locul pia- 
nului se află acum o masă de scris mică şi ele- 
gantă, cu etajere pentru cărţi. Lingă canapeaua din 
stînga, o altă masă, mai mică. Cele mai multe din- 
tre buchete au dispărut. Buchetul doamnei Elv- 
sted se află pe masa cea mare din mijlocul odăii. 
Este după-amiază. Hedda poartă o rochie de pri- 
mire; e singură în odaie, în picioare, lingă uşa cu 
glasvand. Încarcă un pistol. Un altul se găsește pe 
masa de scris, în caseta pentru pistoale.) 


HEDDA (autindu-se jos, in grădină, striză) Pentru a 
doua oară, bună ziua, domnule asesor. 

BRACK (vocea i se aude venind de jos, de la oarecare 
depărtare) Şi eu tot pentru a doua oară vă spun azi bună 
ziua, doamnă Tesman. 

HEDDA (ridică pistolul şi ocheşte) Acum te voi împuşca, 
asesore Brack! | 

BRACK (strigă de jos) Nu! Nu! Vă rog, plecaţi de acolo ! 
S-ar zice că mă ochiţi chiar pe mine! 

HEDDA Aşa se întimplă cînd mergi pe căi ascunse... 
( Trage.) 

BRACK (mai aproape) Sinteţi nebună! 

HEDDA Vai! V-am atins, poate? 

BRACK (tot de afară) Încetaţi cu glumele astea stu- 
pide! 

HEDDA Intraţi, domnule asesor. 


(Asesorul Brack poartă un alt costum, potrivit 
pentru o petrecere între bărbaţi. Intră pe ușa cu glas- 
vand, purtind pe braţ un pardesiu ușor.) 


BRACK Ei, drăcie, tot vă mai ocupați cu sportul ăsta? 
În ce trageţi? 

HEDDA O, stau și eu așa, şi trag în slava cerului! 

BRACK (luindu-. cu binișorul pistolul din mînă) Cu 
permisiunea dumneavoastră... (Contemplindu-l.) Ah, îl 
cunosc foarte bine. (Privind în jur.) Unde aveţi caseta? Aha, 
aici. (Aşază pistolul înăuntru și o închide.) Ajunge, cred, pe 
ziua de azi cu distracţia asta. 

HEDDA Bine, dar spune-mi, te rog, cu ce vrei sămă 
distrez? 

BRACK N-aţi avut nici o vizită? 

HEDDA (închizind uşa glasvandului) Nici una. Toţi 
prietenii noştri intimi se află încă la ţară. 

BRACK Şi poate că nici Tesman nu-i acasă? 

HEDDA (lingă masa de scris, închizind caseta cu pistoale 
într-un sertar) Nu. A mincat, și imediat după-masă a alergat 
la mătușşile lui. Nu vă aștepta atit de devreme... 

BRACK Hm! Cum de nu m-am gîndit la asta! Ce prostie 
din partea mea... 

HEDDA (întorcind capul şi privindu-l) Prostie? 

BRACK Fiindcă aș fi putut veni și mai devreme. 

HEDDA (traversînd odaia) Dar n-aţi fi găsit pe nimeni; 
eu aș fi fost la mine în odaie, să mă schimb pentru după- 
amiază. 

BRACK Și nu exista nici o crăpătură, cit de mică — 
în uşă — prin care am fi putut... duce niște tratative. 

HEDDA Aţi neglijat să mă înștiinţaţi la timp... 

BRACK Și asta a fost o prostie din partea mea. 

HEDDA Atunci, să ne așezăm aici și să aşteptăm. Ori- 
cum, e aproape sigur că Tesman nu va veni prea curind acasă. 

BRACK Vă jur, voi fi foarte răbdător! 


(Hedda se așază pe colțul canapelei. Brack își 

pune pardesiul pe speteaza celui mai apropiat 

scaun și se așază, păstrindu-și pălăria în mină. Scurtă 
pauză. Se uită unul la altul.) 


HEDDA Ei? 

BRACK (pe același ton) Ei? 

HEDDA Eu am întrebat prima. 

BRACK (aplecindu-se puțin înainte) Bine, hai să ne 
oferim o mică şi plăcută conversaţie, doamnă Hedda. 

HEDDA (se lasă pe spate) Nu vi se pare că e o eterni- 
tate de cînd am stat de vorbă ultima oară? Cele citeva cuvinte 
fără nici o importanţă pe care le-am schimbat azi-noapte 
și azi-dimineaţă — nu le pun în nici un fel la socoteală. 

BRACK Contează deci — vreţi să spuneţi — numai 
conversațiile noastre între patru ochi? 

HEDDA Aproximativ, da. 

BRACK Nu trecea zi în care să nu-mi fi dorit să vă ştiu, 
în sfirșit, din nou acasă. 

HEDDA Și eu mi-am dorit, tot timpul, acelaşi lucru. 

BRACK Dumneavoastră? Într-adevăr, doamnă Hedda? 
Şi eu, care credeam că vă amuzaţi grozav in timpul călăto- 
riei. 

HEDDA Dacă vreţi s-o credeţi, n-aveţi decit! 

BRACK Dar Tesman scria mereu cît de bine vă distraţi... 

HEDDA El, da! Bineinţeles! Lui i se părea că nimic pe 
lume nu e mai incintător decit să umble şi să adune tot felul 
de materiale din tot felul de cărţi... Să colecţioneze şi să 
copieze hirţoage, pergamente, sau mai știu și eu ce-or fi 
alea.... 

BRACK (cam răutăcios) Ce vreţi, e doar vocaţia lui, 
rostul lui pe lumea asta! În parte, cel puţin. 

HEDDA Da, aşa e. Și-atunci, probabil ii vine ușor. 
Dar mie, dar eu? Pentru mine, domnule asesor, totul a fost 
o cumplită plictiseală... Mi-a fost îngrozitor de urit. 

BRACK (compătimitor) E adevărat ce spuneţi? Vorbiţi 
serios? 

HEDDA E atit de greu de inţeles? Gindiţi-vă: șase 
luni să nu întilneşti o singură dată, un singur cunoscut, un 

singur om cu care să poţi vorbi despre ceea ce într-adevăr 
te interesează... 

BRACK Da, imi dau seama, și mie mi-ar fi fost greu... 

HEDDA Şi-apoi ceea ce este cel mai in-su-por-ta-bil... 

BRACK Ce? 

HEDDA De a fi mereu, veșnic împreună cu unul și 
acelaşi om. 

BRACK (aprobă dind din cap) Împreună — de dimi- 
neaţa pină seara!... Da, înțeleg... Cu alte cuvinte, tot 
timpul... 

HEDDA Am spus-o: mereu, veșnic. 

BRACK Să admitem. Dar cu un om atit de cumsecade 
ca Tesman al nostru, mi se pare că totuși ar trebui să 
puteţi sta... 

HEDDA Dragul meu, Lesman este un specialist. 

BRACK Incontestabil. 

HEDDA lar specialiștii nu sint de loc amuzanţi ca tova- 
răși de călătorie. Nu à la longuet, în orice caz. 

BRACK Nici măcar „specialistul“ pe care îl iubeşti? 

HEDDA Vă rog, nu întrebuinţaţi acest cuvint lipicios 
şi searbăd. 

BRACK (mirîndu-se) Dar asta ce mai e, doamnă 
Hedda?! 

HEDDA (jumătate surizătoare, jumătate înciudată) Da, 
aş vrea numai să te pun la o încercare: să ţi se vorbească 
de dimineaţă pină seara numai despre istoria culturii... 

BRACK Mereu, veșnic... 

HEDDA Da! Da! Și pe urmă cealaltă poveste, cu indus- 
tria casnică în evul mediu! E tot ce poate fi mai îngrozitor! 

BRACK (privind-o cercetător) Dar spune-mi, cum aş 
putea atunci... să-mi explic? Hm... 

HEDDA Cum am ajuns să alcătuim o pereche, Jørgen 
Tesman şi cu mine, vrei să spui? 

BRACK Ei, da, hai să ne exprimăm așa. 

HEDDA Nu, zău, ţi se pare chiar atit de ciudat? 

BRACK Și da, şi nu, doamnă Hedda. 

HEDDA Am dansat prea mult, dragă domnule asesor, 
și eram obosită. Timpul meu trecuse. (Tresare ușor.) Dar 
asta nu trebuie s-o spun. Și nici chiar s-o gindesc! 


1 Pentru multă vreme (|. fr.). 

PPACK Mai ales că din acest punct de vedere, nu ai 
de loc dreptate... 

HEDDA Oh! Dreptate! (ÍL privește parcă spionindu-l.) 
lar cit despre Jørgen Tesman, trebuie să spun că este un om 
corect în toate privinţele. 

BRACK Corect şi solid. Asta-i adevărat! 

HEDDA lar ceva ridicol, propriu-zis ridicol, nu pot 
găsi la el. Dumneata găsești? 

BRACK Ridicol? Nu! N-aş putea spune!... 

HEDDA Ei! În orice caz, este un extrem de zelos colec- 
ționar! Oricum, s-ar putea foarte bine întimpla, ca totuşi, 
cu timpul, să ajungă departe. 

BRACK  (privind-o oarecum nesigur) Credeam că și 
dumneata eşti de părere, ca şi toţi ceilalţi, că va deveni 
o persoană deosebit de importantă... 

HEDDA (cu o expresie de oboseală) Da, da, și eu cre- 
deam... Și, în sfirşit, dacă a ţinut cu tot dinadinsul, dacă 
a stăruit atita să-i dau voie să-mi poarte de grijă — nu văd 
de ce n-aș fi primit? 

BRACK Ei, da, privind lucrurile din acest... unghi... 

HEDDA De altfel, dragă domnule asesor, ceea ce-mi 
oferea el era cu mult mai mult decit tot ce ar fi fost gata să- 
mi ofere ceilalţi cavaleri ai mei. 

BRACK (rizind) Chiar atit de precis nu pot răspunde 
pentru toţi ceilalţi, dar în ceea ce mă priveşte, ştii bine că 
am nutrit întotdeauna un anumit respect pentru legăturile 
conjugale — așa, în general, vreau să spun, doamnă Hedda! 

HEDDA (glumind) O, de altfel, nu mi-am făcut nicio- 
dată vreo speranţă în ceea ce te privește... 

BRACK Tot ce-mi doresc eu, este un cerc intim de cunos- 
cuţi cărora să le pot fi de ajutor cu sfaturile și cu faptele 
mele, și in casa cărora să am acces întotdeauna, ca un prie- 
ten adevărat ce sint. 

HEDDA Prieten al stăpinului casei vreţi să spuneţi? 

BRACK (înclinindu-se) De preferinţă, al stăpinei ca- 
sei. Şi în cele din urmă, bineinţeles, și al soţului. Fiindcă, 
vedeţi, o astfel de... hai să-i zicem o astfel de relaţie triun- 
ghiulară este, de fapt, foarte plăcută pentru toţi partenerii. 

HEDDA Da, de foarte multe ori, în timpul călătoriei 
am dus lipsa unui al treilea. Ah! să stai într-un compar- 
timent intre patru ochi! 

BRACK Din fericire, călătoria de nuntă s-a încheiat. 

HEDDA (clătinind din cap) Călătoria ar putea să mai 
dureze mult, incă foarte mult. Am ajuns doar la o staţie 
de pe parcurs. 

BRACK Ei, atunci mai dă-te puţin jos din tren. Să-ţi 
mai dezmorțești picioarele, doamnă Hedda. 

HEDDA Eu nu mă dau niciodată jos... 

BRACK Într-adevăr, nu? 

HEDDA Nu. Fiindcă se găseşte întotdeauna cineva 
care... 

BRACK (rizind) ...care să se uite la picioarele tale, 
vrei să zici? 

HEDDA Da, întocmai. 

BRACK Ei şi? Nu, zău... 

HEDDA (cu un gest de refuz) Nici nu ţin la aşa ceva... 
Și atunci, prefer să rămîn mai departe așezată acolo unde 
sint: în doi. 

BRACK Ei! Dar dacă se urcă un al treilea, care se ală- 
tură cuplului? 

HEDDA Da, vezi, asta-i cu totul altceva! 

BRACK Un prieten verificat, cu o mare capacitate de 
ințelegere... 

HEDDA  ...Spiritual, inventiv, care să găsească su- 
biecte de conversaţie interesante, variate... Din toate do- 
meniile... 

BRACK ... Şi la care să nu descoperi nici cea mai vagă 
urmă de „specializare“! 

HEDDA (cu un oftat care se aude) Da, aşa toate mi s-ar 
părea uşoare! 

BRACK (aude deschizindu-se ușa de la intrare și aruncă 
o privire într-acolo) Triunghiul s-a inchis! 

HEDDA (pe jumătate tare) Şi trenul merge mai de- 
parte... 

(Jergen Tesman, in costum gri și cu pălărie de 
filt moale, intră venind din vestibul. Are o mulțime 
de cărți broșate sub braț și prin buzunare.) 


TESMAN (îndreptindu-se spre masa de lingă canapeaua 
coltar) Uf, am transpirat cărind toate cărţile astea. (De- 
pune cărţile.) Sint lac de sudoare, Hedda! Ia te uită! Aţi 
și venit, domnule asesor? Aşa-i? Berte nu mi-a spus nimic. 

BRACK (ridicîndu-se) Am venit prin grădină. 

HEDDA Ce fel de cărţi sint astea? | 

TESMAN (suflind deasupra lor) Sint cîteva lucrări de 
specialitate, de care am neapărată nevole. 

HEDDA Lucrări de specialitate?! 

BRACK Aha, de specialitate, doamnă Tesman! (Brack 
şi Hedda schimbă un suris complice.) | l 

HEDDA Şi mai ai nevoie de multe cărți de specia- 
litate? 

TESMAN Da, dragă Hedda, niciodată nu se poate spune 
că ai destule. Fiindcă tot timpul trebuie să urmărești tot 
ceea ce se scrie şi se tipăreşte. 

HEDDA Da, bineinţeles că trebuie! 

TESMAN (căutînd printre cărţi) Şi uite, am făcut rost 
și de noua carte a lui Eilert Lovborg (Întinzindu-i-o.) Ai 
vrea poate să te uiţi prin ea, Hedda? Aşa-i? 

HEDDA Nu, mulțumesc! Sau, poate, mai tirziu. 

TESMAN Am frunzărit-o puţin pe drum. 

BRACK Ei! Şi cum vi se pare dumneavoastră, în cali- 
tate de specialist? 

TESMAN Mi se pare cu totul remarcabil cit de profund 
este concepută. În felul ăsta n-a scris niciodată inainte. 
(Adunind cărțile.) Şi-acum, să le duc toate dincolo. Nici 
nu vă puteţi închipui cu cită plăcere mă gindesc să tran- 
scriu, să adun materiale din toate cărţile astea... Dar să-mi 
pun alt costum. (Către Brack.) Plecăm imediat, nu? 

BRACK O! Nu-i nici o grabă. 

TESMAN Cu-atit mai bine că nu trebuie să mă zoresc... 
(Iese cu cărțile, se oprește în deschizătura ușii, şi se întoarce.) 
A, da! Hedda, mătușa Julle nu mai vine la noi astă-seară. 

HEDDA Nu? Poate din pricina poveștii cu pălăria? 

TESMAN Oh! Nici vorbă! Cum poţi să crezi una ca 
asta despre mătușa Julle? Nu! Mătușa Rina se simte 
foarte rău. 

HEDDA Ca de obicei... 

TESMAN Nu, astăzi mult mai rău ca de obicei. 

HEDDA Atunci, sigur, e mai cuminte să rămină lingă 
soră-sa. O să găsesc eu ceva de făcut in seara asta. 

TESMAN Nici nu-ţi poţi inchipui cit de bucuroasă e 
mătușa Julle că te-ai intors ceva mai plinuţă din călăto- 
ria noastră... 

HEDDA (cu jumătate glas, ridicîndu-se) Ah, aceste ine- 
vitabile mătusi! 

TESMAN Poftim? 

HEDDA (indreptindu-se spre glasvand) Nimic. 

TESMAN Da, bine. (Iese prin odaia din fund, spre 
dreapta.) 

BRACK Despre ce pălărie vorbeaţi? 

HEDDA Despre pălăria domnișoarei Tesman! Azi-di- 
mineață a venit aici, şi-a scos pălăria şi a pus-o pe un 
scaun... (Se uită la el și suride.) Şi eu, deși ştiam foarte 
bine că e a ei, am întrebat dacă nu e a servitoarei... 

BRACK (clătinind din cap) Dar, drăguță doamnă 
Hedda, cum ai putut face una ca asta? Unei doamne 
bătrine și atit de cumsecade?! 

HEDDA (nervoasă, traversind odaia) Da... vezi... Mi 
se intimplă uneori să am asemenea porniri, cu totul neag- 
teptate chiar și pentru mine... Dar nu mă pot opri... (Arun- 
cîndu-se în fotoliul de lingă sobă.) Nici eu nu ştiu cum să 
mi le... explic... 

BRACK (în spatele fotoliului) De fapt, ești nefericită, 
asta-i tot. 

HEDDA (privind înainte) Nici nu ştiu pentru ce aș 
putea fi fericită. Sau mi-o poţi spune dumneata? 

BRACK Da, printre altele pentru că ai obţinut cămi- 
nul pe care ţi-l doreai. 

HEDDA (ridicind privirea spre el) Şi dumneata crezi 
povestea asta... că, într-adevăr, mi l-am dorit? 

BRACK Să nu fie nimic adevărat? 

HEDDA Ba da... ceva tot este... 

BRACK Ei, vezi? 

HEDDA Asta-i tot: aveam nevoie vara trecută de Tes- 
man ca să mă conducă acasă de la recepții... 

BRACK Din păcate, vara trecută eu aveam cu totul 
alt drum... 

HEDDA Adevărat. Vara trecută, dumneata mergeai pe 
alte căi... 

BRACK (ride; o ameninţă cu degetul) Doamnă Hedda! 
Doamnă Hedda! Ei, și cum a fost cu dumneata şi cu 
Tesman? 

HEDDA A, da! Într-o seară treceam cu el prin fața 
acestei vile... Bietul Tesman se chinuia îngrozitor, se tot 

sucea și se tot invirtea să găsească un subiect de con- 
versaţie... Şi mie mi s-a făcut deodată milă de acest om 
atit de cult... 

BRACK (suride neincrezător) Ţi-a fost milă? Dumi- 
tale? Hm! 

HEDDA Da, sint sigură, aşa a fost... Şi, ca să-lscot 
din încurcătură, mi-a venit să-i spun, fără să mă gîndesc 
la urmări — din pură uşurinţă — că mi-ar plăcea să locu- 
iesc în vila asta. 

BRACK Atit? 

HEDDA Atit în acea seară. 

BRACK A, da, dar după aceea? 

HEDDA Ușurinţa mea a avut consecinţe, dragă dom- 
nule asesor! 

BRACK Din păcate, de cele mai multe ori ușurintele 
noastre au urmări, doamnă Hedda. 

HEDDA Mulţumesc! (Pauză.) Și ca să-ţi explic mai 
bine: tot vorbind despre vila doamnei Falk... am găsit un 
punct comun de înţelegere care a dus chiar la o oarecare 
exaltare... Asta a atras după sine logodna, căsătoria, călă- 
toria de nuntă şi tot restul. Da, da, domnule asesor — cum 
iți aşterni, așa dormi. Acum, gata! 

BRACK Foarte amuzant! Și, în fond, puţin iţi pasă 
de casa asta. 

HEDDA Dumnezeu mi-e martor că puţin îmi pasă. 

BRACK Ei, dar cum se poate? Şi după ce am reușit 
s-o aranjăm atît de plăcut? 

HEDDA Uf, am impresia că aici toate odăile miros a 
levănţică şi a trandafiri uscați. Dar poate că mirosul ăsta 
l-a adus cu ea mătuşa Julle... 

BRACK (rizind) Nu, cred mai degrabă că l-a lăsat aici 
răposata doamnă consilier de stat. 

HEDDA Un miros mortuar. De cavou. Amintește-ţi de 
toate florile pe care le-am găsit azi-dimineaţă aici, în hol... 
(Îşi încrucişează miinile la ceafă, se lasă pe spate pe scann 
și se uită la el.) Li! Am să mor de plictiseală... | 

BRACK Oare viața nu-ţi poate oferi nici o îndatorire, 
nici un scop? 

HEDDA Care să mă și atragă, în acelaşi timp? 

BRACK Da, așa ar fi de dorit... 

HEDDA Dumnezeu știe care ar putea fi. De multe ori 
mă gindesc la... (Se întrerupe.) Dar nu, asta nu se poate... 

BRACK Cine ştie, să aud... 

HEDDA Mă gindeam dacă aș putea să-l fac pe Tesman 
să se lanseze in politică. 

BRACK (rizind) Tesman! El și politica! Nu, pentru 
asta nu se potrivește chiar de loc! 

HEDDA Cred... dar dacă totuși aş reuşi să-l conving? 

BRACK Bine, dar ce satisfacție ţi-ar aduce, de vreme 
ce e lipsit de orice înclinare... Și-atunci, de ce să-l sileşti... 

HEDDA Dar ţi-am spus: pentru că mă plictisesc. (După 
o scurtă pauză.) Crezi, deci, că ar fi cu totul imposibil ca 
Tesman să ajungă ministru? 

BRACK Hm! Dragă doamnă Hedda, pentru a ajunge 
ministru, ar trebui mai intii să fie un om foarte bogat. 

HEDDA (ridicindu-se cu nerăbdare) Da, asta-i! Aceste 
condiţii atit de limitate în care am ajuns să trăiesc... 
(Străbătind încăperea.) fac viaţa atit de jalnică! De-a 
dreptul ridicolă! Da, așa-i! 

BRACK Eu cred că vina e în altă parte... 

HEDDA Unde? 

BRACK N-ai trecut, probabil, niciodată printr-o zgu- 
duitură mai puternică... 

HEDDA Vrei să spui, gravă? 

BRACK Da, putem foarte bine să spunem şi așa. Dar 
s-ar putea întîmpla să vină acum. 

HEDDA (dind capul pe spate) Te gindești la greutăţile 
și la complicațiile care se anunţă... în legătură cu acest biet 
post de profesor! Dar asta îl priveşte pe Tesman personal. 
Nu-mi cheltuiesc un singur gind cu afacerea asta... 

BRACK Bine, bine, să lăsăm. Dar dacă te-ai găsi in 
fața unor îndatoriri... unor anumitor îndatoriri... hai să le 
numim, mai pe ocolite, pline de gravitate... și de responsa- 
bilitate. (Suride.) Un copil, micuță doamnă Hedda... 

HEDDA (furioasă) Încetează! Nu vei avea niciodată 
prilejul să mă vezi într-o asemenea situaţie. 

BRACK (precaut) Vom mai vorbi despre asta peste un 
an, cel mult! 

HEDDA (scurt) Nu am aptitudini pentru aşa ceva, 
domnule asesor. Să nu-mi vină nimeni cu astfel de pretenţii! 

BRACK Nu simţi, ca cele mai multe femei, o anumită 
vocaţie... 

HEDDA (lingă glasvand) Încetează, îţi spun! De multe 
ori mi se pare că n-am decit o singură „vocaţie“... l 

BRACK (apropiindu-se) Şi care ar fi aceea, dacă mi-e 
permis să întreb... 

HEDDA (privind afară) Să mă plictisesc de moarte 
toată viața... Acum ai aflat-o. (Se întinde, priveşte spre odaia 
din fund şi ride.) Da, chiar așa! lată-l și pe profesor. 

BRACK (încet, admonestind-o) Ei, hai, hai, doamnă 
Hedda! 


(Jorgen Tesman, imbrăcat intr-un costum elegant, 
cu mănuși și pălărie in mină, intră din dreapta, prin 
odaia din fund.) 


TESMAN Hedda, n-am primit încă răspunsul din partea 
lui Eilert Lovborg că nu poate veni? Aşa-i? 

HEDDA Nu. 

TESMAN Ei, atunci vei vedea; foarte curind, va fi aici. 

BRACK Credeţi într-adevăr că va veni? 

TESMAN Da, sint aproape sigur. Fiindcă se pare că nu-i 
nimic adevărat în legătură cu ce mi-aţi relatat azi-dimi- 
neaţă... Simple zvonuri... 

BRACK Aşa? 

TESMAN Da, cel puţin aşa spune mătușa Julle. Ea sus- 
ține că niciodată și pentru nimic în lume, Eilert Løvborg nu 
va accepta să-mi stea în drum! Așa-i? 

BRACK Ei, atunci totul e in perfectă ordine! 

TESMAN (punind pălăria şi mănuşile pe un scaun, în 
dreapta) Va trebui să vă cer permisiunea de a-l mai aștepta 
un timp... 

BRACK Desigur! Avem timp suficient. Invitaţii mei 
nu vin inainte de orele șapte jumătate, opt. 

TESMAN Ei, în felul ăsta îi mai putem ţine de urit 
Heddei... Şi să vedem ce aduce ceasul. Aşa-i? 

HEDDA (așază pardesiul şi pălăria lui Brack pe cana- 
peaua colțar ) Şi în cel mai rău caz, domnul Lovborg poate să 
rămină cu mine. aci 

BRACK (vrând să-și ia singur lucrurile) Îmi daţi voie, 
doamnă? Ce vreţi să spuneţi prin: în cel mai rău caz? 

HEDDA În caz că nu va voi să meargă cu dumneata și 
cu Tesman. 

TESMAN (privind descumpănit) Dar, dragă Hedda, 
crezi că se cuvine să rămînă aici, cu tine? Așa-i? Îţi amintesc 
că mătușa Julle nu poate veni. 

HEDDA În schimb, vine doamna Elvsted. Așa că vom 
putea lua împreună ceaiul. 

TESMAN Da, așa da. 

BRACK (surizind) Şi chiar ar fi mai sănătos pentru el! 

HEDDA De ce? 

BRACK Dar, stimată doamnă, nu de puţine ori aţi iro- 
nizat micile mele petreceri numai între bărbaţi. Părerea 
dumneavoastră era că asemenea reuniuni sint făcute numai 
pentru oameni cu principii foarte solide... 

HEDDA Dar tocmai că domnul Lovborg face parte 
acum din această categorie. Un păcătos pocăit! 

BERTE (intrind din vestibul) A venit un domn care 
întreabă dacă-l puteţi primi. 

HEDDA Da, da, poftește-l înăuntru. 


TESMAN (încet) Sint sigur că e el! Închipuiţi-vă, a 
venit totuşi! 


(Eilert Lovborg intră din vestibul. Este zvelt și slab; 
de a-2rși pirstă cu Tosnan, pare însă mai bătrin, 
ca un om care și-a trăit viața mai intens. Părul ṣa- 
ten inchis, aproape n?gru; barba lu fel. Ovalul feţei 
alungit, tenul palid; numai două pete roșii pe po- 
meti. Este imbrăcat elegant, într-un costum nou. 
Are în mină minu;ile de culoare închisă și jobenul. 
S-a oprit in apropierea uşii și se înclină grăbit. Pare 
oarecum jenat.) 


TESMAN (se apropie de el și-i scutură mina) În stirșit, 
dragă Eilert, iată că ne întilnim din noul 

EILERT (vorbește cu o voce stinsă) Mulţumesc pentru 
scrisoare! (Apropiindu-se de Hedda.) Pot îndrăzni să vă 
salut și pe dumneavoastră, doamnă Tesman? (Așteaptă ca 
Hedda să-i întindă mîna.) 

HEDDA (întinzindu-i mîna) Fiţi binevenit, domnule 
Lovborg! (Întorcindu-se ușor spre Brack.) Nu ştiu dacă 
vă cunoaşteţi... 

LOVBORG (înclinindu-se ușor) Asesorul Brack, mi 
se pare. 

BRACK (același joc) Am onoarea!... Vă cunosc de 
cîţiva ani... 

TESMAN (către Lovborg, cu miinile pe umerii lui) Şi 
acum, te rog să te simți ca la tine acasă, Eilert! Nu-i 
aşa, Hedda? După cite am auzit, vrei să te instalezi aici, 
la noi în oraş. Așa-i? 

LOVBORG Da, aşa am de gind. 

TESMAN Te-ai gindit foarte bine. Ascultă, mi-am pro- 
curat chiar azi noua ta carte. Dar, bineinţeles, n-am avut 
încă timpul s-o citesc. 

LOVBORG Poţi să renunţi la acest efort... 

TESMAN De ce ești de părerea asta? 

LOVBORG Pentru că nu-i cine ştie ce. 

TESMAN Cum, chiar tu o spui? 

BRACK Este totuşi foarte lăudată, după cite am auzit. 

LOVBORG Nu-i tocmai ceea ce doream... Am scris 
cartea intenţionat într-un anumit fel, ca să fie pe gustul 
tuturor... 

BRACK Foarte cuminte... 

TESMAN Dar... dragă Eilert... 

LOVBORG Fiindcă acum vreau să încerc să-mi fac din 
nou o situaţie. S-o iau de la capăt... 

TESMAN (cam jenat) Da, desigur... Şi probabil că 
vrei... Aşa-i? 

LOVBORG (suride, pune deoparte pălăria și scoate din 
buzunarul de sus al pardesiului un pachețel învelit în hirtie) 
Dar dacă asta va apărea, va trebui s-o citeşti, Jørgen 
Tesman: este adevărata mea operă. Cea care mă exprimă, 
în care sint eu însumi. 

TESMAN Da, serios? Şi ce este? 

LOVBORG Este continuarea. 

TESMAN Continuarea? A cui? 

LOVBORG A cărţii. 

TESMAN A celei care a apărut? 

LOVBORG Se-nţelege. 

TESMAN Dar, dragă Eilert, materialul pe care-l conţine 
cea care a apărut merge pină in zilele noastre, pină în pre- 
zent... Aşa-i? 

LOVBORG Da, se ocupă și de prezent. Dar cealaltă 
tratează despre viitor. 

TESMAN Despre viitor?! Sfinte Dumnezeule, despre 
viitor nu știm absolut nimic! 

LOVBORG Nu. Dar cîte ceva se mai poate totuşi spune 
și despre viitor. (Deschizind pachetul.) Priveşte. 

TESMAN Dar ăsta nu-i scrisul tău. 

LOVBORG Am dictat-o. (Frunzărește manuscrisul. ) Car- 
tea are două părţi. Prima se ocupă de forțele culturale ale 
viitorului. lar aici, în partea a doua (frunzărind partea a doua 
a manuscrisului) e vorba de dezvoltarea culturii în viitor. 

TESMAN Curios! Să-ţi vie in minte să scrii despre 
asemenea... Eu nu m-aș fi gindit niciodată... 

HEDDA (lingă glasvand, bătind darabana în geam) 
Hm!... Nu, ţie nu. 

LOVBORG (bagă manuscrisul din nou în învelitoarea de 
hîrtie şi îl pune pe masă) L-am adus cu mine fiindcă aș fi 
vrut să-ţi citesc cîte ceva din el, în seara asta. 

TESMAN Ar fi fost foarte amabil din partea ta. Dar 
astă-seară... ( Uitîndu-se la Brack.) Nu prea văd cum s-ar 
putea aranja... 

LOVBORG Ei, atunci altă dată. Doar nu-i nici un zor! 

BRACK lată cum stau lucrurile, domnule Lavborg: 
astă-seară am o mică recepţie la mine acasă. De fapt, în 
cinstea lui Tesman, dacă mă înţelegeţi... 

LOVBORG (căutindu-şi pălăria) O, atunci nu vreau să 
vă mai rețin... 

BRACK Dar de loc... Spuneţi, n-aţi vrea să-mi faceţi 
plăcerea să ne însoţiţi şi dumneavoastră? 

LOVBORG (scurt și decis) Nu, imposibil... Vă mulţu- 
mesc foarte mult. 

BRACK Nu se poate! Veniţi cu noi! Sintem numai 
citiva, dar tot unul şi unul! Și vă pot promite că va fi 
„animaţie“, cum spune doamna Hed... doamna Tesman. 

LOVBORG Nici nu mă îndoiesc... Totuşi... 

BRACK Și puteţi lua cu dumneavoastră manuscrisul 
ca să-i citiţi lui Tesman la mine acasă. Am camere destule. 

TESMAN Chiar aşa, Eilert. Ar fi foarte bine. Aşa-i? 

HEDDA (intervenind) Dar, dragă Tesman, se pare că 
totuși domnul Lavborg nu doreşte să meargă! Sint convinsă 
că preferă să rămină aici și să cineze cu mine. 

LOVBORG (privind-o) Cu dumneavoastră, doamnă? 

HEDDA Şi cu doamna Elvsted. 

LOVBORG (neglijent) Am zărit-o în treacăt, azi la 
ora prinzului. 

HEDDA Într-adevăr? Aţi zărit-o? Da, vine și ea astă- 
seară. De aceea va trebui neapărat să rămineţi, domnule 
Løvborg, altfel nici n-ar avea cine s-o conducă acasă. 

LOVBORG Adevărat... Vă mulţumesc, stimată doamnă, 
rămîn. 

HEDDA Atunci — mă scuzi — vreau numai să-i dau 
cîteva mici instrucţiuni fetei în casă. (Se duce lingă ușa care 
dă în vestibul şi sună. Berte intră; Hedda vorbeşte cu ea în 
şoaplă, indicind cu un semn al capului odaia din fund; Berte 
a inteles şi iese.) 

TESMAN (vorbeşte în acest timp cu Lavborg) Ascultă, 
Eilert, ai cumva de gind să ţii un ciclu de conferinţe in 
legătură cu viitoarea ta carte? 

LOVBORG Da. 

TESMAN Am auzit vorbindu-se prin librării... 

LOVBORG Da, intr-adevăr am de gind să ţin un ciclu 
de conferinţe. Nu trebuie să mi-o iei în nume de rău, 
Tesman. 

TESMAN Doamne fereşte! Dar... 

LOVBORG Înţeleg că, dintr-un anumit punct de vedere, 
nu-ţi este prea plăcut... 

TESMAN (descurajat) Doar nu-ţi pot cere ca din cauza 
mea... 

LOVBORG Dar voi aştepta pină ce vei avea numirea. 

TESMAN Vei aștepta? Deci... deci, tu nu te prezinţi 
la concurs... Aşa-i? 

LOVBORG Nu. Îmi ajunge să te înving în opinia oame- 
nilor. 

TESMAN Extraordinar! Va să zică, mătușa Julle avea 
dreptate! Vezi, ştiam asta! Hedda! Închipuieşte-ţi: Eilert 
Lovborg nu doreşte de loc să ne stea in cale. 

HEDDA (scurt) Nouă? Te rog, nu mă amesteca și pe 
mine în treaba asta. (Se duce în odaia din fund, unde Berte 
a așezat pe masă o tavă cu carafe și pahare. Hedda face un 
semn de încuviinţare şi se intoarce în salon. Berte iese.) 

TESMAN (în același timp) Dar dumneata, dragă Brack, 
ce spui despre asta? Ei? 

BRACK De, eu spun: succes și prestigiu, asta... hm... 
sint extraordinar de frumoase. 

TESMAN Desigur, desigur... Totuși... 

HEDDA (privindu-l pe Tesman cu un suris rece) Pari 
complet uluit, dragă Tesman! 

TESMAN Da... îmi vine să cred că şi sint... 

BRACK De fapt, a fost chiar o furtună, stimată doamnă, 
care a trecut deasupra capetelor noastre... 

HEDDA “(cu un gest spre odaia din fund) Domnii n-ar 
vrea să treacă alături şi să ia un punci rece? 

BRACK  (consultindu-și ceasornicul) Un păhărel? Ei, 
n-ar strica. 

TESMAN Scumpa mea Hedda! Ce idee grozavă! Mai 
ales în dispoziţia atit de bună în care mă simt acum! 

HEDDA Domnule Lavborg, faceţi-mi vă rog şi dumnea- 
voastră plăcerea. 

LOVBORG (refuzind) Nu, mulţumesc, nu iau nimic. 

BRACK Dar pe cit ştiu, punciul rece nu-i otravă! 

LOVBORG Pentru unii, poate că nu. 

HEDDA Atunci, eu rămîn să-i ţin tovărăşie domnului 
Lovborg. 

TESMAN Da, da, dragă Hedda, ţine-i... Așa-i? 


(Tesman și Brack trec in odaia din fund, se 

așază, fumează ţigări și vor duce o conversație ani- 

mată in timpul replicilor ce urmează. Eilert Lovborg 

rămine în picioare, lingă sobă; Hedda, in faţa mi- 
cului birou.) 


HEDDA (cu o voce ceva mai ridicată) Acum vreau să 
vă arăt, dacă vă face plăcere, citeva fotografii. În drum 
spre casă, Tesman și cu mine ne-am abătut puţin şi prin 
Tirol. (Ja un album pe care îl pune pe masa de lingă canapea, 
apoi se așază pe un colț al canapelei. Eilert Lovborg se apropie, 
se opreşte și o priveşte, pe urmă ia un scaun și se așază cu spatele 
la odaia din fund, avind în stinga pe Hedda. ) 

HEDDA (deschizind albumul) Vedeţi aici lanţul acesta 
de munţi, domnule Lovborg? Acesta-i masivul Ortler. 
Tesman a notat dedesubt: Masivul Ortler, de lingă Meran. 

LOVBORG (care a privit-o tot timpul, spune încet şi cu 
voce scăzută) Hedda Gabler! 

HEDDA (aruncîndu-i pieziş o privire fugară) Ei! Sst! 

LOVBORG (același joc) Hedda Gabler! 

HEDDA (uitindu-se în album) Da, aşa mă numeam 
într-o vreme... intr-o vreme cind noi doi ne cunoşteam... 

LOVBORG lar de-acum inainte, nu-mi va mai fi nici- 
odată ingăduit să-ţi spun Hedda Gabler... Va trebui să mă 
dezobişnuiesc... 

HEDDA (frunzărind mai departe albumul) Da, va trebui. 
Și cit mai curînd. Cu cit te vei dezobişnui mai repede, 
cu-atit va fi mai bine. 

LOVBORG (pe un ton indignat) Hedda Gabler măritată? 
Și cu cine? Cu... Jørgen Tesman! 

HEDDA Da, aşa s-a întimplat... 

LOVBORG Hedda, Hedda, cum te-ai putut înjosi pînă 
într-atit?! 
HEDDA (privindu-l aspru) Te rog! Nici un cuvint in 
plus! 

LOVBORG Despre ce anume? 


(Tesman intră și se apropie de canapea.) 


HEDDA (care l-a auzit venind, spune pe un ton indife- 
rent) Şi uite, asta de aici, a fost luată în partea de jos a văii 
Ampezzo. Priviţi piscurile... (Se uită prieteneşte spre 
Tesman.) Cum se numesc piscurile astea superbe? 

TESMAN Să văd. Aha, ăştia sint Dolomiţii. 

HEDDA Da, ai dreptate. Sint Dolomiţii, domnule 
Løvborg. 

TESMAN Hedda, să nu aduc aici punciul? Poate dorești 
să bei... Aşa-i? 

HEDDA Da, mulţumesc. Şi: citeva prăjituri. 

TESMAN Și ţigări? 

HEDDA Nu. 

TESMAN Bine. (Intră în odaia din fund şi, de acolo, 
în cea din dreapta. Brack, fără să se miște de la locul lui, 
aruncă din cînd în cînd priviri cercetătoare spre Løvborg și 
Hedda.) Sa 

LØVBORG (cu vocea înăbușită, ca mai înainte) Răspun- 
de-mi, Hedda, cum ai putut face asta? Tu! 

HEDDA (aparent adincită în examinarea albumului) 
Renunţaţi, vă rog, la acest „tu“. Dacă veţi continua, nu 
vă voi mai vorbi. 

LOVBORG Nici cînd vom fi singuri nu voi avea voie să-ți 
spun „tu“? 

HEDDA Nu. În gind... imi puteţi spune cum doriţi... 
vă privește. Dar cu glas tare, nu aveţi voie. 

LOVBORG Aha! Înţeleg. Acest „tu“ jigneşte dragostea 
dumitale pentru Jargen Tesman. 

HEDDA (îti aruncă o privire rapidă și îi suride) Dragos- 
tea? Nu, zău, aveţi haz! 

LOVBORG Așadar, fără dragoste! 

HEDDA Dar și fără nici un fel de infidelităţi! Nici nu 
le doresc, nici nu mă interesează. 

LOVBORG Hedda, răspunde-mi numai la o singură 
întrebare. 

HEDDA Sst! 


(Tesman vine cu o tavă din odaia din fund.) 


TESMAN Așa... Aveţi aici tot felul de bunătăți. (Așază 
tava pe masă.) 

HEDDA Dar de ce serveşti tu şi nu Berte? 

TESMAN  (umplind paharele) Fiindcă îmi face o 
deosebită plăcere să te pot servi eu, Hedda. 

HEDDA Ai umplut amiîndouă paharele! Dar domnul 
Løvborg nu bea. 

TESMAN Știu. Dar probabil că doamna Elvsted va 
sosi foarte curind. 

HEDDA Da, adevărat... doamna Elvsted. 

TESMAN Uitaseși de ea? Aşa-i? 

HEDDA Stăteam aici şi ne uitam amindoi atit de atenți 
la fotografii, incit... (Ardtîndu-i o fotografie. ) Îţi mai aduci 
aminte de sătucul ăsta? 

TESMAN Da, da, așezarea aceea de lingă Brenner. 
Acolo unde-am innoptat... 

HEDDA Și unde-am întilnit un grup foarte vesel de 
turişti... 

TESMAN Da, da. Păcat, Eilert, că n-ai fost și tu cu 
noi! (Trece din nou în odaia din fund și se așază lingă Brack.) 

LOVBORG Hedda, o singură întrebare. 

HEDDA Spune! 

LOVBORG Nici în legătură cu mine, nu a existat dra- 
goste? Nici măcar o urmă, nici o licărire de dragoste? 

HEDDA De. cine mai poate spune? Părerea mea este că 
am fost doi buni camarazi. Doi prieteni, plini de incredere 
unul în celălalt. (Surizind.) Dumneata. în special, erai 
foarte deschis sufletește... 

LOVBORG Aşa mi-ai cerut. 

HEDDA Cind privesc în urmă, la tot ce-a fost, mi se 
pare că era ceva frumos, atrăgător şi îndrăzneţ in acea 
intimitate secretă, în acea camaraderie, despre care nimeni 
pe lume nu bănuia nimic. 

LOVBORG Nu-i așa, Hedda? Nu-i aşa? Cind veneam, 
după-amiezile, la tatăl dumitale... Generalul stătea în fund, 
lingă geam, şi-şi citea ziarul — cu spatele la noi. 

HEDDA lar noi ne așezam pe canapeaua din colţ. 

LOVBORG De fiecare dată, cu aceeaşi revistă ilustrată 
în faţă. 

HEDDA Da, în lipsa unui album... 

LOVBORG Da, Hedda... Dar atunci cind m-am 
declarat?... Cind ţi-am mărturisit despre mine ceea ce pină 
atunci nimeni nu aflase. Stăteam alături şi ţi-am povestit 
totul, totul... despre nopţile și zilele mele de destrăbălare... 
Nopți și zile de destrăbălare! Spune, Hedda, ce putere 
ascundeai? Era in dumneata o putere care m-a silit să-ţi 
mărturisesc totul... Să recunosc totul. 

HEDDA Credeţi că aveam într-adevăr o asemenea 
putere? 

LOVBORG Dar altfel cum să-mi explic? Şi toate acele 
întrebări învăluite pe care mi le puneai... 

HEDDA Şi pe care le inţelegeaţi atit de bine... 

LOVBORG Cum puteai pune astfel de intrebări? Fără 
cea mai mică reţinere... 

HEDDA Învăluite, totuși, dacă-mi daţi voie. 

LOVBORG Da, dar îndrăzneţ de directe, in fond! 
Surprinzător; dumneata să-mi pui mie astfel de întrebări... 

HEDDA Și dumneavoastră reușeați să răspundeţi, 
domnule Lovborg? 

LOVBORG Da, tocmai asta nu pot înţelege acum, cind 
privesc în urmă... Dar vreau să ştiu, Hedda! Spune-mi, 
nu crezi că sursa prieteniei noăstre a fost totuși dragostea? 
Cind în spovedaniile mele imi căutam refugiu alături de 

dumneata, nu simţeai un fel de dorinţă de a mă purifica? 
Nu era așa? 

HEDDA Nu tocmai.... Nu intru totul! 

LOVBORG Ce căutai atunci? Ce te făcea să... 

HEDDA Găsiţi că e chiar atit de inexplicabilă curiozi- 
tatea unei tinere fete, care dorește — așa, fără să afle nimeni, 
să... 

LOVBORG Ce? 

HEDDA ... să arunce o privire într-o lume despre care... 

LOVBORG Despre care? 

HEDDA ... nu are voie să știe nimic? 

LOVBORG A, va să zică asta era? 

HEDDA Şi asta. Aproape îmi vine să cred că şi asta. 

LOVBORG Deci, o sete de a cunoaşte viaţa!... Așa 
trebuie să-mi explic prietenia pe care mi-o arătai... Atunci, 
de ce n-a putut dura? 

HEDDA Vina este a dumitale... 

LOVBORG Dar dumneata ai rupt... 

HEDDA Pentru că prietenia noastră era ameninţată de 
primejdia altor adevăruri... ale realităţii... Adu-ţi aminte, 
Eilert Lovborg, cum ai atentat la puritatea unei camarade 
sincere! 

LOVBORG (fringindu-şi mâinile) De ce n-ai făcut-o? 
De ce nu ţi-ai dus pînă la capăt ameninţarea? De ce nu m-ai 
împuşcat? 

HEDDA Fiindcă întotdeauna mă tem de scandal. 

LOVBORG Da, Hedda. În fond, eşti laşă. 

HEDDA Îngrozitor de lașă! (Schimbind tonul.) Dar 
pentru dumneata a fost un noroc: ai găsit îndată o consolare 
atit de dulce, acolo sus, la Elvsted. 

LOVBORG Cunosc mărturisirile pe care ţi le-a făcut 
Thea. 

HEDDA Probabil că şi dumneata i-ai făcut ei anumite 
confidenţe despre noi! 

LOVBORG Nici un cuvint! E prea proastă ca să pri- 
ceapă... 

HEDDA Proastă? 

LOVBORG Din acest punct de vedere, da. 

HEDDA lar eu sint lașă. (Se apleacă pentru a se apropia 
de el, şi, fără a-l privi în ochi, spune încet.) Dar acum vreau 
Și eu să-ţi destăinuiesc ceva. 


328 


LOVBORG (încordat) Spune! Spune! 

HEDDA Da! N-am avut curajul să te ucid... Dar... 

LOVBORG Spune! 

HEDDA Dar nu asta a fost cea mai gravă lașitate a 
mea, în seara aceea... 

LOVBORG (o privește o clipă, pricepe și murmură cu 
pasiune) O, Hedda ! Hedda Gabler! Acum văd pînă în adîncul 
ascuns al prieteniei noastre! Şi tu! Ca şi mine! Și în tine, 
același clocot... 

HEDDA (încet, cu o privire tăioasă) Bagă de seamă! 
Nu trebuie să crezi ceea ce ai spus! 


(A inceput să se intunece. Berte deschide, de afară, 
ușa de la antreu.) 


HEDDA (închide zgomotos albumul şi strigă suriză- 
toare) În sfirșit, draga mea! Intră! Hai, odată! 


(Doamna Elvsted jintră din vestibul. Poartă o 
rochie de seară, Ușa se inchide in urma ei.) 


HEDDA (așezată pe canapea, întinde braţele în întimpi- 
narea doamnei Elvsted) Dulcea mea Thea, nici nu-ţi poți 
închipui cu ce nerăbdare te aşteptam! 


(Doamna Elvsted a schimbat in treacăt un salut 
cu cei doi bărbaţi care se află in camera din fund; 
se îndreaptă spre masă și-i intinde mina Heddei. 
Eilert Levborg s-a ridicat. El și doamna E lvsted se 
salută cu o simplă înclinare a capului.) 


DOAMNA ELVSTED Ar trebui, poate, să intru şi din- 
colo... să schimb citeva cuvinte şi cu soţul tău. 

HEDDA Nici nu te gindi! Lasă-i in pace! De altfel 
îndată trebuie să plece. 

DOAMNA ELVSTED A, pleacă... 

HEDDA Da, la o petrecere. 

DOAMNA ELVSTED (precipitat, către Lovborg) Nu 
cumva te duci şi dumneata cu ei? 

LOVBORG Nu. 

HEDDA Domnul Løvborg rămîne cu noi. 

DOAMNA ELVSTED (ia un scaun și vrea să se aşeze lingă 
el) Ah, cit de frumos este aici! 

HEDDA Nu, micuța mea Thea! Nu acolo! Vino şt aga- 
ză-te cuminte aici, lingă mine. Vreau să stau intre voi doi. 

DOAMNA ELVSTED Bine, cum vrei! (Ocolește masa şi 
se așazi la dreapta Heddei, pe canapea. Lovbors își reia locul 
pe scaun.) 

LOVBORG (după o scurtă pauză, către Hedda) Nu e o 
încintare s-o priveşti? 

HEDDA (trăgind-o ușor de păr pe Thea) Numai s-o pri- 
veşti? 

LOVBORG Da... Fiindcă noi doi — ea și cu mine — 
sîntem realmente doi buni prieteni. Avem o incredere abso- 
lută unul in celălalt. Putem deci sta de vorbă, intotdeauna, 
unul cu celălalt, în deplină sinceritate. 

HEDDA Fără cuvinte învăluite, domnule Løvborg! 

LOVBORG Dar... 

DOAMNA ELVSTED (încet, lipindu-se de Hedda) Ah, 
cît de fericită sînt, Hedda! Știi, el susţine că i-am stimu- 
lat inspiraţia. 

HEDDA (privind-o surizător) Aşa spune? 

LOVBORG Şi nici nu știți, doamnă Tesman, cit de 
curajoasă știe să fie Thea, atunci cind trebuie să acţioneze! 

DOAMNA ELVSTED Ah, Doamne, eu și curajoasă! 

LOVBORG Deosebit de curajoasă, cînd e vorba de un 
prieten. 

HEDDA Ei da, curajul! Dacă l-am avea intotdeauna... 

LOVBORG Ce credeţi că s-ar întimpla atunci? 

HEDDA Poate că atunci viața ar mai putea fi trăită. 
(Schimbind brusc tonul.) Dar acum, scumpa mea Thea, 
trebuie să iei şi tu un pahar de punci rece. 

DOAMNA ELVSTED Nu, mulţumesc, nu beau niciodată... 

HEDDA Atunci, dumneavoastră, domnule Lovborg. 

LOVBORG Mulţumesc, nici eu. 

DOAMNA ELVSTED Nu, nici el! 

HEDDA (privindu-l fiz) Dar dacă insist? 

LOVBORG Inutil... 

HEDDA (rizind) Va să zică nu am nici un fel de putere 
asupra dumneavoastră !... Sărmana de mine! 

LOVBORG Din acest punct de vedere — sigur, nu. 

HEDDA Serios vorbind, cred totuşi că ar trebui s-o 
faceţi... Chiar spre binele dumneavoastră personal. 

DOAMNA ELVSTED Nu, Hedda. nu. 

LOVBORG Cum adică? 

HEDDA Mai bine spus, ar trebui s-o faceţi tocmai 
pentru ceea ce ar putea crede lumea... 

LOVBORG Nu înţeleg... 

HEDDA Da, lumea ar putea ajunge să creadă că in 
fond nu vă simţiţi intr-adevăr foarte sigur de dumneavoastră. 

DOAMNA ELVSTED (încet) Ah! Te rog, Hedda! 

LOVBORG La urmei urmei, oamenii pot crede ce vor. 

DOAMNA ELVSTED (bucuroasă) Da, nu-i aşa? 

HEDDA L-am surprins pe domnul asesor privindu-vă 
destul de bănuitor. 

LOVBORG Cu ce prilej? 

HEDDA Suridea atit de ironic în clipa cind n-aţi 
indrăznit să-i însoţiţi pe ceilalţi, dincolo, la masă. 

LOVBORG N-am îndrăznit?! Am preferat să rămin 
aici, să stau de vorbă cu dumneavoastră. 

DOAMNA ELVSTED Cu siguranţă, aşa a fost. Hedda. 

HEDDA ...Ceea ce, insă, domnul asesor n-avea cum să 
bănuiască! Și am mai văzut cum suridea și cum ii arunca 
priviri furișe lui Tesman atunci cind n-aţi indrăznit să 
acceptaţi invitaţia la acea nevinovată petrecere. 

LOVBORG Îndrăzniţi să spuneţi că nu indrăznesc? 

HEDDA Nu eu o spun. E interpretarea pe carea dat-o 
domnul Brack. 

LOVBORG Lăsaţi-l să creadă ce vrea! 

HEDDA Prin urmare, nu vă duceţi cu ei? 

LOVBORG Nu, rămîn aici cu dumneavoastră și cu Thea. 

DOAMNA ELVSTED Da, Hedda, nu trebuie să te mire! 

HEDDA (suride și dă din cap, privindu-l pe Lovbore) 
Va să zică, de neclintit, ca stinca! Fidel principiilor in vecii 
vecilor! Vedeţi, așa trebuie să fie omul! (Se intoarce spre 
doamna Elvsted, o mingiie uşor.) Nu-ţi spuneam eu, azi- 
dimineaţă, cind ai venit atit de desperată aici? 

LOVBORG (miriîndu-se) Desperată? 

DOAMNA ELVSTED (speriată) Hedda, Hedda! 

HEDDA Acum cred că-ţi dai singură seama că n-aveai 
nici un motiv să fii atit de ingrijorată, atit de îngrozitor de 
alarmată... (Întrerupîndu-se.) Deci, putem îi toţi trei mai 
liniștiți! 

LOVBORG (după o tresărire) Dar despre ce e vorba, 
doamnă Tesman? 

DOAMNA ELA STED O, Doamne, Hedda! Cum ai putut 
să spui... Ce-ai făcut! Doamne, Dumnezeule! 

HEDDA Nu te mai agita atita! Asesorul ăsta nesuferit 
te observă tot timpul. 

LOVBUR( Va să zică, ingrozitor de alarmată din 
cauza mea! 

DOAMNA ELVSTED (incet, văicărindu-se) O, Hedda, 
m-ai nenorocit... Acum, într-adevăr, m-ai nenorocit... 

LOVBORG (o priveşte pe Thea o clipă fix, crispat) Va să 
zică asta era încrederea ta de nezdruncinat, în prietenul tău... 

DOAMNA ELVSTED (rugătoare) Dragul meu prieten, 
dragul meu, lasă-mă să-ţi vorbesc... Ascultă întii... 

LOVBORG (ia unul dintre paharele cu punci, îl ridică 
şi spune încet, cu o voce răsușită) În sănătatea ta, Thea! 
(Goleşte paharul, îl pune deoparte şi îl ia pe celălalt.) 

DOAMNA ELVSTED (încet) O, Hedda, Hedda, de ceai 
vrut cu tot dinadinsul să ajungă aici... 

HEDDA Am vrut eu? Eu? Ai nevoie să-ţi oferi o con- 
solare? 

LOVBORG Și încă unul în sănătatea dumneavoastră, 
doamnă Tesman! Mulţumesc pentru adevăr. Trăiască adevă- 
rul! (Bea pînă la fund și umple din nou paharul.) 

HEDDA (punind mîna pe brațul lui) Destul deocamdată, 
ajunge! Nu uitaţi, în seara asta sînteți invitat la o petrecere. 

DOAMNA ELVSTED Nu, nu, nu! 

HEDDA Sst! Bagă de seamă, stau amindoi și se uită 
drept la tine. 

LOVBORG (depunind paharul) Ei, Thea, pregăteşte-te 
acum să-mi spui adevărul. 

DOAMNA ELVSTED Da! 

LOVBORG Judecătorul știe foarte bine — nu-i aşa? 
— că tu ai venit să mă cauţi... 

DOAMNA ELVSTED (frîngîndu-şi mîinile) Hedda, Hedda, 
auzi ce mă întreabă! 

LOVBORG Există deci o înţelegere între tine şi el: să 
vii aici, în oraş, şi să mă supraveghezi? Poate chiar lui îi 
aparţine ideea! Ei, da, inţeleg, avea probabil din nou nevoie 
de mine în biroul lui! Sau, poate, îi lipseam la masa de joc? 

DOAMNA ELVSTED (întorcîndu-se încet) O, Lovborg, 
Lovborg! 

LOVBORG (ia un pahar și vreu să-l umple) Ridic paharul 
pentru bătrinul judecător. 

HEDDA (oprindu-l) Nu, destul! Nu uitaţi: trebuie să 
vă mai duceţi la asesorul Brack unde ii veţi citi lui Tesman. 

LOVBORG (calm, lasă paharul) A fost o prostie din 
partea mea, Thea. Am ințeles pesemne greșit, totul... Haide, 
nu mai fi atit de supărată pe mine, dragă, dragă prietenă. 
Vei vedea, și tu şi toţi ceilalţi: chiar dacă am căzut o dată 
jos, jos de tot, acum m-am ridicat din nou. Cu sprijinul 
tău, Thea. 


DOAMNA ELVSTED (strălucind de bucurie) Dumnezeule |! 
Îţi mulţumesc! 


(În timpul acesta, Brack și-a consultat ceascrnicul; 
se ridică o dată cu Tesman și trec amindoi în salon.) 


BRACK (luîndu-și pălăria şi pardesiul) Doamnă Tes- 
man, e timpul să plecăm. 

HEDDA Da, e timpul. 

LOVBORG  (ridicindu-se) Şi pentru mine, domnule 
asesor. 

DOAMNA ELVSTED (încet și rugător) O, Lovborg, te 
rog, nu. Nu! 

HEDDA (o ciupește de braţ şi-i șoptește) Sst! Mai sint 
şi alte urechi pe aproape. 

DOAMNA ELVSTED (cu un țipăt slab) Au! 

LOVBORG (către Brack) Întrucit aţi avut amabilitatea 
să mă invitaţi şi pe mine... 

BRACK Ei, va să zică, totuşi, veniţi şi dumneavoastră! 

LOVBORG Da, n-am nici o altă obligaţie. 

BRACK Mă bucur! Mă bucur foarte mult. 

LOVBORG (băgind manuscrisul in buzunar, către 
Tesman) Ţin, inainte de a-l depune, să-l vezi şi tu — pe cit 
se va putea. 

TESMAN Da, foarte bine! Dar, dragă Hedda, ce se va 
întimpla cu doamna Elvsted? Cine o va conduce acasă? Așa-i? 

HEDDA A, se găseşte intotdeauna o soluţie. 

LOVBORG Doamna Elvsted? Dar bineinteles, voi veni 
eu s-o iau. (Se apropie de ele.) Așa... spre orele zece, doamnă 
Tesman? Vă convine? 

HEDDA Da, desigur, e perfect. 


an 


TESMAN Ei, atunci e totul în regulă. Dar pe mine să 
nu mă aştepţi atit de devreme, Hedda. 

HEDDA Poţi rămîne cit de tirziu vei voi, dragul meu! 

DOAMNA ELNSTED (cu o teamă ascunsă) Domnule 
Lovborg , eu aştept va să zică aici, pînă veţi veni. 

LOVBORG (cu pălăria în mină) Da, sigur! 

BRACK Și acum, domnii mei, trupa veselă pornește! 
Să sperăm c-o să fie animaţie — după cum spune o anumită, 
frumoasă doamnă. 

HEDDA Ei, dacă acea frumoasă doamnă ar putea fi și 
ea prezentă, dar invizibilă, la această petrecere! 

BRACK De ce invizibilă? 

HEDDA Pentru a putea auzi cum arată animația natu- 
rală, nefalsificată, domnule asesor. 

BRACK N-aș sfătui-o, totuși, pe frumoasa doamnă. 

TESMAN (ridicîndu-se și el) Nu, zău, eşti foarte amu- 
zantă, Hedda! Auzi, ce idee! 

BRACK Vă salut, doamnele mele! La revedere! 

LOVBORG (ridicîndu-se pentru a-și lua rămas bun) 
Deci, în jurul orei zece. 


( Brack, Lovborg şi Tesman ies pe ușa care dă în an- 

treu. În același timp, Berte vine dinspre odaia din 

fund, cu o lampă aprinsă pe care o așază pe masa 
din salon, apoi iese.) 


DOAMNA ELVSTED (s-a ridicat și umblă neliniștită prin 
odaie) Hedda, Hedda, cum o să sfirşească toate? 

HEDDA La ora zece, va veni! Îl văd, îl am în fața 
ochilor: cu frunze de viță in păr, aprins şi plin de voioşie! 

DOAMNA ELVSTED Dea Domnul să fie așa. 

HEDDA Şi atunci... Atunci își va redobindi puterea 
asupra lui insuși. Atunci va fi, într-adevăr, pentru tot 
restul vieţii lui, un om liber. 

DOAMNA ELNSTED Doamne, de s-ar intoarce așa cum 
il vezi tu. 

HEDDA Așa, şi nu altfel! (Se ridică și se apropie deea.) 
Tu păstrează-ţi indoielile tale, eu imi păstrez increderea 
mea in el. Cred în el! Şi acum, vom avea dovada... 

DOAMNA ELVSTED Îmi ascunzi ceva, Hedda. 

HEDDA Da, îţi ascund. Vreau ca măcar o dată în viaţa 
mea să am putere asupra soartei unui om. 

DOAMNA ELVSTED Cum tu... nu ai?... 

HEDDA Nu am — şi n-am avut niciodată. 

DOAMNA ELVSTED Nici asupra soţului tău? | 

HEDDA Ba da, dar el nu merită... osteneala. O! De-ai 
putea pricepe cit sint de săracă. În timp ce tu ai dreptul să 
fii atit de bogată! (Cuprinzind-o fierbinte în braţe.) Cred 
că tot am să-ți ard părul. 

DOAMNA ELVSTED Lasă-mă! Lasă-mă! Mi-e frică de 
tine, Hedda! 

BERTE (în deschizătura uşii) Am pregătit masa pentru 
ceai, doamnă. 

HEDDA Bine, venim! 

DOAMNA ELVSTED Nu, nu, nu! Prefer să mă intorc 
singură acasă. Acum, îndată! 

HEDDA Lasă prostiile! Mai intii trebuie să-ţi bei 
ceaiul! Hai, prostuţo. Și la ora zece vine Eilert Lavborg 
cu o cunună din frunze de viţă în jurul capului... (O trage 
aproape cu forța pe doamna Elvsted spre ușă.) 


Actul III 


(Același decor. Draperiile din fața uşii din fund 
sint trase; de asemenea, cele din faţa glasvan- 
dului. Lampa cu abajur de pe masă arde cu 
flacăra micşorată. Uşița deschisă a sobei arată că 
focul, care a ars toată noaptea, e acum aproape 
stins. Doamna Elvsted, înfășurată într-un şal 
mare şi cu picioarele pe un taburet, stă lăsată pe 
spate, într-un fotoliu, lingă sobă. Hedda doarme 
imbrăcată, întinsă pe canapea, acoperită cu o cu- 
vertură.) 


DOAMNA ELVSTED (după o pauză, işi îndreaptă repede 
trupul și ascultă încordat, apoi se lasă din nou in fotoliu, 
obosită, lamentindu-se încet) O Doamne, Doamne, incă n-a 
venit! Încă n-a venit! 

(Berte intră in virful picioarelor pe ușa vestibu- 
lului, pășind încet. Are o scrisoare in mină.) 


DOAMNA ELVSTED (se întoarce şi șoptește încet) A 
venit cineva? 

BERTE (încet) Da, a adus cineva scrisoarea asta. 

DOAMNA ELVSTED (întinzind grăbită mina) O scri- 
soare! Dă-mi-o! 

BERTE E pentru domnul doctor. 

DOAMNA ELVSTED Aa! 

BERTE A adus-o fata în casă a domnişoarei Tesman. 
O las aici, pe masă. 

DOAMNA ELVSTED Bine, las-o... 

BERTE (punind scrisoarea pe masă) Eu zic să sting 
lampa, văd că fumegă... 

DOAMNA ELVSTED Bine, stinge-o. În curind se lumi- 
nează de ziuă. 

BERTE (Sstingind lampa) S-a luminat de tot, doamnă. 

DOAMNA ELVSTED S-a făcut ziuă! Şi încă nu s-a întors! 

BERTE Ei, îmi ziceam eu c-așa o să se intimple... 

DOAMNA ELVSTED Dumneata ai știut? 

BERTE Da... Cind am văzut că un domn — pe care-l 
cunosc eu mai de mult, a venit iar la noi şi a plecat cu 
dinșii... Că despre domnul ăsta s-au vorbit multe aici, în 
oraş, pe vremuri. 

DOAMNA ELVSTED Nu vorbi atit de tare. O trezeşti 
pe doamna. 

BERTE (se uită spre canapea și suspini) Doamne, da, 
s-o lisăm să doarmă, sărăcuța. Să mai pun lemne în sobă? 

DOAMNA ELVSTED Mulţumasc, pentru mine, nu. 

BERTE Bine... (Iese încet pe ușa vestibulului.) 

HEDDA (se trezește la inchiderea ușii și se uită în sus) 
Ce s-a întimplat? 

DOAMNA ELVSTED Era Berte. 

HEDDA (privind in jur) A, a fost aici! Da, acum m-am 
dezmeticit. (Se ridică, răminind așezată pe canapea, se 
întinde și își freacă ochii.) Git e ceasul, Thea? 

DOAMNA ELVSTED E trecut de şapte. 

HEDDA La ce oră s-a întors Tesman? 

DOAMNA ELVSTED Nu a venit. 

HEDDA Nu s-a întors încă acasă? 

DOAMNA ELVSTED (ridicindu-se) Nu s-a întors incă 
nimeni. 

HEDDA Şi noi, care am stat treze și am așteptat pină 
aproape de ora patru. l 

DOAMNA ELVSTED (fringindu-și mîinile) Şi cum l-am 
mai aşteptat! | 

HEDDA (cască, duce mina la gură) Da, ar îi putut să 
ne scutească de așteptarea asta. 

DOAMNA ELVSTED Ai reușit să dormi puțin? 

HEDDA Da. Cred chiar că am reuşit să dorm destul de 
bine. Tu nu? 

DOAMNA ELVSTED Nici o clipă. N-am putut, Hedda! 
Mi-a fost, pur şi simplu, imposibil. 

HEDDA (se scoală și se duce la ea) Ei, hai, hai! N-ai 
nici un motiv să fii îngrijorată. Îmi dau foarte bine seama 
cum a decurs totul. 

DOAMNA ELVSTED Poţi să-mi spui şi mie? 

HEDDA Ei, bineinţeles, petrecerea asesorului s-a pre- 
lungit mult... 

DOAMNA ELVSTED Asta-i sigur. Dar, oricum... 

HEDDA Și Tesman n-a mai vrut să se întoarcă acasă, 
ca să nu trebuie să sune în miez de noapte și să ne trezească... 
( Ride.) Poate nici nu i-ar fi plăcut prea mult să se arate în 
starea în care era. 

DOAMNA ELVSTED Și atunci, unde s-o fi dus? 

HEDDA Cu siguranţă, la mătuşile lui; s-a dus să 
doarmă acolo. I-au păstrat intactă fosta lui cameră. 

DOAMNA ELVSTED Nu, la ele nu poate fi. Adineauri 
chiar a sosit o scrisoare de la domnișoara Tesman. E acolo, 
pe masă. 

HEDDA Daa? (Privind alresa.) Da, e scrisul mătușii 
Julle. Ei, atunci au rămas la domnul asesor. Şi Eilert 
Lavborg, cu cununa lui din franze də viţă, stă şi I? face 
lectură. 

DOAMNA ELVSTED Hedda, nici tu nu crezi ce spui... 

HEDDA Thea, n-ai mai multă minte decit o oiţă. 

DOAMNA ELVSTED Din păcate, probabil că asta şisint... 

HEDDA Şi, moartă de oboseală, cum arăţi... 

DOAMNA ELVSTED Da. Sint moartă de oboseală. l 

HEDDA De aceea trebuie să mă asculți, să faci ce-ţi 
spun eu: du-te în odaia mea și culcă-te... 

DOAMNA ELVSTED Nu,nu,oricum,tot n-aş putea dormi 

HEDDA Ba, cu siguranţă, vei dormi. 

DOAMNA  ELNSTED Dar acum soţul tău trebuie să 
sosească dintr-o clipă intr-alta. Şi vreau să aflu numaidecit... 

HEDDA Te trezesc eu cind se întoarce. 

DOAMNA ELVSTED Îmi promiţi, Hedda? 

HEDDA Da, poţi conta pe mine. Şi acum, haide, du-te 
şi te culcă. Încearcă să dormi. (Thea iese prin odaia din 


fund.) 


(Hedda se duce la glusvand și trage draperia. 

Lumina puternică a zilei pătrunde in odaie; Hedda 

ia de pe masa de scris o oglindă de mină, se privește 

şi-şi aranjează părul. Se duce spre ușa vestibulului și 

apasă pe butonul de sonerie. După citeva clipe, Berte 
apare in prag.) 


BERTE Doamna dorește ceva? 

HEDDA Da, mai pune lemne în sobă. Tremur de frig. 

BERTE Pun, pun... Să vedeţi ce repede se încălzeşte 
aici. (Adună tăciuni și pune lemne peste ei în sobă; se oprește 
şi ascultă.) A sunat cineva la uşa de la intrare, doamnă. 

HEDDA Du-te de deschide. Văd eu de foc. 

BERTE O să vedeţi, se aprinde îndată. (Iese pe ușa 
dinspre vestibul; Hedda, în genunchi pe taburet, mai pune 
citeva lemne în sobă. După o scurtă pauză, din vestibul intră 
Jørgen Tesman. Arată obosit și parcă întunecat; merge în 
virfurile picioarelor și se furișează spre ușă, vrînd să se stre- 
coare printre draperii.) 

HEDDA (lingă sobă, fără să ridice privirea) Bună 
dimineaţa. 

TESMAN (întorcindu-se) Hedda! (Se apropie.) Dar, 
pentru Dumnezeu, Hedda, decete-ai sculat atit de devreme? 
Așa-i? 

HEDDA Da, m-am sculat foarte devreme azi. 

i TESMAN Şi eu, care eram convins că dormi incă! 
Inchipuiește-ţi! 

HEDDA Nu vorbi: atit de tare. Doamna Elvsted s-a 
culcat la mine în odaie. 

TESMAN Doamna Elvsted a rămas aici peste noapte? 

HEDDA Da, n-a venit nimeni s-o ia. 

TESMAN A, n-a venit nimeni... 

HEDDA (închide uşa de la sobă și se ridică) Ei, a fost 
chiar atit de amuzantă petrecerea? 

TESMAN Ai fost cumva îngrijorată? Aşa-i? 

HEDDA Asta ar fi greu să mi se intimple mie! Te-am 
întrebat numai cum ai petrecut? 

TESMAN Bine! Ei, o dată, aşa, merge! Mai cu seamă 
la început, cind Eilert Løvborg mi-a citit din cartea lui. 
Noi am fost primii — am sosit cu o oră mai devreme decit 
toţi ceilalţi. Şi în timpul ăsta Brack a trebuit să se ocupe cu 
pregătirile... Aşa că Eilert a avut timp să-mi citească... 

HEDDA (se așază în partea dreaptă a mesei) Ei, ia 
să aud! 

TESMAN (se aşază pe taburet, lingă sobă) Nu, Hedda, 
nici nu-ţi poţi inchipui ce operă va fi! Fără nici o indo- 
ială, o lucrare cu totul excepţională. Genială! Închi- 
puiește-ţi ! 

HEDDA Nu mă interesează! 

TESMAN Faţă de tine, Hedda, trebuie să recunosc 
însă că atunci cind, in sfirşit,a inceput să citească, am incer- 
cat un sentiment... urit. 

HEDDA Urit? 

TESMAN De invidie. Da, îl invidiam pur şi simplu pe 
Eilert, că a fost in stare să scrie o asemenea carte. Închipu- 
iește-ţi, Hedda! 

HEDDA Îmi închipui! 

TESMAN Dar să ştii, Hedda, cu toate calitățile pe care 
le are, din păcate, el nu se mai poate îndrepta. 

HEDDA Vrei să spui că are mai mult curaj in viață 
decit ceilalţi? 

TESMAN Nu, vezi tu, nu poate absolut de loc să se 
stăpînească... Pierde orice măsură cind e vorba de plăcerile 
vieții... 

HEDDA Şi cum a fost pină... pină la urmă? 

TESMAN Dragă Hedda, cred că cel mai corect aş 
putea-o numi o bacanală. l 

HEDDA Avea şi frunze de viță in păr? | 

TESMAN Frunze de viţă? Nu, n-am observat! Dar a 
ţinut un discurs lung și foarte incilcit în cinstea femeii 
care l-a inspirat in timpul cit a scris lucrarea. Da, aşa s-a 
exprimat. 

HEDDA A şi numit-o? 

TESMAN Nu! Nu i-a rostit numele. Dar nu poate fi 
decit doamna Elvsted. Cine altcineva? Așa-i? Ia, gin- 
dește-te! 

HEDDA Şi unde te-ai despărţit de el? 

TESMAN În drum spre casă. Am plecat amindoi odată. 
Ultimii... A venit și Brack cu noi ca să mai ia puțin aer... 
De fapt, ne înţelesesem să-l conducem împreună peEilert 
acasă. Stii, băuse foarte mult... 

HEDDA Eilert era beat, deci. 

TESMAN Dar acum urmează lucrul cel mai ciudat, 
Hedda. Sau, aș spune mai degrabă, cel mai dureros. Aproape 
că mi-e şi ruşine să ţi-l povestesc... Fiindcă e vorba de Eilert. 

HEDDA Ei, ce s-a mai întîmplat? 

TESMAN Da, în timp ce ne înapoiam — închipuieşte-ţi! 
— din întimplare, am rămas puţin în urmă. Închipuieşte-ţi, 
numai citeva minute! 

HEDDA Dar spune odată! 

TESMAN Și în timp ce mă grăbeam să-i ajung pe cei- 
lalţi din urmă ce crezi că am găsit la marginea drumului? 

HEDDA De unde vrei să ştiu? 

TESMAN Dar pentru nimic în lume, Hedda, să nu vor- 
bești cu nimeni despre asta... Auzi? Promite-mi! Pentru 
Eilert! (Din buzunarul haine: scoate un pachet învelit în 
hirtie.) Închipuieşte-ţi, Hedda, am găsit asta! 

HEDDA Nu e pachetul pe care-l avea la el, ieri, cinda 
fost aici? 

TESMAN Ba da, e manuscrisul lui! Să pierzi un manu- 
scris atit de preţios, de neînlocuit, fără să-ţi dai măcar 
seama! E şi foarte dureros şi îngrijorător, Hedda... 

HEDDA Și de ce nu i-ai dat imediat pachetul înapoi? 

TESMAN Nu, n-am îndrăznit s-o fac în starea în 
care era... 

HEDDA Și nici n-ai spus nimănui că l-ai găsit? 

TESMAN Ei, cum era să spun? Tot din delicateţe faţă 
de Eilert! 

HEDDA Va să zică, nimeni nu ştie că e la tine... 

TESMAN Nu. Şi nici nu trebuie să ştie nimeni. Așa-i? 

HEDDA Şi despre ce ai vorbit cu el, după aceea? 

TESMAN Dar nici n-am mai apucat să-i vorbesc! Cind 
am pornit cu toţii pe străzi, el, împreună cu alţi doi-trei, 
au dispărut, deodată. Închipuiește-ţi! 

HEDDA Aşa? Atunci înseamnă că l-au condus acasă 
ce! cu care a rămas. 

TESMAN Probabil... lar Brack a luat-o şi el pe alt drum. 

HEDDA Și tu pe unde ai umblat de atunci? 

TESMAN Ne-a invitat pe ciţiva acasă la el, să bem o 
cafea — un chefliu vesel care a fost cu noi la petrecere. Era 
dimineaţa, în zori, adică era încă noapte... Așa-i? Dar după 
ce mă odihnesc puţin, mă duc cu manuscrisul la Eilert... 
Acum o fi dormind şi el... Îl las să se mai dezmeticească 
şi pe urmă mă duc la el... 

HEDDA (întinde mina, ia pachetul) Nu trebuie să i-l 
duci chiar acum... Lasă-mi-l şi mie, să-l citesc. 

TESMAN Nu, dragă Hedda, zău, nu îndrăznesc. 

HEDDA Nu îndrăzneşti? 

TESMAN Nu, fiindcă îţi închipui cît de desperat va fi 
cînd se va trezi şi va vedea că-i lipseşte manuscrisul. Fiindcă, 
trebuie să ştii, nu are nici o copie! Spunea chiar el. 

HEDDA (privindu-l cercetător) Şi nu l-ar putea rescrie? 

TESMAN Nu, nu cred că ar fi posibil... Inspirația, vezi 
tu... 

__ HEDDA Da, asta-i adevărat... (Neglijent.) A, uite, o 
scrisoare pentru tine. 

TESMAN Da? Nu mai spune! 

HEDDA (întinzîndu-i-o) A sosit azi-dimineaţă, foarte 
devreme. 

TESMAN De la mătuşa Julle! Ce poate fi? (Pune 
manuscrisul împachetat pe celălalt taburet, deschide scrisoarea , 
o parcurge şi tresare.) Hedda, îmi scrie că biata mătuşa 
Rina îşi trăieşte ultimele clipe. 

HEDDA Era de așteptat. 

TESMAN Şi că, dacă mai vreau s-o prind in viaţă, să 
mă grăbesc. Alerg îndată. 

HEDDA (reținîndu-și un suris) Și chiar vrei să și alergi? 

TESMAN Scumpa mea Hedda, ce bine-ar fi dacă ţi-ai 
putea invinge aversiunea şi dacă ai vrea să vii cu 
mine! Aşa-i? 

HEDDA (se ridică şi spune, obosită) Nu, te rog, nu-mi 
pretinde asta. Nu doresc să văd boală și moarte. Lasă-mă, 
te rog, departe de toate astea... 

TESMAN Bine, bine... (Umblind în lung și în lat prin 
odaie.) Pălăria mea? Pardesiul? A, în vestibul! Doamne, 
Dumnezeule, sper că nu voi sosi prea tirziu. Așa-i? 

HEDDA Ei, haide, fugi! 


( Berte apare în ușa de la vestibul.) 


BERTE Domnul asesor intreabă dacă poate intra. 
___ TESMAN La ora asta! Nu, acum îmi este imposibil să-l 
primesc. 
HEDDA Dar eu pot! (Către Berte.) Pofteşte-l pe domnul 
asesor. 


( Berte iese.) 


HEDDA (repede, şoptit) Pachetul, Tesman. (Îl ia de pe 
taburet.) 

TESMAN Da, dă-mi-l! 

HEDDA Nu, nu, ţi-l pun eu bine... 


(Se duce la masa de scris și il ascunde între raf- 

turile de cărți. Tesman este atit de surescitat și de 

grăbit, incit nu reușește să-și pună mănușile. Aseso- 
rul Brack intră din vestibul.) 


HEDDA (salutindu-l, cu o înclinare a capului) Sînteți 
— ca de obicei — foarte matinal, domnule asesor! 

BRACK Da, nu-i aşa? (Către Tesman.) Şi dumneavoas- 
tră sinteţi gata de plecare? 

TESMAN Da, trebuie neapărat să mă duc la mătușile 
mele. Închipuiţi-vă, mătuşa Rina e pe moarte, sărmana! 

BRACK Vai! Chiar pe moarte? Atunci nu vreau să vă 
mai rețin într-o clipă atit de gravă. 

TESMAN Da, într-adevăr, trebuie să fug. La revedere! 
La revedere! (Iese grăbit pe ușa vestibulului.) 

HEDDA (apropiindu-se) La dumneavoastră acasă, 
azi-noapte, se pare că a fost mai mult decit animaţie, domnule 
asesor! 

BRACK N-am avut încă vreme să-mi schimb hainele, 
doamnă Hedda. 

HEDDA Nici dumneavoastră? 

BRACK Nu, după cum vedeți. Dar ce v-a povestit 
Tesman despre peripeţiile de azi-noapte? 

HEDDA Mai nimic... detalii plicticoase... Mi-a spus 
numai că a fost împreună cu alţii să ia cafeaua... undeva. 

BRACKk Povestea asta cu cafeaua, o cunosc. Cred că 
Eilert Løvborg n-a fost cu el acolo? 

HEDDA Nu, îl conduseseră mai inainte acasă. 

BRACK Şi Tesman? 

HEDDA Nu, alţi ciţiva, spunea el. 

BRACK (surizind) Jørgen Tesman este intr-adevăr un 
naiv, un suflet pur... 

HEDDA Da, este!... Dar, spuneţi-mi, s-a mai intimplat 
şi... altceva? 

BRACK Da, mai există și un „altceva“! 

HEDDA Ei, asta-i! Să luăm loc, domnule asesor, ca să 
puteţi povesti mai bine. (Se așază de o parte a mesei; Brack, 
la celălalt capăt, dar aproape de ea.) Prin urmare? 

BRACK Aveam motive speciale să urmăresc peregrină- 
rile invitaţilor mei... Sau, mai bine spus, a unora dintre 
invitaţii mei. 

HEDDA Și dintre aceștia, probabil, face parte şi Eilert 
Lovborg. 

BRACK Trebuie să recunosc că da! 

HEDDA Acum mă faceţi cu adevărat curioasă. 

BRACK Ştiţi unde şi-a petrecut restul nopţii — el şi 
cu alţi cîţiva, doamnă Hedda? 

HEDDA Dacă se poate povesti, atunci povestiţi-mi. 

BRACK Dar bineînţeles că se poate povesti! Ei bine, 
au apărut într-o casă... unde avea loc o serată... intr-adevăr, 
foarte „animată“. 

HEDDA Foarte libertină, vreţi să spuneţi. 

BRACK Dintre cele mai libertine, doamnă! 

HEDDA Povestiţi-mi mai amănunţit, domnule asesor! 

BRACK Lovborg obținuse mai de mult o invitaţie. 
Ştiu sigur. Dar pe atunci refuzase să mai frecventeze un 
asemenea mediu. Fiindcă, știți, îşi schimbase cu totul 
conduita... Începuse o viață nouă... 

HEDDA Da, acolo sus, la judecătorul Elvsted. Ei, și 
va să zică totuşi s-a dus? 

BRACK Da, vedeţi dumneavoastră, doamnă Hedda, 
din nenorocire, aseară, la mine, demonul a pus din nou stă- 
pînire pe el... 

HEDDA Am auzit, totuși, că era într-o stare de mare 
inspiraţie! 

BRACK Îngrozitoare! Sălbatică! Şi in această stare 
fiind, imi închipui că a ajuns la un alt mod dea gîndi... Din 
păcate, doamnă, noi, bărbaţii, nu ţinem cu consecvență la 
principiile noastre, așa cum s-ar cuveni. 

HEDDA Dar nu mă îndoiesc că dumneavoastră, domnule 
asesor, faceţi excepţie. Și ce s-a întimplat mai departe cu 
Lovborg? 

BRACK Ei, bine, ca să nu mai lungesc vorba, a ajuns 
in cele din urmă în saloanele domnișoarei Diana. 

HEDDA Ale domnișoarei Diana? 

BRACK Domnișoara Diana organizase la ea acasă o 
serată pentru un cerc ales de prieteni și admiratori! 

HEDDA Nu-i una cu părul roşu? 

BRACK Exact. 

HEDDA Un fel de cintăreaţă? 

BRACK Da, și cîntăreaţă. Dar mai bine decit orice, se 
pricepe să vineze bărbaţi. Cu siguranţă că aţi auzit de ea. În 
zilele lui de prosperitate, Eilert Løvborg era unul dintre cei 
mai înflăcăraţi susţinători ai ei. 

HEDDA Şi cum s-a terminat povestea din noaptea 
trecută? 

BRACK Se pare că nu prea amical. Domnișoara Diana 
a trecut de la primirea cea mai afectuoasă, la atacuri agresive. 

HEDDA Împotriva lui Lovborg? 

BRACK Fiindcă Lavborg a acuzat-o pe ea, sau pe prie- 
tenele ei, că l-au jefuit. Susţinea că i-ar fi dispărut portofelul 
și alte lucruri. Pe scurt, se pare că n-a mai ţinut seama de 
nimic şi a dat un spectacol îngrozitor! 

HEDDA Şi care a fost urmarea? 

BRACK O încăierare generală și între femei, și între 
bărbaţi. Din fericire, în cele din urmă a sosit poliţia la faţa 
locului. 

HEDDA A venit şi poliția? 

BRACK Da, dar a fost o distracţie care l-a costat scump 
pe Eilert Lovborg. Omul ăsta e nebun! 

HEDDA Adică? 

BRACK Se pare că ar fi opus o rezistenţă violentă. Că 
l-ar fi pălmuit pe unul dintre poliţişti şi că i-ar fi sfișiat 
haina. Așa că a trebuit să-i urmeze la comisariat. 

HEDDA De unde ştiţi toate astea? 

BRACK Chiar de la poliţie. 

HEDDA (privind înainte) Va să zică, aşa s-au petrecut 
lucrurile. Aşadar, nu i s-a oferit cununa de frunze de viţă. 

BRACK Frunze de viţă, doamnă Hedda? 

HEDDA (schimbind tonul) Dar spuneţi-mi, domnule 
asesor, în definitiv, ce v-a făcut să-l urmăriţi tot timpul pe 
Eilert Løvborg şi să-l spionaţi? 

BRACK În primul rind, nu mi-ar putea fi indiferent 
dacă la anchetă ar ieşi la iveală că Lavborg venea tocmai de 
la mine. 

HEDDA Va să zică, va fi şi o anchetă. 

BRACK Se-nţelege. La urma urmei, fie ce-o fi! Dar mi 
se pare că, în calitate de prieten al casei, era de datoria mea 
să vă aduc la cunoştinţă, dumneavoastră şi lui Tesman, tot 
ce s-a petrecut cu Lavborg in noaptea trecută. 

HEDDA Şi de ce trebuia neapărat să ne aduceţi la cunoş- 
tinţă, domnule asesor Brack? 

BRACK Ei bine, pentru că am mai mult decit bănuiala 
că el ar vrea să uzeze de dumneavoastră ca de un paravan. 

HEDDA Dar cum v-a putut trece prin minte asemenea 
lucru? 

BRACK Pentru numele lui Dumnezeu, doar nu sintem 
orbi, doamnă Hedda. Cum nu vă gindiţi? Această doamnă 
Elvsted nu va părăsi prea curind oraşul. 

HEDDA Dacă ar fi într-adevăr ceva între el şi această 
doamnă ar putea găsi, fără indoială, cu totul alte locuri unde 
să se întilnească. 

BRACK Dar nu în casa unor oameni respectabili... 
Fiindcă de-acum înainte, lui Eilert Lovborg accesul în ase- 
menea case îi va fi definitiv inchis. 

HEDDA Și dumneavoastră sînteţi de părere că și a mea 
ar trebui să rămînă inchisă pentru el? 

BRACK Recunosc că mi-ar fi mai mult decit penibil 
dacă acest domn ar avea acces permanent aici. Dacă el, un 
element inutil, care nu are ce căuta in societate, s-ar intro- 
duce in... 

HEDDA În triunghi? 

BRACK Întocmai. Pentru mine ar fi o pierdere: ca și 
cind mi-aș pierde propriul cămin... 

HEDDA (privindu-l surîzind) Va să zică: unicul cocos 
din ogradă, asta vă este ţinta. 

BRACK (dînd încet din cap şi coborind vocea) Da, asta 
mi-e ţinta. Şi pentru această ţintă voi lupta cu toate mijloa- 
cele de care dispun. 

HEDDA (în timp ce surisul îi piere de pe buze) Sinteţi 
cu siguranţă un om primejdios, in anumite situaţii... 

BRACK Credeţi? 

HEDDA Da, acum incep s-o cred. Și voi avea o inimă 
foarte uşoară atita vreme cit nu voi fi în situaţia dea depinde 
de dumneavoastră. 

BRACK (rizind ambiguu) Da, doamnă Hedda, poate că 
aveţi dreptate. Dar cine ştie dacă n-aș fi tocmai eu omul care 
să găsească o varecare soluţie pentru orice fel de situaţie... 

HEDDA Serios?! Dar, domnule asesor, am impresia că 
ați şi trecut la ameninţări... Și că acesta este chiar scopul 
vizitei dumneavoastră. 

BRACK (ridicindu-se) O, departe de asta! Vedeţi dum- 
neavoastră, triunghiul de care vă vorbeam trebuie întărit şi 
apărat printr-un liber consimțămiînt. 

HEDDA Asta-i și părerea mea. 

BRACK Da, va să zică, am reușit să spun ceeace am 
vrut. Dar acum trebuie să ajung din nou acasă. La revedere, 
doamnă Hedda! (Se duce către glasvand.) 

HEDDA  (ridicindu-se) Plecaţi prin grădină? 

BRACK Da, pentru mine drumul e mai scurt pe-acolo. 

HEDDA Şi afară de asta, e și mai lăturalnic. 

BRACK Adevărat. N-am nimic împotriva drumurilor 
lăturalnice. La timpul lor, pot fi destul de picante. 

HEDDA Vreţi să spuneţi, atunci cind se trage cu 
precizie? 

BRACh (din prag, către ea) O, doar nu ne împușcăm 
cocoșii domestici din ogradă! 

HEDDA (rizind și ea) Mai ales singurul exemplar din 
ogradă!... 


(Se salută rizind; Brack iese, Hedda închide usa in 
urma lui și rămine un timp, incruntată, privind 
afară. Se duce apoi la masa de scris, ia manuscrisul 
lui Levborg de pe raft și vrea să-l răsfoiască. Se aude 
in vestibul glasul Bertei. Hedda se intoarce și ascultă. 

Încuie repede pachetul in sertar și pune cheia pe masa 

de scris. Eilert Levborg, ru pardesiul pe el și cu pălă- 

ria în mînă, deschide cu violenţă ușa dinspre vesti- 
bul. Arată tulburat, surescitat.) 


LOVBORG (întors spre vestibul) Şi eu iți spun că trebuie 
să intru, și că voi intra! (Închide ușa, se întoarce, o zărește 
pe Hedda, se stăpînește imediat și salută.) | 

HEDDA (lingă masa de scris) Domnule Løvborg, ați! 
venit cam tirziu s-o luaţi pe Thea. 

LOVBORG Sau, poate, am venit prea devreme la dum- 
neavoastră. Vă rog să mă scuzaţi! 

HEDDA De unde ştiţi că Thea se mai află încă la mine? 

LOVBORG Am căutat-o acasă la ea şi mi s-a spuscă nu 
s-a mai înapoiat de aseară. 

HEDDA (ducîndu-se la masa din salon) Şi cînd v-au dat 
această informaţie, n-au mai adăugat nimic?... Vreau să 
spun, n-au făcut nici o remarcă? 

LOVBORG (privind-o întrebător) Ce fel de remarcă? 

HEDDA Vreau să spun, n-au făcut unele aprecieri în 
legătură cu absenţa ei de o noapte intreagă?... 

LOVBORG (întelegind deodată) A, da! Într-adevăr: eu 
o trag după mine, la fund! Dar n-au făcut totuşi o asemenea 
remarcă. Tesman, desigur, nu s-a sculat incă? 

HEDDA Nu, nu cred. 

LOVBORG Cind s-a întors acasă? 

HEDDA Foarte tirziu. 

LOVBORG V-a povestit ceva? 

HEDDA Da, am auzit că a fost multă veselie, multă 
animaţie, la asesorul Brack. 

LØVBORG Nimic alteeva? 

HEDDA Nu, nu cred. De altfel, eram moartă de somn. 

DOAMNA ELVSTED (intrînd din fund printre draperii şi 
îndreptindu-se spre Lovborg) O, Lovborg! În sfirşit! 

LOVBORG Da, în sfirşit. Și prea tirziu. 

DOAMNA FELVSTED (privindu-l cu teamă) Ce e 
prea tirziu? | , 

LØVBORG Acum totul e prea tirziu. Cu mine s-a sfirșit. 

DOAMNA ELVSTED Nu, nu, nu spune asta! 

LOVBORG Şi tu o să spui la fel, cind o să auzi. 

DOAMNA ELVSTED Nu vreau să aud nimic! 

HEDDA Poate preferaţi să rămineţi singur cu ea, ca să-i 
vorbiţi? Eu pot pleca... 

LOVBORG Nu, rămineţi şi dumneavoastră. Vă rog. 

DOAMNA ELVSTED Şi eu îţi repet că nu vreau să 
aud nimic. 

LOVBORG Nu despre aventurile mele de azi-noapte 
vreau să-ţi vorbesc... 

DOAMNA ELVSTED Atunci despre ce? 

LOVBORG Despre drumurile noastre, care trebuie să se 
despartă acum. 

DOAMNA ELVSTED Să se despartă? 

HEDDA (involuntar) Ştiam. 

LØVBORG Pentru că nu mai am nevoie de tine, Thea. 

DOAMNA ELVSTED Cum poţi să-mi vorbeşti așa, Løv- 
borg? Nu mai ai nevoie de mine! Să nu te mai ajut ca pină 
acum? Nu, noi rămînem împreună, ca să lucrăm împreună. 

LOVBORG De azi înainte, nu mai lucrez. 

DOAMNA ELVSTED (cu o descurajare profundă) La ce-mi 
va mai folosi viaţa, atunci? 

LOVBORG Vei încerca să trăiești ca şi cum nu m-ai îi 
cunoscut niciodată. 

DOAMNA ELVSTED Nu pot! Nu pot! 

LOVBORG Încearcă și vei putea, Thea. Trebuie să te 
întorci acasă. 

DOAMNA ELVSTED (revoltată) Niciodată, pentru nimic 
în lume. Acolo unde ești tu, vreau să fiu și eu! Nu mă las 
izgonită! Vreau să rămîn aici! Să fiu alături de tine atunci 
cînd va apărea cartea. 

HEDDA (încordată, cu jumătate glas) A, cartea, da! 

LOVBORG (uutindu-se la ea) Cartea mea şi a ei. Şia ei! 
Ăsta-i adevărul. 

DOAMNA ELVSTED Da, și eu simt că-i aşa. De aceea 
am şi eu dreptul să fiu cu tine atunci, cind va apărea. Vreau 
să fiu de față cînd ţi se va acorda din nou onoarea şi prețuirea. 
Și fericirea, fericirea asta vreau s-o împart cu tine. 

LOVBORG Thea, cartea noastră nu va mai apărea 
niciodată. 

HEDDA A! 

DOAMNA ELVSTED Nu va apărea? 

LOVBORG Nu mai poate să apară. 

DOAMNA ELVSTED (cu un presentiment dureros) Lov- 
borg, ce-ai făcut cu manuscrisul? 

HEDDA (îl priveşte cu încordare) Da, manuscrisul? 

DOAMNA ELVSTED Unde-i? 

LOVBORG Thea, renunţă, nu mă mai întreba! 

DOAMNA ELVSTED Ba da, ba da, vreau să ştiu! Am 
dreptul s-o aflu imediat. = 

LOVBORG Manuscrisul, ei, dacă vrei să ştii... manus- 
crisul l-am rupt în mii de bucăţi. 

DOAMNA ELVSTED (ţipă) O, nu, nu! 

HEDDA (fără să vrea) Dar nu-i ade... 

LOVBORG (uitindu-se la ea) Dumneavoastră credeţi că 
nu-i adevărat? 

HEDDA  (stăpinindu-se) Ba, dimpotrivă, cred. Din 
moment ce o spuneţi chiar dumneavoastră. Dar sună atit de 
neverosimil... 

LOVBORG Și totuși, e adevărat. 

DOAMNA ELVSTED (fringindu-și mîinile) O, Doamne, 
o, Doamne, Hedda! să rupi in bucăţi propria-ţi operă. 

LOVBORG Mi-am sfişiat, cu miinile mele, propria mea 
viaţă. Dar ce altceva puteam face cu opera vieţii mele? 

DOAMNA ELVSTED Prin urmare, asta ai făcut azi- 
noapte? 

LOVBORG Da, auzi, Thea? În mii de bucăţi! Și le-am 
aruncat pe toate în apele fiordului. Acolo, afară, departe. 
Oricum, e o apă mare, curată. I le-am încredințat ei, vin- 
tului... Se vor scufunda, peste puţin timp. Adinc, tot mai 
adînc. Ca şi mine, Thea. 

DOAMNA ELVSTED Să ştii, Lovborg, tu ţi-ai înecat 
cartea, dar pină la sfirşitul zilelor mele eu am să cred că 
ţi-ai înecat copilul. 

LOVBORG Da, într-un fel, mi-am ucis copilul. 

DOAMNA ELVSTED Dar cum ai putut? Copilul imi 
aparţinea şi mie. 

HEDDA (aproape fără glas) Copilul... 

DOAMNA ELVSTED (respirind greoi) Va să zică s-a 
isprăvit. Da, da, acum mă duc, Hedda. 

HEDDA Pleci din oraş? 

DOAMNA ELVSTED Nu ştiu, nu știu ce o să fac. Acum 
nu mai văd limpede nimic... Totul e intunecat... (ese pe ușa 
vestibulului.) 

HEDDA (după o pauză) Prin urmare, nu vrei s-o conduci 
acasă, domnule Lavborg? 

LOVBORG Eu? Pe străzi? Să fie văzută împreună 
cu mine? 

HEDDA Nu ştiu ce s-a mai intimplat azi-noapte. Dar 
este chiar atit de ireparabil? 

LOVBORG Lucrurile nu se vor opri la această singură 
noapte. O știu cu toată certitudinea. De altminteri, în felul 
a?esta nici nu mai vreau să trăiesc. Şi din nou, de la inceput, 
nu o mai pot lua. Ea mi-a distrus curajul de a infrunta 
viaţa... Mi-a distrus scopul vieţii... 

HEDDA (privind înainte) Proasta asta mică a avut în 
miinile ei soarta unui om! (Privind la Lovborg.) Dar, 
oricum, nu trebuie să fiţi atit de lipsit de inimă faţă deea... 

LĂVBORG Doar nu vreţi să spuneţi că ea a fost lipsită 
de inimă! 

HEDDA Să lași pustiită viaţa unui om! Să-i răpești și 
să distrugi tot ce i-a umplut sufletul, ani şi ani de zile... nu 
înseamnă că nu ai inimă? 

LOVBORG Dumitale pot să-ţi spun adevărul, Hedda. 

HEDDA Adevărul? 

LØVBORG Mai intii, promite-mi, dă-mi cuvintul de 
onoare că Thea nu va afla niciodată ceea ce vei auzi acum. 

HEDDA Aveţi cuvintul meu de onoare. 

LOVBORG Bine. Atunci trebuie să-ţi spun că nu-i ade- 
vărat ceea ce am povestit. 

HEDDA Despre manuscris? 

LOVBORG Da. Nu l-am rupt, nici nu l-am aruncat 
în fiord. 

HEDDA Nu?! Dar atunci unde-i? 

LOVBORG Totuşi, l-am distrus. Complet şi definitiv, 
Hedda! 

HEDDA Nu mai înţeleg. 

LOVBORG Thea spunea că ceea ce am făcut înseamnă 
pentru ea un fel de pruncucidere. 

HEDDA Da, aşa a spus. 

LOVBORG Dar să-ţi îneci copilul nu-i lucrul cel mai 
ingrozitor pe care-l poate săvirși un tată... 

HEDDA Nu-i cel mai ingrozitor? 

LOVBORG Nu. Am vrut s-o cruț pe Thea, să nu-l audă, 
intr-adevăr, pe cel mai ingrozitor. 

HEDDA Şi care-i acela? 

LØVBORG Să presupunem, Hedda, că un bărbat, într-o 
dimineaţă, după o noapte de chef, de destrăbălare, vine acasă, 
la mama copilului său și-i spune: ascultă, am fost acolo, în 
cutare şi cutare loc, şi l-am luat cu mine și pe copilul nostru. 
L-am purtat cu mine prin toate locurile acelea şi l-am pierdut. 
L-am pierdut. pentru totdeauna. Dracu știe pe ce miini a 
incăput. Sau cine ştie cine şi-a virit codiţa aici! 

HEDDA Dar, la urma urmelor, nu era totuși vorba decit. 
de o carte. 

LØVBORG Sufletul curat al Theei se afla in acea carte. 

HEDDA Da, înţeleg... 

LOVBORG Acum poţi înţelege că pentru mine şi Thea 
nu mai poate exista un viitor al nostru? 

HEDDA Şi pe ce drum vreţi s-o luaţi? 

LOVBORG Pe nici unul. Vreau să văd doar cum pot 
pune capăt poveștii ăsteia. Cu cit mai repede, cu-atit 
mai bine. 

HEDDA (apropiindu-se cu un pas) Eilert Løvborg, as- 
cultă-mă acum: N-ai vrea să incerci ca totul să se sfirşească 
in frumuseţe? 

LOVBORG Frumuseţe? (Suride.) Încununat cu frunze 
de viţă, așa cum îţi închipui dumneata? 

HEDDA Nu aşa... Aşa nu mai cred nici eu. Dar, oricum, 
în frumuseţe. Măcar pentru o dată! Rămii cu bine. Acum 
trebuie să pleci pentru totdeauna. 

LOVBORG Rămii cu bine, doamnă. Şi salută-l pe Jørgen 
din partea mea. (Vrea să plece.) 

HEDDA Aşteaptă. Vreau să duci cu dumneata o amin- 
tire din partea mea. (Se apropie de masa de scris, deschide ser- 
tarul şi caseta cu pistoale. Se intoarce lingă Lovbore, cu un 
pistol in mină.) 

LOVBORG Asta-i amintirea? 

HEDDA (clătinînd încet din cap) || recunoașteţi? 
A fost o dată indreptat asupra dumneavoastră. 

LOVBORG Ar fi trebuit să-l foloseşti atunci. 

HEDDA Folosiţi-vă dumneavoastră acum de el. 

LOVBORG (băgind pistolul in buzunarul de la piept) 
Mulţumesc! | 

HEDDA Şi totul să se petreacă frumos, Eilert Løvborg. 
Promiteţi-mi-o! 

LOVBORG Rămii cu bine, Hedda Gabler. (ese pe ușa 
pestibulu lui. ) 


(Hedda ascultă un timp la ușă; se duce la masa de 
scris, scoate pachetul cu manuscrisul, scoate afară 
citeva foi și le parcurge, apoi ia tot pachetul și se 
așază in fotoliul de lingă sobă. Pune in poală manu- 
scrisul. Puțin după aceea, deschide ușa sobei.) 


HEDDA (aruncă vreo citeva foi în sobă şi şopteşte ca pen- 
tru ea) Acum îţi ard copilul, Thea! Thea, prostuţa cu părul 
cîrlionţat! (Aruncind alte citeva foi în sobă. ) Copilul tău şi al 
lui Eilert Løvborg. (Aruncă şi restul.) Acum arde, acum se 
mistuie în foc copilul!... 


Actul IV 


(Aceeaşi odaie, la familia Tesman. Seară. Sa- 
lonul e cufundat în întuneric; camera din fund, 
luminată de o lampă atirnată deasupra mesei. Dra- 
periile acoperă glasvandul. Hedda, îmbrăcată în 
negru, umblă de colo pină colo. Trece în odaia din 
fund şi dispare în stinga. Se aud citeva acorduri 
la pian. Apoi se intoarce în salon. Berte intră prin 
dreapta, traversind odaia din fund cu o lampă 
aprinsă, pe care o așază pe masa din faţa canapelei 
colţar. Are ochii înroşiți de plins şi poartă o pan- 
glică neagră la bonetă. Iese tăcută şi cu băgare de 
seamă prin dreapta. Hedda se duce la glasvand, dă 
puţin în lături draperia şi se uită afară în întuneric. 
Puțin după aceea, intră din vestibul domnişoara 
Tesman, îmbrăcată în doliu, cu pălărie cu voal. 
Hedda îi iese în întimpinare şi-i întinde mîinile.) 


DOMNIŞOARA TESMAN Da, Hedda, vin aici îndoliată! 
Suferințele bietei mele surori au luat sfirşit... 

HEDDA După cum vedeţi, am aflat... Tesman m-a 
înștiințat prin citeva rinduri. 

DOMNIŞOARA TESMAN Da, eu l-am rugat să-ţi scrie. 
Dar am socotit că se cuvine să te vizitez personal aici, pentru 
a-ţi anunţa un deces în casa în care viața şi-a dovedit incă 
o dată puterea. 

HEDDA Foarte amabil din partea dumneavoastră. 

DOMNIȘOARA TESMAN O, numai că Rina nu ar fi tre- 
buit să ne părăsească tocmai acum. Casa Heddei nu trebuia 
să fie îndoliată tocmai acum... 

HEDDA (dorind să pună capăt conversaţiei) A murit, se 
pare, foarte liniștit... Nu-i așa, domnişoară Tesman? 

DOMNIȘOARA TESMAN O, cu atita seninătate, atit de 
impăcată și-a dat duhul. Şi apoi, fericirea, marea fericire 
de a-l fi putut vedea pe Jørgen încă o dată. De a-și fi luat 
rămas bun. Probabil că Jørgen nu s-a întors încă? 

HEDDA Nu, mi-a scris că nu trebuie să-l aştept chiar 
atit de curînd. Dar luaţi loc. 

DOMNIŞUOARA 'TESMAN Nu, mulţumesc, draga mea 
Hedda. Mi-ar face plăcere să mai stau cu dumneata, dar nu 
mai am timp. Trebuie să mă intorc acasă... S-o aşez pe scum- 
pa mea soră pe catafalc, s-o îmbrac, s-o gătesc... Să fie fru- 
moasă cind va ajunge in mormint. 

HEDDA Pot să vă ajut cu ceva? 

DOMNIȘOARA TESMAN Nici nu te gindi! Asta nu-i o 
treabă pentru Hedda Tesman! Nici gindurile nu trebuie să 
ți le oprești asupra unui asemenea lucru, in perioada asta... 

HEDDA O, gindurile. Nu le putem întotdeauna 
stăpini... 

DOMNIŞOARA TESMAN (continuind pe același ton) 
Doamne, Dumnezeule, așa se intimplă toate pe lumea asta! 
Acasă, la mine, trebuie să pregătesc giulgiul pentru Rina. 
Și imi inchipui că aici în curind vor începe — Domnul fie 
lăudat! — cu totul alte pregătiri... 


(Jørgen Tesman intră pe usa vestibulului.) 


HEDDA În sfirșit, ai venit! | 
TESMAN Mătuşa Julle, aici erai? La Hedda? Închi- 
puieşte-ţi! 

DOMNIȘOARA TESMAN Tocmai voiam să plec, băiatul 
meu drag! Ai reușit să procuri tot ceea ce mi-ai promis? 

TESMAN Nu cred, mi-e teamă că n-am cumpărat decit 
o parte din lucrurile de care ai nevoie. Dar trec eu din nou 
miine dimineaţă pe la tine, mătușă Julle... Şi dacă am uitat 
să cumpăr ceva... Azi sint cu totul zăpăcit... Nu pot să-mi 
adun gîndurile... 

DOMNIŞOARA TESMAN Dar, scumpul meu Jørgen, ase- 
menea întimplări nu trebuie luate in felul ăsta... 

TESMAN Și cum altfel crezi tu că pot fi luate? 

DOMNIŞOARA TESMAN Trebuie să ştii să-ţi găsești 
fericirea chiar în durere! Să fii fericit tocmai pentru ceea ce 
s-a intimplat. Așa cum sint eu. 

TESMAN Da, tu te gindești la mătuşa Rina... 

HEDDA Veţi rămine foarte singură acum, domnişoară 
Tesman. 

DOMNIȘOARA TESMAN Pentru scurt timp, vreau să 
nădăjduiesc! Mă gindesc că odăiţa răposatei Rina nu va 
rămine goală! 

TESMAN Așa? Şi cine-ai vrea să se mute în ea? Așa-i? 

DOMNIȘOARA TESMAN O, din păcate, se găsește intot- 
deauna cineva... vreun biet om, singur pe lume, bolnav, 
neajutorat, care să aibă nevoie de ingrijire și de atenţie... 

HEDDA Şi vreţi să mai purtaţi încă o dată o aseme- 
nea cruce? 

DOMNIȘOARA TESMAN Cruce? Dumnezeu să te ierte, 
copilule! Pentru mine, n-a fost nici un fel de cruce! 

HEDDA Dar dacă ar veni acum un străin... 

DOMNIŞOARA TESMAN Puțin timp ar fi pentru mine 
un străin! Cu oamenii bolnavi te împrietenești numaidecit, 
lar eu simt atita nevoie să am pentru cine trăi. Şi — Domnul 
fie lăudat! — aici în casă, seva găsi mai tirziu... ba una, ba 
alta de făcut... Şi bătrina mătușă va fi bucuroasă să fie 
de folos... 

HEDDA De casa noastră, vă rog, nu vorbiţi! 

TESMAN Închipuieşte-ţi, Hedda, cit de bine ne-am 
putea simţi noi trei impreună, dacă... 

HEDDA Dacă? 

TESMAN (neliniștit) Nu, nimic. Se va aranja totul, 
desigur. Să sperăm. Așa-i? 

DOMNIŞOARA TESMAN Da. Mi se pare că voi doi aveţi 
ceva de vorbit... (Surizind.) Și poate că Hedda are şi ea ceva 
să-ţi povestească, Jørgen ! Vă las! Trebuie să mă întorc acasă, 
la Rina. (Se îndreaptă spre ușă. apoi se opreşte.) Doamne, 
Dumnezeule, cît de ciudat, cînd te gîndești! Acum Rina se 
află lingă mine şi, în același timp, lingă răposatul Jochum. 

TESMAN Da, închipuieşte-ți, mătușă Julle! Așa-i? 


(Domnișoara Tesman iese pe ușa vestibulului.) 


HEDDA (urmărindu-l cu o privire rece şi cercetătoare pe 
Tesman) Am impresia că ești mai zdrobit chiar decit mătu- 
şă-ta Julle... 

TESMAN Nu-i vorba numai de nenorocirea care s-a 
întîmplat... Sint foarte neliniștit şi din cauza lui Eilert... 

HEDDA (repede) lar i s-a întimplat ceva? 

TESMAN Voiam să dau o fugă pină la el azi după-amiază 
şi să-i spun că manuscrisul lui se află la mine,bine păstrat... 

HEDDA Ei? Și nu l-ai găsit? 

TESMAN Nu. Nu era acasă. Dar m-am intilnit apoi cu 
doamna Elvsted și ea mi-a spus că Eilert a fost azi aici, 
devreme, dimineaţa... 

HEDDA Da, îndată după plecarea ta. 

TESMAN Și că ţi-a spus că şi-a rupt manuscrisul in 
bucăţi. Aga-i? 

HEDDA Da, așa spunea. 

TESMAN Trebuie să fi fost sărmanul cu mintea complet 
rătăcită |! Și mă gindesc că de aceea nici n-ai mai indrăznit 
să i-l dai înapoi. 

HEDDA Nu, nu i l-am dat înapoi. 

TESMAN Dar sigur că i-ai spus că e la noi? Aşa-i? 

HEDDA Nu. ( Repede.) I-ai spus, cumva, tu, doamnei 
Elvsted? 

TESMAN Nu, n-am vrut. Dar lui ar îi trebuit să-i spui, 
Hedda. Gîndeşte-te! Dacă, în desperarea lui, face o nebunie? 
Dă-mi manuscrisul, Hedda! Mă reped îndată pină la el. 
Unde-ai pus pachetul? 

HEDDA (rece și nemișcată, sprijinită de fotoliu) Nu-l 
mai am. 

TESMAN Nu-l mai ai? Pentru Dumnezeu, ce vrei să 
spui? 

HEDDA L-am zvirlit în foc. Tot! 

TESMAN (tresărind cu spaimă) L-ai zvirlit în foc? În 
foc? Manuscrisul lui Eilert? 

HEDDA Nu striga așa. Te-ar putea auzi fata în casă. 

TESMAN În foc? Dumnezeule! Nu, nu, e pur şi simplu 
imposibil! 

HEDDA Şi totuşi, așa e. 

TESMAN Îţi dai seama ce-ai făcut, Hedda? Dar nu ne 
aparținea... Era un lucru găsit! Asta înseamnă abuz, e 
ilegal! Întreabă-l pe domnul asesor Brack, şi vei vedea ce 
va spune. 

HEDDA Desigur că ar fi mai prudent să nu-i vorbești 
domnului asesor. Şi nimănui altcuiva. 

TESMAN Dar cum ai putut face una ca asta! E de nein- 
chipuit! Cum ţi-a putut trece prin minte? Cum ţi-a venit? 
Răspunde! Aşa-i? 

HEDDA (reținîndu-și un suris aproape imperceptibil) 
Am făcut-o pentru tine, Jørgen. 

TESMAN Pentru mine? 

HEDDA Cind ai venit azi-dimineaţă şi mi-ai spus că ţi-a 
citit... 

TESMAN Da, da, ei și? 

HEDDA ...ai recunoscut singur că l-ai invidiat pentru 
ce a scris. 

TESMAN Dar, Dumnezeule, am aruncat şi eu niște 
vorbe... Nu trebuia să le iei chiar așa... 

HEDDA Oricum. N-am putut suporta gindul că altci- 
neva te-ar pune în umbră... 

TESMAN (cu o izbucnire între îndoială şi bucurie) Hedda, 
e adevărat ce spui?! N-aş fi crezut... N-aș îi crezut... că tu 
ţii chiar atît de mult la mine... Nu m-ai lăsat niciodată să 
bănuiesc... Închipuiește-ţi! 

HEDDA E mai bine că o afli exact acum! (Curmiînd, 
brusc.) Discută cu mătuşa Julle. Te va lămuri ea... 

TESMAN O! Cred că incep să înţeleg, Hedda! (Împreu- 
nind miinile.) Doamne, Dumnezeule, să fie cu putinţă?! 
Aşa-i? 

HEDDA Nu striga. Te-ar putea auzi fata în casă. 

TESMAN (rizînd cu o bucurie de nestăvilit) Fata în casă! 
Nu, într-adevăr, eşti adorabilă, Hedda! Ca și cind n-ar fi 
vorba de Berte, care-i la noi în casă de o viaţă întreagă... 
Dar mă duc chiar eu să-i spun! 

HEDDA (fringindu-și miinile cu desperare) Înnebunesc'! 
Toate astea mă duc la nebunie! 

TESMAN Care sint „toate astea”, Hedda? Aşa-i? 

HEDDA (fără reținere) Tot acest... ridicol, Jørgen ! 

TESMAN Ridicol? Că sint atit de fericit? Poate totuşi 
nu se cuvine să-i spun Bertei... 

HEDDA Mă miră! Nu-i obişnuită să-i ascunzi ceva! 

TESMAN Nu, nu-i spun incă! Dar mătuşa Julle trebuie 
neapărat să afle. Şi mai trebuie să afle şi că ai inceput să-mi 
spui Jørgen. Închipuiește-ţi! Mătușa Julle va fi atit de 
bucuroasă, atit de bucuroasă! 

HEDDA Cind va auzi că am ars, din cauza ta, hirtiile 
lui Eilert Lovborg? 

TESMAN Da, şi asta-i adevărat! Despre vestea asta cu 
hirtiile nu trebuie, bineinţeles, să ştie nimeni. Dar că mi-ai 
dat o mare dovadă de dragoste, Hedda, asta trebuie să i-o 
spun mătușii Julle. Și mai vreau s-o intreb dacă ceea ce s-a 
intimplat... se intimplă în mod obişnuit cu femeile tinere... 
Așa-i? 


HEDDA Da, cred că tot pe mătuşă-ta trebuie s-o 
întrebi... 

TESMAN Cu prima ocazie! (Din nou, ginditor şi neli- 
niştit.) Da, dar manuscrisul! Doamne, Dumnezeule, e totuși 
îngrozitor cînd te gindești la bietul Eilert. 


(Doamna E lvsted, imbrăcată ca lu prima ei vizită 
— cu pălărie și pardesiu — intră pe uşa vestibulului.) 


DOAMNA ELVSTED (salută grăbit şi spune, agitată și 
emoționată ) Dragă Hedda, te rog, nu mi-o lua in nume de rău 
că am venit iar. 

HEDDA Ce ţi s-a întîmplat, Thea? 

TESMAN Din nou ceva cu Eilert Lovborg? Așa-i? 

DOAMNA ELVSTED Mă tem îngrozitor să nu i se fi 
întimplat o nenorocire. 

HEDDA (apucind-o de braț) Crezi? 

TESMAN Dar ce vă face să vă gindiţi la asta, doamnă 
Elvsted? 

DOAMNA ELVSTED Azi, cind am intrat la gazda la care 
locuiesc, se vorbea tocmai despre el. Şi prin oraș circulă fel 
de fel de zvonuri de necrezut! 

TESMAN Da, și eu le-am auzit! Și cu toate astea, inchi- 
puiţi-vă, eu pot să depun mărturie că s-a dus de-a dreptul 
acasă şi s-a culcat. 

HEDDA Ei, şi ce se spunea acolo... la gazda ta? 

DOAMNA ELVSTED N-am putut afla nimic sigur. Cind 
am intrat, s-a făcut deodată tăcere. Şi eu n-am mai îndrăznit 
să întreb nimic. 

TESMAN (mergind agitat de colo-colo) Să sperăm, să 
sperăm că ați auzit greşit, doamnă Elvsted! 

DOAMNA ELVSTED Nu, nu, sint sigură că despre eł 
vorbeau. Și am mai auzit pronunţindu-se, parcă, numele 
unui spital... sau... 

TESMAN Spital! 

HEDDA Nu, asta-i imposibil! 

DOAMNA ELVSTED M-am speriat îngrozitor şi atunci 
m-am dus acolo unde locuiește şi am întrebat de el. 

HEDDA De ce te-ai expus, Thea?... 

DOAMNA ELVSTED Dar ce puteam face, Hedda? Mi-era 
imposibil să mai suport nesiguranța asta. 

TESMAN Şi nu l-aţi găsit nici acolo? Așa-i? 

DOAMNA ELVSTED Nu. Nu se ştia nimic precis despre el. 
Mi s-a spus că n-a mai fost acasă de ieri după-amiază. 

TESMAN De ieri! Ce idee! Cum se poate spune una ca 
asta! 

DOAMNA ELVSTED Nu, nu, s-a întimplat sigur ceva rău 
cu el, la nimic altceva nu mă pot gindi... 

TESMAN Hedda, dacă m-aş duce eu să mă informez în 
diferite locuri? 

HEDDA Nu, nu te amesteca în treaba asta! 


(Asesorul Brack, cu pălăria în mină, intră pe ușa 
de la antreu, pe care Berte a deschis-o și pe care o in- 
chide apoi, in urma lui. E grav și salută tăcut.) 


TESMAN O, dumneavoastră eraţi, dragă domnule 
asesor? Așa-i? 

BRACK Trebuia să trec neapărat pe la dumneavoastră 
în seara asta. 

TESMAN Văd după înfăţişarea dumneavoastră că mă- 
tuşa Julle v-a înștiințat... 

BRACK Da, m-a înștiințat. 

TESMAN Ce durere! Ce durere! Așa-i? 

BRACK Depinde, dragă Tesman, cum vrem s-o luăm. 

TESMAN (privindu-l nesigur) Sau, poate, s-a mai întim- 
plat ceva? 

BRACK Da, s-a mai intimplat ceva. 

HEDDA Ceva grav, domnule asesor? 

BRACK Din nou: depinde cum vreți s-o luați, doamnă! 

DOAMNA ELVSTED (cu o izbucnire involuntară) S-a 
intimplat ceva cu Eilert Løvborg? 

BRACK (privind-o pieziş) Cum v-aţi gindit tocmai la 
el, doamnă? Sau, poate, ştiţi ceva? 

DOAMNA ELVSTED (năucită) Nu, nu, absolut nimic, 
numai că... 

TESMAN Dar vorbiți odată! 

BRACK (ridicînd din umeri) Ei, din păcate, Eilert 
Løvborg a fost transportat la spital. E pe moarte. 

DOAMNA ELVSTED (ţipă) O, Doamne, Doamne! 

TESMAN La spital! Și e chiar pe moarte? 

HEDDA (fără voie) Prin urmare atit de repede! 

DOAMNA ELVSTED (jelindu-se) Şi ne-am despărţit fără 
să ne fi împăcat, Hedda! 

HEDDA (șoptit) Thea... Thea! 

DOAMNA ELVSTED (fără s-o ia în seamă) Trebuie să 
mă duc la el! Trebuie să-l mai găsesc in viaţă! 


l BRACK Vă duceți degeaba, doamnă! Nimeni nu poate 
intra la el... 


DOAMNA ELVSTED Dar spuneţi-mi, atunci.. 
intimplat cu el! Ce-a fost? 

TESMAN Doar nu s-o fi sinucis! Așa-i? 

HEDDA Ba da, sigur, s-a sinucis! 

TESMAN Nu se poate, Hedda! 


BRACK  (observind-o continuu) Din păcate, doamna 
Tesman a ghicit. 


DOAMNA ELVSTED O, ingrozitor! 

TESMAN Va să zică, singur! Închipuieşte-ţi! 

HEDDA S-a împușcat! 

BRACK Din nou aţi ghicit, doamnă! 

DOAMNA ELVSTED (căutind să-și adune mințile) Şi 
cînd s-a întimplat asta, domnule asesor? 


BRACK Acum, în după-amiaza asta. Între orele trei şi 
patru. 


„ ce s-a 

TESMAN Dar, sfinte Dumnezeule, unde se afla cind s-a 
sinucis? Așa-i? 

BRACK (incert) Unde? Desigur, acasă la el... dragă 
Tesman... 

DOAMNA ELVSTED Nu, nu poate fi așa. Am fost la el 
intre şase și şapte. 

BRACK Ei, atunci in altă parte... Nu v-aș putea spune 
prea precis. Ştiu numai că s-a dat de urma lui. S-a împușcat 
în piept. 

DOAMNA ELVSTED Îngrozitor, îngrozitor, să sfirşească 
în felul ăsta! 

HEDDA (câtre Brack) În piept, deci? 

BRACK Da, cum am spus. 

HEDDA Sigur, nu in timplă? 

BRACK În piept, doamnă Tesman. 

HEDDA Da, și în piept e bine. 

BRACK Cum adică, doamnă? 

HEDDA (evitînd răspunsul) O, nu, nimic. 

TESMAN Şi spuneţi că rana e mortală? Așa-i? 

BRACK Mortală. Probabil că s-a şi isprăvit cu el. 

DOAMNA ELVSTED Da, da, așa presimt şi eu. S-a sfirșit! 
S-a sfirsit, Hedda! 

TESMAN Dar, spuneți-mi, cum ați reușit să aflați toate 
astea? 

BRACK (scurt) Printr-un om al poliției. Unul cu care 
aveam de vorbit. 

HEDDA (pe jumătate tare) În sfirşit, o faptă! 

TESMAN (speriat) Doamne fereşte, Hedda, ce tot spui? 

HEDDA Spun că e frumusețe în acest gest. 

BRACK Hm, doamnă Tesman. 

TESMAN Frumuseţe! Închipuieşte-ţi! 

DOAMNA ELVSTED Dar ce legătură are cu frumuseţea 
un asemenea gest... 

HEDDA Eilert Lovborg și-a incheiat socotelile cu el 
insuși. A avut curajul să facă ceea ce trebuia. 

DOAMNA ELVSTED Nu-i adevărat! Nu pot să cred și 
nu voi crede niciodată! A făcut ceea cea făcut într-un moment 
de nebunie. 

TESMAN Într-un moment de desperare! 

HEDDA Nu, nu! Sint sigură că nu. 

DOAMNA ELVSTED Ba da. Într-o clipă de nebunie! Tot 
intr-o clipă de nebunie şi-a făcut şi manuscrisul bucăţi. 

BRACK (mirindu-se) Manuscrisul? Vreţi să spuneţi că 
inanuscrisul... l-a rupt... in bucăţi? 

DOAMNA ELVSTED Da, azi-noapte. 

TESMAN (şoptește incet) Hedda, Hedda, n-o să mai 
ieşim niciodată din încurcătura asta? 

BRACK Asta e chiar ciudat... 

TESMAN (circulind prin odaie) Cine şi-ar îi putut inchi- 
pui că Eilert va sfirşi aşa! Să nu lase nimic in urma lui, de 
care să-şi lege trainic numele! 

DOAMNA ELVSTED O, dacă s-ar putea reconstitui 
cartea! 

TESMAN Ei, da, dacă s-ar putea! Aş da orice! 

DOAMNA ELVSTED Poate că ar fi posibil, domnule 
Tesman. 

TESMAN Ce vreţi să spuneţi? 

DOAMNA ELVSTED (căutînd în buzunarul de la rochie) 
Am păstrat foile răzlețe pe care le avea la el cînd imi dicta. 

HEDDA (apropiindu-se cu un pas) Ah! 

TESMAN Şi spuneţi că dumneavoastră le-aţi păstrat, 
doamnă Elvsted? Aşa-i? 

DOAMNA ELVSTED Da... le-am luat cu mine cind am 
plecat ca să vin aici, în oraș. Şi au rămas in buzunar. 

TESMAN Daţi-mi-le să le văd! Aga-i? 

DOAMNA ELVSTED (intinzindu-i un teanc de foi mici) 
Sint insă atit de incurcate. Le-am așezat cum s-au nimerit. 
Cu totul la intimplare. 

TESMAN Dar poate reuşim să le descurcăm. Împreună, 
dumneata şi cu mine, ajutindu-ne unul pe celălalt. 

DOAMNA ELVSTED Da, să încercăm, măcar atit să 
facem... 

TESMAN Vom izbuti! Trebuie! Chiar de-ar trebui să-mi 
consacru toată viaţa... 

HEDDA Tu, Jørgen? Viaţa ta, Jørgen? 

TESMAN Da, sau mai: bine spus toată vremea, toată 
vremea de care voi putea dispune. Cărţile mele şi tot ce-am 
colecționat, să mai aştepte pină una-alta. Hedda, mă înţe- 
legi? Așa-i? Am o datorie faţă de memoria lui Eilert. 

HEDDA Poate. 

TESMAN Aşa că, dragă doamnă Elvsted, trebuie să ne 
adunăm puterile. Nu ajută la nimic să ne lamentăm! Aşa-i? 
Să facem totul, pentru a ne regăsi liniştea sufletească și să... 

DOAMNA ELVSTED Da, domnule Tesman, să ne stră- 
duim cit vom putea mai bine... 

TESMAN Atunci, să nu mai pierdem vremea... Să ince- 
pem chiar acum... Unde să ne aşezăm? Aici? Nu, în odaia din 
fund. Scuză-ne, dragă asesorule! Veniţi cu mine, doamnă 
Elvsted. 

DOAMNA ELVSTED Doamne, numai de-am reuşi! 


(Tesman şi cu doamna Elvsted trec in odaia din 

fund. Ea și-a scos pălăria şi pardesiul. Amindoi 

s2 așază la masă, sub lampă, și se alincesc, plini de 

zel, in cercetarea hirtiilor. Hedda se așază in fotoliul 
de lingă sobă. Brack se indreaptă spre ea.) 


HEDDA (cu voce scăzută) O, domnule asesor, ce senti- 
ment de eliberare... 

BRACK Eliberare, doamnă Hedda? Da, da, pentru 
Eilert Lavborg, într-adevăr, e o eliberare. 

HEDDA Voiam să spun: pentru mine. E o mare conso- 
lare să știi că se mai poate totuși intimpla în lumea asta ceva 
cu adevărat curajos. Numai un astfel de gest mai poate avea 
ceva din strălucirea frumuseţii absolute... 

BRACK (surizind) Hm, dragă doamnă Hedda. 

HEDDA O, ştiu foarte bine ce vreţi să spuneţi! Doar 
și dumneavoastră sinteţi tot un fel de specialist... Şi dumnea- 
voastră ca şi... 

BRACK (privind-o ţintă) Eilert Lavborg a însemnat 
pentru dumneavoastră mult mai mult decit sinteţi, poate, 
dispusă să recunoaşteţi. Sau mă înșel? 

HEDDA E o intrebare la care nu vă voi răspunde. Știu 
numai că Eilert Lovborg a avut curajul de a trăi conform 
cu propriul său mod de a gindi. lar acum, a făcut ceva mare, 
ceva plin de frumuseţe. Fiindcă a avut puterea şi voinţa să-şi 
părăsească, nesilit de nimeni şi atit de timpuriu, locul său 
de la ospăţul vieţii... 

BRACK Mă doare, doamnă Hedda, dar sint nevoit să 
vă distrug o prea frumoasă iluzie... 

HEDDA O iluzie? 

BRACK Oricum aţi fi ajuns curind să descoperiţi că 
n-a fost decit o iluzie. 

HEDDA Și care a fost acea iluzie? 

BRACh Eilert Lovborg nu s-a împușcat de bunăvoie. 

HEDDA Nu de bunăvoie?! 

BRACK Trebuie să vă spun că n-am relatat chiar foarte 
exact ceea ce s-a petrecut cu el... 

HEDDA (cu încordare) Aţi trecut ceva sub tăcere? Ce 
anume? 

BRACK Da, din pricina sărmanei doamne Elvsted, a 
trebuit să recurg la citeva ușoare inexactităţi... 

HEDDA Care? | 

BRACK Mai întîi, cind v-am adus ştirea, el nu mai era 
în viaţă... Murise... 

HEDDA La spital? 

BRACK Da, și fără să-și fi recăpătat cunoștința. 

HEDDA Și ce-aţi mai trecut sub tăcere? 

BRACK Că nu la el acasă s-a întimplat... 

HEDDA Asta nu are nici o importanţă! 

BRACK Nu-i chiar aşa... Trebuie să adaug că Eilert 
Lovborga fost găsit împușcat în budoarul domnişoarei Diana. 

HEDDA (gata să sară în sus, dar recăzind în fotoliu) 
Domnule asesor Brack, este cu totul imposibil! Nu se poate 
ca el să se fi dus iar acolo, azi. 

BRACK A fost totuşi acolo, azi după-amiază. Ca să 
revendice ceva care-i fusese luat. Vorbea confuz, despre un 
copil care ar fi dispărut. 

HEDDA Ah, va să zică de aceea... 


BRACK Mi-am închipuit că ar putea fi vorba de manu- 
scrisul lui. Dar aud acum că a recunoscut chiar el că l-ar fi 
distrus. Așa că trebuie să fi fost vorba de bani, de portofel. 

HEDDA Așa trebuie să fi fost... Şi acolo, acolo va să 
zică a fost găsit. 

BRACK Da, acolo! Cu un pistol descărcat în dreptul 
buzunarului de la piept. Împușcătura a fost mortală. 

l HEDDA În piept, da... 

BRACK Nu, ci in abdomen. 

HEDDA (ridicînd spre el o privire încărcată de silă) O, 
şi asta! Tot ce-i ridicol și josnic cade ca un blestem pe tot 
ce ating eu... 


SF3 


BRACK Şi mai este ceva, doamnă Hedda. Ceva care se 
poate califica drept o infamie. 

HEDDA Ce anume? 

BRACK Pistolul care îl avea la el... 

HEDDA (cu răsuflarea tăiată) Ei! Ce e? 

BRACRK ...trebuie să-l îi furat. 

HEDDA (sărind în sus) Furat! Asta nu-i adevărat! Nu 
l-a furat! 

BRACK E imposibil să fie altfel. Sigur, l-a furat! Sst! 


(Tesman şi doamna Elvsted s-au ridicat de la masa 
din odaia din fund și trec in salon.) 


TESMAN (cu filele manuscrisului în ambele miini) 
Hedda, imi este aproape imposibil să descifrez ceva la lumina 
lămpii de deasupra mesei. Închipuieşte-ţi! 

HEDDA Da, îmi închipui. 

TESMAN Te-ar supăra dacă ne-am așeza aici, la măsuța 
de scris? Aşa-i? 

HEDDA Staţi unde vă place. (Repede.) Nu, așteaptă! 
Lasă-mă mai întii să string lucrurile... Să aveţi mai mult 
loc... 

TESMAN Dar nu-i nevoie! Avem destul loc. 

HEDDA Nu, nu, lasă-mă să fac puţină ordine. Să duc 
lucrurile astea dincolo, și să le pun deocamdată pe pian... 
Uite-așa... 


(Scoate de sub un raft un obiect acoperit cu foi albe 
de hirtie, mai pune citeva deasupra pentru a-l camu- 
fla mai bine și duce totul în odaia din fund. Tesman 
așază filele de manuscris pe micul birou. Ia lampa de 
pe masa din colţ și o mută tot acolo. Apoi, împreună 
cu doamna E lvsted, se așază și se adincesc din nou in 
cercetarea manuscrisului. Hedda se reintoarce.) 


HEDDA (în spatele scaunului doamnei Elvsted, îi zbur- 
leşte părul cu un gest tandru) Ei, micuța mea Thea, cum merge 
cu monumentul... în memoria lui Eilert Løvborg? 

DOAMNA ELVSTED (ridicind spre ea o privire descura- 
jată) O, Doamne, va fi ingrozitor de greu să reconstitui ceva 
din toate hirtiile astea... 

TESMAN Trebuie! Nu ne rămine altceva de făcut. Cu 
toate că a pune in ordine hirtiile altuia, nu este tocmai! 
indeletnicirea mea preferată. 


(Hedda se așază pe unul dintre taburetele de lingă 
sobii. Brack stă aplecat deasupra ei, sprijinit de 


fotoliu.) 


HEDDA (șuşotit) Ce spuneaţi despre pistol? 

BRACK (încet) Că trebuie să-l fi furat. 

HEDDA De ce? 

BRACK Pentru că nu există nici o altă explicaţie... 
doamnă Hedda! 

HEDDA Așa?! 

BRACK (privind-o) Eilert Lovborg a fost, fireşte, aici, 
azi-dimineaţă. Nu-i așa? 

HEDDA Da. 

BRACK Aţi fost singură cu el? 

HEDDA Da, un timp. 

BRACK N-aţi ieșit din cameră nici un moment în care 
el să fi rămas singur, aici? 

HEDDA Nu. 

BRACK Căutaţi să vă reamintiţi. N-aţi ieşit nici măcar 
pentru o clipă? 

HEDDA Da, da, poate... un moment, pină în vestibul. 

BRACK Și în timpul acela unde se afla caseta dumnea- 
voastră cu pistoale? 

HEDDA Era jos, în... 

BRACK Ei, doamnă Hedda? 

HEDDA Caseta se afla acolo, pe masa de scris. 

BRACK V-aţi uitat după aceea dacă amindouă pistoalele 
se mai aflau la locul lor? 

HEDDA Nu. 

BRACK Nici nu era necesar. Am văzut pistolul pe care 
Lovborg îl avea la el. Şi l-am recunoscut imediat: era cel 
de ieri. Şi de mai inainte... 

HEDDA Îl aveţi cumva la dumneavoastră? 

BRACK Nu, e la poliţie. 

HEDDA Şi ce vrea să facă poliţia cu pistolul? 

BRACK Se va ingriji să dea de urma proprietarului. 

HEDDA Credeţi: că îl poate descoperi? 

BRACK (se apleacă deasupra ei şi șopteşte) Nu, Hedda 
Gabler, nu, atita timp cit eu voi şti să tac. 

HEDDA (privindu-l timid) Şi în caz că nu veţi tăcea, 
atunci ce se va intimpla? 

BRACK (ridicind din umeri) Există această portiţă: 
pistolul a fost furat. 

HEDDA (decisă) Mai bine moartea! 

BRACK (surizind) Aşa se spune. Dar nu așa se şi face... 

HEDDA (fără a răspunde) Dar dacă pistolul nu a fost 
furat, iar proprietarul este descoperit? Ce se întimplă atunci? 

BRACK Hedda Gabler, atunci izbucnește scandalul. 

HEDDA Scandalul? 

BRACK Da, scandalul, scandalul de care vă este o frică 
de moarte. Va trebui, natural, să apăreţi în faţa justiţiei. 
Amiîndouă: şi dumneata și doamna Diana. Ea va trebui să 
explice cum au decurs lucrurile. Dacă a fost accident, sau 
crimă... Dacă Eilert a vrut să scoată pistolul din buzunar ca 
s-o amenințe, sau dacă ea i-a smuls din mină pistolul, l-a 
împuşcat şi i l-a băgat din nou în buzunar... Asta ar părea 
destul de verosimil! Diana e o muiere, nu glumă! 

HEDDA Dar toate aceste orori nu mă privesc pe mine. 

BRACK Nu, dar dumneavoastră trebuie să răspundeţi 
la o întrebare: de ce i-aţi dat lui Eilert Lovborg pistolul? Şi 
ce concluzie se va trage atunci cind se va şti că dumneavoastră 
i l-ați dat? 

HEDDA (plecînd capul) Asta-i adevărat. Nu m-am 
gindit... 

BRACK Ei, din fericire nu va exista nici o primejdie 
atita vreme cit eu nu voi vorbi... 

HEDDA (ridicînd privirea spre el) Va să zică, sint în 
mîna dumitale, domnule asesor! Din creștet pină în tălpi. 

BRACK (și mai șoptit) Scumpă Hedda, crede-mă, nu 
voi abuza de situaţie. 

HEDDA Nu are importanţă: tot în mina dumitale sint! 
Dependentă de voinţa şi pretenţiile dumitale. Nu mai sint 
liberă! Prin urmare, nu mai sint liberă! Nu, gindul acesta 
nu-l pot suporta. Nu-l voi putea suporta niciodată! 

BRACK  (privind-o aproape batjocoritor) Oamenii se 
obișnuiesc cu inevitabilul. 

HEDDA (răspunzindu-i cu aceeași privire) Da, poate... 
(Se duce la masa de scris. Își reţine un suris involuntar și imită 

intonaţiile vocii lui Tesnian.) Aşa-i? Crezi că ai să reușeşti, 
Jørgen? Așa-i? 

TESMAN Dumnezeu ştie! În tot cazul, toate astea îmi 
vor cere luni şi luni de muncă. 

HEDDA (ca mai înainte) Da, inchipuieşte-ţi! (Trecind 
ușor cu mîna prin părul doamnei Elvsted.) Nu ţi se pare ciudat, 
Thea? Acum stai aici, alături de Tesman, exact asa cum se- 
deai inainte alături de Eilert Lovborg. 

DOAMNA ELVSTED O, Doamne, numai dacă l-aș putea 
stimula, dacă l-aș putea inspira şi pe soţul tău... 

HEDDA O, va veni şi asta, cu timpul... 

TESMAN Da, Hedda, știi? Parcă incep chiar să simt că 
așa se intimplă. Şi acum, du-te te rog iar lingă domnul asesor. 

HEDDA Nu v-aş putea fi cu nimic de folos? 

TESMAN Nu, cu nimic. (Întorcînd capul.) De-acum 
încolo, iubite domnule, va trebui să fiţi atit de amabil și să-i 
ţineţi tovărășie Heddei. 

BRACK (aruncînd o privire Heddei) O voi face cu cea 
mai mare plăcere. 

HEDDA Mulţumesc. Dar astă-seară sint obosită. Vreau 
să mă culc puţin, dincolo, pe canapea. 

TESMAN Da. Culcă-te, dragă. Aşa-i? 


(Hedda trece în odaia din fund și trage draperiile 
in urma ei. Apoi o auzim cintind la pian o melodie 
sălbatică, de dans.) 


DOAMNA ELVSTED (sărind de pe scaun) Ah, ce-i asta? 

TESMAN (fugind la draperie) Dar bine, dragă Hedda, 
tocmai acum te-ai găsit să cinţi muzică de dans?! Gindeşte-te 
la mătușa Rina! Și la Eilert! 

HEDDA (scoțind capul printre draperii) Şi la mătușa 
Julle. Şi la toţi, la toţi! De-acum înainte, nu voi mai face 
nici un zgomot... (Trage din nou draperiile.) 

TESMAN (la masa de scris) Desigur, îi face rău cind ne 
vede indeletnicindu-ne cu această tristă muncă. Ştiţi ce, 
doamnă Elvsted? Vă veți muta la mătușa Julle. lar eu voi 
veni acolo, serile. Vom putea lucra. Așa-i? 

DOAMNA ELVSTED Da, poate ar fi cel mai nimerit. 

HEDDA (din odaia din fund) Aud foarte bine ceea ce 
spui, Tesman. Dar eu, cum imi voi petrece serile? Ce voi 
face, aici, singură? 

TESMAN (răsfoind hârtiile) O, cu siguranţă asesorul 
Brack va fi atit de amabil şi va trece să te vadă în fiecare 
seară. 

BRACK (din fotoliu, cu vioiciune) Cu plăcere, în fiecare 
seară, doamnă Tesman! Ne vom distra foarte bine, noi doi, 
aici | 

HEDDA (limpede şi tare) Nu-i aşa că nutriţi această 
speranţă, domnule asesor? Dumneavoastră, singurul cocoș 
din ogradă?! 


(Se aude zgomotul unei împușcături, venind din 
odaia din fund. Tesman, doamna Elcsted și Brack 
sar în sus.) 


TESMAN lar se joacă cu pistolul! 


(Dă draperia în lături și se repede in cealaltă 

încăpere, urmat de doamna Elvsted. Hedda zace, 

fără viaţă, întinsă pe canapea. Agitaţie, strigăte, 
Berte vine, despletită, din dreapta.) 


TESMAN (strigind către Brack) S-a împuşcat! S-a 
împușcat în timplă! Închipuieşte-ţi! Doamne, Dumnezeule! 

BRACK (pe jumătate leșinat în fotoliu) Nu, asta nu 
trebuia s-o facă! 

(O odaie de lucru modest mobilată, ìn locuinta 
constructorului Solness. În stinga, o ușă cu două 
canaturi care dă în vestibul; în dreapta, o uşă 
spre celelalte încăperi ale casei. În peretele din 
fund, o uşă deschisă lăsind să se vadă interio- 
rul unei camere în care sint planşele cu desene, iar 
în primul plan, spre stinga, un birou pe care se 
află cărţi, hirtii și cele necesare scrisului. În apro- 
pierea uşii, o sobă; în colţul din dreapta, o canapea, 
o masă şi cîteva scaune. Pe masă, o carafă cu apă. 
Tot în prim plan, dar la dreapta, o masă mai mică 
şi lîngă ea un fotoliu şi un balansoar. În odaia cu 
planşete, lămpile (de birou) sint aprinse pe masa 
din colţ şi pe cea de lucru. 

În cabinetul de desen se află Knut Brovik 
şi fiul său Ragnar, cercetind nişte planuri de con- 
strucţii şi făcind diverse calcule. La biroul din 
odaia de lucru se află Kaja Fosli, care scrie ceva 
într-un registru mare. Knut Brovik este un bărbat 
în virstă, firav, cu părul şi barba albă. Poartă un 
pardesiu negru, îngrijit, dar cam larg, ochelari şi 
un şal alb, uşor îngălbenit. Ragnar Brovik are 
treizeci de ani, părul de culoare deschisă, este bine 
îmbrăcat şi adus puţin din umeri. Kaja Fosti este 
o fată tinără, de vreo douăzeci de ani, îngrijit im- 
brăcată, cu ceva bolnăvicios în infăţişare. Poartă 
o vizieră veche. Toţi trei lucrează un timp în tă- 

cert.) 

KNUT BROVIK (se ridică deodată ca speriat de la masa 
de desen, respiră greu; apoi, îndreptindu-se spre ușă) Nu, în 
curind nu voi mai putea rezista... 

KAJA (venind spre el) Ți-e într-adevăr atit de rău în 
seara asta, unchiule? 

BROVIK Of! Am impresia, cu fiecare zi care trece, că 
starea mea se înrăutățește. 

RAGNAR (s-a ridicat și se apropie) Ar îi mai bine să te 
duci acasă, tată. Să încerci să dormi puţin. 

BROVIK (nervos) Să zac în pat, asta vrei? Și să mă 
sufoc de-a binelea, nu? 

KAJA Atunci plimbă-te puţin. 

RAGNAR Da, plimbă-te. Merg şi eu cu tine. 

BROVIK (energic) Nu! Nu plec pînă nu vine el. În 
seara asta vreau să isprăvesc o dată pentru totdeauna cu... 
(Cu o îndirjire lăuntrică.) cu el. Cu patronul! 

KAJA (speriată) O! Nu, unchiule, nu-ţi pierde răb- 
darea... Mai așteaptă. 

RAGNAR Da, tată, e bine să mai aștepți... 

BROVIK  (respirînd cu greu) Ha, ha!... Nu prea... 
( Respiră greu.) Nu prea mai am eu vreme de aşteptat... 

KAJA (ascultind) Sst! Îl aud jos la scară. 


(Tustrei se întorc la lucrul lor. Scurtă 
pauză. Constructorul Halvard Solness intră pe ușa 
care dă în vestibul. Este un bărbat ceva mai în virstă, 
sănătos și viguros, cu părul ondulat, tuns scurt, cu 
mustățile și sprincenele foarte stufoase, de culoare 
Inchisă. Poartă un veston gri-verzui cu guler înalt și 
revere largi, o pălărie moale de filt gri; sub brat,- 

două mape.) 


SOLNESS (din prag, indică cu un gest atelierul şi întreabă 
șoptit) Au plecat? 

KAJA (clătinînd încet din cap) Nu. (Îşi scoate viziera. 
Solness inaintează, aruncă pălăria pe un scaun şi pune mapele 
pe masa de lingă canapea, apoi se apropie din nou de birou. 
Kaja nu se întrerupe din scris nici o clipă, pare însă nervoasă, 
neliniştită. ) 

SOLNESS Ce scrii dumneata acolo, domnişoară? 

KAJA (tresărind) În registrul ăsta? (Încurcată.) A, 
nimic... De fapt... 

SOLNESS Lasă-mă să văd şi eu, domnişoară. (Se 
apleacă, se preface că se uită în registru. Șoptind.) Kajal 

KAJA (scriind, încet) Da? 

SOLNESS De ce, de cite ori vin eu, îţi scoţi viziera? 

KAJA (tulburată) Fiindcă... fiindcă arăt rău cu ea... 
Mă uriţeşte... 

SOLNESS (surizînd) Ei! Şi nu vrei să fii niciodată urită, 
Kaja? 

KAJA Pentru nimic în lume. Niciodată în ochii dumi- 
tale. (Îi aruncă o privire fulgerătoare. ) 

SOLNESS (mingiind-o ușor pe păr) Biată, biată.. 
micuță Kaja. 

KAJA (lăsînd capul în jos) Sst, sst! Să nu te audă... 


(Solness se îndreaptă spre dreapta, se întcarce și 
se oprește lingă ușa care duce spre odaia cu planșe.) 


SOLNESS A fost cineva pe-aici care a intrebat de mine? 

RAGNAR (ridicîndu-se) Da, tinăra pereche... Vrea să-şi 
construiască o vilă, afară, la Lovstrand. 

SOLNESS (mormăind) Aha, ăia? Aia pot să mai aştepte! 
Nici mie nu-mi este încă destul de clar planul... 

RAGNAR (apropiindu-se, puţin ezitind) Sint grozav de 
dornici să vadă schiţele cit mai curind. 

SOLNESS (acelaşi joc) Da, da, fireşte!... Vor totul deo- 
dată! Așa sint toți.. 

BROVIK (ridicind privirea) Fiindcă — așa spuncau— 
dorința lor cea mai mare este să se poată muta o dată in 
propriul lor cămin. 

SOLNESSs  Bineinţeles, bineinţeles... Cunosc asta! 
Şi-apoi nu iau decit ceea ce le convine mai bine... Vor să aibă 
ceva locuibil; de fapt, un simplu refugiu. Dar nu un cămin. 
Nu, mulţumesc! Mulţumesc foarte mult, dar spune-le, te rog, 
dacă revin, să se adreseze unui alt constructor... 

BROVIK (își ridică ochelarii pe frunte și il privește mirat) 
Unui alt... Vreţi să refuzați lucrarea?.. 

SOLN ESS (cu nervozitate) Da, ducă- -se dracului, da! 
Dacă-i vorba să clădeşti numai ca să clădești... ( Bruse.) De 
altfel, nici nu ştiu incă bine cine sint oamenii ăştia! 

BROVIK Sint oameni: destul de bine situaţi. Ragnar ii 
cunoaște. Frecventează familia. Oameni serioşi... de încre- 
dere... 

SOLNESS Poftim! Serioşi! De încredere! Parcă despre 
asta-i vorba? Nu mă gindeam absolut de loc la asta. Dar ce 
Dumnezeu, e atit de greu de înţeles? Nu vreau să am nimic 
a face cu oameni străini, pe care nu-i cunosc. Liberi din 
partea mea să se adreseze cui poftesc! 

BROVIK (se ridică) Vorbiţi serios? Asta-i părerea dum- 
neavoastră sinceră? 

SOLNESS (ursuz) Da, asta. O spun o dată pentru tot- 
deauna. (Traversează odaia. Brovik schimbă o privire cu Rag- 
nar, care face o mișcare de protest, apoi trece în prima odaie.) 

BROVIK Îmi permiteţi să vă spun citeva cuvinte? 

SOLNESS Cu plăcere. 

BROVIK (către Kaja) Treci, te rog, dincolo... 

KAJA (neliniştită) Unchiule... Dar... 

BROVIK Hai, fato, fă cum îţi spun. Şi închide uşa în 
urma ta. (Kaja se îndreaptă ezitind spre odaia cu planşe; îi 
aruncă o privire speriată şi rugătoare lui Solness.) 

BROVIK (cu o voce înăbușită) Nu vreau — sărăcuţa de 
ea — să ştie cît de prost stau lucrurile cu mine. 

SOLNESS Da, într-adevăr, în ultimul timp arătaţi 
destul de rău. 

BROVIK Cu mine se sfirșește curind. Puterile mă pără- 
sesc de la o zi la alta. 

SOLNESS Staţi jos... 

BROVIK Mulţumesc... Dacă-mi daţi voie... 

SOLNESS  (împingind fotoliul) Aici. Poftim, vă rog, 
aici! 

BROVIK (așezindu-se cu greutate) Despre Ragnar este 
vorba... Deci, aşa stau lucrurile cu el... E tocmai ceea ce mă 
doare cel mai rău... Ce-o să se întîmple cu el? Ce va deveni? 

SOLNESS Dar, fireşte, fiul dumneavoastră poate rămine 
aici, la mine, cîtă vreme va voi. 

BROVIK Tocmai asta nu vrea... S-ar părea că nici nu 
mai poate. 

SOLNESS (impacientindu-se) După părerea mea, pri- 
mește un salariu destul de bun... Totuşi, dacă pretinde mai 
mult, nu mă voi impotrivi să... 

BROVIK Nu, nu, nu este de loc vorba despre asta. 
( Agitat.) Dar trebuie să aibă şi el o dată posibilitatea să 
lucreze pe cont propriul 

SOLNESS (fără să-l privească) Credeţi că Ragnar are 
calităţile necesare pentru asta? 

BROVIh Nu, vedeţi tocmai asta-i cel mai ingrozitor, am 
inceput chiar eu să mă indoiesc de băiat. Pentru că niciodată 
n-aţi spus decit nişte cuvinte — cel mult incurajatoare despre 
el. Dar mă gindesc că-i totuși imposibil să fie astfel: trebuie 
să aibă unele calităţi... 

SOLNESS ...Totuși... am impresia că... temeinic, la 
drept vorbind... n-a învăţat nimic... Exceptind desenul. 

BROVIK (îl priveşte cu o ură ascunsă și spune cu glasul 
răguşit) Nici dumneavoastră nu m-aţi uluit cu meseria pe 
care-aţi reuşit s-o învăţaţi... Atunci, pe vremea cind eraţi in 
serviciu la mine. Dar aţi știut să vă săltaţi pe picioarele 
dumneavoastră. (Respirind astmatic.) Da, v-aţi ridicat 
corabia la suprafaţă. $i mi-aţi luat. și mie și multor altora, 
vintul care ne umfla pinzele. 

SOLNESS Vedeţi... aşa s-au orinduit lucrurile pentru 
mine. 

BROVIK Aici aveţi dreptate. Toate vi s-au supus. Dar 
nu poate să vă lase inima să mă vedeţi murind fără să știu 
dacă Ragnar al meu este sau nu capabil... Şi cit este de capa- 
bil... Și-apoi, aș fi bucuros să-i văd căsătoriţi inainte... dea 
mă duce... 

SOLNESS (tăios) Ea doreste...? 

BROVIK Nu atit Kaja... Ragnar vorbeşte zilnic despre 
asta. ( Rugător.) Trebuie, trebuie să-i daţi posibilitatea să-și 
încerce puterile într-o lucrare pe care s-o facă el. În care să 
muncească independent... Trebuie, trebuie să văd ceva, ceva 
realizat de băiatul meu... Auzi? 

SOLNESS (iritat) Ei, drăcie, dar nu vă imaginaţi că pot 
să aduc din lună comenzi pentru el! 

BROVIK Şi tocmai acum ar putea obține o comandă. O 
lucrare mare. 

SOLNESS (uimit și iritat) Poate el să obţină...? 

BROVIK Dacă v-aţi da consimțămintul. 

SOLNESS Ce fel de lucrare? , 

BROVIK (ezitind puțin) Ar putea obține construcția 
vilei aceleia dinafara oraşului... La Løvstrand. 

SOLNESS Cea de la Lavstrand?! Bine, pe-aceea eu 
o construiesc! Eu însumi... 

BROVIK Dar se pare că nu sinteţi prea ispitit să o 
faceţi... 

SULNESS (sărind în sus) Nu sînt prea ispitit? Eu? Cine 
îndrăzneşte să spună asta? 

BROVIK Aţi spus-o singur, adineauri. 

SOLNESS Nu luaţi in seamă nişte vorbe aruncate în 
vint! Poate într-adevăr să obţină Ragnar construcția vilei? 

BROVIK Da. Cunoașşte familia! Şi, afară de asta, așa... 
mai mult pentru plăcerea lui, a făcut desene, proiecte și toate 
celelalte... 

SOLNESS Şi sinteţi mulțumit de desenele lui? Dar cei 
care vor locui acolo? 

BROVIK Da. Dacă aţi vrea totuşi să le examinaţi și să 
vă daţi părerea... a 

SOLNESS Și după aceea Ragnar vă va construi și dum- 
neavoastră o casă? 

BROVIK V-a plăcut destul de mult ce ar vrea el să 
facă... Ceva cu totul nou, spuneaţi... 

SOLNESS Oho! Cu totul nou! Bineînțeles, nu nişte 
bazaconii, atit de demodate cum obişnuiesc eu să constru- 
iesc... nu? 

BROVIh Aveaţi altă părere despre ele... 

SOLNESS (cu amărăciune ascunsă) Deci, în interesul 
lui Ragnar veneaţi aici, in absenţa mea. 

BROVIh Oamenii au venit ca să stea de vorbă cu dum- 
neavoastră. Și în acelaşi timp să vă întrebe dacă nu cumva 
aţi vrea să vă retrageţi. 

SOLNESS (tresărind) Să mă retrag? Eu?! 

BROVIK În cazul în care veţi aprecia că desenele lui 
Ragnar... 

SOLNESS Eu să mă retrag, în spatele fiului dumnea- 
voastră? 

BROVIK Nu... Să renunţaţi la contractul cu el... 

SOLNES> E acelaşi lucru. (Rizind cu amărăciune.) Da, 
va să zică aşa! Halvard Solness trebuie acum să se retragă! 
Să facă loc celor mai tineri. Poate chiar celor tineri de tot. 
Să facă loc! Loc! Loc! 

BROVIh Doamne, Dumnezeule, dar e loc destul și 
pentru mai mulţi decit unul singur... 

SOLNESS O! Chiar atit de mult loc încit să prisosească 
nu este. Dar să admitem că este așa cum spuneți. Eu vă declar 
insă că nu mă voi retrage niciodată. Din faţa nimănui! Nu 
voi ceda nimănui locul! Niciodată de bunăvoie! Niciodată 
și pentru nimic în lume nu voi face asta. 

BROVIK (ridicindu-se cu greu) Va să zică trebuie să 
părăsesc viaţa fără nici o certitudine? Fără bucurii? Fără 
credinţă și fără încredere in Ragnar? Fără a vedea o singură 
realizare a lui? Așa trebuie să mor? 

SOLNESS (întorcîndu-se pe jumătate și mormăind) Hm! 
Acum nu întrebaţi mai mult. 

BROVIK Bine, dar răspundeţi-mi la o intrebare: Trebuie 
să părăsesc atit de sărac viaţa? 

SOLNESS (părînd că luptă cu el însuşi, în sfirșit, răspunde 
cu o voce joasă, dar sigură) Va trebui să părăsiţi viaţa, așa 
cum știți şi cum puteţi mai bine. 

BROVIK O, frumos!! (Traversează odaia. ) 

SOLNESS (mergind după el, pe jumătate desperat) Da, 
înţelege, nu pot, nu pot altfel! De vreme ce sint așa cum 
sint. Și nici nu mă mai pot schimba. 

BROVIK Da, într-adevăr, nu puteţi... (Se clatină și se 
oprește lingă masa din faţa canapelei.) Îmi daţi voie să iau 
un pahar cu apă? 

SOLNESS Vă rog! (Toarnă apă și-i întinde paharul.) 

BROVIK Mulţumesc! (Bea și pune paharul pe masă.) 

SOLNESS (se duce şi deschide ușa dinspre cabinetul 
de desen) Ragnar, poţi să-l conduci pe tatăl dumitale 
pînă acasă. 


(Ragnar se ridică repede. El și Kaja intră in odaia 
de lucru.) 


RAGNAR Ce e, tată? 

BROVIK la-mă de braţ. Și acum, să mergem. 

RAGNAR Da, bine. Îmbracă-te și tu, Kaja. 

SOLNESS Domnişoara Fosli să mai rămină. Numai 
cîteva clipe. Are de scris o scrisoare. 


BROVIK (cu o privire spre Solness) Noapte bună. Somn 
uşor... dacă-l mai poţi avea. 


SOLNESS Noapte bună. 

(Brovik şi Ragnar ies pe ușa care comunică cu 
vestibulul. Kaja se indreaplă spre birou. Solness stă 
lingă fotoliu cu capul înclinat într-o parte.) 


KAJA (cu îndoială) E vreo scrisoare de scris? 

SOLNES5 (scurt) Nu, bineinţeles, nu-i nici una. (Pri- 
vind-o aspru, brusc.) Kaja! 

KAJA (speriată, încet) Da? 

SOLNESS (arătind poruncilor cu degetul un punct pe 
podea) Poftim aici! Numaidecit! 

KAJA (ezitind) Da. 

SOLNESS (același joc) Mai aproape. 

KAJA (ascultătoare) Ce vreţi de la mine? 

SOLNESS (se uită o clipă la ea) Dumitale trebuie să-ţi 
mulțumesc pentru tot ce s-a petrecut? 

KAJA Nu, vă rog să mă credeţi că nu... 

SOLNESS Dar să te căsătorești cu dumnealui — asta 
vrei, nu? 

KAJA (incet) Ragnar și cu mine sintem logodiţi de 
patru-cinci ani, aşa că... 

SOLNESS Aşa că sinteţi de părere că lucrurile trebuie 
să aibă un sfirşit. Nu-i așa? 

KAJA Ragnar și unchiul spun că trebuie să mă căsăto- 
resc. Așa că mă supun. 

SOLNESS (mai blind) Kaja, în fond nu ţii şi dumneata 
puțin la Ragnar? 

KAJA A fost o vreme cind ţineam mult la Ragnar. 
Înainte să vin la dumneavoastră. 

SOLNESS Şi acum nu mai ţii de loc la el? Absolut 
de loc? 

KAJA (pătimaș, împreunindu-și mîinile şi îndreptin- 
du-se spre el) Doar ştiţi prea bine. Acum ţin numai la unul... 
La nimeni altcineva pe lume! Şi niciodată nu voi mai putea 
tine la un altul... 

SOLNESS Da, așa spui! Şi totuși, pleci de lingă mine. 
Mă laşi singur aici, cu toate buclucurile astea pe cap. 

KAJA Dar nu s-ar putea să rămin, totuşi, mai departe 
aici, chiar dacă Ragnar...? 

SOLNESS (gest de respingere) Nu, nu, asta nu merge... 
Absolut de loc! Dacă Ragnar pleacă şi se apucă de lucru pe 
cont propriu, va avea desigur şi el nevoie de dumneata. 

KAJA (fringindu-şi miinile) Dar nu cred, nu cred că 
am să mă pot despărţi de dumneata... Mi se pare imposibil... 
cu totul, cu totul imposibil! 

SOLNESS Atunci ai grijă... şi fă-l pe Ragnar să renunte 
la ideile alea ale lui, atit de stupide. Mărită-te cit poftești 
cu e]... (Schimbînd tonul.) da, vreau să spun, fă așa fel incit 
să rămină la mine, unde are un post bun. Şi in felul ăsta te 
pot păstra şi pe dumneata, dragă Kaja. 

KAJA O, ar fi extraordinar, dacă s-ar putea aranja... 

SOLNESS (cuprinzindu-i capul cu ambele miini și şop- 
tind) Fiindcă — ştii, nu-i aşa? — nu pot trăi fără dum- 
neata. Trebuie să te am lingă mine, tot timpul... Zi de zi... 

KAJA (tulburată, încintată) O, Doamne, Doamne. 

SOLNESS (sărutind-o pe păr) Kaja, Kaja! 

KAJA (lăsindu-se în genunchi în faţa lui) O, cit de bun 
eşti cu mine. Nespus de bun şi de drăguţ... 

SOLNESS (brusc) Hai, ridică-te, ridică-te o dată, pină 
nu... Îmi pare că se aude venind cineva! (O ajută să se ridice. 
Ea se îndreaptă clătinindu-se către birou.) 


(Doamna Solness intră pe ușa din dreapta. E o fe- 

meie slabă și amărită. Cindva, demult, a fost fru- 

moasă. Acum au mai rămas doar niște urme de fru- 

museţe. Are bucle blonde, răsucite in tirbuson. Îm- 

brăcală elegant, complet in negru. Vorbeste cam rar, 
cu o voce linguitoare.) 


DOAMNA SOLNESS (din ușă) Halvard! 

SOLNESS (întorcîndu-se) Ah! Tu erai, dragă? 

DOAMNA SOLNESS (cu o privire spre Kaja) Recunosc 
că am venit la un moment nepotrivit. 

SOLNESS Absolut de loc. Domnișoara Fosh! nu are de 
scris decit o scurtă scrisoare. 

DOAMNA SOLNESS Da, văd. 

SOLNESS Ce voiai de la mine, Aline? 

DOAMNA SOLNESS Voiam numai să-ţi spun că doctorul 
Herdal se află la noi... E in odaia de pe colţ. Poate vii și tu, 
Halvard... 

SOLNESS (privind-o bănuitor) Hm! Vrea neapărat doc- 
torul să-mi vorbească? | 

DOAMNA SOLNESS Nu neapărat... A venit să-mi facă 
o vizită... Şi ar dori, cu ocazia asta, să te salute și pe tine. 

SOLNESS (rizind încet) Da, îmi închipui... Ei, atunci 
roagă-l să mai aştepte puţin. 

DOAMNA SOLNESS Mai pe urmă vei veni totuși, da? 

SOLNESS Probabil. Mai tirziu, draga mea. Nu foarte 
tirziu... 

DOAMNA SOLNESS (din nou cu o privire spre Kaja) 
Numai să nu uiţi, Halvard! (Se retrage, închizind ușa 
după ea.) 

KAJA (aproape șoptit) O, Doamne, Dumnezeule, sigur 
că doamna gindește ceva rău despre mine. 

SOLNESS A, nici vorbă!... În tot cazul, nu mult mai 
rău decit de obicei. Oricum insă, e mai bine să pleci, Kaja. 

KAJA Da, da, acum trebuie să plec. 

SOLNESS (sever) Şi rezolvă aşa cum vreau eu şi celă- 
lalt lucru de care am mai vorbit. Ai înţeles? 

KAJA Credeţi-mă, dacă ar depinde numai de mine, eu... 

SOLNESS Am spus: vreau să se rezolve... Și de prefe- 
rință azi, nu miine. 

KAJA (speriată) Nu s-ar putea găsi o altă soluţie? Eu, 
bucuros aş rupe... 

SOLNESS (sărind în sus) Să rupi?! Ce, ai înnebunit de 
tot? Să rupi cu el? 

KAJA (desperată) Da, mai bine așa... Fiindcă trebuie, 
trebuie să rămîn aici, la dumneata! Nu pot pleca de lingă 
dumneata! E cu totul, cu totul imposibil... 

SOLNESS (ezplodind) Dar, sfinte Dumnezeule, atunci 
ar însemna că Ragnar... Dar tocmai pe Ragnar vreau să-l 
am aici. 

KAJA (privindu-l cu ochi speriaţi) Aşadar, în primul 
rind pe Ragnar... 

SOLNESS (redevenind stăpin pe sine) A, nu, sigur că 
nu... Nici tu nu-ţi dai seama de nimic. (Blind şi încet.) 
Dar bineinţeles că în primul rind pe tine te vreau. Înainte 
de toate, pe tine, Kaja. Dar tocmai de aceea trebuie să-l 
convingi pe Ragnar să rămină în acest post. Așa, așa, acum 
du-te acasă. 

KAJA Da, da, noapte bună atunci. 

SOLNESS Noapte bună! (Vrind să plece.) A, ascultă! 
Desenele lui Ragnar nu se află cumva dincolo, în odaie? 

KAJA Da, n-am văzut să le fi luat cu el. 

SOLNESS Atunci du-te și adu-mi-le. M-aș putea totuşi 
uita prin ele. 

KAJA (veselă) O, da, in sfirșit! Ce bine! 

SOLNESS Pentru tine, Kaja dragă! Ei, hai, adu-le 
repede să arunc o privire peste ele. 


(Kaja intră cu pași grăbiţi in cabinetul de desen, 
scotocește febril in sertarul mesei, scoate o mapă și o 


aduce.) 


KAJA Aici sint toate desenele. 

SOLNESS Bine, pune-le acolo, pe masă. 

KAJA (depunind mapa) Noaptea bună! (Rugătoare.) 
Și gindeşte-te cu bunătate şi duioșie la mine. 

SOLNESS O, totdeauna mă gindesc așa. Noapte bună, 
dragă, micuță Kaja. (Aruncînd o privire spre dreapta.) Hai, 
du-te acum. 


(Doamna Solness și doctorul Herdal intră pe ușa 
din dreapta. Doctorul este un domn mai in virstă, 
plinuț, cu un obraz rotund, prosper. Fără barbă, 
părul de o culoare deschisă, cu firul subțire și cam 
rărit. Poartă ochelari cu ramă de aur.) 


DOAMNA SOLNESS (inainte de a intra, din prag) Hal- 
vard, nu-l mai pot reţine pe doctor. 

SOLNESS Ei, atunci intraţi. 

DOAMNA SOLNESS (către Kaja, care stinge lampa de 
pe birou) Aţi terminat scrisoarea aceea, domnişoară? 

KAJA (zăpăcită) Scrisoarea? 

SOLNESS A fost una foarte scurtă... 

DOAMNA SOLNERS În adevăr, trebuie să fi fost foarte 
scurtă... 

SOLNESS Poţi pleca, domnişoară Fosli... Miine dimi- 
neaţă, la lucru!... Foarte punctuală, da? 

KAJA Desigur! Foarte punctuală... Noapte bună, 
doamnă! (lese pe ușa ce dă in vestibul.) 

DOAMNA SOLNESS Cred că ești foarte mulţumit, Hal- 
vard, că o ai aici pe această domnişoară. 

SOLNESS Da, în adevăr, sint! E capabilă. Se descurcă 
perfect în toate... 

DOAMNA SOLNESS Aşa se pare... 

DOCTORUL HERDAL Chiar și în probleme de conta- 
bilitate? 

SOLNES5 În acești doi ani a avut ocazia să-și însușească 
o bună practică. Şi afară de asta, e binevoitoare și gata să 
facă orice i se cere... 

DOAMNA SOLNESS Trebuie să fie o mare plăcere... 

SOLNESS Este... Mai ales cind nu prea ai fost obiş- 
nuit cu aşa ceva... 

DOAMNA SOLNESS (cu reproș blind) Cum poţi spune 
una ca asta, Halvard? 

SOLNESS O nu, nu, dragă Aline. Îţi cer iertare. 

DOAMNA SOLNESS N-ai de ce. Așadar, domnule doc- 
tor, vă așteptăm mai tirziu să luaţi o ceaşcă de ceai cu noi? 

DOCTORUL HERDAL Mă întorc de îndată ce-mi termin 
vizita la bolnavii mei... 

DOAMNA SOLNESS Mulţumesc! (Iese prin dreapta.) 

SOLNESS Sinteţi grăbit, domnule doctor? 

DOCTORUL HERDAL Nu, de loc... 

SOLNESS Atunci putem sta puţin de vorbă. 

DOCTORUL HERDAL Cu multă plăcere. 

SOLNESS Luaţi loc, vă rog. (Face un gest spre 
balansoar.) Și să mă aşez şi eu... (Se așază în fotoliu: 
Apoi, privindu-l cercetător.) Spuneţi-mi, n-aţi remarcat 
nimic deosebit la Aline? 

DOCTORUL HERDAL Vreţi să ziceţi, adineauri, cind 
era aici? 

SOLNESS Da. Ceva în raport cu mine... N-aţi remarcat 
nimic? 

DOCTORUL HERDAL (surizind) Ei, cum dracu să nu fi 
remarcat? Ar fi fost şi greu să nu-mi dau seama că soţia 
dumitale, hm... 

SOLNESS Ei? 

DOCTORUL HERDAL ...Că soţia dumitale nu este chiar 
foarte incintată de această domnişoară Fosli. 

SOLNESS Nimic altceva? De asta mi-am dat și eu seama. 

DOCTORUL HERDAL Ceeace de altfel nici nu-i de 
mirare. 

SOLNESS Ce anume? 

DOCTORUL HERDAL Că nu-i face o deosebită plăcere 
prezenţa unei alte femei... zi de zi... în preajma dumnea- 
voastră... 

SOLNESS Da, sigur... Aveţi poate dreptate. Şi Aline de 
altfel. Numai că situaţia nu se poate schimba. 

DOCTORUL HERDAL Dar n-aţi putea angaja un func- 
ţionar in locul ei? 

SOLNESS Primul neisprăvit care s-ar prezenta, nu? Şi 
care să nu-mi fie de nici un folos. 

DOCTORUL HERDAL Totuşi, dacă soţia dumnea- 
voastră... Slăbită cum este... Și dacă nu mai suportă situaţia? 

SOLNESS Dar pentru numele lui Dumnezeu, imi este 
indiferent... Eram gata să spun: trebuie s-o păstrez pe haja 
Fosli. Nimeni altcineva nu-mi poate fi de atita folos. 

DOCTORUL HERDAL Nimeni? 

SOLNESS (scurt) Nimeni. 

DOCTORUL HERDAL (trăgindu-și scaunul mai aproape) 
Ascultaţi-mă, domnule Solness, imi permiteţi — cu totul 
confidenţial — să pun o întrebare? 

SOLNESS Da, vă rog. 

DOCTORUL HERDAL Vedeţi dumneavoastră, in anumite 
chestiuni femeile au un fler al lor, un fler al dracului de fin. 

SOLNESS Da, au. Nimic mai adevărat... Ei și? 

DOCTORUL HERDAL Ascultaţi mai departe... Din mo- 
ment ce soția dumneavoastră nu o poate suferi de loc, dar 
absolut de loc pe această Kaja Fosli... 

SOLNESS Ei, şi ce-i cu asta? 

DOCTORUL HERDAL N-o îi avind ea un... un cit de 
mic temei... care să justifice această antipatie fără rezerve? 

SOLNESS (îl priveşte şi se ridică) Aha! 

DOCTORUL HERDAL Nu mi-o luaţi în nume de rău. Dar 
are ea oare vreun temei? 

SOLNESS (scurt și decis) Nu. 

DOCTORUL HERDAL Va să zică, absolut nici un temei? 

SOLNESS Nici unul in afară de propria ei bănuială. 

DOCTORUL HERDAL Știu că aţi cunoscut diferite femei 
în viața dumneavoastră. 

SOLNESS Da, am cunoscut. 

DOCTORUL HERDAL Şi, îmi pare, destul de... inde- 
aproape, pe unele. 

SOLNESS Şi asta-i e adevărat. 

DOCTORUL HERDAL Dar cu această domnişoară Fosli? 
Nu-i va să zică absolut nimic la mijloc? 

SOLNESS Nu, absolut nimic... în ceea ce mă priveşte. 

DOCTORUL HERDAL Dar în ceea ce o priveşte pe ea? 

SOLNESS Mi se pare, dragă domnule doctor, că la intre- 
barea asta nu am dreptul să răspund... 

DOCTORUL HERDAL Pornisem de la flerul soţiei 
dumitale. 

SOLNESS Da, întocmai. Pină în clipa aceasta (coborind 
vocea) „flerul“ Alinei, așa cum îl numiţi dumneavoastră, a 
trecut examenul într-un anumit fel... 

DOCTORUL HERDAL Ei, vedeţi? 

SOLNESS (se așază) Doctore Herdal, vă voi istorisi 
acum o poveste ciudată. Bineînţeles, numai dacă sinteţi 
dispus s-o ascultați. 

DOCTORUL HERDAL Ascult cu plăcere povești ciudate. 

SOLNESS Ei bine. Vă amintiţi probabil că i-am angajat 
la mine pe Knut Brovik şi pe fiul său, atunci cînd bătrinul 
se afla într-o situaţie proastă. 

DOCTORUL HERDAL Cunosc oarecum problema... 

SOLNESS De fapt, vezi dumneata, amindoi sint băieţi 
harnici. Cu calităţi, fiecare în felul lui. Pe urmă, fiul n-a găsit 
altceva mai bun de făcut decit să se logodească. Natural, 
urmează să se căsătorească şi să se apuce apoi de construcţii 
pe cont propriu... Cam la asemenea lucruri se gindesc tinerii 
ăștia... 

DOCTORUL HERDAL (rizind) Da, obiceiul ăsta prost 
de a dori să se căsătorească... 

SOLNESS Ei, dar asta nu-mi serveşte mie. Fiindcă, la 
rindul meu, am şi eu nevoie de Rangar. Și de bătrin. Este 
extraordinar de abil la calcularea rezistenţei materialelor şi 
la... la... dracu ştie cum le mai zice la toate astea. 

DOCTORUL HERDAL Ei da, și toate astea fac parte din 
meserie. Şi de ele e nevoie... 

SOLNESS Bineînţeles. Dar Ragnar vrea cu tot dina- 
dinsul să lucreze pe cont propriu. E hotărit şi nimic nu-l 
poate convinge să renunţe... 

DOCTORUL HERDAL Și totuși, a rămas mai departe la 
dumneavoastră. 

SOLNESS Da. Acum fiţi atent. Într-o zi, a venit aici 
Kaja Folsi să discute ceva cu Ragnar. Nu mai fusese niciodată 
aici. Cînd am văzut cît de ingrozitor de îndrăgostiţi sint unul 
de celălalt, m-a fulgerat o idee: dacă aş putea-o aduce şi pe 

ea să lucreze aici, la mine, atunci poate ar rămîne și Ragnar... 
Poate că n-ar mai pleca... 

DOCTORUL HERDAL O idee pe cit se poate de înţeleaptă. 

SOLNESS Da, dar în clipa aceea n-am suflat nici un 
cuvint despre ce gindeam. Stăteam doar și mă uitam la ea... 
şi-mi doream puternic, cu toată tăria, s-o am aici. Pe urmă, 
am schimbat cu ea citeva cuvinte amabile despre lucruri cu 
totul indiferente. Şi după aceea a plecat. 

DOCTORUL HERDAL Și? 

SOLNESS Dar iată că a doua zi, către seară, după ce 
Ragnar și bătrinul Brovik plecaseră acasă, iată că mă 
pomenesc din nou cu ea aici, ca şi cum eu și cu dinsa am 
îi avut o învoială a noastră. 

DOCTORUL HERDAL O învoială? În legătură cu ce? 

SOLNESS Exact în legătură cu acel lucru pe care mi-l 
dorisem aici cu o zi înainte, dar despre care pur şi simplu nu 
scosesem nici măcar o singură vorbă. 

DOCTORUL HERDAL Foarte ciudat, într-adevăr... 

SOLNESS Da, nu-i aşa? Şi acum voia să ştie care-ar fi 
atribuţiile ei, aici... Ce-ar avea de făcut. Şi dacă n-ar putea 
începe chiar din dimineaţa următoare. Şi alte de-alde astea... 

DOCTORUL HERDAL Nu credeți că a făcut-o numai 
pentru a fi impreună cu iubitul ei? 

SOLNESS La început aşa mi-am închipuit și eu. Dar nu, 
nu era aşa. De el s-a înstrăinat cu totul, chiar de îndată cea 
venit să lucreze aici, la mine... 

DOCTORUL HERDAL Prin urmare a... alunecat spre 
dumneavoastră. 

SOLNESS Da, cu totul. Am băgat de seamă, de pildă, 
ce simte atunci cînd o privesc din spate. E destul să fiu 
undeva, în apropierea ei, ca să înceapă să tremure... să fie 
foarte tulburată. Ce ziceţi de asta? 

DOCTORUL HERDAL Se poate explica. 

SOLNESS Dar celălalt fenomen? Faptul că ea a crezut 
că-i spusesem ceea ce nu-i spusesem, ci dorisem numai... Ceea 
ce îmi spusesem mie și numai mie, în tăcere, fără să rostesc 
un cuvint. Îmi puteţi da o explicaţie, domnule doctor 
Herdal? Despre asta ce ziceţi? 

DOCTORUL HERDAL Nu, asta nici nu încerc să explic... 

SOLNESS Bănuiam eu. De aceea nici n-am vrut să 
vorbesc... Dar cu timpul, inţelegeţi, a devenit ingrozitor de 

greu pentru mine. De dimineaţă pină seara, zi de zi, trebuie 
să mă prefac, ca şi cum eu... Şi apoi e păcat de ea, sărmana. 
(Vehement.) Dar altfel nu se poate! Pentru că dacă pleacă 
ea de la mine, pleacă și Ragnar. 

DOCTORUL HERDAL Și nu i-aţi explicat soţiei dumnea- 
voastră cum stau lucrurile? 

SOLNESS Nu. 

DOCTORUL HERDAL De ce? Pentru numele lui Dumne- 
zeu, de ce n-o faceţi? 

SOLNESS (îl privește țintă; apoi, cu o voce înăbușită) 
Pentru că... pentru că am impresia că-mi aplic singur o 
dreaptă gi binefăcătoare pedeapsă prin acest supliciu: lăsîn- 
du-mă nedreptăţit de Aline. 

DOCTORUL HERDAL (clătinînd capul) Dumnezeu mi-e 
martor dacă pot pricepe un singur cuvint. 

SOLNESS Vedeţi dumneavoastră, este întocmai ca și 
cînd mi s-ar scădea cite puţin, cite puţin, dintr-o mare, 
dintr-o fără margini de mare datorie a mea... 

DOCTORUL HERDAL Faţă de soţia dumneavoastră? 

SOLNESS Da. Și asta ușurează întotdeauna conștiința, 
Poţi răsufla mai liber un timp, mă înţelegeţi? 

DOCTORUL HERDAL Domnul mi-e martor dacă pricep 
măcar o vorbă... 

SOLNESS (se ridică din nou, întrerupindu-l) Bine, bine. 
Și-acum, destul! Să nu mai vorbim de asta. (Străbate odaia, 
se întoarce și se oprește lingă masă. Se uită la medic, cu un suris 
cald.) Ei, doctore, se pare că m-aţi făcut să alunec serios pe 
panta destăinuirilor. 

DOCTORUL HERDAL (ușor iritat) Să alunecaţi? Dar 
n-am reuşit să pricep nimic din destăinuirile dumneavoastră, 
domnule Solness. 

SOLNESS Spuneţi mai degrabă că nu v-au interesat de 
loc. Altceva vă interesează... Am remarcat... 

DOCTORUL HERDAL Ce aţi remarcat? 

SOLNESS Staţi aici comod şi mă ţineţi sub observaţie. 

DOCTORUL HERDAL Eu vă ţin sub observaţie? Sfinte 
Dumnezeule! (Tresărind.) Dar în ce scop aş face-o? 

SOLNESS Fiindcă și dumneavoastră credeţi despre 
mine acelaşi lucru pe care-l crede şi Aline. 

DOCTORUL HERDAL Şi ce crede ea despre dumnea- 
voastră? 

SOLNESS (din nou reținut) Da... De la un timp, a 
inceput să creadă — cum să vă spun? — că aș fi bolnav. 

DOCTORUL HERDAL Bolnav? Dumneavoastră? Dar 
nu mi-a spus nimic. Și ce aveţi... ce vă supără, dragă 
domnule? 

SOLNESS (se apleacă peste spătarul scaunului și şopteşte) 
Aline crede că sint nebun, da, asta crede. 

DOCTORUL HERDAL  (ridicindu-se) Dar dragă, dar 
iubite domnule Solness... 

SOLNESS Da, așa cum știu că trăiesc, ştiu că ea aşa 
crede. Așa este. Şi părerea ei a devenit şi a dumneavoastră. 
O, vă pot asigura, domnule doctor, n-am nici o îndoială în 
privința asta... Nu mă las atît de uşor înşelat... Vreau s-o 

tiţi... 

dă DOCTORUL HERDAL (privindu-l mirat) Niciodată, 
domnule Solness, niciodată nu mi-a trecut prin minte 
gindul ăsta. 

SOLNESS (cu un ris neîncrezător) Serios?  Într-ade- 
văr, nu? 

DOCTORUL HERDAL Nu, niciodată! Și, cu siguranţă, 
nici soţiei dumneavoastră. Sint aproape gata s-o şi jur. 

SOLNESS Ei, atunci lăsaţi totul aşa cum este... Fiindcă 
într-un fel, vedeţi dumneavoastră, ea ar putea avea totuși... 
Da, ar putea avea pină la urmă un temei pentru a crede asta. 

DOCTORUL HERDAL Nu, acum într-adevăr trebuie 
să-i spun! 

SOLNESS (întrerupindu-l cu o mişcare a miinii) E mai 
cuminte, dragă doctore, să nu mergem mai departe cu 
povestea asta. E mai bine să rămină fiecare la părerea sa. 
(Schimbind tonul, devenind uşor vesel.) Ascultă, doctore... 
hm! 

DOCTORUL HERDAL Da? 

SOLNESS Din moment ce nu credeți că sint... bolnav... 
să spunem... nebun... mă rog, poate numai sărit, în fine, 
aşa ceva... 

DOCTORUL HERDAL Ce vreți să spuneți? 

SOLNESS Atunci vă îinchipuiți, probabil, că sint un om 
extraordinar de fericit? 

DOCTORUL HERDAL Să fie oare asta numai o închipuire? 

SOLNESS (rizîind) Nici vorbă!! Gindiţi-vă: să fii 
constructorul Solness! Halvard Solness — Doamne, Dumne- 
zeule! Sigur, sînt fericit! 

DOCTORUL HERDAL Părerea mea este că aţi avut un 
noroc cu totul neobișnuit! 

SOLNESS (stăpinindu-și un suris) Da, din acest punct 
de vedere nu mă pot plinge... 

DOCTORUL HERDAL Mai întii, pentru că a ars acea 
veche şi urită cetăţuie de tilhari. A fost, desigur, un mare 
noroc... 

SOLNESS (serios) Ceea ce a ars pînă în temelii a fost 
casa părintească a Alinei... Asta vă rog să nu uitaţi... 

DOCTORUL HERDAL Desigur, pentru soţia dumnea- 
voastră trebuie să îi fost o mare durere... 

SOLNESS Peste care n-a putut trece nici pînă în ziua 
de azi... Sint doisprezece-treisprezece ani de-atunci și totuși... 

DOCTORUL HERDAL Dar ceea ce s-a întimplat după 
aceea a fost cu siguranţă, pentru ea, cea mai grea lovitură... 

SOLNESS Şi prima și cealaltă, la fel de grele... 

DOCTORUL HERDAL Dar dumneavoastră, dumnea- 
voastră personal, aţi făcut un salt imens. Aţi început ca 
băiat sărac, de la ţară, iar acum vă aflaţi în fruntea celor din 
breasla dumneavoastră. Da, domnule Solness, norocul a fost 

într-adevăr de partea dumneavoastră. 

SOLNESS (privindu-l timid) Da, dar tocmai asta mă 
face să mă înspăimînt atit de îngrozitor. 

DOMNUL HERDAL Să vă înspăimintaţi? Că aveţi atita 
noroc? 

SOLNESS Și acum, ca şi înainte, mi-e teamă... o teamă 
cumplită... Fiindcă, vă închipuiţi, odată și odată va veni 
momentul în care mi se va da lovitura pe la spate. Mortală!... 

DOCTORUL HERDAL A! Prostii. Cine să vă lovească? 

SOLNESS (sigur şi energic) Tineretul! 

DOCTORUL HERDAL Ei, tineretul! Doar nu vă închi- 
puiţi că o să vă arunce la lada cu vechituri. Poziţia dumnea- 
voastră este mai sigură astăzi decit oricind... Sinteţi de 
neclintit, ca un zid de cetate. 

SOLNESS Nu, nu, se apropie clipa. O intuiesc, o simt 
cum se apropie. Ba unul, ba altul, încep să-ţi pretindă: 
retrage-te, fă-mi mie loc... apoi năvălesc toţi ceilalți: fă loc, 

fă loc, loc, loc! Da, ţine minte, doctore, într-o bună zi o 
să mă pomenesc aici cu tineretul bătindu-mi în ușă. 

DOCTORUL HERDAL (rîzînd) Doamne, Dumnezeule! 
Ei şi? 

i SOLNESS Cum „ei şi“? În clipa aceea s-a sfirșit cu 
constructorul Solness... (Se aud bătăi în ușa din stinga. 
Solness tresare.) Ce-a fost asta? N-aţi auzit? 

DOCTORUL HERDAL Bate cineva la ușă. 
SOLNESS (tare) Intră! 


(Hilde Wangel intră pe ușa care dă in vestibul. 

Este de statură mijlocie, mlădios și fin clădită. Pu- 

țin arsă de soarele și briza mării. Poartă o rochie de 

excursie cu fusta sumeasă, guler larg marinăresc și o 

beretă de marinar pe cap. Un rucsac, un pled prins 
în curele și un alpenstock lung.) 


HILDE WANGEL (îndreptindu-se spre Solness cu ochi 
strălucitori de bucurie) Bună seara! 

SOLNESS (privind-o nesigur) Bună seara! 

HILDE (rizind) Îmi vine să cred că nu mă recunoașteţi. 

SOLNESS Nu, mărturisesc... În orice caz, pentru 
moment... 

DOCTORUL HERDAL (apropiindu-se) Dar eu vă recu- 
nosc, domnişoară. 

HILDE (înveselită) A, dumneavoastră sinteţi! 

DOCTORUL HERDAL Da, eu sint! (Către Solness.) 
Ne-am întilnit în vara asta, sus pe munte, la o cabană... 
(Către Hilde.) Ce s-a intimplat cu celelalte doamne? 

HILDE O, ele s-au îndreptat spre vest. 

DOCTORUL HERDAL Nu le-au plăcut glumele şi zarva 
pe care o făceam noi, serile... 

HILDE E sigur că nu le-au plăcut. 

DOCTORUL HERDAL (ameninţind-o cu degetul) Şi nici 
nu vă puteau ierta că... aţi cochetat un pic cu noi. 

HILDE Dar bineinţeles că era mai distractiv decit să 
stau şi să împletesc la ciorapi, alături de venerabilele 
doamne... 

DOCTORUL HERDAL Sint absolut de aceeași părere. 

SOLNESS Astă-seară aţi sosit în oraş? 

HILDE Chiar în clipa astal 


391 


DOCTORUL HERDAL Singură? Nu vă însoţeşte nimeni, 
domnişoară Wangel? 

HILDE Nimeni. 

SOLNESS Wangel? Vă numiţi Wangel? 

HILDE (privindu-l cu o veselie mirată) Chiar aşa mă 
cheamă! 

SOLNESS Atunci, poate că sinteţi fiica medicului de 
district... De sus, de la Lysanger. 

HILDE (același joc) Da’ a cui fiică gindiţi că aș putea fi? 

SOLNESS În acest caz ne-am mai întilnit acolo, sus. În 
vara în care am construit un turn la biserica cea veche. 

HILDE (serioasă) Da, atunci. 

SOLNESS Ei, a trecut multă vreme de atunci. 

HILDE (privindu-l țintă) Exact zece ani. 

SOLNESS Sigur că pe vremea aceea eraţi un copil... 

HILDE (întrerupindu-l) ...un copil de vreo doisprezece- 
treisprezece ani, în tot cazul. 

DOCTORUL HERDAL Pentru prima oară vă aflaţi în 
orașul nostru, domnişoară Wangel? 

HILDE Da, cam aşa... 

SOLNESS Și... în sfirşit... probabil că nu cunoaşteţi pe 
nimeni aici... 

HILDE Pe nimeni, afară de dumneavoastră. Da, şi pe 
soția dumneavoastră. 

SOLNESS Așa, va să zică o cunoaşteţi și pe dinsa? 

HILDE Destul de aproximativ... Am fost cîteva zile 
împreună la sanatoriu. 

SOLNESS Aha! Acolo, sus. 

HILDE Mi-a spus că-mi permite s-o vizitez, dacă mă 
abat vreodată prin oraş. De altfel, nici nu era nevoie să-mi 
spună, fiindcă oricum veneam... 

SOLNESS Mă mir că nu mi-a vorbit niciodată. 

HILDE (lasă bastonul după sobă, îşi desface rucsacul și 
îl pune împreună cu pledul pe canapea. Doctorul Herdal vrea 
să-i ajute. Solness stă și o priveşte. Hilde se îndreaptă spre el.) 
Așa că v-aș ruga, dacă-mi îngăduiţi, să rămin aici peste 
noapte. 

SOLNESS Cu multă plăcere. 

HILDE Altă îmbrăcăminte n-am, decit ce-i pe mine. A, 
da, mai am în rucsac un rind de schimburi, dar trebuiesc 
spălate; sint groaznic de murdare. 

SOLNESS Se aranjează și asta... Numai o clipă, s-o 
anunţ și pe soţia mea că... 

DOCTORUL HERDAL Între timp, îmi voi vizita 
bolnavii... 

SOLNESS Da, foarte bine. După aceea să vă reîntoarceţi. 

DOCTORUL HERDAL (vesel, aruncînd Huldei o privire) 
Da, puteţi fi absolut sigur. (Rizind.) În orice caz, previ- 
ziunea dumneavoastră, domnule Solness, a fost pe cît se poate 
de exactă... 

SOLNESS Cum adică? 

DOCTORUL HERDAL Tineretul! A venit totuşi şi v-a 
ciocănit în ușă... 

SOLNESS (însufleţindu-se) Da, fireşte, dar în alt fel... 

DOCTORUL HERDAL Nu încape îndoială..: (Iese pe ușa 
care dă în vestibul. Solness deschide ușa din dreapta şi vorbeşte 
spre odaie.) 

SOLNESS Aline! Vrei să fii drăguță să vii încoace? Este 
aici o domnişoară Wangel, pe care o cunoşti. 

DOAMNA SOLNESS (apărind în prag) Cine ziceai c-a 
venit? (O zărește pe Hilde.) A, dumneata erai, domnişoară? 
(Se apropie şi-i întinde mina.) Va să zică totuși ai venit 
în oraș! 

SOLNESS Domnișoara Wangel a sosit chiar acum şi ar 
dori să rămînă aici peste noapte... 

DOAMNA SOLNESS Aici, la noi? Da, cu plăcere... 
SOLNESS Și lucrurile ei, știi, ar trebui puse puţin în 
ordine. 

DOAMNA SOLNESS Mă voi ocupa deea... Voi face tot ce 
trebuie. E de datoria mea. Desigur, cufărul va sosi mai tirziu. 

HILDE N-am nici un cufăr. 

DOAMNA SOLNESS Ei! Vreau să sper că se va aranja și 
asta. Dar deocamdată va trebui să rămineţi in tovărăşia 
soțului meu. Eu mă voi îngriji de odaie, ca să fie cit mai 
plăcută și confortabilă... 

SOLNESS N-am putea folosi una dintre odăile copiilor? 
Sint doar gata aranjate. 

DOAMNA SOLNESS Ba da. Acolo e loc chiar mai mult 
decit trebuie... (Către Hilde.) Luaţi loc şi odihniţi-vă puţin. 
(lese prin dreapta. Hilde, cu miinile la spate, umblă prin 

odaie, uitindu-se ba la una, ba la alta. Solness stă în fata mesei 
tot cu miinile la spate, și o urmăreşte cu privirea.) ` 

HILDE (se oprește și se uită la el) Dumneavoastră aveti 
mai multe odăi pentru copii? i 

SOLNESS În casă sint trei odăi pentru copii. 

HILDE Ei, cum așa? Înseamnă că aveți, cu siguranță, 
o droaie de copii. 

SOLNESS N-avem nici un copil. Dar pentru un timp, ați 
putea fi dumneavoastră copilul nostru. 

HILDE Da, timp de o noapte. N-am să țip și am să 
încerc să dorm ca un buștean. 

SOLNESS Da, îmi închipui, sinteţi desigur foarte 
obosită. 

HILDE Nicidecum |! Cu toate astea... E grozav de plăcut 
să poţi sta aşa, întinsă, şi să visezi. 

SOLNESS Visaţi deseori noaptea? 

HILDE O, da, aproape întotdeauna. 

SOLNESS Şi ce visaţi de cele mai multe ori? 

HILDE Nu vă voi spune-o chiar în seara asta... altă 
dată, poate. (Își reia plimbarea prin odaie, se opreşte lingă 
birou şi cotrobăie prin caiete şi hirtii.) 

SOLNESS (apropiindu-se) Căutaţi ceva? 

HILDE Nu, mă uit doar... (Întorcindu-se.) Poate nu 
e voie? 

SOLNESS Ba da, vă rog. 

HILDE Chiar dumneavoastră scrieţi în registrul acesta 
mare? 

SOLNESS Nu, contabila. 

HILDE A, o femeie! 

SOLNESS (surizind) Bineinţeles... 

HILDE Una care își face tot timpul de lucru pe aici... 

SOLNESS Da. 

HILDE Măritată? 

SOLNESS Nu. Domnişoară. 

HILDE A, aga! 

SOLNESS Dar probabil că se va mărita acum, foarte 
curind. 

HILDE Asta-i foarte bine pentru „domnişoara“ ! 

SOLNESS Dar nu și pentru mine. Nu va mai avea cine 
să mă ajute. 

HILDE Şi nu veţi putea găsi alta, care să fie totatit 
de capabilă. 

SOLNESS Poate aţi vrea dumneavoastră să rămineţi 
aici şi să scrieţi în registrul acesta mare? 

HILDE (măsurindu-l cu privirea) S-o credeţi dumnea- 
voastră! Nu, mulţumesc foarte mult! Nici să nu mai vorbim 
de asta... (Porneşte din nou prin odaie şi se așază în balansoar. 
Solness se duce şi el lingă masă.) 

HILDE (continuind oarecum convorbirea) ...îiindcă aici 
sint desigur alte lucruri de făcut decit să te apuci tocmai de 
așa ceva. (Privindu-l surizătoare.) Nu sinteţi şi dumnea- 
voastră de aceeaşi părere? 

SOLNESS Se-nţelege. Mai intii de toate, o raită prin 
magazine, ca să vă echipați cum se cuvine... 

HILDE (veselă) Nu, cred că la asta voi renunţa. 

SOLNESS Aşa! 

HILDE Fiindcă, trebuie să ştiţi, mi-am risipit toţi banii. 

SOLNESS (riîzind) Va să zică, nici cufăr, nici bani. 

HILDE Nici de unele. Ei, dar nu-mi pasă de loc! 

SOLNESS Vezi, tocmai asta îmi place la dumneata. 

HILDE Numai asta? 

SOLNESS Şi altele. ( Așezindu-se în fotoliu.) Mai trăieşte 
tatăl dumitale? 

HILDE Da, trăieşte. 

SOLNESS Și acum te-ai gindit să-ţi urmezi studiile aici, 
în oraș? 

HILDE Nu, nici prin minte nu mi-a trecut! 

SOLNESS Dar vei rămine un timp aici, cred? 

HILDE În funcţie de împrejurări... (Stă o clipă și se 
uită la el, numai pe jumătate serioasă, încercînd să-și ascundă 
un zîmbet. Apoi îşi scoate pălăria şi o aşază în fața ei, pe masă.) 
Domnule constructor! 

SOLNESS Da? 

HILDE Oare dumneavoastră v-aţi pierdut memoria? 

SOLNESS Memoria? După cite ştiu, nu. 

HILDE Și nu vreţi de loc să vorbim despre cele petrecute 
acolo, sus? 

SOLNESS (se miră o clipă) A, la Lysange? (Cu indi- 
ferenţă.) Îmi pare că nu avem prea multe de vorbit despre... 
atunci. 

HILDE (privindu-l mustrător) Cum puteţi spune una 
ca asta? 

SOLNESS Atunci vorbeşte-mi dumneata despre... acele 
timpuri. 

HILDE După ce turnul a fost terminat, s-a dat în sat o 
mare serbare... 

SOLNESS Ziua aceea n-am s-o uit cu una, cu două! 
( Surîde ușor.) 

HILDE (riîzind) Nu? Drăguţ din partea dumneavoastră. 

SOLNESS Drăguţ! 

HILDE Cinta muzica în Piaţa Bisericii. Și erau sute, 
sute de oameni. Noi, şcolăriţele, eram îmbrăcate în alb și 
aveam fiecare cite un steguleţ... 

SOLNESS A, da, multe steguleţe... De stegulețe îmi 
aduc foarte bine aminte! 

HILDE Dumneavoastră v-aţi urcat drept în sus, pe 
schelă. Pînă sus de tot. Și în mină aveaţi o coroană mare, pe 
care aţi atirnat-o în virful moriștii de vint. 

SOLNESS (întrerupind-o) ...Aşa obișnuiam să fac pe 
atunci; e o datină veche. 

HILDE A fost atit de extraordinar, de pasionant: să 
stai acolo, jos, şi să priveşti în sus, spre dumneavoastră. 
Gindiţi-vă numai, dacă s-ar fi întîmplat să cadă ! El, chiar el, 
constructorul! 

SOLNESS (parcă vrînd să-i distragă atenția) Da, da, da. 
S-ar fi putut foarte bine întîmpla, fiindcă unul dintre drăcu- 
şorii aceia îmbrăcați în alb, striga cit îl ţinea gura, uitindu-se 
la mine... 

HILDE (strălucind de bucurie) Urraa pentru construc- 
torul Solness! Da! 

SOLNESS Agita, flutura, într-una și cu atita frenezie 
steguleţul, încît mai-mai că am ameţit privindu-l... 

HILDE (în surdină, cu gravitate) Drăcuşorul acela 
eram eu. 

SOLNESS (privind-o ţintă) De asta sînt sigur acum. 
Trebuie să fi fost dumneata. 

HILDE (din nou animată) Pentru că era atit de extra- 
ordinar, de pasionant, de incîntător. Nu-mi puteam închipui 
că ar mai putea exista în lumea întreagă un alt constructor 
care să clădească un turn atit de... atit de nesfirșşit de înalt. 
Şi, pe deasupra, să stea el însuși cocoţat pe cel mai înalt virf! 

Viu ca lumina! Şi să nu ameţească de loc, cituși de puţin! 
Într-un fel, gindul că aţi fi putut ameţi era mai ameţitor 
decit orice... 

SOLNESS De unde ştiai dumneata cu atita siguranţă că 
mie nu-mi era... 

HILDE (gest de negaţie) O, nu! O simţeam lăuntric! 
Altminteri n-aţi fi stat acolo sus, cintind. 

SOLNESS (privind-o mirat) Am cintat? Am cintat eu? 

HILDE Da, desigur! 

___ SOLNESS (clătinind din cap) În viaţa mea n-am cintat 
nici o singură notă. 

HILDE Ba da, atunci aţi cîntat. Se auzeau parcă harfe 
in văzduh. 

SOLNESS (gînditor) E ceva ciudat în povestea asta! 

HILDE (taceo clipă, se uită la elşi spune cu vocea scăzută) 
Dar abia după aceea a urmat ceea ce a fost mai important. 

SOLNESS Mai important? 

HILDE (strălucitor de vioaie) Da, despre asta sint sigură 
că nu-i nevoie să vă mai amintesc. 

SOLNESS O, ba da, ajută-mă puţin, să-mi amintesc... 

HILDE Chiar nu vă mai amintiţi că a fost un banchet 
in cinstea dumneavoastră, la club? 

SOLNESS Ba da. Trebuie să fi fost în aceeași după- 
amiază, pentru că a doua zi dimineaţa am și plecat. 

HILDE lar de la club aţi fost poftit la noi acasă, la o 
serată. 

SOLNESS Într-adevăr, aşa a fost, domnişoară Wangel. 
Este remarcabil cit de bine s-au întipărit în mintea dumitale 
toate fleacurile astea. 

HILDE Fleacuri? Dar știți că sinteţi grozav! Și ăsta a 
fost un fleac, că am rămas singură cu dumneavoastră în 
odaie, atunci cind aţi sosit? 

SOLNESS Va să zică dumneata erai? 

HILDE (fără a-i răspunde) Dar atunci nu mi-aţi spus 
că sint un drăcugor... 

SOLNESS Nu, probabil că nu. 

HILDE Aţi spus că sînt încintătoare în rochia mea albă, 
și că arăt ca o mică prinţesă. 

SOLNESS Am spus, desigur. Și era adevărat, domni- 
şoară Wangel, şi fiindcă mă simţeam în ziua aceea atit de 
eliberat, de ușurat... 

HILDE Și aţi mai spus că atunci cînd voi fi mare, voi 
deveni prinţesa dumneavoastră. 

SOLNESS (rizind uşor) la te uită, ia te uită, am mai 
spus-o și p-asta? 

-HILDE Da, sigur! Şi atunci cînd v-am întrebat cit timp 
voi avea de așteptat, mi-ați răspuns că veţi reveni peste 
zece ani, ca un zmeu, şi mă veţi răpi. În Spania sau nu mai 
ştiu unde. Și mi-aţi promis că acolo îmi veţi cumpăra o 
împărăție. 

SOLNESS (acelaşi joc) De, după o masă bună nu te mai 
uiţi chiar atit de îndeaproape la bani... Şi, într-adevăr, le-am 
spus eu toate astea? 

HILDE (rizînd încet) Da. Şi mi-aţi mai spus şi cum se 
va numi împărăția. 

SOLNESS Ei aş! 

HILDE Spuneaţi că se va numi Portocalia. 

SOLNESS Ah! Ce nume îmbietor! 

HILDE Nu mi-a plăcut de loc. Era ca şi cum ați fi vrut 
să vă bateţi joc de mine. 

SOLNESS Dar sigur nu asta era intenţia mea. 

HILDE Într-adevăr, nici nu s-ar fi putut crede așa ceva, 
după cele ce-aţi făcut după aceea. 

SOLNESS Pentru Dumnezeu, ce-am mai făcut 
după aceea? 

HILDE Bine, dar atit ar mai lipsi: să fi uitat şi urmarea! 
Pentru că un astfel de lucru, dupăciteştiu eu, probabil că nu 
trebuie să se uite. 

SOLNESS Da, dar dă-mi un indiciu... Şi atunci, 
poate... Ei? 

HILDE (privindu-l atent) M-aţi luat și m-aţi sărutat, 
constructore Solness. 

SOLNESS (cu gura căscată, ridicîndu-se) Am făcut 

eu asta? 

HILDE Daa, aţi făcut-o. M-aţi luat în braţe, mi-aţi 
răsturnat capul pe spate şi m-aţi sărutat. De multe ori. 

SOLNESS Nu! Dar, dragă, scumpă domnişoară Wangel! 

HILDE N-aţi vrea cumva s-o negaţi? 

SOLNESS Ba da, o neg! Cu toată convingerea! 

HILDE (privindu-l batjocoritor) Va să zică așa! (Se 
întoarce și se duce încet pină aproape de sobă, unde se oprește 

cu spatele şi rămîne nemişcată, cu mîinile la spate. Scurtă 
pauză.) 

SOLNESS (încet, tăcut, vine pină în spatele ei) Domni- 
şoară Wangel! (Hilde tace și nu se mişcă.) Haide, nu mai sta 
așa, ca o stană. Cele pe care le-ai povestit, le-ai visat, pro- 
babil. (Punind mina pe braţulei.) Ascultă-mă acum... (Hilde 
face un gest de nerăbdare, ridică un umăr. Pe Solness îl fulgeră 
o idee. ) Sau poate că... Stai... Aşteaptă... Poate că dedesubtul 
acestei povestiri se ascunde ceva mult mai adinc... (Hilde 
rămine nemişcată. Solness, cu voce scăzută, dar cu intensitate. ) 
Da, trebuie că eu... că eu, m-am gîndit la toate astea... 
Trebuie să le fi vrut, să lefi dorit, să fiavut poftă să le 
fac. Și atunci... asta să fi creat o legătură... (Hilde continuă 
să tacă. Solness, cu nervozitate.) Şi dracu mai știe! Aşa am 
ajuns, probabil, s-o şi fac! 

HILDE (întoarce puţin capul, dar fără a-l privi) Deci, 
acum recunoaşteţi? 

SOLNESS Da, tot ce doreşti! 

HILDE Că m-aţi luat în braţe... 

SOLNESS Bineînțeles! | 

HILDE ...Și mi-aţi răsturnat capul mult spre spate... 

SOLNESS Foarte mult spre spate... 

HILDE ...Și m-aţi sărutat... 

SOLNESS Se-nţelege! 

HILDE ...De multe ori... 

SOLNESS De cite ori vrei dumneata! 

HILDE (se întoarce brusc spre el, avind din nou aceeași 
expresie strălucitoare, de bucurie în ochi) Vedeţi că am reuşit 
pină la urmă să vă fac să vă aduceţi aminte? 

SOLNESS (strivind între buze un început de ris) Dar nici 
n-ar fi fost posibil să uit așa ceva... 

HILDE (din nou puţin posomorită, plecînd de lingă el) 
O, dumneavoastră!! Îmi închipui cite femei trebuie să fi 
sărutat în viață! 

SOLNESS Nu, asta nu trebuie s-o crezi despre mine. 
(Hild: se așază în fotoliu. Solness se reazemă de balansoar și o 

priveşte cercetător.) Domnișoară Wangel! 

HILDE Da? 

SOLNESS Și cum a mai fost? Ce s-a intimplat in conti- 
nuare între noi? 

HILDE În continuare...n -a mai fost nimic! Știţi prea 
bine! au sosit ceilalți oaspeţi și ne-am dus cu toţii la masă. 

SOLNESS Exact! Au venit ceilalţi... Cum am putut 
uita şi asta? 

HILDE O! Adevărul este că n-aţi uitat nimic. Dar v-a 
fost oarecum rușine... Știu eu, asemenea lucruri nu se uită. 

SOLNESS Nu, așa îmi pare şi mie... 

HILDE (din nou vioaie, se uită la el) Sau poate ați uitat 
şi în ce zi s-a petrecut? 

SOLNESS În ce zi? 

HILDE În ce zi ați înălţat coroana pe turn? Hai, spuneţi 
repede. 

SOLNESS Uite, îţi jur, am uitat în ce zi era... Atita 
ştiu că sînt zece ani de-atunci. Şi parcă era spre toamnă... 

HILDE (dind din cap încet, de cîteva ori) Da, în urmă 
cu zece ani. La 19 septembrie. 

SOLNESS Da, da, așa era, probabil, obiceiul. Ia te uită, 
dumneata îți amintești şi asta. (Oprindu-se.) Dar stai puţin! 
Da, azi sintem tot în 19 septembrie. 

HILDE Da, sintem în 19 septembrie; astăzi s-au împlinit 
exact zece ani... lar dumneavoastră n-aţi venit, aşa cum 
mi-aţi făgăduit... 

SOLNESS Ți-am făgăduit? Vrei poate să spui că am vrut 
mai curind să te sperii cu acea ameninţare. 

HILDE Nu văd aici nimic care-ar fi putut să-mi inspire 
teamă... 

SOLNESS Ei bine, atunci a fost doar o joacă... 

HILDE Cum? Aţi vrut să mă păcăliţi? 

SOLNESS Ei, poate numai să glumesc puţin! Martor 
mi-e cerul dacă-mi mai amintesc ceva. Dar trebuie să fi fost 
ceva. Erai un copil pe-atunci. 

HILDE Poate că nu eram nici chiar atit de copil cum vă 
închipuiți. Nu eram chiar atit de necoaptă cum credeţi. 

SOLNESS (privind-o cercetător) Te-ai gindit într-adevăr 
în tot timpul ăsta... Ai crezut serios că mă voi întoarce? 

HILDE (inăbuşindu-și un început de ris) Ei da! M-am 
așteptat la asta din partea dumneavoastră. 

SOLNESS Că voi veni acasă, la ai dumitale, şi te voi lua 
cu mine? 

HILDE Ca un zmeu, da. 

SOLNESS Și să fac din dumneata o prinţesă? 

HILDE Mi-aţi făgăduit-o, nu? 

SOLNESS Și să-ţi dăruiesc şi o împărăție? 

HILDE (uitîndu-se în tavan) De ce nu? Doar nu trebuia 
să fie chiar o împărăție adevărată... 

SOLNESS Dar, în orice caz, ceva care să aibă aceeași 
valoare? 

HILDE Cel puţin aceeași valoare. (Privindu-l o clipă.) 
Mă gindeam că dacă aţi fost capabil să construiți cel mai 
inalt turn din lume, atunci veţi putea probabil găsi şi o 
soluție pentru a-mi da o împărăție, într-un fel sau într-altul. 

SOLNESS (clătinînd din cap) Nu reușesc să te înţeleg 
prea bine, domnişoară Wangel. 

HILDE Adevărat? Nu puteţi? Mie mi se pare că-i atit 
de simplu... 

SOLNESS Nu mă pot încă dumiri dacă într-adevăr crezi 
tot ceea ce ai spus, sau dacă totul nu-i decit o glumă, o farsă 
pe care vrei să mi-o joci! 

HILDE (surizind) Să-mi bat joc? Și eu? 

SOLNESS Da... Să te distrezi pe seama dumitale și pe 
a mea... (Uiiindu-se la ea.) Ştii de mult, nu-i așa, că sint 
căsătorit? 


HILDE Da, am ştiut-o tot timpul... De ce mă între- 
baţi asta? 

SOLNESS (zvirlind replica) Nu, nu mi-a venit aşa... (Se 
uită serios la ea şi spune cu voce scăzută, înăbușită.) De ce aţi 
venit aici, domnişoară Wangel? 

HILDE Ca să-mi iau în stăpinire împărăţia. S-a implinit 
termenul... 

SOLNESS (rizind nestăpinit) Zău că ai haz! 

HILDE (veselă) Scoate-mi din pămînt, de unde-oi ști, 
împărăţia, domnule constructor! (Ciocănind cu degetele.) 
Pune împărăţia pe masă! 

SOLNESS (impinge balansoarul mai aproape și se așază) 
Nu, vorbind serios acum, de ce ai venit? În definitiv ce 
cauţi aici? 

HILDE O! Mai intii, vreau să merg peste tot şi să văd 
ce ai construit... 

SOLNESS O să ai atunci destul de mult de alergat... 

HILDE Într-adevăr, ai construit aici grozav de mult. 

SOLNESS Da, mai ales in ultimii ani. 

HILDE Şi multe turnuri de biserică? Din acelea nesfirșit 
de inalte? 

SOLNESS Nu. Nu mai construiesc turnuri de biserică, 
Și nici biserici. 

HILDE Atunci ce construiesti? 

SOLNESS Cămine pentru oameni. 

HILDE (gînditoare) N-aţi putea face şi deasupra cămi- 
nelor nişte mici, mici turnuri? 

SOLNESS (mirîndu-se) Ce vrei să spui? 

HILDE Mă gindesc la ceva care se înalţă în văzduh ca 
un semn al dorinţei de eliberare, iar sus de tot, ameţitor de 
sus, steagul. 

SOLNESS (meditind puțin) E destul de ciudat ceea ce 
spui. Pentru că tocmai asta doresc și eu mai mult să fac. 

HILDE (nerăbdătoare) Şi atunci de ce n-o faci? 

SOLNESS (clătinînd capul) Nu, oamenii nu vor... 

HILDE la te uită.. nu vor! 

SOLNESS (cu elan) Însă acum îmi construiesc o casă 
nouă. Aici, foarte în apropiere. 

HILDE Pentru dumneata personal? 

SOLNESS Da, e aproape gata. Şi deasupra ei va fi un 
turn. 

HILDE Un turn înalt? 

SOLNESS Da. 

HILDE Foarte înalt? 

SOLNESS Oamenii vor spune, desigur, că-i prea înalt... 
pentru o simplă casă. 

HILDE Vreau să văd turnul numaidecit, miine dimi- 
neață, cit mai devreme. 

SOLNESS (stă cu mina sprijinită în bărbie şi o privește 
țintă) Spune-mi, domnişoară Wangel, cum te numești? Vreau 
să spun, care e prenumele dumitale? 

HILDE Mă cheamă Hilde. 

SOLNESS (același joc) Hilde? Aga? 

HILDE O, nici asta nu-ți mai amintești? Chiar dum- 
neata personal m-ai numit Hilde, în ziua aceea cind te-ai 
purtat... cum nu trebuie. 

SOLNESS Cum nu trebuie? 

HILDE Pe atunci, îmi spuneai micuță Hilde. Şi nu-mi 
plăcea. 

SOLNESS Aşadar, nu-ți plăcea, domnişoară Wangel? 

HILDE Nu. În împrejurarea aceea, nu. De altfel, mi 
se pare că prințesa Hilde, ar suna mult mai bine. 

SOLNESS Sigur. Prinţesa Hilde... da, da. Şi cum ar 
trebui să se numească împărăția? 

HILDE A! Despre împărăţia aceea stupidă nu mai vreau 
să aud nici un cuvint. Acum îmi doresc... imi doresc... cu 
totul altceva! 

SOLNESS (se lasă pe speteaza scaunului și se uită mai 
deparie la ea) Nu-i ciudat? Cu cit mă gindesc mai mult, 
cu-atit imi dau mai bine seama că ani de-a rindul m-am 
chinuit cu... 

HILDE Cu ce? 

SOLNESS Ca să descopăr ceva... Ca să descopăr un lucru 
pe care l-am trăit o dată, dar pe care am impresia că l-am 
uitat... Dar niciodată nu voi descoperi care a fost acel lucru. 

HILDE Ar trebui să-ți faci noduri la batistă, domnule 
constructor. 

SOLNESS Da, ca după aceea să mă gindesc pentru ce 
le-am făcut. 

HILDE O, există şi astfel de vrăjitorii pe lumea asta! 

SOLNESS (ridicindu-se încet) Din fericire, ai venit 
intr-un moment foarte potrivit aici... tocmai acum. 

HILDE (privindu-l adînc) Foarte potrivit? 

SOLNESS Da, fiindcă eram singur, privind neajutorat 
în jurul meu.. . (Maii în surdină, liniştit.) Trebuie să-ți pun; 
a început să-mi fie frică... o ingrozitoare frică de tineret.. 

HILDE Pf! De tineret să-i fie cuiva frică? 

SOLNESS Da, tocmai de po De aceea m-am şi 
incuiat, m-am ferecat aici... (În taină.) Trebuie să știi că 
tineretul vrea să vină aici çi să-mi bată cu pumnii în ușă! Să 
năvălească aici, în casa mea. 

HILDE În cazul ăsta, părerea mea este că ar trebui să 
deschizi larg ușa — ca să intre toţi... 

SOLNESS Să le deschid uşa? 

HILDE Da, ca să poată pătrunde... Așa, cu voia dumi- 
tale... Să-i primeşti... 

SOLNESS Nu, nu, nu! Tineretul, vezi dumneata,.este 
replica pe care o primeşti! Este contralovitura... Tinerii 
ajung în îrunte pentru a prelua schimbul. Ca şi cum ar merge 
sub un nou drapel. 

HILDE (se ridică, se uită la el și rostește cu un tremur al 
buzelor) Pot să-ţi fiu cu ceva de folos, domnule constructor? 

SOLNESS Da, da, acum într-adevăr îmi poţi fi de folos. 
Îi văd, îi şi văd, parcă venind, mulţi, mărșăluind sub noul 
lor drapel. Tinereţea impotriva tineretului, va să zică! 


( Doctorul Herdal intră pe ușa vestibulului.) 


DOCTORUL HERDAL Ei, tot aici sînteţi? 

SOLNESS Da, am avut de vorbit mult și despre multe. 

HILDE Şi vechi și noi. 

DOCTORUL HERDAL Așa? 

HILDE O, a fost grozav de amuzant: constructorul 
Solness are o memorie pur şi simplu uluitoare. Îşi amintește 
toate și pină la cele mai mici detalii. (Doamna Solness intră 
pe ușa din dreapta.) 

DOAMNA SOLNESS Domnișoară Wangel, ţi-am pregătit 
odaia... Totul e în ordine... 

HILDE O, cit de drăguță siînteţi cu mine! 

SOLNESS (către soția lui) Odaia pentru copii? 

DOAMNA SOLNESS Da, cea din mijloc... Dar mai întii 
să mergem la masă. 

SOLNESS (arătind cu capul spre Hilde) Hilde va dormi 

în odaia copiilor. 

DOAMNA SOLNESS (uitîndu-se la el) Hilde? 

SOLNESS Da, pe domnișoara Wangel o cheamă Hilde, 
Am cunoscut-o cînd era încă un copil. 

DOAMNA SOLNESS Ei, ce spui, Halvard? Poftiţi, totul 
e pregătit... 


(Îl ia pe doctorul Herdal de braţ și iese cu el prin 
dreapta; între timp, Hilde și-a adunat lucrurile.) 


HILDE (încet şi repede, către Solness) E adevărat ceea 
ce mi-ai spus? Pot să-ţi fiu, în vreun fel, de folos? 

SOLNESS (luindu-i lucrurile din miîini) Am nevoie de 
dumneata. Eşti ceea ce am simţit, pînă la suferinţă, că-mi 
lipseşte. 

HILDE (îl privește cu ochi miraţi și fericiţi, apoi îşi 
împreună mîinile) O, tu, viaţă! O, tu, lume minunată! 

SOLNESS (încordat) Cum? 

HILDE lată că mi-am dobindit totuși, împărăţia. 

SOLNESS (fără să vrea, necontrolat) Hilde! 

HILDE (din nou, cu un tremur în jurul gurii) Aproape 
mi-am dobindit-o, voiam să spun. 


Actul II 


(Un salon mic, frumos mobilat, în locuinţa lui 
Solness. În fund, un glasvand care dă spre te- 
rasă şi grădină. În dreapta, un colţ obtuz cu o 
nișă în care sînt glastre cu flori și o fereastră mare. 
La fel în colţul din stinga; tot acolo se află şi o 
mică uşă tapetată. Pe fiecare perete lateral, uși 
obişnuite. În față, la dreapta, o consolă cu o oglin- 
dă mare. Bogată expoziţie de flori şi plante. În 
faţă, la stinga, o canapea, scaune şi o masă. Mai 
în fund, o bibliotecă. În faţa nişei, o măsuţă și 
scaune. Este devreme, înainte de masă. 
Constructorul Solness, în prim plan, şade la 
măsuţă, cu mapa lui Ragnar Brovik. Răsfoiește 
desenele iar la unele se uită mai îndeaproape. Doam- 
na Solness umblă tăcută, cu o cană de apă în mînă; 
se mișcă fără zgomot şi udă florile. Ca și în actul 
întii, e îmbrăcată în negru. Pălăria, pardesiul şi 
umbrela ei sînt așezate pe un scaun lingă oglindă. 
Solness o urmăreşte din cînd în cînd cu privirea, 
fără ca ea să observe. Amindoi tac.) 


(Kaja Fosli intră discret pe ușa din stinga.) 


SOLNESS (intoarce capul şi spune cu indiferenţă) A, 
dumneata erai? 

KAJA Da, voiam numai să ştii că am venit. 

SOLNESS Da, da, bine. E și Ragnar aici? 

KAJA Nu, încă nu. A trebuit să mai rămină puţin 
acasă, să aştepte doctorul. Dar vine el după aceea, și o să-i 
spun că ai întrebat de el. 

SOLNESS Cum îi mai merge bătrinului? 

KAJA Rău. Teroagă foarte mult să-l scuzi că este nevoit 
să rămină şi astăzi in pat — toată ziua. 

SOLNESS Foarte bine. Numai să stea liniștit! Acum 
poţi să-ţi vezi de lucru. 

KAJA Da. (Oprindu-se lingă uşă.) Vrei poate să vorbești 
cu Ragnar cînd va veni? 

SOLNESS Nu, nu, nu am nimic deosebit să-i spun. ( Kaja 
iese prin stinga. Solness continuă să frunzărească desenele.) 

DOAMNA SOLNESS (lingă plante) Dumnezeu știe dacă 
nu va muri şi el. 

SOLNESS (privind-o) Cum „şi el“? Şi cine încă? 

DOAMNA SOLNESS (evitind să-i răspundă) Da, da, 
Halvard, acum o să moară și bătrinul Brovik. Ai să vezi. 

SOLNESS Dragă Aline, n-ar fi bine să ieși, să te 
plimbi puţin? 

DOAMNA SOLNESS Da, de fapt, ar trebui să ies. (Con- 
tinuă să-și facă de lucru cu florile.) 

SOLNESS (aplecat peste desene) Mai doarme încă? 

DOAMNA SOLNESS (uitindu-se la el) Te preocupă dom- 
nişoara Wangel? 

SOLNESS (indiferent) Mi-a venit întimplător în minte... 

DOAMNA SOLNESS Domnişoara Wangel s-a sculat 
de mult. 

SOLNESS Aşaaa... 

DOAMNA SOLNESS Cind am intrat la ea în odaie, tocmai 
iși despacheta lucrurile. (Se duce în fața oglinzii şi începe 
încet să-și pună pălăria.) 

SOLNESS (după o scurtă pauză) Vezi, Aline, tot am 
găsit o întrebuințare pentru una din odăile copiilor. 

DOAMNA SOLNESS Da, am găsit. 

SOLNESS Şi parcă-i mai bine să nu stea chiar 
toate pustii. 

DOAMNA SOLNESS Acest pustiu este într-adevăr îngro- 
zitor. Din acest punct de vedere, ai dreptate. 

SOLNESS (inchide mapa, se ridică și se apropie) Vei 
vedea, Aline, de-acum înainte totul va fi mai bine pentru 
noi. Mult mai plăcut. Totul va fi mai ușor. Mai ales pentru 
tine. 

DOAMNA SOLNESS (uitindu-se la el) De-acum înainte? 

SOLNESS Da, crede-mă, Aline. 

DOAMNA SOLNESS Vrei să zici... fiindcă eaa venit aici? 

SOLNESS (stăpinindu-se) Voiam să spun... bineînţeles, 
după ce ne vom muta în casa noastră cea nouă. 

DOAMNA  SOLNESS  (luîndu-și  pardesiul) Crezi 
într-adevăr, Halvard? Crezi că atunci va fi mai bine? 

SOLNESS Nici nu-mi pot închipui altfel. Şi probabil că 
şi tu gîndești la fel. 

DOAMNA SOLNESS Nu-mi fac în general nici un fel de 
iluzii în legătură cu casa cea nouă. 

SOLNESS (indispus) Îmi vine destul de greu să te aud 
vorbind aşa, Aline. Fiindcă în primul rind pentru tine am 
construit-o. (Vrea să-i ajute să-și pună haina.) 

DOAMNA SOLNESS (ferindu-se) De fapt, faci prea mult 
pentru mine. 

SOLNESS (cu o anumită violenţă) Nu, nu, numai asta 
să n-o spui, Aline! Astfel de vorbe nu vreau să aud din 
gura ta. 

„DOAMNA SOLNESS Bine, Halvard, atunci nu le voi 
mai spune. 

SOLNESS Eu, însă, rămîn la părerea mea. Vei vedea 
ce bine te vei simţi în casa cea nouă. 

DOAMNA SOLNESS O, Doamne, mai poate fi bine pentru 
mine? 

SOLNESS (cu înfrigurare) Da! Da! Trebuie să fii sigură 
de asta! Pentru că acolo — ascultă ce-ţi spun! — vor fi 
neașteptat de multe lucruri care-ţi vor aminti de casa în care 
ai trăit... 

DOAMNA SOLNESS De casa care a fost a tatălui șia 
mamei mele, şi care a ars toată... toată... 

SOLNESS (cu o voce surdă) Da, da, sărmana mea Aline, 
a fost o lovitură ingrozitor de grea pentru tine. 

DOAMNA SOLNESS (izbucnind în tinguiri) Poţi să 
construieşti cît vrei, Halvard, dar mie nu vei mai putea 
niciodată să-mi reclădeşti un adevărat cămin. 

SOLNESS (umblind încolo şi incoace) Pentru numele lui 
Dumnezeu, să nu mai vorbim de asta... 

DOAMNA SOLNESS Nici nu avem obiceiul să vorbim de 
asta... Niciodată! Tu eviţi întotdeauna orice discuţie în 

SOLNESS (se oprește brusc și o priveşte) Eu? Fac eu aga 
ceva? Şi de ce aş face-o? O evit eu? 

DOAMNA SOLNESS O, da, dar te înţeleg atit de bine, 
Halvard. Îţi dai atita silinţă să mă cruți. Și să-mi găsești 
fel de fel de scuze. Faci tot ce poţi... 

SOLNESS (făcînd ochi mari) Tu? Chiar despre tine 
vorbeşti, Aline? 

DOAMNA SOLNESS Da, așa se pare, despre mine e vorba. 

SOLNESS (involuntar, privind înainte, ca pentru sine) 
Asta mai lipsea! 

DOAMNA SOLNESS În casa aceea veche, părintească, 
s-a întimplat pesemne ceea ce trebuia să se întimple. Dar 
Doamne, Dumnezeule, cind o nenorocire vine după alta... 

SOLNESS Da, aici ai dreptate. Cu nenorocul, se spune, 
nu poţi lupta; eşti neputincios. 

DOAMNA SOLNESS Dar ce-a urmat după incendiu... a 
fost tot ce poate fi mai îngrozitor. Tot ce poate fi mai... 

SOLNESS (violent) Nu te mai gindi la asta, Aline! 

DOAMNA SOLNESS Ba da, tocmai la asta trebuie să mă 
gindesc. Să pot, în sfirșit, să-mi vorbesc și mie o dată 
despre asta. Simt că nu mai pot suporta multă vreme ... Și 
mie, mie nu mi-o voi putea ierta niciodată... 

SOLNESS (într-o izbucnire) Ție? 

DOAMNA SOLNESS Da, fiindcă aveam de ambele părți 
îndatoriri| Deopotrivă faţă de tine, şi faţă de copii. Ar fi 
trebuit să mă oţelesc. Să nu las spaima să pună stăpinire pe 
mine. Și nici durerea că mi-a ars casa părintească. (Frîngîn- 
du-și mîinile.) O, numai de-aş fi putut, Halvard! 

SOLNESS (cu voce scăzută, cutremurat, apropiindu-se) 
Aline, trebuie să-mi promiţi că n-ai să te mai gindeşti nici- 
odată la... la asemenea lucruri. Promite-mi, te rog! 

DOAMNA SOLNESS O, Doamne, să promit! Să promit! 
Se poate orice... şi totuşi... 

SOLNESS (își fringe mîinile umblind prin odaie) O, nici 
o nădejde... Nici o rază de soare! Nici cea mai mică diră de 
lumină în căminul nostru. 

DOAMNA SOLNESS Aici nu-i nici un cămin, Halvard! 

SOLNESS O, da, asta o poţi spune. (Greoi, descurajat.) 
Și Dumnezeu ştie dacă n-ai dreptate; poate că nici în casa 
cea nouă nu ne vom simţi mai bine. 

DOAMNA SOLNESS Niciodată și nicăieri. Va fi tot atit 
de gol, tot atit de pustiu. Acolo ca și aici. 

SOLNESS (violent) Atunci, pentru Dumnezeu, de ce am 
mai construit-o? Ai putea să-mi spui? 

DOAMNA SOLNESS Nu. La intrebarea asta să-ţi răspunzi 
singur. 

SOLNESS (aruncîndu-i o privire fugară, bănuitoare) Ce 
vrei să spui, Aline? 

DOAMNA SOLNESS Ce vreau să spun? 

SOLNESS Da, dracu să mă ia! Ai spus-o într-un fel atit 
de ciudat, ca şi cind îndărătul cuvintelor tale ar sta un 
alt gînd. 

DOAMNA SOLNESS Nu, poţi fi sigur că nu... 

SOLNESS (apropiindu-se de ea) Ştiu eu ce ştiu... Am și 
urechi, am şi ochi. De asta poţi îi sigură... 

DOAMNA SOLNESS Ce-i? Despre ce vorbeşti? 

SOLNESS (aşezîndu-se în fața ei) Pină şi în cele mai 
nevinovate cuvinte pe care le spun, descoperi o intenţie 
răutăcioasă, ascunsă. 

DOAMNA SOLNESS Tu spui asta de mine? Eu fac asta? 

SOLNESS Ha, ha, ha, ha! Dar nu-i de loc de mirare, 
Aline! Cînd în casă aia face cu un bolnav, apoi... 

DOAMNA SOLNESS (speriată) Bolnav! Eşti bolnav, 
Halvard? 

SOLNESS (izbucnind) Atunci să zicem: cu un om pe 
jumătate desperat, un nebun, sau idiot... Spune-mi cum vrei! 

DOAMNA SOLNESS (caută bijbiind cu mina speteaza 
scaunului şi se aşază) Halvard ! Pentru numele lui Dumnezeu! 

SOLNESS Dar vă înșelaţi amindoi. Tu, la fel ca şi doc- 
torul. Nu am absolut nimic. (Umblă de colo-colo. Doamna 
Solness, speriată, îl urmăreşte cu privirea. După aceea, con- 
structorul se apropie de ea. Liniștit.) În fond, nu-mi 
lipseşte nimic. 

DOAMNA SOLNESS Da, nu-i așa?! Dar atunci ce se în- 
timplă cu tine? 

SOLNESS Se întîmplă... că de multe ori sînt gata să mă 
prăbuşesc sub îngrozitoarea povară a datoriilor. 

DOAMNA SOLNESS Datorii? Dar tu nu datorezi nimic 
nimănui, Halvard! 

SOLNESS (cu vocea scăzulă, emoţionat) Ba da, am o 
imensă datorie și imense obligaţii faţă de tine, faţă de tine, 
Aline. 

DOAMNA SOLNESS (rudicindu-se încet) Ce ascund cuvin- 
tele astea? Au un dedesubt... Spune-mi numaidecit, acum! 

SOLNESS Dar nu ascund nimic, n-au nici un dedesubt... 
Nu ţi-am făcut niciodată vreun rău. În nici un caz, în mod 
conștient, voit. Şi totuși, am sentimentul că asupra mea 
apasă, chinuitor, o datorie grea... foarte grea... 

DOAMNA SOLNESS O datorie faţă de mine? 

SOLNESS În primul rind, faţă de tine. 

DOAMNA SOLNESS Atunci poate că ești totuși bolnav, 
Halvard. 

SOLNESS (apăsat) Se prea poate. Sau ceva asemănător. 


( Priveşte către ușa din dreapta care s-a deschis.) Ei! Acum se 
luminează. 


(Intră Hilde Wangel. A schimbat ici-colo cite un 
detaliu în toaleta ei. Fusta este acum lăsată in jos.) 


HILDE Bună dimineaţa, domnule constructor! 

SOLNESS (salutind din cap) Ai dormit bine? 

HILDE Excepţional! Ca într-un leagăn. M-am întins 
în tot patul și m-am lăfăit ca o... ca o prinţesă! 

SOLNESS (surîzînd puţin) Va să zică, așa cum trebuia. 

HILDE Așa aș spune. 

SOLNESS Ai și visat, probabil. 

HILDE Bineînţeles! Dar un vis urit. 

SOLNESS Aşa? 

HILDE Da, am visat că m-am prăbușit de pe peretele 
unei stinci foarte înalte și abrupte. Dumneata nu visezi 
niciodată asemenea lucruri? 

SOLNESS Ba da, citeodată. 

HILDE E atit de pasionant cind te prăvăleșşti... O stare 
de tensiune atit de... deosebită... 

SOLNESS Cred mai degrabă că simţi fiori reci. 

HILDE Şi dumneata îţi tragi picioarele în sus, în timpul 
căderii? 

SOLNESS Da, cit pot mai sus. 

HILDE Şi eu. 

DOAMNA SOLNESS (luindu-și umbrela) Halvard, eu ies 
in oraş acum. (Către Hilde.) Vreau să văd dacă găsesc să 
cumpăr... cele de care aveţi nevoie... 

HILDE (vrea să i se arunce de gît) O, dragă, scumpă 
doamnă Solness! Este într-adevăr mult prea drăguţ din partea 
dumneavoastră! Teribil de drăguţ! 

DOAMNA SOLNESS (apărindu-se, se eliberează) O, nici 
pe departe nu sînt drăguță. Este de datoria mea! Și de aceea 
o şi fac cu plăcere. 

HILDE (ofensată, lasă buza în jos) Cred, de altfel, că aş 
putea să ies foarte bine pe stradă așa cum sint, acum, după 
ce mi-am curăţat şi mi-am aranjat rochia. Sau poate nu se 
cuvine? 

DOAMNA SOLNESS Drept să-ţi spun, cred că unii s-ar 
cam uita după dumneata. 

HILDE (disprețuitor) Pf! Doar atit? Nu poate fi decit 
amuzant! 

SOLNESS (cu o indispoziție disimulată) Da, numai că, 
vezi, lumea și-ar putea închipui că și dumneata ești nebună. 

HILDE Nebună? Sînt oare atiţia nebuni aici, în oraş? 

SOLNESS (îşi arată fruntea) Cel puţin unul îl ai în faţa 
dumitale. 

HILDE Domnule constructor! 

DOAMNA SOLNESS Ba, nu, dragul meu Halvard! 

SOLNESS N-ai remarcat încă? 

HILDE Nu, sigur că nu! (Își amintește de ceva şi ride.) 
Ba da, poate, totuși, într-o singură manifestare. 

SOLNESS Ei! Auzi, Aline! 

DOAMNA SOLNESS În care manifestare, domnişoară 
Wangel? 

HILDE Nu, n-am s-o spun. 

SOLNESS O, ba da, spune-i-o. 

HILDE Nu, mulţumesc, chiar atit de nebună nu sint. 

DOAMNA SOLNESS Cind domnişoara Wangel va rămine 
singură cu tine, o să-ți spună, Halvard. 

SOLNESS Crezi? 

DOAMNA SOLNESS Cu siguranţă! O cunoşti atit de bine 
— și de-atita vreme — încă de cînd era copil. Mi-ai povestit 
doar... (Iese pe ușa din stinga.) 

HILDE (după o mică pauză) Dar de loc, chiar de loc 
nu mă poate suferi soția dumitale. 

SOLNESS Ce te face să crezi? Ai remarcat ceva?... 

HILDE N-ai remarcat şi dumneata? 

SOLNESS (evitînd răspunsul) Aline a devenit îngrozitor 
de mizantropă în ultimii ani. 

HILDE A, şi asta! 

SOLNESS Dar cînd vei ajunge s-o cunoşti cu adevărat... 
E atît de drăguță, și de bună, şi de cumsecade, în fond. 

HILDE (uşor iritată) Păi dacă-i aşa, cum a putut să 
vorbească deodată de „datoria“ ei... 

SOLNESS De datoria ei? 

HILDE Da, a spus că se duce să-mi cumpere nu ştiu ce 
din oraș, numai pentru că-i de datoria ei. Așa a spus...0, nu 
pot să sufăr cuvîntul ăsta urit... oribil... 

SOLNESS De ce? 

HILDE Fiindcă sună atit de rece, de înţepat, de tăios. 
Datoria | Datoria, datoria |! Nu găsești? Parcă te-ar împunge. 

SOLNESS Hm! N-am meditat prea atent asupra acestui 
cuvint. 

HILDE Ba da, așa-i. Și dacă-i drăguță, cum susții, de 
ce a vorbit aşa? 

SOLNESS Doamne, Dumnezeule, dar ce-ar fi trebuit 
să spună? 

HILDE Ar fi putut spune că vrea s-o facă fiindcă-i sînt 
dragă. Uite, asta ar fi putut spune. Ceva spus cu căldură, din 
inimă, înţelegi? 

SOLNESS Așa ai dori să ţi se vorbească? 

HILDE Da, exact! (Umblă prin odaie, se oprește lingă 
bibliotecă și se uită la cărți.) Ai foarte multe cărți. 

SOLNESS Da, am adunat o mulţime. 

HILDE Și le citeşti pe toate» 

SOLNESS Pe vremuri, am încercat. Dar dumitale îţi 
place să citeşti? 

HILDE O, nu! Pentru nimic în lume, am renunţat. 
Fiindcă, oricum, tot nu găsesc nici o armonie în ele. 

SOLNESS Acelaşi lucru mi se intimplă şi mie. 


(Hilde mai circulă puţin prin odaie, se oprește lingă 
măsuţă, deschide mapa și o răsfoiește.) 
HILDE Dumneata le-ai desenat pe toate? 


SOLNESS Nu, un tinăr care lucrează la mine şi-mi ajută. 
HILDE Unul pe care l-ai format dumneata? 

SOLNESS Da, probabil că a învăţat de la mine cite ceva. 

HILDE (se aşază) Atunci sint sigură că-i foarte capabil. 
(Se uită mai de aproape lu unul dintre desene.) Nu? 

SOLNESS Nu lucrează rău. Dar nu mi-e de folos. 

HILDE Nu cred, trebuie să fie foarte, foarte iscusit. 

SOLNESS Îţi poţi da seama chiar atit de bine de asta 
numai din desenele lui. 

HILDE Ei, din desene! Dar dacă a avut ocazia să înveţe 
de la dumneata, atunci... 

SOLNESS A, numai de aceea... Aici mulţi au invăţat 
de la mine, și totuşi mai departe n-au putut merge... 

HILDE Uite, nici moartă n-aș fi putut crede că poţi îi 
atit de prost! 

SOLNESS Prost? Ai impresia că-s prost? 

HILDE Da, asta-i impresia pe care mi-o faci... Fiindcă, 
vezi, chiar dacă toţi acești tineri ar putea — să zicem — veni 
la dumneata ca să-i înveţi, tot n-ar putea ajunge să... 

SOLNESS (devenind atent) E, şi de ce nu? 

HILDE (se ridică, pe jumătate serioasă, jumătate rizind) 
Nu, zău, domnule constructor, la ce le-ar servi? Tot n-ar 
avea dreptul să construiască nimeni altcineva, în afară de 
dumneata. Dumneata trebuie să fii singurul... Să faci totul 
de unul singur. Ei, acum ţi-am spus-o şi pe-asta! 

SOLNESS (involuntar) Hilde! 

HILDE Ei? 

SOLNESS Pentru numele lui Dumnezeu, cum ţi-a venit 
ideea asta? 

HILDE i se pare că-i o idee atit de absurdă? 

SOLNESS Nu... nu... Dar acum vreau să-ţi spun şi eu 
ceva... 

HILDE Ce? 

SOLNESS Fără încetare — în singurătate şi în tăcere — 
mi se învirtesc în cap aceleaşi şi aceleași ginduri. Îl sucesc 
şi-l răsucesc fără încetare... 

HILDE Asta mi se pare pe cit se poate de natural... 

SOLNESS (privind-o cam cercetător) Şi asta ai re- 
marcat-o, probabil... 

HILDE Nu, nicidecum. 

SOLNESS Dar mai adineauri spuneai că... ai recunoscut 
că într-adevăr aș putea fi considerat nebun dintr-un anumit 
punct de vedere... 

HILDE O, mă gindeam la cu totul altceva. 

SOLNESS La ce? 

HILDE O, un lucru care-ţi este indiferent, domnule 
constructor. 

SOLNESS (traversind odaia) Da, bine, cum doreşti. 
(Oprindu-se lingă nişă.) Vino-ncoa, vreau să-ţi arăt ceva... 

HILDE (apropiindu-se) Ce? 

SOLNESS Vezi, acolo, departe, în grădină? 

HILDE Da? 

SOLNESS (arătindu-i ceva) Acolo, peste drum de mor- 
manul acela de pietre... 

HILDE Vrei să spui casa aceea nouă? 

SOLNESS Da. Aceea care se construiește. E aproape gata. 

HILDE Dacă nu mă ingel, are un turn foarte înalt... 

SOLNESS E înconjurat incă de schele. 

HILDE E casa dumitale cea nouă? 

SOLNESS Da. 

HILDE Casa în care te vei muta îndată ce va fi gata? 

SOLNESS Da. 
HILDE (privindu-l) Şi în casa aceea sint odăi pentru 
copii? l 

SOLNESS Trei, ca şi aici. 

HILDE Şi nici un copil? 

SOLNESS Nici nu vor fi... 

HILDE (surizînd pe jumătate) Da!... Vezi, e aşa cum 
spuneam... 

SOLNESS Adică? 

HILDE Eşti, într-un fel, cam nebun. 

SOLNESS O, la asta te refereai? 

HILDE Da, la toate aceste odăi pentru copii... Goale, 
pustii... în care am stat și am dormit. 

SOLNESS (coborind glasul) Aline și cu mine am avut 
copii. 

HILDE (privindu-l încordat) Aţi avut? 

SOLNESS Doi băieţi. Amindoi de-o virstă. 

HILDE Gemeni, va să zică. 


SOLNESS Da, gemeni. Sint de atunci unsprezece-doi- 
sprezece ani. 


HILDE (cu grijă, blind) Așadar... amindoi? Gemenii... 
nu-i mai aveţi... 

SOLNESS (emoţionat, dar calm) Nu ne-a fost dat să-i 
avem decit trei săptămini, sau nici atit. (Jzbucnind.) O, 
Hilde, e pur și simplu de necrezut cit de bine mă simt că 
eşti aici, că ai venit. În sfirşit, am și eu cu cine vorbi! 

HILDE Înseamnă că n-o poți face... și... cu ea? s 

SOLNESS Cît despre asta, nu... Nu așa cum aș dori și 
cum ar trebui... (Greoi.) Şi nici despre multe altele. 

HILDE (înăbușit) Cind spuneai că ai nevoie de mine... 
numai despre asta era vorba? A 

SOLNESS Da, mai ales... În tot cazul, ieri. Fiindcă azi 
nu mai sînt chiar atit de sigur. (Schimbind vorba.) Hai să 
ne așezăm. Șezi aici, pe canapea, Hilde, ca să ai priveliștea 
grădinii în faţa ochilor. (Hilde se așază pe un colț al canapelei. 
Solness îşi apropie un scaun.) Eşti dispusă să mă asculţi? 

HILDE Da, te ascult cu mare plăcere. 

SOLNESS (se așază) Atunci am să-ţi spun tot. | 

HILDE Acum te am în fața ochilor și pe dumneata și 
grădina, domnule constructor. Povesteşte-mi, hai, dă-i 
drumul. 

SOLNESS (arătind către fereastra din nișă) Acolo, sus, 
unde se vede casa cea nouă... 

HILDE Da? 

SOLNESS Acolo am locuit în primii ani, Aline şi cu 
mine. Acolo se afla pe atunci o casă veche, care înainte 
aparținuse mamei ei și pe care noi am moștenit-o. O dată cu 
ea, şi grădina aceea mare... 

HILDE Și casa aceea avea un turn? 

SOLNESS Nici urmă de turn! Văzută pe dinafară, era o 
hardughie de lemn, mare, întunecoasă și urită. Dar pe dină- 
untru, totuşi destul de plăcută și de confortabilă. 

HILDE Va să zică aţi dărimat magherniţa... 

SOLNESS Nu, a ars. 


HILDE Toată? 

SOLNESS Da. 

HILDE Și asta a însemnat o mare nenorocire pentru 
dumneata? 

SOLNESS Depinde cum vrei s-o iei... Pe constructorul 
Solness, acel incendiu l-a pus pe picioare... 

HILDE Da? 

SOLNESS Tocmai atunci mi se născuseră cei doi băieţei. 

HILDE Bieţi: gemeni, da. 

SOLNES5 Se născuseră sănătoși și plini de viaţă şi 
creșteau zi de zi văzind cu ochii. 

HILDE Da... sugarii cresc foarte repede în pri- 
mele zile. 

SOLNESS Nu-ţi poți închipui ce încîntare era s-o vezi 
pe Aline cu cei doi copii... Nu se poate imagina tablou mai 
frumos. Apoi a venit noaptea incendiului... 

HILDE (încordată) Ce s-a întîmplat? Spune o dată, a 
ars cineva o dată cu casa?... 

SOLNESS Nu... Toţi au fost salvaţi... 

HILDE Atunci? 

SOLNESS Spaima a zdruncinat-o ingrozitor pe Aline. 
Flăcările uriaşe, zgomotele înfricoșătoare... Pe urmă... 
fuga din casă... Într-o noapte rece ca gheaţa... Şi ea şi copiii, 
scoși din casă, dezbrăcaţi, aşa cum se aflau... 

HILDE Şi copiii n-au rezistat?... 

SOLNESS Ba da, au rezistat destul de bine. Dar Aline 
a făcut febră mare... şi din cauza febrei, laptele ei... Ținea 
cu tot dinadinsul să-i alăpteze ea... zicea că-i datoria ei. 
Și amindoi... băieţaşii noștri, au (frîngîndu-și mîinile) au... 

HILDE S-au îmbolnăvit... N-au mai putut fi salvaţi... 

SOLNESS Nu... S-au dus... Ne-au fost luaţi... 

HILDE Trebuie să fi fost îngrozitor de greu pentru 
dumneata... 

SOLNESS Destul de greu și pentru mine. Dar de o mie 
de ori mai greu pentru Aline. (Încleștindu-și miinile într-un 
gest de desperare mută.) Dar de ce? De ce trebuie să se întim- 
ple asemenea nenorociri pe lumea asta? (Scurt şi energic.) 
Din ziua în care i-am pierdut, am încetat să mai construiesc 
biserici, cu voia inimii.... cu dragoste... 

HILDE Poate că nici turnul dela noi nu ţi-ar fi plăcut 
să-l construieşti... 

SOLNESS Așa-i... L-am construit fără dragoste... Nu- 
mai eu știu cit de fericit, cît de uşurat m-am simţit cind l-am 
văzut terminat. 

HILDE Și eu o știu. E 

SOLNESS lar acum nu mai construiesc... și nici nu voi 
mai construi vreodată... nici biserici, nici turnuri de 
biserici. 

HILDE (aprobînd încet, cu capul) Numai case pentru 
oameni. 

SOLNESS Cămine pentru oameni, Hilde. 

HILDE Da, dar case cu turnuri înalte, cu virfuri si 
mai înalte. 

SOLNFSS Da, mai cu seamă asemenea case... (Trecîind 
la un ton mai ușor.) Da, vezi dumneata, cum spuneam, incen- 
diul m-a ridicat... În meseria mea de constructor... vreau 
să spun... 

HILDE De ce nu porţi titlul de arhitect, ca și toţi 
ceilalţi? 

SOLNESS N-am studii suficiente pentru acest titlu. 
Tot ce ştiu, în cea mai mare parte am descoperit singur. 

HILDE Totuşi ai ajuns destul de sus în carieră. 

SOLNESS Da, am urcat tot mai sus, pornind de pe ce- 
nuga incendiului. Am parcelat aproape toată grădina... Am 
impărţit-o în loturi... Şi am construit acolo, exact așa cum 
mi-am dorit, vile... şi aşa mi s-a netezit drumul. 

HILDE (privindu-l cercetător ) Esti desigur un om foarte 
norocos. După cum ti-au mers treburile, aşa s-ar părea. 

SOLNESS (întunecul) Norocos? Si dumneata spui asta? 
Ca toată lumea. 

HILDE Fiindcă se pare că aşa și este... Numai dacă ai 
putea să nu te mai gindești atita la cei doi copii... 

SOLNESS (rar) La cei doi copii... Nu-i atit de uşor să 
fugi de amintirea lor, Hilde! 

HILDE (ezitind parcă) Mai stăruie încă atit de puter- 
nic amintirea lor, după atita vreme... încît să devină o pie- 
dică în munca dumitale? 

SOLNESS (privind-o țintă, fără a răspunde) Un om noro- 
cos, spuneai... 

HILDE Și nu ești? Vreau să spun: din celelalte puncte 
de vedere... 

SOLNESS (continuiînd s-o privească) După toate cele 
ce ţi-am povestit despre incendiu... Hm... 

HILDE Da. Și? 


„SOLNESS Și nu a încolţit un anumit gind, în mintea 
dumitale... 


HILDE (căutînd în zadar 'să-și amintească) Nu, ce fel 
de gînd?... 


SOLNESS (înăbuși, dar subliniat) Numai și numai 
datorită incendiului am fost capabil să construiesc case 
pentru oameni. Căminuri confortabile, plăcute, luminoase, 

in care tatăl şi mama cu toată droaia de copii să poată trăi 
cu certitudinea, cu bucuria de fiecare zi că există pe lumea 
asta o fericire cerească... Si, mai ales, cu sentimentul că-și 
aparţin unul altuia cu totul, de la cele mai mici lucruri 
pînă la cele mai mari... 

HILDE (zelos) Da, dar asta trebuie să însemne pentru 
dumneata o mare fericire... Să poţi face pentru oameni ase- 
menea case minunate... 

SOLNESS Uiţi preţul, Hilde! Groaznicul preţ pe care 
a trebuit să-l plătesc ca să pot ajunge atit de departe. 

HILDE Şi crezi că nu vei putea scăpa niciodată de 
acest gînd? 

SOLNESS Nu... pentru că spre a ajunge aici, spre a 
ajunge să clădesc case, cămine pentru ceilalţi, a trebuit 
mai intii să renunţ eu, pentru toată viaţa, la propriul meu 
cămin. Vreau să zic la un cămin pentru o droaie de copii şi, 
de altfel, in egală măsură, și pentru tată şi pentru mamă... 

HILDE (precaut) Şi a trebuit în adevăr să renunti? Și 
pentru totdeauna? 

SOLNESS (dind încet din cap) Ăsta a fost preţul noro- 
cului meu, de care se vorbește atit... (Respirind greoi.) 
Norocul nu a fost prea ieftin, Hilde. 

HILDE (același joc) Dar lucrurile nu se mai pot 
indrepta? 

SOLNESS Nu. Nimeni nu va mai putea schimba nimic, 
niciodată. Și asta-i numai o consecinţă a incendiului. Și a 
bolii de mai tirziu a soției mele... 

HILDE (privindu-l nedumerită) Și totuși, continui să 
construieşti toate aceste odăi pentru copii... 

SOLNESS (serios) Ai băgat de seamă, Hilde, că imposi- 
bilul încearcă întotdeauna să te cheme, să te atragă? 

HILDE (gînditoare) Imposibilul? (Animată.) Ba da! 
Și dumneata ai simţit la fel? 

SOLNESS Da. 

HILDE Atunci și în dumneata stă ascuns un mic demon? 

SOLNESS De ce spui: demon? 

HILDE Ce alt nume i-ai da? 

SOLNES5 (ridicîndu-se) Da, da, s-ar putea... (Vio- 
lent.) Şi atunci, nu trebuie să fi devenit. eu însumi un de- 
mon? Pentru că, așa cum îmi merge mereu, în tot și în 
toate!... În tot şi în toatel... 

HILDE Ce vrei să spui... 

SOLNESS (înăbuşit, cu emoție lăuntrică) Fii te rog atentă 
la ceea ce-ţi voi spune, Hilde: Tot ceea ce am reușit să rea- 
lizez, să construiesc, să creez in numele frumosului, al trăi- 
niciei, al securităţii şi chiar al sublimului... (impreunin- 
du-și degetele) o, nu-i oare ingrozitor gindul... 

HILDE Ce anume este atit de îngrozitor? 

SOLNESS Că pentru toate astea u trebuit neîncetat să 
dau ceva în schimb, să plătesc. Nu cu bani, ci cu fericire 
omenească şi nu numai cu propria mea fericire ci și cu a 
altora? Da, da, inţelegi, Hilde?! Ăsta-i preţul pe care a 
trebuit să-l plătesc — şi eu şi alţii — pentru situaţia pe 
care am dobindit-o... și pentru faima de artist... Și tot 
timpul, fără incetare, zi de zi, trebuie să am grijă să plătesc 
din nou pentru mine. larăși şi iarăşi, fără incetare! 

HILDE (ridicindu-se şi privindu-l ţintă) Te gindești, 
desigur, la... la ea. 

SOLNESS Da, in primul rînd... la Aline. Fiindcă și 
Aline a avut vocaţia ei în viaţă. Tot așa cum 0 aveam şi 
eu pe a mea. (Vocea î îi tremură.) Dar vo ocaţia ei a trebuit să 
fie inăbușită, strivită, călcată în picioare pentru ca a mea 

să poată să se afirme, să ajungă la un fel de mare triumf. 
Da, află că Aline avea și ea aptitudinile ei pentru con- 
strucţii. 

HILDE Ea? Pentru construcţii? 

SOLNESS (clătinind din cap) Nu de case... nu de tur- 
nuri cu virfuri ascuţite... sau altele de felul celor cu care 
mă îndeletnicesc eu... 

HILDE Dar atunci, ce? 

SOLNESS (cu emoție, blind) Să construiască sufletele 
copilaşilor, Hilde. Să le clădească astfel incit să aibă acel 
echilibru, acea nobleţe care să-i poată inălța spre tot ceea 
ce-i frumos, spre tot ceea ce-i armonie. Sufletele care să facă 
din ei oameni intregi, oameni adevăraţi. lată care erau marile 
resurse ale Alinei... Vocaţia ei! Și totul zace acum neutili- 
zat şi neutilizabil pe deasupra, şi de nici un folos pentru 
nimeni. Exact ca nişte mormane de moloz după un incendiu. 

HILDE Da, dar chiar dac-ar fi așa... 

SOLNESS Așa estel Așa este | Ştiu eu. 

HILDE Oricum, dumneata n-ai nici o vină. 

SOLNESS (ațintindu-şi ochii asupra ei şi dind încet din 
cap) Da, vezi, asta-i marea, cumplita întrebare. Asta-i 
indoiala care mă torturează zi şi noapte. 

HILDE Asta? 

SOLNESS Da... Presupunind că eu aș avea o vină... 
Într-un anumit sens. 

HILDE Dumneata! Pentru incendiu? 

SOLNESS Pentru tot. Pentru tot şi pentru toate... 
Și poate că totuşi... nevinovat... complet nevinovat. 

HILDE (privindu-l îngrijorată) U! Domnule construc- 
tor, dacă poţi vorbi aşa, atunci totuși eşti bolnav. 

SOLNESS Hm... nici n-am să mai fiu vreodată cu ade- 
vărat sănătos, din acest punct de vedere... 


( Ragnar deschide cu precauție ușa cea mică din col- 
tul sting. Ilulde inainteuză.) 


RAGNAR (îndată ce o zărește pe Ililde) A! Scuzaţi-mă, 
domnule Solness... (Vrea să se retrasă.) 

SOLNESS Nu, nu, rămii. Să aranjăm ce avem de aran- 
jat... 

RAGNAR O, dacă s-ar putea... 

SOLNES5 După cite am auzit, nu-i merge mai bine tată- 
lui dumitale. 

RAGNAR Tata se apropie de sfirşit... De aceea... vă 
rog fierbinte, scrieţi citeva cuvinte bune pe una dintre foi... 
să le poată citi tata, acum, cit mai e în viaţă... 

SOLNESS (violent) Te rog să nu-mi mai vorbeşti de 
desenele dumitale. 

RAGNAR Le-aţi văzut? 

SOLNESS Da, le-am văzut. 

RAGNAR Şi nu sînt bune de nimic? Şi nici eu nu sînt 
bun de nimic? 

SOLNESS (evaziv) Rămii la mine, Ragnar. Vei avea 
tot ce vei voi. Şi te vei putea căsători cu Kaja, vei duce o 
viaţă fără griji. Poate că vei fi chiar fericit. Dar renunţă 
la ideea de a construi singur, independent... 

„_RAGNAR Da, bine... Să mă reped atunci pină acasă, 
să-i spun tatei. l-am făgăduit... Să-i spun tatei... înainte 
să moară... ce răspuns mi-aţi dat?... 

__ BOLNESS (luptindu-se cu sine însuși) Da, spune-i. 
Din partea mea, spune-i ce vrei. Cel mai bine ar fi însă să 

nu-i spui nimic. (Hotărit.) Nu pot face intr-altfel, 
Ragnar | 

RAGNAR Aş puteu să-mi iau desenele. 

SOLNESS Da, ia-le, ia-le odată! Sint pe masă. 

RAGNAR (ducindu-se într-acolo) Mulţumesc. 

HILDE (punind mina pe mape) Nu, ut, lăsaţi-le aici. 

SOLNESS De ce? 

HILDE Fiindcă vreau şi eu să le văd... 

SOLNESS Dar le-ai... (Către Ragnar.) Bine, lasă-le 
acolo, 

RAGNAR Cu plăcere. 

SOLNESS Și acum, du-te numaidecit acasă, lingă tatăl 
dumitale. 

RAGNAR Da, ar trebui să mă duc... 

SOLNESS (desperat) Ragnar, nu trebuie să-mi ceri ceea 
ce nu pot. Auzi, Ragnar? Nu trebuie. 

RAGNAR Nu, nu. lertaţi-mă. (Se apleacă și salută; 
iese apoi pe ușa din colț. Hilde se duce şi se așază pe un scaun, 
lingă oglindă.) 

HILDE (privind furioasă la Solness) E foarte urit ce-ai 
făcut, 

SOLNESS Și dumneata o spui asta? 

HILDE Da, oribil! Groaznic! Cită cruzime, cită rău- 
tate... 

SOLNESS Dar nu înţelegi desperarea mea? 

HILDE Chiar așa fiind... Tot n-ai dreptate... 

SOLNESS Dar chiar dumneata spuneai adineauri că 
numai eu ar trebui să am dreptul să construiesc. 

HILDE Asta o pot spune eu, dar nu dumneata. Dum- 
neata n-ai voie s-o spui. 

SOLNESS Ba cred că am, mai mult ca oricine. La pre- 
ul pe care mi-am cumpărat situația! 

HILDE Ei da, cu ceea ce numeai „confort casnic“ sau 
ceva asemănător... 

SOLNESS Și cu liniştea mea sufletească pe deasupra! 

HILDE (rudicindu-se) Liniştea sufletească! (Cu sim- 
țire, din suflet.) Da, da, ai dreptate! Bietul constructor! 
Și îţi închipui că... 

SOLNESS (rizind liniştit) Hilde, aşază-te te rog la 
loc... Am să-ți povestesc ceva vesel. 

HILDE (încordată, se aşază) Te ascult. 

SOLNESS Povestea — ascultată — pare la început 
aproape ridicolă. Porneşte de la un fleac... dar chiar în 
jurul acestui lucru fără importanţă — o simplă crăpătură 
intr-un simplu horn... — se învirteşte, după cum vei vedea, 
intreaga poveste... 

HILDE Numai despre atit e vorba? 

SOLNESS5 Nimic în plus pentru început. (Trage un 
scaun lingă Hilde și se așază.) 

HILDE (nerăbdătoare, lovindu-și genunchii cu palma) 
Va să zică, o crăpătură într-un horn! 

SOLNESS Observasem crăpătura încă multeinainte de 
incendiu. De cite ori mă urcam în pod, mă uitam dacă mai 
există. 

HILDE Şi era? 

SOLNESS Da, fiindcă nimeni în afară de mine nu știa 
de acea crăpătură. 

HILDE Și n-ai vorbit nimănui despre... 

SOLNESS Nu, nimănui. Nimic. 

HILDE Şi nici măcar nu te-ai gindit s-o repari? 

SOLNESS Ba m-am gindit, dar n-am ajuns niciodată 
s-o fac. De cite ori am vrut s-o repar, parcă o mină străină 
se opunea, mă impiedica... Astăzi nu, dar miine... imi spu- 
neam. Și niciodată n-am apucat s-o repar. 

HILDE De ,ce această indolenţă?... De ce tot amînai? 

SOLNES5 Pentru că mă tot gindeam... (încet şi înd- 
buşii) tot timpul. Mă gindeam: cu ajutorul acelei mici cră- 
pături negre... din hornul casei, dacă n-aş putea să urc... 
Să devin constructor. 

HILDE (privind drept înainte) Trebuie să fi fost extrem 
de pasionant! 

SOLNESS Era un gind care pusese cu totul stăpinire 
pe mine... Și în acelaşi timp, totul mi se părea atit de sim- 
plu, de uşor de înfăptuit... Mi-aş fi dorit să se întimple în 
toiul iernii. Într-o zi, cu puţin inainte de ora prinzului. Să 
fiu plecat cu Aline, intr-o plimbare cu sania. Acasă, servi- 
torii să încingă bine sobele. 

HILDE ... De aceea şi doreai să fie ger mare în ziua 
aceea. 

SOLNESS Da, un ger să crape pietrele. Iar servitorii 
să incingă bine sobele, dorind ca Aline să găsească o căl- 

di plăcută în casă, atunci cind se va intoarce din plim- 
vare... 

HILDE Fiindcă ea, desigur, suferă de frig. 

SOLNESS Da, e friguroasă. Aşa că, întorcindu-ne acasă. 
am fi văzut de departe fumul... 

HILDE Numai fumul? 

_SOLNESS Mai întii fumul. Pe urmă, ajunși la poarta 
grădinii, am fi văzut toată hardughia aceea de lemn mistu- 
indu-se într-o mare de foc. Așa mi-aş fi dorit să se întimple, 
vezi dumneata. 

HILDE Doamne, Dumnezeule, de ce nu s-a putut întim- 
pla chiar aşa? 

SOLNESS Da, Hilde, te şi poţi întreba de ce! 

HILDE Dar, ascultă-mă, domnule constructor, eşti 
absolut sigur că focul se datorește crăpăturii aceleia mici 
din coş? 

SOLNESS Nu, dimpotrivă. Sint absolut convins că nu 
are nimic a face cu incendiul. 

HILDE Atunci? 

SOLNESS S-a stabilit cu precizie că incendiul a izbuc- 
nit intr-o garderobă, în cu totul alt colț al casei. 

HILDE Atunci ce tot ai cu hornul ăla crăpat, ce tot. 
vorbeşti de el? 

SOLNESS Poţi să mă mai asculti încă puţin, Hilde? 

HILDE Da, sigur, dar cată să vorbeşti mai...raţional... 

SOLNESS Voi tacerca. (Își trage mai aproape scaunul.) 

HILDE Hai, spune atunci totul, domnule constructor. 

SOLNESS (confidential) Nu crezi şi dumneata, Hilde, 
că există pe lumea asta oameni cu totul ieșiţi din comun, 
oameni aleși, înzestrați cu darul... cu puterea de a-și dori 
un lucru, de a voi să-l aibă cu tot dinadinsul... de a-l cere, 
cu gindul numai, dar cu atita forţă, cu o forță de neclintit, 
încît pînă la urmă, trebuie să-l dobindească... 

HILDE (cu o expresie nelămurită în ochi) Dacă-i aşa, 
hai să incercăm o dată — și să vedem, poate fac şi eu parte 
dintre cei aleși. 

SOLNESS De unul singur nu poţi înfăptui lucruri atit 
de mari. O, nu, ca să iasă ceva trebuie să mai ai și ajutoare 
și slujitori. Dar nici ei nu vin de la sine. Trebuie să-i strigi 
neincetat, cu tenacitate, cu încăpăținare. Lăuntric, înţelegi? 

HILDE Ce fel de ajutoare şi ce fel de slujitori? 

SOLNESS Despre ei om vorbi altă dată. Să revenim la 
povestea cu incendiul. 

HILDE Crezi că incendiul nu ar fi avut loc niciodată, 
dacă nu ţi l-ai fi dorit? 

SOLNESS Dacă acea casă ar fi aparţinut bătrinului 
Knut Brovik, niciodată, niciodată n-ar fi ars într-un mo- 
ment atît de potrivit și atit de favorabil. De asta sînt abso- 
lut sigur. Fiindcă el nu se pricepe să cheme ajutoare şi nici 
slujitori. (Ridicîndu-se neliniștit.) Vezi, Hilde, tot eu port 
deci vina că cei doi băieţași au trebuit să plătească cu viaţa. 
Și pot fi scutit de vina că Aline nu a devenit ceea ce ar fi 
putut și ar fi trebuit să devină? Aşa cum dorea ea cel mai 
mult? 

HILDE Da, dar din moment ce numai ajutoarele şi 
slujitorii au fost aceia care... 

SOLNESS Dar cine i-a chemat? Eu! Eu! Iar ei au venit 
şi s-au supus voinţei mele. (Cu o agitaţie crescîndă.) Şi asta 
numeşte lumea a avea norocul de partea ta. Dar eu am să-ţi 
spun ce simţi cînd ai acest noroc! Simţi aici, în piept, o 
rană vie, o bucată de carne de pe care ţi s-a smuls pielea. 
lar ajutoarele şi slujitorii se duc şi jupoaie de piele alţi 
oameni, pentru a-mi înveli rana mea, pentru a mi-o închide. 
Si totuşi, rana nu se vindecă niciodată, nu se închide nici- 
odată !0O, dacă ai şti cîtpoate să ardă și să temacineciteodată ! 

HILDE (privindu-l cu atenţie) Eşti bolnav, domnule 
constructor. Da, cred că esti într-adevăr bolnav. 

SOLNESS Spune mai degrabă „nebun“; asta gindești. 

HILDE Nu, nu cred că minţile îţi lipsesc... 

SOLNESS Dar ce atunci? Hai spune! 

HILDE Mă întreb dacă nu cumva ai venit pe lume cu 
o conștiință care nu-i teafără... 

SOLNESS O conştiinţă care nu-i teafără? Ce dracu o 
mai fi şi asta? 

HILDE Da, aşa cred, conştiinţa dumitale e în general 
foarte slăbită. A fost firavă de la bun început. Prea delicat 
construită. Nu suferă să fie zdruncinată. Nu poate ridica, 
nici suporta ceea ce este prea greu. 

SOLNESS (mormăind) Hm, şi aş putea să întreb cum ar 
trebui să fie o conştiinţă? 

HILDE Fiind vorba despre dumneata, cred că ar tre- 
bui să fie o conștiință cu adevărat robustă. 

SOLNESS Așa? Robustă? Hm! Da! Dar dumneata ai 
o conștiință robustă? 

HILDE Da, cred că da. Cel puţin pină acum nu am 
remarcat să fie altfel. 

SOLNESS Bănuiesc că nici n-a fost pusă în mod direct 
la vreo încercare mai deosebită... 

HILDE (cu un tremur în jurul gurii) Dar nici prea uşor 
nu mi-a venit să-mi părăsesc tatăl, la care ţin atit de mult. 
Atit de mult... 

SOLNESS Aş! Pentru o lună, două... 

HILDE Sint sigură că nu mă voi mai întoarce nici- 
odată acasă. 

SOLNESS Niciodată? Dar de ceai plecat de lingă el? 

HILDE (jumătate serioasă, jumătate glumind) Ai uitat 
din nou că au trecut cei zece ani? 

SOLNESS Ei, vorbe! Trebuie să fi fost ceva în neregulă 
la dumneata... Nu? 

HILDE (întru totul serioasă) Nu, ceva, aici, înlăuntrul 
meu, care mă mina încoace, parcă mă biciuia din urmă... 
Mă atrăgea, mă tortura în același timp... 

SOLNESS (cu înfrigurare) Şi in dumneata, ca şi în 
mine... (Pauză.) Da, Hilde... Ne aflăm în faţa aceluiași 
mister. Și în dumneata stă ascuns un mic demon, ca şi in 
mine. Un mic demon, ascultă ce-ţi spun, care dinlăuntrul 
nostru cheamă puterile dinafară. Și atunci trebuie să i te 
şupui — de vrei sau chiar de nu vrei. 

HILDE Cred că aproape ai dreptate, domnule con- 
structor. 

SOLNESS (mergiînd de colo-colo) O, Hilde, sint atit 
de mulţi diavoli pe lumea asta, pe care nu-i putem vedea. 

HILDE Diavoli? 

SOLNESS (oprindu-se) Diavoli buni şi diavoli răi. Dia- 
voli cu părul blond şi diavoli cu părul negru. Barem de-am 
putea ști întotdeauna dacă cei pe care-i adăpostim în noi 
sînt dintre cei luminoși,sau dintre cei întunecaţi... (Por- 
nind din nou.) Ha, ha, ar îi totul foarte simplu, atunci! 

HILDE (urmărindu-l cu privirea) Sau dacă am avea o 
conştiinţă într-adevăr foarte robustă, care să plesnească de 
sănătate. 

SOLNESS Ca să poţi îndrăzni să faci totul, pentru 
ceea ce iţi doreşti mai mult. (Oprindu-se lingă consolă.) Din 

acest punct de vedere cred că cei mai mulţi sint tot atit de 
infirmi ca şi mine... 

HILDE Se prea poate să fie şi aşa. 

SOLNESS (sprijinindu-se de masă) În cărţile cu le- 
gende... ai citit vreodată vreuna? 

HILDE Cum nu! Pe vremea mea, mai citeam cărţi... 

___ SOLNESS În cărţile cu legende, stă scris despre vikin- 

gll care au navigat spre țări străine, jefuind, arzind şi uci- 
gind oameni... 

HILDE Şi răpind femei... 

SOLNESS ... pe care apoi le păstrau pentru ei... 

HILDE ...ducîndu-le pe vasele lor... 

SOLNESS ...și purtindu-se cu ele ca cei mai răi dintre 
demoni... 

HILDE (privind înainte, cu ochii pe jumătate voalaţi) 
Cred că trebuie să fi fost pasionant. 

SOLNESS (cu un ris scurt, ca un mormâăii) Da, să ră- 
peşti femei? 

HILDE Să fii răpită. 

SOLNESS (privind-o o clipă) A, asta! 

HILDE (ca pentru a pune capăt conversaţiei) Şi unde 
voiai să ajungi cu vikingii dumitale, domnule constructor? 

SOLNESS A, da, pentru că flăcăii ăia, ei, da, aveau 
conştiinţe solide, robuste. Cind se întorceau acasă, se puneau 
pe băutură și pe mîncare... şi pe deasupra mai erau veseli, 
senini ca nişte copii. lar femeile! De multe ori nu mai voiau 
să plece de lingă ei. Poţi înţelege asta? 

HILDE Pe femei le înţeleg grozav de bine. 

SOLNESS Aha! Poate și dumneata ai putea face 
la fel? 

HILDE De ce nu? 

SOLNESS Să trăieşti de bunăvoie cu un om atit de 
brutal? 

HILDE De-ar fi chiar foarte brutal, o dată ce aș fi ajuns 
să ţin cu adevărat, atunci... 

SOLNESS Ai putea ajunge să ţii la un astfel de om? 

HILDE Doamne, Dumnezeule, după cite ştiu nu stă 
in puterea noastră să alegem pe cine vom iubi. 

SOLNESS (privind-o ginditor) Nu, nu... Hotărăşte desi- 
gur demonul dinlăuntrul nostru... 

HILDE (rîzînd ușor) Şi-apoi şi toţi acei diavoli ciudaţi pe 
care-i cunoști atit de bine și cu care te înţelegi... cei bruni, 
ca şi cei blonzi... , 

SOLNESS (cu căldură, încet) Mi-aş dori ca diavolii să 
aleagă cu băgare de seamă pentru dumneata, Hilde. 

HILDE Pentru mine au și ales de mult. O dată pentru 
totdeauna. 

SOLNESS (privind-o adînc) Hilde, dumneata... ești 
ca o pasăre sălbatică, de pădure. 

HILDE Departe de mine! Eu nu mă ascund în tufișuri. 

SOLNESS Nu, nu. Te-aş compara mai degrabă cu o 
pasăre răpitoare. 

HILDE Da, poate... mai curind. Poate. (Cu mare vio- 
lență.) Și de ce n-aş fi o pasăre de pradă? Dece nu m-aș duce 
şi eu după pradă? Să-mi iau prada la care poftesc? Dacă 
într-adevăr o pot înhăţa cu ghearele mele, inseamnă că îmi 
și aparține. 

SOLNESS Hilde, știi ce eşti? 

HILDE Da, ceva... un fel de pasăre ciudată. 

SOLNESS Nu. Eşti clipa cind apar zorile. Cind mă uit 
la dumneata, e ca și cum aș privi un răsărit de soare. 

HILDE Spune-mi, domnule constructor, eşti sigur că 
nu m-ai chemat niciodată? Așa, lăuntric? 

SOLNESS (precaut și încet) Aproape imi vine să cred 
c-am făcut-o. 

HILDE Ce-ai voit de la mine? 

SOLNESS Dumneata ești... eşti tinereţea, Hilde. 

HILDE (surizînd) Tinereţea de care-ţi este atit de 
tare frică? 

SOLNESS (dind încet din cap) Şi după care tinjese 
atit de mult... 

HILDE (se ridică, se duce la măsuţă şi se întoarce cu 
mapa lui Ragnar Brovik. Întinzindu-i mapa) Prin urmare, 
acestea sint desenele care... 

SOLNESS (scurt, respingînd) Lasă te rog acolo nero- 
ziile alea. Le ştiu pe de rost. 

HILDE Da, dar vei scrie totuşi ceva pe ele... 

SOLNESS Să scriu? Pentru nimic în lume! 

HILDE Dacă n-ar fi decit pentru că bietul bătrin trage 
să moară. N-ai putea măcar inainte de cea din urmă despăr- 
iire să-i dăruieşti o bucurie — lui, şi fiului său? Ar obţine 

poate o comandă pentru o construcţie, cu ajutorul desenelor 
astea... 

SOLNESS Da, asta-i: comanda ar obţine-o, însă con- 
strucţia nu va fi niciodată capabil s-o facă acest „mare geniu“. 

HILDE Dar, pentru numele lui Dumnezeu, chiar dacă 
lucrurile stau așa, n-ai putea totuși minţi, barem un pic mic 
de tot? 

SOLNESS (furios) Să mint? Hilde, pleacă de-aici cu 
toate desenele astea, pe care numai diavolul le-a adus... 

HILDE (trăgind mapa mai înspre ea) Tţ! T! Tt! Gata să 
sari la mine, să mă muști. Dumneata vorbeşti de diavoli... 
Dar mi se pare mai degrabă că tocmai dumneata te porţi 
ca un diavol... (Privind în jur.) Există aici condei și cer- 
neală? 

SOLNESS Nu am aici, în odaie. 

HILDE (îndreptindu-se spre uşă) Dar dincolo, unde 
lucrează domnigoara, desigur că aveţi. 

SOLNESS Rămii aici, Hilde. M-ai îndemnat să mint. 
Da... Bine. Da... Pentru bătrinul lui tată, aș putea-o face... 
Pentru că lui i-am distrus odată cariera. Cu el am dat odată 
de pămînt. 

HILDE Și cu el? 

SOLNESS Da, ca să-mi fac mie loc. Dar pentru nimic 
in lume, nu-i voi îngădui lui Ragnar să se afirme. 

HILDE Sărmanul, nici n-ar reuși dacă este în adevăr 
atît de incapabil... 

SOLNESS (apropiindu-se de ea şi șoptind) Dacă Ragnar 
Brovik face un pas înainte, dacă Ragnar reuşeşte să se 
afirme, mă doboară el pe mine. Mă desfiinţează, cum l-am 
desfiinţat eu pe tatăl său. 

HILDE Te doboară... Te desfiinţează? Aşadar, e o 
forţă, e un om capabil?... 

SOLNESS Da, te pot asigura că este capabil. El e tine- 
retul care stă gata să-mi bată în uşă! Și cu o singură mișcare 
să-l dea la o parte pe constructorul Solness, cu tot ce repre- 
zintă el... 

HILDE (privindu-l tăcut, cu reproș) Şi-atunci, ţii uşa 
incuiată? Să nu mai poată intra nimeni? (Cu dezgust.) Uff! 

SOLNESS Pe mine lupta m-a costat sînge, singe din 
inimă. Pentru că totul a fost o luptă... Şi afară de asta mă 
și tem: ajutoarele şi slujitorii mei nu mă mai ascultă acum. 

HILDE Atunci trebuie să te ajuţi singur, cu propriile 
dumitale miini. E singura soluţie... 

SUOLNESS În zadar, Hilde. Contralovitura vine. Mai 
devreme sau mai tirziu. Trebuie să plătesc. Scadenţa este 
neînduplecată. 

HILDE (cu frică, îşi astupă urechile) Nu, nu spune 
asta! Vrei să-mi iei viaţa luîndu-mi tocmai ceea ce pentru 
mine înseamnă mai mult decit viaţa? 

SOLNESS Și ce inseamnă pentru dumneata mai mult 
decit viaţa? 

HILDE Să te văd mare. Să te văd cu coroana în mină, 
sus, sus de tot, pe virful unui turn. (Din nou liniștită.) 
Ei, hai, pune acum mina pe creion... Nu se poate să n-ai 
un creion la îndemiînă. 

SOLNESS (scoţind un notes) Da, am aici. 

HILDE (depunind mapa pe masa de lingă canapea) Bine. 
Și-acum, domnule constructor, ne așezăm amindoi aici... 
(Solness se așază la masă. Hilde trece în spatele lui, aple- 
cată deasupra spătarului scaunului.) Aşa... Şi-acum, scrie-mi 
pe unul dintre desene citeva cuvinte. Scrie-mi citeva 
cuvinte foarte bune, foarte calde, pentru primejdiosulăsta 
de Roar — sau cum l-o mai fi chemind! 

SOLNESS (scrie cîteva linii, apoi întoarce capulşi se uită 
în sus spre Hilde) Hilde, spune-mi, te rog... 

HILDE Ce? 

SOLNESS Dacă m-ai așteptat timp de zece ani... 

HILDE Ei, da! Şi? 

SOLNESS De ce nu mi-ai scris? Ți-aş fi putut răspunde... 

HILDE (grăbit) Nu, nu, nu! Tocmai asta n-am vrut. 

SOLNESS De ce nu? 

HILDE Mi-era teamă de un răspuns... Poate s-ar fi pră- 
bușit totul pentru mine... Dar parcă era vorba să scriem 
ceva pe desene, domnule constructor. 

SOLNESS Așa și vom face... 

HILDE (se apleacă și îl privește, în timp ce elscrie) Aşa, 
cu căldură, din inimă, din toată inima... Ah! cit il urăsc, 
cît de mult îl urăsc pe Roald ăsta. 

SOLNESS (în timp ce scrie) Dumneata, Hilde, ai ţinut 
vreodată cu adevărat la cineva? 

HILDE (aspru) Ce tot spui? 


429 


SOLNESS Întreb dacă ai ţinut vreodată cu adevărat 
la cineva. 

HILDE Vrei să spui, desigur, la altcineva. 

SOLNESS (ridicind privirea spre ea) Da, la altcineva. 
Ai ţinut vreodată, în acești zece ani? La nimeni? Niciodată? 

HILDE Ba da, odată, așa... în treacăt... între timp. 
Cind eram ingrozitor de furioasă pe dumneata, fiindcă nu 
mai veneai. 

SOLNESS Atunci te-ai... ocupat şi de altul? 

HILDE Puțin. Foarte puţin... Timp de o săptămină, 
poate două... Ei, drăcie, dar cred că ştii prea bine cum se 
intimplă lucrurile astea, domnule constructor... 

SOLNESS Hilde! De ce ai venit? 

HILDE Îţi pierzi vremea cu conversaţia şi în timpul 
ăsta, bietul bătrin poate că moare... 

SOLNESS Răspunde-mi, Hilde, ce vrei de la mine? 

HILDE Vreau să-mi dai împărăţia mea. 

SOLNESS Hm! (Se uită fugitiv către ușa din stinga şi 
continuă să scrie pe desene. În aceeaşi clipă intră doamna Sol- 
ness. Are cîteva pachete în mină.) 

DOAMNA SOLNESS Uite, sînt aici cîteva nimicuri pen- 
tru dumneata, domnişoară Wangel. Pachetele mai mari 
trebuie să sosească îndată, de la magazin. 

HILDE Dar sinteţi nemaipomenit de drăguță cu mine! 

DOAMNA SOLNESS Nu mi-am făcut decit datoria. Ni- 
mic altceva... 

SOLNESS (recitind cele scrise) Aline! 

DOAMNA SOLNESS Da? 

SOLNESS N-ai văzut cumva? Domnișoara contabilă 
e dincolo, în birou? 

DOAMNA SOLNESS Bineînţeles, e acolo. 

SOLNESS (punind desenele în mapă) Hm! 

DOAMNA SOLNESS Stătea în faţa pupitrului, așa cum 
obişnuiește să stea întotdeauna cînd trec eu prin odaie. 

SOLNESS Atunci să i le dau ei. Și să-i spun că... (Se 
ridică. ) 

HILDE (ia mapa) O, nu, lăsaţi-mi mie bucuria asta... 
(Se îndreaptă spre ușă, se întoarce din drum.) Cum se numeş- 
te... ea? 

SOLNESS Se numeşte domnişoara Fosli. 

HILDE Uf, ce rece sună! Voiam să întreb care îi este 
prenumele... 

SOLNESS Kaja, cred. 

HILDE (deschide ușa și strigă) Kaja. Vino, te rog! Dar 
repede! Repede! Constructorul vrea să-ţi vorbească. 

KAJA (apărînd în deschizătura ușii şi privind intimidată ) 
Aici sint! 

HILDE (întinzindu-i mapa) Uite, Kaja, desenele... 
Acum poţi să i le duci; domnul constructor a scris citeva 
aprecieri pe unul dintre ele... 

KAJA Oh! În sfirșit! 

SOLNESS Daţi-le bătrinului cit se poate mai repede. 

KAJA Mă duc îndată acasă la el... și i le dau. 

SOLNESS Da, du-te... Şi astfel, Ragnar va putea începe 
să construiască... 

KAJA Îi permiteţi să vie aici şi să vă mulţumească 
pentru tot... 

SOLNESS (aspru) Nu vreau să primesc nici un fel de 
mulţumiri. Predă-i te rog asta din partea mea, odată cu salu- 
tările mele... 

KAJA Da, îi vol... 

SOLNESS Şi mai spune-i în același timp că nu mai 
am nevoie de el. Și nici de dumneata. 

KAJA (cu voce stinsă şi tremurindă) Nici de mine! 

SOLNESS Acum vei avea desigur alte lucruri la care 
să te gindeşti şi de care să te înprijeşti. Este şi firesc... Aşa 
că du-te acasă, cu desenele astea cu tot, domnişoară Fosli. 
Şi cit mai repede! Mă auzi? 

KAJA (același joc) Da, domnule Solness. (Jese.) 

DOAMNA SOLNESS Doamne, ce ochi răi are! 

SOLNESS Cine? Ea?! Biata gisculiţă! 

DOAMNA SOLNESS Nu ştiu dacă am înţeles bine, Hal- 
vard... Într-adevăr, îi concediezi? 

SOLNESS Da. 

DOAMNA SOLNESS Şi pe ea? 

SOLNESS Nu era chiar dorinţa ta? 

DOAMNA SOLNESS Dar cum te poţi lipsi deea? A, da, 
probabil ai și găsit pe cineva care s-o înlocuiască, Halvard. 

HILDE (veselă) În nici un caz... nu asta este menirea 
mea — să stau în faţa unui pupitru şi să scriu într-un ca- 
tastif... 


431 


SOLNESS Lasă, Aline, găsim noi pe cineva. Acum nu 
trebuie să te gindeşti la nimic altceva decit că ne vom muta 
in casa cea nouă... Şi trebuie să ne mutăm cit mai degrabă. 
În seara asta chiar vom înălța coroana pe casă. (Către 
Hilde.) Pe casă... sus de tot, în virful turnului. Ce spui 
de asta, domnişoară Hilde? 

HILDE (privindu-l ţintă, cu ochi scînteietori) Va fi 
extraordinar! Şi eu voi fi încintată să vă mai pot vedea o 
dată înălțindu-vă din nou, atit de sus. 

SOLNESS Pe mine? 

DOAMNA SOLNESS Dumnezeule! Domnişoară Wangel, 
dar cum îţi poate trece măcar prin minte!... Soţul meu! El, 
care ameţeşte atît de uşor... 

HILDE Ameţeșşte! Nu, cu siguranţă că nu-i adevărat! 

DOAMNA SOLNESS Ba da, așa-i... 

HILDE Dar eu l-am văzut cu ochii mei, l-am văzut 
urcîndu-se sus, sus, pînă în virful unui turn de biserică! 

DOAMNA SOLNESS Da, am auzit și eu vorbindu-se... 
Dar nu poate fi adevărat... E cu totul imposibil... 

SOLNESS (violent) Imposibil, imposibil! Totuşi eu, 
eu şi nu altul, m-am urcat pînă acolo, sus... Şi am stat acolo, 
sus... 
DOAMNA SOLNESS Dar cum poţi spune una ca asta, 
Halvard? Tu, care nu suporţi nici măcar să ieși pe balco- 
nul de la celălalt etaj. Și așa ai fost întotdeauna. 

SOLNESS Poate-ţi va fi dat să vezi în seara asta că sînt 
cu totul altfel... 

DOAMNA SOLNESS (speriată) Nu, nu, nu! Cu ajutorul 
lui Dumnezeu, sper să nu-mi fie niciodată dat să văd aşa ceva. 
Îi voi trimite imediat cîteva cuvinte doctorului. El te va 
convinge să renunțţi... 

SOLNESS Dar, Aline... 

DOAMNA SOLNESS Fiindcă ești totuși bolnav, Halvard. 
Altfel nu se explică... Doamne, Dumnezeule! (Iese grăbită 
prin dreapta.) 

HILDE (privindu-l încordat pe Solness) E adevărat 
sau nu? 

SOLNESS Că sufăr de amețeli? 

HILDE Că Halvard Solness, constructorul meu, nu 
îndrăznește, nu poate urca atit de sus pe cit de înalt clă- 
deşte? 

SOLNESS Aşa priveşti dumneata lucrurile? 

HILDE Așa. 

SOLNESS În curind voi ajunge să cred că nici un as- 
cunziş din mine nu mai poate rămîne în siguranţă faţă de 
dumneata. 

HILDE (privind pe fereastra nișei) Va să zică acolo 
sus, sus de tot... 

SOLNESS (apropiindu-se) În odaia cea mai de sus, din 
turn, acolo ai putea locui dumneata, Hilde. Acolo ai putea 
trăi ca o prinţesă. 


HILDE (ascultind; amestec de seriozitate şi glumă ) Mi-ai 
făpăduit, doar.. 

SOLNESS Ți- -am făgăduit? Adevărat? 

HILDE Vai!! Domnule constructor!!! Mi-ai spus că 
voi fi o prințesă. Și că-mi vei dărui o împărăție. Şi apoi 
mi-ai luat și... Ei! 

SOLNESS (precaut) Eşti absolut sigură că nu a fost 
un vis, o inchipuire care ţi-a rămas adinc întipărită în minte? 

HILDE (tăios) Şi că în realitate, dumneata n-ai făcut 
nimic? 

SOLNESS Mai ştiu eu ce să Dune . (Mai încet.) Dar 
ceea ce știu sigur acum, este că eu.. 

HILDE Că dumneata... Spune-o numaidecit! 

SOLNESS Că, sigur, ar îi trebuit s-o fac. 

HILDE (cu o izbucnire de cutezanţă) Niciodată, nici- 
odată in viaţa dumitale, nu-i aşa? Și in nici o împrejurare 
nu ai ameţit... 


SOLNESS Așadar, in seara asta inălţăm coroana, prin- 
tesă Hilde. 


HILDE (cu un tremur uşor împrejurul gurii) Deasupra 
noului dumneavoastră cămin! 


SOLNESS Deasupra casei celei noi... care niciodată 
nu va fi şi pentru mine un cămin. (lese pe ușa care dă în 
grădină.) 

HILDE (se uită drept inainte, cu o privire voalată și 
spune pentru sine, în şoaplă; se aud doar cuvintele) Pasio- 
nant... Extraordinar de pasionant... 

Actul III 


(O verandă largă, în locuinţa constructorului 
Solness. În stinga se poate vedea o parte din casă 
cu uşa care dă spre balcon. Balustradă în faţă, la 
dreapta. Ceva mai în fund, pe partea mai îngustă 
a verandei, o scară coboară către partea mai din 
vale a grădinii. În grădină, pomi mari şi bătrini 
işi întind ramurile deasupra verandei şi către casă. 
În fund, la dreapta, printre pomi, se zăreşte par- 
tea de jos a noii vile cu schelă împrejurul porţiu- 
nii pe care se află turnul. În fund, grădina este 
imprejmuită de un gard vechi de lemn. De cealaltă 
parte a gardului, o stradă cu case mici, joase şi 
dărăpănate. 

Cer de după-amiază, cu nori luminaţi de soare. 
Pe verandă, de-a lungul peretelui casei, o bancă 
iar în faţa ei o masă lungă. De cealaltă parte 
a mesei, un fotoliu şi cîteva taburete. Toate mo- 
bilele sint din nuiele împletite. 

Doamna Solness, înfăşurată într-un şal mare, 
alb de crep, se odihneşte în fotoliu, privind fix spre 
dreapta. După citeva clipe, apare Hilde Wangel 
urcînd scara dinspre grădină. Este îmbrăcată ca 
în actul anterior, dar cu pălăria pe cap şi la piept 

un bucheţel de floricele obișnuite de cîmp.) 


DOAMNA SOLNESS (îintorcind puțin capul) V-aţi plim- 
bat prin grădină, domnişoară Wangel? 

HILDE Da, am dat o mică raită... 

DOAMNA SOLNESS Și, după cîte văd, ați găsit şi flori. 

HILDE O, da! Sint cite vreți. Printre boschete. 

DOAMNA SOLNESS Nu mai spuneți! Mai sînt încă şi 
acum? E adevărat, eu nu ajung pînă acolo aproape niciodată. 

HILDE (apropiindu- se) Cum se poate? Nu vă refugiați 
măcar puțin în fiecare zi în grădină? 

DOAMNA SOLNESS (cu un suris șters) Eu nu mă mai 
refugiez nicăieri. Acum n-o mai fac... 

HILDE Şi nu vă duceţi măcar așa, din cind în cind, să 
salutați toate minunăţiile de acolo? 

DOAMNA SOLNESS Totul mi-a devenit atit de străin. 
Îmi era parcă și teamă, într-o vreme, s-o mai revăd... 

HILDE Propria dumneavoastră grădină? 

DOAMNA SOLNESS Nu mi se mai pare a mea, acum. 

HILDE Ce vreţi să spuneţi? 

DOAMNA SOLNESS Nu, nu mai este ce-a fost. Nu mai 
este ca atunci... cînd trăiau părinţii mei... E dureros, e 
păcat cit de mult s-a luat din grădină, domnişoară Wangel. 
Închipuiţi-vă, au parcelat-o și au construit case pentru 
oameni străini. Oameni pe care nu-i cunosc. Care locuiese 
acolo, și privesc pe geam... 

HILDE (cu o expresie luminoasă) Doamnă Solness! 

DOAMNA SOLNESS Da? 

HILDE Îmi daţi voie să stau puţin aici, lingă dumnea- 
voastră? 

DOAMNA SOLNESS Da, cu plăcere, dacă vreţi... 

HILDE (trăgind un taburet lîngă fotoliu şi așezindu-se) 
A, aici poţi într-adevăr să stai și să te încălzești la soare 
ca o pisică. 

DOAMNA SOLNESS (punind mina uşor pe ceafa ei) E 
drăguţ din partea dumneavoastră că vreţi să staţi lingă 
mine. Credeam că vreţi să intraţi la soțul meu. 

HILDE Ce să caut la el? 

DOAMNA SOLNESS Să-l ajutaţi... gindeam... 

HILDE O, nu!! De altfel, nici nu-i înăuntru... E afară, 
cu muncitorii. Dar pare atit de furios... incit nici n-am 
mai avut curajul să-i vorbesc... 

DOAMNA SOLNESS În fond, eatit de blind și de duios. 

HILDE El? 

DOAMNA SOLNESS Dumneavoastră nu-l cunoaşteţi 
destul de bine, domnişoară Wangel. 

HILDE (privind-o cu căldură) Sinteţi bucuroasă că vă 
mutaţi în casa cea nouă? 

DOAMNA SOLNESS Ar trebui să fiu bucuroasă, de vreme 
ce Halvard o dorește. 

HILDE Nu la asta mă gindeam... 

DOAMNA SOLNESS Cum să nu, cum să nu, domnişoară 
Wangel. E doar de datoria mea să-i cedez. Dar uneori e atit 
de greu să-ţi silești firea să dea ascultare... 

HILDE Da, într-adevăr, trebuie să fie destul de greu. 

DOAMNA SOLNESS Puteţi să mă credeţi! Mai ales cînd 
eşti o fiinţă atit de imperfectă cum sint eu. 

HILDE Și mai ales cind omul a trecut prin atitea greu- 
tăţi cum aţi trecut dumneavoastră. 

DOAMNA SOLNESS De unde știți? 

HILDE Mi-a spus soțul dumneavoastră. 

DOAMNA SOLNESS Cu mine atinge atit de puțin aceste 
subiecte. Da, credeţi-mă, domnişoară Wangel, am trecut 
prin mai mult decit destule în viaţa mea. 

HILDE (privind cu interes la ea şi dind încet din cap) 
Biata doamnă Solness. Mai intii, v-a ars casa. 

DOAMNA SOLNESS (cu un suspin) Da. Tot ce era al 
meu a ars. 

HILDE După aceea a urmat ce-a fost mai cumplit. 

DOAMNA SOLNESS (privind-o întrebător) Mai cumplit? 

HILDE Da, ceea ce a fost mai îngrozitor... 

DOAMNA SOLNESS Ce vreţi să spuneţi? 

HILDE (încet) Aţi pierdut băieţașii. Pe amindoi... 

DOAMNA SOLNESS A, da! Copiii! Da, vedeţi, asta a 
fost altceva... A fost o hotărire venită de sus. Şi în faţa unei 
astfel de hotăriri, trebuie să te pleci şi să mai şi mulţumeşti 

pe deasupra. 

HILDE Şi o faceţi? 

DOAMNA SOLNESS Nu întotdeauna, din păcate. Știu 
foarte bine că-i datoria mea. Cu toate astea, nu pot... 

HILDE Da, vă înţeleg foarte bine... 

DOAMNA SOLNESS Și deseori trebuie să-mi spun mie 
însumi că a fost o pedeapsă dreaptă. 

HILDE De ce? 

DOAMNA SOLNESS Pentru că nu fusesem destul de 
statornică în nenorocire. 

HILDE Dar nu înțeleg atunci, cum... 

DOAMNA SOLNESS O, nu, nu, domnişoară Wangel, 
nu-mi mai vorbiţi despre cei doi copilaşi! Nu trebuie decit 
să ne bucurăm pentru ei. Fiindcă ei, ei o duc acum bine, 
atit de bine! Nu, în viaţă pierderile care-ţi zdrobesc mai rău 
inima sint cele mici. Cind pierzi tot, tot ceea ce alţi oameni 

socotesc că nu înseamnă aproape nimic. 

HILDE (pune mina pe genunchii ei și ridică spre ea o 
privire caldă) Scumpă, dragă doamnă Solness, spuneţi-mi 
care sint acele lucruri?! 

DOAMNA SOLNESS Cum spuneam, mai ales cele mărunte. 
Acolo au ars, de exemplu, toate vechile portrete de pe pereţi. 
Și toate rochiile de mătase care aparțineau familiei, Dumne- 
zeu mai ştie de cită vreme... Toate au ars... Şi toate dantelele 
mamei şi-ale bunicii... Și, închipuiţi-vă, bijuteriile!... Şi... 
(cu emoție intensă) toate păpușile... 

HILDE Păpușile? 

DOAMNA SOLNESS (cu voce înecată în lacrimi) Aveam 
nouă păpuși de o rară frumuseţe... 

HILDE Şi au ars? 

DOAMNA SOLNESS Toate. O, a fost atit de dureros, 
atit de dureros pentru mine. 

HILDE Le aveaţi undeva, puse deoparte?... Le păstraţi 
de cînd eraţi mică? 

DOAMNA SOLNESS Nu, nu le păstram puse deoparte... 
Nu, păpușile și cu mine nu ne-am despărţit, am trăit tot 
timpul împreună și mai tirziu... 

HILDE Și după ce v-aţi făcut mare? 

DOAMNA SOLNESS Și încă multă vreme după aceea... 

HILDE Și după ce v-aţi măritat?... 

DOAMNA SOLNESS A... da... Dar cind el nu mă vedea, 
atunci... (Pauză.) Şi uite, au ars toate, sărăcuţele! Nimeni 
nu s-a gindit să le salveze. O! Mă doare atit de mult sufletul, 
numai cînd mă gindesc cum s-a întimplat... Dar nu trebuie 
să rideţi de mine, domnişoară Wangel. 

HILDE Nu rid de loc. 

DOAMNA SOLNESS ...Fiindcă intr-un anumit fel, și 
ele aveau un suflet... trăiau... le purtam lingă inima mea. 
Intocmai ca pe niște prunci care nu se născuseră încă. 


( Doctorul Herdal, cu pălăria in mină, intră venind 
din casă; vede pe doamna Solness şi pe Hilde.) 


DOCTORUL HERDAL Va să zică, doamna stă afară. 
Vrea să răcească! 

DOAMNA SOLNESS Mi se pare atit de plăcut și de cald, 
astăzi... 

DOCTORUL HERDAL Bine!... Să zicem! Dar s-a intim- 
plat ceva? Am primit un bilet din partea dumneavoastră... 

DOAMNA SOLNESS (ridicindu-se) Da, ceva despre care 
trebuie să vorbesc cu dumneata... 

DOCTORUL HERDAL Bine. Să intrăm în casă, atunci... 
poate... (Către Hilde.) Şi azi tot în ţinuta de alpinistă, 
domnişoară? 

HILDE  (rudicindu-se veselă) Da, da, echipamentul 
complet! Numai că astăzi nu eu voi urca pină sus ca să-mi 
fring de acolo gitul... Noi doi vom sta frumușel jos, doctore, 
şi vom privi totul de aicil... 

DOCTORUL HERDAL Ce o să privim? 

DOAMNA SOLNESS (cu vocea înceată, sperială, către 
Hilde) St! st! Pentru numele lui Dumnezeu! Uite-l că 
sosește... Încercaţi mai bine să-i scoateţi din minte ideea 
asta. Și hai să fim prietene, domnişoară Wangel. Nu s-ar 
putea? 

HILDE (aruncindu-se tumultos de gitul ei) O, numai 
de-am putea! 

DOAMNA SOLNESS (degajîndu-se cu blindeţe) Aşa... Fii 
bună... lată-l că vine, doctore. Trebuie să-ţi vorbesc. 

DOCTORUL HERDAL Despre el? 

DOAMNA SOLNESS Da, sigur că despre el. Să intrăm. 


(Doamna Solness şi doctorul intră în casă; in clipa 
următoare, constructorul Solness urcă scara, venind 
din grădină. Chipul Hildei ia o expresie gravă.) 


SOLNESS (aruncînd priviri fugare spre ușa care se închide 
cu precauţie pe dinăuntru) Ai observat, Hilde? De indată ce 
vin, ea pleacă... 

HILDE Am observat că de îndată ce apari, o faci 
să plece. 

SOLNESS Se poate... Dar nu pot schimba nimic... 
( Uitindu-se atent la ea.) Ţi-e frig, Hilde? Am impresia că ai 
îngheţat... 

HILDE Da... am ieșit chiar acum dintr-un cavou... 

SOLNESS Ce vrei să spui? 

HILDE Că mă trec fiori reci din creștet pină-n tălpi, 
domnule constructor. 

SOLNESS (încet) Cred că înţeleg... 

HILDE Ce cauţi acum aici? 

SOLNESS De-acolo, de jos, te-am văzut pe dumneata. 

HILDE Dar desigur că și pe doamna Solness! 

SOLNESS Ştiam că va pleca de îndată ce voi sosi. 

HILDE Şi suferi chiar atit demult că fuge de dumneata? 

SOLNESS Într-o anumită măsură, e chiar o uşurare 
pentru min e. 

HILDE Dea nu o avea mereu in faţa ochilor? 

SOLNESS Da. 

HILDE Ca să nu trebuie să asişti mereu la suferinţa ei... 
pentru că şi-a pierdut copiii? 

SOLNESS Da, mai ales pentru asta... dar și pentru al- 
tele... (În vremea asta, Hilde trece de partea cealaltă a veran- 
dei, ținind mîinile la spate, se așază lingă balustradă şi se 
uită spre grădină. După o mică pauză.) Aţi stat mult de 
vorbă împreună? (Hilde, nemişcată, nu răspunde.) Întreb: 
mult... de vorbă? (Hilde continuă să tacă.) Şi despre ce 
ti-a vorbit, Hilde? (Hilde tace. ) Biata Aline! Desigur, despre 
copii... (Hilde pare scuturată de o tresărire nervoasă, apoi dă 
din cap repede de citeva ori.) Nu va putea niciodată... Cit 
va trăi, nu va putea uita nici o clipă... (Apropiindu-se.) 
lar stai ca o stană. Așa stăteai şi aseară... Ca o stană... 

HILDE (întorcindu-se și privindu-l cu ochi mari, serioşi) 
Vreau să plec. 

SOLNESS (tăios) Să pleci? 

HILDE Da. 

SOLNESS Nu, nu-ţi dau voie! 

HILDE Ce să mai caut acum, aici? 

SOLNESS E destul să fii aici, Hilde!... 

HILDE (măsurîndu-l din ochi) N-ar îi rău... Dar n-am 
şti unde să ne oprim... 

SOLNESS (pe ginduri) Cu-atit mai bine, cu-atit 
mai bine! 

HILDE (cu violenţă) Nu pot pricinui rău unui om pe 
care-l cunosc! Pot să iau ceva care-i aparţine... 

SOLNESS Cine-ţi cere să faci asta? 

HILDE (continuind) ...unui străin, da. Asta-i cu totul 
altceva. Cuiva pe care nu l-am văzut niciodată în viaţa mea. 
Dar nu unuia de care m-am apropiat! Nu, nu! Vai, nu! 

SOLNESS Dar nici n-am spus asta. 

HILDE Domnule constructor, ştii desigur foarte bine 
cum ar decurge totul... De aceea şi plec. a 

SOLNES5 Şi eu, eu ce voi deveni cind nu vei mai ft 
aici? Pentru ce voi trăi de-acum inainte? 

HILDE (cu o expresie nehotărilă în ochi) Nu, pentru 
dumneata nu-i o problemă, în nici un caz... Ai doar înda- 
toriri față de ea. Trăieşte pentru aceste îndatoriri! 

SOLNESS Prea tirziu. Acele forţe... acei... acei... 

HILDE ...demoni... 

SOLNESS Da, demoni! Şi cel din mine. Ei i-au stors 
toată seva, toată viaţa, tot sîngele ei. ( Rizînd desperat.) Da, 
pentru fericirea mea am făcut-o. Da, da! (Cu emoție intensă.) 
Şi ea e moartă, din pricina mea. lar eu sint un viu, înlănţuit 
de o moartă. (Cu o frică nebunească.) Eu, eu, care nu pot 
trăi o viaţă lipsită de bucurii. 

HILDE (Înconjoară masa și se așază pe bancă, cu coatele 
pe masă şi capul sprijinit în miini. Apoi stă și se uită un timp 
la el.) Ce te gindaști să construieşti de-aci înainte? 

SOLNESS (clătinind din cap) Nu cred să mai urmeze 
mare lucru. 

HILDE Nu vor fi cămine din acelea confortabile, feri- 
cite pentru taţi, pentru mame şi droaie de copii? 

SOLNESS Tare-aş mai dori să ştiu dacă vor mai fi nece- 
sare asemenea lucruri în viitor. 

HILDE Bietul constructor! Care în toţi acești ani şi-a 
pus viaţa in joc numai pentru asta... 

SOLNESS Da, poţi s-o mai spui odată, Hilde. 

HILDE (cu o izbucnire) O! Mi se pare atit de stupid, 
atit de stupid totul! 

SOLNESS Care totul? 

HILDE Că omul nu îndrăzneşte să-şi ia cu propriile lui 
miini propria lui fericire. Să şi-o ia şi s-o țină zdravăn, pentru 
propria lui viață. Numai fiindcă-i stă in cale unu’ pe care-l 
cunoaște. 

SOLNESS Unu” pe lingă care trecînd, nici n-ai dreptul 
să i-o iei inainte. 

HILDE Aș vrea să știu în fond, dacă într-adevăr n-ai 
avea dreptul? Şi cu toate astea... Oh! Dacă-aș putea dormi... 
dormi... Să uit toată povestea asta. (Culcă braţele pe masă, 
şi-şi lasă obrazul sting pe mină, închizînd ochii.) 

SOLNESS (întoarce fotoliul și se așază la masă) Hilde, 
ai avut o viaţă bună, fericită... ai avut ceea ce se cheamă un 
cămin, acasă la tatăl dumitale? 

HILDE (nemișcată, răspunde parcă ar fi pe jumătate 
adormită) Aveam numai o colivie. 

SOLNESS Și nu vrei de loc să te mai intorci acolo? 

HILDE (acelaşi joc) Păsările de pădure nu vor niciodată 
să stea în colivie. 

SOLNESS Ci mai degrabă să vineze în libertate. 

HILDE Mai ales păsările de pradă... vinează. 

SOLNESS (lăsînd privirea să se odihnească asupra ei) 
Dar cel care poartă în el îndărătnicia... unui viking... 

HILDE (cu vocea ei obișnuită, deschide ochii, dar nu se 
mişcă ) Spune mai departe! Spune îndată! 

SOLNESS O conştiinţă robustă... 

HILDE (își îndreaptă trupul, ochii ei au din nou expresia 
aceea veselă şi strălucitoare) Ştiu, acum știu ce vei începe să 
construieşti foarte curind ! 

SOLNESS Atunci ştii mai multe decit mine, Hilde. 

HILDE O, domnule constructor! Eşti atit de prost... 

SOLNESS Şi care va fi viitoarea mea construcţie? 

HILDE (dind din nou din cap) Castelul! 

SOLNESS Ce fel de castel? 

HILDE Castelul meu, bineînțeles! Nu ţi-a: închipuit 
că despre el e vorba? 

SULNESS Acum vrei şi un castel? 

HILDE Nu-mi datorezi o împărăție? Dacă mi-e permis 
să întreb... 

SOLNESS Dumneata spui că da... 

HILDE Ei bine, va să zică dumneata îmi datorezi o 
împărăție; atunci nici vorbă că unei împărăţii, cred eu, i se 
cuvine și un castel... 

SOLNESS (din ce în ce mai animat) Da, cam așa se 
obișnuiește... 

HILDE Bine. Atunci construiește-mi-l de indată! 

SOLNESS (rîzînd) Chiar aşa, imediat, la comandă? 

HILDE Da, da! Fiindcă au trecut cei zece ani şi nu 
vreau să mai aştept! Haide, fă o dată să apară castelul, 
domnule constructor! 

SUOLNESS Nu e o glumă să-ţi fie cineva dator ceva, 
Hilde. 

HILDE La asta trebuia să te gîndești mai demult. Acum 
e prea tirziu. Aşa încît (bătind darabana pe masă) ...castelul 
pe masă! Castelul meu! Vreau să-l am numaidecit. 

SOLNESS (devenind serios, se apleacă sprijinindu-se cu 
braţele pe masă, apropiindu-se astfel de ea) Şi cum te-ai gindit 
să arate castelul, Hilde? 

HILDE (Privirile ei se înceţoșează cu încetul; privește fix 
parcă inlăuntrul ei. Apoi, încet. ) Castelul meu trebuie să fie 
aşezat undeva, sus de tot. Foarte sus... trebuie să se afle. Şi 
să aibă priveliştea liberă din toate părţile. Ca să mă pot uita 
pină departe, departe imprejur, peste tot ţinutul. 

SOLNESS ŞI trebuie să aibă şi un turn înalt? 

HILDE Un turn extraordinar de inalt. Și sus, în virful 
turnului, să fie un balcon. Sus, acolo vreau să stau.. 

SOLNESS (ducind involuntar mina la frunte) $ Şi-ţi va 
plăcea în adevăr să stai atit de ameţitor de sus?.. 

HILDE Da, acolo, acolo sus vreau să stau și să mă uit 
la ceilalți, la cei care construiesc biserici. Şi case, cămine 
pentru taţi, pentru mame și pentru droaiele de copii. Şi 
dumneata ar trebui să vii acolo şi să priveşti... 

SOLNESS (înăbușit) I se va iîngădui constructorului să 
urce pînă acolo, sus, la prinţesă? 

HILDE Dacă domnul constructor va voi... 

SOLNESS (cu voce scăzută) Aga cred, constructorul 
va veni... 

HILDE (dă din cap) Vine el, constructorul! 

SOLNESS Dar după aceea nu va mai construi nimic, 
niciodată, bietul constructor. 

HILDE (vioaie) Ba da, o vom îace impreună, amindoi! 
Şi vom construi lucrul cel mai minunat din lume — minunea 
minunilor din lumea întreagă. 

SOLNESS (încordat) Spune, Hilde, ce anume? 

HILDE (se uită surizătoare la el, țuguie buzele şi-i 
vorbește ca unui copil) Constructorii ăştia... ştii... sint nişte 
oameni tare, tare prostănaci... Chiar foarte... ştii? 

SOLNESS Da, cu siguranță că sint nişte nătărăi. Dar 
spune-mi care-i lucrul acela minunat, minunea minunilor 
din lumea intreagă, pe care noi doi îl vom clădi? 

HILDE (tace, apoi cu o expresie nehotărită în priviri) Un 
castel înalt, un castel al visurilor... 

SOLNESS Un castel al visurilor? 

iu, (aprobind din cap) Da... ştii ce este un asemenea 
castel? 

SOLNESS Cel mai minunat lucru din lume, aşa 
spuneai... 

HILDE (ridicindu-se brusc şi făcînd cu mîna un gest de 
respingere) Da, da, sigur! Un castel al visurilor e un loc în 
care te poţi adăposti cu ușurință. Și care-i comod și uşor 
de construit (se uită ironic la el) mai ales pentru construc- 
torii cu... o conştiinţă care ameţeşte... 

SOLNESS (ridicîndu-se) Începind de miine vom construi 
impreună, Hilde... 

HILDE (cu un suris pe jumătate neîncrezător) Un castel 
al visurilor... 

SOLNESS Cu un zid de temelie adevărat? 


(Intră Ragnar Brovik, venind din casă. Duce o cv- 
roană mare din frunziș verde, împodobită cuflori și 
panglici de mătase.) 


HILDE (cu o izbucnire de bucurie) Coroana! O să fie 
nemaipomenit de frumos! 

NOLNESS (mirat) Dumneata vii cu coroana, Ragnar? 

RAGNAR li făgăduisem șefului de șantier. 

SOLNESS (ușurat) Deci, îi merge mai bine tatălui 
dumitale. 

RAGNAR Nu. 

SOLNESS Nu l-a înviorat ceea ce am scris eu? 

RAGNAR A fost prea tirziu. 

SOLNESS Prea tirziu? 

RAGNAR Cind a venit Kaja cu desenele, nu mai era 
conştient. Suferise un atac. 

SOLNESS Atunci întoarce-te acasă, lingă el. Du-te de 
vezi de tatăl dumitale. 

RAGNAR Nu mai are nevoie de mine. 

SOLNESS Dar dumneata nu simţi nevoia să stai lingă el? 

RAGNAR Este ea, acolo... 

SOLNESS (nesigur) Kaja? 

RAGNAR (privindu-l întunecat) Kaja, fireşte... 

SOLNESS Du-te acasă, Ragnar, rămii lingă el şi lingă ea. 
Dă-mi mie coroana. 

RAGNAR (reţinîndu-și un suris batjocoritor) Nu cumva 
vreţi chiar dumneavoastră personal s-0...? 

SOLNESS În orice caz, eu o voi duce acolo... (îi ia 
coroana.) Aşa că du-te acasă. Nu mai avem nevoie de dum- 
neata azi. 

RAGNAR Ştiu că nu mai vă sint necesar de-acum 
înainte. Dar azi rămîn. 

SOLNESS În sfirşit, dacă ţii cu tot dinadinsul, rămii! 

HILDE (stind lîngă balustradă ) Domnule constructor, 
de aici vă voi privi. 

SOLNESS Pe mine? 

HILDE Va fi extraordinar de pasionant. 

SOLNESS (înăbuşit) Despre asta vom vorbi mai tirziu, 
Hilde. (Coboară treptele purtind coroana şi iese prin grădină.) 

HILDE (se uită după el, apoi întorcindu-se către Ragnar) 
Mi se pare că i-ai fi putut spune măcar citeva cuvinte de 
mulţumire... 

RAGNAR Eu, să-i mulţumesc? Să-i mulţumesc, eu lui? 

HILDE Bineînţeles, ar trebui s-o faci.. 

RAGNAR Mai degrabă dumneavoastră ar trebui să vă 
mulțumesc... 

HILDE Cum poţi spune una ca asta? 

RAGNAR (fără a-i răspunde) Dar aveţi grijă de dumnea- 
voastră, domnişoară... Fiindcă dumneavoastră încă nu-l 
cunoaşteţi bine. 

HILDE (cu căldură) O, eu, eu îl cunosc cel mai bine. 

RAGNAR (rizind cu amărăciune) Să-i mulţumesc pentru 
că m-a ţinut sub călciiul lui ani de zile? Să-i mulţumesc 
pentru că a făcut tot ce i-a stat în putinţă ca tatăl meu să 
ajungă să se îndoiască de mine? Ca eu însumi să mă îndoiesc 
de mine? Şi totul numai pentru ea... 

HILDE (intuind ceva) Pentru ea? Spune-mi totul, 
îndată! 

RAGNAR Pentru ca s-o poată păstra aici, pe lingă el. 

HILDE (cu o săritură spre el) Domnişoara de la birou! 

RAGNAR Da. 

HILDE (ameninţind, cu pumnii strinşi) Nu-i adevărat! 
Minţi, minţi! 

RAGN AR Nici eu n-am vrut s-o cred pină azi, cind ea 
singură mi-a mărturisit-o. 


HILDE (ca scoasă din fire) Şi ce-a spus? Vreau să ştiu! 
Acum, imediat! 

RAGNAR Că a pus stăpinire pe toate gindurile ei. Pe 
tot ceea ce este ea. Spune că nu va mai putea niciodată să se 
smulgă de lingă el... Vrea să fie oriunde se află el. 

HILDE (cu ochi scăpărători) Nu i se va ingădui! 

RAGNAR (parcă cercetind-o) Cine nu-i va ingădui? 

HILDE Nici el! 

RAGNAR Fără îndoială că nu... Acum pricep totul atit 
de bine... De-aici înainte, i-ar deveni o povară... 

HILDE Dacă poţi spune una ca asta, inseamnă cănu 
înţelegi nimic! Dar nu, eu iţi voi spune de ce voias-oţină aici. 

RAGNAR Ei, de ce? 

HILDE Pentru a te putea păstra pe dumneata. 

RAGNAR V-a spus el asta? 

HILDE Nu, dar aşa este! Trebuie să fie aşa! (Sălbatic.) 
Vreau eu, eu vreau să fie aga! 

RAGNAR Și de aceea, de îndată ce aţi venit dumnea- 
voastră s-a şi grăbit să o concedieze? 

HILDE Pe dumneata, pe dumneata te-a concediat. Ce, 
crezi că-i pasă lui de o „domnişoară“ care e o străină 
pentru el? 

RAGNAR (pe gînduri) Oare în tot acest timp să-i fi 
fost teamă de mine? 

HILDE Teamă? Lui? Lui, teamă? N-ar trebui să fii 
chiar atît de încrezut! 

RAGNAR O! Trebuie să-şi fi dat de mult seama că sint 
şi eu bun la ceva. De altminteri, fricos, vedeţi dumneavoastră 
este sigur, nu numai dintr-un anumit punct de vedere... 

HILDE El? Fricos? Cauţi să-mi bagi în cap fel defel de... 

RAGNAR Da, într-un fel ii este frică. Lui, marelui 
constructor! Să-și construiască fericirea vieţii, răpindu-le 
altora fericirea vieţii... așa cum a făcut-o cu iata şi cu mine 
— de asta nu-i e frică. Dar să te urci pe o biată schelă... 
vedeţi, asta... pentru nimic în lume n-ar face-o... 

HILDE O, dacă l-ai fi văzut aşa cum l-am văzut eu 
odată, suind sus de tot... ameţitor de sus... 

RAGNAR L-aţi văzut dumneavoastră?! 

HILDE Da, crede-mă, l-am văzut. Mindru! Liber! 
Stătea! Și pe morișca de vint a turnului, agăța coroana... 

RAGNAR Știu, a avut curajul s-o facă o singură dată 
în viaţă. O singură dată! Noi, cei tineri, am vorbit deseori 

despre asta. Dar nici o putere din lume nu l-ar mai putea 
convinge s-o mal facă o dată. 

HILDE Azi o va face din nou! 

RAGNAR (batjocoritor) S-o credeţi dumneavoastră! 

HILDE Vom vedea! 

RAGNAR Nici eu şi nici dumneavoastră nu-l vom mai 
vedea... acolo sus... Niciodată... Niciodată! 

HILDE (năvalnic) Eu vreau să-l văd! Vreau, și trebuie 
să-l văd. 

RAGNAR Dar el n-o va face. Sigur, nu îndrăzneşte. E 
cam multă slăbiciune în acest mare şi puternic constructor, 
care totuşi suferă de amețeli. 

DOAMNA SOLNESS (iese din casă pe verandă, apoi se uită 
împrejur) Nu-i aici? Unde s-a dus? 

„__ RAGNAR Domnul constructor este acolo, jos, cu mun- 
citorii. 

HILDE A plecat cu coroana. 

DOAMNA SOLNESS (speriată) Cu coroana? O, Doamne! 
O, Doamne! Brovik, trebuie să te duci... la el. Ai grijă, nu 
cumva să se urce tocmai el pe schelă... 

RAGNAR Să-i spun că vreţi să-i vorbiţi? 

DOAMNA SOLNESS Da, da, dragul meu, spune-i aşa... 
Nu, nu, nu-i spune că eu vreau... Spune-i mai bine că este 
cineva aici... Şi că ar fi bine să vie numaidecit sus. 

RAGNAR Așa voi face... (Coboară scara și iese prin 
grădină. ) 

DOAMNA SOLNESS O, domnişoară Wangel, nu-ţi poţi 
închipui cît mă tem pentru el. 

HILDE Dar nu văd ce este atit de înspăimintător!... 

DOAMNA SOLNESS Cum, nu-ţi dai seama? E destul 
numai să mă gindesc că ar fi în stare s-o ia în serios, să se 
urce cu adevărat pe schelă... 

HILDE (încordată) Şi credeţi chiar că o va face? 

DOAMNA SOLNESS O, nu se știe niciodată ce-i poate 
trece prin minte. Ar fi in stare de orice. 

HILDE Aha, credeţi poate și dumneavoastră că nu-i 
chiar în toate minţile... 

DOAMNA SOLNESS Da, nu prea mai ştiu ce să cred despre 
e]... Doctorul mi-a povestit atitea acum, fel de fel de lucruri 
pe care le-am pus în legătură cu altele, auzite chiar din gura 
lui Halvard... 

DOCTORUL HERDAL (scoțind capul pe ușă) Nu ştiţi? Se 
întoarce curind? 

DOAMNA SOLNESS Da, da, cred că da. În tot cazul,i 
s-a trimis vorbă să vină. 

DOCTORUL HERDAL (apropiindu-se) Ar trebui să 
intraţi in casă, doamnă. 

DOAMNA SOLNESS Nu, nu. Vreau să rămîn aici, afară, 
să-l aştept pe Halvard. 

DOCTORUL HERDAL Da, dar au venit citeva doamne 
în vizită la dumneavoastră. 

DOAMNA SOLNESS O, asta îmi mai lipsea! Tocmai 
acum ! 

DOCTORUL HERDAL Sint citeva care spun că vor ne- 
apărat să asiste la serbare. 

DOAMNA SOLNESS Da, da, atunci trebuie totuși să mă 
duc. E doar datoria mea. 

HILDE Nu le puteţi ruga să plece? 

DOAMNA SOLNESS Nu, imposibil! Din moment ce au 
venit pină aici, e datoria mea să le primesc. Dar rămii 
dumneata, să-l întimpini cînd va veni. 

DOCTORUL HERDAL Şi faceţi tot posibilul să-l opriţi 
aici cit mai mult... Țineţi-l de vorbă. 

DOAMNA SOLNESS Da, te rog și eu, dragă domnişoară 
Wangel, fă tot ce poţi şi reţine-l... 

HILDE N-ar fi mai potrivit s-o faceţi chiar dumnea- 
voastră? 

DOAMNA SOLNESS Ba da, Doamne, Dumnezeule, ar fi 
datoria mea. Dar cînd ai atitea alte îndatoriri, în stinga 
și în dreapta... Și cind... 

DOCTORUL HERDAL (uitîndu-se spre grădină) Vine! 

DOAMNA SOLNESS Şi tocmai acum trebuie să intru 
în casă... 

DOCTORUL HERDAL Nu-i spuneți că sint aici. 

HILDE Bineînțeles că nu! O să găsesc eu un alt subiect 
de conversaţie cu domnul constructor. l 

DOAMNA SOLNESS Şi ţine-l de vorbă... Cred că nimeni 
n-o poate face atit de bine ca dumneata... 


(Doamna Solness și doctorul Herdal intră în casă. 
Hilde rămine mai departe pe terasă; constructorul 
Solness urcă treptele venind din grădină.) 

SOLNESS Mi s-a spus că mă aşteaptă cineva aici, care 
vrea să-mi vorbească... 

HILDE Da, domnule constructor. Eu! 

SOLNENS A, dumneata erai, Hilde. Mi-era frică să nu 
fie Aline ori doctorul. 

HILDE Se pare că sinteti, în general, un om stăpinit 
de frică. 

SOLNESS Serios? Crezi într-adevăr? 

HILDE Sespune, de pildă, că vă este frică să vă călărati 
sus, pe schele. 

SOLNESS E, asta-i cu totul altceva. 

HILDE Deci, vă este totuşi frică? 

SOLNESS Da, mi-e frică. 

HILDE Să nu cădeți şi să vă fringeţi gitul? 

SOLNESS Nu, nu de asta mi-e frică. 

HILDE Atunci de ce? 

SOLNESS Mă tem de revanșă. 

HILDE De revanşă? Nu înţeleg. 

SOLNESS Așază-te, vreau să-ţi povestesc ceva. 

HILDE Haide, povesteşte-mi! Te ascult! (Se așază pe 
un taburet lîngă balustradă şi îl priveşte cu o expresie plină de 
așteptare.) 

SOLNESS (aruncîndu-și pălăria pe masă) Ştii, desigur, 
cu ce mi-am inceput meseria mea de constructor. Am clădit 
biserici. 

HILDE (dă din cap) Ştiu foarte bine. 

SOLNESS Fiindcă, vezi dumneata, eu am fost un băiat 
de la ţară, dintr-o familie de oameni evlavioşi. Şi de aceea 
mi se părea că nu poate fi ceva mai înălțător decit să clădeşti 
biserici. 

HILDE Da. 

SOLNESS Şi îndrăznesc să spun că am construit toate 
acele biserici... bisericile acelea mici și sărăcăcioase... da, 
le-am construit cu un sentiment atit de fierbinte, de curat, 
de cinstit, încit... 

HILDE Încit? 

SOLNESS Da... Încit mi se părea că el ar trebui să fie 
mulțumit de mine. 

HILDE El? Care el? 

SOLNESS EI, cel căruia îi erau închinate bisericile. Cel 
căruia trebuiau să-i slujească drept cinstire şi preţuire. 

HILDE A! Așa-i! Dar ești chiar atit de sigur că, 
intr-adevăr, el nu era... cum să spun... mulţumit de dum- 
neata? i 

SOLNESS (batjocoritor) El, mulţumit de mine? Dar 
cum poţi măcar crede una ca asta, Hilde! El, care i-a ingăduit 
demonului din mine să cotrobăie in sufletul meu cit 1-a 
plăcut! El, care le-a poruncit să stea zi și noapte pregătiți să 
mă slujească. Să mă slujească, să mă slujească... tuturor 
celorlalți... tuturor celorlalți... 

HILDE ...demoni. 

SOLNESS Da, de un fel sau de altul. O, da, mi-a fost dat. 
destul să simt că nu era mulţumit de mine. (În taină.) Vezi, 
de fapt, de aceea a lăsat să ardă vechea casă. 

HILDE Să îi fost de aceea? 

SOLNESS Da, nu înţelegi? El a vrut să-mi ofere în felul 
ăsta prilejul de a deveni un maestru adevărat în meseria mea 
pentru că astfel să-l pot slăvi construind cit mai multe 
biserici umile. La început n-am priceput unde vrea să ajungă. 
Dar apoi, aşa deodată, m-am luminat. 

HILDE Cind a fost asta? 

SOLNESS A fost atunci cînd am construit turnul biserici: 
de la Lysanger. 

HILDE Mi-am închipuit... 

SOLNESS Fiindcă, vezi dumneata, Hilde, acolo, sus, 
singur, în locul acela îndepărtat, acolo am stat și am putut. 
să-mi adun toate gindurile... Am meditat... Și-atunci am 
ințeles limpede, limpede de tot pentru ce el mi-a luat cei doi 
băieţi a: mei. Da, a făcut-o pentru ca să nu mai am nimic 
altceva de care să fiu legat. Să nu fiu legat — înţelegi? — 
nici de dragoste, nici de fericire... înţelegi? Eu nu trebuia să. 
fiu decit un constructor. Altceva nimic, decit să construiesc 
pentru el. ( Ride.) Dar, firește, nu s-a întimplat de loc aşa... 

HILDE Şi... ce-ai făcut atunci? 

SOLNESS Mai întii m-am cercetat, m-am cercetat pe 
mine însumi. 

HILDE Şi apoi? 

SOLNESS Apoi am făcut imposibilul. Eu, intocmai: 
ca el. 

HILDE Imposibilul? 

SOLNESS Da... pină atunci, nu mă încumetasem... 
Stiam că nu voi putea să mă urc pină acolo, sus de tot, 

singur... Să stau acolo, în văzduh, singur şi liber... În ziua 
aceea am reușit. 

HILDE (sărind în sus) Da, ai reuşit! 

SOLNESS Și cînd mă aflam acolo, sus, sus de tot, in 
virf, şi atirnam coroana deasupra moriştei de vint a turnului, 
atunci i-am spus: „Ascultă acum, tu cel atotputernic! De azi 
inainte vreau şi eu să fiu un constructor liber! Liber pe tări- 
mul meu, aşa cum ești şi tu pe al tău. Nu mai vreau să con- 
struiesc de-aci inainte niciodată biserici pentru tine. Numai 
case, cămine pentru oameni.“ 

HILDE (cu ochi mari, strălucitori) Acesta a fost cintecul 
pe care l-am auzit străbătind văzduhul! 

SOLNESS Dar mai tirziu i-a venit lui apa la moară. 

HILDE Nu-nţeleg... Ce vrei să spui? 

SOLNESS (privind-o descurajat) Toată povestea asta: 
să clădeşti, să construieşti case, cămine pentru oameni, nu 
face nici o para, Hilde. 

HILDE Dumneata spui asta? Și tocmai acum? 

SOLNESS Da, fiindcă acum mi-am dat seama. Oamenilor 
nu le sint strict necesare aceste cămine pentru a fi fericiţi! 
Și nici eu pentru a fi fericit n-aș fi avut nevoie de un astfel 
de cămin. Presupunind că aș fi avut în adevăr unul. (Cu ris 
înăbuşit, amar.) Vezi, asta-i concluzia la care am ajuns, 
oricit de departe... oricît de departe aș privi în trecut. De 
fapt, n-am construit nimic, şi nici n-am sacrificat nimic 
pentru a putea construi. Totul laolaltă nu înseamnă nimic. 

HILDE Şi nici de-aci înainte nu vrei să mai construieşti 
niciodată altceva... Ceva nou? 

SOLNESS (cu însufleţire) Ba, tocmai acum vreau să încep! 

HILDE Ce? Ce să incepi? Spune-mi, spune-mi îndată! 

SOLNESS Acel unic lucru care, cred eu, ar putea adă- 
posti fericirea omenească, asta vreau să construiesc acum. 

HILDE (privindu-l drept în ochi) Domnule constructor, 
vrei să spui... castelul nostru! 

SOLNESS Da, castelul... 

HILDE Mă tem că vei ameti încă înainte de a ajunge la 
jumătatea drumului. 

SOLNESS Nu, dacă voi putea merge mină în mină cu 
dumneata, Hilde. 

HILDE (cu o tresărire de supărare stăpinită) Numai cu 
mine? Nu vor mai fi şi alții care să ne urmeze? 

SOLNESS Şi care ar fi acei alţii? 

HILDE De exemplu, acea Kaja, domnişoara de la birou. 
Sărmana, n-ai vrea s-o iei şi pe ea? 

SOLNESS Aha! Am înţeles! Aline ţi-a spus mai știu eu 
ce despre Kaja, cind ați stat aici de vorbă, probabil. 

HILDE Este sau nu adevărat? 

SOLNESS (cu violenţă) Nu-ţi răspund la o întrebare ca 
asta. Trebuie să ai in mine incredere totală, in totul și in 
toate. 

HILDE Timp de zece ani am crezut deplin in dumneata 
și nimic nu mi-ar fi putut clinti această încredere deplină, 
totală... 

SOLNESS Trebuie să continui să crezi în mine! 

HILDE Da... dacă te voi vedea din nou sus, sus de tot, 
singur și liber... 

SOLNESS (cu greutate) O, Hilde, la o faptă ca asta nu 
te încumeţi în fiecare zi. 

HILDE (cu pasiune) Dar vreau eu! (Tremurind.) Numai 
o singură dată, domnule constructor! Pentru ultima dată... 

SOLNESS (stă şi se uită adînc la ea) Şi dacă voi încerca-o, 
Hilde, vreau, de acolo sus, să stau şi să-i vorbesc lui, ca 
atunci cînd i-am vorbit ultima oară. 

HILDE (cu o încordare crescîndă) Ce vrei să-i spui? 

SOLNESS Vreau să-i spun: „Ascultă-mă, tu, atotputer- 
nice stăpîne, judecă-mă aşa cum crezi că trebuie să fiu 
judecat. Dar de azi înainte vreau să construiesc numai ceea 
ce socotesc eu că este mai frumos din tot ce poate fi pe lume...“ 

HILDE (transportată) Da... da... da! 

SOLNESS „Și voi construi impreună cu o prinţesă pe 
care eu 0...“ 

HILDE Da, spune-i asta! Spune-i asta! 

SOLNESS Da! Şi-i voi mai spune: „Acum voi cobori, şi 
o voi cuprinde în braţe, şi-o voi săruta“. 

HILDE De multe ori!! Spune-i-o! 

SOLNESS De multe, multe ori o să-i spun. 

HILDE Și apoi? 

SOLNESS Voi flutura in vint pălăria mea, voi cobori 
pe pămînt şi voi face așa cum i-am spus. 

HILDE (cu braţele întinse) Acum te văd din nou ca 
atunci, cînd plutea cintecul în văzduh! 

SOLNESS (privind-o cu capul plecat) Cum ai izbutit 
să fii ceea ce eşti, Hilde? 

HILDE Cum m-ai făcut să devin aşa cum sînt? 

SOLNESS (scurt şi hotărît) Prinţesa își va avea cas- 
telul ei! 

HILDE (ezuberantă de fericire, bate din palme) Construc- 
torul meu! Castelul meu minunat! Castelul nostru... 

SOLNESS Cu zid de temelie... 


(Pe stradă s-a adunat o mulţime de oameni care abia 

incep să se zărească, neclar încă, printre arbori. O 

fanfară se aude departe, în spatele casei celei noi. 

Doamna Solness, cu o eșarfă de blană în jurul gitu- 

lui, doctorul Herdal, cu șalul ei alb pe mină precum 

și citeva doamne, ies pe terasă. În același timp, Rag- 
nar Brovik vine din grădină.) 


DOAMNA SOLNESS (către Ragnar) Va fi și muzică? 

RAGNAR Da. Cintă fanfara muncitorilor. (Către Sol- 
ness.) Şeful de șantier spune că-i gata să se urce cu coroana. 

SOLNESS (luându-și pălăria) Bine. Mă duc şi eu acolo. 

DOAMNA SOLNESS (cu teamă) Ce vrei să faci acolo, 
Halvard? 

SOLNESS (scurt) Trebuie să fiu în mijlocul lor... 

DOAMNA SOLNESS Dar vei rămîne jos, Halvard! Nu 
te vei urca... Vei rămîne jos, nu-i aşa? 

SOLNESS Ca de atitea alte ori... (Coboară scara şi se 
duce prin srădină. ) 

DOAMNA SOLNESS (strigă după el, aplecindu-se peste 
balustradă) Dar, te rog, vorbește neapărat cu omul care se 
va urca sus, pe schelă, spune-i să fie cu mare atenţie. Promi- 
te-mi că ai să-i spui, Halvard. 

DOCTORUL HERDAL (către doamna Solness) Vedeţi 
că am avut dreptate? Nici nu se mai gindește la nebunia 
aceea! 

DOAMNA SOLNESS Parcă mi s-a luat o piatră de pe 
inimă! În două rinduri s-a intimplat să cadă omul care s-a 
suit pină sus, să pună coroana. Și amindoi au murit pe loc. 
(Către Hilde.) Vă mulţumesc, domnişoară Wangel, că v-aţi 
priceput atit de bine să-l faceţi să renunţe. Eu n-aş fi putut 
avea niciodată atita influenţă asupra lui. 

DOCTORUL HERDAL (vesel) Da, da, domnişoară Wan- 
gel, vă pricepeţi foarte bine să ţineţi din scurt pe cineva, 
atunci cînd vreţi cu adevărat! 


(Doamna Solness și doctorul Herdal se îndreaptă 

spre doamnele care stau în apropierea scării. Hilde 

rămîne în picioare lingă balustradă, in prim plan. 
Ragnar se apropie de ea.) 


RAGNAR (reţinindu-și risul, vorbind incet) Domni- 
şoară, îi vedeți pe toți acei tineri, acolo, jos, în stradă? 


HILDE Da. 
RAGNAR Sint colegi ai mei care au venit să-l vadă pe 
meşter. 


HILDE Şi de ce vor să-l vadă? 

RAGNAR Vor să-l vadă neindrăznind să se urce pe 
propria lui casă. 

HILDE Nu mai spune... asta vor să vadă băieții? 

RAGNAR (batjocoritor şi cu amărăciune) El ne-a ținut 
la fund atita vreme. Nu ne-a lăsat să urcăm! Şi acum vrem 
să-l vedem și noi cum, liniştit şi din propria lui dorință, nu 
mai urcă nici el. 

HILDE Nu, asta nu veți avea prilejul să vedeţi... De 
data asta, nu. 

RAGNAR (surizind) Aşa? Şi, după părerea dumnea- 
voastră, unde-l vom vedea? 

HILDE Sus, sus de tot, pe morişca de vint, acolo il 
veți putea vedea! 

RAGNAR (rizînd) El? Asta s-o credeţi dumneavoastră! 

HILDE El vrea să ajungă sus, sus de tot. Aşa că-l veţi 
vedea acolo. 

RAGNAR Da, vrea, asta da! Sint gata să cred! Dar 
pur şi simplu nu va putea! Cu mult, cu mult incă inainte 
de a ajunge la jumătatea drumului, va incepe totul, totulsă 
se învirtească în jurul lui şi va fi nevoit să se tirască pe 
brinci pină jos! 

DOCTORUL HERDAL (ardtînd într-acolo) Priviţi! Şeful 
santierului urcă scările. 

DOAMNA SOLNESS Şi duce coroana! Ah! Numai de-ar 
fi prudent... a | 

RAGNAR (priveşte cu atenţie fără să-i vină a crede și 
strisă) Dar nu-i șeful șantierului, e... 

HILDE (izbucnind cu entuziasm) E însuși constructorul. 

DOAMNA SOLNESS (ţipînd înspăimintată) Da, el este, 
Halvard! O, Doamne, Dumnezeule, Halvard, Halvard! 

DOCTORUL HERDAL Sst! Nu-l strigaţi!... 

DOAMNA SOLNESS (aproape ieșită din minți) Vreau 
să mă duc la el! Să-l conving să se coboare îndată! 

DOCTORUL HERDAL (reținînd-o) Staţi aşa... nemişcați 
cu toţii! Să nu mişte nimeni! Nici un zgomot!... 

HILDE (nemişcată, urmărindu-l cu privirea pe Solness) 
Urcă şi tot urcă. Tot mai sus! Tot mai sus! Priviţi! Priviţi-l! 

RAGNAR (cu respiraţia tăiată) Acum va fi nevoit să 
se intoarcă din drum. Altfel nu-i chip... 

HILDE Urcă şi tot urcă. În curind va fi sus, în virful 
turnului. 

DOAMNA SOLNESS Mă sfirșese de frică. Nu mai pot 
suporta să privesc... 

DOCTORUL HERDAL Atunci nu-l mai priviţi. Nu vă mai 
uitaţi la el. 

HILDE Acum se află pe scindura cea mai de sus! Sus de 
tot! 

DOCTORUL HERDAL Nimeni să nu se miște! Auziţi! 

HILDE (cu bucurie și entuziasm lăuntric) În sfirşit! 
În sfirsit! Acum îl văd din nou, mare şi liber! 

RAGNAR (aproape fără grai) Dar asta este... ceva... 

HILDE Așa l-am văzut, așa l-am avut înaintea ochilor 
în toţi aceşti zece ani. Cit de sigur de sine stă acolo sus. 
Teribil de pasionant să-l priveşti! Acum atirnă coroana în 
virful turnului... 

RAGNAR E de necrezut... Mi se părea cu totul im- 
posibil... 

HILDE Da, chiar și este imposibil ceea ce face el acum! 
(Cu o expresie imprecisă în ochi.) Spuneţi, nu mai zăriți 
pe incă cineva acolo sus, alături de el? 

RAGNAR Nu-i nimeni... E singur. 

HILDE Ba da, mai este cineva... Cineva cu care se 
ceartă. 

RAGNAR Vă înşelaţi. 

HILDE Și nici cintecul care pluteşte în văzduh nu-l 
auziti? 

RAGNAR Trebuie să fie vintul care mișcă virfurile 
copacilor. 

HILDE Eu aud cintecul! Un cintec puternic! (Strigă 
cu o bucurie și un entuziasm nebun.) Priviţi, priviţi! Acum 
vintură pălăria! Salută! Ah! Răspundeţi-i la salut! Pentru 
că acum și-a îndeplinit menirea. (Smulge șalul alb de pe 
brațul doctorului Herdal, face semne cu el şi strigă privind 
in sus.) Uraa, constructore Solness! 

DOCTORUL HERDAL Isprăviţi! Isprăviţi! Pentru 
numele lui Dumnezeu! 


(Doamnele de pe terasă agită batistele. De jos, din 

stradă, pornesc urale. Deodată amufesc și mulțimea 

izbucnește în ţipete de groază. Printre pomi, impre- 

cis, se zărește năruindu-se un trup omenesc, scinduri 
și bucăţi de lemn.) 


DOAMNA SOLNESS și DOAMNELE (în acelaşi timp) 
Cade! Cade! (Doamna Solness se clatină și lunecă spre spate 
leşinată, este prinsă de doamnele care se află în apropierea ei. 
Strigăte. Zăpăceală. Mulțimea de oameni rupe gardu! și dă 
năvală în grădină. Doctorul Herdal se năpustește şi el în grá- 
dină. Scurtă pauză.) 

HILDE (fără să se întoarcă, priveşte țintă în sus și 
spune împietrită) Constructorul meu! 

RAGNAR (se sprijină tremurind de balustradă) A fost 
zdrobit. A murit pe loc. 

UNA DINTRE DOAMNE (în timp ce doamna Solness este 
purtată pe braţe în casă) Daţi fuga după un doctor. 

RAGNAR Nu mă pot urni din loc. 

O ALTĂ DOAMNĂ Atunci strigaţi, să se ducă altcineva. 

RAGNAR (încearcă să strige) Ce-i cu el? Mai trăieşte? 

O VOCE DIN GRĂDINĂ Constructorul Solness a murit! 

ALTĂ VOCE (mai aproape) Şi-a zdrobit capul... Ţeasta. 
A căzut pe movila de piatră. 

HILDE (întorcîndu-se către Ragnar şi vorbind liniștit) 
Acum nu-l voi mai vedea acolo, sus. 

RAGNAR  Îngrozitor! Totuși, n-a izbutit. N-a fost 
capabil. 

HILDE (încet, ca și cum ar triumfa cu desperare) Dar 
acolo, sus, sus de tot, in virful turnului... Acolo tot a ajuns. 
Și am auzit harfele in văzduh. (Agită salul în aer şi strigă 
cn o sălbăticie lăuntrică. ) Constructor ul meu, al meu! al meu! 

